
Evanghelia 


1 Şi-n timp ce trecea, lisus a văzut un om orb din naştere. 
2 Și ucenicii Săi L-au întrebat, zicând: „Invăţătorule, cine a păcătuit, el, sau 
părinţii lui, de s-a născut orb?“ 


3 lisus a răspuns: „Nici el n-a păcătuit, nici părinţii lui, ci pentru ca-ntru el să 
se arate lucrurile lui Dumnezeu. 
4 Lucrurile Celui ce M-a trimis trebuie ca Eu să le fac până este ziuă; că vine 


noaptea, când nimeni nu poate să lucreze. 

5 Atât cât sunt în lume, Ea PE UZ IDR i 

6 Aceasta zicând, a scuipat jos şi a făcut tină din scuipat şi a uns cu tină ochii 
orbului. 

7 Și i-a zis: „Mergi de te spală în scăldătoarea Siloamului“ - care se tâlcuieşte: 
trimis -. Deci s-a dus şi s-a spălat şi a venit văzând. 

8 Iar vecinii şi cei ce-l văzuseră mai înainte că era orb ziceau: „Nu este acesta 
cel ce şedea şi cerşea??*. 

9 Unii ziceau: „EI este“. Alţii ziceau: „Nu, ci seamănă cu el“. Dar el zicea: „Eu 
sunt“. 

10 Deci îi ziceau: „Cum ţi s-au deschis ochii?“ 

11 Acela a răspuns: „Omul care se numeşte lisus a făcut tină şi mi-a uns ochii şi 
mi-a zis: Mergi la scăldătoarea Siloamului şi te spală. Deci ducându-mă şi 
spălându-mă, mi-am dobândit vederea“. 

12 Și i-au zis: „Unde este acela?“ EI a zis: „Nu ştiu “. 

13 Atunci l-au dus la farisei, pe cel ce oarecând fusese orb. 

14 Și era sâmbătă în ziua în care lisus a făcut tină şi i-a deschis ochii. 

15 Deci din nou îl întrebau acum şi fariseii, cum şi-a dobândit vederea. lar el le- 
a zis: „ Tină a pus pe ochii mei şi m-am spălat şi văd“. 

16 Deci ziceau unii dintre farisei: „Acest om nu este de la Dumnezeu, fiindcă nu 
ține sâmbăta“. Iar alţii ziceau: „Cum poate un om păcătos să facă astfel de 
minuni??2“. Şi dezbinare era între ei. 

17 Atunci i-au Zis din nou orbului: „Tu ce zici despre el, că ţi-a deschis ochii?“ 
Iar el a zis: „E profet“. 

18 Dar Iudeii n-au crezut despre el că era orb şi şi-a dobândit vederea până ce n- 
au chemat pe părinţii celui care-şi dobândise vederea. 

19 Și i-au întrebat, zicând: „Acesta este fiul vostru despre care ziceţi că s-a 
născut orb? Ei bine, cum de vede acum?“ 

20 Răspunzând atunci părinţii lui, au zis: „Ştim că acesta este fiul nostru şi că s- 
a născut orb; 

21 dar cum de vede el acum, noi nu ştim; sau cine i-a deschis ochii, nu ştim; 
întrebaţi-l pe el; e în vârstă, el despre sine va vorbi“. 

22 Pe acestea le-au spus părinţii lui, pentru că se temeau de ludei. Fiindcă 
Iudeii se înţeleseseră că dacă cineva Îl va mărturisi că EL este Hristos, să fie dat 
afară din sinagogă. 

23 De aceea au zis părinţii lui: „E în vârstă, întrebaţi-l pe el“. 


24 Deci l-au chemat a doua oară pe omul care fusese orb şi i-au zis: „Dă slavă 
lui Dumnezeu. Noi ştim că omul acesta este păcătos“. 

25 A răspuns deci acela: „Dacă este păcătos, nu ştiu. Un lucru ştiu: că am fost 
orb şi acum văd“. 

26 Deci i-au zis: „Ce ţi-a făcut? Cum ţi-a deschis ochii?“ 

27 Le-a răspuns: „Acum v-am Spus şi n-aţi auzit? De ce vreţi să mă mai auziţi o 
dată? Nu cumva vreți şi voi să vă faceţi ucenici ai Lui?“ 

28 Și l-au ocărât şi i-au zis: „Tu eşti ucenic al aceluia, dar noi suntem ucenici ai 
lui Moise. 

29 Noi ştim că Dumnezeu lui Moise i-a vorbit, dar pe acesta nu-l ştim de unde 
este“. 

30 A răspuns omul şi le-a zis: „În aceasta Stă minunea, că voi nu ştiţi de unde 
este, şi El mi-a deschis ochii. 

31 Noi ştim că Dumnezeu nu-i ascultă pe păcătoşi; ci de este cineva cinstitor de 
Dumnezeu şi-] face voia, pe acesta îl ascultă. 

32 Din veac nu s-a auzit Să fi deschis cineva ochii unui orb din naştere. 

33 De n-ar fi Acesta de la Dumnezeu, n-ar putea să facă nimic“. 

34 Au răspuns şi i-au zis: „Pe de-a-ntregul în păcate te-ai născut, şi tu ne înveţi 
pe noi?“. Şi l-au dat afară. 

35 Și a auzit lisus că l-au dat afară. Şi, găsindu-l, i-a zis: „Crezi tu în Fiul lui 
Dumnezeu? 

36 EI a răspuns, zicând: 


38 Iar el a zis: 


Apostol 


16 Şi a fost că-n timp ce ne duceam la rugăciune, ne-a întâmpinat o Slujnică 
tânără care avea duh pitonicesc şi care le aducea stăpânilor ei mult câştig prin 
ghicit. 

17 Aceasta, ținându-se după Pavel şi după noi, striga, zicând: „Aceşti oameni 
sunt robi ai Dumnezeului-Celui-Preaînalt, care vă vestesc vouă calea mântuirii “. 
16 Şi pe aceasta a făcut-o timp de multe zile. lar Pavel, supărându-se, s-a întors 
şi i-a zis duhului: „În numele lui lisus Hristos îţi poruncesc să ieşi din ea!“ Și 
chiar în ceasul acela a ieşit. 

19 Şi stăpânii ei, văzând că li s-a dus nădejdea câştigului, au pus mâna pe Pavel 
şi pe Sila şi i-au târât în piaţă înaintea dregătorilor. 

20 Și ducându-i la judecători, au zis: „Aceşti oameni, care sunt iudei, ne tulbură 
cetatea 

21 şi vestesc obiceiuri pe care nouă, romani fiind, nu ne este îngăduit să le 
primim şi nici să le facem“ . 

22 Și împotriva lor s-a ridicat şi mulţimea. Şi judecătorii, rupându-le hainele, au 
poruncit Să-i bată cu vergi. 

23 Și după ce le-au dat multe lovituri, i-au aruncat în temniţă, poruncindu-i 
temnicerului să-i păzească cu grijă. 

24 Acesta, primind o asemenea poruncă, i-a vârât în temniţa cea mai dinlăuntru 
şi le-a strâns picioarele-n butuci. 


25 Dar spre miezul nopţii, Pavel şi Sila se rugau şi-l cântau laude lui Dumne- 
zeu; iar cei înlănţuiţi îi ascultau. 

26 Și deodată s-a făcut cutremur mare, încât temeliile temniţei S-au zguduit şi 
îndată toate uşile s-au deschis şi legăturile tuturor s-au dezlegat. 

27 Şi când s-a deşteptat temnicerul şi a văzut uşile temniţei deschise, şi-a scos 
sabia şi voia să se omoare, crezând că cei legaţi au fugit. 

28 Dar Pavel a strigat cu glas mare, zicând: „Să nu-ţi faci nici un rău, că toți 
Suntem aici!“ 

29 Iar acela a cerut lumină şi s-a repezit înlăuntru şi, tremurând, a căzut în faţa 
lui Pavel şi a lui Sila; 

30 şi, scoțându-i afară, le-a zis: „Domnilor, ce trebuie să fac eu ca să mă mân- 
tuiesc?“ 

31 lar ei au zis: „Crede în Domnul lisus şi te vei mântui, tu şi casa ta“. 

32 Și i-au grăit cuvântul Domnului, şi tuturor celor din casa lui. 

33 Și luându-i într-acel ceas al nopții, le-a spălat rănile şi s-a botezat îndată, el şi 
toți ai lui. 

34 Apoi i-a dus în casă şi a pus masa şi S-a veselit cu toată casa, pentru aceea că 
au crezut în Dumnezeu. 


Duminica a şasea după Paşti a Orbului (Penticostar) 


EDITURA INSTITUTULUI BIBLIC ȘI DE MISIUNE 
AL BISERICII ORTODOXE ROMÂNE 
Ș* 


Sâmbătă seara - La Vecernia cea mică 


La Doamne strigat-am... punem stihirile pe 4. Ale învierii glasul al 5-lea: 


Prin cinstită Crucea Ta, Hristoase, pe diavolul l-ai ruşinat şi prin Învierea Ta boldul 
păcatului l-ai stricat şi ne-ai mântuit pe noi din porțile morţii, slăvimu-Te pe Tine, 
Unule-Născut. 


Cel ce a dat înviere neamului omenesc, ca o oaie spre junghiere S-a adus, înfrico- 
şatu-s-au de aceasta boierii iadului şi s-au ridicat porțile cele de durere; că a intrat 
Împăratul slavei, Hristos, zicând celor din legături: Ieşiţi, şi celor din întuneric, 
descoperiţi-vă. 


Mare minune! Ziditorul celor nevăzute, pentru iubirea de oameni cu trupul păti- 
mind, a înviat, Cel fără de moarte. Veniţi seminţiile neamurilor, Acestuia să ne în- 
chinăm, că cu milostivirea Lui din rătăcire izbăvindu-ne, în trei Ipostasuri pe un 
Dumnezeu a lăuda ne-am învăţat. 


Alte stihiri ale lui Anatolie: 


Închinăciune de seară aducem Ție, Luminii celei neînserate, ceea ce la sfârşitul 
veacurilor, ca într-o oglindă prin trup ai strălucit lumii şi până la iad Te-ai pogorât, 
şi întunericul cel de acolo l-ai stricat şi lumina Învierii neamurilor ai arătat, Dătă- 
torule de lumină, Doamne, slavă Ţie. 


Slavă, glasul al 5-lea. 


Doamne, trecând pe cale, ai aflat pe un orb din naştere şi mirându-se ucenicii, Te- 
au întrebat pe Tine, zicând: Învăţătorule! Cine a greşit, acesta, sau părinţii lui, de s- 
a născut orb ? lar Tu, Mântuitorul meu, ai zis către dânşii: Nici acesta a greşit, nici 
părinţii lui; ci ca să se arate lucrurile lui Dumnezeu întru dânsul. Mie mi se cade să 
lucrez lucrurile celui ce M-a trimis pe Mine, pe care nimeni nu poate să le lucreze. 
Și acestea zicând, scuipând jos şi tină făcând, a uns ochii lui, zicând către dânsul: 
Mergi de te spală în scăldătoarea Siloamului. lar el spălându-se s-a făcut sănătos şi 
a strigat către Tine: Cred Doamne, şi s-a închinat Ție. Pentru aceasta strigăm şi 
noi: Miluieşte-ne pe noi. 


Și acum... a Născătoarei de Dumnezeu ; Dogmatica, glasul acelaşi. 


Pe Fecioara cea prea cinstită şi lui Dumnezeu plăcută, cea mai cinstită decât Heru- 
vimii să o slăvim, că Făcătorul tuturor vrând să Se facă om, S-a sălăşluit într-însa 
precum nu se poate spune. O, lucruri străine şi taine prea slăvite ! Cine nu se va 
mira auzind aceasta ? Că Dumnezeu om S-a făcut şi n-a fost schimbare într-însul,; 
şi uşile fecioriei deschizând, micşorare într-însa nu s-a lăsat, precum grăieşte 
proorocul: Că om printr-însa nu va trece niciodată, fără numai însuşi Domnul 
Dumnezeul lui Israil, Cel ce are mare milă. 


La Stihoavnă 
Stihira învierii, glasul al 5-lea: 
Pe Tine, Mântuitorul Hristos, Cel ce Te-ai întrupat şi de ceruri nu Te-ai despărțit, 
în glasuri de cântări Te slăvim. Că Crucea şi moartea ai primit pentru neamul 


nostru, ca Domnul cel iubitor de oameni, prădând porțile iadului, a treia zi ai 
înviat, mântuind sufletele noastre. 


Alte stihiri podobnice ale Preasfintei Născătoarei de Dumnezeu, glasul al S-lea: 


Podobie: Bucură-te, cămară... 


Stih: Pomeni-voi numele Tău întru tot neamul şi neamul. 


Bucură-te, pecetea proorocilor, propovăduirea grăitorilor de Dumnezeu apostoli. 
Că pe Cel ce este adevărat Dumnezeu, L-ai născut nouă întrupat, mai presus de 
gând şi de cuvânt; prin Carele luând bun neamul cel de demult şi dobândind 
desfătarea Raiului, pe tine pricinuitoarea unei asemenea străluciri cu cântări te 
cinstim şi prin tine, Preasfântă, rugătoarea cea bine primită, ne îmbogăţim cu do- 
bândirea cea pururea veşnică a vieţii Fiului tău, Cel ce dă din destul mare milă. 


Stih: Ascultă fiică şi vezi şi pleacă urechea ta. 


Bucură-te, cer cuvântător întru care Dumnezeu întrupându-Se S-a sălăşluit. Năstra- 
pă a dumnezeieştii mane, sfeşnic al Soarelui, munte umbrit al lui Dumnezeu, căma- 
ră întru care Dumnezeu a încăput, masă dătătoare de viaţă, sfeşnice de aur, raiule 
purtător de lumină; rug nears, sicriule al sfinţeniei, scară cerească, norule cel 
însuflețit, toiagule cel ce ai odrăslit din rădăcina lui lesei, Fecioară pe Hristos 
roagă-L, să dea sufletelor noastre mare milă. 


Stih: Feţei tale se vor ruga bogaţii poporului. 


Bucură-te, ceea ce ai zămislit negrăit pe Fiul lui Dumnezeu, ceea ce eşti cu totul 
fără prihană şi L-ai născut pe Dânsul după ce a luat trup din sângele tău cu 
adevărat, precum suntem noi; Carele are şi suflet înţelegător şi însuşi stăpânitor şi 
fără de nici o lipsă S-a îmbrăcat în Adam, pentru mila şi bunătatea cea negrăită. 
Pentru aceasta în două firi se vesteşte nouă Hristos, arătând întru Sine lucrarea 
amândurora; pe Carele roagă-L, să dea celor ce te laudă pe tine, mare milă. 


Slavă... glasul al 8-lea. 


Soarele dreptăţii cel înţelegător, Hristoase Dumnezeule, Carele pe cel lipsit din 
pântece de lumină, l-ai luminat după amândouă, cu prea curată atingerea Ta şi 
ochii noştri cei sufleteşti luminându-i, arată-ne fii ai zilei, ca, cu credinţă să strigăm 
către Tine: Mare este şi negrăită milostivirea Ta spre noi, lubitorule de oameni, 
slavă Ţic. 


Și acum... glasul al S-lea. 


Biserică şi uşă eşti, palat şi scaun al Împăratului, Fecioară cu totul cinstită, prin 
care Izbăvitorul meu Hristos Domnul, celor ce dormeau întru întuneric S-a arătat, 
Soarele dreptăţii fiind; vrând să lumineze pe cei ce i-a zidit după chipul Său, cu 


mâna Sa. Pentru aceasta cu totul lăudată, ca ceea ce ai agonisit îndrăzneală ca o 
Maică către Dânsul, roagă-L neîncetat, să se mântuiască sufletele noastre. 


Ectenia mică şi otpustul. 
La Vecernia cea mare 


Fericit bărbatul... Catisma toată. La Doamne strigat-am... punem stihirile pe 10 şi 
cântăm stihirile învierii 3, ale lui Anatolie 4 şi două samoglasnice ale orbului, 
repetând una. 


Stihirile învierii, glasul al 5-lea: 


Prin cinstită Crucea Ta, Hristoase, pe diavolul l-ai ruşinat şi prin Învierea Ta boldul 
păcatului l-ai stricat şi ne-ai mântuit pe noi din porțile morţii, slăvimu-Te pe Tine, 
Unule-Născut. 


Cel ce a dat înviere neamului omenesc, ca o oaie spre junghiere S-a adus, înfri- 
coşatu-s-au de aceasta boierii iadului şi s-au ridicat porțile cele de durere; că a 
intrat Împăratul slavei Hristos, zicând celor din legături: Ieşiţi, şi celor din întu- 
neric, descoperiţi-vă. 


Mare minune! Ziditorul celor nevăzute, pentru iubirea de oameni cu trupul păti- 
mind, a înviat Cel fără de moarte. Veniţi seminţiile neamurilor, Acestuia să ne 
închinăm, că cu milostivirea Lui din rătăcire izbăvindu-ne, în trei Ipostasuri pe un 
Dumnezeu a lăuda ne-am învăţat. 


Alte stihiri ale lui Anatolie: 


Închinăciune de seară aducem Ție, Luminii celei neînserate, ceea ce la sfârşitul 
veacurilor, ca într-o oglindă prin trup ai strălucit lumii şi până la iad Te-ai pogo- 
rât, şi întunericul cel de acolo l-ai stricat şi lumina Învierii neamurilor ai arătat, 
Dătătorule de lumină, Doamne, slavă Ţie. 


Pe Incepătorul mântuirii noastre, pe Hristos să-L lăudăm, că EI din morţi înviind, 
lumea din rătăcire s-a mântuit. Se bucură ceata îngerilor, fuge înşelăciunea dra- 
cilor. Adam cel ce a căzut s-a sculat, diavolul s-a surpat. 


Cei de la straje erau învăţaţi de cei fărădelege: Acoperiţi scularea lui Hristos şi 
luaţi arginţi şi ziceţi: Că noi dormind, din mormânt S-a furat mortul. Cine a văzut ? 


Cine a auzit? Pe mort să-L fure vreodată, mai vârtos pe Cel cu smirnă uns şi gol, pe 
Cel ce Şi-a lăsat şi în mormânt cele de îngropare ale Sale ? Nu vă amăgiţi, evreilor; 
învăţaţi-vă graiurile proorocilor şi cunoaşteţi, că însuşi este cu adevărat Mân- 
tuitorul lumii şi Atotputernic. 


Doamne, Cela ce iadul ai prădat şi moartea ai călcat, Mântuitorul nostru, Cela ce ai 
luminat lumea cu cinstita Cruce, miluieşte-ne pe noi. 


Alte stihiri ale orbului, glasul al 2-lea: 


Cel ce s-a născut orb, zicea în cugetul său: Oare eu pentru păcatele părinţilor m-am 
născut fără de ochi ? Oare eu pentru necredinţa limbilor m-am născut întru arătare? 
Nu pot a mai întreba când este noapte, când este zi; nu-mi mai pot răbda picioarele 
poticnirile de pietre. Că n-am văzut soarele strălucind, nici în față pe Cel ce m-a 
zidit pe mine. Ci mă rog ie, Hristoase Dumnezeule, caută spre mine şi mă 
miluieşte. (de două ori) 


Trecând lisus din templu, a aflat pe un om orb din naştere şi făcându-i-se milă, a 
pus tină pe ochii lui şi a zis către dânsul: Mergi de te spală în Siloam şi spălându-se 
a văzut, înălțând slavă lui Dumnezeu. lar vecinii lui ziceau către dânsul: Cine a 
deschis ochii tăi, care nimeni din cei ce văd n-a putut să-i vindece ? lar el strigând 
a zis: Un om ce se cheamă lisus, Acela mi-a zis de m-am spălat în Siloam şi am 
văzut. Acesta este cu adevărat, de Carele a zis Moise în lege, Hristos Mesia; acesta 
este Mântuitorul sufletelor noastre. 


Slavă... glasul al 5-lea. 


Doamne, trecând pe cale, ai aflat pe un orb din naştere şi mirându-se ucenicii, Te- 
au întrebat pe Tine, zicând: Învăţătorule! Cine a greşit, acesta, sau părinţii lui, de s- 
a născut orb ? lar Tu, Mântuitorul meu, ai zis către dânşii: Nici acesta a greşit, nici 
părinţii lui; ci ca să se arate lucrurile lui Dumnezeu întru dânsul. Mie mi se cade să 
lucrez lucrurile Celui ce M-a trimis pe Mine, pe care nimeni nu poate să le lucreze. 
Și acestea zicând, scuipând jos şi tină făcând, a uns ochii lui, zicând către dânsul: 
Mergi de te spală în scăldătoarea Siloamului. lar el spălându-se s-a făcut sănătos şi 
a strigat către Tine: Cred Doamne, şi s-a închinat Ție. Pentru aceasta strigăm şi 
noi: Miluieşte-ne pe noi. 


Și acum... a Născătoarei de Dumnezeu 


În Marea Roşie chipul miresei celei neispitite de nuntă s-a scris oarecând, acolo 
Moise despărțitor al apei, iar aici Gavriil slujitor al minunii. Atunci adâncul l-a 
trecut pedestru neudat Israil, iar acum pe Hristos L-a născut fără de sămânță Fe- 
cioara. Marea după trecerea lui Israil a rămas neumblată, iar cea fără prihană, după 
naşterea lui Emanoil a rămas nestricată. Cela ce eşti şi mai înainte ai fost şi Te-ai 
arătat ca un om, Dumnezeule, miluieşte-ne pe noi. 


La Litie 
Stihira hramului. 
Slavă... glasul al 4-lea. 
Toată viaţa sa orbul noapte socotindu-o, a strigat către Tine: Doamne deschide-mi 
vederile, fiul lui David Mântuitorul nostru, ca şi eu împreună cu toţi să laud pute- 
rea Ta. 


Și acum... a Născătoarei de Dumnezeu 


Glasul acelaşi: Caută spre rugăciunile robilor tăi ceea ce eşti cu totul fără prihană, 


potolind pornirile asupra noastră cele rele, din tot necazul mântuindu-ne pe noi. Că 
pe tine una te avem ancoră tare şi nemişcată şi a ta folosinţă am dobândit; să nu ne 
ruşinăm, Stăpână, cei ce te chemăm pe tine. Grăbeşte spre rugăciunea celor ce 
strigă către tine cu credință: Bucură-te, Stăpână, ajutătoarea tuturor, bucuria şi aco- 
perământul, şi mântuirea sufletelor noastre. 


La Stihoavnă 
Stihirile învierii, glasul al 5-lea: 
Pe Tine, Mântuitorul Hristos, Cel ce Te-ai întrupat şi de ceruri nu Te-ai despărțit, 
în glasuri de cântări Te slăvim. Că Crucea şi moartea ai primit pentru neamul 
nostru, ca Domnul cel iubitor de oameni, prădând porțile iadului, a treia zi ai 


înviat, mântuind sufletele noastre. 


Apoi de vei vrea, să cânţi stihirile Paştilor cu stihurile lor. Slavă... glasul al 8-lea. 
(A se vedea după Slava de la Laude). Soarele dreptăţii...Şi acum... Ziua învierii... 


Sau stihirile învierii, precum este în cel grecesc: 


Stih: Domnul a împărăţit, întru podoabă S-a îmbrăcat, îmbrăcatu-S-a Domnul întru 
putere şi S-a încins. 


Împungându-Se coasta Ta, Dătătorule de viaţă, izvoare de iertare tuturor ai izvorât 
de viaţă şi de mântuire. Şi cu trupul moarte ai primit, nemurire nouă dăruindu-ne. 
Și sălăşluindu-Te în mormânt, ne-ai mântuit pe noi împreună cu Tine, înviindu-ne 
întru slavă ca un Dumnezeu. Pentru aceasta strigăm: lubitorule de oameni, Doa- 
mne, slavă ie. 


Stih: Pentru că a întărit lumea, care nu se va clinti. 


Străină este răstignirea Ta şi pogorârea în iad, lubitorule de oameni. Că prădându-l 
pe dânsul, pe cei legați de demult împreună cu Tine i-ai înviat întru slavă ca un 
Dumnezeu. Raiul deschizându-l, a-l lua pe dânsul i-ai învrednicit. Pentru aceasta şi 
nouă celor ce slăvim scularea Ta cea de a treia zi, dăruieşte-ne curăţire păcatelor, 
Raiului locuitori a fi învrednicindu-ne, ca un un Însuţi milostiv. 


Stih: Casei Tale se cuvine sfinţenie, Doamne, întru lungime de zile. 


Cela ce pentru noi cu trupul patimă ai luat şi a treia zi din morți ai înviat, patimile 
noastre cele trupeşti vindecă-le şi ne ridică din greşelile cele cumplite, lubitorule 
de oameni, şi ne mântuieşte pe noi. 


Slavă... glasul al 8-lea. 


Soarele dreptăţii cel înţelegător, Hristoase Dumnezeule, Carele pe cel lipsit din 
pântece de lumină, l-ai luminat după amândouă, cu prea curată atingerea Ta şi 
ochii noştri cei sufleteşti luminându-i, arată-ne fii ai zilei, ca, cu credinţă să strigăm 
către Tine: Mare este şi negrăită mitostivirea Ta spre noi, lubitorule de oameni, 
slavă Ţic. 


Și acum... a Născătoarei de Dumnezeu 


Fecioară ceea ce nu ştii de mire, care pe Dumnezeu negrăit L-ai zămislit cu trup, 
Maica Dumnezeului Celui Preaînalt, rugăciunile robilor tăi primeşte-le, ceea ce eşti 
cu totul fără prihană, care tuturor dăruieşti curățire de greşeli, acum rugăciunile 
noastre primindu-le, roagă-te să ne mântuim noi toţi. 


Troparul învierii, glasul al 5-lea: Pe Cuvântul cel împreună fără de început cu 
Tatăl şi cu Duhul, Carele S-a născut din Fecioară spre mântuirea noastră, să-L 


lăudăm credincioşii şi să ne închinăm. Că bine a voit a se sui cu trupul pe Cruce şi 
moarte a răbdat şi a sculat pe cei morți, întru slăvită Invierea Sa. 


Slavă... Și acum... a Născătoarei de Dumnezeu 


Bucură-te, uşa Domnului cea neumblată, bucură-te, zidul şi acoperământul celor ce 
aleargă la tine. Bucură-te, limanul cel neînviforat şi neispitită de nuntă. Ceea ce ai 
născut cu trup pe Făcătorul tău şi Dumnezeu, nu lipsi a te ruga pentru cei ce laudă 
şi se închină naşterii tale. 


La Miezonoptică cântăm canonul Sfintei şi de viaţă Făcătoarei Treimi, din octoih, 
glasul al 5-lea. Apoi troparele: Cade-se cu adevărat... după obicei. Şi celelalte. 

La Utrenie 
La Dumnezeu este Domnul... troparul învierii. 
După întâia Catismă, sedealna, glasul al 5-lea: 
Podobie: Pe Cuvântul cel împreună fără de început cu Tatăl şi cu Duhul, Carele S- 
a născut din Fecioară spre mântuirea noastră, să-L lăudăm credincioşii şi să ne 
închinăm. Că bine a voit a se sui cu trupul pe Cruce şi moarte a răbdat şi a sculat 
pe cei morți, întru slăvită Invierea Sa. 
Crucea Domnului să o lăudăm, sfântă îngroparea Sa cu cântări să o cinstim şi 
Invierea Lui să o proslăvim. Că împreună a sculat pe cei morţi din morminte ca un 
Dumnezeu, prădând stăpânia morţii şi tăria diavolului şi celor din iad lumină a 
răsărit. 


Slavă... 


Doamne, mort Te-ai numit, Cela ce ai omorât moartea. In mormânt Te-ai pus, Cela 
ce ai deşertat mormânturile. Sus ostaşii au străjuit mormântul, jos pe morţii cei din 
veac i-ai înviat; întrutot Puternice şi necuprinsule Doamne, slavă ie. 


Și acum..., a Născătoarei de Dumnezeu 


Bucură-te, munte sfânt şi de Dumnezeu umblat! Bucură-te, rug însufleţit şi nears! 
Bucură-te, ceea ce una eşti pod lumii către Dumnezeu, care treci pe cei morţi la 


viaţa veşnică! Bucură-te, nestricată Fecioară, care fără ispită bărbătească ai născut 
pe mântuirea sufletelor noastre. 


După a doua Catismă, sedealna glasul al 5-lea: 


Doamne, în mijlocul celor osândiţi Te-au pironit pe Tine călcătorii de lege şi cu 
sulița coasta Ta au împuns-o, Milostive! Şi îngropare ai primit, Cela ce ai stricat 
porțile iadului şi ai înviat a treia zi. Alergat-au femeile să Te vadă pe Tine şi au 
vestit apostolilor scularea. Preaînălţate, Mântuitorule, pe Carele Te laudă îngerii, 
binecuvântate, Doamne, slavă Ţie. 


Slavă... 


Străină este taina Ta, Mântuitorul meu! Lumii s-a făcut mântuire. Inviind din mor- 
mânt cu dumnezeiască cuviinţă, pe cei stricaţi împreună i-ai ridicat ca un Dumne- 
zeu; Cela ce eşti Viaţa tuturor, Doamne, slavă ie. 


Și acum... a Născătoarei de Dumnezeu 


Neispitită de nuntă Maică, de Dumnezeu Născătoare curată, care întristarea Evei 
întru bucurie o ai întors, lăudămu-te credincioşii şi ne închinăm ţie, că ne-ai scos 
pe noi din blestemul cel de demult. Şi acum roagă-te neîncetat, cu totul lăudată 
Preasfântă, ca să ne mântuim noi. 


După Fericiţi cei fără prihană... Troparele învierii: Soborul îngeresc... şi celelalte. 
Și îndată: 


Ipacoi: De îngereasca vedere spăimântându-se cu mintea şi cu dumnezeiasca scu- 
lare luminându-se la suflet mironosiţele, apostolilor au binevestit: Vestiţi între nea- 
muri Invierea! Domnul împreună lucrând cu minunile şi dăruindu-ne nouă mare 
milă. 

Apoi: Treptele 

Antifonul 1, glasul al 5-lea: 


Când mă necăjesc, ca David cânt Ţie, Mântuitorule: Izbăveşte sufletul meu de 
limba vicleană. 


Viaţa pustnicilor fericită este, a celor ce se într-aripează cu dumnezeiescul dor. 


Slavă... Și acum... 


Cu Duhul Sfânt se ţin toate cele văzute, împreună şi cele nevăzute, că Însuşi Stă- 
pânitor fiind, din Treime, Unul este cu adevărat. 


Antifonul al 2-lea: 
La munţi, suflete, să ne ridicăm, mergi acolo, de unde vine ajutorul. 


Mâna Ta cea dreaptă şi de mine, Hristoase, atingându-se, de toată înşelăciunea să 
mă păzească. 


Slavă... Și acum... 


Sfântului Duh teologhisind să-l zicem: Tu eşti Dumnezeu, viaţa, dorirea, lumina, 
mintea; Tu bunătatea, Tu împărăţeşti în veci. 


Antifonul al 3-lea: 


De cei ce mi-au zis mie, în curțile Domnului să intrăm, de multă bucurie umplân- 
du-mă, rugăciune înalţ. 


In casa lui David, cele înfricoşate se lucrează, ca acolo este focul care arde toată 
mintea cea spurcată. 


Slavă... Și acum... 


In Sfântul Duh este vrednicia cea începătoare de viață de la care tot ce viază se 
însufleţeşte, precum în Tatăl împreună şi în Cuvântul. 


Prochimen, glasul al S-lea: Scoală-Te, Doamne Dumnezeul meu, înalță-se mâna 
Ta, că Tu împărăţeşti în veci. (de trei ori; a doua oară cu stihul:) 


Stih: Mărturisi-mă-voi Ție, Doamne, cu toată inima mea, spune-voi toate minunile 
Tale. 


Toată suflarea să laude pe Domnul... 


Evanghelia a opta a Învierii 


11. lar Maria Stătea afară lângă mormânt plângând. Şi pe când plângea, s-a 
aplecat spre mormânt. 

12. Şi a văzut doi îngeri în veşminte albe şezând, unul către cap şi altul către 
picioare, unde zăcuse trupul lui lisus. 

13. Şi aceia i-au zis: Femeie, de ce plângi? Pe cine cauţi? Ea le-a zis: Că au luat 
pe Domnul meu şi nu ştiu unde L-au pus. 

14. Zicând acestea, ea s-a întors cu faţa şi a văzut pe lisus stând, dar nu ştia că 
este lisus. 

15. Zis-a ei lisus: Femeie, de ce plângi? Pe cine cauţi? Ea, crezând că este gră- 
dinarul, I-a zis: Doamne, dacă Tu L-ai luat, spune-mi unde L-ai pus şi eu ÎI voi 
ridica. 

16. lisus i-a zis: Maria! Întorcându-se, aceea I-a zis evreieşte: Rabuni! (adică, 
Învăţătorule) 

17. Iisus i-a zis: Nu te atinge de Mine, căci încă nu M-am Suit la Tatăl Meu. 
Mergi la fraţii Mei şi le spune: Mă sui la Tatăl Meu şi Tatăl vostru şi la 
Dumnezeul Meu şi Dumnezeul vostru. 

16. Şi a venit Maria Magdalena vestind ucenicilor că a văzut pe Domnul şi 
acestea i-a zis ei. 


„Invierea lui Hristos văzând, să ne închinăm Sfântului Domnului lisus, Unuia 
Celui fără de păcat. Crucii Tale ne închinăm, Hristoase şi Sfântă Invierea Ta o 
lăudăm şi o slăvim”. (de 3 ori) 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 


11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ţi-aş fi dat; arderile de tot nu le vei binevoi. 

16. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canoanele: Al Paştilor cu irmosul pe 6 şi al Născătoarei de Dumnezeu pe 2. 
Apoi al orbului pe 6. 


Canonul orbului 
facere a lui losif 
Cântarea 1-a, glasul al S-lea 


Irmos: Pământul peste care niciodată nu a strălucit, nici l-a văzut soarele, adâncul 
pe care nu l-a văzut gol lățimea cerului, Israil neudat l-a trecut, Doamne, şi l-ai 
adus pe dânsul în muntele sfinţeniei Tale, pe cela ce lăuda şi cânta cântare de 
biruinţă. 


Răstignire de voie primind cu trupul, Mântuitorule, ai izvorât binecuvântare şi 
viaţă lumii, Stăpâne, Cela ce însuţi eşti cu totul binecuvântat şi a toate Făcător. 
Pentru aceasta bine Te cuvântăm, Te lăudăm şi Te slăvim, strigând şi cântând 
cântare de biruinţă. 


În groapă dedesubt Te-a pus pe Tine mort, Hristoase, Iosif cel cu bun chip şi a 
prăvălit piatră peste uşa mormântului, îndelung Răbdătorule; dar ai înviat întru 
slavă şi lumea împreună o ai sculat, care Te laudă şi cântă cântare de biruinţă. 


Pentru ce aduceţi voi miresme cu lacrimi ? A zis cinstitelor femei îngerul cel ce s-a 
arătat; Hristos S-a sculat! Alergaţi de spuneţi văzătorilor de Dumnezeu ucenici 
celor ce tânguiesc şi plâng, ca să sălteze şi să dănţuiască luminat. 


Minuni prea slăvite făcând Mântuitorul, a vindecat şi orb din naştere, cu tină un- 
gându-l şi zicându-i: Mergi şi te spală în Siloam, ca să mă cunoşti pe Mine 
Dumnezeu, Carele umblu pe pământ şi trup am purtat, pentru milostivirea îndu- 
rărilor. 


Slavă... a Treimii 


O Fiinţă în trei Staturi cinstind credincioşii, să slăvim pe Tatăl şi pe Fiul şi pe 
Duhul cel drept, Făcător şi Domn şi Mântuitor al tuturor, un Dumnezeu nezidit; 
strigând împreună cu cei fără de trupuri: Sfânt, Sfânt, Sfânt eşti, Impărate. 


Și acum... a Născătoarei de Dumnezeu 


În pântecele tău cel ce nu ştie de nuntă, S-a sălăşluit Domnul, Curată, pentru milo- 
stivirea îndurărilor, vrând să mântuiască pe omul cel stricat de meşteşugirile 
vrăşmaşului; deci, pe Dânsul roagă-L să mântuiască cetatea aceasta de toată robia 
şi de năvălirea vrăjmaşilor. 


Catavasie: Mântuitorului Dumnezeu, Celui ce a povăţuit pe popor prin Marea 
Roşie, cu picioare neudate şi pe Faraon cu toată oastea l-a înecat, Aceluia Unuia 
să-i cântăm, că S-a proslăvit. 


Cântarea a 3-a 


Irmos: Inima mea ceea ce se clăteşte de valurile vieţii, întăreşte-o, Doamne, la 
liman lin îndreptând-o ca un Dumnezeu. 


Inimile celor ce se clătesc le-ai întărit, clătind tot pământul, îndelung Răbdătorule, 
cu cinstită răstignirea Ta, pe care ai răbdat-o cu trupul. 


In mormânt nou Te-a pus pe Tine, Indurate, Iosif cel cu bun chip, dar a înviat a 
treia zi din morți, înnoindu-ne pe noi. 


Pentru ce ca pe un mort căutați pe Domnul? Inviat-a precum a zis, grăit-a către 
femei îngerul, Cel ce a strălucit cu chip dumnezeiesc. 


Pe orbul cel din naştere care a venit la Tine oarecând l-ai vindecat, Indurate, care a 
slăvit rânduiala Ta şi minunile. 


Slavă... a Treimii 

Lui Dumnezeu, Tatălui, Celui fără de început, să ne închinăm şi Fiului şi Dumne- 
zeiescului Duh, Firii celei întreit nezidite şi în trei Feţe, Unuia Dumnezeului 
tuturor. 


Și acum... a Născătoarei de Dumnezeu 


Din pântecele tău cel fecioresc ai născut pe Dumnezeu întrupat. Pe Carele roagă-L, 
Preasfântă Stăpână, să se milostivească spre noi. 


Catavasia: Cu puterea Crucii Tale, Hristoase, întăreşte gândul meu ca să laud şi să 
slăvesc înălțarea Ta cea mântuitoare. 


Condacul şi icosul Paştilor. Apoi sedealna, glasul al 8-lea. 


Podobie: Pe Înţelepciunea... 


Stăpânul şi Făcătorul tuturor trecând, a aflat şezând în cale pe un orb, plângând şi 
zicând: N-am văzut în viaţă soarele strălucind, nici luna lumina luminându-şi, 
pentru aceasta strig către Tine: Cela ce Te-ai născut din Fecioară ca să luminezi 
toate, luminează-mă ca un milostiv, ca să strig căzând către Tine, Hristoase 
Dumnezeule: Iertare de greşeli, dăruieşte nouă pentru mulțimea milei, lubitorule de 
oameni. (de două ori) 


Cântarea a 4-a 


Irmos: Auzit-am, Doamne, auzul Tău şi m-am temut, înţeles-am rânduiala Ta şi 
Te-am proslăvit, Unule, lubitorule de oameni. 


Jertfindu-Te, Mântuitorul meu, Cela ce eşti Viaţa, pe mine cel omorât prin lemn m- 
ai înviat pentru mare mila Ta; pentru aceasta Cuvinte, Te slăvesc pe Tine. 


Petrecând luminat împreună cu ucenicii, Doamne, le-ai zis lor: Mergeţi de propo- 
văduiţi pretutindenea Invierea Mea. 


Adeverind, Doamne, scularea Ta cea din mormânt celor ce Te iubeau pe Tine, 
Hristoase, multe zile ai petrecut cu dânşii, bucurie făcându-le lor. 


Deschis-ai ochii celui ce se născuse orb din pântece, Doamne, zicându-i: Mergi de 
te spală şi vei vedea, slăvind Dumnezeirea Mea. 


Slavă... a Treimii 


Treime ceea ce eşti întocmai cinstită şi fără de început, nedespărțită după fiinţă şi 
despărțită în feţe, mântuieşte pe toţi cei ce Te slăvesc pe Tine cu credinţă şi cu 
frică. 


Și acum... a Născătoarei de Dumnezeu 
Naşterea ta cea mai presus de fire o slăvim, prea curată, fericindu-te pe tine cu 


credinţă, ceea ce eşti cu totul fără prihană, ca pe ceea ce eşti Născătoarea Dumne- 
zeului tuturor. 


Catavasia: Auzit-am, Doamne, auzul puterii Crucii Tale, că Raiul s-a deschis 
printr-însa şi am strigat: Slavă puterii Tale, Doamne. 


Cântarea a 5-a 


Irmos: Ticălosul meu suflet, cel ce se luptă noaptea cu întunericul patimilor, 
întâmpinându-l, miluieşte-l. Şi străluceşte întru mine Soare înţelegător, zile lumi- 
nate ca stelele, ca să-mi despartă noaptea de lumină. 


Înălţatu-Te-ai pe lemn, Îndurate, şi împreună ai înălţat pe toţi oamenii şi pe vrăj- 
maşul şarpe l-ai omorât şi ai înviat zidirea mâinilor Tale, ca Cel ce Insuţi eşti 
Dumnezeul tuturor. 


Pusu-Te-ai în mormânt, Cela ce de voie Te-ai făcut mort, Împărate fără de moarte 
şi toate împărăţiile iadului le-ai deşertat, pe cei morţi cu Invierea Ta ridicându-i. 


Pe Tine, Cuvinte, Cela ce ai făcut minuni mari pe pământ, poporul cel fărădelege 
Te-a omorât. Dar Tu însuţi, Doamne, puternic fiind, precum ai zis, ai înviat din 
morţi, Hristoase. 


Deschizând ochii celui ce nu vedea lumina cea simţitoare, l-ai luminat şi vederile 
cele sufleteşti şi l-ai plecat să Te slăvească cunoscându-te pe Tine, Făcător, Carele 
Te-ai arătat om pentru milostivire. 


Slavă... a Treimii 


Treime în Unime şi în Treime, Unimea toţi credincioşii să o lăudăm: Pe Tatăl şi pe 
Fiul şi pe Duhul cel drept, pe un Dumnezeu, Făcător a toate cu adevărat. 


Și acum... a Născătoarei de Dumnezeu 


Cum ai născut ceea ce eşti de Dumnezeu dăruită, Fecioară Maică curată, necu- 
noscând ispită de bărbat ? Cum ai hrănit pe Cela ce hrăneşte făptura ? Precum 
însăşi ştie Făcătorul tuturor şi Dumnezeu. 


Catavasia: Mânecând strigăm către Tine, Doamne: Mântuieşte-ne pe noi, că Tu 
eşti Dumnezeul nostru, afară de Tine pe altul nu ştim. 


Cântarea a 6-a 


Irmos: Precum ai izbăvit, Doamne, pe proorocul din fiară şi pe mine dintru 
adâncul patimilor celor neoprite mă scoate, rogu-mă, ca să adaug a privi la Biserica 
Ta cea Sfântă. 


Răstignindu-Te împreună cu tâlharii, Stăpâne, ai mântuit de tâlharii cei vicleni şi 
de patimile cele de suflet pierzătoare, lubitorule de oameni, Doamne, pe toţi cei ce 
laudă cu un glas răstignirea Ta şi Invierea. 


Pusu-Te-au mort fără suflare în mormânt, Hristoase, pe Tine, Cela ce dai suflare de 
viaţă tuturor celor morţi. Dar ai înviat, Doamne, deşertând toate mormintele, 
Cuvinte, cu dumnezeiască puterea Ta. 


După sculare ai zis prietenilor, Hristoase: Şedeţi în Ierusalim, până ce vă veţi îm- 
brăca cu putere de sus nebiruită şi cu tare ajutor. 


Tină făcând, ai uns ochii celui orb din naştere şi i-ai dăruit lui să vadă, lăudând, 
Cuvinte, puterea Ta cea prea curată, cu care ai mântuit lumea. 


Slavă... a Treimii 


Unime, ceea ce eşti în trei Feţe: Părinte cel nenăscut, Fiule cel născut şi Duhule cel 
purces, întreit Sfinte Doamne, o Fiinţă şi o Putere, mântuieşte pe tot poporul Tău. 


Și acum... a Născătoarei de Dumnezeu 


Slăvirile tale, curată, cine le va spune ? Că ai născut cu trup mai presus de fire pe 
Dumnezeu, Cel ce a izbăvit lumea prin tine din tot păcatul, Fecioară, cu totul fără 
prihană. 


Catavasia: Înconjuratu-m-a adâncul, groapă s-a făcut mie chitul; iar eu am strigat 
către Tine, lubitorule de oameni, şi m-a mântuit dreapta Ta, Doamne. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


La ochii sufletului fiind orbit, la Tine, Hristoase, vin ca şi orbul cel din naştere, cu 
pocăință strigând către Tine: Tu celor din întuneric eşti Lumina cea prea lumi- 
noasă. 


Icos: Dăruieşte-mi izvorul înţelepciunii celei negrăite, Hristoase, şi al cunoştinţe 
celei de sus, Cela ce eşti Lumina celor din întuneric şi Îndreptătorul celor amăgiţi. 
Ca să povestesc cele ce a învăţat dumnezeiasca carte a Evangheliei păcii, adică 
minunea cu orbul. Că fiind orb din naştere, a câştigat ochii cei simțitori şi cei ai 
sufletului, cu credinţă strigând: Tu celor din întuneric eşti lumina cea prea lumi- 
noasă. 


Sinaxar 


Stih: Dătătorul luminii, Cel ce din lumină strălucești, 
Orbului din naştere, Cuvinte, astăzi ochi dăruieşti. 


Intru această Duminică, a şasea după Paşti, prăznuim minunea Domnului 
Dumnezeu şi Mântuitorului nostru lisus Hristos, ce a făcut cu orbul cel din 
naştere. 


Care şi aceasta prin apă s-a făcut, ca şi cea cu samarineanca şi cu slăbănogul. 
Lucru a fost aşa: Hristos grăind către iudei şi arătându-Se pe Sine întocmai cu 
Tatăl şi zicând: Eu sunt şi mai-nainte de Avraam, aceia au aruncat cu pietre asupra 


lui. lar El ducându-se de acolo, a aflat pe un orb împiedicându-se, că aşa se năs- 
cuse, numai chipul şi semnele ochilor având. 


Atunci apostoli Domnului L-au întrebat: Rabi, cine a greşit, acesta sau părinţii lui, 
de s-a născut orb, Mântuitorul a răspuns: N-a greşit nici acesta nici părinţi lui ci ca 
să se arate lucrurile lui Dumnezeu, adică ale Mele, că nu era cuvântul pentru Tatăl. 
lar aceea ce a zis ca să se arate, este a dovedirii, iar nu a pricini. 


Și aceasta zicând Hristos, a scuipat pe pământ şi a făcut tină şi a uns locurile 
ochilor lui şi i-a poruncit să meargă la fântâna Siloamului să se spele, ca să arate că 
Acela este Carele a luat din început ţărână din pământ şi a făcut pe om. Şi cum că 
ochiul cel prea stăpânitor poate să dea celor ce sunt în trup şi ceea ce nu este. 
Arătând că Acela este Carele dă mişcare şi puteri sufleteşti. Şi nu l-a uns cu apă, ci 
cu scuipare, ca să ştie, că tot darul din scuiparea gurii a fost. Şi l-a trimis la Siloam, 
ca să aibă multe mărturii acelei vindecări. Căci pe mulți a întâmpinat mergând, 
fiindu-i ochii mânjiţi cu tină. 


Şi zic unii că după ce s-a spălat n-a căzut acea tină, care s-a făcut din scuipare, ci 
cu adăogirea umezelii s-a prefăcut spre zidirea ochilor. 


Siloam, care trimis se tâlcuieşte, era o fântână afară de cetatea Ierusalimului. Şi se 
spune că pe vremea lui lezechie, neprietenii înconjurând cetatea şi luând Siloamul, 
se întorsese apa de acolo îndărăt; iar ei au săpat gura puţului şi groapa înlăuntru 
spre scoaterea de apă; şi dacă se trimitea cineva acolo cu porunca proorocului 
Isaia, ieşea apă şi scotea; iar de vrea cineva din neprieteni să scoată, se opreau 
vinele apei şi dintru acela aşa se făcea. 


Deci ca să arate şi Hristos că de la Dumnezeu este pentru aceea a trimis pe orbul 
acolo şi îndată a căpătat lumina. lar alţii au înţeles, că Siloam se tâlcuieşte trimis şi 
pentru orbul acesta ce s-a trimis de Hristos şi care după ce s-a spălat, prin o putere 
negrăită şi-a recăpătat vederile. 


Vecinii şi cunoscuţii văzându-l că vedea bine, se îndoiau. lar el se mărturisea că el 
este orbul cel mai dinainte şi fiind întrebat de pricinuitorul vederii, a mărturisit pe 
Hristos, Tămăduitorul patimilor. 


Dar Fariseii auzind acea minune proslăvită, au hulit pe Mântuitorul, ca pe Cel ce 
nu păzea sâmbăta. Că sâmbăta a făcut, precum avea obicei şi acea minune cu orbul. 
Și s-a făcut pricire între dânşii, unii zicând că lisus este de la Dumnezeu, pentru 
minunile ce făcea, iar alții că nu este de la Dumnezeu, căci nu păzea sâmbetele. 


Insă cei ce nu aveau cunoştinţă bună pentru Dânsul, au întrebat pe orbul: Tu ce zici 
de Dânsul ? lar el L-a mărturisit că este Prooroc, lucru mai cinstit la dânşii. 


Dar ei iarăşi n-au crezut că find acela orb, Hristos i-ar fi dăruit vindecare. Ci a 
chemat şi pe părinţii lui necrezând pe vecini. Şi mai vârtos vrând să acopere 
minunea, mai mult o a scos la arătare, mărturisind părinţii lui toate. Şi pentru că se 
temeau ca să nu-i gonească din sinagogă, au aruncat lucru pe vârsta lui. Şi iar au 
zis către orbul: Mulţumeșşte lui Dumnezeu, că de la Dânsul este vindecarea, iar nu 
de la Hristos, că păcătos este, deoarece strică sâmbăta. 


lar el vrând să arate în faptă că Hristos este Dumnezeu, a zis: Nu ştiu aceasta; un 
lucru ştiu, că am fost orb, iar acum printr-Însul văd. Şi iarăşi au zis lui. Cum ţi-a 
deschis ochii tăi? lar el supărându-se n-a spus toate cu amănuntul, ci a scurtat, 
zicând: Că de nu ar fi fost de la Dumnezeu, nu ar fi făcut o minune ca aceasta. Şi 
întâi adică l-au ocărât ei că s-a mărturisit că este ucenic al Lui şi pentru că a zis, că 
nimenea n-a deschis ochii vreunui orb din naştere. Pentru că orbi şi alţii au vin- 
decat, iar orb din naştere nimenea. Deci, ocărându-l pe dânsul, l-au gonit departe 
din sinagogă. 


lar după aceea l-a aflat isus şi i-a zis lui: Crezi tu în Fiul lui Dumnezeu ? lar el 
înştințându-se cine este şi cum că este Cela ce grăieşte cu el şi cum că printr-Insul 
a văzut, s-a închinat şi s-a făcut Lui ucenic, mărturisind facerea de bine. 


Cu mila Ta cea nemăsurată, Dătătorule de lumină, Hristoase Dumnezeul nostru, 
miluieşte-ne pe noi, Amin. 


Cântarea a 7-a 
Irmos: Rugăciunea tinerilor stingătoare de foc s-a arătat, răcoritoare de cuptor, 
propovăduitoare de minuni, nearzând nici mistuind pe cântăreții de laude ai 


Dumnezeului părinţilor noştri. 


Răstignindu-Te Tu pe lemn, Mântuitorule, soarele s-a stins, pământul s-a cutre- 
murat, toată făptura s-a clintit şi morţii din mormânturi s-au sculat. 


Sculându-Te Tu din morţi, Împărate, sufletele cele ce dormeau acolo împreună s- 
au sculat, slăvind puterea Ta, prin care legăturile morții s-au dezlegat. 


La mânecare a venit ceata femeilor, să Te ungă pe Tine cu miresme; iar văzându- 
Te că Te-ai sculat, Doamne, se bucurau împreună cu sfinţii ucenici; pentru care dă- 
ne nouă curăţire de rele. 


Cu tină ai uns ochii orbului şi i-ai poruncit să meargă la Siloam şi spălându-se a 
văzut, slăvindu-Te cu laude pe Tine, Hristoase, Impărate al tuturor. 


Slavă... a Treimii 

Pe Tatăl, Cel fără de început şi pe Fiul, Cel împreună fără de început şi pe Duhul 
Cel Preasfânt, cu laude să slăvim: Sfânt, Sfânt, Sfânt eşti Dumnezeule, Impărate al 
tuturor. 


Și acum... a Născătoarei de Dumnezeu 


După naştere fecioară te-ai arătat curată, că ai născut pe Dumnezeu, Cel ce a înnoit 
firea cu puterea Sa, Preacurată; pe Carele roagă-L să ne mântuiască pe noi toţi. 


Catavasie: Cela ce în cuptorul cel cu foc pe tinerii cei cuvântători de laude i-ai 
mântuit, bine eşti cuvântat, Dumnezeul părinţilor noştri. 


Cântarea a 8-a 


Irmos: Adunarea îngerilor şi a oamenilor, lăudaţi pe Împăratul şi Făcătorul a toate. 
Cântaţi-L preoţi, leviţi binecuvântaţi-L, popoare prea înălţaţi-L întru toţi vecii. 


Cetele îngereşti văzându-Te pe Tine spânzurat pe Cruce, Hristoase, Împărate a 
toate şi toată făptura schimbată, cu frică s-au spăimântat lăudând iubirea Ta de oa- 
meni. 


Iadul văzându-Te pe Tine jos a suspinat şi a dat degrab pe morţii ce ţinea acolo din 
veac, care cu laude slăvesc, Hristoase, iubirea Ta de oameni. 


Făcând minuni prea mari, Hristoase, de voie Te-ai înălţat pe Cruce şi cu morţii Te- 
ai împreunat, Cel ce ai omorât iadul şi pe toţi cei legaţi i-ai dezlegat cu vitejia Ta. 


Celui orb ce a venit la Tine, Hristoase, i-ai deschis ochii, poruncindu-i lui să mear- 
gă la puţul Siloamului, să se spele şi să vadă şi Dumnezeu pe Tine să Te propo- 
văduiască, Carele Te-ai arătat în trup, spre mântuirea lumii. 


Binecuvântăm pe Tatăl... A Treimii: 


Treime nedespărţită, Unime neamestecată, Dumnezeule al tuturor şi Ziditorule a 
toate, pe cei ce Te slăvesc pe Tine cu laude şi cu credinţă se închină Stăpâniei Tale, 
mântuieşte-i de toate încercările. 


Și acum... a Născătoarei de Dumnezeu 


Fecioară prea curată de Dumnezeu dăruită, roagă totdeauna pe Fiul tău, ca să nu 
mă ruşineze în ziua judecății, ci să mă împreune cu oile cele alese. 


Catavasia: 


Să lăudăm, bine să cuvântăm şi să ne închinăm Domnului cântăndu-l şi prea 
înălţându-L pe Dânsul întru toţi vecii. 


Pe Cel ce S-a născut din Tatăl mai-nainte de veci, Fiul şi Dumnezeu şi în anii cei 
mai de pe urmă, din Fecioară Maică S-a întrupat; preoţi lăudaţi-L, popoare prea 
înălţați-L întru toţi veci. 


Ceea ce eşti mai cinstită... nu cântăm. 
Cântarea a 9-a 


Irmos: Că ţi-a făcut ție slăvire cel Puternic, arătându-Te Fecioară curată după 
naştere, ca pe ceea ce fără de sămânță ai născut pe Făcătorul tău. Pentru aceasta pe 
tine, Născătoare de Dumnezeu, te slăvim. 


Pe lemnul Crucii Te-ai pironit, Hristoase Dumnezeule, şi ai biruit toate căpeteniile 
vrăjmaşului cele potrivnice şi blestemul cel dintâi l-ai pierdut, Mântuitorule. Pentru 
aceasta, după datorie toţi Te fericim. 


Dacă Te-a văzut iadul pe Tine, Cuvinte, cu sufletul jos a suspinat şi de frică a slo- 
bozit pe toţi morţii care au cunoscut puterea stăpânirii Tale; pentru aceasta după 
datorie Te fericim. 


Poporul evreilor văzând că face semne şi minuni uimitoare, din pizmă a omorât pe 
Cel ce a prădat iadul cu Invierea Sa şi pe toţi i-a sculat ca un puternic. 


Sculatu-Te-ai din morţi precum ai zis, Dătătorule de viaţă, şi Te-ai arătat după 
Inviere, sfinţilor ucenici, Cel ce ai făcut semne şi ai deschis ochii orbilor; cu care 
împreună în veci Te slăvim. 


Slavă... a Treimii 

Lumină pe Tatăl cinstesc, Lumină pe Fiul slăvesc, Lumină şi pe Duhul cel drept 
laud; o Lumină nedespărțită, în trei Feţe cunoscută, Dumnezeu, Împăratul a toată 
făptura. 

Și acum... a Născătoarei de Dumnezeu 

Arătându-te mai desfătată decât cerurile, Fecioară curată, ai încăput trupeşte pe 
Dumnezeu cel necuprins şi L-ai născut spre mântuirea tuturor celor ce te laudă pe 


tine cu credinţă neîndoită. 


Catavasia: Pe tine Maica lui Dumnezeu cea mai presus de minte şi de cuvânt, care 
ai născut negrăit sub ani pe Cel fără de ani, credincioşii cu un gând te slăvim. 


Luminânda Paştilor: Cu trupul adormind ca un muritor, Împărate şi Doamne, a 


treia zi ai înviat, pe Adam din stricăciune ridicând şi moartea pierzându-o. Paştile 
nestricăciunii, lumii de mântuire. 


Slavă... a orbului. 


Ochii mei cei înţelegători, care sunt orbiți de păcatul cel întunecat, luminează-i 
Doamne, smerenie punându-le, Indurate, şi-i spală cu lacrimile pocăinţei. 


Și acum... 

Podobie: Femei auziţi... 

Trecând Mântuitorul nostru, a aflat pe un orb fără de ochi şi scuipând pe pământ şi 
făcând tină, l-a uns şi l-a trimis să meargă la Siloam să se spele. Şi el spălându-se, 
a venit văzând lumina Ta, Hristoase al meu. 


La Laude 


Punem stihirile pe 8 şi cântăm stihirile învierii, glasul al 5-lea: 


Doamne, pecetluită fiind groapa de cei fărădelege, ieşit-ai din mormânt, precum 
Te-ai născut din Născătoarea de Dumnezeu; n-au cunoscut cum Te-ai întrupat în- 
gerii Tăi fără de trup; n-au simţit când ai înviat, ostaşii cei ce Te-au străjuit. Că 
amândouă s-au pecetluit de către cei ce ispiteau şi s-au arătat minunile celor ce se 
închină cu credinţă Tainei. Pentru aceasta celor ce o lăudăm, dă-ne bucurie şi mare 
milă. 


Doamne, încuietorile cele veşnice zdrobindu-le şi legăturile rupând, din mormânt 
al înviat, lăsând cele de îngropare ale Tale, întru mărturia adevăratei îngropării 
Tale celei de trei zile. Şi ai mers mai-nainte în Galileia, Cela ce ai fost străjuit în 
peşteră. Mare este mila Ta, Mântuitorule cel necuprins, miluieşte-ne pe noi. 


Doamne, femeile au alergat la mormânt, să Te vadă pe Tine, Hristoase, Cela ce ai 
pătimit pentru noi şi venind au aflat înger şezând pe piatră, de frică răsturnată fiind 
şi către dânsele a strigat, grăind: A înviat Domnul; spuneţi ucenicilor, că a înviat 
din morţi Cel ce mântuieşte sufletele noastre. 


Doamne, precum ai ieşit din mormânt pecetluit, aşa ai intrat şi la ucenicii Tăi, uşile 
fiind încuiate, arătându-le lor patimile trupului, care le-ai primit, Mântuitorule, 
îndelung răbdând. Căci ca Cela ce eşti din sămânţa lui David, răni ai răbdat; iar ca 
un Fiu al lui Dumnezeu, lumea ai mântuit. Mare este mila Ta, Mântuitorule cel 
necuprins, miluieşte-ne şi ne mântuieşte pe noi. 


Alte stihiri ale lui Anatolie, acelaşi glas: 


Doamne, Împărate al veacurilor şi Făcătorul tuturor, Cela ce pentru noi răstignire şi 
îngropare cu trupul ai primit, ca pe noi pe toți din iad să ne slobozeşti. Tu eşti 
Dumnezeul nostru, afară de Tine pe altul nu ştim. 


Doamne, minunile Tale cele prea strălucite cine le va spune? Sau cine va vesti 
tainele Tale cele înfricoşate ? Că întrupându-Te pentru noi, precum însuţi ai voit, 
tăria puterii Tale ai arătat. Că, cu Crucea Ta tâlharului, Raiul ai deschis şi cu 
îngroparea Ta încuietorile iadului ai zdrobit şi cu Învierea Ta toate le-ai îmbogăţit, 
Milostive, slavă Ţie. 


Mironosiţele femei la mormântul Tău ajungând foarte de dimineaţă, Te-au căutat 
cu miresme să Te ungă pe Tine, Cuvântul cel fără de moarte şi Dumnezeu; şi gra- 
iurile îngerului în urechi luând, s-au întors cu bucurie, să vestească apostolilor 
luminat, că ai înviat Viaţa tuturor şi ai dăruit lumii curățire şi mare milă. 


Altă stihiră a orbului, glasul al 8-lea: 


Stih: Caută spre mine şi mă miluieşte... 


Cela ce Te-ai întrupat pentru milostivirea milei, Hristoase Dumnezeule, pe cel 
lipsit de lumină din pântece, pentru milostivirea îndurărilor cea negrăită, l-ai 
învrednicit dumnezeieștii străluciri, ungând cu tină vederile lui cu degetele Tale 
cele ziditoare; Însuţi şi acum, Dătătorule de lumină, luminează şi simţirile noastre 
cele sufleteşti, ca Cel ce Însuţi eşti bogat dăruitor. 


Slavă... glasul al 8-lea. 


Cine va spune puterile Tale, Hristoase ? Sau cine va număra mulțimile minunilor 
Tale? Că precum Te-ai văzut îndoit pe pământ pentru bunătatea, îndoite şi tămă- 
duirile ai dat celor bolnavi. Căci ai deschis nu numai ochii cei trupeşti ai celui orb 
din naştere, ci şi pe cei sufleteşti. Pentru aceasta Te-a mărturisit pe Tine Dumnezeu 
tăinuit în trup şi Carele dai tuturor mare milă. 


Și acum... 


Prea binecuvântată eşti... Doxologia cea mare, ecteniile, ceasul întâi şi otpustul. 
Apoi, Slavă... Şi acum... 


Stihira Evangheliei, glasul al 8-lea: Lacrimile Mariei nu în zadar s-au vărsat cu 
căldură, că iată, s-a învrednicit şi de îngeri ce o învățau şi de vederea Ta, o Lisuse. 
Ci încă cele pământeşti cugetă, ca o femeie neputincioasă. Pentru aceasta s-a şi 
oprit a se atinge de Tine, Hristoase. Dar s-a trimis propovăduitoare ucenicilor Tăi, 
cărora bunele vestiri a spus, vestindu-le suirea la moştenirea părintească. Cu care 
învredniceşte-ne şi pe noi arătării Tale, Stăpâne Doamne. 


Vezi: lar slujba Sfântului, ce se va întâmpla în Duminica aceasta, se cântă la 
Pavecerniţă. 


La Liturghie 
Fericirile, glasul al 5-lea. 


Tâlharul pe Cruce pe Tine Dumnezeu crezându-Te, Hristoase, Te-a mărturisit curat 
din inimă, strigând: Pomeneşte-mă, Doamne, întru împărăția Ta. 


Pe Cela ce pe lemnul Crucii a înflorit viaţa neamului nostru şi a uscat blestemul cel 
din lemn; ca pe Mântuitorul şi Făcătorul cu un glas să-L lăudăm. 


Răstignindu-Te Tu, Hristoase, în mijlocul a doi tâlhari osândiţi, unul hulindu-Te s- 
a osândit după dreptate. Iar altul mărturisindu-Te în Rai s-a sălăşluit. 


La ceata apostolilor venind cinstitele femei, au strigat: Hristos a înviat! Ca Stăpâ- 
nului şi Făcătorului să ne închinăm Lui. 


Și din canonul orbului, Cântarea 6-a. 
Apostolul: Din Faptele Apostolilor. Evanghelia de la Ioan. 
Chinonicul: Trupul lui Hristos primiţi... Sau: Lăudaţi pe Domnul din ceruri... 


Luni în săptămâna a şasea după Paşti 


Intru aceeaşi Duminică a şasea săptămână după Paşti, seara. 


La Doamne strigat-am... punem stihirile pe 6: trei ale praznicului şi trei de la 
Minei. 


Stihirile praznicului, glasul al 5-lea: 
Podobie: Bucură-te, cămara... 


Lumină întregimii mădularelor omeneşti şi ochi al trupului lumii acesteia, fiind Tu, 
Dumnezeule şi Cuvinte; Făcător de obşte al ochilor şi Ziditor cunoscându-Te, şi 
acuma din amestecarea tinei şi a scuipatului, ai luminat ochii orbului, cu degetele 
Tale, cele ce fac şi tina şi vederea; care dobândindu-o cel ce se cunoştea mai-nainte 
între cei născuţi, că nicicum nu vedea soarele, Te-a văzut pe Tine Soarele cel 
dulce, văzând chipul Celui ce ne-a zidit pe noi, pentru milostivirea cea negrăită. 


De mădulare şi de întregimea organelor trupului omenesc fiind bogat, cel ce mai- 
nainte a ieşit orb din pântecele maicii sale, credea că nici a avut ochi de vreme ce 
nu din vreo sminteală avea lipsa lor; fără care picioarele şi cele mai multe mădu- 
lare trupeşti îşi sfărâmase pentru împiedicările de pietre. Care prin Tine şi această 
îmbogăţire dobândind, Te-a văzut pe Tine, Lumina lumii şi Dătătorul luminilor; 
Dumnezeu şi Stăpân al făpturilor vestindu-Te şi Făcător a toată lumea. 


Cum că orbul acela căruia s-au deschis ochii nicicum n-ar fi văzut mai-nainte, sub 
tulburare erau cărturarii cei ce orbiseră pentru paza legii sâmbetelor, care voiau să 
orbească deschiderea ochilor aceluia cea din ziua sâmbetei, cu întunecările slovei. 
În care străluceşte Soarele cel dulce, Hristos, înnoind a se lucra sâmbăta; Carele 
luminând umbra acesteia şi acoperământul ridicându-l în lături, a răspândit acelora 
atâta lumină ca şi orbii să vadă pe Dumnezeu, Făcătorul luminilor şi Domnul 
sâmbetelor. 


Slavă... Și acum... glasul al 2-lea. 


Cel ce s-a născut orb, zicea în cugetul său: Oare eu pentru păcatele părinţilor m-am 
născut fără de ochi? Oare eu pentru necredinţa limbilor m-am născut întru arătare? 
Nu pot a mai întreba când este noapte, când este zi; nu-mi mai pot răbda picioarele 
poticnirile de pietre. Că n-am văzut soarele strălucind, nici în față pe Cel ce m-a 
zidit pe mine Ci mă rog Ţie, Hristoase Dumnezeule, caută spre mine şi mă mi- 
luieşte. 


La Stihoavnă 


Stihira învierii, glasul al 5-lea: Prin cinstită Crucea Ta, Hristoase pe diavolul l-ai 


ruşinat şi prin Învierea Ta, boldul păcatului I-ai stricat şi ne-ai mântuit pe noi din 
porțile morţii. Slăvimu-Te pe Tine, Unule-Născut. 


Stih: Către Tine, Cel ce locuieşti în cer, am ridicat ochii mei. 


Doamne, a păcătui nu încetez, învrednicindu-mă iubirii Tale de oameni, nu cunosc; 
birueşte-mi nepriceperea mea, Cela ce eşti unul bun şi mă miluieşte. 


Stih: Miluieşte-ne, pe noi, Doamne, miluieşte-ne, că ne-am săturat de ocară. 


Mucenicina: Toate cele pământeşti defăimându-le şi asupra muncilor bărbăteşte 
îndrăznind, nu v-aţi lipsit de fericita nădejde. Ci moşteni Împărăției Cerurilor v-aţi 
făcut prea lăudaţi mucenici; având îndrăzneală către lubitorul de oameni Dumne- 
zeu, cereți pace lumii şi sufletelor noastre mare milă. 


Slavă... Şi acum... glasul al 2-lea. 
Trecând lisus din templu, a aflat pe un om orb din naştere şi făcându-i-se milă, a 


pus tină pe ochii lui şi a zis către dânsul: Mergi de te spală în Siloam şi spălându-se 
a văzut, înălţând slavă lui Dumnezeu. lar vecinii lui ziceau către dânsul: Cine a 


deschis ochii tăi, care nimeni din cei ce văd n-au putut să-i vindece? Iar el strigând, 
a zis: Un om ce se cheamă lisus, Acela mi-a zis de m-am spălat în Siloam şi am 
văzut. Acesta este cu adevărat, de care a zis Moise în lege, Hristos Mesia; Acesta 
este Mântuitorul sufletelor noastre. 

La Utrenie 


Troparul învierii. 


După întâia Catismă, sedealna învierii, glasul al 5-lea: 


Podobie: Pe Cuvântul cel împreună fără de început cu Tatăl şi cu Duhul, Carele S- 
a născut din Fecioară spre mântuirea noastră, să-L lăudăm credincioşii şi să ne 
închinăm. Că bine a voit a se sui cu trupul pe Cruce şi moarte a răbdat şi a sculat 
pe cei morţi, întru slăvită Învierea Sa. 


Crucea Domnului să o lăudăm, sfântă îngroparea cu cântări să o cinstim şi Invierea 
Lui să o proslăvim. Că împreună a sculat pe cei morți din mormânturi ca un 
Dumnezeu, prădând stăpânia morţii şi tăria diavolului şi celor din iad lumină a 
răsărit. 


Toţi să priveghem, credincioşilor, şi să întâmpinăm pe Hristos cu mult untdelemn 
şi cu candele luminoase, ca să ne învrednicim a fi înlăuntrul cămării; că cel ce va 
rămâne afară de uşi, în zadar va striga către Dumnezeu, miluieşte-mă. 


Mucenicina: Doamne, dorind mucenicii Tăi de paharul patimii Tale, au părăsit 
frumuseţea lumească şi îngerilor părtaşi s-au făcut. Pentru rugăciunile lor, Hris- 
toase Dumnezeule, dă sufletelor noastre pace şi mare milă. 


Slavă... Și acum... a Născătoarei de Dumnezeu 
Cu îngerii cele cereşti, cu oamenii cele pământeşti, strigăm ţie, Născătoare de 
Dumnezeu, cu glas de bucurie: Bucură-te, uşă mai desfătată decât cerurile! Bucură- 
te, ceea ce singură eşti mântuirea pământenilor! Bucură-te, cinstită! Bucură-te, cea 
plină de dar, care ai născut pe Dumnezeu întrupat. 


După a doua Catismă, sedealna glasul al 5-lea: 


Podobie: Pe Cuvântul cel împreună fără de început cu Tatăl şi cu Duhul, Carele S- 
a născut din Fecioară spre mântuirea noastră, să-L lăudăm credincioşii şi să ne 


închinăm. Că bine a voit a se sui cu trupul pe Cruce şi moarte a răbdat şi a sculat 
pe cei morți, întru slăvită Invierea Sa. 


Mai-nainte de răstignirea şi scularea Ta, Îndurate, trecând Tu, a strigat către Tine 
cu căldură cel orb din naştere: Fiul lui David miluieşte-mă? Dă-mi lumina ochilor 
ca să Te văd şi cu pe Tine. Ale cărui vederi ungându-le cu tină din scuipare, Cu- 
vinte, i-ai dat lumină ca să vadă luminat. 


Slavă... Și acum... iar aceasta. 
Învierea lui Hristos... Psalmul 50. 


Canoanele - Al orbului (facere a lui Iosif) cu irmoasele pe şi al Mineiului pe 4. 
Condacul, icosul şi Luminânda orbului. 


La Laude 
Punem stihirile pe 4 şi cântăm stihirile, glasul al 5-lea: 


Doamne, pecetluită fiind groapa de cei fărădelege, ieşit-ai din mormânt, precum 
Te-ai născut din Născătoarea de Dumnezeu; n-au cunoscut cum Te-ai întrupat 
îngerii Tăi cei fără de trup, n-au simţit când ai înviat ostaşii cei ce Te-au străjuit. 
Că amândouă s-au pecetluit de către cei ce ispiteau şi s-au arătat minunile celor ce 
se închină cu credinţă tainei. Pentru aceasta celor ce o lăudăm, dă-ne bucurie şi 
mare milă. (de două ori) 


Vai mie, că m-am asemănat smochinului celui neroditor şi mă tem de blestem şi de 
tăiere; ci Tu, Lucrătorule cel ceresc, Hristoase Dumnezeule, sufletul meu cel înţe- 
lenit arată-l roditor şi mă primeşte ca pe fiul cel desfrânat şi mă miluieşte. 


Mucenicina: Binecuvântată este oastea Împăratului ceresc; că de au şi fost pămân- 
teni purtătorii de chinuri, dar s-au sârguit să ajungă la vrednicia îngerească; trupu- 
rile defăimându-le şi prin patimi s-au învrednicit cinstei celor fără de trupuri. Pen- 
tru rugăciunile lor, Doamne, trimite-ne nouă mare milă. 


Slavă... Și acum... glasul al 2-lea. 
Toată viaţa sa orbul noapte socotindu-o, a strigat către Tine: Doamne, deschide-mi 


vederile, Fiul lui David, Mântuitorul nostru, ca şi eu împreună cu toți să laud pute- 
rea Ta. 


La Stihoavnă 
Stihira praznicului, glasul al S-lea: 
Podobie: Cuvioase părinte... 


Orbire s-a arătat orbul celor ce socoteau că văd, întunecând şi minţile şi sufletele şi 
gândul celor ce vedeau grabnică luminarea vederilor lui. Şi chemându-l ei l-au 
întrebat cu mânie: Cum de vezi acum ca unul din din cei ce văd lumina, orb fiind 
tu din naştere şi şezând pe căi şi cerând ? lar el a arătat pe Cel ce i-a dat lumina şi a 
făcut luminile în lume, din care se propovăduieşte Fiul lui Dumnezeu fără de înce- 
put, Carele în vremile cele din urmă S-a arătat om din Fecioară de la Dumne- 
zeiescul Duh, pentru milostivire. 


Stih: Caută spre mine şi mă miluieşte, după judecata Ta, faţă de cei ce iubesc nu- 
mele Tău. 


Ca o sarcină şi ca o povară grea de pământ se vedea celor din lume, orbul umblând 
şi pe ulițe picioarele sfărâmându-şi cu toiagul ca şi cu o vedere îmbogățit fiind. 
Pentru aceea a alergat la Dătătorul de lumină, de la Carele a luat a privi lumina şi a 


vedea cu ochii săi pe Făcătorul, Cel ce a zidit dintâi din pământ firea omenească, 
după asemănarea şi după chipul Său. Şi acum cu tină şi cu scuipare a luminat 
vederile lui şi i-a dat să vadă soarele, pentru iubirea de oameni. 


Stih: Paşii mei îndreptează-i, după cuvântul Tău, şi să nu mă stăpânească nici o 
fărădelege. 


Pe Cuvântul Tatălui asemenea la chip cu zidirea omenească L-a văzut orbul, după 
ce a văzut lumina, prin care a văzut şi pe Soarele cel purtător de lumină şi înce- 
pător zilelor, bucurându-se ca şi ceilalţi oameni, aşa curând de acea vedere, prin 
care s-a văzut umblând drept şi mergând fără de poticnire pe cărări şi cunoscând pe 
Fiul lui Dumnezeu Cel ce l-a luminat. Carele S-a întrupat pentru milostivirea cea 
prea multă şi făcându-Se om, a rămas Dumnezeu precum a fost; şi luând ceea ce n- 
a fost, a păzit unirea acestora neamestecată. 


Slavă... Şi acum... glasul al 5-lea. 
Doamne, trecând pe cale ai aflat pe un orb din naştere şi mirându-se ucenicii, Te- 


au întrebat pe Tine, zicând: Invăţătorule! Cine a greşit, acesta sau părinţii lui de s-a 
născut orb? lar Tu, Mântuitorul meu, ai zis către dânşii: Nici acesta a greşit, nici 


părinţii lui, ci ca să se arate lucrurile lui Dumnezeu întru dânsul. Mie Mi se cade să 
lucrez lucrurile Celui ce M-a trimis pe Mine, care nimenea nu poate să le lucreze. 
Și acestea zicând, scuipând jos şi tină făcând, a uns ochii lui, zicând către dânsul: 
Mergi de te spală în scăldătoarea Siloamului! lar el spălându-se, s-a făcut sănătos 
şi a strigat către Tine: Cred Doamne, şi s-a închinat Ție. Pentru aceasta strigăm şi 
noi miluieşte-ne pe noi. 


La Liturgie 
Fericirile din canonul orbului, Cântarea a 4-a. 
Marţi în săptămâna a şasea după Paşti 
Luni a şasea săptămână după Paşti, seara. 


La Doamne strigat-am... punem stihirile pe 6, ale praznicului trei şi de la Minei 
LEE 1 


Stihirile praznicului, glasul al 5-lea: 
Podobie: Bucură-te, cămara... 


Cu gura şi cu sufletul şi cu gândul, pe Cel ce i-ai dat lui din tină şi din scuipare ca 
un Ziditor luminile ochilor şi vederea cea deobşte, L-a mărturisit cel ce mai-nainte 
era orb; că este Făcător făptuirilor a toată lumea, Tocmitor şi Chivernisitor, Carele 
S-a întrupat numai pentru milostivirea către făptură; şi L-a propovăduit că este 
Dumnezeu Atotputernic; a cărui râvnă şi vorbă care era către dânşii, nicicum 
nesuferind cărturarii să audă sau să vadă, L-au judecat să se izgonească din sina- 
gogă; ei cei ce orbiseră la vederile sufletului şi ale trupului mai mult decât cel ce 
fusese orb din naştere. 


Semn de biruinţă vitejească asupra celor ce vedeau, cu tărie a ridicat orbul, că deşi 
fusese orb, pe Făcătorul şi Ziditorul a toate L-a văzut, văzându-şi luminarea 
ochilor, ceea ce se făcuse prin scuipare; şi numai din aceasta cunoscând pe Cel ce 
l-a luminat, că este fiu al lui Dumnezeu şi Stăpân a toată lumea. Pe Carele văzân- 
du-L cei orbiți cu răutatea pizmei, nicicum nu L-au cunoscut, măcar că multe lu- 
cruri de minune de acest fel, vedeau făcându-se de Dânsul, numai cu cuvântul. 


Cum că orbul acela căruia s-a deschis ochii, nicicum n-ar fi văzut mai-nainte, sub 
presupunere erau cărturarii cei ce orbiseră pentru paza legii sâmbetelor, care voiau 


să orbească deschiderea ochilor aceluia cea din ziua sâmbetei, cu întunecările 
slovei. În care străluceşte Soarele cel dulce, Hristos, înnoind a se lucra sâmbăta; 
Carele luminând umbra acesteia şi acoperământul ridicându-l în lături, a răspândit 
acelora atâta lumină, ca şi orbii să vadă pe Dumnezeu, Făcătorul luminilor şi 
Domnul sâmbetelor. 


Slavă... Și acum... glasul al 8-lea: 

Soarele dreptății cel înţelegător, Hristoase Dumnezeule, Carele pe cel lipsit din 
pântece de lumină, ai luminat după amândouă, cu prea curată atingerea Ta; şi ochii 
noştri cei sufleteşti luminându-i, arată-ne fii ai zilei, ca, cu credinţă să strigăm către 
Tine: Mare şi negrăită este milostovirea Ta spre noi, lubitorule de oameni, slavă 


Tie. 


La Stihoavnă 
Stihirile învierii, glasul al 5-lea: 


Cel ce a dat înviere neamului omenesc, ca o oaie spre junghiere S-a adus, înfri- 
coşatu-s-au de aceasta boierii iadului şi s-au ridicat porțile cele de durere; că a 


intrat Împăratul slavei, Hristos, zicând celor din legături: Ieşiţi şi celor din întune- 
ric, descoperiţi-vă. 


Stih: Către Tine, Cel ce locuieşti în cer, am ridicat ochii mei. 


Doamne, de frica Ta mă tem şi a face rău nu încetez. Cine nu se teme la judecată 
de judecător? Sau cine vrând să se vindece, mânie pe doctor, precum eu? Indelung- 
Răbdătorule, Doamne, milostiveşte- Te spre neputinţa mea şi mă miluieşte. 


Stih: Miluieşte-ne pe noi, Doamne, miluieşte-ne pe noi, că mult ne-am săturat de 
defăimare. 


Mucenicina: Cu pavăza credinţei îmbrăcându-se şi cu semnul Crucii pe sine-şi 
întărindu-se, la munci bărbăteşte au alergat, sfinţii Tăi, Doamne, şi înşelăciunea şi 
semeţia diavolului au surpat. Pentru rugăciunile lor, trimite ca un Dumnezeu 
atotputernic, lumii 'Tale pace şi sufletelor noastre mare milă. 


Slavă... Și acum..., glasul al 8-lea. 


Cel ce Te-ai întrupat pentru milostivirea milei, Hristoase Dumnezeule, pe cel lipsit 
de lumină din pântece, pentru milostivirea îndurărilor cea negrăită, l-ai învrednicit 
dumnezeieştii străluciri, ungând vederile lui cu tină cu degetele Tale cele ziditoare: 
Însuţi şi acum Dătătorule de lumină, luminează şi simţurile noastre cele sufleteşti, 
ca Cela ce eşti bogat dătător de daruri. 


La Utrenie 
Troparul învierii. 


După întâia Catismă, sedealna, glasul al 5-lea: 


Podobie: Pe Cuvântul cel împreună fără de început cu Tatăl şi cu Duhul, Carele S- 
a născut din Fecioară spre mântuirea noastră, să-L lăudăm credincioşii şi să ne 
închinăm. Că bine a voit a se sui cu trupul pe Cruce şi moarte a răbdat şi a sculat 
pe cei morţi, întru slăvită Învierea Sa. 


Doamne, mort Te-ai numit, Cela ce ai omorât moartea. In mormânt Te-ai pus, Cela 
ce ai deşertat mormânturile. Sus ostaşii au străjuit mormântul, jos pe morţii cei din 
veac i-ai înviat; întrutot Puternice şi necuprinsule, Doamne, slavă Ţie. 


Judecătorul şezând şi îngerii stând înainte, trâmbiţa răsunând şi văpaia arzând, ce 
vei face, suflete al meu, înfătişându-te la judecată! Că atunci răutăţile tale se vor 
arăta, greşelile cele ascunse se vor vădi. Pentru acesta mai-nainte de sfârşit strigă 
către Judecătorul: Dumnezeule, milostiveşte-Te spre mine şi mă miluieşte. 


Mucenicina: Străluceşte astăzi pomenirea mucenicilor, că are lumină din cer, cea- 
ta îngerilor se veseleşte şi neamul omenesc împreună prăznuieşte. Pentru aceea se 
roagă Domnului să se miluiască sufletele noastre. 

Slavă... Și acum... a Născătoarei de Dumnezeu 

Maică a lui Dumnezeu, Preasfântă, zidul creştinilor, mântuieşte după obicei, pe po- 
porul tău, care strigă către tine cu dinadinsul; stai împotriva vrăjmaşilor şi a 
gândurilor celor mândre, ca să strigăm ţie: Bucură-te, ceea ce eşti plină de dar. 


După a doua Catismă, sedealna, glasul al 5-lea: 


Podobie: Pe Cuvântul cel împreună fără de început cu Tatăl şi cu Duhul, Carele S- 
a născut din Fecioară spre mântuirea noastră, să-L lăudăm credincioşii şi să ne 


închinăm. Că bine a voit a se sui cu trupul pe Cruce şi moarte a răbdat şi a sculat 
pe cei morţi, întru slăvită Invierea Sa. 


Văzut-a orbul cel ce nu vedea din naştere, pe Soarele cel mare cum că vede prin 
scuiparea Celui ce a zidit mai înainte alcătuirea omenească; pentru aceasta şi 
mulțumire din suflet a înălţat lui Dumnezeu, văzând chipul Acestuia, Carele a zidit 
pe om după asemănarea Ziditorului. 


Slavă... Și acum..., tot aceasta. 
Învierea lui Hristos... Psalmul 50. 


Canonul praznicului cu irmosul pe 8. Canonul orbului (facere a lui Iosif) şi al 
Mineiului pe 4. Condacul, icosul şi Luminânda praznicului. 


La Laude 
Stihirile, glasul al 5-lea: 


Doamne, încuietorile cele veşnice zdrobindu-le şi legăturile rupând, din mormânt 
al înviat, lăsând cele de îngropare ale Tale întru mărturia adevăratei îngropării Tale 
celei de trei zile. Şi ai mers mai înainte în Galileea, Cela ce ai străjuit în peşteră. 
Mare este mila Ta, Mântuitorule cel necuprins, miluieşte-ne pe noi. (de două ori) 


Mulţimile greşelilor mele trece-le, Doamne, Cela ce Te-ai născut din Fecioară şi 
şterge toate fărădelegile mele, dându-mi gând de întoarcere, ca un lubitor de oame- 
ni, rogu-mă şi mă miluieşte. 


Mucenicina: Mucenicii Tăi, Doamne, urmând cetele îngereşti, au răbdat muncile 
ca şi cum ar fi fost fără de trupuri, numai singură nădejdea având în minte, desfă- 
tarea bunătăților celor făgăduite. Pentru rugăciunile lor, Hristoase Dumnezeul 
nostru, dăruieşte lumii Tale pace şi sufletelor noastre mare milă. 


Slavă... Și acum... glasul al 8-lea: 


Cine va spune puterile Tale, Hristoase ? Sau cine va număra mulțimile minunilor 
Tale? Că precum Te-ai văzut îndoit pe pământ pentru bunătatea, îndoite şi tămă- 
duirile ai dat celor bolnavi. Că ai deschis nu numai ochii cei trupeşti ai celui orb 
din naştere, ci şi pe cei sufleteşti. Pentru aceasta Te-a mărturisit pe Tine Dumnezeu 
tăinuit în trup şi Carele dai tuturor mare milă. 


La Stihoavnă 
Stihirile, glasul al S-lea: 
Podobie: Cuvioase părinte... 


Strălucirea cea purtătoare de lumină văzându-o, că a strălucit arătat, sâmbăta, 
orbului celui purtător de lumină, cei ce se hrăniseră în legile lui Moise, orbiţi fiind 
la minte se uitau ca prin negură şi nu cunoşteau umbra care acoperea legile; şi 
pentru aceasta nu vedeau ei pe Făcătorul lumii şi Ziditorul sâmbetei cu cuvântul 
Cel ce a luminat ochii orbului prin spălare şi prin acea nouă facere de tină cu scui- 
pat; cu care amestecându-ne, ÎL vedem pe Dânsul, Dumnezeu, mustrând orbirea 
fariseilor, prin vederea cea de la Dumnezeu. 


Stih: Caută spre mine şi mă miluieşte, după judecata Ta, faţă de cei ce iubesc 
numele Tău. 


Răsărit-a zori de ziuă, adică lumină ochilor orbului celui cu multă durere, ce petre- 
cea întru întunericul nopţii nevederii, care s-a spălat cu dumnezeiasca poruncă în 
apele puţului Siloam; de unde purtător de lumină prea nou s-a văzut, vădind negura 
întunericului cea făcătoare de noapte a legiuitorilor cărturari şi luminând nevederea 
lor cea întunecoasă, cu strălucirile cele de lumină purtătoare; prin care orbirea cea 
mai dinainte a slovei celei umbroase se luminează, prin strălucirile celei luminoase 
care se dau nouă de la Cuvântul. 


Stih: Paşii mei îndreptează-i, după cuvântul Tău, şi să nu mă stăpânească nici o 
fărădelege. 


Suitu-s-a la înălțimea suirii celei de lumină purtătoare, luminându-se cu lumina 
cunoştinţei de Dumnezeu, orbul cel ce pătimise întunecare trupească şi sufletească, 
luminându-se peste tot de la Cuvântul cu îndoite vărsări de lumină. Că măcar că 
era mai înainte orb la amândouă, dar a cunoscut pe Dătătorul de lumină şi Făcă- 
torul luminii, Cel ce a strălucit din mormânt a treia zi şi pământul a luminat cu În- 
vierea Sa. Din care a strălucit oamenilor celor ce erau ţinuţi întru întuneric, lumina 
cea de a doua zidire, pentru mare mila Sa. 


Slavă... Și acum... glasul al 8-lea: 


Soarele dreptății cel înţelegător, Hristoase Dumnezeule, Carele pe cel lipsit din 
pântece de lumină, l-ai luminat după amândouă, cu prea curată atingerea Ta; şi 


ochii noştri cei sufleteşti luminându-i, arată-ne fii ai zilei, ca, cu credinţă să 
strigăm către Tine: Mare este şi negrăită milostivirea Ta spre noi, lubitorule de 
oameni, slavă Ţic. 


Cade-se a şti: Că de se va întâmpla Sfântul apostol loan Teologul, Miercuri la 
odovania praznicului Paştilor, Marţi seara la Vecernia cea mică punem stihirile 
Apostolului pe 4. Slavă... a Apostolului, Şi acum... a praznicului. 


La Stihoavnă stihirile Apostolului cele de la stihoavna Vecerniei celei mari, cu sti- 
hurile lor. Slavă... a Apostolului, Şi acum... a praznicului. Troparul apostolului, 
Slavă... Şi acum... a Născătoarei de Dumnezeu, a învierii: Toate tainele tale... şi 
otpustul. 


La Vecernia cea mare, după psalmul cel obişnuit, cântăm Fericit bărbatul... Starea 
I-a. La Doamne strigat-am... punem stihirile pe 10; ale orbului 6 şi ale Apostolului 
4. Slavă... a Apostolului, Şi acum... a orbului. Vohod, prochimenul zilei şi citirile 
Apostolului. 


La Litie stihira hramului şi ale Apostolului, Slavă... a Apostolului, Şi acum... a 
Născătoarei de Dumnezeu: La Stihoavnă stihira învierii de la rând, apoi stihirile 
Paştilor cu stihurile lor, Slavă... a Apostolului, Şi acum... Ziua învierii... La 
binecuvântarea pâinilor, troparul Apostolului, de două ori şi: Născătoare de 
Dumnezeu... odată. Nefiind priveghere, citim Miezonoptica zilei şi celelalte după 
rânduială. La Dumnezeu este Domnul... troparul învierii de două ori, Slavă... a 
Apostolului, Şi acum... a Născătoarei de Dumnezeu şi sedelnele la rând. După 
polieleu, sedelnele, Antifonul şi Evanghelia Apostolului. Învierea lui Hristos... 
Stihira Apostolului. Canonul Paştilor cu irmoasele pe 6; al Apostolului pe 4 şi al 
orbului pe 4. Catavasia: Mântuitorului Dumnezeu... iar Canonul înainte-prăznuirii 
se lasă şi-l cântăm Marţi mai-nainte. După Cântarea a 3-a condacul şi icosul 
Apostolului, ipacoi a Paştilor, Slavă... sedealna Apostolului, Şi acum... a orbului. 
După Cântarea a 6-a condacul şi icosul Paştilor. La a 9-a Cântare : Ceea ce eşti mai 
Cinstită... nu cântăm. Luminânda Paştilor, a Apostolului şi a orbului. 


La laude, stihirile Apostolului pe 4 şi stihirile Paştilor. Slavă... a Apostolului, Şi 
acum... a Paştilor: Ziua învierii... Slavoslovia cea mare şi troparul. Ceasurile după 
obicei. Fericirile din canonul Paştilor. Cântarea a 3-a şi din al Apostolului Cântarea 
a 6-a. Prochimenul Paştilor şi al Sfântului. Apostolul şi Evanghelia zilei şi a 
Sfântului. Chinonicul Paştilor şi al Apostolului. Tot aşa se pune slujba la aflarea 
capului Botezătorului loan. 


Miercuri în săptămâna a şasea după Paşti 
Marţi a şasea săptămână după Paşti, seara - Odovania praznicului Paştilor. 


La odovania praznicului Paştilor. După ce binecuvântează preotul, cântăm Hristos 
a înviat... cu stihurile lui. Apoi citim psalmul cel obişnuit şi Catisma. La Doamne 
strigat-am... punem stihirile pe 6 şi cântăm stihirile orbului, glasul al 2-lea, singur 
glasul. 


Cel ce s-a născut orb, zicea în cugetul său: Oare eu pentru păcatele părinţilor, m- 
am născut fără de ochi? Oare eu pentru necredinţa limbilor m-am născut întru 
arătare? Nu pot a mai întreba când este noapte, când este zi; nu-mi mai pot răbda 
picioarele poticnirile de pietre. Că n-am văzut soarele strălucind, nici în faţă pe Cel 
ce m-a zidit pe mine. Ci mă rog Ţie, Hristoase Dumnezeule, caută spre mine şi mă 
miluieşte. 


Glas acelaşi: Trecând lisus din templu, a aflat pe un orb din naştere şi făcându-i-se 
milă, a pus tină pe ochii lui şi a zis către dânsul: Mergi de te spală în Siloam şi 
spălându-se a văzut, înălţând slavă lui Dumnezeu. lar vecinii lui ziceau către 
dânsul: Cine a deschis ochii tăi, pe care nimenea din cei ce văd n-a putut să-i 
vindece ? Iar el strigând a zis: Un om ce se numeşte lisus, Acela mi-a zis de m-am 
spălat în Siloam şi am văzut. Acesta este cu adevărat de Carele a zis Moise în lege, 
Hristos Mesia; Acesta este Mântuitorul sufletelor noastre. 


Glasul al 4-lea: Toată viaţa sa orbul noapte socotindu-o, a strigat către Tine: Doa- 
mne, deschide-mi vederile, Fiul lui David, Mântuitorul nostru, ca şi eu împreună 
cu toți să laud puterea Ta. 


Glasul al S-lea: Doamne, trecând pe cale, ai aflat pe un orb din naştere şi mirându- 
se ucenicii, Te-au întrebat pe Tine, zicând : Învăţătorule! Cine a greşit, acesta sau 
părinţii lui, de s-a născut orb? lar Tu Mântuitorul meu, ai zis către dânşii: Nici 
acesta a greşit, nici părinţii lui, ci ca să se arate lucrurile lui Dumnezeu întru 
dânsul. Mie mi se cade să lucrez lucrurile Celui ce M-a trimis pe Mine, care nimeni 
nu poate să le lucreze. Şi acestea zicând, scuipând jos şi tină făcând, a uns ochii lui, 
zicând către dânsul: Mergi de te spală în scăldătoarea Siloamului. Iar el spălându- 
se s-a făcut sănătos şi a strigat către Tine: Cred, Doamne şi s-a închinat Ţic. Pentru 
aceasta strigăm şi noi: Miluieşte-ne pe noi. 


Glasul al 8-lea: Soarele dreptăţii cel înţelegător, Hristoase Dumnezeule, care pe cel 
lipsit din pântece de lumină, l-ai luminat după amândouă, cu prea curată atingerea 


Ta şi ochii noştri cei sufleteşti luminându-i, arată-ne fii ai zilei, ca, cu credinţă să 
strigăm către Tine: Mare este şi negrăită milostivirea Ta spre noi, lubitorule de 
oameni, slavă Ţic. 


Acelaşi glas: Cela ce Te-ai întrupat pentru milostivirea milei, Hristoase Dumne- 
zeule, pe cel lipsit de lumină din pântece, pentru milostivirea îndurărilor cea 
negrăită, l-ai învrednicit dumnezeieștii străluciri, ungând cu tină vederile lui cu 
degetele Tale cele ziditoare; însuţi şi acum, Dătătorule de lumină, luminează şi 
simţurile noastre cele sufleteşti, ca Cela ce însuţi eşti bogat dăruitor. 


Slavă... Și acum... glasul al 8-lea: 


Cine va spune puterile Tale, Hristoase ? S-au cine va număra mulțimile minunilor 
Tale? Că precum Te-ai văzut îndoit pe pământ pentru bunătatea, îndoite şi tămă- 
duirile ai dat celor bolnavi. Că ai deschis nu numai ochii cei trupeşti ai celui orb 
din naştere, ci şi pe cei sufleteşti. Pentru aceasta Te-a mărturisit pe Tine Dumnezeu 
tăinuit în trup şi Carele dai tuturor mare milă. 


La Stihoavnă 
Stihira învierii, glasul al S-lea: 
Pe Tine, Mântuitorul Hristos, Cel ce Te-ai întrupat şi de ceruri nu Te-ai despărțit, 
în glasuri de cântări Te slăvim. Că Crucea şi moartea ai primit pentru neamul 


nostru, ca Domnul cel iubitor de oameni, prădând porțile iadului, a treia zi ai 
înviat, mântuind sufletele noastre. 


Apoi stihirile Paştilor cu stihurile lor: 


Stih: Să învie Dumnezeu şi să se risipească vrăjmaşii Lui. 


Paştile cele sfințite astăzi nouă s-au arătat, Paştile cele nouă şi sfinte, Paştile cele 
de taină, Paştile cele prea cinstite, Paştile Hristos Mântuitorul; Paştile cele fără 
prihană, Paştile cele mari, Paştile credincioşilor, Paştile care au deschis nouă uşile 
Raiului, Paştile cele ce sfinţesc pe toţi credincioşii. 


Stih: Precum se stinge fumul să se stingă, cum se topeşte ceara de faţa focului. 


Veniţi de la vedere femei binevestitoare şi ziceţi Sionului: Primeşte de la noi 
bunele vestiri de bucurie, ale Invierii lui Hristos; veseleşte-te, saltă şi te bucură, 
Ierusalime, pe Împăratul Hristos văzându-L din mormânt, ca un mire ieşind. 


Stih: Aşa să piară păcătoşii de la faţa lui Dumnezeu, iar drepții să se veselească. 


Mironosiţele femei foarte de dimineaţă stând înaintea mormântului Dătătorului de 
viață, aflat-au înger pe piatră şezând şi acela grăind către dânsele aşa a zis: Ce 
căutați pe Cel viu cu cei morți? Ce plângeţi pe Cel nestricat ca şi cum ar fi întru 
stricăciune ? Mergând propovăduiţi ucenicilor Lui. 


Stih: Aceasta este ziua pe care a făcut-o Domnul, să ne bucurăm şi să ne veselim 
într-însa. 


Paştile cele frumoase, Paştile Domnului, Paştile; Paştile cele prea cinstite nouă ne- 
a răsărit; Paştile, cu bucurie unul pe altul să ne îmbrățişăm; o Paştile! Izbăvirea de 
întristare. Că astăzi din mormânt ca dintr-o cămară strălucind Hristos, pe femei de 
bucurie le-a umplut zicând: Propovăduiţi apostolilor. 


Slavă... Și acum... glasul al 5-lea: 


Ziua învierii şi să ne luminăm cu prăznuirea şi unul pe altul să îmbrăţişăm, să 
zicem fraţilor şi celor ce ne urăsc pe noi; să iertăm toate pentru Înviere şi aşa să 
strigăm: Hristos a înviat din morţi cu moartea pe moarte călcând şi celor din 
mormânturi viaţă dăruindu-le. 


Hristos a înviat... o dată. După: Sfinte Dumnezeule...şi Tatăl nostru... Troparul 
învierii: Pe Cuvântul cel împreună fără de început... Slavă... Şi acum... A 
Născătoarei de Dumnezeu şi otpustul. 


La Pavecerniţă, după Sfinte Dumnezeule..., şi Tatăl nostru... condacul orbului, 
Slavă... Şi acum... condacul Paştilor: De Te-ai şi pogorât în mormânt... 


La Miezonoptică, Catisma după obicei. După Sfinte Dumnezeule... cel dintâi 
troparul învierii: Pe Cuvântul cel împreună fără de început... Slavă... Şi acum... a 
Născătoarei de Dumnezeu: După al doilea Sfinte Dumnezeule... Condacul Paş- 
tilor: De 'Te-ai şi pogorât... Doamne, miluieşte, de 12 ori şi otpustul. Rugăciunea 
morţilor, nu o citim. 


La Utrenie 


Face preotul începutul după obicei: Slavă Sfintei şi Celei de o Fiinţă... Şi cântăm: 
Hristos a înviat... cu stihurile lui şi cei 6 psalmi. La Dumnezeu este Domnul..., 
troparul învierii: Pe Cuvântul cel împreună fără de început... De 2 ori. Slavă... Şi 
acum... a Născătoarei de Dumnezeu : 


După întâia Catismă, sedealna, glasul al 5-lea: 


Podobie: Pe Cuvântul Cel împreună fără de început cu Tatăl şi cu Duhul, Carele S- 
a născut din Fecioară spre mântuirea noastră, să-L lăudăm, credincioşii, şi să | ne 
închinăm; că bine a voit a Se sui cu trupul pe Cruce şi moarte a răbda şi a scula pe 
cei morţi, întru slăvită Învierea Sa. 


Crucea Domnului să o lăudăm, sfântă îngroparea cu cântări să o cinstim şi Invierea 
Lui să o proslăvim. Că împreună a sculat pe cei morţi din mormânturi ca un 
Dumnezeu, prădând stăpânia morţii şi tăria diavolului şi celor din iad lumină a 
răsărit. 


Slavă... 


Doamne, mort Te-ai numit, Cela ce ai omorât moartea. In mormânt Te-ai pus, Cela 


ce ai deşertat mormintele. Sus ostaşii au străjuit mormântul, jos pe morţii cei din 
veac i-ai înviat; întrutot Puternice şi necuprinsule, Doamne, slavă Ție. 


Și acum... 


Bucură-te, munte sfânt şi de Dumnezeu umblat! Bucură-te, rug însufleţit şi nears! 
Bucură-te, ceea ce una eşti pod lumii către Dumnezeu, care treci pe cei morţi la 
viaţa cea veşnică! Bucură-te, nestricată Fecioară, care fără ispită bărbătească ai 
născut mântuirea sufletelor noastre. 


După a doua Catismă, sedealna, glasul al 5-lea: 


Podobie: Pe Cuvântul Cel împreună fără de început cu Tatăl şi cu Duhul, Carele S- 
a născut din Fecioară spre mântuirea noastră, să-L lăudăm, credincioşii, şi să | ne 
închinăm; că bine a voit a Se sui cu trupul pe Cruce şi moarte a răbda şi a scula pe 
cei morţi, întru slăvită Învierea Sa. 


Cel ce este împreună fără de început cu Tatăl şi cu Duhul, Carele Se îmbracă cu 
lumina ca şi cu o haină, pentru iubirea de oameni S-a îmbrăcat în firea noastră şi 


bolile gonind de la oameni ca un Dumnezeu, a luminat şi vederile celui lipsit de 
lumină din pântecele maicii sale. 


Slavă... Și acum... tot aceasta. 
Învierea lui Hristos... de trei ori. Psalmul 50. Canonul Paştilor cu canonul pe 6, 
Canonul Invierii (facere a Sfântului loan Damaschin); Canonul al orbului pe 4 
(facere a lui Iosif) şi al înainte-prăznuirii înălțării pe 4. 
Canonul înainte-prăznuirii 
facere a lui losif 


Cântarea 1-a, glasul al S-lea 


Irmos: Calul şi călăreţul în Marea Roşie i-a scufundat Hristos, Cel ce a sfărâmat 
războaiele cu braţ înalt, şi pe Israel l-a mântuit, pe cel ce cânta cântare de biruinţă. 


Sus la Tatăl, Hristos S-a suit şi a dus trupul pe care l-a luat de la noi. Pe Dânsul să- 
L slăvim astăzi cu laude, cântându-i cântare de biruinţă. 


Slavă... 


Cărţile dumnezeieştilor Scripturi şi propovăduirile înţelepților grăitori de cele 
dumnezeieşti, sfârşit au luat cu adevărat, că după sculare Stăpânul S-a suit cu slavă 
la cele cereşti. 


Și acum... 


Pământul cu taină dănţuieşte şi cele cereşti de veselie se umplu întru înălţarea lui 
Hristos, Celui ce a împreunat cu darul cele ce erau despărțite mai de demult şi a 
stricat oprirea ce s-a făcut prin Eva. 


Catavasie: Mântuitorului Dumnezeu, Celui ce a povăţuit pe popor prin Marea 
Roşie, cu picioare neudate şi pe Faraon cu toată oastea l-a înecat, Aceluia Unuia 


să-i cântăm, că S-a proslăvit. 


Cântarea a 3-a 


Irmos: Cel Ce ai întărit cerurile cu cuvântul şi ai întemeiat temelia pământului 
peste ape multe, întăreşte şi mintea mea întru voia Ta, Unule lubitorule de oameni. 
Legând cu moartea Ta, Cuvinte, pe moarte, ai înviat din morţi a treia zi cu adevărat 
şi Te-ai suit cu slavă la cele cereşti, Mântuitorule, lăudând cei fără de trupuri 
rânduiala Ta cea negrăită. 


Slavă... 

Venit-ai la cei de pe pământ, Hristoase, fără de trup şi îmbrăcându-Te în trup, ai 
răbdat Crucea. Şi înviind din morţi Te-ai suit cu slavă la Părintele Tău, Incepătorul 
luminii, împăcând toate. 

Și acum... 

Căutând, Hristoase, oaia cea rătăcită pe pământ, o ai împreunat, Cuvinte, cu cele 
nerătăcite şi suindu-Te la ceruri, ai şezut întru slavă de-a dreapta Părintelui Tău; 


slavă milostivirii Tale. 


Catavasia: Cu puterea Crucii Tale, Hristoase, întăreşte gândul meu ca să laud şi să 
slăvesc înălțarea Ta cea mântuitoare. 


Condacul şi icosul orbului, apoi sedealna, glasul 1. 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, Cel ce ai înviat din mormânt la 
Unul Dumnezeul nostru. 


Deschis-ai ochii Celui ce s-a născut din pântece fără ochi, Hristoase, arătând 
evreilor, Mântuitorul meu, slava Ta cea negrăită şi cum că eşti Lumina tuturor; dar 
el orbiți fiind la minte de pizmă, gândind asupra Ta vicleşug, se sileau să Te 
omoare pe Tine, Dătătorul de viaţă. 


Slavă... Și acum... tot aceasta. 
Născutu-Te-ai precum Tu însuţi, Mântuitorule, ai voit, arătatu-Te-ai precum iarăşi 
Tu însuţi ai socotit şi ai pătimit ca un om, iar ca un Dumnezeu ai înviat. Inălţatu- 


Te-ai la ceruri cu slavă şi ai ridicat firea omenească şi cu slavă o ai înfrumusețat. 


Cântarea a 4-a 


Irmos: Dumnezeiască pogorârea Ta cunoscând-o Avacum, cu mai înainte vederea, 
Hristoase, cu frică a strigat Ție: spre mântuirea poporului Tău, ca să mântuieşti pe 
unşii Tăi ai venit. 


Firea noastră cea osândită mai-nainte pentru păcat, Impărate a toate, S-a miluit prin 
întruparea Ta, lăudând cu frică scularea Ta şi dumnezeiasca înălţare. 


Minunatu-s-au cetele celor fără de trupuri, văzându-Te pe Tine, Hristoase, purtând 
trup pământesc şi suindu- Te pe nor şi la ceruri înălțându- Te. 


Slavă... 


Văzând hainele Tale roşite, Hristoase, Impărate a toate, întru suirea Ta s-au spăi- 
mântat puterile îngereşti şi cu frică şi cu bucurie s-au închinat Ţie. 


Și acum... 


Să batem în palme, că Domnul după ce a înviat din morţi S-a suit la ceruri, 
plecându-i-se îngerii, ca Făcătorului şi Dumnezeului nostru. 


Catavasia: Auzit-am, Doamne, auzul puterii Crucii Tale, că Raiul s-a deschis 
printr-însa şi am strigat: Slavă puterii Tale, Doamne. 


Cântarea a 5-a 


Irmos: Cel ce Te îmbraci cu lumina ca şi cu o haină, la Tine alerg şi ie strig: 
luminează sufletul meu cel întunecat, Hristoase, ca un Milostiv. 


Dezlegând Hristos osândirea omenirii, a înviat şi S-a înălţat la cele cereşti, cu 
şederea cea împreună cu Tatăl cinstind pe cei ce 1-a iubit. 


Slavă... 


După Inviere făcând bucurie ucenicilor Tăi, Hristoase, Te-ai suit sus la Părintele 
Tău, de Carele nu Te-ai despărţit, măcar că şi cu oamenii ai petrecut. 


Și acum... 


Umbrele legii celei mai de înainte şi propovăduirile grăitorilor de cele dumne- 
zeieşti plinindu-le, Hristoase, Te-ai înălţat, norul ridicându-Te pe Tine, Mântui- 
torule, la cele cereşti. 


Catavasia: Mânecând strigăm către Tine, Doamne: Mântuieşte-ne pe noi, că Tu 
eşti Dumnezeul nostru, afară de Tine pe altul nu ştim. 


Cântarea a 6-a 


Irmos: Pe marea cea tulburată de viforul cel stricător de suflete, linişteşte-o, Stă- 
pâne Hristoase, şi din stricăciune mă scoate, ca un Milostiv. 


Străină vedere Te-ai arătat îngerilor, chip de om purtând întru înălțarea Ta cea 
înfricoşată, lubitorule de oameni, pentru aceasta cu frică Te lăudăm pe Tine. 


Slavă... 


Domnul tuturor cu slavă S-a înălţat luminat, la Părintele Său cel fără de început; 
toată făptura acum prăznuieşte, dănţuind. 


Și acum... 


Toată limba să strige astăzi întru strigare: Hristos S-a înălţat întru dumnezeiesc 
glas de trâmbiţă la ceruri, pe care nu le-a părăsit. 


Catavasia: Înconjuratu-m-a adâncul, groapă s-a făcut mie chitul; iar eu am strigat 
către Tine, lubitorule de oameni, şi m-a mântuit dreapta Ta, Doamne. 


Condacul şi icosul Paştilor. 
Cântarea a 7-a 


Irmos: Domnul părinţilor Cel Preaînălţat, văpaia a stins-o şi pe tineri i-a rourat, pe 
cei ce cântau cu un glas: Dumnezeule, bine eşti cuvântat. 


Rupând paretele cel din mijloc al vrajbei, Doamne, prin Crucea şi patima Ta, de 
nori fiind purtat, Te-ai suit cu slavă la Părintele Tău, Cel fără de început. 


Cutremurându-se au strigat puterile: Ridicaţi porţile, venit-a Hristos, purtând trup 
pământesc şi pe veliar cu dumnezeiasca patimă l-a omorât. 


Slavă... 


Pentru ce-Ţi sunt hainele roşite, lubitorule de oameni? Întrebau dumnezeieştile 
puteri. Teascul acum am călcat, strigat-a Hristos, înălţându-Se. 


Și acum... 


Cu laude împreună slăvind răstignirea Ta şi scularea Ta, Hristoase, luminat prăz- 


nuim cinstită înălţarea Ta în veci. 


Catavasie: Cela ce în cuptorul cel cu foc pe tinerii cei cuvântători de laude 1-ai 
mântuit, bine eşti cuvântat, Dumnezeul părinţilor noştri. 


Cântarea a 8-a 


Irmos: ie, Făcătorului a toate, în cuptor, tinerii cântare a toată lumea împreună 
cântau: toate lucrurile, pe Domnul lăudaţi-L şi-L prea înălţaţi întru toţi vecii. 


Pe Tine, Cela ce eşti Lumină din Lumină, nor luminos Te-a ridicat din muntele 
Măslinilor, privind toți dumnezeieştii Tăi ucenici şi lăudându-Te pe Tine întru toți 
Vecil. 


În palme să batem, precum zice psalmistul, înviat-a Hristos Dumnezeul nostru şi S- 
a suit de unde S-a pogorât la noi pentru iubirea de oameni, împăcând cele învrăj- 
bite de demult. 


Binecuvântăm pe Tatăl, şi pe Fiul şi pe Sfântul Duh, Domnul. 


Cântând David, a strigat: Hristos S-a suit pe heruvimii Săi şi a zburat arătat pe 
aripile cetelor celor înţelegătoare, pe care II prea înălțăm întru toţi vecii. 


Și acum... 
Arătatu-Te-ai ucenicilor, după ce ai înviat din mormânt şi i-ai suit pe dânşii în 
Muntele Măslinilor, Hristoase, de unde nor luminos ridicându-Te, Te-a suit la cele 


de sus cu slavă. 


Catavasia: 


Să lăudăm, bine să cuvântăm şi să ne închinăm Domnului cântăndu-l şi prea 
înălţându-L pe Dânsul întru toţi vecii. 


Pe Cel ce S-a născut din Tatăl mai-nainte de veci, Fiul şi Dumnezeu şi în anii cei 
mai de pe urmă, din Fecioară Maică S-a întrupat; preoţi lăudaţi-L, popoare prea 
înălţați-L întru toţi veci. 


În loc de: Ceea ce eşti mai cinstită... cântăm pripelile Paştilor. 


Cântarea a 9-a 


Irmos: Isaia dănţuieşte, Fecioara a avut în pântece şi a născut Fiu, pe Emanuel, pe 
Dumnezeu şi Omul; Răsăritul este numele Lui; pe care mărindu-L, pe Fecioara o 
fericim. 


Sfințită prăznuire toată făptura prăznuieşte astăzi arătat întru înălţarea Ta, Cuvinte 
al lui Dumnezeu; prin care într-un chip negrăit ai adus la Părintele Tău firea pe 
care ai luat-o de la noi, Tu cela ce eşti neschimbat. 


Ca un Dumnezeu ai sfărîmat porţile iadului şi încuietorile, Mântuitorule, şi înviind 
din morţi ai alergat la ceruri, cetele îngereşti strigând cu spaimă: Ridicaţi porţile. 


De suirea Ta cea dumnezeiască mirându-se dumnezeieştii ucenici, au venit arătat 
îngerii, strigând către dânşii: Acesta pe Carele vedeţi suindu-Se la ceruri, va să 
vină cu slavă ca să judece pe toţi. 


Slavă... 

Pacea care ai dăruit, Hristoase, ucenicilor, când Te-ai suit la cele de sus, trimite-o 
şi nouă din destul, ţinând pe toți întru dragoste; ca într-un glas pe Tine, Mântui- 
torule, să Te slăvim. 

Și acum... 

Căruţă purtătoare de lumină a Soarelui celui înţelegător, tu ai fost cu adevărat, 
Preacurată şi fără de prihană, prin care cei ce şedeau întru întuneric, au văzut 


lumina cunoştinţei; după datorie slăvindu-te. 


Catavasia: Pe tine Maica lui Dumnezeu cea mai presus de minte şi de cuvânt, care 
ai născut negrăit sub ani pe Cel fără de ani, credincioşii cu un gând te slăvim. 


Luminânda: Cu trupul adormind ca un muritor, Impărate şi Doamne, a treia zi ai 
înviat, pe Adam din stricăciune ridicând şi moartea pierzându-o. Paştile nestri- 
căciunii, lumii de mântuire. (de două ori) 


Slavă... Și acum... a orbului. 


Ochii mei cei înţelegători, care sunt orbiţi de păcatul cel întunecat, luminează-i, 
Doamne, smerenie punându-le, Indurate, şi mă spală cu lacrimile pocăinţei. 


La Laude 
Punem stihirile pe 8 şi cântăm stihirile orbului 4 şi ale Paştilor 4. 
Stihirile orbului, glasul al 2-lea, singur glasul: 


Cel ce s-a născut orb, zicea în cugetul său: Oare eu pentru păcatele părinţilor m-am 
născut fără de ochi? Oare eu pentru necredinţa limbilor m-am născut întru arătare? 
Nu pot a mai întreba când este noapte, când este zi; nu-mi mai pot răbda picioarele 
poticnirile de pietre. Că n-am văzut soarele strălucind, nici în față pe Cel ce m-a 
zidit pe mine. Ci, mă rog Ție, Hristoase Dumnezeule, caută spre mine şi mă 
miluieşte. 


Trecând lisus din templu, a aflat pe un om orb din naştere şi făcându-i-se milă, a 
pus tină pe ochii lui şi a zis către dânsul: Mergi de te spală în Siloam şi spălându-se 
a văzut, înălțând slavă lui Dumnezeu. lar vecinii lui ziceau către dânsul: Cine a 
deschis ochii tăi, pe care nimenea din cei ce văd n-au putut să-i vindece ? lar el 
strigând a zis: Un om ce se numeşte lisus, Acela mi-a zis de m-am spălat în Siloam 
şi am văzut. Acesta este cu adevărat, de Carele a zis Moise în lege, Hristos Mesia; 
Acesta este Mântuitorul sufletelor noastre. 


Glasul al 4-lea: Toată viaţa sa orbul noapte socotindu-o, a strigat către Tine: 
Doamne, deschide-mi vederile, Fiul lui David, Mântuitorul nostru ca şi cu 
împreună cu toți să laud puterea Ta. 


Glasul al 5-lea: Doamne, trecând pe cale, ai aflat pe un om orb din naştere şi 
mirându-se ucenicii, Te-au întrebat pe Tine, zicând: Învăţătorule! Cine a greşit, 
acesta sau părinţii lui, de s-a născut orb? lar Tu, Mântuitorul meu, ai zis către 
dânşii: Nici acesta a greşit, nici părinţii lui, ci ca să se arate lucrurile lui Dumnezeu 
întru dânsul. Mie Mi se cade să lucrez lucrurile Celui ce M-a trimis pe Mine, pe 
care nimeni nu poate să le lucreze. Şi acestea zicând, scuipând Jos şi tină făcând, ai 


uns ochii lui, zicând către dânsul: Mergi de te spală în scăldătoarea Siloamului. lar 
el spălându-se, s-a făcut sănătos şi a strigat către Tine: Cred, Doamne şi s-a 
închinat 'Ție. Pentru aceasta strigăm şi noi: Miluieşte-ne pe noi. 


Apoi stihirile Paştilor cu stihurile lor. Slavă... Şi acum..., glasul al S-lea: Ziua 
învierii... Apoi, Hristos a înviat... o dată. Slavoslovia cea mare. Troparul învierii: 
Pe Cuvântul cel fără de început... cu a Născătoarei de Dumnezeu, otpustul şi 
ceasul |. 


La ceasuri, troparul învierii şi condacul Duminicii orbului. 
La Liturghie 


Fericirile din canonul Paştilor, Cântarea a 3-a şi a 6-a. După Vohod, troparul 
învierii; Slavă... condacul orbului, Şi acum... condacul Paştilor. Prochimenul 
Paştilor, Apostolul şi Evanghelia zilei. Chinonicul: Trupul lui Hristos luaţi... Şi se 
face otpustul cu Crucea ca în ziua de Paşti. Aşa se face odovania praznicului 
Sfintei şi de viaţă purtătoarei învierii lui Hristos. 


Cade-se a şti: Că de se va întâmpla pomenirea Sfântului loan Teologul în Joia 
înălțării, la Vecernia cea mică, punem stihirile praznicului pe 4, cele de la Vecernia 
cea mare, Slavă... a apostolului. Şi acum... a praznicului. 


La stihoavnă, stihirile apostolului cu stihurile lor de la stihoavna cea mare. Slavă... 
a apostolului. Şi acum... a praznicului. Troparul apostolului şi al praznicului şi 
otpustul. 


La Vecernia cea mare, punem stihirile praznicului pe 6 şi ale apostolului pe 4. 
Slavă... a apostolului. Şi acum... a praznicului. Vohod, prochimenul zilei şi citirile 
praznicului şi ale Sfântului. La ltie stihirile praznicului şi ale apostolului. Slavă... 
a apostolului. Şi acum... a praznicului. 


La stihoavnă stihirile praznicului. Slavă... a apostolului, Şi acum... a praznicului. 


La Utrenie, troparul praznicului de două ori. Slavă... a apostolului. Şi acum... a 
praznicului. După catisme, sedelnele praznicului. După polieleu sedelnele 
apostolului. Slavă... cea după polieleu. Şi acum... a praznicului. Evanghelia 
praznicului, Învierea lui Hristos... şi stihira praznicului. Canonul praznicului, cel 
dintâi cu irmosul pe 6 şi al apostolului, pe 4. Şi iar al doilea canon al praznicului, 
pe 4. Catavasie: Cu dumnezeiescul nor... După Cântarea a 3-a, condacul, icosul şi 


sedealna apostolului, Slavă... Şi acum... a praznicului. După Cântarea a 6-a, 
condacul şi icosul praznicului. La Cântarea a 9-a : Ceea ce eşti mai cinstită... nu 
cântăm. Luminânda praznicului, Slavă... a apostolului. Și acum... a praznicului. 
La laude, punem stihirile pe 6, ale praznicului 3 şi ale apostolului 3; Slavă... a 
apostolului, Şi acum... a praznicului, Slavoslovia cea mare. 


La Liturghie Fericirile din canonul praznicului, Cântarea a 3-a pe 4 şi din canonul 
apostolului, Cântarea a 6-a pe 4. Apostolul şi Evanghelia şi chinonicul întâi ale 
praznicului, apoi ale apostolului. 


Iar slujba Sfântului Arsenie se lasă şi se cântă când va socoti cel mai mare. 


Comentarii patristice - Duminica a 6-a după Paşti 


Duminica a 6-a după Paşti (Ev.: loan 9, 1-38) 


(Ioan 9, 1) Şi trecând lisus, a văzut un om orb din naştere. 


Ai auzit acea istorie din Evanghelie unde ni se spune că Domnul lisus, trecând pe 
cale, a văzut pe un om care era orb din naştere. De vreme ce Domnul nu l-a trecut 
cu vederea, nu vrea ca nici noi să trecem cu vederea istoria acestui om, pe care 
Domnul l-a considerat vrednic de atenţia Lui. În particular, trebuie să observăm 
faptul că el a fost orb din naştere. Acesta este un punct important. 


Există, într-adevăr, un fel de orbire, de obicei adusă de o boală gravă, care întunecă 
vederea omului, dar care poate fi vindecată, în timp. Şi există un alt fel de orbire, 
cauzată de cataractă, care poate fi remediată de un chirurg. El poate îndepărta 
cauza şi aşa orbirea este vindecată. Trageţi singuri concluzia: acest om, care de fapt 


s-a născut orb, nu a fost vindecat de meșteșugul chirurgical, ci de puterea lui 
Dumnezeu. 


(Sfântul Ambrozie de Mediolanum, Scrisori, 67.1-2, traducere pentru 
Doxologia.ro de Iosif Agaton) 


lisus îl vede pe cel orb 


(Ioan 9, 1) Şi trecând lisus, a văzut un om orb din naştere. 


Este clar că ieşind din templu, El face asta intenţionat pentru a săvârşi minunea, 
din faptul că a fost EI cel care l-a văzut pe omul orb, nu orbul a venit la EI. Aşadar, 
lisus a privit în mod intenţionat la el, încât şi ucenicii şi-au dat seama. 


(Sfântul loan Hrisostom, Omilii la Evanghelia după loan, 56.1, traducere pentru 
Doxologia.ro de Iosif Agaton) 


A restaurat ceea ce natura a lăsat cu lipsă 
(Ioan 9, 1) Şi trecând lisus, a văzut un om orb din naştere. 


Noi tocmai am auzit că lisus a dăruit vederea unui om care era orb din naştere. Vă 
minunaţi? lisus este Mântuitorul. El a făcut ceva în conformitate cu numele Lui, 
căci prin bunătatea Sa, a restaurat ceea ce dăduse într-un mod imperfect în pântece 
[vederea — n.red.]. Acum, când EI a făcut ochii lui mai puţin puternici, desigur că 
nu a făcut o greşeală, ci a amânat aceasta pentru minune. lată de ce Hristos a 
întârziat când a făcut ochii mai puţin puternici în pântece. Să nu credeţi că părinţii 
acelui om orb nu aveau păcat şi că omul orb însuşi, când a fost născut, nu avea 
păcatul strămoşesc; căci din cauza păcatului originar, toţi copiii mici sunt botezați. 
Totuşi, acea orbire nu se datora păcatului părinților orbului, ci pentru ca slava lui 
Dumnezeu să fie făcută arătată întru el. Căci când suntem născuţi, noi toţi avem 
păcatul strămoşesc şi totuşi nu suntem toţi născuţi orbi fizic. Acel orb a fost 
pregătit ca un medicament pentru neamul omenesc. El a fost trupeşte întors la 
lumină, pentru ca văzând minunea lui, să ne luminăm în inimi. 


(Fericitul Augustin, Predici, 172.1, traducere pentru Doxologia.ro de Iosif 
Agaton) 


De ce întreabă ucenicii? 


(loan 9, 2) Și ucenicii Lui L-au întrebat, zicând: Invăţătorule, cine a păcătuit; 
acesta Sau părinţii lui, de s-a născut orb? 


Ei au fost conduşi să întrebe această întrebare pentru că Domnul nostru a spus mai 
sus, când l-a vindecat pe slăbănog;: Vezi, te-ai făcut sănătos. Să nu mai păcătuieşti! 
Gândind de aici că omul a fost paralizat din cauza păcatelor lui, ei spun: Celălalt 
om a fost paralizat din cauza păcatelor lui, dar ce spui despre acest om? A păcătuit 
el? Cum poţi spune aceasta, de vreme ce este orb de la naşterea lui? Au păcătuit 
oare părinţii lui? Nici acest lucru nu se poate spune, căci copilul nu suferă 
pedeapsă din cauza părinţilor lui. În acelaşi fel, noi întrebăm cum poate fi aceasta 
când vedem un copil suferind, aşa au vorbit aici ucenicii, nu atât cerând informaţii, 
ci fiind uimiţi. 


(Sfântul loan Hrisostom, Omilii la Evanghelia după loan, 56.1, traducere pentru 
Doxologia.ro de Iosif Agaton) 


Suferinţa ca exerciţiu 


(loan 9, 2) Și ucenicii Lui L-au întrebat, zicând: Invăţătorule, cine a păcătuit; 
acesta Sau părinţii lui, de s-a născut orb? 


Exista o anumită filosofie printre cei vechi că tulburarea vine din păcat pentru că ei 
erau încrezători că Dumnezeu nu este responsabil pentru nici un rău. Noţiunea că 
oamenii suferă ca un exerciţiu pentru ca ei să perceapă puterea lui Dumnezeu la 
sfârşit — aceasta nu era cunoscută deloc pentru că ei mai degrabă s-ar fi gândit că 
Dumnezeu dă răsplătiri bune celor drepţi atunci, şi nu suferinţă îndelungată pentru 
a câştiga viaţa veşnică. Pentru că el era un om orb din naştere, le-a părut potrivit 
ucenicilor să întrebe. Pentru că nimeni nu poate păcătui înaintea naşterii lui, ei şi- 
au dat cu părerea că părinţii erau de vină. Dar Domnul spune că orbirea nu s-a 
întâmplat din cauza vreunui păcat, ci pentru slava lui Dumnezeu, care avea să fie 
arătată când puterea lui Dumnezeu va fi descoperită prin restaurarea neaşteptată a 
vederii. 


(Apolinarie de Laodiceea, Fragmente la loan, 49, traducere pentru Doxologia.ro 
de Iosif Agaton) 


Trebuie să fie un motiv 


(Ioan 9, 2) Și ucenicii Lui L-au întrebat, zicând: Invăţătorule, cine a păcătuit; 
acesta sau părinţii lui, de s-a născut orb? 


Nu a fost neobişnuit ca ucenicii să întrebe aceste fel de întrebări despre tot ceea ce 
se întâmpla cu Domnul, pentru ca ei să poată învăţa acele lucruri care duc la 
sfinţenie. Într-adevăr, deoarece ei au lăsat toate şi s-au dat pe ei înşişi deplin 
Domnului pentru ca să înveţe de la EI sfinţenia şi pietatea, este lăudabil că au 
profitat de oportunitatea a ceea ce s-a întâmplat în jurul lor ca să Îl întrebe 
asemenea întrebări. Când au văzut pe acest om orb, care înainte de a putea păcătui, 
a avut această infirmitate, şi căruia acest defect al ochilor i-a apărut când el era încă 
în pântecele maicii lui, au fost trişti în felul lor omenesc pentru acest lucru, în- 
cercând să-l lege de credinţa lor. Ei au gândit că există un motiv pentru un 
asemenea accident şi că asemenea suferinţă s-a întâmplat nu fără o cauză dreaptă, 
pentru că ştiau că Dumnezeu ocârmuieşte toate lucrurile omeneşti. 


Ei nu puteau să înţeleagă ceea ce se întâmplase în vreun alt fel, datorită slăbiciunii 
lor omeneşti, atribuind motivul acestei orbiri fie părinţilor lui, fie chiar orbului 
însuşi. Nu era ca şi cum el ar fi fost pedepsit pentru că ar fi păcătuit deja; într- 
adevăr, cum ar fi putut păcătui când încă nu era născut? 


Dar [poate gândeau ei], pentru că el va fi comis păcate în viitor, Dumnezeu, în 
atotştiința Sa, l-a pedepsit cu această infirmitate. Ei gândeau, cu dreptate şi cu 
pietate, că păcatele oamenilor sunt cauza tuturor relelor. 


Dar pentru că, din cauza slăbiciunii lor omeneşti, nu puteau înţelege nimic mai 
mult prin ei înşişi |prin rațiune proprie — n.red.], ei s-au gândit că motivul acestei 
infirmităţi poate fi atribuit doar orbului însuşi sau părinţilor lui; ca şi cum fiul a 
primit această pedeapsă pentru păcatele lor, sau el ar fi fost cauza acestei nefericiri, 
deoarece a primit pedeapsă pentru păcatele lui viitoare. 


(Teodor de  Mopsuestia, Comentariu la loan, 4.9.1-2, traducere pentru 
Doxologia.ro de Iosif Agaton) 


EI n-a păcătuit niciodată? 


(Ioan 9, 3) lisus a răspuns: Nici el n-a păcătuit, nici părinţii lui, ci ca să se arate 
în el lucrările lui Dumnezeu. 


Era el născut oare fără păcatul originar, sau el nu a comis nici un păcat în viaţa sa? 
„„„. Deopotrivă acest om şi părinţii lui au păcătuit... dar păcatul însuşi nu a fost 
motivul pentru care el s-a născut orb... Domnul nostru ne dă motivul ... Pentru ca 
prin el să se facă cunoscute lucrările lui Dumnezeu. 


(Fericitul Augustin, Tratat la Evanghelia după loan, 44.3, traducere pentru 
Doxologia.ro de Iosif Agaton) 


Suferă el pentru slava lui Dumnezeu? 


(Ioan 9, 3) lisus a răspuns: Nici el n-a păcătuit, nici părinţii lui, ci ca să se arate 
în el lucrările lui Dumnezeu. 


Aici din nou este altă dificultate, dacă este adevărat că nu este posibil ca slava lui 
Dumnezeu să fie arătată fără pedepsirea omului acestuia. În mod sigur, nu era 
imposibil, căci era posibil. Dar s-a întâmplat pentru ca slava lui Dumnezeu să fie 
făcută evidentă chiar şi în acest om. Cineva ar putea întreba, totuşi EI a suferit din 
greşeală pentru slava lui Dumnezeu? Spune-mi mie ce a făcut rău. Căci ce-ar fi fost 
dacă Dumnezeu n-ar fi vrut să-l facă deloc? 


Dar cu afirm că el chiar a primit răsplată pentru orbirea lui. Căci el şi-a recăpătat 
vederea ochilor dinlăuntru. Ce câştig aveau iudeii cu ochii lor? Ei îşi agoniseau 
mai grea pedeapsă, fiind orbi chiar dacă vedeau. Şi ce rană avea omul acesta din 
cauza orbirii lui? Căci prin orbirea sa, şi-a recăpătat vederea. Aşa cum, deci, relele 
din lumea aceasta nu sunt rele, tot aşa nici cele bune nu sunt bune. Păcatul singur 
este răul, dar orbirea nu este un rău. Şi Cel care l-a adus pe om de la neființă la 
ființă, are de asemenea puterea să îl lase pe el aşa cum era. 


(Sfântul loan Hrisostom, Omilii la Evanghelia după loan, 56.1, traducere pentru 
Doxologia.ro de Iosif Agaton) 


Diferite motive pentru suferinţe 


(Ioan 9, 3) lisus a răspuns: Nici el n-a păcătuit, nici părinţii lui, ci ca Să se arate 
în el lucrările lui Dumnezeu. 


O lovitură cade asupra păcătosului numai pentru pedeapsă, nu pentru întoarcere. 
Alta are loc pentru corectare. Alta se întâmplă nu pentru a corecta păcate trecute, ci 
pentru prevenirea viitoarelor păcate. Mai mult, eliberarea neaşteptată care urmează 
unei lovituri slujeşte să deştepte o iubire mai adâncă pentru bunătatea Mântui- 
torului. 


(Sfântul Grigorie cel mare, Capete morale despre Cartea lui lov, Prefaţă, 5.12, 
traducere pentru Doxologia.ro de Iosif Agaton) 


Care este cauza suferinţei? 


(Ioan 9, 3) lisus a răspuns: Nici el n-a păcătuit, nici părinţii lui, ci ca Să se arate 
în el lucrările lui Dumnezeu. 


Noi nu credem că sufletul a existat mai înainte; nici nu credem că a păcătuit înainte 
de trup, căci cum ar putea cineva păcătui dacă nu a fost încă născut? Dar dacă nu 
există păcat sau greşeală înainte de suferinţă, de unde este aşadar cauza suferinţei? 
Într-adevăr, minţile noastre nu pot înţelege aceste lucruri care ne depăşesc cu mult. 
Și trebuie să sfătuiesc pe cei prudenţi şi pe mine însumi deasupra tuturor să se 
abţină de la a dori să cerceteze aceasta în profunzime. Căci noi toţi trebuie să ne 
amintim ceea ce am primit poruncă (Ecelesiast 3, 21-22) şi să nu examinăm cu 
curiozitate ceea ce este prea adânc sau să cercetăm cele ce sunt prea grele şi să 
încercăm în mod imprudent să descoperim acele lucruri care sunt ascunse numai în 
sfatul dumnezeiesc şi negrăit. Ci, îngrijindu-ne de aceste lucruri, trebuie cu evlavie 
să înţelegem că aceste lucruri sunt anumite lucruri minunate pe care Dumnezeu 
singur le poate înţelege. În acelaşi timp, trebuie să stăruim şi să credem că, de 
vreme ce Dumnezeu este fântâna a toată dreptatea, Dumnezeu nu va determina 
ceva vreodată în lucrările omeneşti sau în restul creaţiei care este nepotrivit lui 
Dumnezeu sau diferă vreun pic de adevărata dreptate a adevărului. 


Și pentru că este potrivit pentru noi să gândim în acest fel, spun că Domnul nu 
vorbeşte dogmatic când spune “pentru ca lucrările lui Dumnezeu să fie arătate întru 
el”. Ci EI spune aceasta pentru a redirecţiona pe întrebător în altă direcţie şi pentru 
a ne conduce pe noi de la lucrurile prea adânci, la unele mai potrivite. 


(Sfântul Chiril al Alexandriei, Comentariu la Evanghelia după loan, 6.1., 
traducere pentru Doxologia.ro de Iosif Agaton) 


Nimic nu se întâmplă fără un scop 


(Ioan 9, 3) lisus a răspuns: Nici el n-a păcătuit, nici părinţii lui, ci ca să se arate 
în el lucrările lui Dumnezeu. 


Domnul îi învaţă pe ucenici că există multe motive pentru toate aceste evenimente 
şi că ele sunt tainice şi inexplicabile. Şi aşa, noi întotdeauna ne plângem de eve- 
nimente ale căror cauze le ignorăm, dar apoi de asemenea învăţăm că nimic nu se 
întâmplă în zadar. Această cunoaştere va fi dată nouă în lumea viitoare, pentru că 
ceea ce este ascuns, ne va fi descoperit. 


(Teodor de  Mopsuestia, Comentariu la loan, 4.9.3, traducere pentru 
Doxologia.ro de Iosif Agaton) 


Lucrarea lui Hristos şi a Tatălui este aceeaşi 


(Ioan 9, 4)Trebuie să fac, până este ziuă, lucrările Celui ce M-a trimis pe Mine; 
că vine noaptea, când nimeni nu poate să lucreze. 


EI spune aici Trebuie să mă descopăr pe Mine oamenilor şi să fac acele lucruri care 
să arate că Eu fac aceleaşi lucruri ca Tatăl - nu lucruri similare, ci aceleaşi. Aceasta 
este o expresie care arată o mare invariabilitate şi care este folosită de cei care nu 
fac diferenţa nici chiar puţin. Cine deci, după aceasta, va fi împotriva Lui când 
vede că EI are aceeaşi putere cu Tatăl? Căci nu numai că EI creează şi deschide 
ochii; EI dăruieşte şi darul vederii. Aceasta este dovada că EI a suflat şi în suflet. 
Dacă acel suflet nu ar fi fost lucrător, ochiul, deşi desăvârşit, nu ar fi putut să vadă 
nimic. El a dat deopotrivă energia, care este din suflet, şi a dat şi membrul (ochiul), 
având toate, şi artere, şi nervi, şi vene, şi toate lucrurile din care este compus 
trupul. 


(Sfântul loan Hristostom, Omilii la Evanghelia după loan, 56, 2, traducere 


pentru Doxologia.ro de Iosif Agaton) 
Dincolo de viaţă nu este nici credinţă, nici lucrare, nici pocăință 


(Ioan 9, 4)Trebuie să fac, până este ziuă, lucrările Celui ce M-a trimis pe Mine; 
că vine noaptea, când nimeni nu poate să lucreze. 


Cât este ziuă - înseamnă că Eu trebuie să lucrez cât oamenii pot încă să creadă în 
Mine adică atâta timp cât durează viaţa. Vine noaptea, adică viitorul în care nimeni 
nu poate să lucreze. EI nu a spus când nu pot să lucrez, ci când nimeni nu poate să 
lucreze, adică atunci când nu mai este nici credinţă, nici lucrare, nici pocăință. 
Pentru a arăta că El numeşte credinţa o lucrare, răspunde Aceasta este lucrarea lui 
Dumnezeu, pentru ca lumea să creadă în Cel ce M-a trimis. De ce nimeni nu poate 
face acest fel de lucrare în lumea viitoare? Pentru că acolo nu mai este credinţă, ci 
toţi, fie cu voie sau fără voia lor, se vor supune. 


(Sfântul loan Hrisostom, Omilii la Evanghelia după loan, 56.2, traducere pentru 
Doxologia.ro de Iosif Agaton) 


Dumnezeu preferă lucrare sfântă decât speculație leneşă 


(Ioan 9, 4)Trebuie să fac, până este ziuă, lucrările Celui ce M-a trimis pe Mine; 
că vine noaptea, când nimeni nu poate să lucreze. 


Aici lisus spune de ce întrebaţi lucruri care e mai bine să rămână nespuse? Sau de 
ce, lăsând ceea ce sunt potrivite acestui timp, vă grăbiţi să învăţaţi lucruri dincolo 
de posibilitatea oamenilor? 


Nu este vremea pentru o asemenea curiozitate, spune EI, ci pentru lucrare intensă. 
Cred că este mai potrivit să lăsăm un asemenea fel de întrebări şi să îndeplinim 
zelos poruncile lui Dumnezeu. 


(Sfântul Chiril al Alexandriei, Comentariu la Evanghelia după loan, 6.1, 
traducere pentru Doxologia.ro de Iosif Agaton) 


După Inviere vine noaptea pentru necredincioşi 


(Ioan 9, 4)Trebuie să fac, până este ziuă, lucrările Celui ce M-a trimis pe Mine; 
că vine noaptea, când nimeni nu poate să lucreze. 


După învierea celor vii şi a celor morţi, când EI va spune celor puşi de-a dreapta 
Lui: Veniţi, binecuvântaţii Părintelui Meu, moşteniţi Împărăţia, şi celor de-a 
stânga: Duceţi-vă de la mine, blestemaţilor, în focul cel veşnic, care este pregătit 
diavolului şi îngerilor lui (Matei 25, 34, 41), atunci va fi noapte, când nimeni nu 
poate să lucreze, ci numai să se întoarcă la ceea ce a făcut înainte. Este o vreme 
pentru lucrare, alta pentru răsplată; căci Domnul va da fiecăruia după lucrarea lui 
(Matei 16, 27). Cât trăieşti, fă ceva dacă este să faci ceva cât de puţin. Căci atunci, 
noaptea groaznică va veni să acopere pe cei vicleni cu vălurile ei. Dar chiar şi 
acum, fiecare necredincios, când moare, este primit în acea noapte: nu există nici o 
lucrare de făcut acolo. În acea noapte ardea omul bogat şi cerea o picătură de apă 
de pe degetul cerşetorului (Luca 16, 24-28). O, om nefericit! Când trăiai, atunci era 
vremea pentru lucrare. Acum, eşti deja în noaptea în care nimeni nu poate să 
lucreze. 


(Fericitul Augustin, Tratat la Evanghelia după loan, 44.6, traducere pentru 
Doxologia.ro de Iosif Agaton) 


Lumina sufletelor şi a orbilor 


(Ioan 9, S)Atât cât sunt în lume, Lumină a lumii Sunt. 


EI se numeşte pe Sine Lumină pentru că El luminează sufletele celor care cred şi 
pentru că era pe cale să deschidă ochii celui care era orb din naştere. 


(Teodor de Heracleea, Fragmente la loan, 71, traducere pentru Doxologia.ro de 
Iosif Agaton) 


Lumina luminează în întunericul pământului 
(Ioan 9, S)Atât cât sunt în lume, Lumină a lumii Sunt. 


Lumina a ţâşnit din pământ, aşa cum a fost la început, când umbra cerurilor era 
prezentă. Căci întunericul era întins peste toate (Facere 1, 2-3). El a poruncit 
lumină, şi s-a născut lumina dintru întuneric. Tot aşa şi aici, El a făcut lut din 
scuipat şi a adus la plinire ceea ce lipsea din creaţie, care era dintru început, pentru 
a arăta că lucrarea mâinii Sale era să aducă la plinire ceea ce lipsea în firea 
omenească. 


(Sfântul Efrem Sirul, Comentariu la Diatessaronul lui Taţian, 16.28, traducere 
pentru Doxologia.ro de Iosif Agaton) 


Lumina durează până la sfârşitul lumii 
(Ioan 9, 5) Atât cât sunt în lume, Lumină a lumii sunt. 
Ce este noaptea în care, când va veni, nimeni nu poate să lucreze? Ascultaţi ceea ce 
este ziua, şi apoi veţi înţelege ce este noaptea. Dar cum putem auzi ce este ziua? Să 
ne spună chiar EI: Câtă vreme sunt în lume, Eu sunt Lumina lumii. Vedeţi, El 
Insuşi este Ziua. Ziua naturală este plinită de circuitul soarelui şi conţine doar 
câteva ore. Ziua prezenţei lui Hristos va dura până la sfârşitul lumii, căci El Însuşi 


a zis: iată, sunt cu voi în toate zilele, până la sfârşitul veacului.( Matei 28, 20). 


(Fericitul Augustin, Tratat la Evanghelia după loan, 44.5-6, traducere pentru 
Doxologia.ro de Iosif Agaton) 


Strălucirea orbitoare a Domnului 


(loan 9, 5) Atât cât sunt în lume, Lumină a lumii Sunt. 


Credeţi câtă vreme lumina este cu voi (loan 12, 36), a spus EI către ceilalți. De ce 
atunci Pavel numeşte viaţa aceasta noapte, şi cealaltă ziuă? El nu se opune lui 


Hristos zicând acest lucru, chiar dacă nu exact în aceleaşi cuvinte, deşi sensul este 
acelaşi. Căci el spune de asemenea Noaptea este pe sfârşite, ziua este aproape 
(Romani 13, 12). El numeşte timpul prezent noapte datorită celor care şedeau în 
întuneric, sau pentru că el compară aceasta cu acea zi care va veni. Hristos numeşte 
viitorul noapte pentru că păcatul nu are putere să lucreze acolo, dar Pavel numeşte 
viaţa prezentă noapte pentru că cei care continuă în viclenie şi necredinţă sunt în 
întuneric. Adresându-se el însuşi către cei credincioşi, spune: Noaptea este pe 
sfârşite, ziua este aproape, pentru că ei trebuie să se bucure de lumină. Şi el 
numeşte viaţa cea veche noapte. Să lepădăm - spune el - lucrarea întunericului. 


Vedeţi că el le spune că este noapte? De aceea spune Să umblăm cinstit ca ziua, 
pentru ca să ne bucurăm de lumină. Căci dacă această lumină este atât de bună, 
gândiţi-vă ce va fi acea lumină. Aşa cum lumina soarelui este mai strălucitoare 
decât flacăra sau decât candela, tot aşa mult mai mult este lumina aceea decât 
aceasta. Şi vorbind despre aceasta, Hristos spune că Soarele se va întuneca. Din 
cauza prea plinului de strălucire, nici măcar soarele nu va mai putea fi văzut. 


(Sfântul loan Hrisostom, Omilii la Evanghelia după loan, 56.3, traducere pentru 
Doxologia.ro de Iosif Agaton) 


lisus îşi completează lucrarea de Creator 


(loan 9, 6) Acestea zicând, a scuipat jos şi a făcut tină din scuipat, şi a uns cu 
tină ochii orbului. 


EI a vindecat pe alții doar cu cuvântul... Dar Domnul a dăruit vederea celui care 
era orb din naştere, nu prin cuvânt, ci printr-o acţiune exterioară. EI a făcut aceasta 
nu din întâmplare, nici pentru că aşa s-a nimerit. A făcut în acest fel pentru a arăta 
că este aceeaşi mână a lui Dumnezeu aici ca şi cea care a creat pe om la început. Şi 
deci, când ucenicii L-au întrebat de ce s-a născut orb, dacă din vina lui sau a 
părinților lui, lisus a spus Nici acest om, nici părinţii lui nu au păcătuit, ci ca să se 
arate în el lucrările lui Dumnezeu. Lucrarea lui Dumnezeu este, în cele din urmă, 
crearea omului. El a făcut aceasta printr-o acţiune exterioară, aşa cum spune 
Scriptura: Şi Domnul a luat țărână din pământ şi a făcut pe om (Facere 2, 7). 
Observaţi aici cum Domnul a scuipat pe pământ şi a făcut lut şi a uns cu tină ochii 
lui, arătând cum a fost făcută întreaga creaţie. EI a făcut clară aceasta celor care pot 
înţelege, căci aceasta era aceeaşi mână a lui Dumnezeu prin care omul a fost făcut 
din ţărână. Căci ceea ce Cuvântul creator nu a făcut în pântece, a făcut deschis 
aici. El a făcut aceasta pentru ca lucrările lui Dumnezeu să fie evidente în Sine şi 
pentru ca noi să nu căutăm acum vreo altă mână prin care umanitatea a fost creat. 


Nu trebuie să căutăm nici un alt Tată, ştiind că mâna lui Dumnezeu care ne-a creat 
în început şi ne formează în pântece, în vremurile de pe urmă ne-a căutat pe noi, 
cei pierduţi. EI şi-a recăpătat oaia cea pierdută şi a pus-o pe umerii Săi şi a adus-o 
cu bucurie în păşunea vieţii. 


(Sfântul Irineu de Lugdunum, Contra ereziilor, 5.15.2, traducere pentru Do- 
xologia.ro de Iosif Agaton) 


Ungerea ochilor cu lut 


(Ioan 9, 6) Acestea zicând, a scuipat jos şi a făcut tină din scuipat, şi a uns cu 
tină ochii orbului. 


Cred că s-a făcut aceasta pentru a stabili că saliva lui Hristos are calitatea de a 
vindeca. Chiar dacă omul orb nu a cerut el însuşi să primească vederea, totuşi el 
este vrednic de cinstire pentru că se dă pe sine pentru ca lisus să-l ungă ochii cu 
tină şi să facă fără ezitare ceea ce i-a cerut, chiar dacă că lisus nici măcar nu i-a 
spus că va primi vederea. Să spălăm şi noi tina de pe ochii noştri cu apa din izvorul 
lui lisus, Care a fost trimis pentru ca noi după aceasta să ne recăpătăm vederea. Dar 
vel înţelege prin lut începutul rămăşiţelor proorociilor lui Dumnezeu, conform 
cărora noi, ca şi copii, suntem hrăniţi cu lapte. Dar când lucrurile copilăreşti s-au 
terminat şi putem mânca hrană solidă, noi spălăm lutul, pentru ca să ne întoarcem 
la lisus ca oameni care văd. 


(Origen, Fragmentul 63 despre Evanghelia după loan, Traducere pentru 
Doxologia.ro de Iosif Agaton) 


Dovedirea faptului că lisus este Creatorul 


(Ioan 9, 6) Acestea zicând, a scuipat jos şi a făcut tină din scuipat, şi a uns cu 
tină ochii orbului. 


EI a scuipat pe pământ şi a făcut tină din saliva Sa şi a uns cu tină ochii orbului. 
Dorea să arate cu tina că El Însuşi a fost Cel care l-a făcut pe Adam din pământ. 
Afirmația Lui că Eu sunt cel care fac acestea, pare să îi facă pe ascultători ostili 
Lui. Dar, arătând că EI este acesta, prin lucrarea pe care a făcut-o, aceasta, în cele 
din urmă, nu produce ofensă. 


De aceea, El mai degrabă a creat ochii, decât i-a vindecat. Şi nu doar a făcut ochii 
sau numai i-a deschis, ci le-a dăruit şi abilitatea de a vedea. Aceasta este dovada 


faptului că EI Însuşi a suflat suflet în Adam. Căci acesta nu ar fi văzut niciodată, 
chiar dacă ochii ar fi fost desăvârşiţi, dacă Duhul de viaţă dătător care a suflat în 
Adam n-ar fi lucrat. 


(Ammonius, Fragmente despre loan, 317, traducere pentru Doxologia.ro de Iosif 
Agaton) 


Lege şi Har, pământ şi salivă 


(loan 9, 6) Acestea zicând, a scuipat jos şi a făcut tină din scuipat, şi a uns cu 
tină ochii orbului. 


Prin pământ noi înţelegem Legea, şi Harul este desemnat prin salivă. Ce efect are 
legea fără har? Ce poate face pământul fără saliva lui Hristos? Ce face legea fără 
har, decât că-i face pe oameni încă şi mai vinovaţi. De ce? Pentru că legea ştie cum 
să asculte, dar nu cum să ajute; legea poate arăta cu degetul păcatul, dar nu poate 
lua păcatul de pe oameni. De aceea, să lăsăm saliva lui Hristos să cadă pe pământ 
şi să strângă pământul împreună. Cel ce a făcut pământul să-l refacă, şi Cel care l-a 
creat să-l reformeze şi să-l recreeze. Tot, aşa, prin salivă se înţelege Cuvântul lui 
Dumnezeu, Trupul Lui real omenesc pe pământ. Din acest motiv, să lăsăm ca 


saliva lui Hristos să cadă pentru ca Legea să fie împlinită. EI a făcut tină din salivă. 
Ce este saliva amestecată cu pământ, dacă Cuvântul cel întrupat? Acel om orb este 
de fapt chipul întregului neam omenesc, şi de aceea saliva s-a amestecat cu 
pământul, şi omul cel orb a fost făcut să vadă: Cuvântul S-a întrupat şi lumea s-a 
luminat. 


(Cezar de Arles, Predici, 172.3, traducere pentru Doxologia.ro de Iosif Agaton) 
De ce nu apă în locul salivei? 


(Ioan 9, 6) Acestea zicând, a scuipat jos şi a făcut tină din scuipat, şi a uns cu 
tină ochii orbului. 


Și de ce n-a folosit apă în locul salivei pentru tină? El voia să-l trimită pe om la 
Siloam. Dar pentru ca să nu fie atribuită vreo putere fântânii, ci ca tu să înţelegi că 
puterea vine din gura Lui, aceeaşi care a format şi a deschis ochii omului, El a 
scuipat pe pământ. Şi apoi, pentru ca tu să nu gândeşti că a fost pământul cel care I- 
a vindecat, i-a poruncit să se spele. 


(Sfântul loan Hrisostom, Omilii la Evanghelia după loan, 57.1., traducere 
pentru Doxologia.ro de Iosif Agaton) 


Vindecarea nu a avut loc în prezenţa lui lisus 


(Ioan 9, 6) Acestea zicând, a scuipat jos şi a făcut tină din scuipat, şi a uns cu 
tină ochii orbului. 


Dar să-l vindece în absenţă, să îi spună să meargă şi să se spele şi să dovedească 
minunea numai după ce s-a spălat, aceasta este lucrarea unui om care dorea să fie 
sigur că nimeni nu va fi neştiutor despre minunea ca a avut loc. Căci aşa cum a 
poruncit slăbănogului să îşi ia patul în ziua când nu era legal să facă aceasta - 
pentru ca fiecare om care l-ar fi acuzat de încălcarea legii să înveţe măreţia minunii 
sale - în acelaşi fel, El a poruncit acestui om, care era la distanţă de scăldătoare, să 
meargă acolo şi să se spele. 


(Origen, Fragmentul 63 despre Evanghelia după loan, traducere pentru 
Doxologia.ro de Iosif Agaton) 


Spălarea renaşterii 


(Ioan 9, 6) Acestea zicând, a scuipat jos şi a făcut tină din scuipat, şi a uns cu 
tină ochii orbului. 


Aşa cum, deci, suntem formaţi în pântece de către Cuvântul, acelaşi Cuvânt a 
format vederea în cel care a fost orb din naştere. În acest fel, EI a arătat deschis 
cine este Cel care ne crea în taină, de vreme ce acum Cuvântul Însuşi a fost 
descoperit lumii. El a făcut cunoscută şi creaţia veche a lui Adam şi cum a fost 
făcut el, şi prin ce mână a fost creat, indicând întregul creației lui Adam, prin 
arătarea unei părți din ea. Căci Domnul care a creat vederea este Cel care a creat 
întreaga persoană şi făcând aceasta, a îndeplinit voia Tatălui. 


Dar în ceea ce priveşte crearea care s-a petrecut în bărbaţi şi femei, care a avut loc 
după Adam, când umanitatea a căzut în păcat, era nevoie de o spălare a renaşterii. 
De aceea, Domnul a spus omului căruia îi dăruise vederea: Mergi la Siloam şi te 
spală. În acest fel, el dovedeşte deopotrivă realcătuirea fizică şi renaşterea lui, care 
vine din această spălare. Şi de aceea, când s-a spălat, el a venit văzând. EI a cu- 
noscut pe Creatorul Său şi umanitatea Îl va cunoaşte pe Cel care este Dăruitorul 
vieţii. 


(Sfântul Irineu de Lugdunum, Împotriva ereziilor, 5.15.3, traducere pentru 
Doxologia.ro de Iosif Agaton) 


Și tu vino la Siloam 


(loan 9, 6) Acestea zicând, a scuipat jos şi a făcut tină din scuipat, şi a uns cu 
tină ochii orbului. 


Din nou te întreb: Ce încearcă să ne spună scuipând pe pământ, amestecând saliva 
Lui cu pământul şi punându-l pe ochii orbului, spunând: Mergi şi te spală la 
scăldătoarea Siloamului (care se tâlcuieşte trimis). Care este înţelesul acţiunii 
Domnului în aceasta? Desigur, una de mare însemnătate, pentru că persoana atinsă 
de isus primeşte mai mult decât vederea 


Într-o clipă, vedem deopotrivă puterea dumnezeirii Lui şi forţa sfinţeniei Lui. În 
calitate de lumină dumnezeiască, EI l-a atins pe acest om şi l-a luminat. Ca Preot, 
printr-o lucrare care simbolizează Botezul, a sădit în el lucrarea Lui de mântuire. 
Singura rațiune pentru amestecarea pământului cu saliva şi ungerea cu ea a ochilor 
este aceea că EI a creat pe primul om din pământ şi că acest pământ, care este 
carnea noastră, poate primi lumina vieţii veşnice prin Taina Botezului. 


Și tu trebuie să mergi la Siloam, adică, la Cel care a fost trimis de Tatăl, aşa cum 
spune în Evanghelie: Învățătura Mea nu este a Mea, ea vine de la Cel care M-a 
trimis pe Mine. Lasă-L pe Hristos să te spele, şi atunci vei vedea. Vino şi te 
botează, este vremea. Vino repede şi vei putea să spui: Am mers şi m-am spălat. Şi 
tu vei putea spune: Am fost orb şi acum văd. Şi cum a spus omul cel orb când ochii 
lui au început să primească lumina, şi tu poţi să spui: Noaptea este pe sfârşite, ziua 
este aproape. 


(Sfântul Ambrozie de Mediolanum, Scrisori, 67.4-6, traducere pentru 
Doxologia.ro de Iosif Agaton) 


Puterea Cuvântului lui Dumnezeu 


(Ioan 9, 6) Acestea zicând, a scuipat jos şi a făcut tină din scuipat, şi a uns cu 
tină ochii orbului. 


Nu scăldătoarea Siloamului i-a deschis ochii orbului, aşa cum nu apele Iordanului 
l-au curăţit pe Neeman (2 Regi 5, 14). A fost porunca Domnului care a lucrat. Tot 


aşa, nu apa pocăinţei ne curăţeşte. Ci numele pronunţate asupra ei (ale Sfintei 
Treimi) ne dăruiesc mântuirea. 


(Sfântul Efrem Sirul, Comentariu la Diatessaronul lui Taţian, 16.29, traducere 
pentru Doxologia.ro de Iosif Agaton) 


Spălându-se, a întâlnit harul 


(Ioan 9, 8) lar vecinii şi cei ce-l văzuseră mai înainte că era orb ziceau: Nu este 
acesta cel ce şedea şi cerşea? 


După ce a mers şi s-a spălat, el a întâlnit harul. Şi totuşi, vecinii săi şi cei care erau 
cu el când cerşea nu au ajuns cu toţii la aceeaşi concluzie cu el. Erau unii care 
spuneau că el era într-adevăr omul cel orb, dar alţii, pentru că minunea s-a petrecut 
cu el, spuneau că nu este el, ci unul care seamănă cu el. EI totuşi, spunea că este el, 
nu pentru că evenimentul însuşi îl obliga, ci pentru că era nerăbdător să proclame 
înaintea tuturor ceea ce se întâmplase. 


(Teodor de Mopsuestia, Comentarii la loan, 4.9.8, traducere pentru Doxologia.ro 
de Iosif Agaton) 


lisus vindecă chiar şi pe cerşetori 


(loan 9, 8) lar vecinii şi cei ce-l văzuseră mai înainte că era orb ziceau: Nu este 
acesta cel ce şedea şi cerşea? 


Caracterul uimitor al acestei minuni îi face pe unii să fie necredincioşi. Vecinii şi 
cei care l-au văzut că era orb spuneau: Este acesta cel care şedea şi cerşea? Ce 
minunată milostivire şi îndurare a lui Dumnezeu! Cu cât de mare bunătate El 
vindecă chiar şi cerşetorii! În acest fel, EI închide gurile iudeilor, pentru că nu i-a 
făcut pe cei mari, iluştri şi nobili, ci pe cei mai săraci şi mai sărmani, subiecte ale 
providenţei Sale. 


(Sfântul loan Hrisostom, Omilii la Evanghelia după loan, 57.1, traducere pentru 
Doxologia.ro de Iosif Agaton) 


Lungul drum până la scăldătoare face posibilă recunoaşterea 


(loan 9, 9) Unii ziceau: El este. Alţii ziceau: Nu este el, ci seamănă cu el. Dar acela 
zicea: Eu sunt. 


De ce nu l-a spălat pe el imediat, în loc să-l trimită la Siloam? În primul rând, 
probabil pentru ca toţi să-l vadă plecând, având lut pe ochii Săi. Caracterul uimitor 
al acestei privelişti ar fi atras probabil atenţia tuturor asupra lui, deopotrivă a celor 
care-l cunoşteau şi a celor care nu, şi fiecare voia să-l privească de aproape. Şi 
pentru că nu este uşor să recunoşti un orb care şi-a recăpătat vederea, lisus în 
primul rând îl trimite la această distanţă mai lungă, pentru ca să fie văzut de mulți 
martori. Acest spectacol bizar al unui om mergând cu noroi pe faţă îi făcea pe 
martori încă şi mai atenţi pentru ca nimeni să nu poată spune: Acesta nu e el. 


(Sfântul loan Hrisostom, Omilii la Evanghelia după loan, 57.1, traducere pentru 
Doxologia.ro de Iosif Agaton) 


Orbul îl conduce pe orbi la vedere 
(loan 9, 10)Deci îi ziceau: Cum ţi s-au deschis ochii? 


Acei ai căror ochi erau deschişi înafară erau conduşi de omul orb, care putea să 
vadă în interior. Căci omul cel orb era condus într-un fel tainic de cei ai căror ochi 
erau deschişi, dar erau orbi în interior. Omul cel orb a spălat lutul de pe ochii lui şi 
s-a văzut pe sine. Ceilalţi şi-au spălat orbirea din inimile lor şi au fost primiţi. Când 
Domnul nostru a deschis ochii unui om orb în mod public cu acea ocazie, El a 
deschis ochii multor oameni orbi în taină. 


Căci acel om orb era într-adevăr orb. EI a fost ca o sursă de câştig pentru Domnul 
nostru, căci a câştigat mulţi orbi prin el, vindecându-i pe ei de orbirea inimii. 


(Sfântul Efrem Sirul, Comentariu la Diatessaronul lui Taţian, 16.30, traducere 
pentru Doxologia.ro de Iosif Agaton) 


Încă neştiutor despre Cine este Iisus 


(Ioan 9, 11) Acela a răspuns: Omul care se numeşte lisus a făcut tină şi a uns 
ochii mei; şi mi-a zis: Mergi la scăldătoarea Siloamului şi te spală. Deci, 
ducându-mă şi spălându-mă, am văzut. 


EI pare să fie încă neştiutor că Mântuitorul este prin fire Dumnezeu, căci altfel nu 
ar fi vorbit despre el în vreun mod nepotrivit. El probabil gândea că este un om 
sfânt, formându-şi opinia din zvonurile care circulau prin Ierusalim. 


(Sfântul Chiril al Alexandriei, Comentariu la Evanghelia lui loan, 6.1, traducere 
pentru Doxologia.ro de Iosif Agaton) 


Minunea descrisă din perspectiva omului orb 


(Ioan 9, 11) Acela a răspuns: Omul care se numeşte lisus a făcut tină şi a uns 
ochii mei; şi mi-a zis: Mergi la scăldătoarea Siloamului şi te spală. Deci, 
ducându-mă şi spălându-mă, am văzut. 


Observaţi cât de precis este el. El nu spune cum a fost făcut lutul pentru că nu 
putea să fi văzut că Domnul a scuipat pe pământ. Nu spune ceea ce nu ştie. El nu |- 
a văzut pe lisus cum a scuipat pe pământ, dar a putut simţi cum s-a răspândit 
noroiul pe ochii lui. Şi el a zis către mine: Mergi şi te spală la scăldătoarea 
Siloamului. Aceasta de asemenea putea să o menţioneze pentru că a auzit-o. Căci 
L-a auzit pe Domnul nostru în conversaţie cu ucenicii Săi şi ştia glasul Lui. Şi 
chiar după toate acestea, totuşi, nu putea să spună cum a fost vindecat. Acum, dacă 
credinţa este trebuincioasă în lucrurile care ţin de simţuri, cu cât mai mult în ceea 
ce este nevăzut? 


(Sfântul loan Hrisostom, Omilii la Evanghelia lui loan, 57.2, traducere pentru 
Doxologia.ro de Iosif Agaton) 


Evanghelistul orb 
(loan 9, 11) Acela a răspuns: Omul care se numeşte lisus a făcut tină şi a uns 


ochii mei; şi mi-a zis: Mergi la scăldătoarea Siloamului şi te spală. Deci, 
ducându-mă şi spălându-mă, am văzut. 


Vedeţi cum a devenit el un vestitor al harului. Vedeţi cum propovăduieşte 
Evanghelia. Vedeţi cum, odată ce îi este dăruită vederea, el devine un martor. Acel 
om orb mărturisea şi cei necredincioşi erau tulburaţi în inimile lor pentru că nu 
aveau în inimile lor ceea ce vedeau în el. 


(Fericitul Augustin, Tratat la Evanghelia lui loan, 44.85, traducere pentru 
Doxologia.ro de Iosif Agaton) 


EI nu ştia pentru că era orb 


(Ioan 9, 12) Zis-au lui: Unde este Acela? Și el a zis: Nu ştiu. 


Ei l-au întrebat: Unde este el? Răspunsul lui a fost că nu ştie, pentru că nu-L 
văzuse, deoarece în cel moment [al întâlnirii cu lisus] era orb. 


(Teodor de  Mopsuestia, Comentariu la loan, 4.9.12, traducere pentru 
Doxologia.ro de Iosif Agaton) 


Ochii deschişi mărturisesc mai târziu 
(Ioan 9, 12) Zis-au lui: Unde este Acela? Și el a zis: Nu ştiu. 


Saliva Domnului a devenit deci o cheie pentru ochii închişi. El a vindecat 
deopotrivă ochiul şi pupila prin apă. Din apă EI a făcut noroi şi a adus întregire 
celor invalide. El a făcut aceasta pentru ca atunci când ei vor scuipa în faţa Lui 
(Matei 26, 67), acei ochi ai orbului pe care EI i-a deschis cu saliva Lui să aducă 
mărturie împotriva lor. 


(Sfântul Efrem Sirul, Comentariu la Diatessaronul lui Taţian, 16.32, traducere 
pentru Doxologia.ro de Iosif Agaton) 


Incălcarea Legii de către lisus 


(Ioan 9, 13-14) L-au dus la farisei pe cel ce fusese oarecând orb. Şi era sâmbătă 
în ziua în care lisus a făcut tină şi i-a deschis ochii. 


Evanghelistul remarcă faptul că era sâmbătă pentru ca să descopere planul lor real, 
care era acela de a-L acuza de încălcarea Legii şi astfel să îi minimalizeze 
minunea. 


(Sfântul loan Hrisostom, Omilii la Evanghelia lui loan, 57.2, traducere pentru 
Doxologia.ro de Iosif Agaton) 


(Ioan 9, 15) Deci iarăşi îl întrebau şi fariseii cum a văzut. lar el le-a zis: Tină a 
pus pe ochii mei, şi m-am spălat şi văd. 


Aici, este ca şi cum omul ar spune: Vă voi dovedi că puterea Vindecătorului nu a 
fost folosită în zadar. Nu voi nega darul pe care l-am primit, căci eu am acum ceea 
ce am dorit atâta timp. Eu, care am fost orb din naştere şi neputincios din pântece, 
fiind uns cu noroi, sunt vindecat şi văd. Asta e, nu numai că nu vă arăt ochii mei 
deschişi, ascunzând întuneric în adâncul lor, ci văd cu adevărat. De acum sunt 
capabil să privesc lucruri despre care înainte nu puteam decât să aud. Priviţi! 


Lumina strălucitoare a soarelui străluceşte în jurul meu. Priviţi! Frumuseţea unor 
lucruri străine înconjoară ochii mei. Cu puţină vreme înainte de-abia ştiam cum 
este Ierusalimul. Acum văd Templul lui Dumnezeu strălucind în el şi privesc în 
mijlocul lui prea cinstitul altar. Şi dacă stau în afara porții, acum pot să văd ţara 
ludeii şi să recunosc un lucru ca fiind deal, iar altul ca fiind copac. Şi când vremea 
trece spre seară, ochiul meu nu va rămâne neputincios să observe cerul nopţii şi 
însoţirea strălucitoare a stelelor şi lumina de aur a lunii. Şi când văd acestea, mă 
minunez de înţelepciunea Celui care le-a făcut pe ele, de măreţia şi frumuseţea 
celor zidite (Înţelepciunea lui Sol 13, 5). Şi eu împreună cu ceilalţi recunosc pe 
Marele Creator. 


(Sfântul Chiril al Alexandriei, Comentariu la Evanghelia lui loan, 6.1, traducere 
pentru Doxologia.ro de Iosif Agaton) 


inerea carnală şi spirituală a Sabatului 


(loan 9, 16) Deci ziceau unii dintre farisei: Acest om nu este de la Dumnezeu, 
fiindcă nu ţine sâmbăta. lar alţii ziceau: Cum poate un om păcătos să facă 
asemenea minuni? Şi era dezbinare între ei. 


Acei farisei, care nici nu văzuseră şi nici nu fuseseră unşi, au spus: Acest om nu 
este de la Dumnezeu, pentru că nu ţine sâmbăta. Din contră, EI o ţinea pentru că 
era fără de păcat; ţinerea spirituală a sâmbetei înseamnă să nu ai păcat. Şi cu 
aceasta ne avertizează când poruncește sabatul, spunând: Să nu faci muncă servilă 
(Levitic 23, 8). Domnul nostru ne spune despre ce este munca servilă: Oricine 
săvârşeşte păcatul este robul păcatului (loan 8, 34). Dar aceşti oameni, care nici nu 
au văzut, nici nu au fost unşi, respectau sabatul trupeşte, dar îl profanau spiritual. 


(Fericitul Augustin, Tratat la Evanghelia lui loan, 44.9, traducere pentru 
Doxologia.ro de Iosif Agaton) 


Iosua nu a ţinut Sabatul la Ierihon 
(loan 9, 16) Deci ziceau unii dintre farisei: Acest om nu este de la Dumnezeu, 


fiindcă nu ţine sâmbăta. Iar alţii ziceau: Cum poate un om păcătos să facă 
asemenea minuni? Şi era dezbinare între ei. 


Iudeii îl admirau pe vechiul erou Iosua, care a cucerit lerihonul în zi de sabat 
(losua 6, 15) şi a poruncit strămoşilor acestora să facă lucrurile obişnuite pentru 
cuceritori - şi losua însuşi în nici un fel nu a respectat odihna sabatului. Totuşi, cei 


care îl admiră cu stăruință pe losua, II atacă pe Hristos. Răutatea lor personală 
împotriva lui Hristos îi face nu numai să încerce să ia de la EI slava datorată lui 
Dumnezeu, ci să îi răpească şi cinstea datorată unui om sfânt. 


Și vorbind fără minte prin răutatea lor, au pus asupra Lui o acuză de impietate, 
împotriva Celui care a venit la noi de la Tatăl şi care îndreptează lumea. 


(Sfântul Chiril al Alexandriei, Comentariu la Evanghelia lui loan, 6.1, traducere 
pentru Doxologia.ro de Iosif Agaton) 


Dar despre minunea însăşi? 


(loan 9, 16) Deci ziceau unii dintre farisei: Acest om nu este de la Dumnezeu, 
fiindcă nu ţine sâmbăta. lar alţii ziceau: Cum poate un om păcătos să facă 
asemenea minuni? Şi era dezbinare între ei. 


Trecând minunea în tăcere, ei dădeau cât de multă importanţă puteau aşa-zisei 
încălcări a legii. Nu Îl acuză de vindecare în zi de sabat, ci de neţinerea sabatului. 
Alţii replică într-un mod mai degrabă slab: Cum poate un om care este păcătos să 
facă asemenea minuni? Ei erau impresionați de minuni, dar numai într-un mod 


palid şi nestatornic. Căci fiind divizați asupra faptului dacă sabatul a fost încălcat 
sau nu, încă nu aveau nici o idee de faptul că El era Dumnezeu. Ei nu ştiau că era 
Domnul Sâmbetei cel care a săvârşit minunea. Şi nici unul dintre ei nu îndrăznea să 
spună deschis care erau sentimentele sale, ci vorbeau ambiguu - pe de o parte, 
pentru că ei credeau că faptul însuşi este improbabil, pe de alta, din dragoste faţă 
de statutul lor. Aceasta înseamnă că era dezbinare între ei. Adică, oamenii erau 
dezbinaţi, şi apoi conducătorii lor. 


(Sfântul loan Hrisostom, Omilii la Evanghelia lui loan, 57.2, traducere pentru 
Doxologia.ro de Iosif Agaton) 


Omul cel orb ca arbitru al dezbinării lor 


(loan 9, 17) Au zis deci orbului iarăşi: Dar tu ce zici despre EI, că ţi-a deschis 
ochii? lar el a zis că prooroc este. 


Pe când discutau acestea, ei s-au întors la omul orb din nou, ca şi cum l-ar fi ales 
pe el ca pe arbitrul lor, şi i-au spus: Ce spui despre El? Căci ţi-a deschis ochii? Să 
Îl admirăm pentru lucrarea pe care a săvârşit-o? Sau este el un păcătos, pentru că a 
încălcat Sabatul? Aşa că despre Cel care a deschis ochii tăi, adică, pentru că ţi-a 


deschis ochii tăi, ce trebuie să spunem despre EI? Care este opinia ta? Orbul însă 
răspunde cu înţelepciune la această întrebare, spunând: Că este prooroc, adică 
acesta este respectul pe care îl am pentru EI, şi în aceste cuvinte se află ascuns ceea 
ce cred despre lucrarea pe care a săvârşit-o. Când au văzut minunea însăşi, deja au 
văzut puterea vindecătorului şi că omul orb a descoperit deschis harul pe care l-a 
primit şi a proclamat măreţia ajutătorului lui, ei au început să se îndoiască dacă 
omul care a fost vindecat era într-adevăr orbul sau altul. Şi aşa că au fost obligaţi 
să îi cheme pe părinţii lui. 


(Teodor de Mopsuestia, Comentariu la loan, 4.9.13-18, traducere pentru 
Doxologia.ro de Iosif Agaton) 


Mărturisirea lui era adevărată, dar incompletă 


(Ioan 9, 17) Au zis deci orbului iarăşi: Dar tu ce zici despre El, că ţi-a deschis 
ochii? lar el a zis că prooroc este. 


Era dezbinare între ei aşa cum ziua e împărțită între lumină şi întuneric... Ei căutau 
o cale să-l denigreze pe om şi să îl dea afară din sinagogă (deşi el avea să fie găsit 
de Hristos). Totuşi, el declară deschis ceea ce gândeşte. Căci spune: Este prooroc. 
Nefiind încă uns în inimă, el nu a putut să mărturisească că este Fiul lui Dumnezeu. 
Cu toate acestea, nu greşeşte în ceea ce spune, pentru că Domnul nostru a spus 
despre Sine: Nici un prooroc nu este bine primit în patria sa (Matei 13, 57). 


(Fericitul Augustin, Tratat despre Evanghelia lui loan, 44.9, traducere pentru 
Doxologia.ro de Iosif Agaton) 


O încercare ratată de a anula minunea 


(Ioan 9, 18) Dar iudeii n-au crezut despre el că era orb şi a văzut, până ce n-au 
chemat pe părinţii celui ce vedea. 


Stă în natura adevărului să fie întărit de către cursele care sunt puse împotriva lui 
de către oameni... Minciunile se distrug pe ele însele prin chiar mijloacele pe care 
le folosesc împotriva adevărului, făcându-l să apară chiar mai strălucitor, aşa cum 
este cazul acum. Căci argumentul care, de altfel, putea fi făcut forțat - adică faptul 
că vecinii nu ştiau nimic sigur şi doar ghiceau pe baza faptului că omul orb semăna 
cu cel care a fost vindecat - întregul argument este distrus prin aducerea părinţilor 
care puteau, desigur, să mărturisească despre propriul fiu. Fariseii, fiind ne- 


putincioşi prin intimidare să îl facă pe orb să îşi retragă proclamarea 
binefăcătorului lui, încearcă să anuleze minunea prin părinți. 


(Sfântul loan Hrisostom, Omilii la Evanghelia lui loan, 58.1, traducere pentru 
Doxologia.ro de Iosif Agaton) 


Două întrebări care să aducă negarea 


(Ioan 9, 19) Şi i-au întrebat, zicând: Acesta este fiul vostru, despre care ziceţi că 
s-a născut orb? Deci cum vede el acum? 


Aducându-i pe părinţi în mijlocul adunării, pentru a-i intimida, ei au început cu 
furie un interogatoriu aspru: Este acesta fiul vostru? Observaţi, ei nu spun care s-a 
născut orb, ci despre care voi ziceţi că s-a născut orb. Ce fel de tată ar fi spus 
asemenea lucruri despre fiul său dacă n-ar fi fost adevărat? De ce nu au spus dintr- 
odată pe care l-aţi făcut orb? Ei încercau două căi de a-i face să nege minunea, 
spunând despre care voi ziceţi că s-a născut orb, şi apoi prin adăugarea cuvintelor 
cum vede el acum. 


(Sfântul loan Hrisostom, Omilii la Evanghelia lui loan, 58.1-2, traducere 
pentru Doxologia.ro de Iosif Agaton) 


Părinţii îl expun pe fiul lor unei posibile lovituri 


(loan 9, 21) Dar cum vede el acum, noi nu ştim; sau cine i-a deschis ochii lui, 
noi nu ştim. Intrebaţi-l pe el; este în vârstă; va vorbi singur despre sine. 


În afară că au vorbit fals, ei au comis un alt păcat, expunându-şi fiul la o lovitură. 
Dar cu cred că şi aceasta are un motiv. Când Mântuitorul nostru a deschis ochii 
omului orb, El nu i-a deschis ochii de copil, ci ochii de om matur, pentru ca el să 
vadă ca un adult. 


Dar aşa a fost cazul şi cu alți orbi care au primit vederea. Totuşi, este adevărat că 
el, fiind în vârstă matură, poate vorbi despre sine, şi în special atunci când lisus îi 
dăruieşte lumina Sa. Căci nu are nevoie de altcineva să negocieze pentru el. 


(Origen, Fragmentul 67 despre Evanghelia lui loan, traducere pentru Doxo- 
logia.ro de Iosif Agaton) 


Nu este nevoie să vorbească pentru un om matur 


(loan 9, 21) Dar cum vede el acum, noi nu ştim; sau cine i-a deschis ochii lui, noi 
nu ştim. Intrebaţi-l pe el; este în vârstă; va vorbi singur despre sine. 


Părinţii răspund: noi am fi putut fi obligaţi să vorbim pentru el când era copil şi 
când nu putea vorbi pentru sine însuşi... dar chiar dacă ştim că a fost născut orb, 
ştim că el putea vorbi de multă vreme. 


(Fericitul Augustin, Tratat la Evanghelia lui loan, 44.10, traducere pentru 
Doxologia.ro de Iosif Agaton) 


Necredinţa căpeteniilor 


(Ioan 9, 22-23) Acestea le-au spus părinţii lui, pentru că se temeau de iudei. Căci 
iudeii puseseră acum la cale că, dacă cineva va mărturisi că El este Hristos, să 
fie dat afară din sinagogă. De aceea au zis părinţii lui: Este în vârstă; întrebaţi-l 
pe el. 


Acest rău îi stăpânea pe căpetenii, care nu numai că au devenit infirmi prin 
necredinţă, ci şi prin amenințările lor au închis calea mântuirii celorlalți oameni. 


(Teodor de  Heracleea, Fragmente despre loan, 82, traducere pentru 
Doxologia.ro de Iosif Agaton) 


Voi daţi afară, Hristos primeşte înăuntru 
(Ioan 9, 22-23) Acestea le-au spus părinţii lui, pentru că se temeau de iudei. Căci 
iudeii puseseră acum la cale că, dacă cineva va mărturisi că EI este Hristos, să 
fie dat afară din sinagogă. De aceea au zis părinţii lui: Este în vârstă; întrebaţi-l 


pe el. 


Dar nu era nici un dezavantaj să fii dat afară din Sinagogă, pentru că pe cel pe care 
l-au dat ei afară, Hristos l-a primit. 


(Fericitul Augustin, Tratat la Evanghelia lui loan, 44.10, traducere pentru 
Doxologia.ro de Iosif Agaton) 


Sub masca religiei 


(Ioan 9, 24) Deci au chemat a doua oară pe omul care fusese orb şi i-au zis: Dă 
slavă lui Dumnezeu. Noi ştim că Omul Acesta e păcătos. 


Părinţii l-au trimis la farisei pe omul vindecat, aşa că ei l-au interogat a doua oară. 
Ei nu spun deschis acum: Zi că Hristos nu te-a vindecat. Ci în locul acestor 
cuvinte, ei îşi ascund scopul după masca religiei. Ei spun: Dă slavă lui Dumnezeu, 
adică, mărturiseşte că acest om lisus nu are nimic de-a face cu minunea. 


(Sfântul loan Hrisostom, Omilii la Evanghelia lui loan, 58.2, traducere pentru 
Doxologia.ro de Iosif Agaton) 


Huleşte pe Dumnezeu 


(Ioan 9, 24) Deci au chemat a doua oară pe omul care fusese orb şi i-au zis: Dă 
slavă lui Dumnezeu. Noi ştim că Omul Acesta e păcătos. 


Ei i-au spus să nege ceea ce a primit. Aceasta nu este nicidecum să dea slavă lui 
Dumnezeu, ci mai mult să-L hulească pe EI. 


(Fericitul Augustin, Tratat la Evanghelia lui loan, traducere pentru 
Doxologia.ro de Iosif Agaton) 


Un alt răspuns prudent 


(Ioan 9, 25) A răspuns deci acela: Dacă este păcătos, nu ştiu. Un lucru ştiu: că 
fiind orb, acum văd. 


EI spune, într-adevăr, nu vreau să declar ceea ce nu ştiu; nici nu pot să rămân tăcut 
sau să ascund ceea ce ştiu. Eu într-adevăr nu ştiu dacă EI este ceea ce spuneţi voi 
că e. De fapt, nu L-am cunoscut ca păcătos. Eu eram orb, şi prin speranţa mea am 
primit vederea. Ştiu aceasta mai mult decât toate. Depinde de voi să judecaţi dacă 
un păcătos poate face aceasta, pentru că voi afirmaţi că este păcătos. 


El a dat un răspuns prudent, cu vorbe moderate pentru ca să nu apară a fi în 
dezacord cu cei care-l interogau. Prin tăcerea lui, cu toate acestea, el a sugerat că 
lisus nu ar fi putut să facă ceea ce a făcut dacă ar fi fost păcătos. 


(Teodor de  Mopsuestia, Comentariu la loan, 4.9.25, traducere pentru 
Doxologia.ro de Iosif Agaton) 


Indrăzneala credinţei 


(Ioan 9, 27) Le-a răspuns: V-am spus acum şi n-aţi auzit? De ce voiţi să auziţi 
iarăşi? Nu cumva voiţi şi voi Să vă faceţi ucenici ai Lui? 


Vedeţi cu câtă îndrăzneală vorbeşte cerşetorul cu cărturarii şi cu fariseii? Aceasta 
arată cât de puternic este adevărul şi cât de slabă este minciuna. Adevărul, chiar 
dacă atinge doar oameni obişnuiţi, îi face să apară plini de slavă; minciuna, chiar 
dacă este printre cei puternici, îi arată pe ei să fie slabi. Ceea ce spune el este 
aceasta: voi nu sunteţi atenţi la cuvintele mele, de aceea, eu nu voi mai vorbi sau 
răspunde vouă când mă interogaţi continuu fără nici un scop. Voi nu vreţi să 
ascultați pentru a învăţa, ci pentru ca să găsiţi insulte în cuvintele mele. 


(Sfântul loan Hrisostom, Omilii la Evanghelia lui loan, 58.2, traducere pentru 
Doxologia.ro de Iosif Agaton) 


Orbul nu mai tolerează orbirea 


(Ioan 9, 27) Le-a răspuns: V-am spus acum şi n-aţi auzit? De ce voiţi să auziţi 
iarăşi? Nu cumva voiţi şi voi Să vă faceţi ucenici ai Lui? 


EI era indignat de încăpăţânarea iudeilor. Acum că nu mai era el însuşi orb, nu mai 
putea tolera nici orbirea lor. 


(Fericitul Augustin, Tratat despre Evanghelia lui loan, 44.11, traducere pentru 
Doxologia.ro de Iosif Agaton) 


Deja era ucenic 


(Ioan 9, 27) Le-a răspuns: V-am spus acum şi n-aţi auzit? De ce voiţi să auziţi 
iarăşi? Nu cumva voiţi şi voi Să vă faceţi ucenici ai Lui? 


EI descoperă starea minţii sale, că era nu numai dornic să devină, ci a şi devenit 
deja un ucenic al lui lisus. 


(Sfântul Chiril al Alexandriei, Comentariu la Evanghelia lui loan, 6.1, traducere 
pentru Doxologia.ro de Iosif Agaton) 


Un compliment, dar nu intenționat 


(loan 9, 28-29) Și l-au ocărât şi i-au zis: Tu eşti ucenic al Aceluia, iar noi 
Suntem ucenici ai lui Moise. Noi ştim că Dumnezeu a vorbit lui Moise, iar pe 
Acesta nu-L ştim de unde este. 


Un asemenea rău să nu fie spus despre noi şi despre copiii noştri! Cu alte cuvinte, 
era un lucru rău să spui că eşti ucenic al lui Hristos din punctul lor de vedere, dar 
nu e rău dacă te gândeşti la cuvintele înseşi. Fi spun:noi suntem ucenici ai lui 
Moise. Noi ştim că Dumnezeu a vorbit lui Moise, iar pe Acesta nu-L ştim de unde 
este. Dar dacă voi, fariseilor, ştiţi că Dumnezeu a vorbit cu Moise, atunci ar fi 
trebuit să ştiţi şi că Dumnezeu a vestit despre Domnul nostru prin Moise, după ce 
aţi auzit ceea ce EI a spus: Dacă aţi fi crezut în Moise, atunci aţi fi crezut în Mine, 
căci despre Mine a scris acela. Deci voi urmaţi un slujitor şi îi întoarceţi spatele 
Domnului? Dar voi nici măcar nu urmaţi slujitorului, căci el v-ar fi călăuzit către 
Domnul. 


(Fericitul Augustin, Tratat la Evanghelia lui loan, 44.12, traducere pentru 
Doxologia.ro de Iosif Agaton) 


Minunea este evidenţa incontestabilă 


(Ioan 9, 30-31) A răspuns omul şi le-a zis: Tocmai în aceasta Stă minunea: că 
voi nu ştiţi de unde este şi El mi-a deschis ochii. 


EI aduce minunea pretutindeni ca evidenţă pentru că ei nu puteau să o invalideze. 
Și el îşi trage toate argumentele din aceasta. În primul rând, el spune: De este 
păcătos sau nu, eu nu ştiu. El nu are nici o îndoială că lisus nu era păcătos. ŞI 
astfel, când are o oportunitate, le întoarce propriile cuvinte împotriva lor şi îl apără 
pe lisus: Noi ştim că Dumnezeu nu îi ascultă pe păcătoşi. 


(Sfântul loan Hrisostom, Omilii la Evanghelia lui loan, 58.3, traducere pentru 
Doxologia.ro de Iosif Agaton) 


Este adevărat că Dumnezeu nu îi ascultă pe păcătoşi? 
(Ioan 9, 31-32) Și noi ştim că Dumnezeu nu-i ascultă pe păcătoşi; dar de este 
cineva cinstitor de Dumnezeu şi face voia Lui, pe acesta îl ascultă. Din veac nu 


S-a auzit Să fi deschis cineva ochii unui orb din naştere. 


Dar dacă o atât de importantă învăţătură este adevărată, că păcătosul nu este 
ascultat de Dumnezeu, nu ar fi fost trecută în tăcere şi ar fi fost vestită de unul 


vrednic de crezare, de către slujitorul Moise sau de unul dintre profeţi. Dar cum, 
dacă Dumnezeu nu ascultă un păcătos, au fost învăţaţi păcătoşii să spună Și ne iartă 
nouă greşelile noastre, precum şi noi iertăm greşiţilor noştri. Pe cine ascultă 
Dumnezeu deci? EI îi ascultă pe cei care se întorc către EI în pocăință, chiar dacă 
nu au încetat să fie păcătoşi. Dacă Dumnezeu nu i-ar fi ascultat pe păcătoşi, 
Mântuitorul nostru nu ar fi mâncat şi băut cu vameşii şi cu păcătoşii. Dar dacă cei 
care au trebuinţă de doctor pentru că sunt bolnavi nu ar fi fost auziţi, EI nu i-ar fi 
vindecat. Deci, ca şi cum rugăciunea celor care au păcătuit dar nu mai păcătuiesc 
îşi atinge scopul, este spus: De te vei uita la fărădelegi, Doamne, cine va putea 
suferi (Psalmul 129, 3). Dar poate omul orb vorbeşte nu despre lucruri obişnuite, 
ca rugăciunea păcătosului, ci de felul de lucruri măreţe pe care le face lisus. Căci 
când lui Dumnezeu Îi este cerut un asemenea lucru măreț, atunci EI nu îi ascultă pe 
păcătoşi. 


(Origen, Fragmentul 70 despre Evanghelia lui loan, traducere pentru 
Doxologia.ro de Iosif Agaton) 


Faptele dovedesc că lisus nu este păcătos 


(Ioan 9, 33-34) De n-ar fi Acesta de la Dumnezeu n-ar putea să facă nimic. Au 


răspuns şi i-au zis: În păcate te-ai născut tot, şi tu ne înveţi pe noi? Și l-au dat 
afară. 


Deci, lisus trebuie să fie admirat, spune omul care fusese orb, ca unul care este 
superior gândirii umane. În timp ce voi nu ştiţi de unde este EI, minunea împlinită 
arată deschis puterea Lui asupra mea. 


Voi nu ştiţi cine este şi aveţi nevoie de mărturie de la alţii dacă nu aveţi nici o idee 
despre puterea Lui. Dar dacă minunile Lui arată că este un Om mare, voi tot nu 
ştiţi de unde este sau cine este EI, este evident, deopotrivă din măreţia minunilor 
lui şi din nebunia voastră, că EI este dincolo de înţelegerea omenească. 


Și din aceste fapte, este clar EI nu poate fi numit un păcătos. Desigur, Dumnezeu 
nu împlineşte cererile păcătoşilor, dar ascultă vocea celui care arată comportament 
cinstit şi face cu credincioșie voia Lui. Într-adevăr, El a vindecat un om născut orb, 
şi noi ştim că aceasta nu s-a mai făcut înainte, nici chiar de către Moise, pe care voi 
îl cinstiți. 


(Teodor de Mopsuestia, Comentariu la loan, 4.9.30-32, traducere pentru 
Doxologia.ro de Iosif Agaton) 


Înțelegerea credinţei 


(Ioan 9, 33-34) De n-ar fi Acesta de la Dumnezeu n-ar putea să facă nimic. Au 
răspuns şi i-au zis: În păcate te-ai născut tot, şi tu ne înveţi pe noi? Și l-au dat 
afară. 


Cel care a primit vederea şi care a fost în mod minunat eliberat de vechea lui orbire 
a fost mai rapid în înţelegerea adevărului decât cei care au fost instruiți de către 
Lege. Vedeţi cum prin numeroase şi înțelepte argumente, el demonstrează 
inferioritatea absolută a opiniei fariseilor. 


(Sfântul Chiril al Alexandriei, Comentariu la Evanghelia lui loan, 6.1, traducere 
pentru Doxologia.ro de Iosif Agaton) 


Hristos obţine o mărturisire a credinţei 


(Ioan 9, 35-38) Și a auzit lisus că l-au dat afară. Şi, găsindu-l, i-a zis: Crezi tu în 
Fiul lui Dumnezeu? 


Când omul a fost deja vindecat şi a suferit îndepărtarea din sinagogă, Domnul i-a 
pus întrebarea: Crezi tu în Fiul lui Dumnezeu? Aceasta a fost pentru ca să-l salveze 
de gândul că a pierdut totul fiind dat afară din sinagogă. I-a dat lui siguranţa că 
mărturisirea adevăratei credinţe l-a restaurat pe el la starea de nemurire. Când 
omul, cu sufletul încă neluminat, a răspuns: Cine este, Doamne, ca să cred în EI?, 
Domnul i-a răspuns: L-ai văzut, căci cel ce vorbeşte cu tine Acela este. 


Căci scopul lui era să îndepărteze necunoașşterea omului a cărui vedere fusese 
restaurată şi pe care acum îl îmbogăţeşte cu cunoaşterea unei credinţe atât de pline 
de slavă. 


Domnul cere de la acest om, cum a cerut de la cei care i-au cerut să-i vindece, o 
mărturisire de credinţă ca răsplată a vindecării lor? Desigur că nu! Căci omul orb 
putea vedea deja când i s-a adresat. Domnul a întrebat pentru a primi răspunsul: 
Cred, Doamne! Credinţa despre care vorbea în acest răspuns era pentru a primi nu 
vedere, ci viaţă. 


(Ilarie de Poitiers, Despre Treime, 6.48, traducere pentru Doxologia.ro de Iosif 
Agaton) 


lisus Însuşi este Siloamul 


(loan 9, 35-38) Și a auzit lisus că l-au dat afară. Şi, găsindu-l, i-a zis: Crezi tu 
în Fiul lui Dumnezeu? 


Desigur, Dumnezeu ascultă pe păcătoşi. Dar omul care a spus asta nu îşi spălase 
încă faţa inimii sale în Siloam. Taina avusese deja loc în ochii lui, dar răsplătirea 
harului nu fusese încă primită în inima sa. 


Când şi-a spălat omul cel orb faţa inimii sale? Când, după ce a fost aruncat afară de 
către iudei, Domnul l-a adus pe el înăuntru, întru Sine. Vedeţi, îl găseşte şi spune 
către el, aşa cum am auzit: Crezi tu în Fiul lui Dumnezeu? Şi el răspunde: Cine 
este Doamne, ca să cred în EI? EI îl putea vedea, desigur, cu ochii lui, dar cu 
inima lui? Încă nu. Aşteaptă, el va vedea într-o clipă. 


lisus îi răspunde: Eu sunt, Cel ce vorbesc cu tine. Ezită el oare? EI îşi spală faţa 
imediat. Mai mult decât orice, Siloamul vorbeşte cu el, care se tâlcuieşte Cel 
trimis. Cine este Cel trimis dacă nu Hristos, care afirmă frecvent: Eu fac voia 
Tatălui, Care M-a trimis (loan 4, 34). Deci, EI era Siloamul. Omul orb în inimă s-a 
apropiat, a auzit, a crezut, s-a închinat, şi-a spălat faţa şi a văzut. 


(Fericitul Augustin, Predici, 136.2, traducere pentru Doxologia.ro de Iosif 
Agaton) 


EI Li recunoaşte vocea 
(Ioan 9, 36) EI a răspuns şi a zis: Dar cine este, Doamne, ca să cred în EI? 
Omul orb, recunoscându-i vocea - amintiţi-vă că nu-L văzuse încă - a spus: ŞI cine 
este, Doamne, ca să cred în El? Cu bun motiv a crezut că Cel care i-a dăruit 
vederea, chiar dacă fusese mai presus de orice speranţă, ar fi putut de asemenea să- 


i arate pe Fiul lui Dumnezeu. 


(Teodor de Mopsuestia, Comentariu la loan, 4.9.34-37, traducere pentru 
Doxologia.ro de Iosif Agaton) 


O mărturisire de credinţă a unui începător 


(Ioan 9, 36) EI a răspuns şi a zis: Dar cine este, Doamne, ca să cred în EI? 


Pentru că nu putea încă spune Cred, ci în neştiință a răspuns Dar cine este, 
Doamne, ca să cred în El, acesta era deci la limită, adică, între credinţă şi 
necredinţă. 


(Origen, Fragmentul 71 la Evanghelia lui loan, traducere pentru Doxologia.ro 
de Iosif Agaton) 


Inchinarea urmează credinţei 


(Ioan 9, 38) Iar el a zis: Cred, Doamne. Şi s-a închinat Lui. 


Închinarea urmează credinţei, şi credinţa este confirmată de putere. Dar dacă spui 
că cei credincioşi de asemenea ştiu, ei ştiu ceea ce ei cred; şi viceversa, ei cred din 
ceea ce ştiu. Noi ştim pe Dumnezeu din puterea Lui. Noi de aceea credem în EI, pe 
care-L ştim, şi ne închinăm Lui, în Care credem. 


(Sfântul Vasile cel mare, Scrisori, 234.3, traducere pentru Doxologia.ro de Iosif 
Agaton) 


Părintele Ilie Cleopa - Predică la Duminica Orbului - Despre orbirea 
sufletească 


Spre judecată am venit în lumea aceasta, ca cei care nu văd să vadă, iar cei ce 
văd să fie orbi (loan 9, 39) 


Iubiţi credincioşi, multe învățături de tot felul putem scoate din Sfânta Evanghelie 
de azi, de vom cerceta textul ei cu luare aminte. Una dintre aceste învățături este 
cea despre orbirea duhovnicească a omului robit de păcate. 


Câtă orbire spirituală era în mintea cărturarilor şi fariseilor, care, nu numai că nu 
credeau în minunile mai presus de fire făcute de Hristos Domnul, ci şi hulă mare 
aduceau asupra Lui, zicând că, cu Beelzebut, domnul demonilor scoate pe demoni 
(Marcu 3, 22). Atâta orbire era în mintea lor, încât ochi având, nu vedeau şi urechi 
având, nu auzeau. De aceea Domnul îi numeşte "farisei orbi" (Matei 23, 26). 


Despre această orbire spirituală a cărturarilor şi fariseilor, a arhiereilor şi 
legiuitorilor iudei şi despre pedeapsa ce-i aşteaptă pentru aceasta zice proorocul 
David prin Duhul Sfânt: Să se întunece ochii lor ca să nu vadă şi spinarea lor 
pururea o gârboveşte (Psalm 68, 27). Şi marele prooroc Isaia a proorocit despre 
orbirea spirituală a poporului lui Israel, zicând: Dumnezeu le-a dat duh de 


împietrire, ochi ca să nu vadă şi urechi ca să nu audă până în ziua de azi (Isaia 
56, 10). Şi iarăşi: Că s-a învârtoşat inima poporului acestuia şi cu urechile sale 
greu a auzit şi ochii săi i-a închis, ca nu cumva Să vadă cu ochii şi cu urechile să 
audă şi cu inima Să înţelagă şi să se întoarcă la Mine şi să-l vindec (Isaia 6, 10). 


Dar din ce se naşte orbirea sufletească în mintea omului? Aceasta vine asupra 
omului din mai multe pricini. 

« Mai întâi ca urmare a faptelor rele. Acest lucru îl arată Mântuitorul când 
zice: Lumina a venit în lume, dar oamenii au iubit întunericul mai mult 
decât Lumina, căci faptele lor erau rele. Că oricine face cele rele urăşte 
Lumina, pentru ca faptele lui să nu se vădească (loan 3, 19-20). 

Orbirea spirituală vine de la diavol. 

Orbirea spirituală vine din necredinţă şi din împotrivirea faţă de 
Dumnezeu. Acest lucru îl spune proorocul Isaia, zicând: Toată ziua 
întindeam mâinile mele către un popor neascultător şi împotrivă grăitor 
(Isaia 65, 2). De aceea Dumnezeu le-a dat duh de împietrire ca să nu vadă 
cu ochii şi cu urechile lor să nu audă până în ziua de azi (Deuteronom 29, 
4). 

Orbirea spirituală vine şi din necredinţă şi învârtoşarea inimii, cum arată 
Sfânta Scriptură, zicând: Du-te şi spune poporului acestuia: Cu auzul veți 
auzi şi nu veţi înţelege şi uitându-vă vă veţi uita, dar nu veţi vedea. Că 
inima poporului acestuia s-a învârtoşat şi cu urechile sale greu a auzit şi 
ochii săi i-a închis, ca nu cumva Să vadă cu ochii şi să audă cu urechile şi 
cu inima Să înţeleagă şi să se întoarcă la Mine şi să-l vindec (Isaia 6, 9-10). 


Am arătat că una din pricinile orbirii spirituale este păcatul. Acum să vedem de ce 
păcatul aduce orbirea sufletului şi întunecarea minţii omului. lată de ce. Păcatele 
după mărturisirea Sfintei Scripturi se numesc "lucruri ale întunericului" (Isaia 29, 
15; Romani 13, 12; Efeseni 5, 11). Ca lucruri ale întunericului, păcatele, de orice 
fel ar fi, aduc în mintea omului întuneric, tulburare, boală şi orbire duhovnicească. 


Prin ce putem izgoni din mintea noastră întunericul păcatului? 
= Prin părăsirea păcatului, 
= prin ascultarea cuvintelor lui Dumnezeu, 
=> prin post, 
=> rugăciune, 
=> pocăință cu lacrimi şi 
= spovedania sinceră la duhovnic şi 
=> prin lucrarea poruncilor lui Dumnezeu. 


Prin aceste fapte bune, fiecare om oricât de păcătos ar fi, vine la lumina 


cunoştinţei şi se apropie de Dumnezeu, devenind dintr-un om întunecat şi 
păcătos, 


Orbirea spirituală vine uneori la om şi prin îngăduinţa şi puterea lui Dumnezeu. 
Acest lucru s-a arătat la mulţi oameni aleşi de Dumnezeu. Dar mai luminat vedem 
aceasta la alegerea Marelui Apostol Pavel, care mai înainte de chemarea sa se 
numea Saul şi prigonea foarte mult Biserica lui Hristos (Fapte 9, 1-22). 


Iubiţi credincioși, să întoarcem acum cuvântul la orbirea sufletească din zilele 
noastre. Toţi am văzut oameni orbi, fie din naştere, fie din accidente, fie în urma 
unor boli grele. Ori de câte ori vedem un orb, ne cuprinde pe fiecare un sentiment 
de milă, ba câteodată ne dau şi lacrimile. El nu poate merge singur, nu poate vedea 
cerul, soarele şi frumuseţea florilor. Nu poate privi icoana şi crucea la care se 
închină, nici faţa mamei, a copiilor şi a semenilor săi. Orbul nu poate citi o carte 
sfântă, nu poate lucra mai nimic şi se simte o povară pentru familie şi societate, 
căci trăieşte mai mult din mila altora. 


Un asemenea om orb la ochii trupului este vrednic de jale, de îndurarea tuturor. 
Dumnezeu însă, mângâie pe cei fără vedere cu alte daruri: cu multă înţelepciune, 
cu vorbire frumoasă, cu smerenie, cu darul lacrimilor şi adeseori cu darul cântării 
frumoase. Căci Creatorul a toate, prin dumnezeiasca pronie, are milă de zidirea Sa. 
De aceea zice Duhul Sfânt, prin gura psalmistului: Domnul înțelepțeşte orbii! 
(Psalm 145, 8). 


Mult mai grea şi mai vrednică de plâns este însă orbirea minţii, a inimii, a voinţei 
şi conştiinţei. Căci şi sufletul este cu mult mai de preţ decât trupul. De aceea zice 
Mântuitorul: Ce-i foloseşte omului să câştige lumea întreagă, dacă îşi pierde 
sufletul? Sau ce ar putea să dea omul, în schimb pentru sufletul lui? (Marcu 8, 
36-37). Sufletul fiind creat de Dumnezeu veşnic, orbirea sufletească este una din 
cele mai grele boli care duce la pierderea sufletului şi la osânda lui veşnică. De 
aceea şi vindecarea acestei boli este cu mult mai grea şi mai importantă decât 
vindecarea orbirii trupeşti. 


Ce înţelegem prin orbirea sufletească sau duhovnicească?  Înţelegem 
întunecarea şi înrobirea sufletului prin tot felul de păcate sufleteşti şi trupeşti. 
Adică 


e frufia minţii, 
e împietrirea inimii, 
e slăbirea voinţei şi a conştiinţei, 


necredinţa, 

îndoiala în credinţă, 
sectarismul, 

deznădejdea, 

mândria, 

sinuciderea, 

uciderea sufletească şi trupească, 
avortul, 

ura şi mânia dintre oameni, 
divorțul, 

desfrâul, 

minciuna, 

iubirea de averi, 

zgârcenia, 

lăcomia, 

beţia, 

lenea şi altele. 


Por ee piara op Apa Și dacă nu părăsim păcatele care ne robesc prin 


căinţă, spovedanie şi înnoire duhovnicească, orbirea sufletului, ca orice boală, 
duce la moartea sufletească şi la osânda sufletului în chinurile iadului. 


Oare ce este creştinul care îşi schimbă credinţa în Dumnezeu şi părăseşte 
biserica întemeiată de Hristos şi de Sfinţii Apostoli şi se duce la secte religioase 
de tot felul, dacă nu orb la suflet? 

Ce este creştinul care nu vine cu anii la Sfânta biserică, nu se roagă, nu citeşte 
cărţi sfinte şi amână pocăinţa şi spovedania până în ceasul morţii, dacă nu un 
bolnav şi orb sufleteşte? 

Ce este omul care se numeşte creştin doar cu numele şi îşi cheltuieşte timpul, 
averea şi sănătatea în griji trecătoare şi în păcate de moarte, dacă nu un om 
nefericit şi orb la suflet? 

Ce este creştinul care n-a citit măcar odată Sfânta Scriptură, mai ales Noul 
Testament şi alte cărţi creştineşti de învăţătură, Poli n Mite 
mintea şi sufletul spre Hristos, dacă nu un om nefericit şi lipsit de lumina 
cunoştinţei şi a bucuriei duhovniceşti? 

Ce este creştinul care îşi risipeşte viaţa în beţii şi desfrânări, în certuri şi 
divorţuri, în judecăţi şi ură, dacă nu un om Slab în credinţă şi amăgzit de diavoli, 
un om orb şi bolnav la suflet, care umblă pe calea pierzării şi nu mai este în 
Stare să se scoale din păcate, să se pocăiască şi să-şi mântuiască sufletul? 


Câtă orbire şi necredinţă nu au acei soţi care se căsătoresc doar din plăcere, pentru 
păcate şi nu vor să nască copii, sau dacă îi nasc, îi smintesc cu viaţa lor şi nu le dau 
o educație sănătoasă, creştinească? Și doar vedem câte neînţelegeri şi divorțuri, 
câte avorturi, beţii şi lipsă de educaţie religioasă, destramă astăzi unitatea familiilor 
noastre, a acestor celule vii ale vieţii şi societăţii. Şi toate aceste păcate ne robesc 
din cauza orbirii noastre sufleteşti. Din cauza nepăsării, a necredinţei unora în 
Dumnezeu, a lipsei de educaţie creştină, de cunoaştere a Evangheliei, din cauza 
lipsei de la viaţa Bisericii, a amânării spovedaniei, a lipsei unui duhovnic bun, şi a 
uitării multora de moarte şi de judecata ce ne aşteaptă. 


lată, deci, ce este orbirea sufletească şi cât de mult ne robeşte pe toţi. Pe unii cu 
păcate trupeşti, pe alţii cu cele sufleteşti şi pe toţi cu împietrirea inimii, cu lipsa 
rugăciunii, cu uitarea de Dumnezeu şi cu mulţimea grijilor pământeşti. În faţa 
Mântuitorului care ne va judeca, nu este nimeni bun, nimeni drept, curat şi vrednic 
de viaţa viitoare. 


Ce trebuie să facem deci? Cum ne putem vindeca de această cumplită nesimţire a 
inimii, de robia patimilor şi de orbirea sufletelor noastre? Prin părăsirea 


păcatelor care ne robesc, prin întoarcerea din nou la Hristos, la biserică, la 
rugăciuni, la smerenie şi pocăință. Adică să facem ce a făcut orbul din 


Evanghelia de azi, pe care I-a întrebat Hristos: Crezi tu în Fiul lui Dumnezeu? Şi 
el a răspuns din toată inima: Cred, Doamne. Și s-a închinat Lui! (loan 9, 38). 


De răspunsul pe care îl vom da, depinde mântuirea sau osânda fiecăruia dintre noi. 


Iar dacă credem în Fiul lui Dumnezeu cu tărie, atunci să împlinim poruncile Lui şi 
să facem ce a făcut orbul din Evanghelie. Că după ce i-a pus tină pe ochi l-a trimis 
să se spele la izvorul Siloam din apropiere şi îndată s-a vindecat şi a văzut. 


Să ascultăm de Hristos şi să facem ce ne porunceşte 


ca şi orbul din Sfânta 
Evanghelie. 


lubiţi credincioşi, viața pământească este scurtă şi plină de suferinţă şi amăgitoare, 
iar viaţa cerească este binecuvântată şi plină de fericire veşnică. Să părăsim 
păcatele care ne orbesc şi ne ucid sufletul şi să ne reîntoarcem la Hristos. Nu-i de 
ajuns să facem o cruce şi să zicem: "Doamne, Doamne!" Ni se cere o profundă 
înnoire duhovnicească a vieţii. 


Ni se cere să aruncăm de pe ochii sufletului tina patimilor de până acum, 
spălându-ne la piara ce adică la eat ie! apoi Să intrăm sub 
ascultarea lui Hristos şi a Bisericii pe care a întemeiat-o pe pământ, Smerindu- 
ne, rugându-ne, împăcându-ne unii cu alţii, mergând regulat la biserică, făcând 
milostenie după putere, crescându-ne copiii în dreapta credinţă şi în iubire de 
Dumnezeu, devenim creştini buni, fii adevăraţi ai Bisericii Ortodoxe şi 
moştenitori ai împărăției Cerurilor. Amin. 


Sfântul loan Gură de Aur - Omilia 56 - Nimeni nu este pedepsit pentru 
păcatul părinţilor săi 


„Și trecând lisus, a văzut un om orb din naştere. Și ucenicii Lui l-au întrebat, 


zicînd: învăţătorule, cine a păcătuit: acesta sau părinţii lui, de s-a născut orb?” 
(Cap.9, Vers.1- Vers.6). 


1. Vindecarea orbului din naştere. Nimeni nu este pedepsit pentru păcatul 
părinţilor săi. 

2. lisus Hristos dîindu-i vedere orbului din naştere, dovedea evreilor că el este 
Creatorul. 

3. Contrazicerea aparentă este explicată. Sfintul Pavel numeşte noapte ceea ce 
numeşte lisus Hristos zi şi zi ceea ce numeşte el noapte. 

Fericirea patriei cereşti. Ceea ce trebuie să se facă pentru a ajunge acolo. 
Săracii ne construiesc case în cer. Să le dăm bunurile noastre. 


1. “Şi trecând lisus, a văzut un om orb din naştere” (1). lisus Hristos în omenirea 
să, în râvna sa pentru mântuirea noastră, şi voinţa sa de a le închide gura celor răi, 
nu neglija nimic din ceea ce-i aparţinea să facă, chiar când nu întâlnea decât 
indiferență în jurul său. Aceasta fiindcă profetul ştia ceea ce a zis: „Ca să fe 
îndreptezi întru cuvintele Tale; şi să biruieşti când vei judeca Tu” (Ps. 50,5). lată 
pentru ce evreii nu puteau ajunge acum la sublimitatea cuvintelor lui, ce zic eu? 
atunci când îl numesc demonizat, şi căutau să-l omoare; fiind ieşit din templu, el a 
vindecat un orb, ca să potolească mânia lor chiar prin lipsa sa, ca să înmoaie 


duritatea inimii lor, şi să îndulcească neomenia lor prin minune, şi la fel pentru a 
dovedi învăţătura sa, ca să-i dea lui mai multă credinţă şi crezare: şi minunea pe 
care o face el nu este nici obişnuită, nici mică, ci în aşa fel încât nu s-a mai văzut 
până atunci aşa ceva. „De când este lumea” zice orbul, „să fi deschis cineva ochii 
unui orb din naştere”. Căci poate că cineva a deschis ochii unui orb, dar nu a unui 
orb din naştere. 


Ori, că lisus a ieşit din templu şi ar fi venit în mod expres şi cu intenţia de a lucra 
această minune, ceea ce o dovedeşte în mod arătat iat-o: El a mers să-l caute pe 
orb, şi orbul n-a venit să-l caute. Şi iarăşi: EI l-a privit cu atâta atenţie, că ucenicii 
săi zărindu-l, s-au dus să-i pună această întrebare: „învățărorule, cine a păcătuit: 
acesta Sau părinţii lui, de s-a născut orb?” întrebare întemeiată pe o părere falsă: 
căci, înainte de a se naşte, cum ar fi putut face acest om ceva păcat? Pentru ce să 
fi fost el pedepsit pentru păcatele părinţilor săi? Pentru ce s-au dus ucenicii să-i 
pună această întrebare? lisus Hristos vindecând mai înainte paralizatul, îi zice: 
„lată că te-ai făcut sănătos de acum să nu mai păcătuieşti” (oan 5,14). De acolo 
au cunoscut că pentru aceia a ajuns acest om paralizat pedepsit pentru păcatele 
sale, şi ei au gândit între ei la fel. Că acest om a căzut în paralizie pentru păcatele 
sale aceia poate să fie; dar ce veţi spune voi despre acesta? oare pentru păcatele 
sale a fost lovit de orbire? Aceasta nu se poate spune, căci el s-a născut orb. Poate 
că păcatele părinţilor săi sunt acelea care i-au atras această pedeapsă? Dar chiar 
aceia nu se poate spune: căci fiul nu este pedepsit de loc pentru păcatele părinților 
săi. Dacă vedem maltratat un copil zicem: Ce înseamnă aceia? Ce a făcut acest 
copil? Aceasta nu înseamnă a întreba ci numai a-şi arăta uimirea şi îndoiala sa. La 
fel vorbeau şi ucenicii, nu atâta pentru a întreba, pe cât pentru a-şi expune îndoiala 
lor. 


Ce răspunde deci lisus Hristos? „Nici el n-a păcătuit, nici părinţii lui, ci ca să se 
arate în el lucrurile lui Dumnezeu” (3). Şi el nu o spune aceia pentru a arăta că ei 
ar fi cu totul lipsiţi de păcat; căci n-a zis: „Nici el n-a păcătuit, nici părinții lui”, ci 
adaugă, că motivul că s-a născut orb este pentru ca să se arate în el slava Fiului lui 
Dumnezeu. Acest om aici a păcătuit, şi părinţii Săi au păcătuit la fel, dar nu 
aceia este cauza orbirii lui. în sfârşit lisus Hristos, vorbind cu aceşti termeni n-a 
vrut să ne facă să cunoaştem decât în mod adevărat că acesta nu era orb din această 
cauză, ci că alta era, ştiind despre păcatul părinților lui; căci nu este permis să fie 
pedepsit unul pentru păcatul celuilalt. în sfârşit, dacă am fi de acord ar trebui să 
recunoaştem că şi acest om. a păcătuit înainte de naştere. 


La fel Mântuitorul zicând: „Nici el n-a păcătuit”, nu înţelege că sunt oameni care 
păcătuiesc de la naşterea lor, şi care ar fi pedepsiţi pentru aceia; ca atunci când 


zicem: „Nici părinţii lui” el nu vrea să spună că ar fi cineva pedepsit pentru 
păcatele părinţilor săi. EI înlătură această bănuială prin gura lui Ezechiel: „Mă jur 
pe Mine însumi că nu se va auzi spunându-se această pildă: „Părinţii au mâncat 
aguridă şi copiilor li s-au strepezit dinţii” (Ezech. 18,3,44). Moise zice la fel: „Nu 
vei ucide pe tată pentru copil” (Deut. 24,16). Mai mult, Scriptura spune de un rege 
sigur, că el nu 1-a ucis pe copii pentru părinţi, ca să se conformeze legii lui Moise. 
Că dacă îmi face cineva această obiecție: pentru ce zice Scriptura: „Dumnezeu 
pedepseşte păcatele părinţilor asupra copiilor, până în al treilea şi al patrulea 
neam” (leş. 20,5; Deut. 5,9); vom răspunde că această hotărâre nu este generală, şi 
că ea este pronunţată împotriva unora din evrei care au ieşit din Egipt, şi iată 
sensul: Cum cei pe care i-am scos eu din robia egipteană au devenit, chiar după 
ce au văzut atâtea semne şi minuni, mai răi ca şi părinţii lor, care totodată n-au 
văzut nimic aşa de mare şi atât de minunat, ei vor fi pedepsiţi la fel ca şi ei, zice 
Domnul, fiindcă au făcut aceleaşi păcate. 


Și dacă se examinează acest pasaj cu grijă şi cu atenţie, se va cunoaşte că aşa 
trebuie să-l înţelegem. 


Pentru ce s-a născut dar acest om orb? Zice Scriptura: „Ca să se arate în el slava 
lui Dumnezeu”. De unde se mai naşte încă o întrebare să ştim, dacă slava lui 


Dumnezeu nu putea să se arate decât prin orbirea acestui om? Sigur, Scriptura 
nu spune că slava lui Dumnezeu nu se putea arăta altfel, căci sigur că se putea; ci 
aceasta s-a făcut ca ea să se arate mai mult şi în minune. Ce! veţi zice voi, acest om 
a primit această lipsă pentru ca să se arate Slava lui Dumnezeu? Dar, vă rog, ce 
rău 1 s-a întâmplat lui? Dacă Domnul n-ar fi vrut să vină el în lume ce aţi avea voi 
de răspuns? 


Dar eu spun că această orbire chiar, i-a adus lui un bine: căci el a văzut cu ochii 
sufletului. La ce le-a folosit la evrei să aibă ochii? Văzând, ei erau ca nişte orbi 
care nu văd, şi şi-au atras un chin mai mare. Dar orbirea ce rău i-a făcut acestuia? 
pentru că era orb, el şi-a primit vederea. Precum relele din această viaţă nu sunt 
rele adevărate, la fel bunurile nu sunt adevărate bunuri. Ci păcatul singur este un 
rău, orbirea dimpotrivă nu este nici un rău. Ori, cel ce scoate toate lucrurile din 
neființă, „Este Stăpânul”, el a putut să-l lase pe acest orb în această stare. Totodată 
unii zic că acest cuvânt „ca să”, nu este aici o particulă cauzală, şi că el arată numai 
fapta care urmează: ca atunci când lisus Hristos zice „Spre judecată am venit în 
această lume, pentru ca cei care nu văd să vadă, iar cei care văd să fie orbi” 
(oan 9,39). Căci Mântuitorul n-a venit, ca cei ce văd să devină orbi. Şi încă: 
„Pentru ca ceea ce este vădit despre Dumnezeu se cunoaşte între ei; aşa ca ei să 
fie fără cuvânt de apărare” (Rom. 9,19,20). Cu toate acestea, Dumnezeu nu le 


descoperă desăvârşirile sale lor, pentru a-i face fără scuză, ci pentru a le da un 
mijloc ca să se apere. Şi mai jos în alt loc: „Jar legea a intrat şi ea ca să se 
înmulțească greşeala” (Rom. 5,20). Şi deşi legea n-a venit pentru a-l duce pe om 
la păcat; dimpotrivă, pentru a-l opri şi a-l împiedica să cadă în el. 

2. Vedeţi că peste tot particula „ca să”, nu este pusă decât pentru a arăta fapta, sau 
ceea ce va urma după ea. Aşa ca un arhitect priceput, Dumnezeu a terminat o 
parte din casă pe care a voit s-o construiască, a lăsat cealaltă parte 
nedesăvârşită, ca terminând-o apoi, să le închidă gura necredincioşilor 
momentan cu privire la originea faptelor sale. Astfel leagă el laolaltă diferite 
părţi din trupul nostru, el sfârşeşte ceea ce-i lipseşte, şi lucrează aici ca şi la o 
casă care este gata să se prăbuşească, atunci când face sănătoasă mâna uscată, 
atunci când întăreşte membrele paralizatului, când îi face să meargă pe şchiopi, 
când îi vindecă pe leproşi, când dă sănătate bolnavilor, când întăreşte picioarele 
slabe, când învie morţii, când deschide ochii care erau închişi, când le dă celor 
ce nu aveau deloc ochi. EI repară deci toate slăbiciunile naturii noastre slabe, şi 
prin aceia el îşi arată, îşi descoperă slava şi puterea sa. Apoi, când zice lisus: Ca 
să se arate puterea lui Dumnezeu, el vorbeşte despre sine, şi nu despre Tatăl. Căci 
puterea Tatălui era cunoscută cu desăvârşire. 


Ori, cum evreii au auzit spunând că Dumnezeu, pentru a-l crea pe om a luat ţărină 
din pământ; pentru acest motiv, lisus Hristos s-a folosit la fel de tină. Dacă el ar fi 
zis: Acesta sunt eu care am luat tină, şi eu l-am făcut pe om, acest cuvânt i-ar fi 
supărat pe ascultătorii săi. Dar făcând să apară chiar prin faptele pe care le făcea, el 
a înlăturat orice obiecţie. Mântuitorul deci, luând tină, a amestecat-o cu saliva sa şi 
prin aceia şi-a descoperit puterea sa, care era ascunsă, şi a făcut-o să strălucească. 
în sfârşit, nu era slavă mică pentru a se face cunoscut ca şi Creatorul. 


Căci din aceia urma restul, o parte făcând să se creadă cealaltă şi apoi totul. 
Credinţa nu făcea aşa decât să se coboare de la mai mult la mai puţin. în sfârşit, din 
toate lucrurile create, omul este ceea ce este mai minunat, şi ochiul este cel mai 
preţios dintre toate organele sale: iată pentru ce în vindecarea minunată despre care 
vorbim noi, Mântuitorul n-a creat în mod simplu ochiul, ci l-a creat în felul în care 
am arătat. Căci, cu toate că ochiul este un organ foarte mic, cu toate acestea el este 
necesar trupului. Sfântul Pavel o arată prin aceste cuvinte: „Și dacă urechea ar 
zice: Pentru că nu sunt ochi, eu nu sunt din trup: oare pentru aceia nu va fi ea 
din trup?” ( Cor. 12,16). 


Tot ceea ce este în noi arată puterea divină care l-a format; dar ochiul o face să 
strălucească mai mult, pentru că el conduce întreg trupul, care îl face frumos, 


care este podoaba cea frumoasă a feţei şi candela care luminează toate 
mădularele. Ochiul este pentru trup ceea ce este soarele pentru lume. dacă aţi 
stinge lumina soarelui veţi pune totul în tulburare şi în confuzie, veţi pierde totul. 
Dacă stingeţi ochii, picioarele şi mâinile sunt inutile, sufletul la fel. Pierderea 
ochilor aduce cu sine ruinarea minţii. în sfârşit, căci prin ei am venit noi la 
cunoaşterea lui Dumnezeu. „Cele nevăzute ale Lui se văd de la facerea lumii, 
înțelegându-se din făpturi, adică veşnica Lui putere şi dumnezeire” (Rom. 1,20). 
Ochiul nu este deci numai lampa trupului (Mt. 6,22), ci el este mai mult a 
sufletului decât a trupului. Pentru aceasta este pus sus ca pe un tron regesc şi 
este pus mai presus decât celelalte simţuri, lisus Hristos deci formează ochiul. 


Apoi ca să nu credeţi că el ar fi avut nevoie de materie pentru a face lucrul pe care 
voia să-l facă, şi ca să învăţaţi că la început, când a creat toate lucrurile, ţărina de 
care s-a folosit el nu-i era necesară: căci cel care din nimic a produs substanţele 
cele mai mari şi mai strălucite putea cu atât mai mult să formeze acest ochi fără 
materie, dacă ar fi voit. Pentru a vă învăţa, zic eu, că el n-a avut nicidecum nevoie, 
şi pentru a vă arăta că el este care la început, a creat toate lucrurile, punând tină în 
locul ochiului zice „Mergi de te spală” (7) ca să ştiţi că, pentru a forma ochii, n-am 
nevoie ca să am în mâna tină şi că nu mă folosesc de ea decât pentru a face să 


strălucească slava mea şi puterea mea. 


Mântuitorul deci, pentru a arăta că vorbeşte despre propria sa persoană, atunci când 
zice: „Ca să se arate în el lucrurile lui Dumnezeu” adaugă „Mie Mi se cade să 
fac, până este ziuă, lucrurile Celui Care M-a trimis pe Mine; căci vine noaptea, 
când nimeni nu poate să lucreze” (4); adică, trebuie ca să mă fac cunoscut eu 
însumi, şi ca să fac tot ceea ce este capabil să dovedească cum că eu fac aceleaşi 
lucruri ca şi Tatăl meu nu asemănătoare, ci aceleaşi; ceea ce arată o şi mai mare 
egalitate, şi nu se poate spune decât de aceia care n-au între ei nici cea mai mică 
inegalitate. 


Cine va îndrăzni deci să combată acum această egalitate a Fiului, văzând că el este 
capabil de aceleaşi lucruri ca şi Tatăl, care are puterea să le facă? în sfârşit, ru 
numai că l-a format ochiul, nu numai că l-a deschis, ci el i-a dat şi facultatea de 
a vedea, ceea ce face să se vadă că el a insuflat şi sufletul. Căci dacă sufletul nu 
lucrează, oricât de sănătos, oricât de întreg ar fi ochiul, niciodată nu va vedea 
nimic. Pentru aceasta i-a transmis el sufletului facultatea să acţioneze, şi i-a dat 
acestui om un ochi compus din artere, din nervi, din sânge, şi din toate celelalte 
lucruri din care este construit trupul nostru. 


„Mi se cade să fac lucrurile până este ziuă”. Ce înseamnă aceste cuvinte? Ce 
urmare au ele? Ele au una adevărată. Căci lisus vrea să spună acestea: este ziuă, 
până când oamenii pot să creadă în mine, şi eu trăiesc, trebuie ca să fac lucrurile. 
„Vine noaptea”, adică vremea apropiată "când nimeni nu poate să lucreze”. 
Mântuitorul n-a zis: în care eu nu voi putea lucra, ci: „Când nu poate să lucreze”, 
adică în care nu va mai fi nici credinţă, nici faptă, nici răbdare. Şi cum lisus 
numeşte credinţă o faptă, ei îi zic: „Ce să facem, ca să săvârşim lucrurile lui 
Dumnezeu?” (loan 6,28). El răspunde: „Lucrul lui Dumnezeu este ca să credeţi 
în Cel pe care L-a trimis” (bid. 29). Pentru ce atunci nimeni nu va putea să facă 
această faptă? Fiindcă atunci nu va rămâne credinţa şi toţi vor asculta fie că vreau, 
fie că nu vreau. 


ŞI ca evreii să nu poată spune că lisus Hristos lucra printr-un îndemn de ambiţie şi 
de mândrie, el le arată că tot ce face el o face pentru ei, pentru mântuirea lor; 
pentru că numai în această lume se poate crede şi se pot face fapte şi în cealaltă 
credinţa nu le va folosi la nimic, că nu vor putea nici să lucreze, nici să câştige. lată 
pentru ce vindecă divinul Mântuitor pe orb, fără ca acesta să vină să-l caute sau să- 
l roage. Dar totodată ceea ce a urmat vindecarea lui, vreau să spun credinţa lui şi 
tăria lui, dovedesc arătat că el era vrednic de acest har; căci dacă ar fi văzut el ar 
fi venit să-l afle pe lisus Hristos şi ar fi crezut în el; şi dacă ar fi auzit spunând 
că era de faţă, el nu s-ar fi Stăpânit Să nu alerge. 


EI putea să se gândească şi să spună în sine însuşi: Ce înseamnă aceea? lisus a 
făcut tină mi-a uns ochii mei şi mi-a zis: „Du-te şi te spală”? Şi fiindcă nu poate să 
mă vindece mă trimite la scăldătoarea Siloamului? Adesea eu m-am spălat acolo cu 
alții şi aceea nu mi-a folosit la nimic. Dacă avea cu adevărat puterea să mă vindece 
să-mi dea vederea, el m-ar fi vindecat imediat, fără a mă trimite să mă spăl. Aşa 
zicea şi Nemaan către Elisei (Reg. 5,11): poruncindu-i proorocul să se spele în 
Iordan, el nu credea în aceasta. Şi deşi Elisei se bucura de o faimă destul de mare. 
Dar acest orb n-a fost necredincios, nu s-a împotrivit nu zice în sine însuşi: Ce vrea 
să fie aceea” Trebuia ca să pună tină pe ochi? Aceea mai mult mă orbeşte. Cine şi- 
a primit vreodată vederea în acest fel? Dar n-a avut nici un gând de acestea. Acum, 
frații mei, vedeţi această credinţă şi această tărie de suflet? 


„Vine noaptea”: Prin aceea lisus Hristos face să se cunoască, că chiar după ce 
va fi ridicat pe cruce, chiar şi după moartea sa va avea grijă de păcătoşi şi îi va 
atrage la sine pe cei mai mulţi. „Până este zi”, dar după ce va trece ziua, el îi va 
tăia, îi va arunca în mod absolut pe cei răi; aceasta o arată el în aceşti termeni: 
„Atât cât sunt în lume, Eu sunt Lumina lumii” (5). Şi o spune aşa şi în altă parte: 
„Credeţi până aveţi Lumina”. 


3. Pentru ce dar a numit Sfântul Pavel viaţa aceasta noapte, şi zi ceea ce va 
urma? Cu toate acestea el nu înaintează nimic în cunoaşterea cuvintelor lui lisus 
Hristos: departe de noi aceia, el spune aceleaşi lucruri, nu după literă, ci după sens, 
ştiind că: „Noaptea a trecut şi este ziuă” (Rom. 13,22). Căci timpul prezent el îl 
numeşte noapte, din cauza celor ce sunt aşezaţi în întuneric sau prin compararea 
acestei vieţi plină de întuneric cu viaţa luminoasă, de care se va bucura în cer; 
dar lisus Hristos numeşte timpul viitor o noapte, căci atunci nu se va mai 
păcătui. Apostolul numeşte dimpotrivă viaţa de faţă o noapte, fiindcă cei ce 
trăiesc în nedreptăţi şi în necredinţă Sunt în întuneric. 


Adresându-şi deci cuvântul către credincioşi, el zice: „Noaptea a trecut şi s-a 
arătat ziua”. Fiindcă ei sunt rânduiţi să se bucure într-o zi de această lumină: 
dar prima lor viaţă, el o numeşte noapte; pentru aceasta le zice: „„Să părăsim deci 
faptele întunericului”. Vedeţi că le arată că ei erau în întuneric; pentru acest motiv 
adaugă: „Să călătorim cu bună ştiinţă şi cu cinste, precum se merge ziua”, ca să 
ne putem bucura de lumina: „care ni s-a vestit”. Căci dacă lumina „Pe care ne-o 
aduce de faţă acum propovăduirea evangheliei”, este aşa de luminoasă şi aşa de 
strălucită, gândiţi-vă cum va fi aceia de care vă veţi bucura în cer? Să fim convinşi: 
că pe cât întunecă (eclipsează) razele soarelui lumina lămpii, pe atât, sau mai mult 
va întrece lumina cerească pe aceasta care v-o vestim noi vouă. Şi aceia voia să 
spună Mântuitorul prin aceste cuvinte: „Soarele se va întuneca” (Mt. 24,29): adică 
va fi acoperit de strălucirea luminii celei noi. 


Căci dacă acum, pentru că avem case luminoase, bine aierisite, noi punem banii şi 
grija noastră ca să le construim; nu vă gândiţi că, noi ne vom epuiza până la 
ultimele puteri, pentru a ne construi în ceruri locuinţe care să strălucească, acolo 
unde locuieşte lumina nespusă? 


Construind aici jos, ne expunem la pericole şi la procese pentru limite de hotar şi 
case, pe când sus nu poate să ni se întâmple nimic din acestea: nu mai este temere 
de gelozie şi de invidie, nimeni nu ne va mai face proces pentru limitele 
pământului (hotar). Ci, mai mult, această casă pe care o construim noi aici jos, în 
mod necesar va trebui s-o părăsim; şi cealaltă o vom locui veşnic: una se distruge 
şi o degradează vremea, e supusă la multe pericole, cealaltă este statornică şi 
rămâne totdeauna în prima ei stare: săracul nu poate s-o construiască pe aceasta, 
cealaltă pentru doi dinari se poate construi, cum a făcut-o văduva pe care voi o 
cunoaşteţi (Mc. 13,42). Pentru aceasta eu mă usuc, mă întristez şi de durere, că 
văzând că trebuie să nădăjduim bunuri mari, noi suntem aşa de laşi şi atât de 
neglijenţi să ni le câştigăm, şi nu cruţăm nimic pentru a ne stabili aici în case 


frumoase, totuşi nu ne gândim deloc să ne pregătim în cer cea mai mică 
locuinţă. 


Spuneţi-mi, vă rog: în această lume unde aţi vrea să aveţi locuinţa voastră? Oare în 
pustie, sau într-un mic sătuc? Nu, ci cred că într-o capitală, acolo unde se face un 
negoţ foarte mare, unde este o strălucire mai mare. Şi 


Dacă vreunul din voi v-aţi angaja să faceţi o călătorie în Persia, 
pentru a vedea ţara şi să veniţi imediat înapoi; şi dacă v-ar sfătui în acelaşi timp să 
construiți case acolo nu l-aţi judeca drept un nebun că vă îndeamnă la un lucru 
nefolositor şi zadarnic? Pentru ce construiți dar pe pământ, de pe care va trebui să 
ieşiţi după puţine zile? 


Dar, veţi zice voi, aceste case pe care le construiesc eu le voi lăsa copiilor mei. 
Vai! copiii voştri trebuie să vă urmeze, dacă cumva ei nu vă vor depăşi: şi la fel va 


fi cu urmaşii lor, şi chiar în această lume, este un motiv de împovărare şi de 
necăjire a se afla moştenitor. 


Facă Dumnezeu ca să le obţinem toţi, prin harul şi bunătatea Domnului nostru lisus 
Hristos, prin care şi cu care slavă se cuvine Tatălui şi Duhului Sfânt, în vecii 
vecilor. 

Amin. 


din „Comentar la Evanghelia de la loan ”,Editura „Pelerinul Roman” — Oradea 


Sfântul loan Gură de Aur - Omilia 57 — Bunătatea lui Dumnezeu faţă de toţi 
oamenii, fără excepţie 


„Acestea zicând, a scuipat jos şi a făcut tină din scuipat şi a uns cu tină ochii 
orbului. Și i-a zis: Mergi de te spală la scăldătoarea Siloamului (care se tâlcu - 
ieşte trimis). Deci s-a dus şi S-a spălat şi a venit văzând.” (Cap.9 Vers.6- 
Vers.16). 


1. Credinţa orbului din naştere. Bunătatea lui Dumnezeu faţă de toţi oamenii 
fără excepție. 

2. Nevoia credinţei peste tot. Este o pace rea şi un război care este bun. 

3. Să fugim de cei răi, să ne lipim de oamenii buni. Să tăiem membrele stricate, 
să ne separăm de prietenii periculoşi. Depărtându-ne adesea de ei îi câştigăm, 
Sunt făcuţi să intre în sine. însoţirea cu cei răi este mai periculoasă decât o 
ciumă. Copiii răi sunt nişte dezmoşteniţi, trebuie să fugim de prietenii care sunt 
stricaţi. Nu se cercetează viaţa noastră dar suntem judecaţi după cei cu care 
avem de a face. însoţirea cu cei răi, periculoasă pentru sine, Sminteşte cu privire 
la alții. 


1. Cei ce vor să aibă ceva rod din învăţătura noastră nu trebuie să lase să treacă nici 
cel mai mic lucru. Motivul pentru care ni se porunceşte să citim cu grijă sfintele 
Scripturi, este că, cea mai mare parte din timp, ceea ce părea mai uşor de înţeles 
ascunde ceea ce este cu un sens ascuns, care este de o adâncime destul de mare. 
Remarcaţi în sfârşit, ceea ce ne arată nouă lectura pe care urmează s-o facem: 
„Aceasta zicând, a scuipat jos”. Pentru ce scuipă lisus aşa? 


Ca să strălucească slava lui Dumnezeu, şi fiindcă el trebuie să facă lucrurile celui 
ce l-a trimis, în sfârşit, nu fără motiv a spus evanghelistul toate lucrurile acestea şi 
a arătat că lisus a scuipat; ci pentru a arăta că el întărea cuvintele prin faptele sale. 
Şi pentru ce nu S-a folosit Mântuitorul de apă pentru a face tină, ci de salivă? El 
trebuia să-l trimită pe orb la scăldătoarea Siloamului: el a scuipat deci pe pământ, 
de teamă ca să nu 1 se atribuie o parte din vindecare acestei fântâni, adică apei ei, şi 
la fel pentru a ne învăţa că virtutea care a format şi a deschis ochii acestui orb, a 
ieşit din gura sa. în acest sens a zis evanghelistul: „Și a făcut tină din scuipat”. 
Apoi i-a poruncit orbului să se spele, ca să nu se creadă că pământul a lucrat 
această minune. 


Pentru ce n-a făcut-o lisus Hristos imediat şi l-a trimis pe orb la Siloam? 
Aceasta a făcut-o pentru a ruşina mândria evreilor şi pentru a vă face să cunoaşteţi 
credinţa orbului. Căci este de crezut că ei l-au văzut toți pe când mergea la 
scăldătoare, având ochii unşi cu tină; o faptă aşa de minunată şi de strălucită şi 
nemaiauzită ar fi trebuit să atragă asupra lui privirile întregii lumi; toți, fie că-l 
cunoşteau sau nu, trebuiau să-l privească cu o atenţie curioasă. Precum nu era prea 
de crezut că un orb din naştere îşi va primi vederea, Mântuitorul, făcându-l să 
meargă într-o călătorie lungă, a adunat în jurul lui mai mulți martori siguri şi 
nerespinşi ai unui semn atât de nou, ca dând toată atenţia acestuia, evreii să nu 


poată spune apoi; el este, acesta nu este el. Mai mult, îi face să vadă că nu este 
contrar legii, fiindcă îl trimite pe acest om la lacul Siloamului. Şi nu este de crezut 
şi de temut că ei îi vor atribui slava acestei vindecări lacului, cei mai mulți 
spălându-şi acolo ochii lor, fără a avea vreun folos. 


Dar aici, puterea lui lisus Hristos lucrează totul, iată pentru ce a arătat sfântul loan 
semnificația cuvântului Siloam: Căci zicând: lisus l-a trimis la Siloam, el a 
adăugat „care se tâlcuieşte trimis”, pentru a vă face să înţelegeţi că lisus acolo l-a 
vindecat pe orb; aşa citim la sfântul Pavel „Și toți aceiaşi băutură duhovnicească 
au băut, pentru că beau din piatra duhovnicească, ce avea să vină. lar piatra era 
Hristos” (| Cor. 10,4). Cum deci lisus Hristos era piatra cea duhovnicească, el 
era la fel Siloamul duhovnicesc. Apoi, mi se pare că această apă, care se arată aşa 
dintr-odată, înseamnă o mare şi adâncă taină. Care este această taină? Venirea lui 
lisus Hristos în lume care a avut loc împotriva oricărei aşteptări. 


Consideraţi împreună, frații mei, supunerea sufletului acestui orb şi ascultarea lui 
întru totul. El n-a zis: dacă saliva sau tina trebuie să-mi dea vederea, ce nevoie mai 
am să merg la Siloam? Dar dacă Siloamul este care trebuie să mă vindece, la ce-mi 
foloseşte această salivă? pentru ce a uns el ochii mei? pentru ce mi-a poruncit să 
merg să mă spăl? El n-a avut nici măcar gândul vreuneia din aceste obiecţii, n-a 


avut în vedere decât să asculte de porunca lui lisus Hristos. Nimic n-a fost capabil 
să-l oprească, nici să-l supere. 


Dar dacă cineva ne pune nouă această întrebare: Cum acest orb, pentru că şi-a 
spălat tina care era pusă pe ochii săi, şi-a dobândit vederea? Nu-i vom da decât 
acest singur răspuns, că nu ştim nimic. Şi ce este de mirare că nu ştim, pentru că 
nici evanghelistul, nici cel ce a fost vindecat, n-au ştiut ei înşişi? Cu adevărat, orbul 
ştia ceea ce a făcut lisus Hristos, dar felul în care şi-a dobândit vederea, el n-a 
putut să-l înţeleagă, nici să-l descopere. Când l-au întrebat, el a răspuns: „7ină a 
pus pe ochii mei şi m-am spălat şi văd”. Dar cum se face aceea este ceea ce nu se 
poate explica. Când i-ar fi pus mii de întrebări, el n-ar fi ştiut să răspundă nimic 
mai mult. 


„Jar vecinii şi cei care-l văzuseră mai înainte că era orb ziceau: Nu este acesta 
care şedea şi cerşea?” (8). Unii ziceau el este. Alţii ziceau: Nu, ci seamănă cu el. 
Dar el zicea: Eu sunt” (9). Noutatea faptului îi aruncă în necredinţă, cu toate 
apărările luate împotriva îndoielii. Unii ziceau: „Nu este acesta care şedea şi 
cerşea?”. Vai! cât este de mare umanitatea lui Dumnezeu! Până unde coboară ea? 
Ea îi vindecă cu o infinitate de bunătăţi pe o mulţime de cerşetori săraci, şi prin 
aceea ea le impune tăcere evreilor; ea nu-i cinsteşte cu grijă şi cu providenţa sa 
numai pe oamenii străluciți şi mari, ci şi de asemenea pe cei ce sunt de jos şi fără 
nume în lume. Căci Dumnezeu a venit pentru mântuirea tuturor oamenilor. 


Apoi, paralizatul şi orbul din naştere au avut aceiaşi soartă: nici unul nici celălalt 
nu l-au cunoscut pe cel ce venea să-i vindece, fiindcă imediat după vindecarea lor 
lisus Hristos s-a retras; Mântuitorul avea obiceiul să facă aşa pentru a lua orice 
bănuială faţă de minunile sale pe care le făcea. Cum, în sfârşit, oameni care nu-l 
cunoşteau pe cel care i-a vindecat, s-ar fi pus să înşele şi să ascundă fapta şi să 
strice adevărul în favoarea lui? Mai mult, acest orb nu era un necunoscut un 
vagabond, era un om pe care în toate zilele îl vedeau stând la poarta templului. 
Cum evreii erau toţi în îndoială dacă era acesta, ce zice el? „Eu sunt”. El nu roşeşte 
pentru infirmitatea sa din trecut, nu se teme de furia poporului, şi nu se teme deloc 
de a se face cunoscut pentru a înălța slava binefăcătorului său. Deci îi ziceau: Cum 
ți S-au deschis ochii? (10). Acela a răspuns: Omul care se numeşte lisus a făcut 
tină şi a uns ochii mei şi mi-a zis: mergi la scăldătoarea Siloamului şi te spală. Și 
ducându-mă deci şi spălându-mă, am văzut! (11). Ce spui tu acolo? Un om poate 
să-i redea vederea unui orb din naştere? Aceasta fiindcă el nu avea încă o idee 
dreaptă despre lisus Hristos. „Omul care se numeşte lisus a făcut tină şi a uns 
ochii mei”. 


2. Remarcaţi, dragii mei ascultători, cât de adevărat este acest om: el nu spune din 
ce a făcut lisus tina, căci nu spune ceea ce nu ştie. în sfârşit, el n-a văzut că lisus a 
scuipat pe pământ, ci prin atingere şi simţire a simţit că l-a uns. Şi mi-a zis: „Mergi 
la scăldătoarea Siloamului şi te spală”. EI asigura aceea pentru că l-a auzit. Şi de 
unde cunoştea el glasul lui lisus Hristos? Prin întreţinerea lui cu ucenicii săi. Toate 
lucrurile acestea, el le povestea prin mărturia faptelor, arătând ceea ce se face; felul 
el nu putea să-l spună. Căci dacă în lucrurile pe care le zărim prin simţuri şi prin 
atingere, credinţa este necesară, ea este cu atât mai mult în cele care nu se pot 
vedea. „Și i-au zis: Unde este Acela? A zis el: Nu ştiu” (12). Dacă ei întrebau 
„Unde este el” era deja cu scopul de a-l face să moară. 


Aici, fraţii mei, consideraţi cât de departe este lisus Hristos de orice mândrie şi 
de laudă, cum se retrage şi se ascunde după ce a făcut o vindecare, cum nu 
căuta slavă, nici laude de la popor. Priviţi cu cât adevăr răspunde orbul la toate 
întrebările care 1 se pun. Evreii îl căutau deci pe lisus Hristos ca să-l aducă la 
arhierei, şi, negăsindu-l, ei îl duc pe orb la farisei, ca să-l întrebe mai cu asprime. 
Evanghelistul arată că era ziua sâmbetei; pentru a face să se vadă sufletul lor rău, şi 
că ei se foloseau de ocazie şi de pretextul zadarnic de a-l batjocori, pentru că se 
pare că el a trecut peste lege. Aceia rezultă din faptul că în clipa când l-au văzut pe 
orb, ei nu i-au pus decât această întrebare: „Cum ţi-a deschis el ochii?” Şi priviţi 
că ei n-au zis: Cum ţi-ai dobândit vederea, ci: „Cum ţi-a deschis el ochii tăi?” ca 
să-i dea ocazia să-l calomnieze pe lisus Hristos, pentru fapta pe care a făcut-o. Dar 
orbul le răspunde în cuvinte puţine, ca la nişte oameni care nu erau în lipsă de 
cunoaştere faţă de ceea ce s-a petrecut: el nu-l numeşte pe lisus, el nu zice: el mi-a 
zis: „Du-te şi te spală”; ci fără a întârzia răspunde imediat: „Tină a pus pe ochii 
mei şi m-am spălat şi văd” (15), fariseii ştiau tot ce s-a petrecut, fiindcă deja l-au 
învinuit foarte mult, şi au zis: Vedeţi ce fapte face lisus Hristos în ziua sâmbetei, el 
unge cu tină. 


Dar pentru voi, iubiții mei ascultători, priviţi că orbul nu se tulbură de loc: căci la 
prima întrebare el a mărturisit adevărul, atunci când n-avea să se teamă de nimic, 
aceea se întăreşte mai mult, dar ceea ce este minunat, ceea ce este uimitor, este că 
fariseii intimidându-l, dându-i ocazie să se teamă, el stăruie să susțină adevărul 
acesta, şi nu se desparte de ceea ce a zis mai înainte. Ce fac deci fariseii, sau 
ceilalți care s-au aflat acolo? Fi l-au adus cu ei, nădăjduind să nege ceea ce a zis; 
dar în zadar se linguşeau, el era cu totul altfel. Ei au învăţat încă într-un mod mult 
mai exact cum s-a petrecut lucrul, şi aceea li s-a întâmplat totdeauna în toate 
minunile. Noi vom arăta mai clar în ceea ce urmează. 


Ce zic deci fariseii? „Unii” nu toţi, ci cei mai îndrăzneţi, zic: „Acest om nu este de 
la Dumnezeu, fiindcă nu ţine sâmbăta. lar alţii ziceau: Cum poate un om 
păcătos să facă asemenea minuni? Și era dezbinare între ei” (16). vedeţi că aceşti 
evrei erau atraşi şi câştigaţi prin minuni? Fiţi atenţi la ceea ce răspund acum cei ce 
au trimis să-l caute pe orb mai puţin câțiva din ei; pe atâta sinedrişti, dorinţa de 
slavă i-a făcut pe cei mai mulţi să cadă în necredinţă. Cu toate acestea cei mai 
mulţi din sinedrişti au crezut în el, dar nu îndrăzneau să-l mărturisească public 
(loan 12,42). Poporul era disprețuit pentru el, fiindcă el lua parte la slava sinagogii. 
Sinedriştii care erau mai de vază, aveau multă greutate să se declare deschis; 
reținuți, unii, prin iubirea de stăpânire, ceilalți, prin teama de părerea generală. 
Pentru aceasta Iisus Hristos le-a zis: „Cum puteţi voi să credeți, luând slavă de la 
oameni?” (loan 5,44). 


Ei care căutau să-l omoare pe nedrept pe lisus Hristos se mândreau că lucrează 
spre slava lui Dumnezeu şi ziceau că cel ce vindecă orbii nu putea să fie trimis de 
Dumnezeu, fiindcă nu păzea sâmbăta: la care ceilalţi se opuneau că un om rău n-ar 
fi ştiut să facă asemenea semne. Aceia, ascunzând cu viclenie minunea, vesteau 
ceea ce se numea călcarea legii. Ei nu ziceau: EI vindecă în ziua sâmbetei; ci el nu 
păzeşte sâmbăta. Aceştia arată o slăbiciune mare de spirit: atunci când trebuiau să 
arate că nu era călcată sâmbăta, ei nu obiectează decât minunile, şi aceia se 
întâmpla fiindcă ei îl luau drept un om, altfel ei ar fi putut să-l apere, şi să răspundă 
că cel ce a făcut sâmbăta este stăpânul sâmbetei (Mc. 2,28); dar ei nu aveau încă 
această părere dreaptă despre el. De altfel nici unul din ei nu îndrăznea să-şi arate 
pe faţă gândul său, ci se exprimă toţi sub formă de îndoială, unii fiind opriţi prin 
frică, ceilalți din iubire pentru demnități. „„Și era dezbinare între ei”: şi această 
dezbinare, care s-a ridicat la început în popor, se răspândeşte apoi şi printre 
sinedrişti. „Unii ziceau: este un om bun, alţii ziceau: nu, ci amăgeşte poporul” 
(loan 7,12). 


Remarcaţi că sinedriştii, a căror dezbinare o urmează pe cea a poporului, au arătat 
mai multă neputinţă ca şi el? Dar, ceea ce este uimitor, este că după ce s-au 
împărțit aşa, ei n-au mai arătat nici tărie, nici curaj, în faţa fariseilor. Dacă 
dezbinarea lor era desăvârşită, ei ar fi cunoscut imediat adevărul: căci este o 
dezbinare dreaptă şi mântuitoare. Pentru aceasta zicea lisus Hristos: „N-am venit 
să aduc pace pe pământ, ci sabie” (Mt. 10,34). în sfârşit, este o pace rea şi un 
război care este bun şi folositor. 


Spre exemplu, fiii lui Adam care zidesc un turn, S-au unit împreună pentru 
pierzarea lor şi au fost dezbinaţi, cu toate că în ciuda lor, pentru binele şi pentru 
folosul lor. (Fac. 11) Core şi ceata sa s-au unit pentru rău: împărţirea lor a fost 


deci fericită (leş. 13). Iuda la fel a făcut foarte rău că s-a unit cu evreii (Mt. 26). 
Poate deci să fie o pace rea şi un război bun. lată pentru ce zice lisus Hristos: 
„Dacă te sminteşte ochiul tău, scoate-l: şi dacă piciorul tău te sminteşte, taie-l” 
(Mt. 5,29: 18,9). Dacă trebuie să tăiem membrele rele de la trup din care fac parte, 
cu atât mai mult trebuie să ne ferim de prietenii a căror însoţire ne pierde sufletul. 
Pacea deci nu este totdeauna bună; la fel precum războiul nu este totdeauna rău. 


3. Eu spun aceste lucruri, dragii mei ascultători, ca să fugiți de cei răi şi ca să vă 
ataşați de oamenii buni. Dacă tăiem membrele cu gangrena care sunt de 
nevindecat, de teamă ca să nu strice şi restul trupului, dacă tăiem unele din 
membrele noastre, nu din dispreţ, ci în interesul celorlalte, cu cât mai mult trebuie 
să facem noi la fel privitor la cei a căror însoţire ne este dăunătoare? Că dacă 
putem să-i vindecăm fără nici un risc, trebuie să facem tot efortul nostru pentru 
aceia. Dar dacă sunt de necorectat, şi dacă ne sunt o ocazie de cădere, trebuie să-i 
tăiem şi să-i aruncăm de la noi. Adesea aceasta va fi un mare câştig. Pentru aceasta 
le dă acest aviz Pavel corintenilor: „„Ridicaţi răul din mijlocul vostru” (1. Cor. 
5,13). Şi iarăşi: „Pentru a-l scoate din mijlocul vostru pe cel care a făcut o 

asemenea faptă atât de urâtă” (bid. 2). 


Căci însoțirea cu cei răi este periculoasă şi fatală. Ciuma nu face aşa de mari 
ravagii, şi boala nu-i strică aşa de repede pe cei ce sunt infectați, ca nedreptatea 
prietenilor să nu le devină dăunătoare prietenilor lor: în sfârşit, „însoțirile rele 
strică obiceiurile bune” (1 Cor. 15,33). Un prooroc zice iarăşi: „Fugi din mijlocul 
lor şi te depărtează de ei” (lerem. 51,6). Deci nimeni să nu-şi facă prieten din cel 
ce este rău. Dacă, atunci când copiii noştri sunt răi îi dezmoştenim, fără a mai privi 
atunci nici la natură, nici la legile ei, nici la legătura pe care o formează ea; noi 
trebuie cu atât mai mult, să fugim de cunoştinţele noastre şi de prietenii noştri, 
dacă sunt răi; căci, când nu ne-ar face nici un rău, cu toate acestea nu ne putem feri 
ca ei să nu ne producă o faimă rea, fiindcă străinii nu cercetează viaţa noastră, ci 
judecă despre noi prin cei ce ne cercetează. 


Eu vă chem la aceasta în mod egal şi pe femei şi pe fiice, şi vă zic la toţi cu 
apostolul: „Aveţi grijă să faceţi binele nu numai înaintea lui Dumnezeu, ci şi 
înaintea oamenilor” (Rom. 12,17). 


Să facem deci tot posibilul pentru a nu fi un subiect de sminteală şi de cădere 
aproapelui nostru. 


Oricât de curată şi de sfântă ar fi viaţa noastră, dacă îi smintim pe alţii, totul este 
pierdut pentru noi. 


ŞI cum, trăind în mod sfânt putem să fim subiect de sminteală? Aceasta se întâmplă 
când întâlnirea cu cei răi ne dă o faimă rea. în sfârşit, dacă ne văd sigur pe noi 
netemându-ne de întâlnirea lor, cu toate că nu ni se întâmpla nici un rău, noi 
suntem atunci altora o piatră de sminteală. Vorbirea mea vă priveşte pe toţi, 
bărbaţi, femei şi fiice, şi las la conştiinţa voastră să cerceteze câte rele se nasc din 
această însoţire. Pentru mine, cu adevărat, eu nu bănuiesc nici un rău, poate la fel 
fac cele mai strălucite persoane: dar propria voastră desăvârşire poate răni 
conştiinţa fratelui vostru care este mai simplă şi mai slabă, şi sunteţi obligaţi să 
priviți la slăbiciunea lui. Şi chiar când n-ar fi rănit, acest neam ce vă vede se va 
sminti. 


Ori, sfântul Pavel porunceşte „să nu dăm pricină de sminteală nici evreului, nici 
neamurilor, nici Bisericii lui Dumnezeu” (| Cor. 10,32). Pentru mine, încă odată, 
cu nu bănuiesc nici un rău la o fecioară, căci eu iubesc fecioria, şi iubirea n-are 
bănuieli rele (| Cor. 13,5). Eu iubesc foarte mult această stare, şi n-aş putea gândi 
nimic rău. Dar chiar aceleaşi sentimente, cum îi vom face noi pe străini să le aibă 
căci trebuie să avem privirea îndreptată şi spre el. 


Să ne rânduim aşa de bine viaţa noastră, ca necredinciosul să nu afle nimic în noi 
ca să ne reproşeze. 


Pentru cei ce trăiesc bine slăvesc pe Dumnezeu, la fel cei ce trăiesc rău sunt pricină 
de hulă împotriva lui. Dar, ferească Dumnezeu ca să fie oameni de aceia printre 
Voi, ci mai bine să strălucească faptele noastre în aşa fel ca Tatăl nostru cel din 
ceruri să fie preamărit (Mt. 5,16) şi ca să ne bucurăm de slava lui, pe care v-o 
doresc 

Sfântul loan Gură de Aur - Omilia 58 — Întrebat de farisei, orbul din naştere 
le răspunde cu curaj şi dă slavă lui Dumnezeu 


„Au zis deci orbului iarăşi: Tu ce zici despre el că ţi-a deschis ochii? lar el a zis 
că prooroc este. Dar ludeii n-au crezut despre el că era orb şi a văzut, până ce n- 
au chemat pe părinţii celui care vedea. ” (Cap.9, Vers. 17,18 - Vers. 34). 


1. Cum, privitor la orbul din naştere, evreii combătând adevărul, îl fac să 
strălucească şi mai mult. 

2. întrebat de farisei, orbul din naştere le răspunde cu curaj şi dă slavă lui 
Dumnezeu. 

3. Dezamăgirea fariseilor: Ei îl batjocoresc pe orb. 


1. Nu trebuie să ne oprim să citim Scripturile în fugă, trebuie să le meditaţi cu 
multă grijă şi atenţie, de teamă ca să nu vă aflați dintr-odată opriți. Spre exemplu, 
se poate pune aici în mod drept această întrebare: cum evreii după ce au zis: „Acest 
om nu este trimis de Dumnezeu, fiindcă nu ţine sâmbătă”, zic ei acum: „Iu ce 
zici despre El, că ţi-a deschis ochii?” Ei nu zic: şi tu, ce spui despre omul acesta 
care calcă sâmbăta, ci pun justificarea în locul învinuirii. 


Ce trebuie deci să răspundem? Nu sunt aici aceiaşi care ziceau: acest om nu este de 
la Dumnezeu, ci aceştia sunt cei care, având un sentiment contrar, au zis: un om 
rău nu poate să facă asemenea semne. Aceştia voind să le închidă gura celorlalți, 


fără să pară că iau apărarea lui lisus Hristos, fac să fie adus omul care purta pe faţa 
sa semnele puterii şi ale virtuţii medicului său, şi-l întreabă. 


Remarcaţi deci, dragii mei ascultători, înţelepciunea acestui cerşetor sărac, care a 
vorbit cu mai multă prudenţă decât ei toţi. 


Mai întâi el zice: „Este un prooroc”, fără să se înspăimânte de judecata pe care o 
vor avea despre el evreii, - care, împotrivindu-se din toate puterile lor şi minunii şi 
faimei sale, ziceau: „Cum poate să fie trimis un om de la Dumnezeu care nu ţine 
sâmbătă?” dar el a zis: „Este un prooroc”. 


Dar iudeii n-au crezut despre el că era orb şi a văzut, până ce n-au chemat pe 
părinţii celui care vedea. 


Fiţi atenţi la toate şmecheriile la care apelează ei pentru a acoperi şi a face să 
dispară minunea. 


Dar adevărul este de aşa natură că el se fortifică şi se întăreşte prin aceleaşi 
arme cu care adversarul îl combate; şi că eforturile zadarnice pe care le face 
pentru a-l întuneca, nu slujesc decât pentru a-l face să strălucească mai mult. 
Dacă evreii n-ar fi făcut toate lucrurile acestea, mulţi s-ar fi putut îndoi de minune: 
dar, iată că ei lucrează ca şi cum n-ar avea în vedere decât să descopere adevărul: 
ei n-ar fi fost luaţi altfel dacă ar fi lucrat pentru lisus Hristos. 


În sfârşit, în intenţia de a pierde, ei întreabă: „Cum [i-a deschis el ochii tăi?” 
Adică, fără îndoială, aceasta a făcut-o prin ghicit şi vrăjitorie? 


În sfârşit, cu altă ocazie când ei nu mai au nimic de obiectat, ei se străduie să-i 
batjocorească la început minunile şi vindecările, zicând: „Acest om nu alungă 
demonii decât cu puterea lui Beelzebub” (Mt. 12, 24). Aici, la fel, neavând nimic 
de obiectat, ei se năpustesc asupra timpului şi asupra călcării sâmbetei; ei zic 
iarăşi: Acest om este un păcătos. 


Dar acest om, pe care invidia voastră nu poate să-l sufere şi a cărui faimă voi o 
sfâşiaţi, acest om va dezarma zicându-vă: „Cine dintre voi Mă vădeşte de păcat?” 
(loan 8, 46). Şi nimeni n-a răspuns, nimeni n-a zis: Tu te numeşti fără păcat, tu 
huleşti: ori, dacă ei ar fi avut să-i facă cel mai mic reproş, sigur că n-ar fi păstrat 
tăcerea, în sfârşit, oamenii care au fost capabili să arunce cu pietre în el, atunci 
când a zis că era mai înainte de Avraam în lume (Ubid. 58), care negau că EI este 
Fiul lui Dumnezeu, atunci când se mândreau că sunt fii ai lui Dumnezeu, cu toate 


că erau ucigaşi de oameni, şi care ziceau că cel care făcea atât de mari minuni, nu 
era trimis de Dumnezeu, fiindcă el nu păzea sâmbăta şi aceea în urma unei 
vindecări: aceşti oameni dacă aveau să-i facă cea mai mică mustrare, sigur că n-ar 
fi oprit să i-o facă. 


Apoi, dacă ei îl numesc păcătos, fiindcă se părea că nu păzeşte sâmbăta, învinuirea 
lor era ridicolă şi nepotrivită cu judecată însoţitorilor lor care-i învinuiau pe ei 
înşişi de răutate. 


Evreii, văzându-se presaţi din toate părţile, încearcă un lucru şi mai ruşinos decât 
tot ceea ce au făcut până atunci. Şi ce? „Dar Iudeii n-au crezut despre el că era 
orb şi a văzut” zice evanghelistul. 


Dacă ei nu l-au crezut, pentru ce dar îl învinuiesc ei pe lisus Hristos că nu 
păzeşte sâmbăta? Pentru ce nu credeţi voi în ceea ce zice aşa de mult popor, în 
ceea ce zic vecinii despre acest om, care-l cunoşteau? 


Dar, cum am spus-o, minciuna se contrazice în toate, şi prin aceleaşi arme cu care 
combate adevărul, ea piere şi se distruge: şi adevărul nu devine decât mai 
strălucitor şi mai luminos. 


Aceia s-a întâmplat atunci. Trebuia ca să nu se poată spune că vecinii şi martorii n- 
au spus nimic exact, şi că ei au vorbit numai despre un om care semăna cu acest 
orb: evreii fac să vină tatăl lui şi mama sa, şi prin aceia fac să strălucească adevărul 
în ciuda lor: căci tatăl şi mama îşi cunoşteau bine felul lor mai bine decât toţi 
ceilalți. Cum ei n-au putut să-l intimideze pe fiu, care vestea cu glas înalt slava 
binefăcătorului său, ei se linguşesc ca să slăbească minunea prin răspunsul pe care- 
| vor scoate de la părinţii lui. 


Remarcaţi răutatea cu care îi întreabă ei, căci ce fac ei? Făcându-i să intre în 
mijlocul adunării pentru a-i înfricoşa, ei îi întreabă, zicând cu un ton aspru şi furios 
şi răpitor: „Acesta este fiul vostru despre care ziceţi că s-a născut orb? Deci cum 
vede el acum?” (19). Şi ei n-adaugă: care era mai înainte orb; dar ce zic ei? „Care 
ziceţi că s-a născut orb?” Ca şi cum ei s-ar fi fățărnicit pentru a întări lucru lui lisus 
Hristos. 


O oameni netrebnici, şi mai mult decât netrebnici! Care este tatăl care s-ar făţarnici 
să spună că fiul lui s-a născut orb? Este ca şi cum ei ar zice: Tu ai zis că s-a născut 
orb, ci chiar ai şi răspândit-o peste tot. „Deci cum vede el acum?” 


O nebunie! tu eşti acesta, zic ei, care ai scornit această minciună; tu eşti cel ce ai 
inventat această stare. Fi îi îndeamnă în două feluri să-i nege faptul şi cuvintele 
acestea: „Ce spuneţi voi?”, şi prin acestea: „Deci cum vede el acum?”. 


2. Evreii pun trei întrebări tatălui şi mamei orbului: dacă acesta era fiul lor, dacă el 
a fost orb, şi cum şi-a dobândit vederea? 


Tatăl şi mama nu răspund decât la primele două, a treia o lasă fără răspuns. Şi ceea 
ce contribuie mai minunat să confirme minunea ca adevărată, este că nimeni altul 
decât orbul care şi-a primit vederea, şi care era vrednic de credinţă, nu o dovedeşte 
şi nu vesteşte felul în care l-a vindecat isus Hristos. 


Cum ar fi vorbit tatăl şi mama lui prin favoare şi linguşire, ei care de teama 
evreilor, au ascuns chiar câteva lucruri pe care le ştiau destul de bine? Căci ce 
răspund ei? „Știm că acesta este fiul nostru şi că s-a născut orb” (20).„Dar cum 
vede el acum, noi nu ştim: Sau cine i-a deschis ochii lui, noi nu ştim. Întrebaţi-l 
pe el; este în vârstă să vorbească singur despre sine” (21). Ei îl dau pe fiul lor 
drept vrednic de credinţă, şi prin aceia ei se scuză să răspundă la a treia întrebare. 
„EI nu este nici tânăr, nici copil, zic ei, el poate să mărturisească despre sine 
însuşi.” 


„Acestea le-au spus părinţii lui, pentru că se temeau de ludei. Căci ludeii se 
Sfătuiseră că, dacă cineva va mărturisi că EI este Hristos, să fie dat afară din 
sinagogă” 

(22); 

Vedeţi, dragii mei fraţi cu câtă exactitate şi grijă descoperă evanghelistul 
sentimentul şi intenţia lor. 


Eu vă fac această remarcă pentru ceea ce v-am spus puţin mai sus, în una din 
vorbirile mele, prin acest cuvânt: „EI se face egal cu Dumnezeu”. Eu susțin că dacă 
aceea n-ar fi fost decât o simplă părere a evreilor, şi nu simţirea şi învățătura lui 
lisus Hristos, evanghelistul ar fi adăugat ceva corectură, şi nu s-ar fi oprit să spună 
că era părerea evreilor. 


Tatăl şi mama trimiţându-i pe evrei la mărturia fiului lor care era orb înainte şi şi-a 
câştigat vederea, evreii îl cheamă pe acest om şi a doua oară. Ei nu-i spun deschis 
şi cu îndrăzneală: neagă că lisus te-a vindecat; ci sub haină de evlavie ei vor să-l 
înşele prin adresarea dacă ar putea.„„Dă slavă lui Dumnezeu. Noi ştim că Omul 
Acesta este păcătos” (24). Dacă ei ar fi zis tatălui şi mamei lui: Negaţi că acesta 
este fiul vostru şi că el s-ar fi născut orb, ei ar fi făcut o propunere cu totul de râs; 


şi pe de altă parte să i-o spună fiului, aceea ar fi fost o neruşinare vădită: iată de ce 
păzesc ei să vorbească aşa; dar ei i-au altă cale, şi-i întind cursă în alt fel. 
„Dă slavă lui Dumnezeu”, adică, mărturiseşte că nu lisus Hristos te-a vindecat. 
„Noi ştim că Omul Acesta este un păcătos”. Pentru ce dar nu i-aţi reproşat voi lui, 
atunci când vă zicea: „Cine dintre voi mă vădeşte de păcat?” (loan 8,46). 
De unde o ştiţi voi că el este un păcătos? Evreii îi zic deci acestui om: „Dă slavă lui 
Dumnezeu” şi el nu le răspunde nimic. lisus reîntâlnindu-l, l-a lăudat, şi nu l-a 
mustrat pentru că n-a dat slavă lui Dumnezeu: dar ce-i zice lui? „Crezi tu în Fiul 
lui Dumnezeu”. Prin care ne învaţă că aceea înseamnă a da slavă lui Dumnezeu. 
Dar precum cel ce cinsteşte pe Fiul cinsteşte şi pe Tatăl, deci cu dreptate nu-l 
mustră lisus Hristos pe orb. 


Atât cât se aşteptau evreii ca tatăl şi mama să se supună voinţei lor, şi că ei vor 
nega ceea ce doreau ei nu-i zic nimic fiului lor. Dar când văd că n-au înaintat nimic 
din partea aceia, ei se întorc în cealaltă, şi-i zic orbului: Acest om este un păcătos. 
„A răspuns deci acela: dacă este păcătos, nu ştiu. Un lucru ştiu: că eram orb şi 
acum văd” Q5). 


Oare orbul se temea? Nu. Şi pentru ce cel ce a zis: Este un prooroc, zice acum 
„Dacă este păcătos, nu ştiu”. EI nici nu se gândea la aşa ceva, nici n-o credea; dar 
răspunde aşa fiindcă voia să-l apere de orice păcat chiar prin mărturia faptei însăşi 
pe care a făcut-o Iisus, şi nu prin cuvintele sale; şi să le arate o apărare vrednică de 
crezut în binefacerea vindecării sale, care-i condamna şi tot felul lor de a proceda. 
Căci, dacă după vorbiri frumoase, pentru că s-a zis: dacă acest om n-ar cinsti pe 
Dumnezeu, el n-ar putea să facă aşa de mari minuni; el a trezit aşa de tare mânia 
lor, că ei i-au răspuns: „Tu care te-ai născut în păcate din pântecele maicii tale, tu 
vrei să ne înveţi pe noi?” ce n-ar fi făcut ei, ce n-ar fi zis ei dacă el ar fi vorbit de 
la început cu aceste cuvinte? 


„Dacă este un păcătos, eu nu ştiu” adică, acum eu nu răspund la acelea, şi nu explic 
sentimentul meu; ceea ce ştiu eu foarte bine, ceea ce aş putea eu afirma acum, este 
că dacă acesta ar fi fost un păcătos, el n-ar fi făcut asemenea semne.Prin aceste 
cuvinte el înlătură orice bănuială şi despre persoana sa şi despre mărturia sa, 
făcând să se vadă în mod clar că a povestit în mod simplu faptul aşa cum s-a 
petrecut, fără stricăciune, fără a adăuga nimic prin linguşire sau din complacere. 
Cum ei nu puteau deci să întunece nici să împiedice un lucru împlinit, ei revin să 
cerceteze materia cu care s-a făcut această vindecare: şi fac ca şi un jucător care, 
căutând pierdut de pe post se întorc pe atâta într-o parte pe atâtea în alta. 


Ei reiau primele răspunsuri şi încearcă să le strice prin întrebări dese, ei îi zic 
orbului: „Ce ţi-a făcut? Cum ţi-a deschis ochii?” (26). 


Ce răspunde el? Fiindcă i-a învins şi i-a încurcat, el nu le mai vorbeşte cu blândeţe. 
Căci atâta cât a avut nevoie această faptă de cercetare şi de informare, el a povestit 
fapta cu multă reţinere şi cu modestie: dar după ce s-a făcut stăpân, şi după ce a 
dobândit asupra lor o victorie strălucită, el îi atacă din partea sa cu curaj şi cu 
îndrăzneală, şi le răspunde: „V-am spus cum şi n-aţi auzit? Ce voiţi să auziţi 
iarăşi? Nu cumva voiţi şi voi Să vă faceţi ucenici ai Lui?” 07). 


Aţi văzut-o, această îndrăzneală cu care un sărac cerşetor le vorbeşte cărturarilor şi 
fariseilor? atât este de puternic adevărul, minciuna este slabă şi neputincioasă. 
Adevărul dintr-un om din rândul poporului, face un personaj strălucit şi mare; 
minciuna dimpotrivă, coboară şi din om mare îl face de nimic. 


Apoi, iată ceea ce vrea să spună orbul: Voi n-aţi fost atenţi de loc la ceea ce v-am 
vorbit eu, pentru aceasta nu voi vorbi mai mult, şi nu voi răspunde la întrebările 
voastre mincinoase şi zadarnice, pentru că nu mă ascultați pentru a învăţa adevărul, 
ci pentru a mă surprinde din cuvintele mele. „Nu cumva şi voi voiţi să vă faceţi 
ucenici ai Lui?” 


Deja orbul se uneşte cu ucenicii; căci acest cuvânt „şi voi” arăta că el este ucenic al 
lui lisus Hristos. El îi atacă apoi, şi-i ocărăşte destul de tare. 


3. În sfârşit, ştiind că nimic nu era mai capabil să-i înţepe în viu ca această 
întrebare „Nu cumva voiţi şi voi”, el le-o adresează în mod expres pentru a-i 
învinge: în care acest orb arată un Suflet ridicat, tare şi curajos, care 
disprețuieşte urâta lor ameninţare; el face să strălucească prin încrederea sa 
Slava lui lisus Hristos; el face să se vadă că cel pe care-l acoperă ei cu o mulţime 
de batjocuri este un om minunat, căci injuriile lor nu pot să-l dărâme faima Lui; 
şi că aceste batjocuri nu slujesc decât să-i arate slava Lui. 


„Si l-au ocărit şi i-au zis: Tu eşti ucenic al Aceluia, iar noi suntem ucenici ai lui 
Moise” (28). Dar în ce? Voi vorbiţi fără temei. Voi nu mai sunteţi ucenici ai lui 
Moise pe cât ucenici ai lui lisus Hristos: dacă voi aţi fi ucenici ai lui Moise, aţi fi la 
fel ucenici ai lui lisus Hristos. lată pentru ce le-a zis Mântuitorul mai înainte: 
„Dacă aţi crede lui Moise, aţi crede şi în Mine, fiindcă despre Mine a vorbit 
acela” (loan 5,46), ei aveau aceste cuvinte mereu pe buze: „Noi ştim că 
Dumnezeu i-a vorbit lui Moise” (29). Dar cine v-a spus-o? Cine v-a învăţat? 
Părinţii noştri, răspund ei, ne-au învăţat. Dar cel care a zis că el era trimis de 


Dumnezeu, şi vorbeşte lucruri din cer, dovedind-o prin minuni, nu este mai vrednic 
de credință decât părinţii voştri? Şi ei nu ziceau: Noi l-am auzit pe Dumnezeu 
vorbindu-i lui Moise, ci „noi ştim”. 


Ceea ce, ştiţi voi fiindcă aţi auzit spunându-se, o evreilor, voi o credeţi, voi o 
asiguraţi şi ceea ce vedeţi cu ochii voştri, voi n-o credeţi atâta de considerabil nici 
aşa de vrednic de credinţă! 


Ceea ce vă spune Moise, n-aţi văzut-o, voi numai aţi auzit spunându-se: dar 
„lucrurile lui lisus Hristos” voi nu le cunoaşteţi pentru că aţi auzit vorbindu-se 
despre ele, ci fiindcă le-aţi văzut cu proprii voştri ochi. 


Ce răspunde orbul? „Tocmai în această stă minunea că voi nu ştiţi de unde este şi 
El mi-a deschis ochii!” (30), cel care face asemenea semne: este de mirare că un 
om care nu se bucură de nici o demnitate printre voi, care nu este nici strălucit, nici 
celebru, poate să facă aşa de mari lucruri: în aşa fel că este vizibil că acesta este un 
Dumnezeu care n-are nevoie de nici un ajutor omenesc. 


„Și nou ştim că Dumnezeu nu ascultă pe păcătoşi” (31). Evreii spunând mai 
înainte: „Cum poate un om păcătos să facă asemenea minuni?” (16).. orbul se 
întăreşte pe judecată pe care au făcut-o ei înşişi, şi le reaminteşte lor cuvintele. 
Această credinţă zice el, nu este comună şi mie şi vouă: ea este dreaptă, rămâneţi în 
ea. Remarcaţi bine prudenţa lui; el are mereu minunea în gura sa, fiindcă n-o putea 
nega; şi pe aceasta îşi întăreşte judecata sa. Observaţi, dragii mei ascultători, că la 
început, când zice el: „Dacă este un păcătos eu nu ştiu”, €l n-a spus-o pentru a 
arăta o îndoială reală? Departe de noi acest gând; căci ştia bine că lisus nu era un 
păcătos. 


Acum când timpul este potrivit şi când poate să vorbească în mod liber, vedeţi în 
ce fel răspunde el: „Și noi ştim că Dumnezeu nu-i ascultă pe păcătoşi; ci de este 
cineva cinstitor de Dumnezeu şi face voia Lui, pe acela îl ascultă” (31). 
Prin aceste cuvinte, nu numai el Îl apără pe Iisus, şi-L arată lipsit de orice păcat, ci 
el dovedeşte că el este plăcut lui Dumnezeu, şi că el face lucrurile lui Dumnezeu. 
Cum evreii spuneau că ei Îl cinstesc pe Dumnezeu, chiar pentru aceea adaugă el: 
„„Și face voia Lui”. 


Nu este destul, zice el, să cunoşti pe Dumnezeu, ci trebuie să faci şi ceea ce 
porunceşte EI. Apoi înalţă zicând: „Niciodată nu s-a auzit să fi deschis cineva 
ochii unui orb din naştere” (32). Dacă recunoaşteţi că Dumnezeu nu-i ascultă pe 
păcătoşi, lisus făcând o minune şi o aşa minune, că nimeni niciodată n-a făcut una 


asemănătoare din propria voastră dovadă se vede că este evident şi arătat că lisus 1- 
a întrecut pe toţi în virtute, şi că puterea sa este mai mult decât omenească. 
Ce-i răspund ei lui? „În păcate te-ai născut tot şi tu ne înveţi pe noi? Şi l-au dat 
afară” (34). Atât cât se puteau ei linguşi că orbul va nega, ei l-au privit ca pe un 
om vrednic de credinţă, ca să-l poată face să vină înaintea lor de două ori. Căci 
dacă voi nu-l credeţi vrednic de crezut, pentru ce-l întrebaţi de două ori? Dar acest 
om spunând adevărul cu îndrăzneală şi fără teamă, în loc să-i admire mai mult, el 
chiar atunci îl condamnă. 


Dar ce înseamnă aceste cuvinte: „în păcate te-ai născut tot”? Că ei îi reproşează 
boala lui dinainte, ca şi cum ei i-ar zice: „Tu te-ai născut în păcate din primii tăi 
ant”; şi ei îi fac această mustrare ca şi cum pentru aceia s-ar fi născut el orb: 
judecată cu totul contrară adevărului şi totodată nedreaptă. Pentru care voind Iisus 
Hristos să-l mângâie, zice: „Spre judecată am venit în lumea aceasta, pentru ca 
cei care nu văd să vadă, iar cei care văd să fie orbi” (39). 


„În păcate te-ai născut tot”. Şi ce a răspuns el? A spus el o părere care-i era proprie 
şi particulară? Sau mai scurt nu este acesta sentimentul comun pe care l-a arătat el, 
zicând: „Noi ştim că Dumnezeu nu-i ascultă pe păcătoşi”. N-a spus el simplu ceea 
ce aţi spus voi înşivă? „Și l-au dat afară”. 


L-aţi auzit voi bine pe acest predicator al adevărului, şi n-aţi recunoscut că sărăcia 
lui n-a ars filozofia lui? Remarcaţi cum a suferit el de la început batjocurile şi 
injuriile? Remarcaţi voi în ce fel şi cu câtă putere a dat el mărturie pentru adevăr 
prin cuvintele sale şi prin faptele sale? 


Dacă acest orb care nu l-a văzut pe lisus Hristos a arătat atâta curaj şi noi să arătăm 
tăria noastră şi curajul. 


» 


din , Comentar la Evanghelia de la loan 
Editura „Pelerinul Roman ” — Oradea 


Sfântul loan Gură de Aur - Omilia 59 — Iisus Hristos vine înaintea orbului din 
naştere,ca pentru a-l lăuda pentru mărturisirea sa curajoasă, EI îi dă un nou 
har 


„Și l-au dat afară. Auzind lisus că l-au dat afară şi aflându-L, i-a zis: Crezi tu în 
Fiul lui Dumnezeu? El a răspuns şi a zis: Și cine este, Doamne ca să cred în 
EI?” (Cap.9 Vers.35-Cap.10, Vers.13). 


1. lisus Hristos vine înaintea orbului din naştere ca pentru a-l lăuda pentru 
mărturisirea sa curajoasă, EI îi dă un nou har. 

2. După care semne diferite se cunoaşte hoţul şi păstorul. 

3. lisus este adevăratul Păstor şi adevăratul Hristos. 


1. Dumnezeu îi cinsteşte mai ales pe cei care, pentru adevăr şi mărturisirea numelui 
lui lisus Hristos, suferă ceva rău sau ceva batjocoritor. Căci, precum este adevărată 
păstrarea bogățiilor pierzându-le pentru Dumnezeu, şi a iubi viaţa sa urând-o în 


această lume (loan 12,25); la fel înseamnă a-şi aduna comoară de slavă fiind aici 
înconjurat de batjocuri. Aşa a fost soarta orbului: 

= evreii l-au alungat din templu, şi Domnul templului l-a primit. 

= Ela fost alungat dintr-o adunare stricată, şi a aflat izvorul mântuirii: 

= el a fost necinstit prin cei ce-l necinsteau pe lisus Hristos, şi Domnul 

îngerilor l-a cinstit: 

acelea sunt răsplăţile celor ce apără adevărul. Aşa noi înşine, după ce ne-am 
desprins de bogăţiile de aici de jos, dobândim bunătăţile cereşti; dacă suntem 
înconjurați de batjocuri pentru sfântul nume al lui Dumnezeu şi dacă am dat 
săracilor bogăţiile noastre vom fi cinstiţi şi aici Jos şi acolo sus. lisus I-a întâlnit pe 
orb imediat ce l-au alungat din templu. Evanghelistul vrea să spună că lisus vine 
în mod expres că să se întâlnească cu el. Și priviţi răsplata pe care i-o dă: el îi dă 
cel mai mare din toate bunurile, căci i se face cunoscut lui, care nu-l cunoştea 
deloc mai înainte, şi îl asociază cu ucenicii săi. 


Pentru voi, dragii mei ascultători, vă rog să vedeţi în ce fel evanghelistul face să se 
cunoască graba lui lisus Hristos şi înţelepciunea de care se foloseşte el; lisus 
zicându-i orbului: „Crezi tu în Fiul lui Dumnezeu?” Orbul răspunde: „Și cine este 
Doamne?” căci el nu-i cunoştea încă cu toate că l-a vindecat, căci el era orb înainte 
de a fi primit binefacerea vindecării sale; şi după ce şi-a dobândit vederea a fost 
tras într-o parte şi-n alta de aceşti turbaţi, lisus deci, ca şi grecul Agonotet, 
primeşte pe acest atlet care iese din luptă victorios şi triumfător. Şi ce îi zice el? 
„Crezi tu în Fiul lui Dumnezeu?” ce vrea să spună aceea? După ce s-a luptat aşa de 
mult împotriva evreilor, după atâtea cuvinte pe care le-a zis pentru apărarea 
adevărului, Iisus îl întreabă dacă crede; aceasta nu fiindcă el nu ştie, ci fiindcă 
voia Să se facă cunoscut, şi să arate cât cinsteşte el credinţa acestui om. O aşa de 
mare mulţime de popor, zice el, m-a încărcat cu batjocuri, eu nu mă îngrijorez de 
loc; singurul lucru pe care-i doresc este ca tu să crezi în mine, căci un Singur om 
care face voia iui Dumnezeu, valorează mult mai mult decât o mulțime de 
bârfitori „Unul valorează mai mult decât o mie” zice Eclesiastul. „Crezi tu în Fiul 
lui Dumnezeu?” lisus Hristos îl întreabă ca şi cum el ar fi Fiul lui Dumnezeu, el 
care este prezent în faţa ochilor săi şi începe prin a-i inspira dorinţa de a-l cunoaşte. 
Căci el nu i-a zis: crezi, imediat; ci l-a întrebat pentru credinţa lui. Ce răspunde 
deci? „Și cine este, Doamne, ca să cred în El?” Răspunsul unui om care doreşte şi 
aşteaptă cu căldură, el nu-l cunoaşte pe acela pentru care a vorbit aceea, şi în aceea 
vă face să cunoaşteţi măreţia iubirii sale pentru adevăr: nici favoarea, nici interesul 
nu l-a făcut să vorbească, pentru că nu l-a văzut încă pe binefăcătorul său. 


„„Și a zis lisus: L-ai şi văzut! Chiar cel Care vorbeşte cu tine Acela este” (37). El 
nu zice: eu sunt; folosindu-se încă de protejare zice: „L-ai şi văzut”. Aceste cuvinte 


erau întunecate, pentru aceasta adaugă mai clare, şi zice: Cel Care vorbeşte cu 
tine”. Orbul a răspuns: „Cred Doamne. Și s-a închinat Lui” (38). Mântuitorul nu 
numai că nu i-a zis: Eu sunt care te-am vindecat, eu sunt care-ţi vorbesc: du-te şi te 
spală în scăldătoarea Siloamului; ci trecând în aceste lucruri sub tăcere îi zice. 
Crezi tu în Fiul lui Dumnezeu?”. Pentru care orbul s-a aruncat înaintea lui şi i s- 
a închinat cu o dovadă mare de iubire: ceea ce au făcut o parte mică din cei pe 
care i-a vindecat, ca şi leprosul şi alţii câţiva. lisus îi descoperă apoi puterea sa 
divină; căci, ca să nu se creadă că acelea erau simple cuvinte, el adaugă şi 
mărturia faptelor. Şi cum orbul era încă culcat înaintea picioarelor lui pentru a i 
se închina, el adaugă: „Spre judecată am venit în lumea aceasta, pentru ca cei 
care nu văd să vadă, iar care văd să fie orbi” (39). 


55555 spune acelaşi lucru: „Ce vom zice deci? Că păgânii care nu căutau 
dreptatea au dobândit dreptatea, însă dreptatea din credinţă; lar Israel, urmând 
legea dreptăţii n-a ajuns la legea dreptăţii” (Rom. 9,30,31). 


Când a zis lisus Hristos: „„Spre judecată am venit în această lume” el l-a întărit 
pe orb în credinţă, şi i-a invitat pe cei ce-l urmau, Să ştie pe farisei. Și acest 


A y 


cuvânt: „spre judecată”, înseamnă un chin mai mare; prin aceea arată că 


Mai mult, Mântuitorul declară aici că se pot primi două 
feluri de vederi, şi două orbiri: una simțită şi alta duhovnicească. Atunci unii din 
cei ce-l urmau i-au zis: „Nu cumva şi noi suntem orbi?” (40). 


Și cum cu altă ocazie au zis: „Noi n-am fost niciodată robi nimănui” (loan 8,33) 
şi: „Noi nu suntem născuţi din desfrânare” (bid. 41): acum ei la fel n-au ochi şi 
urechi decât pentru lucrurile sensibile, şi aceea este orbirea pentru care vor roşi. 
După care lisus Hristos, pentru a-i face să cunoască, că ar fi mai bine pentru ei ca 
să fie orbi decât să vadă, le zice: „Dacă aţi fi orbi n-aţi avea păcat” (41). Evreii 
privind ca blestem boala de a fi orbi, lisus Hristos întoarce vorbirea sa împotriva 
lor, şi le zice: chiar aceea vă va face mai puţin vinovaţi, şi voi n-aţi fi aşa de aspru 
pedepsiţi. Astfel Mântuitorul înlătură întotdeauna sentimentele omeneşti şi trupeşti, 
şi ridică sufletul insuflându-i gânduri mari şi minunate. Voi spuneţi deci acum că 
vedeţi. 


Cum Iisus Hristos le-a spus altădată: Voi spuneți că el este Dumnezeul vostru; la 
fel le spune aici: „Dar acum ziceţi: că vedeţi; căci cu adevărat nu vedeţi”. Aici 
lisus Hristos le arată evreilor că ceea ce priveau ei ca un subiect foarte mare de 
slavă şi de laudă, va fi pricina unei pedepse aspre la care vor fi condamnaţi. Fi 
mângâie pentru orbirea lui pe orbul din naştere. Apoi vorbeşte despre orbirea lor; 


căci, de teamă ca ei să nu spună: dacă noi nu te urmăm, dacă nu te credem, aceasta 
nu este din cauză că noi suntem orbi, ci fiindcă ne temem de tine ca de un 
înşelător; EI nu le vorbeşte decât despre acest subiect. 


2. Şi nu fără motiv a arătat evanghelistul că, câţiva dintre fariseii, care erau cu 
Iisus, au înţeles aceste cuvinte şi i-au zis: „Nu cumva şi noi suntem orbi?” Aceasta 
pentru a face să se vadă că erau aceiaşi care s-au retras mai înainte să-l urmeze, şi 
care au aruncat cu pietre în el. Căci unii îl urmau prin felul de a câştiga; la fel şi ei 
îl părăseau şi se întorceau uşor împotriva lui. Prin ce dovedeşte lisus Hristos că el 
nu este un înşelător şi un şarlatan, ci păstorul? O tace punându-le pe unele 
împotriva altora şi pe semnele păstorului şi pe ale şarlatanului, prin care le dă 
mijlocul de a cunoaşte adevărul şi de a-l cerceta. Şi mai întâi, el arată ce este furul 
şi tâlharul spunând aşa chiar prin Scripturi. 


„Adevărat, adevărat zic vouă: Cel care nu intră pe uşă în Staulul oilor, ci sare pe 
aiurea, acela este fur şi tâlhar” (Cap. 10,1). Vedeţi fraţilor semnele tâlharului: mai 
întâi, el nu intră ziua, nici pe faţă; în al doilea rând, el nu intră prin autoritatea 
Scripturilor, căci, a intra prin Scripturi, înseamnă a intra prin uşă. Apoi, 
Mântuitorul îi arată aici pe proorocii mincinoşi, pe păstorii falşi, care au fost 
înainte de el, şi pe cei care trebuie să-l urmeze: Antihrist, falşii hristoşi, Iuda, 


Teuda (Fap. 5,36) şi toţi ceilalți din această specie; şi cu dreptate numeşte el 
Scripturile uşă. 


Acestea sunt care ne duc la Dumnezeu şi ni-l fac cunoscut: ele sunt care le fac pe 
oi: acestea sunt care le păzesc şi care le închid intrarea lupilor. în sfârşit, Scripturile 
ca o poartă sigură, îi împiedică pe eretici să intre, garantându-ne păstrarea a tot 
ceea ce voim noi să păstrăm, şi păzindu-ne de orice rătăcire. Şi dacă nu deschidem 
noi înşine această uşă, duşmanii noştri nu vor putea să ne prindă uşor. Prin acelea 
vom deosebi şi-i vom cunoaşte pe cei ce sunt păstori adevăraţi, şi pe cei ce nu sunt. 


Nu vedeţi fraților, că lisus Hristos, invocând mărturia Scripturilor, arată în acest fel 
unirea sa cu Tatăl? pentru aceasta le zicea evreilor: „Cerceraţi Scripturile” (oan 
5,39); pentru aceasta l-a luat pe Moise ca martor, şi la fel pe toți proorocii. „7oți 
cei ce-i ascultă pe prooroci vor veni la Mine zice el”. Şi: „Căci dacă aţi fi crezut 
pe Moise M-aţi fi crezut şi pe Mine” (loan 5,46). Dar aici zice aceste lucruri în 


„„Și nimeni dintre voi nu ţine legea” (loan 7,19). 


Divinul Mântuitor a spus foarte bine: „Care urcă şi nu care intră: ceea ce arată 
fapta unui hoţ care face eforturile sale pentru a trece un zid şi nu încetează de a se 
expune la pericole. Vedeţi acest portret al hoţului? Dar acum învăţaţi ceea ce 
înseamnă păstor. „lar cel care intră pe uşă păstor este oilor” (2). Acestuia 
portarul îi deschide şi oile ascultă de glasul lui şi oile sale le cheamă pe nume şi 
le mâna afară” (3). Şi când le scoate afară pe toate ale sale, merge înaintea lor şi 
oile merg după el, căci cunosc glasul lui” (4). 


lisus Hristos a făcut portretul păstorului şi al furului; vedeţi în ce fel le aplică 
cuvintele care urmează: „Acestuia portarul îi deschide”. EI continuă cu metaforă 
pentru a da mai multă forță şi energie cuvintelor sale. căci dacă vreţi să examinaţi 
în mod deosebit fiecare termen din parabola sa, nimic nu ne împiedică să-l 
înţelegem pe Moise sub acest nume de portar, căci lui i-a descoperit Dumnezeu 
tainele sale; vocea lui o ascultă oile, „şi el le cheamă pe oile sale după numele 
lor”. în sfârşit, cum cărturarii şi fariseii îl numeau adesea pe Mântuitorul un 


înşelător, şi întăreau poporul prin necredinţa lor, zicând: „Nu cumva a crezut în El 


cineva dintre căpetenii sau dintre farisei?” (loan 7,48), el îi face să vadă şi zice că 
nu este un înşelător fiindcă ei îl cred aşa, ci ei trebuie să fie numiţi înşelători şi răi, 
fiindcă ei nu-i ascultă şi nu cred în el; şi la fel pentru acest motiv, ei sunt pe drept 
alungaţi din staul. 


Dacă este pentru păstor să intre prin poarta cea adevărată, şi dacă lisus a intrat 
prin aceea, toţi cei ce-l vor urma vor putea fi oile lui; cei ce dimpotrivă s-au 
separat, nu i-au făcut pentru aceia rău păstorului, ci şi-au făcut lor separându- 
se de adunarea oilor. 


Astfel atunci : când poartă 
Şi îşi zice păstor, ca să nu credeţi că a ne 


oferi pe noi Tatălui său, acesta ar fi tot lucrul său. 


„Și oile ascultă de glasul lui şi oile sale le cheamă pe nume şi le mâna afară”. 
„Și când le scoate afară pe toate ale sale, merge înaintea lor”- Deşi în obiceiul 
comun, se întâmplă tocmai contrarul, păstorii merg după oi. Dar lisus Hristos, 
pentru a arăta că el îi va duce pe toţi oamenii la adevăr, lucrează tocmai contrar 


obiceiului păstorilor; la fel ca atunci când a făcut să iasă oile sale, el nu le-a 
depărtat de lupi (Mt. 10,16) ci le-a trimis în mijlocul lor: grija păstorească la 
divinul păstor este cu totul diferită faţă de a noastră; este de altfel cu totul 
admirabilă. 


3. Apoi, mi se pare că orbul este desemnat aici, pentru că lisus l-a chemat atunci 
când era în mijlocul evreilor, şi acesta a auzit glasul lui şi l-a recunoscut. „Jar după 
un Străin, ele nu merg, ci vor fugi de la el, pentru că nu cunosc glasul străinilor” 
(5). în acest loc lisus Hristos vorbeşte despre cei ce l-au urmat pe Teuda sau pe 
Iuda (Fap. 5,36) despre care este scris că toţi cei ce au crezut în ei, s-au risipit, sau 
şi despre hristoşii falşi care vor trebui să-i înşele pe mulţi oameni după aceia. Şi de 
teamă că fariseii să nu zică, că el era unul din aceşti falşi hristoşi face să se vadă că 
el era cu totul deosebit de ei. 


Prima deosebire pe care o aduce EI constă în aceia că doctrina sa provenea din 
Scripturi, şi că prin aceea le conducea el pe oile sale: ori, ceilalţi nu făceau la fel. 
Oile sale n-au crezut în el numai atunci când trăia, ci şi după moartea sa; pe 
când celelalte oi s-au separat în mod continuu de păstorii lor. Noi putem să mai 
adăugăm încă, ceea ce nu este de puţină însemnătate; este că aceşti falşi hristoşi, 
aceşti profeţi falşi lucrau ca nişte tirani, făceau tot ceea ce puteau pentru a îndemna 
poporul la revoltă: dar Iisus Hristos era aşa de departe de această purtare, că 
fuge atunci când poporul voia să-l facă rege (loan 6,15); şi atunci când vin să-l 
întrebe dacă este îngăduit să plătească dajdie cezarului, el răspunde că trebuie s- 
o plătească (Mt. 22,17) şi a plătit-o el însuşi (lbid. 17,26). 


Mai mult, El a veni pentru mântuirea oilor, ca ele să aibă viaţă şi s-o aibă din 
belşug (loan 10,10); dar alţii chiar le-au luat viaţa aceasta prezentă. Aceia le-au 
trădat pe oile care s-au încrezut în ei, şi au luat-o la fugă; dar lisus Hristos a 
rămas aşa de tare, şi i-a apărat cu atâta curaj, încât şi-a dat viaţa sa pentru ele; 
Aceia au suferit împotriva voii lor şi a inimii lor, dar /isus Hristos n-a suferit 
nimic decât liber şi în mod voit. 


„Această pildă le-a spus-o lisus, dar n-au înţeles ce înseamnă cuvintele Lui” (6). 
Pentru ce le vorbea el într-un fel întunecos? O făcea pentru a-i face şi mai atenţi. 
Dar imediat după aceia el ia orice întuneric prin aceste cuvinte: „Eu sunt uşa, de 
va intra cineva prin Mine, se va mântui, şi va intra şi va ieşi şi păşune va afla” 
(9) adică el va trăi în linişte şi în libertate, lisus Hristos numeşte aici păşune 
hrana oilor, şi puterea şi autoritatea pe care le-o dă lor: adică oaia rămâne în 
Staul, şi nimeni n-o va putea face să iasă. Și aceia li s-a întâmplat apostolilor, 
care intrau şi ieşeau ca nişte stăpâni ai lumii întregi, şi nimeni n-a putut Să-i mai 


alunge. „Toţi câţi au venit mai înainte de Mine sunt furi şi tâlhari, dar oile nu i- 
au ascultat” (8). 


lisus Hristos nu vorbeşte acolo despre prooroci, cum o pretind ereticii; căci oile 1- 
au ascultat, şi prin ei au crezut în lisus Hristos, toţi cei care au crezut în el; ci el 
vorbeşte despre Teuda, despre Iuda, şi despre alţi înşelători. Mai mult aceste 
cuvinte: oile nu i-au ascultat, el le zice spre lauda oilor. Ori, niciodată el nu-i laudă 
pe cei ce nu i-au ascultat pe profeți; dimpotrivă îi şi disprețuiește şi-i mustră foarte 
aspru: de unde se vede că despre aceşti înşelători zice Mântuitorul că oile nu i-au 
ascultat. 


„Furul nu vine decât să fure şi să junghie şi să piardă. Eu am venit ca viaţă Să 
aibă şi mai mult să aibă” (10). Precum s-a întâmplat în răzvrătirea lui Teuda, în 
care toţi au fost stârpiţi şi măcelăriți. „Eu am venit ca viaţă să aibă şi mai mult să 
aibă”. Ce este aceasta vă rog o viaţă din belşug? 

Dar el n-o arată încă, şi se foloseşte de numele de viaţă ca arătând un nume care 
lor le este cunoscut. „Eu sunt păstorul cel bun, Păstorul cel bun îşi pune viaţa 
pentru oi” (11). Aici în sfârşit lisus Hristos vorbeşte despre patima sa, face să se 
vadă că va suferi pentru mântuirea lumii şi că nu va merge la moarte în ciuda 
sa. 


După aceea dumnezeiescul Mântuitor aduce încă un mijloc de a-l recunoaşte pe 
păstor şi pe năimit. „Păstorul cel bun îşi pune viaţa pentru oi. lar cel plătit şi cel 
care nu este păstor, şi ale cărui oi nu Sunt ale lui, vede lupul venind şi lasă oile şi 
fuge; şi lupul le răpeşte şi le risipeşte” (12). 


Nu vedeţi dragii mei ascultători, că în parabole Iisus Hristos vorbeşte într-un fel 
mai înalt, fiindcă vorbirea este mai ascunsă şi mai tainică, şi nu dă ocazie 
ascultătorilor să critice, „Cel plătit vede lupul venind şi lasă oile şi fuge; şi lupul le 
răpeşte şi le risipeşte”. Aceia au făcut falşii hristoşi; dar adevăratul Hristos a făcut 
tocmai contrarul;, atunci când l-au prins, el a zis: „Deci dacă Mă căutaţi pe Mine, 
lăsaţi pe aceştia să se ducă, ca să se împlinească cuvântul spus de EI: Dintre cei 
pe care Mi i-ai dat, n-am pierdut pe niciunul” (loan 18,8,9). Se poate înţelege în 
acest loc lupul duhovnicesc, căruia lisus Hristos nu i-a îngăduit să răpească oile. 
Acela nu este numai un lup, ci încă şi un leu: „Diavolul umblă răcnind ca un leu, 
căutând pe cine să înghită” (| Petru, 5,8). EI este şarpele şi dragonul: „Călcaţi 
peste şerpi şi peste scorpii” (Luc. 10,19). 


din , Comentar la Evanghelia de la loan” 
Editura „Pelerinul Roman ” — Oradea 


Sfântul Nicolae Velimirovici - Evanghelia despre vindecarea minunată a 
orbului din naştere 


Cine este Dumnezeu mare ca Dumnezeul nostru? Tu eşti Dumnezeu, care faci 
minuni! (cf. Psalm 76:13,14). Nu sunt ochi care să vadă toate aceste minuni, nici 
limbă care să le poată număra, nici minte care să le înţeleagă. 


Ochii au văzut; ei au văzut şi au sfârşit în moarte. Limba a numărat şi şi-a pierdut 
graiul. Mintea a cugetat şi a fost cuprinsă de uitare. Cine poate cunoaşte minunile, 
fără să cunoască pe Făcătorul de minuni? Și cine poate să-L vadă pe Făcătorul 
de minuni şi să rămână viu? 


Tot focul de pe pământ a venit şi vine de la soare, ne spun cei care se ocupă de 
cercetarea acestor lucruri. De ce nu a coborât soarele pe pământ, în loc să se 
întruchipeze în parte în pământ, în parte în apă, în parte în aer, în parte în lemn şi 
cărbune, în parte în animale? De ce, în fiecare dintre întruchipările împuţinate, 
soarele s-a ascuns sub o perdea groasă şi răcoroasă? De ce nu a venit pe pământ în 
toată întregimea lui, împlinită de focul şi lumina lui, înveşmântat în trup şi înfrânat 
de trup? Pentru că dacă ar trebui să se apropie foarte mult de pământ, pământul s-ar 
topi ŞI s-ar risipi ca aburul şi nu ar mai exista de loc. 


Care dintre muritori ar putea sta lângă soare şi să rămână viu? Şi soarele este 
numai o zidire a lui Dumnezeu; este precum întunericul înaintea luminii lui 


Dumnezeu. Atunci, cine L-ar putea privi pe Dumnezeu care face minuni şi să fie 
viu? 


Nu-ţi este limpede de ce Domnul lisus a trebuit să ascundă strălucirea 
luminoasă a Dumnezeirii Sale sub învelişul gros , întunecat al trupului 
omenesc? Pentru că cine dintre oameni ar putea să rămână viu înaintea Lui? 
Mai mult decât aceasta: dacă nu ar fi fost stăvilit în dezvăluirea Dumnezeirii Sale, 
care dintre oameni s-ar mai mântui prin voia sa proprie, şi nu prin puterea 
Dumnezeirii Sale? Este foarte adevărat că dacă ceva ar fi greu pentru Domnul 
lisus, fără îndoială că ar fi mai greu pentru EI să Se înfrâneze şi să Se stăpânească 
de la arătarea Dumnezeirii Sale decât să o descopere. 


Aceasta este lămurit pentru că El Se înfrâna cu preamare înţelepciune să-Şi arate 
puterea Sa Dumnezeiască, viața Sa pe pământ se afla în armonie desăvârşită cu 
Dumnezeu şi cu omul. 


Fraţii mei, Hristos ca om nu este o minune mai mică decât Hristos ca Dumnezeu. 
Şi unul şi altul sunt minuni, şi ei sunt împreună Minunea minunilor. Dar aceasta 
nu este minune lucrată prin magie, vrăjitorie sau îndemânare a mâinii; este 
minunea înţelepciunii lui Dumnezeu, puterea lui Dumnezeu şi iubirea lui 
Dumnezeu pentru oameni. 


Domnul nu a făcut minuni pentru a primi laudă de la oameni. Merge vreunul dintre 
noi la spital, printre nebuni, surzi şi muţi şi leproşi, ca să primească laudă? Işi 
vindecă păstorul oile pentru ca acestea să behăie laude pentru el? 


Domnul a săvârşit minuni numai pentru a da ajutorul Său milostiv celor care se 
află în nevoi şi sunt neajutoraţi, şi ca să arate oamenilor că Dumnezeu, în mila 
şi iubirea Sa, S-a arătat printre oameni. 


Pericopa Evanghelică de astăzi istoriseşte una dintre nenumăratele minuni săvârşite 
de Dumnezeu, prin care se arată iubirea lui Hristos pentru oamenii în suferință, şi 
Dumnezeirea Sa sunt descoperite încă odată. 


1. La vremea aceea, “trecând lisus, a văzut un om orb din naştere“. 

Înainte de aceasta, se spune că iudeii au luat pietre ca să arunce în Domnul chiar în 
Templu, pentru că El vorbise adevărul. Dar în timp ce iudeii cei răi se gândeau 
doar cum ar putea să se poarte cu răutate faţă de Domnul, El Se gândea doar cum 
să le facă bine oamenilor. În faţa Templului şedea un om orb din naştere care cerea 
milă. Nici unul dintre opresorii cei răi ai lui Hristos, cârmuitorii ruşinaţi şi bătrânii 


poporului, nu era pregătit să se gândească la acest om sărman. Chiar dacă vreunul 
dintre ei îi arunca câţiva bănuţi pe genunchi, făcea aceasta numai ca să se arate 
înaintea oamenilor, iar nu din iubire şi milă pentru om. Pe vremea lui Moise, 
Domnul zicea despre aceşti oameni: ” Căci neam ticălos sunt ei şi copii în care nu 
este credincioşie” (Deuteronom 32:20). Domnul cel milostiv S-a oprit lângă acest 
om, gata să-i fie de un ajutor adevărat. 


2. “Şi ucenicii Lui L-au întrebat, zicând: Invăţătorule, cine a păcătuit: acesta 
Sau părinţii lui, de s-a născut orb“? 


Înainte de aceasta, Domnul vindecase paraliticul de la Scăldătoarea Oilor, şi îi 
spusese: “De acum să nu mai păcătuieşti, ca Să nu-ţi fie ceva mai rău” (loan 
5:14), de unde este limpede că omul acela, care fusese bolnav ani îndelungați, îşi 
adusese suferinţa prin păcatele sale. Dar situaţia cu omul care s-a născut orb este 
neclară, şi ucenicii au întrebat ca să se lumineze: “Cine a păcărtuit?” 


Faptul că adesea copiii suferă pentru păcatele părinţilor lor, s-a făcut lămurit încă 
de la începuturi. 


Faptul că Dumnezeu îngăduie ca suferinţa să vină asupra copiilor pentru păcatele 
părinţilor este de asemenea lămurit din Sfânta Scriptură (| Regi 11:12; 21;29). 
Acest lucru poate să pară nedrept numai celor care s-au obişnuit să privească 
oamenii ca pe persoane separate, cu totul despărțite una de alta. Dar celui care 
priveşte omenirea ca un organism întreg, aceasta nu i se va părea nici nedrept nici 
nefiresc. Când un om păcătos se răneşte, ceilalţi, care nu au păcătuit, suferă. 

Este mult mai greu de lămurit cum şi când putea să fi păcătuit omul cel născut orb, 
şi de a lămuri pricinele orbirii sale. Ca oameni simpli, ucenicii iau în socotință cea 
de a doua posibilitate, fără să se gândească îndelung la aceasta, sau să creadă că ar 
putea exista şi o a treia posibilitate. În acest caz, pentru ei era cel mai probabil că 
părinţii orbului păcătuiseră. 


Dar amintindu-ne cuvintele lui Hristos adresate slăbănogului: “Să nu mai 
păcătuieşti” - ei au făcut o legătură între o împrejurare şi cealaltă, ca şi cum ar 
spune: Ne este lămurit din cuvintele Tale că cel ce suferă îşi pricinuise suferinţa sa: 
dar este adevărat aceasta şi pentru împrejurarea de față? A păcătuit orbul, ori - dacă 
nu el - atunci părinţii lui? Dacă Domnul Şi-ar fi întrebat atunci ucenicii: “Cum 
credeţi voi că a putut păcătui acesta, ca să se nască orb?”, ucenicii s-ar fi aflat în 
încurcătură, şi, ca o ultimă rezolvare, poate că ar fi invocat păcatul comun întregii 
omeniri prin păcatul lui Adam, după cum spune psalmistul: “Că iară întru 
fărădelegi m-am zămislit şi în păcate m-a născut maica mea” (Psalm 50:6). 


Este foarte puţin probabil ca ucenicii să fi vorbit şi despre ceea ce socoteau anumiţi 
cărturari şi farisei - gândind că nu era de la ei, ci venea din orientul îndepărtat - că 
sufletul omenesc mai trăise în vreun alt trup înainte de naşterea sa, a trăit într-un 
chip ce merita răsplată sau pedeapsă în această viaţă prezentă. Aceasta este o 
presupunere filozofică care nu era uşor de cunoscut pescarilor acelora simpli şi cu 
gândire dreaptă, din Galileea. 


3. Cel mai înţelept rabi a răspuns la întrebarea ucenicilor: “Nici el n-a păcăruit, 
nici părinţii lui, ci ca să se arate în el lucrările lui Dumnezeu”. Cu alte cuvinte, 
aşa cum spune ÎNIIBIISIEIRI: “pricina orbirii lui nu se află nici în păcatul 
lui, nici în cel al părinţilor lui.” Despre lov nu se spune nici că a păcătuit el, nici 
că părinţii lui păcătuiseră, ci faptul că el a fost lovit de o boală cumplită, a fost 
astfel silit să strige: “Trupul meu e plin de păduchi ... pielea mea crapă şi se 
zbârceşte” (lov 7:5). 


Pe lângă păcatul părinților şi cel propriu, trebuie să mai existe şi alte pricini ale 
suferinţei oamenilor pe pământ. In cazul omului născut orb, pricina stătea în aceea 
“ca să se arate în el lucrările lui Dumnezeu. 


X Binecuvântaţi sunt cei în care se arată lucrările lui Dumnezeu; care le 


simt, şi le folosesc pentru mântuirea sufletului lor. 

X Binecuvântat este omul cel sărac pe care mila lui Dumnezeu îl face bogat 
şi vestit, şi el simte această milă a lui Dumnezeu cu recunoştinţă. 

A Binecuvântat este deznădăjduitul neputincios căruia Dumnezeu îi dă 
înapoi sănătatea, şi el 


O, cum se văd lucrările lui Dumnezeu în fiecare zi, în fiecare dintre noi! Bucuraţi- 
vă pentru toţi cei cărora, prin aceste lucrări, Dumnezeu le deschide ochii cei 
duhovniceşti, ca să vadă vedenia lui Dumnezeu! Amar de toţi cei care, cu mâinile 
îmbelşugate de darurile lui Dumnezeu, Îi întorc spatele şi merg orbeşte, urmând 
căile lor întunecate şi pline de slavă deşartă. 


Lucrările lui Dumnezeu în noi sunt pentru mântuirea fiecăruia 
dintre noi în parte. Dar lucrările lui Dumnezeu în omul care s-a născut orb sunt 
spre mântuirea multora. Prin lucrările acestea, se vădeşte cu adevărat faptul că 


Mai mult, se arată prin acestea cum cel înţelept, dându-i-se lui un dar trupesc de la 
Dumnezeu, îl va folosi ca să-şi sporească sufletul cu dreaptă credinţă. Văzând mai 
dinainte toate aceste roade ale tămăduirii omului născut orb, Domnul spune 
ucenicilor Săi cu bucurie mare: “Nici el n-a păcătuit, nici părinţii lui, ci ca să se 
arate în el lucrările lui Dumnezeu.” Ca şi cum ar spune: lasă acum întrebarea 
despre cine a păcătuit: el sau altul. 


Nu are asta însemnătate acum. Dacă el şi părinţii săi au păcătuit, aş putea în clipa 
aceasta să le iert păcatele luându-le asupra Mea, asigurându-i că sunt iertaţi. Toate 
astea au acum o însemnătate mai mică pentru ceea ce trebuie să se lucreze. Şi 
lucrările lui Dumnezeu - nu una, ci multe - trebuie să fie lucrătoare în el, şi se va 
spune în Evanghelie că sunt spre mântuirea multora. Cu adevărat, anii de suferinţă 
ai omului născut orb vor fi răsplătiți însutit. Cu adevărat, răsplata pentru cei care 
suferă pentru Dumnezeu, măcar Şi o zi, este nepieritoare. 


DION INONONEINIEIRIIII, spune despre omul acesta care s- 


a născut orb: “Omul care s-a născut orb, care nu ştiuse niciodată ce putea să 
însemne vederea, va simţi o mâhnire mai mică decât omul care văzuse odinioară, 
şi apoi şi-a pierdut vederea. Acesta fusese orb, şi a primit mai târziu răsplata 


4. “Trebuie să fac, până este ziuă, lucrările Celui ce M-a trimis pe Mine; că vine 
noaptea, nimeni nu poate să lucreze.” 


Astfel a vorbit Domnul ucenicilor. Cu aceste cuvinte, EI le-a desluşit pricinele 


pentru care El urma să săvârşească minunea asupra orbului. “Aceasta este lucrarea 


încurajați de pizmă şi răzbunare, dar Eu Sunt încurajat de milă şi adevăr. 
Oamenii pot arunca cu pietre în Mine, dar Eu voi continua să le dau lor pâinea 


Aceasta se spune ca o problemă generală, şi nu este adevărat şi pentru Domnul, 
căci El a săvârşit lucrări şi în moarte, pogorându-Se în iad, biruindu-l şi eliberând 


pe strămoşii noştri cei drepţi şi pe cei plăcuţi lui Dumnezeu; şi după Înviere, din 
lumea cea nevăzută, El a continuat să facă minuni până în ziua de astăzi, şi va mai 
face aceasta până la sfârşitul veacurilor. Pentru El, nu poate veni niciodată noaptea 
ca să-L oprească pe EI din lucrare. 


Ziua Lui cuprinde veacurile în toată întregimea lor, şi depăşeşte capătul lor până în 
veşnicie. Cu adevărat, atâta timp cât este ziua Lui, EI lucrează fără încetare. Şi 
astfel oamenii, urmând pilda Sa, trebuie să fie lucrători în toată vremea zilelor lor; 
de la naştere până la moarte. Căci pentru oameni va veni noaptea - moartea - şi 
atunci nimeni nu va mai putea lucra după cum doreşte. Fsre adevărat că sfinții 
sunt lucrători după moartea lor, lucrând prin Biserica lui Dumnezeu de pe 
pământ în felurite chipuri, şi ajutând-o; dar ei nu mai lucrează după voia lor, ci 
a lui Dumnezeu: 


După moarte, nimeni nu poate să mai săvârşească nici o lucrare care să-i fie 

de folos lui în lumea aceea sau, cu nici un chip, nu poate să-şi mai 

îmbunătăţească soarta în lumea aceea. 

După moarte, nimeni nu poate să câştige vreun fel de preţuire de la 

Dumnezeu; nici măcar un sfânt nu poate dobândi preţuire mai mare decât 

aceea pe care o are deja, căci meritul se dobândeşte numai în această viaţă. 
Bogăția duhovnicească, ori pierzarea duhovnicească se dobândeşte numai aici pe 
pământ. Aşadar aceste cuvinte ale Mântuitorului: “vine noaptea, când nimeni nu 
poate să lucreze”, nu trebuie tălmăcite ca o expresie a stării Sale la moarte sau 
după moarte, ci ca o atenţionare grea şi potrivită a lumii. 


5. “Atât cât sunt în lume, Lumină a lumii sunt”, spune Domnul Însuşi. 
> Prin EL, prin Cuvântul lui Dumnezeu Cel veşnic, a fost zidit tot ceea ce 
există. 
> Prin EL, a fost dată vederea heruvimilor celor cu mulţi ochi şi orbilor şi 
țărânei celei stricăcioase din care şi-au luat chip toate fiinţele zidite. 
> Ela dat lumină soarelui; 


.: a dat vedere tuturor celor ce văd. Dar, aşa cum a dat vederea trupească, 


> Prin lumina Lui soarele străluceşte; prin vederea Lui ochii văd; prin 
vederea Lui mintea omului vede. 
> El este adevărata lumină a lumii întregi - de la începuturi până la sfârşit. 


Ca Mântuitor al lumii, ca Dumnezeu întrupat, El a venit ca o lumină nouă pentru 
lume, să sfărâme întunericul care s-a adunat în lume, să lumineze înţelegerea 


întunecată a oamenilor, să refacă vederea celor orbiţi din pricina păcatului; altfel 
spus, ca să fie lumină oamenilor în viaţă şi în mormânt, pe pământ şi în cer, în trup 
şi în minte. “Afât cât sunt în lume” - a spus EI celor ce erau pe vremea Lui pe 
pământ, ca ei să-L cunoască pe EI ca lumina spre care năzuiseră ei, şi să nu rămână 


în întuneric. “Umblaţi cât aveţi lumină, ca să nu vă prindă întunericul” (loan 
12:35)! 


Vai de cei care L-au văzut pe El faţă către faţă, şi nu L-au cunoscut pe EI, dar nu 
L-au primit şi au rămas în întunericul lor aducător de moarte. Dar acest răspuns al 
Lui ni se spune şi nouă; noi suntem în vremea Lui, căci EI este viu pentru veşnicie. 
Şi astăzi noi avem adeverirea cuvintelor Lui: “Câr sunt în lume, Lumină a lumii 
sunt.” 

+ Câtă vreme El este în sufletul omului, El este lumina acelui om. 

+ Câtă vreme El se află în mijlocul unui popor, El este lumina acelui popor. 

4 Câtă vreme El se află într-o şcoală, El este lumina acelei şcoli. 

+ Câtă vreme El este într-un atelier, El este lumina muncii şi muncitorilor. 


Oricare este locul de unde EI pleacă, se aşează întunericul desăvârşit: sufletul 
omului fără Dumnezeu se face iad; poporul fără de Dumnezeu se face o haită de 
lupi înfometați şi răpitori; şcoala fără de Dumnezeu se face o fabrică-otravă a 
prostiei; atelierul fără de Dumnezeu se face un loc al nemulțumirii şi urii. Şi 
gândiţi-vă la spitalele şi temniţele fără de Dumnezeu - ele se fac peşteri întunecate 
ale disperării! 


“Cât sunt în lume, Lumină a lumii sunt.” 


6. “Acestea zicând, a scuipat jos şi a făcut tină din scuipat şi a uns cu tină ochii 
orbului. Şi i-a zis: Mergi de te spală în scăldătoarea Siloamului (care se 
tâlcuieşte: trimis) “. 


De aceea el a mers pe cale, şi s-a spălat şi a văzut. Tot ceea ce spusese Domnul 
ucenicilor Săi până atunci, se petrecuse în faţa orbului, cu scopul precis ca orbul să 
audă cuvintele Lui, căci Domnul dăduse întâietate deschiderii ochilor duhovniceşti 
al orbului. Este mai greu de deschis ochii duhovniceşti decât cei trupeşti; mai greu 
şi de mai mare preţ. Pentru a arăta că este mai uşor de dat vederea trupească, şi că 
aceasta este de mai mică însemnătate, Domnul a scuipat pe pământ, a făcut tină din 
scuipat şi a uns cu tină ochii orbului, ca şi cum ar spune: “lată că din scuipat 


batjocorit şi din ţărână, din tină batjocorită, el îşi va primi vederea trupească şi va 
vedea. 


Dar cum va primi vederea duhovnicească? Gândiţi-vă mai mult la duh decât la 
trup, căci trupul este veşmântul şi arma duhului. În chipul acesta, Domnul a mai 
vrut să amintească ucenicilor despre facerea omului din ţărâna pământului. Atunci 
EI a dovedit că EI este Ziditorul care a făcut trupul omului din ţărână, atunci când a 
făcut ochii orbului din tină. Domnul a mai vrut să arate ucenicilor cum curge 
puterea Sa Dumnezeiască din duhul Lui, nu numai prin cuvintele Sale, prin care El 
a înviat morţi şi a dat vederea multor orbi; nici numai prin mâinile Sale, pe care le 
punea peste bolnavi ca să-i tămăduiască; nici numai prin atingerea veşmântului 
Său, prin care, femeia cu scurgere de sânge numai s-a atins de veşmântul lui, s-a 
vindecat de îndată - dar chiar şi prin scuipatul Său. 


Dar de ce Domnul îl trimite pe orb la scăldătoarea Siloamului? De ce nu i-a 
redat vederea de îndată, ci l-a trimis la apă, cu ochii unşi cu tină, ca să se spele? 
Aceasta este singura împrejurare din Evanghelie în care Domnul Se foloseşte de 
lucruri făcute în facerea minunilor Sale. Poate că Domnul a voit prin aceasta să 
cinstească natura zidită. Poate fi bine pentru oameni, să caute ajutor pentru bolile 
lor folosind leacuri naturale şi ape minerale. Dar oamenii trebuie să ştie că toate 
leacurile naturale şi toate apele minerale sunt slujitori ai puterii lui Dumnezeu. 
Fără puterea lui Dumnezeu, toate leacurile sunt nimic, şi toate izvoarele de ape 
minerale sunt apă moartă. 


Câţi orbi se spălaseră în scăldătoarea Siloamului până atunci, fără să primească 
tămăduirea nădăjduită? De câte ori trebuie să se fi spălat orbul în scăldătoarea 
aceea fără nici o izbândă? Puterea lui Hristos a tămăduit pe acest orb, iar nu 
Scăldătoarea Siloamului; fără această putere, orbul s-ar fi putut spăla în fiecare zi 
în acea scăldătoare, şi să se fi întors acasă tot orb. “Siloamul, care se tâlcuieşte: 
trimis”, lămureşte Evanghelistul. Numele tainic al acestei ape vindecătoare nu este 
simbolic al Vestitorului şi Doctorului făcător de minuni din cer, Domnul Hristos? 
Dacă s-ar socoti înţelesul duhovnicesc mai larg al întregii întâmplări, s-ar putea 
spune că 


Cât de blând şi ascultător era orbul! El nu numai că a îngăduit Domnului să ungă 
cu tină ochii lui, dar apoi, a şi ascultat îndată porunca de a merge la Scăldătoarea 
Siloamului ca să se spele. Spunând când omul acela era de faţă că EI este lumina 


lumii, Domnul răspunde duhului orbului, ca să se nască credinţa în duhul lui. 
Acum, El îl învaţă ascultarea, trimiţându-l la Scăldătoarea Siloamului, căci credința 
este nedespărțită de ascultare. 


ÎN 


O, fraţii mei, credința ne ajută foarte puţin dacă facem Voia lui Dumnezeu fără 
ascultare şi cu cârteală! Uitaţi-vă la orbul acesta: el, cu credinţă şi ascultare, a mers 
îndată la Siloam, s-a spălat şi a văzut! ÎI spune: “Dacă cineva 
întreabă: “Cum a văzut el, spălându-se de tină?*, acela nu va auzi de la noi nimic 
altceva, decât că noi nu ştim cum S-a întâmplat. “Şi cel fel de minune este 
aceasta dacă noi nu ştim?” Evanghelistul nu ştia, şi nici omul cel tămăduit.” Cu 
toate acestea, de ce se pune această întrebare numai în acest caz? Dacă aşa stau 
lucrurile, fraţilor, să se cerceteze şi sutele şi sutele de împrejurări ale vindecărilor 
săvârşite de Hristos. 


Să întrebe lumea întreagă, toate epocile istoriei omeneşti cum s-au întâmplat toate - 
şi nu vor primi nici un răspuns. Lucrarea cui a fost, rămâne taina cunoscută numai 
de El. Nici măcar Apostolul Pavel, care era cu mult mai înţelept şi mai învăţat 
decât acest orb, nu ar putea spune cum el, ca şi Saul, a orbit, sau cum şi-a recăpătat 
vederea când Anania, în numele lui Hristos, şi-a pus mâinile pe el (Fapte 9:10-18), 
schimbându-l în Paul. 


Și de fapt, chiar omul care s-a născut orb nu cunoştea cum primise vederea ceea ce 
se vede din cuvintele sale. Când s-a întors de la apa Siloamului văzând, mulți se 
întrebau dacă era el sau altul „care semăna cu el”. Şi când el a spus “Eu sunt”, ei |- 
au întrebat cum s-au deschis ochii lui. Ca răspuns, el a povestit pe scurt toată 
întâmplarea, dar nu a putut spune cum văzuse. 


7. “Ducându-mă şi spălându-mă, am văzut.” Când l-au dus pe el înaintea 
fariseilor, şi ei l-au întrebat cum a văzut, el le-a răspuns: “EI (lisus) a făcut tină 
şi a uns ochii mei, ... şi spălându-mă am văzut.” Asta a fost tot ce a putut spune 
el, dând o descriere amănunţită şi fără frică a împrejurării care a avut loc. 


Lumina lui Hristos, prin care El luminează lumea şi dă pricepere oamenilor, se 
arată înaintea ochilor noştri în adevărata ei strălucire, numai atunci când noi o 
privim prin împotrivirea faţă de întunericul oamenilor. Şi ce a urmat după 
vindecarea minunată a orbului reprezintă, cu adevărat, întunericul cel mai gros şi 


mai îngheţat al inimii şi al minţii omeneşti; un întuneric care, în Evanghelia de 
astăzi, stă ca o umbră adâncă sub lumina aprinsă a Soarelui Hristos. 


8. Acesta este întunericul cumplit al inimilor şi minţilor oarbe ale fariseilor. 
Fariseii, nu numai că nu s-au bucurat că cerşetorul orb din faţa Templului putea 
acum să vadă, ci ei se simțeau chiar batjocoriţi şi amărâţi. Templul lor fusese deja 
schimbat într-un păzitor al zilei de sâmbătă, în acelaşi chip în care întreaga lor 
credinţă se schimbase în slăvirea zilei de sâmbătă precum un zeu. Ei nu au întrebat 
orbul cu duioşie, cum trăise el atât de mulți ani în întuneric, ci l-au lovit cu 
îmbufnare cu întrebarea iscoditoare: cum de ai cutezat să-ţi capeţi vederea în zi de 
sâmbătă? Şi cum de a cutezat cel ce te-a vindecat să facă aceasta în zi de sâmbătă? 
Au zis ei: “Acest om nu este de la Dumnezeu, fiindcă nu ţine sâmbăta.” 


Pentru ei, omul este “de la Dumnezeu” dacă se odihneşte în ziua de sâmbătă, fără 
să-şi lase cămara lui, ca să nu încalce ziua sâmbetei umblând, lucrând ori văzând 
cu ochii; iar nu acest om care, în ziua de sâmbătă, dă vedere orbului! Şi, potrivit 
judecății lor întunecate, cei dintâi ţineau ziua de sâmbătă aşa cum trebuia, iar cei 
din urmă nu! 


9. Dar când s-a iscat între ei o neînțelegere despre Hristos, ei l-au întrebat pe orb ce 


credea el: lar “el a zis că prooroc este“. Este puţin probabil ca ei să-l fi întrebat ca 
să audă de la el adevărul, ci ca să dobândească de la el o osândire a lui Hristos ca 
încălcător al zilei de sâmbătă. Dar orbul a mărturisit cu îndrăzneală despre Hristos, 
folosind cuvintele după cum a priceput el, ca să grăiască cel mai bine şi cu cea mai 
mare tărie din lume. 


Cei mai buni şi cu cea mai mare tărie între oameni erau proorocii, despre care el 
trebuie să fi auzit şi ştiut. Şi el a cugetat în chipul acesta şi a răspuns: “Prooroc 
este.” 


10. Primind un răspuns atât de neaşteptat şi nedorit, nu le-a mai rămas nimic 
iudeilor mânioşi în neajutorarea lor, decât să nu mărturisească minunea şi să 
susțină că ei nu credeau că omul fusese vreodată orb şi şi-a căpătat vederea: “Dar 
iudeii n-au crezut despre el că era orb şi a văzut“. Adică: ei nu puteau să nu 
creadă într-o asemenea lucrare săvârşită în mijlocul mulţimii, dar se făceau că nu 
pricep nimic, pentru a nu da nici un preţ întâmplării, şi astfel să oprească într-un fel 
răspândirea bunului renume al Făcătorului de Minuni Hristos. 


11. Şi ei au pretins cu fățărnicie că nu credeau ce vedeau şi au mers la părinţii 
orbului să-i întrebe pe ei. Dar ei nu au făcut aceasta ca să lămurească situaţia şi să 


afle adevărul cel adevărat, ci nădăjduind ca părinţii lui să nu întărească minunea ori 
să aducă îndoiala sau să-i micşoreze însemnătatea. “Dar părinţii lui, fiind cu mare 
grijă, din frica de bătrâni, au adeverit că el era fiul lor, şi că fusese orb, Dar cum 
vede el acum, noi nu ştim; sau cine i-a deschis ochii lui, nou nu ştim. Întrebaţi-l 
pe el; este în vârstă; va vorbi singur despre sine“. 


lată încă o dezamăgire pentru bătrânii iudei urâtori de Dumnezeu! Ce pot face ei 
acum? Dacă omul insistă să umble în întunericul din adâncul pământului, fără să 
aibă nici o dorinţă de a ieşi la lumina soarelui, cum se poate aştepta el să treacă de 
pe o cale întunecată pe alta? 


12. Primind un răspuns atât de neaşteptat şi de nedorit şi din partea părinților 
aceluia, fariseii cei răi îşi găsesc acum scăparea în mijloacele cele mai aspre şi cele 
mai însemnate: pieirea conştiinţei omului. Ei au întrebat orbul din nou şi i-au dat o 
părere josnică şi necinstită: “Dă slavă lui Dumnezeu. Noi ştim că omul acesta e 
păcătos.” Cu alte cuvinte: noi am cercetat problema în întregime, şi am aflat că noi 
toți avem dreptate: şi tu şi noi. Tu ai spus adevărul când ai zis că fuseseşi orb şi ţi- 
ai căpătat vederea. Dar am avut dreptate şi noi când ne-am îndoit că acest păcătos 
ţi-a deschis ție ochii. Noi ştim că el este păcătos, şi că el nu ar fi putut face aceasta. 
Dar cu privire la chipul în care s-a făcut aceasta, noi am ajuns la credinţa că numai 


lui Dumnezeu Ii stătea în putinţă să facă aceasta. Aşadar “dă slavă lui Dumnezeu“, 
şi leapădă-te de acest păcătos, neavând nici o legătură cu el. 


O, iudei bolnavi! În orbirea lor, ei nu puteau să vadă că lepădându-se de Hristos, ei 
ÎL recunoşteau, de fapt, pe El ca Dumnezeu. “Dă slavă lui Dumnezeu! “ - căci 
numai Dumnezeu putea face aceasta. Dar Domnul lisus a făcut aceasta - şi aceasta 
înseamnă că Domnul lisus este Dumnezeu! “Cădea-vor în mreaja lor păcătoşii ... 
” (Psalm 140:10). 


13. “Orbul a dat un răspuns înţelept fariseilor făţarnici: A răspuns deci acela: 
Dacă este păcătos nu ştiu. Un lucru ştiu: că fiind orb acum văd“. El vrea să 
spună: Eu sunt om simplu, fără şcoală, şi voi sunteţi învăţaţi şi cu îndemânare în 
vorbiri despre păcătuire şi nepăcătuire. Voi ÎL preţuiţi pe Tămăduitorul meu după 
ziua de sâmbătă, iar eu după minunea pe care a făcut-o. Dacă este păcătos, şi în ce 
măsură, potrivit preţuirii voastre, eu nu ştiu. Eu ştiu numai că EI a făcut o minune 
cu mine şi asta înseamnă pentru mine cât întreaga zidire a lumii. Până când EI 
mi-a deschis ochii, lumea era pentru mine ca şi cum nu ar fi existat. 


14. Călătorind pe toate căile întunecate de sub pământ, fariseii nu aveau unde 
merge în altă parte, ci stăteau pe loc şi întrebau orbul: “Ce ţi-a făcut? Cum ţi-a 


deschis ochii? Ei au pus această întrebare cu şiretenie iscusită, nădăjduind să audă 
ceva nou de la om, care putea sluji pentru a da o însemnătate mai mică minunii sau 
pentru a-L osândi pe Hristos. 


15. Dar acest om simplu şi cinstit în judecata sa, a căpătat scârbă mare de mânuirea 
aceasta a bătrânilor poporului, față de care, până atunci, simţise un respect 
oarecare, necunoscându-i pe ei bine. De aceea el le-a răspuns scurt: “V-am spus 
acum şi n-aţi auzit? De ce voiţi să auziţi iarăşi? Nu cumva voiţi şi voi să vă faceți 
ucenici ai Lui?” EL nu le putea da un răspuns mai răstit şi mai potrivit. După 
asemenea răspuns, împotrivitorii lui au luat o poziţie de apărare: 


16. “Și l-au ocărât şi i-au zis: Tu eşti ucenic al Aceluia, iar noi suntem ucenici ai 
lui Moise.Noi ştim că Dumnezeu a vorbit lui Moise, iar pe Acesta nu-L ştim de 
unde este“. 


Ei s-au folosit de Moise ca să se îndreptăţească; ei s-au folosit de Moise ca să se 
laude. Ei l-au recunoscut ca învăţător al lor, şi că ei îi erau ucenici. Dar Domnul Îşi 
făcuse deja lămurită credinţa cu privire la această problemă: ” Cărturarii şi fariseii 
au şezut în scaunul lui Moise ... şi le place să stea în capul mesei la ospeţe şi în 
băncile dintâi, în sinagogi ... că mâncaţi casele văduvelor şi cu făţărnicie vă 
rugaţi îndelung“ (Matei 23:2, 6, 14; cf. Luca 20:47). 


Ce fel de ucenici ai lui Moise sunt aceştia? lar Domnul le-a spus: “Oare nu Moise 
v-a dat Legea? Și nimeni dintre voi nu ţine Legea.” (loan 7:19). 


Neîmplinind Legea lui Moise, şi încălcând-o prin făţărnicia şi lăcomia lor, ei nu 
numai că au încetat de a fi ucenici ai lui Moise, dar şi faţă de Moise s-au făcut 
trădători şi încălcători de lege. Moise a încetat de a fi învățătorul lor, şi s-a făcut 
osânditorul lor înaintea lui Dumnezeu. “Să nu socotiți că Eu vă voi învinui la 
Tatăl; cel ce vă învinuieşte este Moise, în care voi aţi nădăjduit” (loan 5:45). 


Nădăjduirea voastră în Moise este deşartă, căci voi aţi tăiat Legea lui din rădăcini. 
Nădejdea voastră în Moise este mincinoasă, căci voi vă încredeţi numai în puterea 
şi bogăţia voastră şi în nimic altceva. Că dacă aţi fi crezut lui Moise, aţi fi crezut 
şi Mie, căci despre Mine a scris acela (loan 5:46; cf. Deuteronom 18:15-19). Dar, 
cum sufletele fariseilor, legate de cele pământeşti, nu mai puteau crede în Moise, şi 
mai puţin decât atât erau în stare să creadă în Domnul lisus. Vedeţi cum aceşti 
farisei, aşa numiții ucenici ai lui Moise, se folosesc de minciuni? Cerşetorului celui 
simplu, neştiutor, ei îi spun despre Domnul: “... iar pe Acesta nu-L ştim de unde 


este.” Ei ştiau foarte bine de unde este Domnul. Aceşti prigonitori ai Lui, aceşti 
împărați şi cârmuitori ai poporului, ar fi trebuit să ştie foarte bine. 


Locuitorii Ierusalimului au zis: “Pe Acesta ÎI ştim de unde este. Însă Hristosul, 
când va veni, nimeni nu ştie de unde este” (loan 7:27). Poate că fariseii ştiau de 
unde este Domnul, poate că nu ştiau. Dacă ştiau - aşa cum ştiau alţi locuitori ai 
Ierusalimului - atunci ei au minţit pe omul născut orb când au spus: “Nu ştim de 
unde este.” Dacă nu ştiau şi, după atâta iscodire, sfădire, prigonire şi zarvă despre 
EI, după pogorârea Lui, cuvintele Lui şi lucrările Lui, ei se făceau că nu ştiu de 
unde este El, atunci asta înseamnă că El este Hristosul. Căci crescuse credinţa: 
“Însă Hristosul, când va veni, nimeni nu ştie de unde este.” lată cum aceasta 
întăreşte încă odată cuvintele proorocului: “Cădea-vor în mreaja lor păcătoşii” 
(Psalm 140:10). 


Totuşi, toate astea au slujit ca să arate cerşetorului slăbiciunea morală 
deznădăjduită şi nimicnicia acestor bătrâni ticăloşi ai poporului. De aceea, acesta îi 
judeca tot mai tare, şi tot mai deschis mărturisindu-L pe Domnul. Ultimelor 
cuvinte ale lor, el le-a răspuns în chipul acesta: 


17. “Tocmai în aceasta Stă minunea: că voi nu ştiţi de unde este şi El mi-a 
deschis ochii.” Adică: “Ce fel de cârmuitori şi bătrâni ai poporului sunteţi voi, că 
ştiţi toate mărunţişurile neînsemnate ale tipicului, şi nu ştiţi despre omul care mi-a 
făcut o asemenea minune? Cine ar trebui să ştie, dacă nu voi care staţi în jilţul lui 
Moise? Cine poate desluşi toate cele despre acest om oamenilor dacă nu voi, care 
în fiecare sâmbătă îl tălmăciți pe sfântul Moise şi pe prooroci?” Şi omul acesta 
simplu continuă grăirile lui despre învățătorii mincinoşi ai poporului, zicând: 


18. “Și noi ştim că Dumnezeu nu-i ascultă pe păcătoşi; dar de este cineva 
cinstitor de Dumnezeu şi face voia Lui, pe acesta îl ascultă.” Cu aceste cuvinte 
răspunde omul cel simplu, cuvintelor fariseilor: “Noi ştim că Omul acesta e 


păcătos.” 


cc 


... Noi ştim că Dumnezeu nu-i ascultă pe păcătoşi.” În 
Sfânta Scriptură nu se află nici o mărturisire când Dumnezeu ascultă pe vreun 
păcătos şi, la cererea păcătosului, să facă cea mai mică minune. “Când ridicați 
mâinile voastre către Mine”, vorbeşte Dumnezeu prin proorocul, “Eu Îmi întorc 
ochii aiurea, şi când înmulţiți rugăciunile voastre, nu le ascult. Mâinile voastre 
sunt pline de sânge” (Isaia 1:15). 


Acum omul spune: 


Și Saul s-a rugat lui Dumnezeu în deşert pe când era păcătos: Dumnezeu nu-l 
asculta. Dumnezeu nu-l ascultă pe păcătos, şi cu atât mai puţin Să Ssăvârşească 
vreo minune printr-un păcătos, decât numai dacă păcătosul se pocăieşte cu 
adevărat, îşi spală păcatele sale cu lacrimi, ajungând să-şi urască păcatele sale, 
hotărându-se să facă Voia lui Dumnezeu şi, pocăit fiind şi hotărât, cade în 
rugăciune din toată inima lui, înaintea lui Dumnezeu. Dumnezeu îl iartă pe el, 
aşa cum a iertat pe păcătoasa, şi pe Zaheu vameşul, şi pe tâlharul de pe cruce - şi 
după aceea ei nu mai sunt păcătoşi. Atunci când ei nu sunt păcătoşi, Dumnezeu îi 
ascultă pe ei ca pe cei pocăiţi pentru păcatele lor. Dumnezeu nu-i ascultă pe 
păcătoşii care se roagă Lui şi rămân în păcatul lor. “Domnul se ţine departe de 
cei nelegiuiţi, dar ascultă rugăciunea celor drepți” (Pilde 15:29). 


Acest om Simplu, învăţându-i pe învățătorii cei mincinoşi, care sunt cei pe care îi 


ascultă Dumnezeu şi care sunt cei pe care nu-i ascultă EI, strisă acum cu glas 
mare că 


19. “Din veac nu s-a auzit Să fi deschis cineva ochii unui orb din naştere. De n- 
ar fi acesta de la Dumnezeu, n-ar putea să facă nimic.” Aşa Îl proslăvea omul pe 
Tămăduitorul său. Prin aceasta, se face desluşit că acesta era următor al Lui. Şi prin 
aceasta el le arată fariseilor că toate încercările lor de manevrare pentru a nu 
recunoaşte nici cea mai mică minune sau de a o suci după judecata lor, ca şi cum 
Domnul ar fi un păcătos, sunt deşarte. 


20. Auzind aceste ultime cuvinte de la săracul care fusese vindecat, fariseii i-au 
spus lui: “În păcate te-ai născut tot, şi tu ne înveţi pe noi?” Şi l-au dat afară. 
Făţarnicii şi mincinoşii, în deznădejdea lor mânioasă, întotdeauna ajung la război 
în cele din urmă. Fariseii, văzând că au fost izgoniți cu toate socotelile lor, şi că 
toate maşinaţiunile lor se dovediseră zadarnice, atunci - mânioşi şi ruşinaţi - au 
mustrat acest om simplu, cinstit, numindu-l păcătos înrăit şi l-au dat afară. 


Până aici, Evanghelistul înfăţişează norul gros, întunecat, care s-a arătat degrabă pe 
feţele fariseilor după descoperirea luminii minunate a Mântuitorului Hristos şi a 
lucrării Sale Dumnezeieşti. 


: întunericul este minciuna. 
* întunericul este ură. 
+ întunericul este lipsa de tărie. 


Incepând Evanghelia de astăzi cu lumină, Evanghelistul o sfârşeşte cu lumină: 
lumină, nu întuneric. După săvârşirea minunii, Domnul lisus S-a îndepărtat, 


lăsându-l pe omul pe care îl vindecase singur o vreme, ca Să ţină piept ispitelor 
fariseilor şi să se ridice pentru adevăr asupra minciunii, apoi S-a arătat din nou 
şi a mers ca Să întâmpine pe cel pe care El dorea să-l mântuiască. 


21. “Și a auzit lisus că l-au dat afară. Şi, găsindu-L, i-a zis: Crezi tu în Fiul lui 
Dumnezeu ”? 


Y Orbul care fusese tămăduit trecuse de rima încercareb el se arătase blând 


şi ascultător când Domnul l-a trimis cu tină pe ochi ca să se spele la 
Scăldătoarea Siloamului. Aceasta a.fost III 


Y Apoia trecut a doua probăă el s-a arătat stăruitor pe când se afla în ispită, 
şi nu L-a vândut pe Domnul fariseilor mincinoşi. Aceasta este pi 


Y Apoi Domnul a încercat şi cea din urmă; proba cea mai 
“Crezi tu în Fiul lui Dumnezeu?” 


22. “EI a răspuns şi a zis: Dar cine este, Doamne, ca să cred în El”? 
= EI Îl cunoscuse pe Hristos ca pe un făcător de minuni. 
= EI Îl numise prooroc faţă de farisei, dar el nu cunoştea nume mai mare cu 
care să-L numească. 
EI încă nu era în stare să-L numească Fiul lui Dumnezeu. 


Ascultător întru toate către Domnul, ca cel mai mare binefăcător care Se afla 
sub soare, acesta dorea să audă de la EI cine era Fiul lui Dumnezeu, ca să 
creadă în El. 


23. “Și a zis lisus: L-ai şi văzut! Și Cel ce vorbeşte cu tine, Acela este”. lar el a 
zis: “Cred, Doamne”, şi s-a închinat Lui. Domnul vorbeşte cu blândeţe şi 
duioşie cu cei pe care El îi mântuieşte, ca doctorul cel bun cu bolnavii pe care îi 
vindecă. 


Aşadar EI nu-i porunceşte: “Crezi în Mine!”, şi nici nu-l sileşte cu cuvintele: “Eu 
sunt Fiul lui Dumnezeu!”, ci îi spune: “L-ai şi văzut! Şi Cel ce vorbeşte cu tine, 
Acela este.” Fiinţei omeneşti libere şi cu judecată, Domnul îi dă locul unde să 
cugete şi să hotărască pentru sine. De îndată ce omul care fusese tămăduit, a 
auzit cât de mare este Vindecătorul, cu mult mai mare decât proorocul, el a 


p» 


strigat îndată cu bucurie: “Cred, Doamne 


EI a strigat nu numai cu buzele, ci I s-a închinat Lui, ca o mărturie mai mare pentru 
credinţa lui. (NISE spune: “Prin aceasta el a mărturisit puterea Lui 
Dumnezeiască; şi că nu trebuie să se creadă că era numai vorbă simplă, mai era 
şi fapta. ”) Aşa cum ochii lui trupeşti fuseseră deschişi mai înainte, tot aşa erau 
acum deschişi ochii lui duhovniceşti. Și 


Sfântul Ignatie Briancianinov - Predică în Duminica Orbului - Despre părerea 
de sine şi smerita cugetare 


lubiţi fraţi! După vindecarea orbului, despre care am auzit astăzi în Sfânta 
Evanghelie, Domnul nostru lisus Hristos a zis: Spre judecată am venit Eu în 
lumea aceasta, ca cei ce nu văd să vadă şi cei ce văd să fie orbi (In. 9, 39). Nişte 
trufaşi înţelepţi şi drepţi ai acestei lumi, cum erau fariseii iudei, nu puteau să 
asculte netulburaţi aceste cuvinte ale Domnului. Iubirea lor de sine şi înalta părere 
pe care o aveau despre ei înşişi s-au socotit jignite. La cuvintele Domnului ei au 
răspuns printr-o întrebare în care se făceau vădite în acelaşi timp şi nemulţumire, şi 
părere de sine, şi zeflemea, şi ură către Domnul, toate unite cu dispreţ faţă de EI. 
Au doar şi noi suntem orbi? - au zis ei. Prin răspunsul Său la întrebarea fariseilor, 
Domnul a zugrăvit starea lor sufletească, ce fusese pricina începătoare a întrebării. 
De ați fi fost orbi, le-a grăit EI, n-aţi avea păcat. Voi, însă, ziceţi: vedem; pentru 
aceasta, păcatul vostru rămâne (loan 9, 40-41). 


Ce înfricoşătoare boală sufletească este părerea de sine! In treburile omeneşti, ea îl 
lipseşte pe cel mândru de ajutorul şi sfatul aproapelui, iar în lucrarea lui 
Dumnezeu, în lucrarea mântuirii, ea i-a lipsit şi îi lipseşte pe trufaşii farisei de 


: i-a lipsit şi îi lipseşte 


Fariseii se socoteau pe sine văzători, adică stăpâni în treapta cea mai înaltă şi pe 
deplin îndestulătoare ai adevăratei cunoştinţe de Dumnezeu, care nu au nevoie de 


nici o altă sporire şi învăţătură - şi pe acest temei au lepădat învăţătura despre 
Dumnezeu, pe care o predanisea chiar Dumnezeu în chip nemijlocit. 


Virtutea potrivnică trufiei şi felului aparte în care aceasta se arată în duhul omenesc 
- părerea de sine - este smerenia. Precum trufia este prin excelenţă boală a duhului 
nostru, păcat al minţii, aşa şi smerenia este starea cea bună şi fericită a duhului, 
este prin excelenţă virtute a minţii. Din această pricină, ea este foarte des numită 
în Sfânta Scriptură şi în scrierile Sfinților Părinţi „smerită cugetare”. Ce e smerita 
cugetare? Smerita cugetare este vederea nerătăcită a omului asupra omenirii: prin 
urmare, ea este vederea nerătăcită a omului asupra sa. Lucrarea nemijlocită a 
smereniei, altfel spus a smeritei cugetări, Stă în aceea ca vederea nerătăcită a 
omului asupra omenirii şi asupra sa să-l împace pe om cu sine, cu societatea 
omenească, cu patimile, neajunsurile, abuzurile acesteia, cu împrejurările 
particulare şi obşteşti - să îl împace cu pământul şi cu cerul. Virtutea aceasta şi-a 
primit numele de „smerenie” (smirenie) de la pacea (mir) lăuntrică a inimii pe 
care o naşte. Când avem în vedere doar starea de linişte, de bucurie, de fericire 
pe care o pricinuieşte în noi, o numim ,„Smerenie”; iar când vrem ca împreună 
Cu Starea Să arătăm, totodată, şi izvorul acestei stări, vorbim de „smerita 
cugetare”. 

Să nu credeţi, iubiţi fraţi, că definiţia pe care am dat-o, în care se spune că smerita 
cugetare este felul nerătăcit de a gândi al omului cu privire la omenire îndeobşte şi 
la sine însuşi în particular, ar fi o definiţie dată după bunul meu plac. Această 
definiție a smereniei şi a smeritei cugetări a fost dată de însuşi Domnul. EI a zis: 
De veţi cunoaşte adevărul, adevărul vă va slobozi pe voi (loan 8, 31-32). Dar ce 
este libertatea duhovnicească pe care o dă Adevărul, dacă nu sfânta pace harică 
a sufletului, dacă nu Sfânta Smerenie, dacă nu Sfânta Smerită cugetare 
evanghelică? Adevărul dumnezeiesc este Domnul nostru lisus Hristos (loan 14, 
6). EI a vestit: învăţaţi-vă de la Mine, de la Adevărul dumnezeiesc, că sunt blând 
şi smerit cu inima, şi veţi afla odihnă sufletelor voastre (Matei 11, 29). Smerita 
cugetare este acel fel de a gândi al omului despre sine şi despre omenire pe care 
l-a insuflat şi îl insuflă Adevărul dumnezeiesc („Gura smeritului cugetător 
grăieşte adevărul”, a spus Preacuviosul Marcu Ascetul, Despre legea 
duhovnicească,cap. 9. Vezi Filocalia, vol. 1, ed. cit.). Părerea de sine este amăgire 
de sine amară şi pierzătoare, e înşelare ucigaşă, cu care se înşală pe sine omenirea 
orbită şi cu care o înşală pe aceasta dracii. 


Mincinoase sunt vederile şi temeiurile mândriei omeneşti, părerii de sine omeneşti. 
Cel mândru vede în sine însuşi o ființă de sine stătătoare, nu o zidire a lui 
Dumnezeu; viaţa pământească i se înfăţişează ca ceva fără de sfârşit, iar moartea şi 
veşnicia ca şi cum nici n-ar fi. Pronia lui Dumnezeu nici nu există pentru el: el 


recunoaşte drept cârmuitoare a lumii numai rațiunea omenească. Toate gândurile 
lui se târăsc pe pământ; viaţa lui este adusă pe de-a-ntregul jertfă pământului, pe 
care el ar vrea să statornicească o necurmată desfătare de păcat. Şi tocmai spre 
acest ţel nebunesc şi cu neputinţă de împlinit năzuiesc din răsputeri fariseul şi 
saducheul orb. 

4 Dimpotrivă, aducerea-aminte de moarte îl însoţeşte pe smeritul cugetător în 
calea vieţii pământeşti, îl învaţă să lucreze pe pământ pentru veşnicie - şi, 
ceea ce este minunat, însufleţeşte faptele lui cu duh deosebit de binefăcător. 

+ Smeritul cugetător lucrează pentru virtute, nu pentru aţăţarea patimilor şi 
nu pentru mulțumirea patimilor: prin urmare, faptele lui nu au cum să nu fie 
binefăcătoare pentru societatea omenească. 

4 Smeritul cugetător se vede ca pe un nimicnic firicel de praf în fața uriaşei 
mărimi a lumii zidite, între vremurile, neamurile (generaţiile) şi întâmplările 
omeneşti trecute şi viitoare. 

Mintea şi inima Smeritului cugetător Sunt în Stare Să primească 
dumnezeiasca învăţătură creştinească şi să sporească fără încetare în 
virtuțile creştineşti; 

mintea şi inima Smeritului cugetător văd şi simt căderea firii omeneşti şi, 
ca atare, Sunt în Stare Să-L recunoască şi Să-L primească pe 
Răscumpărătorul. 


Smerita cugetare, recunoscând măreţia zidirii lui Dumnezeu, recunoaşte 
totodată şi urâţenia zidirii Sschimonosite de păcat; ea se tânguie necontenit 
pentru această nenorocire. Ea priveşte pământul ca pe tărâmul surghiunului 


Însă, mândria şi părerea de sine, care au mijlocit omenirii căderea şi 
pierzarea, nu văd şi nu recunosc căderea în firea omenească: ele văd în aceasta 
numai lucruri de preţ, numai calităţi şi însuşiri alese; ele socot chiar şi bolile 
sufleteşti, chiar şi patimile drept lucruri de cinste. Aceste vederi asupra omenirii 
fac gândul la Răscumpărătorul cu totul străin şi de prisos. 


Vederea celor mândri este o înfricoşătoare orbire, iar nevederea celor smeriţi este 
putinţa de a vedea Adevărul. Tocmai despre asta vorbeşte Domnul când spune: 
Spre judecată am venit Eu în lumea aceasta, ca cei ce nu văd să vadă şi cei ce 
văd să fie orbi. Cei smeriţi L-au primit pe Domnul, şi au fost luminaţi de Lumina 
dumnezeiască; cei mândri, mulţumiţi de sine, L-au lepădat, şi s-au întunecat şi mai 
mult prin lepădarea şi hulirea lui Dumnezeu. 


Puternic luminează câteodată stelele pe cerul curat al nopţii, întrecându-se în a da 
strălucire îmbelşugată; însă, când se arată soarele, stelele pier - pier ca şi cum nu ar 
mai fi, cu toate că de fapt ele rămân în locurile lor. Şi virtuțile omeneşti, atunci 
când sunt puse faţă în faţă între ele, au o anumită lumină: însă, când se arată binele 
dumnezeiesc, ele se fac nevăzute înaintea Luminii Dumnezeirii. Apostolul, vorbind 
despre virtuțile patriarhului Avraam, a zis că Avraam are laudă, dar nu la 
Dumnezeu; iar în privinţa lui Dumnezeu, că a crezut Avraam lui Dumnezeu, şi 1 s- 
a socotit credinţa întru dreptate (Romani 4, 2-3). Aşa se cuvenea să facă şi fariseii, 
care se lăudau că se trag după trup din Avraam, dar după duh se înstrăinaseră de el. 
Împotriva felului de a lucra al lui Avraam, ei au vrut să-şi păstreze părutele însuşiri 
de preţ ale omului celui vechi, şi prin aceasta s-au făcut neînstare să se cunoască pe 
sine şi să îl cunoască pe Dumnezeu; ei au auzit înfricoşătoarea osândă a Domnului: 
De aţi fi fost orbi, n-aţi avea păcat. Voi, însă, orbi fiind, ziceţi: vedem; pentru 
aceasta, păcatul vostru rămâne. „Vi l-aţi însuşit şi l-aţi întipărit hotărâtor în voi 
înşivă prin părerea de sine”. 


Sfântul Apostol Pavel a fost în tinereţea sa ucenic al fariseilor; el însă n-a urmat 
împietririi şi părerii lor de sine. EI a fost, precum istoriseşte singur despre sine 
pentru zidirea noastră, evreu din evrei, după lege fariseu, după dreptatea cea din 
Lege fără de prihană. Ci cele ce îmi erau mie dobânzi, spune el, acestea le-am 
socotit pentru Hristos pagubă, iar mai vârtos le şi socotesc toate pagubă a fi 
pentru covârşirea cunoştinţei lui Hristos lisus, Domnului meu (Fu. 3, 5-8). 


Iubiţi fraţi! Să urmăm Sfântului Apostol Pavel şi celorlalți sfinţi bineplăcuţi ai lui 
Dumnezeu: să ne apropiem de Dumnezeu după ce vom fi lepădat pe deplin 
pierzătoarea părere de sine prin mijlocirea smereniei. Prin mijlocirea smereniei să 
ne lipim de Dumnezeu; să atragem la sine prin mijlocirea smereniei luarea- 
aminte şi milostivirea Dumnezeului nostru, Care a zis: Spre cine voi căuta, fără 
numai spre cel smerit şi blând, care tremură de cuvintele Mele? (Is. 66, 2). 
=> Prin vederea şi recunoaşterea păcatelor noastre ne vom înscrie în rândul 
păcătoşilor iubiţi de Dumnezeu; 
=> prin lepădarea părerii de sine ne vom scoate din rândul drepţilor 
mincinoşi - altminteri Se va lepăda de noi Dumnezeu, Care a zis: N-am 
venit Să chem pe cei drepţi, ci pe cei păcătoşi la pocăință (Matei 9, 13). 


Inima noastră Să fie zidită prin smerenie întru jertfelnic duhovnicesc închinat lui 
Dumnezeu, şi preotul Dumnezeului Preaînalt - mintea noastră - să-I înalțe Lui 
jertfe duhovniceşti, să înalțe jertfa străpungerii, jertfa pocăinţei, jertfa 
mărturisirii, jertfa rugăciunii, jertfa milei, umplând din plin fiecare jertfă cu 
smerita cugetare: că inima înfrântă şi smerită Dumnezeu nu o va urgisi (Ps. 50, 


19).Amin. 


Sfântul Teofan Zăvorâtul - Duminică Orbului - Tâlcuiri din Sfânta Scriptură 
pentru fiecare zi din an 


[Fapte 16, 16-34; In. 9, 1-38]. Se confruntă simplitatea credinţei cu necredinţa 
vicleană. Credinţa, venind la orbul ce îşi recăpătase vederea, i-a luminat şi ochii 


minţii, iar el vede limpede adevărul. Priviţi cât de logic este la el totul, îl întreabă: 
„Tu ce zici despre EI, că ţi-a deschis ochii ?”. „Prooroc este”, a răspuns el, adică 
trimis al lui Dumnezeu, îmbrăcat cu puterea facerii de minuni. Corectitudinea 
concluziei este de netăgăduit! 


Dar cărturarii „culţi” nu vor să vadă acest lucru şi caută să evite consecinţele lui; 
dar întrucât nu reuşesc, se întorc către simplitatea necărturărească îndemnând-o 
astfel: „Dă slavă lui Dumnezeu; noi ştim că Omul Acesta este păcătos”. 


Simplitatea credinţei nu poate să facă legătura între păcătoşenie şi săvârşirea de 
minuni, spunând asta pe faţă: „Dacă este păcătos, nu ştiu; un lucru ştiu: că 
eram orb, iar acum văd”. 


Ce se mai poate spune împotriva unui asemenea raționament? 


Dar logica necredincioşilor e încăpăţânată şi, în pofida evidenţei, nu se ruşinează 
să susțină că nu ştie de unde este Cel ce a deschis ochii orbului. „Tocmai în 
aceasta stă minunea”, le spune logica sănătoasă a credinţei, „că voi nu ştiţi de 
unde este, iar El mi-a deschis ochii; şi noi ştim că Dumnezeu nu-i ascultă pe 
păcătoşi; dar de este cineva cinstitor de Dumnezeu şi face voia Lui, pe acesta îl 


ascultă. Din veac nu S-a auzit Să fi deschis cineva ochii unui orb din naştere. De 
n-ar fi Acesta de la Dumnezeu, n-ar putea să facă nimic.” 


S-ar părea ca oricine ar fi trebuit să se plece în faţa puterii acestei concluzii: însă 
cărturăria învăţaţilor nu poate suferi logica sănătoasă a credinţei, aşa că a dat-o 
afară... 


Mergi acum de dovedeşte adevărul oamenilor a căror minte s-a stricat din pricina 
încăpăţânării în necredinţă. 


Necredincioşii din toate timpurile sunt oameni din acelaşi aluat. 


Sfântul Chiril al Alexandriei - Duminica Orbului din naştere 


"Și trecând, a văzut un om orb din naştere" (În 9, 1) 


Înfuriindu-se împotriva Lui iudeii şi încercând să arunce în EI cu pietre, lisus iese 
îndată din templu şi scapă de duşmănia prigonitorilor. În mersul Său îl vede îndată 
pe orbul din naştere, dând şi prin aceasta un semn foarte clar că Se va despărți de 
răutatea iudeilor şi va părăsi mulţimea lor luptătoare împotriva lui Dumnezeu şi va 
căuta mai mult la neamuri şi va întoarce dărnicia bunătăţii Lui spre ele. Jar acestea 
se aseamănă cu un orb din naştere, pentru că au ajuns în rătăcire şi au fost 


Trebuie observat iarăşi ce 
vrea să însemne faptul că orbul este văzut de Hristos în trecere. Mie îmi vine să 
cuget că Hristos n-a venit în mod principal la neamuri, ci numai la Israel, precum 
zice El însuşi: "N-am fost trimis decât la oile cele pierdute ale casei lui Israel" 
(Mt. 15,24). 


Iar vederea neamurilor s-a însănătoşit numai printr-o trecere a lui Hristos, Care şi-a 
îndreptat mila spre ele, din pricina necredinţei lui Israel. Aceasta a fost prezisă şi 
ea prin Moise: "Eu îi voi întărâta pe ei împotriva celor de alt neam, îi voi face să 
se mânie împotriva neamului necunoscător" (Deut. 33, 21). Căci neam 
necunoscător era cel ce slujea făpturii în locul Făcătorului şi păştea ca animalele 
necuvântătoare în toată neînvăţătura şi era alipit numai la cele de pe pământ. Dar 


deoarece Israel cel înţelept, deşi avea Legea şi era cunoscător pentru că avea pe 
Proroci, s-a mâniat pe Dumnezeu, şi-a atras ca urmare mânia Lui şi a fost trecut în 
locul celor mai înainte necunoscători, cărora Hristos S-a făcut, după cum s-a scris, 
prin credinţă şi înţelepciune, sfinţenie şi răscumpărare (| Cor. 1, 30), adică şi 
lumină, şi vedere (| Cor. 1, 30). 


"Şi L-au întrebat pe EI ucenicii Lui, zicând: Învăţătorule, cine a păcătuit: acesta 
Sau părinţii lui, de s-a născut orb? A răspuns lisus: Nici acesta n-a păcătuit, nici 
părinţii lui, ca să se nască orb, ci ca să se arate lucrările lui Dumnezeu în el" (În 
9, 2-3) 


Ucenicii, fiind dornici de învăţarea celor bune şi preaînțelepţi, s-au simţit 
îndemnați să afle acestea şi întreabă nu atât spre folosul lor, cât al nostru. Căci 
suntem folosiţi nu puţin de Cel ce ştie toate. Fiindcă, auzindu-se părerea adevărată 
despre acestea, se respinge urâţenia unor dogme veştejite care circulau nu numai 
printre iudei, ci se afirmau şi de unii care se laudă în chip nesuferit cu cunoştinţa 
Scripturii de Dumnezeu insuflate şi, dându-se drept creştini, îndrăznesc să se 
complacă mai degrabă în născocirile lor, biruiţi de voile lor, şi nu se feresc să 
amestece rătăcirea elină (păgână) în dogmele Bisericii. Nenorociţii iudei, 
plângându-se că plătesc pentru vinile înaintaşilor şi că Dumnezeu aruncă asupra lor 
în mod neraţional păcatele părinţilor, cârteau nu puţin şi declarau aceasta drept 
judecata nedreaptă. Ba chiar ziceau în formă de proverb: "Părinţii au mâncat 
aguridă şi dinţii fiilor s-au strepezit" (lez. 18, 2). lar cei aşa-zişi creştini, bolnavi 
de o necunoştinţă vecină şi înrudită cu a celor numiţi înainte, susfin că înainte de 
formarea trupului preexistau şi subzistau sufletele oamenilor, care păcătuiesc cu 
plăcere şi înainte de trupuri şi de aceea sunt legate cu acestea, venind drept 
pedeapsă în ele. (Notă: Teoria aceasta a fost susţinută şi de Origen, şi de unii 
dintre admiratorii lui. 


Era o teorie luată de la Platon şi care nu acorda materiei şi trupului nici o 
importanță pozitivă. Nu vedea cât de necesară e materia pentru suflet, care o 
organizează atât de minunat: ca trup şi se manifestă potrivit lui, având un rol în tot 
cosmosul şi îmbogăţindu-se prin el. Dacă fiecare persoană se defineşte prin trup, 
prin poziţia sa în cosmos şi prin perioada istorică în care trăieşte, dacă ar trece la 
nesfârşit în alte situaţii, nu s-ar mai putea defini atât de bine. Observaţia Sfântului 
Chiril că ucenicii n-au întrebat aceasta pentru ei, ci pentru alții, răspunde unora 
care deduc din întrebarea lor că şi ucenicii credeau în teoria incarnărilor, ba că ar fi 
admis-o chiar Hristos. 


Aceştia vor să dea drept creştină teoria lor. Sfântul Chiril respinge categoric 
asemenea teorii, pe baza tradiției creştine, când spune că ucenicii n-au întrebat 
acestea în folosul lor. El e sigur că Apostolii nu credeau în astfel de teorii şi 
socoteşte că nici Hristos nu le admite, dacă nu le admiteau nici ucenicii Lui. Totul 


Dar va întreba cineva pe drept cuvânt: Spune-mi, te rog, cum zice Hristos că nici 
orbul n-a păcătuit, nici părinţii lui? Fundcă socotim că ei nu sunt curaţi de orice 
păcat, ci, fiind oameni, era necesar să cadă în păcat. Ce timp indică deci Hristos, 
în care ni se va arăta adevărat cuvântul Lui, că n-a păcătuit nici orbul, nici 
părinții lui? E vădit că indică timpul de dinainte de naştere, când, nefiind aceia, 
nici n-au păcătuit. (Notă: 


Despre aceste lucruri şi că este o aiureală şi cu adevărat o 
greşeală a socoti că au păcătuit sufletele şi de aceea s-au încorporat şi au venit în 
spaţiul acesta pământesc, am vorbit pe larg la începutul Evangheliei, tâlcuind 
spusa: "Era lumina cea adevărată, care luminează pe tot omul care vine în lume" 
(În 1,9). De aceea, e de prisos să vorbim acum iarăşi despre acestea. 


Dar e necesar să spunem din ce motiv s-a întâmplat iudeilor să vină la această 
părere prostească şi să arătăm clar că, neputând înţelege spusa dumnezeiască, au 
greşit față de înţelesul ei adevărat. Când Israel se afla în pustie, Dumnezeu a 
chemat pe Moise, tâlcuitorul celor dumnezeieşti, în muntele Sinai. Dar cum el îşi 
prelungea şederea acolo patruzeci de zile, poporul, socotind că întârzie prea mult, 
s-a sculat, a venit la Aaron, care rămăsese singur, şi, fiind atras din descurajare 
spre idolatria din Egipt, a zis: "Fă-ne nouă zei, care să meargă înaintea noastră, 
căci lui Moise, omul care ne-a scos din Egipt, nu ştim ce i s-a întâmplat" (les. 32, 


1-2). Ce-a urmat de aici socotesc că trebuie să spun pe rând. Şi-au făcut un vițel, 
după cum s-a scris, şi S-a mâniat Dumnezeu cu dreptate pentru aceasta. Apoi i-a 
ameninţat că va nimici deodată toată adunarea. Și a căzut Moise la pământ şi a 
cerut iertare printr-o lungă rugăciune. Şi a binevoit Făcătorul să-i ierte pe toţi şi să 
nu mai pedepsească poporul, dar lui i-a vestit că nu se va mai sui cu poporul în 
pământul făgăduinţei, ci va trimite împreună cu ei ca şi conducător pe îngerul Său. 
Aceasta i-a căzut greu lui Moise şi, pentru că Dumnezeu nu voia să se suie şi el 
împreună cu poporul, cugeta bine că nu a ajuns la sfârşitul deplin mânia lui 
Dumnezeu. 


Deci, L-a rugat iarăşi cu stăruință pe Stăpânul să-l lase să meargă cu ei, ştiind că nu 
va ajunge celor din Israel singura conducere a îngerului său, temându-se, L-a rugat 
iarăşi şi a aflat că "Domnul Dumnezeul îndurător şi milostiv, indelung-răbdător 
şi mult-milostiv şi adevărat, Cel ce păzeşte dreptatea şi face milă miilor, Cel ce 
şterge fărădelegile şi nedreptăţile şi păcatele, pe cel vinovat nu-l va curăți, 
răsplătind (trecând) păcatele părinţilor în fii şi în fiii fiilor, în cel de al treilea şi 
al patrulea neam". Deci iată că se repeta iarăşi ceea ce s-a spus la început: 
Dumnezeu Se afirmă pe Sine având o bunătate dumnezeiască şi o iubire de oameni 
fără asemănare. Căci spunem că acest cuvânt este al Lui, şi nu al altcuiva, precum 
spun unii, nici al preaînţeleptului Moise, care înălța rugăciuni de mulţumire pentru 
popor. 


Că însuşi Stăpânul tuturor spune acestea despre Sine, ne va mărturisi însuşi 
fericitul Moise, învăţându-ne în cartea "Numerilor"”, când iarăşi a certat pe israeliţii 
cuprinşi de o frică necuvenită, când s-au întors, întristaţi din ţara făgăduinţei unii 
care au văzut-o, fiind trimişi de Moise să o vadă la porunca lui Dumnezeu. Căci 
aceştia, întorşi din ţara celor de alt neam, au speriat poporul spunându-i despre ea 
cuvinte amare, că e o ţară sălbatică şi înspăimântătoare, şi greu de câştigat de la cei 
ce o locuiau. Prin aceasta i-a aţâţat pe ascultători la atâta bârfire, încât aceştia, cu 
feţele pline de lacrimi, voiau mai bine să se întoarcă la munca obositoare din Egipt: 
"Să ne alegem, ziceau, alt conducător şi să ne întoarcem în Egipt" (Num. 14, 4). 
Voind Dumnezeu să-i piardă, iarăşi s-a rugat Moise şi, aducând lui Dumnezeu 
aminte de făgăduinţa dată lui, a strigat: "Și acum să se înalțe puterea Ta, Doamne, 
precum ai spus, zicând: Domnul este indelung-răbdător şi mult-milostiv şi 
adevărat, iertând fărădelegile, nedreptăţile şi păcatele şi nelăsând nepedepsit, ci 
pedepseşte nelegiuirile părinţilor în copii, până la al treilea şi al patrulea neam. 
Iartă deci păcatul oamenilor din poporul acesta, după mare mila Ta, precum 
milostiv Te-ai făcut din Egipt până acum" (Num. 14, 17-19). 


S-a arătat deci cum Dumnezeul tuturor îşi mărturiseşte El însuşi iubirea de oameni 


înţelepţi, că nu poate face Izvorul dreptăţii cele mai rele lucruri, întrecând chiar 
faptele noastre? Căci oamenii înşişi supun pedepselor pe cei ce obişnuiesc să calce 
legile, dar nu trec acestea asupra celor ce se nasc din ei, dacă nu se fac unii 
cunoscuţi ca impreună-vinovaţi şi părtaşi la acele păcate. Deci, Cel ce ne-a stabilit 
legile dreptăţii în toate, cum ar Supune oamenii unor pedepse pe care le 
disprețuim noi înşine ca foarte nedrepte? Apoi, trebuie să ne gândim şi la aceasta: 
s-au dat prin Moise o mulţime de legi şi s-au stabilit multe feluri de pedepse pentru 
cei ce viețuiesc în moduri ne-evlavioase, dar nicăieri nu se vede primejduindu-se, 
odată cu cei ce le calcă, şi urmaşii lor. Pedeapsa s-a stabilit numai împotriva celor 
ce se fac vinovaţi faţă de lege. Deci e neevlavios a gândi iudaic, şi e lucru înţelept 
a cugeta potrivit voii dumnezeieşti şi a păzi totdeauna cele potrivite Firii care 
Stăpâneşte peste toate. Deci e drept să ne bucurăm de bunătatea proprie 
Dumnezeului tuturor, Care voieşte să ne minuneze prin nemărginita Lui iubire 
de oameni şi de aceea se vesteşte ca indelung-răbdător, mult-milostiv şi adevărat, 
ştergând fărădelegile şi păcatele. 


Deci, cum ar vrea să fie cunoscut ca fiind atât de neiertător, încât să-şi 
prelungească mânia până la al patrulea neam? 

Căci, cum ar mai fi în acest caz indelung-răbdător şi mult-milostiv, sau 
cum ar mai şterge fărădelegile şi păcatele, când nu se mulţumeşte să 
mărginească pedepsele la capul celui ce-a păcătuit, ci le extinde până 
dincolo de al treilea neam, prelungindu-le ca o lovitură şi la cei 
nevinovaţi? 

Nu este deci cu totul nepotrivit şi o ultimă nepricepere a socoti că trebuie 
să se atribuie lui Dumnezeu o atât de neraţională mânie? 

Apoi, cei ce cugetă acestea în mod iudaic nu vor adăuga la acestea şi că 
Dumnezeu nu cunoaşte timpul cuvenit pentru orice lucru? 


Și, dacă Se făgăduieşte a fi indelung-răbdător şi Se arată renunțând foarte 
uşor la mânie, pentru ce e văzut "pedepsind nelegiuirile părinţilor în fii 
până la al treilea şi al patrulea neam"'? 

Căci aceasta ce ar fi altceva decât a voi să înspăimânte pe cei ce aşteaptă 
de la EI iertarea păcatelor, ca să nu aibă nici o nădejde, dacă EI ţine cu 
adevărat minte răul şi este statornic în mânie Cel ce s-a supărat pentru 
ele? 


Dar, spune-mi, ce ne zice Moise, descoperitorul celor sfinte? Oare nu s-ar arăta 
făcând un lucru cu totul neraţional dacă, supărându-L Israel pe Dumnezeu şi 
urmând să fie pedepsit, el, în loc să roage pe Dumnezeu de iertare şi să ceară 
iubirea Lui de oameni, ar zice către Dumnezeu în mod nepotrivit: Eşti astfel că 
plăteşti fulor pentru păcatele părinţilor. Prin aceasta mai mult L-ar aţâta la mânie, 
decât l-ar cere milă. l-ar cere mai mult să ţină minte răul, decât să fie indelung- 
răbdător. Dar socotesc că mai mult Îi place lui Dumnezeu, dacă 1 se aduce aminte 
de cele pe care le-a spus EI însuşi, când I se aminteşte cu curaj de bunătatea Lui. 
Căci, că este indelung-răbdător şi mult-milostiv şi şterge fărădelegile şi păcatele, se 
va cunoaşte mai mult când nu este aspru. Dar socotesc că trebuie să lămurim în ce 
mod trebuie să fie înţelese cele spuse de Dumnezeu: "Domnul este indelung- 
răbdător şi mult-milostiv, ştergând fărădelegile şi păcatele" (Num. 14, 18). După 
aceea vom citi cele spuse în continuare ca o întrebare: "Și nu va curăţi pe cel 
vinovat, prin curăţiri”?, ca să vedem înţelesul textului întreg: "Dumnezeu, Cel 
indelung-răbdător şi mult-milostiv, nu va curăţi prin curăţire pe vinovat"? Nu ne 
putem îndoi, îl va curăţi desigur. Căci altfel, cum este indelung-răbdător şi mult- 
milostiv şi şterge păcatele? 


Cum va fi aceasta, de nu va curăţi pe vinovat? Pe lângă aceasta, mai aduce ca 
dovadă a îndelungii Lui răbdări şi a iertării şi faptul că va atribui păcatele 
părinţilor fiilor până la al treilea şi al patrulea neam, dar nu înțelegând aceasta 
ca pedepsind pe fiu pentru tată -să nu socoteşti aceasta - , dar nici adăugând ca o 
povară asupra nepoților păcatele strămoşilor, ci indicând aceasta: A fost poate 
cineva un om fără de lege şi având cugetarea plină de toată răutatea. Cel care a 
ales să vieţuiască astfel ar trebui să fie pedepsit fără nici un adaos (de nume). 
Dar Dumnezeu a răbdat uitând, neaducând asupra lui mânia datorată. Apoi 
acesta a avut un fiu, intrecându-se cu tatăl în neevlavie şi depăşind în răutate pe 
tatăl. Şi Dumnezeu a privit şi aceasta cu indelungă-rabdare. Dar şi din acesta s-a 
născut al treilea, sau al patrulea din al treilea, în nici un fel mai mic în răutate 
decât părinţii, practicând ca şi aceia lipsa de evlavie. Dumnezeu le-a arătat de la 
început mânia potrivită fiecărei generaţii, iertând mereu, ba mai mult decât 
trebuia. Căci dacă ar fi înmulţit pedeapsa până la a patra generaţie, cum ar mai 


fi fost vrednică de laudă bunătatea cu adevărat dumnezeiască? Că n-a pedepsit 
pe fiul mai mult decât pe tatăl, nici pe tatăl mai mult ca pe fiul, nu e greu de aflat 
nici din cele ce le-a spus clar prin glasul lui lezechiel proorocul către iudeii care 
cârteau pentru aceasta şi ziceau: "Părinţii au mâncat aguridă şi dinţii copiilor s- 
au strepezit" (lez. 18, 2). "Şi a fost cuvântul Domnului către mine, zicând: Fiu al 
omului, ce este vouă pildă aceasta între fiii lui Israel, care zice: Părinţii au 
mâncat aguridă şi dinţii fiilor s-au strepezit? 


" (ez. 18, 1-4). 


Dar socotesc că nimeni nu va aiura atât de mult, încât să creadă că lucrurile cele 
mai bune nu le-a legiuit Dumnezeu de la început, ci le-a schimbat după aceea, 
gândindu-le după aceea mai bine, şi a gândit că noi abia mai târziu şi la legiuirea 
celor cuvenite. Căci dacă le lăudam pe primele, le vom lăuda prin aceasta pe cele 
de al doilea; iar dacă le vedem biruind pe cele de al doilea, le vom condamna pe 
cele dintâi. Şi vom socoti că Dumnezeu a legiuit cele contrare Lui şi că a greşit ca 
şi noi faţă de ceea ce trebuia, rânduind odată acelea, altă dată acestea. Dar socotesc 
că nimeni nu va spune că firea dumnezeiască poate fi supusă în vreun mod 
absurdităţilor amintite, nici că greşeşte vreodată faţă de ceea ce se cuvine. Deci, da 
ca o dovadă a răbdării Sale fără asemănare spusa amintită, adică: "Răsplătind 
păcatele părinţilor în fii până la al treilea şi al patrulea neam". 


Iar că este obiceiul iubitorului de oameni Dumnezeu să nu pedepsească îndată 
pe cei ce au păcătuit, ci să rabde mai degrabă şi să amâne timp îndelungat 


"Şi am plinit mânia Mea şi am oprit-o şi nu i-am pierdut pe ei" (ler. 6, Il). În alt 
loc, iarăşi: "Căci încă nu s-au plinit până acum păcatele amoreilor" (Fac. 15, 16). 
Observi cum s-a plinit mânia, căci lucrau cele în stare să împlinească mânia cât 
mai mult, dar El răbda ca Dumnezeu şi amâna să aducă pierzania celor ce Îl 
supărau. Dar ca să-ţi prezentăm ca într-un tablou dovada celor pe care le-am 


Spus şi ca Să-ţi arătăm clin realitatea însăşi lauda bunătăţii dumnezeieşti 
vom încerca să dovedim din însăşi 


dumnezeiasca Scriptură că trecerea păcatelor părinţilor asupra fiilor până în al 
treilea şi al patrulea neam nu se face în mod nedrept, ci se datoreşte celor ce 
pătimesc aceasta; pe scurt, din cauza prelungirii acestei stări. 


Astfel, precum citim în cartea a treia a Regilor, după alții peste Israel a împărăţit 
Aliab care, căzând în cea mai nedreaptă poftă a viei ce nu i se cuvenea în nici un 
fel, ucide pe stăpânul ei, Nabot „căci, deşi poruncise el însuşi să nu se facă aceasta, 
n-a rezistat la îndemnurile soţiei. lar Dumnezeu S-a mâniat în mod necesar pe 
acestea şi zice către el prin proorocul Ilie: "Acestea zice Domnul: Pentru că ai 
ucis şi ai moştenit, de aceea zice Domnul: În locul unde au lins porcii şi câinii 
sângele lui Nabot, acolo vor linge câinii sângele tău" (IL Rg. 21, 19). 


Şi îndată iarăşi: "Acestea zice Domnul: Iată, voi aduce asupra ta rele şi voi 
mătura şi voi pierde din ai lui Ahab pe cei de parte bărbătească, pe cel închis şi 
părăsit în Israel. Şi voi da casa ta ca şi casa lui leroboam, fiul lui Nabot, şi casa 
lui Baesa, fiul lui Ahia, pentru supărările cu care M-ai mâniat şi ai făcut pe 
Israel să păcătuiască... Și asupra Isabelei a grăit, zicând: Câinii o vor mânca pe 
ea înaintea zidului lui Israel. Şi pe cei morţi ai lui Ahab îi vor mânca păsările 
cerului în câmpie" (Il Rg. 21, 21-24). Ameninţând Stăpânul tuturor că va lucra 
şi va face neîndoielnic toate acestea, intrând Aliab, precum s-a scris, în casa lui, 
s-a întristat şi s-a topit în lacrimi amare şi şi-a încins trupul în sac (Il Rg 21, 
27). lar făcând el acestea, S-a milostivit Dumnezeu de el şi, potolindu-Şi mânia şi 
punând frâu supărării Sale, îi zice proorocului: "Ai văzul că s-a umilit Ahab în 
faţa Mea? Nu voi aduce asupra lui acelea în zilele lui, ci voi aduce răul în zilele 
fiului său" (UL Rg. 21, 29). Deci se cuvine să vedem cu cine s-au îndeplinit 
acestea. Din Ahab s-a născut Ohozia, "care a făcut rău înaintea Domnului şi a 
mers pe calea tatălui său şi pe calea maicii sale" UIl Rg. 22, 53). Dar şi din 
Ohozia s-a născut loram, despre care iarăşi s-a sris că a umblat în păcatele casei 
lui leroboara (|V Rg 3, 2). 


Dar şi după loram a împărații al treilea Ohozia, despre care iarăşi se spune că a 
făcut rău înaintea Domnului, precum casa lui Ahab. lar deoarece era timpul în 
care trebuia să fie pedepsită casa lui Ahab, nesfârşindu-se necredinţa până la 
neamul al patrulea, a fost uns ca împărat Iosafat, fiul lui Nimsi, care ucide pe 
Ohozia şi împreună cu el pe Isabela, dar ucide şi alți şaptezeci şi doi de oameni 
ai lui Ahab, ducând la capăt mânia dumnezeiască (|V Rg. 10, 17), împărtăşindu- 
se pentru aceasta de cinste şi de har. Căci ce zice Dumnezeu către el? "Pentru 
binele ce l-ai săvârşit săvârşind ceea ce e drept în ochii Mei şi pentru toate pe 


care le-ai făcut pentru inima Mea casei lui Ahab, patru fii ai tăi vor şedea pe 
tronul tău" (TV Rg. 10, 30). 


Incetează, deci, iudeule, de a acuza dreptatea dumnezeiască. Ni se va 
arăta ca o laudă a Lui cuvântul: "Răsplătind păcatele părinţilor în fii până la al 
treilea şi al patrulea neam. 


"Ci ca să se arate lucrurile lui Dumnezeu în el” (În 9, 3) 


Spusa aceasta este greu de explicat şi foarte nelămurită şi de aceea nu e un lucru 
neînţelept a trece peste ea din pricina greutăţii de-a o înţelege. Dar ca nu cumva, 
nerezolvând nişte păreri iudaice, să laşi o tulburare înrudită cu a acelora, ca o 
rădăcină veninoasă odrăslită din ele, după cuvântul lui Pavel (Evr. 12, 15), căci ar 
putea bănui unii că trupurile oamenilor au fost chemate ca să se arate în ele 
lucrurile lui Dumnezeu, e de trebuinţă să spunem câteva cuvinte şi spre respingerea 
unor vătămări ce provin clin ele şi să nu îngăduim nici o pătrundere a unor cugetări 
rătăcite. Că Dumnezeu nu adaugă fiilor păcatele părinţilor, dacă nu sunt părtaşi 
relelor purtări ale acelora, şi că nici incorporarea sufletului nu provine din 
păcate de mai înainte, am dovedit-o mai sus. 


Hristos le-a respins într-un mod iscusit ca absurde pe amândouă, de vreme ce 
Dumnezeu cunoaşte toate, sau, mai degrabă, de vreme ce este EI însuşi 
Vistiernicul tuturor lucrurilor noastre şi Dăruitorul celor cuvenite sau datorate 
tuturor. 

4 Căci, spunând că orbul n-a păcătuit şi deci nu suferă orbirea pentru aceasta, 
respinge ca un lucru nebunesc a se socoti sufletul omului vinovat de păcate 
anterioare trupului. lar spunând clar că nici părinţii n-au păcătuit, respinge 
şi părerea nebună a iudeilor. 

4 învățând deci pe ucenici cât era nevoie să ştie, prin respingerea acelor păreri, 
arătată de noi adineauri, şi dăruindu-le lor atât cât era necesar omului spre 
cunoştinţă, şi nimic mai mult, adaugă limpede că pricina pentru care s-a 
născut acela orb nu poate îi găsită în nici un păcat anterior, atribuind numai 
Urii dumnezeieşti cunoştinţa şi iconomia tuturor acestora. 


Dar în chip foarte folositor dă şi un alt răspuns: "Ci ca să se arate lucrurile lui 
Dumnezeu în el'. Dar va zice cineva: Oare ne dă prin acestea Domnul ca o 
dogmă că se întâmplă trupurilor oamenilor să pătimească numai ca să se arate 
lucrurile lui Dumnezeu în ele? Mie mi se pare că e cu totul prosteşte să cugete 
cineva astfel. Căci nu spune acestea ca o dogmă, cum ar putea socoti cineva. Căci 
unora li se întâmplă să sufere din pricina păcatelor, aflăm de multe ori din 


Sfintele Scripturi. Fundcă Pavel scrie clar către cei ce îndrăznesc să se apropie de 
sfântul altar cu picioarele nespălate şi să se atingă cu mâna întinsă şi neevlavioasă 
de Cina tainică: "De aceea sunt între voi mulţi neputincioşi şi bolnavi şi mor 
destui. Căci dacă ne-am judeca noi pe noi înşine, n-am fi judecaţi. lar judecaţi 
fiind de Domnul, suntem certaţi, ca să nu fim osândiţi împreună cu lumea" (| 
Cor. 11, 30-32). 


Deci uneori s-a adus celor ce s-au îmbolnăvit şi au murit pătimire şi prin mânia 
dumnezeiască. Dar şi Domnul nostru Iisus Hristos, după ce a scăpat pe slăbănog de 
boala îndelungată, a arătat în chip minunat un înţeles sănătos, zicând: "/ară, fe-ai 
făcut sănătos. De acum să nu mai păcătuieşti, ca să nu-ţi fie ceva mai rău " (În 
5,14). 1 se spune acestea ca putându-i-se întâmpla să ajungă în şi mai mari rele 
prin păcat, dacă nu S-ar păzi, după ce a scăpat odată şi a fost izbăvit prin harul 


Căci nu credem că sufletul există mai înainte de trup. Căci cum ar păcătui cel ce 
nu a fost încă chemat la naştere? Deci, neexistând un păcat şi nepreexistând nici 
o boală, ce motiv vom găsi bolii? Deci, cele ce sunt mult mai presus de noi sunt 


necunoscute înţelegerii noastre şi aş sfătui pe cei înţelepţi, şi înainte de toate m-aş 
îndemna pe mine însumi, să renunțăm la cercetarea acestora. Căci trebuie să 
cugetăm mai degrabă la cele ce ni s-au poruncit, şi să nu cercetăm cele mai adânci, 
nici să nu iscodim cele mai grele, nici să încercăm a descoperi în chip periculos 
cele ascunse în sfatul dumnezeiesc şi negrăit, 


Deci, deoarece se cuvine să cugetăm astfel, socotesc că nu în sens dogmatic a spus 
Domnul: "ca să se arate lucrurile lui Dumnezeu prin el", ci prin răspunsul Său la 
întrebare chemându-ne mai degrabă pe altă cale şi atrăgându-ne spre cele mai 
cuvenite din adâncimile ce nu ne sunt proprii. Căci şi acest mod Îi este obişnuit. Că 
acest fapt este adevărat, ascultă iarăşi cum, când sfinţii Ucenici doresc să ştie cele 
despre sfârşitul veacului şi încearcă să afle în mod precis cele despre a doua Lui 
venire, ridicându-se mult peste cele pe care le pot înţelege oamenii, atrăgându-i 
clar de la aceste întrebări, le spune: "Nu este al vostru să cunoaşteţi anii şi 
vremurile pe care le-a pus Dumnezeu în puterea Sa. Dar veţi lua putere venind 
Sfântul Duh peste voi şi îmi veţi fi Mie martori în Ierusalim şi în toată Iudeea" 


trebuia să aflăm, clar tace cu privire la rest, ştiind că numai Lui 1 se cuvine să ştie 
aceasta. Dar că nu cumva, tăcând cu totul, să-i provoace să întrebe iarăşi, ca să se 
apere de aceasta, zice în forma unui răspuns datorat: "ci ca să se arate lucrurile lui 


şi-l chinuieşte, cine nu va admira pe Doctor? Cine nu va vedea în el puterea Celui 
ce l-a vindecat? Acest înţeles socotesc că se află în spusa de faţă. 


Dar cei înţelegători pot descoperi şi lucruri mai desăvârşite. lar deoarece unii 
socotesc că au un motiv de sfadă în spusa că omul s-a născut orb ca să se slăvească 
Hristos în el, le vom spune iarăşi: Oare numai acela era orb din naştere în toată 
Iudeea în vremea venirii Mântuitorului nostru, şi nici un altul? Socotesc că vor 
recunoaşte, fără voie, că erau din aceştia o mulţime greu de numărat în toată ţara. 
Cum deci numai unuia singur sau unui alt mic număr Şi-a arătat Hristos bunătatea 
Lui? Socotesc că e de prisos să întindem cuvântul şi asupra acestui fapt. De aceea 
gândesc că, părăsind ca pe un lucru prostesc ceea ce s-a spus mai înainte, să 
spunem cu adevăr că, descoperindu-ne nouă din cele căutate atât cât trebuia să 
aflăm, mută pe Ucenici spre alt cuvânt, atrăgându-i cu măiestrie de la întrebarea 
dinainte. 


"Trebuie să fac, până este ziua, lucrurile Celui ce M-a trimis pe Mine; că vine 
noaptea, când nimeni nu poate să lucreze" (In 9, 4) 


În acestea îi mustra clar, dar blând pe ucenici că interesându-se de altceva decât de 
ceea ce trebuia şi că, lăsând calea umblată şi stabilă, au îndrăznit să pornească pe 
una care nu li se cuvenea. Căci de ce întrebaţi, zice, de cele despre care e bine să se 
tacă? Pentru ce, părăsind ceea ce e potrivit timpului, vă grăbiţi să aflaţi cele mai 
presus de înţelegerea omului? Căci nu e timpul cercetării şi al căutării stăruitoare a 
acestora, ci al lucrării. Căci socotesc că trebuie ca, lăsând întrebările despre 
acestea, să ne silim să împlinim cele poruncite de Dumnezeu şi, deoarece ne-a 
făcut apostoli (trimişi), să împlinim lucrurile apostoliei. Dar unindu-Se Domnul cu 
cei trimişi şi aşezându-Se în numărul celor ce trebuie să lucreze, totuşi le spune 
acestea ca fiind supus împreună cu noi, sau ca unul dintre noi, voilor Celui ce a 
poruncit, nu dintr-o necesitate potrivită robului, ci păstrând ceva-obişnuit 
cuvântului şi chipului familiar nouă şi practicat de noi. Căci noi obişnuim, când 
voim să convingem pe ascultători, căci cuvântul nu lucrează singur, să le arătăm că 


ne unim Şi pe noi cu ei şi simţim cu ei, precum preainţeleptul Pavel, grăind corinte- 
nilor despre sine şi Apollo, zice: "Ca să învăţaţi de la noi să nu treceţi peste ceea 
ce este scris" (| Cor. 4, 6). 


Deci zice: "Trebuie să fac, până este ziuă, lucrurile Celui ce M-a trimis pe Mine; 
că vine noaptea, când nimeni nu poate să lucreze". Şi ziua numeşte aici timpul 
vieţii în trup, MIRI Deoarece deci ziua s-a rânduit 
lucrărilor, iar noaptea, nelucrării şi somnului, de aceea timpul vieţii, când trebuie 
să se lucreze binele, zice că este zi, iar timpul în care se doarme, noapte, în care nu 
se poate lucra absolut nimic. Căci "cel ce a murit s-a curăţit de păcat", după spusa 
lui Pavel (Rom. 6, 7), deoarece, neputând face nimic, nu mai poate nici păcătui. 
Deci aici dumnezeiasca Scriptură cunoaşte şi alt înţeles al zilei, cel spiritual, şi 
pentru noapte, nu mai puţin altceva. Dar ziua e timpul potrivit în care fiecare 
gând primit ne descoperă vederea nerătăcită a celor căutate. lar îndreptarea spre 
cele ce nu se cuvin şi spre care nu trebuie să se încerce a se atrage în mod forțat 
ceea ce este folositor istoriceşte unei tâlcuiri duhovniceşti nu înseamnă nimic 
altceva decât a confunda fără pricepere ceea ce e util şi ceea ce e duhovniceşte 
folositor, tulburându-le pe toate. 


"Atât cât sunt în lume, Lumină a lumii Sunt" (În 9, 5) 


Oare, fiindcă socotim că Hristos nu va fi odată în lume, deoarece Se va înălța 
după înviere la cer, nu credem că El va fi încă între cei din viaţa aceasta? Dar, 
fiind Dumnezeu adevărat, umple nu numai cerurile şi cele de dincolo de tărie, ci şi 
lumea noastră. Şi precum, convieţuind cu oamenii, n-a părăsit cerurile -aşa simţim, 
cugetând drept - în acelaşi fel, deşi a plecat din lume cu trupul, va fi prezent nu mai 
puţin celor din ea, şi firea dumnezeiască va fi în toate, neplecând din nici una 
dintre cele ce sunt (dintre creaturi), sau nepărăsind pe vreuna, ci umplând universul 
şi dăruindu-i ceea ce se cugetă ca fiind dincolo de el. 


Deci trebuie să vedem ce înseamnă ceea ce spune Domnul în acestea. Respingând 
ca deşartă neîncrederea iudeilor în El şi arătându-i stăruind prosteşte în dogme 
pieritoare, sfătuieşte pe ucenicii Săi să lucreze mai degrabă cele ce plac Domnului 
Dumnezeu şi să înveţe să se abțină de la cele de prisos. Şi le insuflă teama de-a 
lăsa să treacă timpul faptelor fără a face nimic, dacă nu-şi dau toată silinţa de a 
bineplăcea lui Dumnezeu până ce sunt în această lume cu trupul, dându-Se ca pildă 
pe Sine însuşi. Căci iată, zice, că şi Eu lucrez ceea ce Mi se cuvine Mie. Și, 
deoarece am venit luminând cele ce au nevoie de lumină, trebuie să dau lumina şi 
ochilor trupului care bolesc de lipsa neplăcută de lumină, atunci când unii dintre 
cei ce suferă de această boală se apropie de Mine. Să înţelegem deci în sens istoric 


şi simplu cuvântul spus acum. Dar e neîndoielnic că Unul-Născut este lumina 
spirituală, Care poate să lumineze nu numai cele din lumea aceasta, ci şi toată 
cealaltă zidire mai presus de lumea aceasta. Armonizând înţelesul trupesc al celor 
spuse cu înţelesul mai înalt, socotesc că nu facem un lucru greşit. 


"Acestea zicând, a scuipat jos şi a făcut tină din scuipat şi a uns cu tină ochii 
orbului. Şi i-a zis: Mergi de te spală în scăldătoarea Siloamului (care se 
tâlcuieşte: trimis). Deci s-a dus şi s-a spălat şi a venit văzând” (|n 9, 6-7) 


Luând vindecarea acestui orb ca şi chip al chemării neamurilor, vom descoperi, 
recapitulând pe scurt, înţelesul tainei. 

» întâi, că vede pe orb trecând şi părăsind templul iudeilor. 

» Apoi vom adăuga la aceasta cu folos şi aceea că, fără vreo cerere, sau vreo 
rugăminte, ci mai degrabă printr-o pornire benevolă şi spontană, Mântuitorul 
îşi arată voinţa de vindecare a omului, dând-o şi pe aceasta ca semn că, fără 
să se producă nici o rugăminte din partea neamurilor - căci toţi se aflau în 
rătăcire -, fiind Dumnezeu bun şi prin fire bun, a trecut de la Sine la mila 
faţă de ele. 

Căci cum Sau în ce mod ar fi cerut milă de la Dumnezeu marele număr al 
elinilor, sau mintea neamurilor înfundată în cunoştinţă rătăcită în aşa fel, că nu 
putea vedea pe Luminător? Deci, precum orbul vindecat n-a văzut pe lisus, dar a 
fost făcut sănătos fără să fi nădăjduit, prin milă şi iubire de oameni, aşa s-a 
întâmplat şi cu neamurile, prin Hristos. lar vindecarea se săvârşeşte sâmbătă, căci 
ziua aceasta poate împlini astfel rolul de chip al vremii din urmă a veacului 
acestuia, în care a strălucit Mântuitorul neamurilor. Căci sâmbătă este sfârşitul 
săptămânii, iar Unul- Născut a venit şi S-a arătat nouă tuturor în ultimul ceas şi 
în timpurile din urmă ale veacului. Dar, mirându-ne şi de modul vindecării, se 
cuvine să spunem: "Cât S-au mărit lucrurile Tale, Doamne! Toate intru 
înțelepciune le-ai făcut" (Ps. 103,25). 


Dar pentru ce, va zice poate cineva, deşi poate face toate cu uşurinţă prin cuvânt, 
face tină prin scuipat şi, ungând ochii celui orb, Se arată poruncind să se facă 
încă o lucrare: "Mergi de te spală în scăldătoarea Siloamului"? Socotesc că în 
cele spuse este un înţeles adânc. 


Fapta are însă şi un înţeles tainic. Şi vom spune ce gândim 
despre el. 


e tălmăcit şi arătat de înțeleptul purtător-de-Dumnezeu Evanghelist 
rin explicarea necesară a numelui. 


Pe Acesta cunoscându-L, afundaţi în chip nevăzut în apele cristelniţei, cu 
credinţă, ne spălăm, precum S-a Scris, nu de intinăciunea trupului (| Pt. 3, 21), ci 
de boala şi necurăţia ochilor înţelegerii, ca, ajunşi curaţi, să putem privi în chi 
curat frumuseţea dumnezeiască. Deci, 


Căci este trupul Luminii celei după fire şi adevărate. Şi precum când a 
înviat pe fiul unul-născut al văduvei, ce era mort, nu S-a mulţumit numai să 
poruncească, zicând: "Tinere, ţie îţi zic: scoală-te", deşi era obişnuit să facă toate 
prin cuvânt, aşa cum voia, ci a pus mâna pe cadavru, arătând că şi trupul Său are 
lucrarea de viaţă făcătoare, aşa şi aici unge cu scuipat, arătând că trupul Lui este şi 
el pricinuitor de lumină prin simpla atingere. Căci este, precum am spus, trupul 
Luminii celei adevărate. Și pleacă orbul, spălându-se cât mai repede, şi 
îndeplineşte porunca fără întârziere, arătând în sine ascultarea neamurilor, despre 
care s-a scris: "Ia aminte cu urechea Ta la pregătirea inimii lor" (Ps. 10,17, după 
textul ebraic). Căci netrebnicii iudei sunt învârtoşaţi la inimă, dar cei dintre 
neamuri sunt dispuşi la ascultare şi prin ea se mărturisesc ca încercaţi. Şi orbul 
leapădă îndată orbirea, spălându-se, şi se întoarce văzând. Căci nu putea să placă 
altfel lui Hristos. Bună e deci credinţa, căci ne pregăteşte pentru harul dat de 
Dumnezeu, în timp ce îndoiala ne păgubeşte. "Căci omul care se îndoieşte e 
nestatornic în toate căile lui", precum s-a scris (lac. 1, 8), şi nu va primi de la 
Domnul nimic. 


"Iar vecinii şi cei ce-l văzuseră mai înainte că era orb ziceau: Nu este acesta cel 


ce şedea şi cerşea? ... Alţii ziceau: Nu este el, ci seamănă cu el. Dar acela zicea: 
Eu sunt" Un 9, 8-9) 


Minunile mai presus de fire şi ceea ce întrece înţelegerea omului nu se primesc 
uşor, ci se primesc abia când se confirmă. Căci încercarea de-a pătrunde cele mai 
presus de minte şi rațiune nu e ceva uşor. De aceea socotesc că n-au crezut unii 
dintre cei ce îl cunoscuseră mai înainte pe orb stând la răscruci, clar se mirau 


totuşi, deoarece îl vedeau în chip neaşteptat privind cu ochi luminoşi. lar alţii erau 
sfâşiaţi de îndoială față de această întâmplare, încât, privind mai atent la mărimea 
acestui fapt, spuneau că nici nu e el omul acesta, ci unul foarte asemănător cu cel 
cunoscut. Şi nu e de mirare să fi păţit unii aceasta aşa de mult, încât să refuze 
adevărul, fiind împinşi prin mărimea acestui semn dumnezeiesc până la născocirea 
unor poveşti mincinoase. Alţii dintre cei mai pricepuţi şi-au eliberat înţelegerea şi, 
lăudând minunea cu respect şi cu frică, au declarat că acest om e chiar acela. 
Această ceartă o rezolvă, îndată cel vindecat, dând mărturia cea mai vrednică de 
crezare despre sine însuşi. Căci nu se ignoră cineva pe sine însuşi, chiar dacă ar 
boli mult de aiureală. Prin aceasta el face să fie văzut Făcătorul faptelor celor mari, 
deşi nu e crezut de unii că ar avea o putere ce depăşeşte toate. 


"Deci au zis lui: Cum ţi s-au deschis ochii?" (În 9, 10) 


Sunt cu greu de acord cu el, necrezând că el este acela pe care l-au cunoscut mai 
înainte. Şi, părăsind îndoiala cu privire la aceasta, îl întreabă cum a scăpat de orbire 
şi care a fost modul acestei fapte nesperate. Căci este totdeauna un obicei al celor 
ce se minunează de anumite fapte, să întrebe mai amănunţit şi să se intereseze de 
modul cum s-au săvârşit ele. Aceasta au făcut-o şi ei, nu ca să recunoască pe 
Dumnezeu, ci ca să afle - nu de bunăvoie -puterea Mântuitorului nostru, 
povestindu-le şi vestindu-le clar orbul fapta Lui. Acesta este un chip al faptului că 
cei ce se convertesc dintre neamuri se vor face învăţători ai celor din Israel, 


Că ceea ce s-a spus e adevărat, ne vor arăta 
faptele înseşi. 


"A răspuns acela: Omul care se numeşte lisus a făcut tină şi a uns ochii mei; şi 
mi-a zis: Mergi la scăldătoarea Siloamului şi te spală. Deci, ducându-mă şi 
spălându-mă, am văzut” Un 9, ll) 


Se arată încă neştiind că Mântuitorul este Dumnezeu după fire. Căci n-ar fi vorbit 
despre EI atât de modest. Se arată cugetând şi judecând despre EI ca despre vreun 
sfânt. Precum se pare, era stăpânit de o părere ce circula prin tot Ierusalimul şi de 
un fel de a se vorbi despre EI peste tot. De altfel, nu vedem pe cei cu trupul mutilat 
şi suferind de vreo nevoie preocupaţi de străduința de-a cunoaşte pe alţii, ei 
cheltuindu-şi toată grija lor cu boala de care nu puteau scăpa. Deci Îl numeşte, 
simplu, om, şi descrie modul vindecării sale. Convins de mărimea minunii, 
trebuia să atribuie Celui ce a făcut minunea Slava firii celei mai presus de 
oameni, dar, crezând că sfinţii pot săvârşi astfel de fapte minunate prin 


Dumnezeu, e atras şi îndemnat să cugete că cel ce l-a vindecat este unul dintre 


Sfinţi. 


"Și au zis lui: Unde este Acela? Și el a zis: Nu ştiu" (În 9, 12) 


Nu dintr-o cugetare iubitoare de Dumnezeu caută aceia pe lisus, nici nu se grăbesc 
să ştie unde se află Acela, ca să ceară de la EI ceva din cele ce pot contribui la 
folosul lor, ci, orbiţi în ochiul înţelegerii mai rău decât acela în ochiul trupului, se 
aprind de cea mai nedreaptă mânie şi se reped ca nişte fiare furioase, socotind că s- 
a călcat de către Mântuitorul nostru porunca Legii, care opreşte să se lucreze 
sâmbătă. Şi s-au înfuriat nu puţin pentru că a îndrăznit să atingă tina făcută cu 
degetul din pământ şi, pe lângă aceasta, a poruncit ca acela să se spele sâmbătă. De 
aceea nu se feresc să întrebe cu neruşinare şi ură: "Unde este Acela?". Nu puteau 
ieşi din micimea de suflet cauzată de iubirea de slăvire bogată, deşi ar fi trebuit, 
dacă ar fi fost buni şi dacă ar fi cunoscut puterea lui Dumnezeu, să se minuneze de 
EI şi să-L încununeze cu laudele cuvenite. Dar se abat de la ceea ce era drept să 
cugete şi să facă, împinşi de răutatea nemăsurată a voinţei spre pizma necuvenită şi 
se gândesc în chip condamnabil că trebuie să apere Legea, socotită de ei 
nedreptăţită. De aceea, Îl caută pe lisus ca pe cel ce a lucrat sâmbătă şi, prin 
vindecarea acestui om, a călcat porunca ce trebuia respectată. Apar astfel crezând 
într-un Dumnezeu Care se arată sâmbăta lipsit de blândeţe şi neîndurat şi 
mâniindu-Se foarte, chiar dacă văd izbăvit pe omul făcut după chipul şi 
asemănarea Lui, pentru care este şi sâmbăta. "Fiul Omului este Domn şi al 
sâmbetei", după spusa Mântuitorului (Lc. 6, 5). 


"L-au dus la farisei pe cel ce fusese oarecând orb. Şi era sâmbătă în ziua în care 
făcuse lisus tina şi i-a deschis ochii" (In 9, 13-14) 


Aduc pe om la căpetenii nu ca să afle cele despre EI şi să se minuneze. Căci nu era 
de aşteptat să simtă ceva din acestea cei ce mocneau de o pizmă neasemănată 
împotriva Mântuitorului nostru, ci ca, făcând vădită, precum socoteau, fărădelegea 
Lui, să-L declare vinovat de călcarea Legii pentru pregătirea tinei sâmbăta. 
Neminunându-se deloc pentru minunea săvârşită, privesc fapta aceasta ca pe un 
păcat, folosind ca dovadă pe orbul asupra căruia a îndrăznit să săvârşească 
minunea. Li se pare că fac un lucru ce întăreşte credinţa iudaică faţă de păgâni, 
socotind că susţin până la capăt porunca Legii. De fapt în Deuteronom, Dumnezeu 
cel prin fire şi adevărat învaţă că mintea iubitoare de Dumnezeu nu trebuie să se 
îndrepte în altă parte, nici să creadă că afară de EI sunt alţi dumnezei, poruncind să 
rămână cu adevărat numai lângă EI şi să condamne aspru pe cei ce îndrăznesc să 
cugete altfel decât aşa. 


Căci zice: "De te va chema pe tine fratele tău din tatăl tău sau din mama ta, sau 
fiul tău, Sau fiica ta, sau femeia la de la sânul tău, sau prietenul tău deopotrivă 
cu Sufletul, pe ascuns, zicând: Să mergem şi să ne închinăm unor dumnezei 
Străini..., Să nu te învoieşti cu ei şi să nu asculți de ei şi să nu-i cruţe ochiul tău, 
nici să te înduri de ei, nici să-i acoperi pe ei, ci să-i ucizi" (Deut. 13, 6-8). ludeii, 
privind numai la păcatele altora şi critica unei fapte întinzând-o neînţelegător la 
toate, pe cei ce îi socoteau greşind faţă de vreo latură externă a Legii îi aduceau la 
căpetenii, cugetând că cinstesc şi prin aceasta pe Dătătorul Legii. Pentru această 
cauză îl căutau pe lisus, zicând: "Unde este Acela?". lar, neputându-L afla pe 
Acela, în locul Lui, l-au dus pe cel pentru care s-a săvârşit minunea, întărind prin 
glasul lui acuza că s-a călcat pentru el Legea de către Cel ce l-a vindecat sâmbăta. 
Că nu puţin s-au supărat pentru că s-a pregătit tina sâmbăta, ne-o arată clar fericitul 
Evanghelist. Căci, menționând ca dovadă această faptă neînsemnată, adăugă: "Și 
era sâmbătă în ziua în care făcuse lisus tina" (În 9, 14). 


"Deci iarăşi îl întrebau şi fariseii cum a văzut" (În 9, 15) 


ÎI iscodesc despre modul vindecării, aprinzând mai tare în ei focul pizmei. Îl 
întreabă mult, neignorând, cum mi se pare, minunea. Şi cum nu e cu totul absurd 
că, deşi cei ce l-au adus pe orb la ei au spus cauza aducerii, nu le-a ajuns aceasta 
pentru a acuza pe Hristos, ci îl silesc şi pe acela să mărturiseacă prin glasul propriu 
ceea ce s-a întâmplat, crezând că prin aceasta îşi vor întări motivul defăimării? 
Căci, ia seama că nu-l întreabă numai simplu dacă a fost vindecat, ci căuta să afle 
mai degrabă cum a văzut. Ei ţineau să audă că: "A făcut tină şi mi-a uns ochii”. În 
aceasta socoteau prosteşte că stă călcarea Legii, căci, văzând că au fost dispreţuite 
legile de sus, aveau motiv să se indigneze şi cugetau că trebuie să învinuiască pe 
Cel ce le-a disprețuit. 


"Iar el le-a spus: A pus tină pe ochii mei şi m-am spălat şi văd" (În 9, 15) 


Primesc cu lăcomie mărturisirea minunii ca pe o hrană a pizmei şi şi-o însuşesc ca 
pe o materie a furiei împotriva Lui. Invalidul de odinioară prezintă simplu 
întâmplarea, lăudându-L într-o mărturisire scurtă pe doctorul său şi, arătându-se 
uimit de ceea ce s-a întâmplat, socoteşte ca pe un lucru minunat faptul că, fiind uns 
de Acela cu tină ca şi cu un leac neobişnuit, a fost făcut să vadă. Dar socotesc că a 
dat o mare însemnătate şi un înţeles subţire spusei: "A făcut fină şi a uns ochii 
mei". Cineva l-ar putea vedea zicând prin aceasta: Ştiu că vorbesc la urechea unor 
pizmaşi, totuşi nu ascund adevărul. Răsplătesc cu mulţumiri pe Binefăcătorul meu, 
făcând ceva mai bun decât să aleg tăcerea necuvenită. 


Voi cinsti prin mărturisirea mea pe Doctor, Care nu S-a folosit de un mod obişnuit 
de vindecare, n-a făcut acest lucru cu vreun cuţit, prin tăieturi (anatomice), n-a 
împlinit ceea ce-mi era de folos prin amestecări de leacuri, nu S-a folosit de o 
metodă cunoscută, ci a împlinit această faptă prin mijloacele aflate de o gândire 
neobişnuită: "A făcut tină, a uns ochii mei, m-am spălat şi văd". E. de admirat pe 
drept cuvânt omul care adăugă în chip folositor la cuvintele despre aceasta, ca pe o 
coroană, cuvântul "văd". Numai că nu spune şi prin aceasta: Nu voi nega puterea 
Celui ce m-a vindecat, nu voi tăgădui harul. Căci am ceea ce doream odinioară. 
Am fost vindecat eu, care eram orb de la zămislire, cel bolnav încă din embrion şi 
din pântecele maicii mele, şi văd, adică nu văd numai ochiul deschis acoperind în 
adânc întunericul, ci văd în mod real. Am în văz cele ce le aveam înainte numai în 
urechi. îmi străluceşte lumina în jur, lumina soarelui. 


Ochiul meu este înconjurat de frumuseţea unor vederi necunoscute înainte. De abia 
acum am cunoscut Ierusalimul şi văd în el strălucind templul dumnezeiesc; văd în 
mijlocul lui sfântul altar şi, dacă mă aflu în afară părților lui, privesc în jur toată 
Iudeea, şi într-o parte văd muntele, într-alta, câmpia cu ierburi. lar când se apropie 
seara, frumuseţea minunilor de sus nu scapă ochiului meu, nici spațiul luminat de 
stele, nici lumina aurită a lunii. Mă uimesc prin aceasta de măiestria Celui ce-a 
întins cerul, cunosc şi eu pe Făcătorul din frumuseţea făpturilor. Această lărgime 
de vederi şi bogăţie de cuvinte o cuprinde spusa lui, "văd", urmată după: "a făcut 
tină şi a uns ochii mei". Căci nu lipseşte din vedere frumuseţea, nici cuvântul 
nostru bisericesc. Le spune deci acestea, afirmând cu adevărat, pe cât îi era cu 
putinţă, puterea de nedefăimat a Celui ce l-a vindecat, cel ce a fost miluit de 
Hristos, întrebat de preoţi. 


"Deci ziceau unii dintre farisei: Acest om nu este de la Dumnezeu, fiindcă nu 
ține sâmbăta" (n 9, 16) 


Nu este de la Dumnezeu, spun aiurind, Cel care are puterea să facă cele ale lui 
Dumnezeu! Căci, văzându-L încununat pe Fiul cu măsură egală a slavei cuvenite 
Tatălui, nu se ruşinează să arunce asupra Lui în chip nebunesc acuza necredinţei. 
ŞI, respingând minunea, opun Făcătorului ei pizma lor şi-L acuză fără teamă de 
păcat pe Cel ce nu ştie de păcat. Ba cred în chip neînţelegător că a călcat Legea 
prin mişcarea îndrăzneață a unui singur deget sâmbăta, deşi ei luau boul de la iesle 
şi-l duceau la apă, ba ridicau cu multă osteneală, cum s-a scris, şi oaia căzută în 
groapă (Mt 12, 11); deci strecoară ţânţarul, după cuvântul Mântuitorului (Mt. 23, 
24). Acesta era la ei un obicei des. Foarte nebuneşte şi cu disperare nu recunoşteau 
minunea lui Hristos, nici nu voiau să cunoască din minunea Lui cine este EI, ci îl 
dispreţuiau pentru călcarea sâmbetei şi-L scoteau cu totul din familiaritatea cu 


Dumnezeu, socotindu-se pe ei că au toată virtutea prin simplul fapt că nu lucrează 
şi în ziua sâmbetei. 


Deci ziceau că El nu este de la Dumnezeu, deşi trebuia să înţeleagă că este 
Stăpânul legilor Sale şi că este iubit şi plăcut lui Dumnezeu a face bine şi sâmbăta 
şi a nu lăsa pe cel ce are nevoie de milă lipsit de nădejde. Căci, când n-ar lăuda 
cineva pe lucrătorul celor bune, sau ce timp e mai tare ca virtutea? Dar aceia, deşi 
admirau pe acel vechi Iosua care a cucerit lerihonul sâmbăta şi a poruncit părinţilor 
lor să facă cele obişnuite biruitorilor, nedând vreo însemnătate odihnei de sâmbăta 
(losua Navi 6, 1), pornesc împotriva lui Hristos şi, pe măsura răutăţii lor, nu-L scot 
numai din slava cuvenită lui Dumnezeu, ci Îl lipsesc şi de cinstirea cuvenită 
sfinților. Convinşi prin pizma lor să-şi închipuie că nu are în El nimic sfânt, pe Cel 
ce aduce dreptate lumii şi a venit la noi pentru aceasta de la Tatăl îl declară lipsit 
de evlavie. 


"Dar alții ziceau: Cum poate un om păcătos să facă astfel de semne? Și era 
dezbinare între ei" (In 9, 16) 


Gândeau aceste lucruri mici, grăind şi gândind ca despre un simplu om. Dar alții, 
luând în seamă minunea dumnezeiască săvârşită în timpul odihnei de sâmbătă, se 
fac judecători mai drepţi. Căci, fără a socoti ca o greşeală şi ca un păcat ceea ce a 
făcut sâmbăta, cum nu-L înarmează împotriva celor poruncite referitor la ea? Și ei 
spun aceasta printr-o judecată corectă, văzându-L pe lisus având în Sine multă 
înţelegere. Pentru ei se impune ca o mărturisire sigură că Dumnezeu n-ar da putere 
să facă ceva bun celor ce dispreţuiesc Legea dumnezeiască şi socotesc ca nimic 
cele rânduite prin hotărârea de sus. Deci, că iudei, ei consideră că Dumnezeu I-a 
dat această putere lui Hristos, deşi a călcat Legea privitoare la sâmbătă. Socotesc 
că făcând un bine sâmbătă, nu a făcut un păcat şi nici nu ar trebui să spună cineva 
că odihna în această zi e mai importantă ca lucrarea binelui. Şi, de fapt, cum spune 
însuşi Mântuitorul, leviţilor li se îngăduie să împlinească cele sfinte sâmbăta şi 
ocuparea cu aceasta nu le este spre pagubă, ba, mai mult, nu le este fără păgubire 
oprirea de la ele. Căci i-ar putea învinui cineva că jertfesc viţeii sâmbăta, sau că 
săvârşesc şi celelalte feluri de jertfe? Ar fi mai degrabă învinuiți dacă n-ar împlini 
cele ce trebuie şi sunt impuse de legile cultului. Dacă deci sâmbăta pot urca în chip 
neîmpiedicat cu jertfele la dumnezeiescul altar pentru mântuirea unora, cum nu s- 
ar împărtăşi în mod şi mai cuvenit unui om harul prin care se săvârşeşte chiar o 
minune? Deci unii dintre iudei, ajutaţi printr-o cugetare dreaptă să judece drept, au 
lepădat ceata de pe ochii înţelegerii proprie nepriceperii unui păgân, şi se 
minunează de slava Mântuitorului, deşi nu încă în mod cu totul cuvenit, fiindcă 
spun încă despre EI lucruri mai mici decât cele ce trebuiau, deşi se despart de cei 


ce Îl osândesc cu uşurinţă. Căci aceia, dând frâu pizmei neevlavioase, şi nu 
cugetării cuvenite, îşi atribuie puterea să-L învinuiască de fărădelege; iar aceştia, 
văzând drept firea lucrului, condamnă nebunia acelora. 


Dar în mod cuvenit ei voiesc să spună şi altceva când zic: "Cum poate un om 
păcătos să facă astfel de semne?.” Ei voiesc să lupte pentru a lăuda pe sfinţi. Căci 
dacă admitem, zic, că şi cei ce obişnuiesc să păcătuiască se pot împodobi cu cele 
mai presus de fire şi pot fi văzuţi ca făcători de minuni, ce piedică ar fi ca şi cei ce 
dispreţuiesc pe Prooroci şi nesocotesc pe fericitul Moise, nedându-le nici un 
respect, să fie recunoscuţi ca săvârşitori ai celor mai bune fapte? Şi cei ce fac 
aceasta, laudă şi slava părinţilor pentru Hristos, primind cele ale Lui ca pe un 
motiv al iubirii faţă de aceia. 


"Deci zic iarăşi orbului: Ce spui tu despre EL, că ţi-a deschis ochii?" (În 9, 17) 


Fariseii socotesc că greşesc cei ce preferă să judece drept. Dar mie mi se pare că au 
uitat cu totul pe Cel ce spune 'Judecaţi judecata dreaptă" (Deut. 1, 16). Căci, 
ținuți în lanţurile pizmei, nu suportă vreun cuvânt care cinsteşte pe Hristos, ci-l 
resping ca pe unul care, susținând minunea, vrea să fie totuşi de acord cu cei ce le 
sunt contrari. Şi, rămânând la gândurile din capul lor, îşi întorc cuvintele cu 
îngâmfare spre omul care a fost vindecat şi întreabă iarăşi despre ceea ce au auzit 
de multe ori, numind din nou rău şi păcătos pe Cel ce a lucrat sâmbăta. Arătându- 
se astfel şi condamnând împreună cu EI pe orb, arată că vor să-şi ascundă 
mulțumirile pentru scăparea de boală, temându-se de mânia lor şi aşa să-l acuze 
împreună cu el pe Cel ce l-a vindecat călcând legea sâmbetei. E neîndoielnic că 
acest gând al fariseilor e plin de viclenie. Căci ce ar fi putut slăbi puterea minunii 
ca glasul unui nemulțumitor? Sau cum nu ar fi fost Hristos lipsit de slavă 
dumnezeiască dacă orbul ar fi fost învins de frică, sau dacă ar fi negat harul, 
refuzând să sufere ceva de la cei ce obişnuiesc să aducă supărare? Şi pizma e 
puternică în a convinge pe cei în care se naşte, să lucreze cu fierbinţeală, chiar dacă 
sfârşeşte în a fi luată în râs. Însă mintea scăpată de aceste porniri învinge gândurile 
neînţelepte, salvându-şi netulburată frumuseţea ei, rămânând stăpânită de ceea ce 
se cuvine şi neieşind din graniţele adevărului. Netrebnici şi îngâmfaţi sunt fariseii, 
care socotesc pe cei ce s-au hotărât să cugete şi să spună cele drepte că greşesc, şi îl 
silesc să spună cele ce nu se cuvin despre Cel ce cheamă în mod minunat spre cele 
nădăjduite pe cel gata spre mulţumire, ajuns prin minune aproape de cunoaşterea 
luminoasă. 


"Iar el a spus că e prooroc" (În 9, 17) 


Primesc o săgeată ascuţită în inimă cei ce nu se conduc de rațiunea dreaptă, ci se 
silesc să vâneze numai ceea ce convine pizmei. "Căci nu câştigă vicleanul praz", 
după cum s-a scris (Îs. 49, 25), fiindcă străduinţa lor se abate de la ceea ce se 
cuvine şi ceea ce aud pe neaşteptate nu le împlineşte nădejdea. Căci aud: "Că e 
prooroc". Cel vindecat, zicând acestea, socotea că face bine, cugetând în acord cu 
alții. Căci cei ce priveau cu neînțelegere la ceea ce s-a petrecut socoteau că n-a 
putut face nimic din acestea un om păcătos. Deci cel asupra căruia s-a săvârşit 
minunea, simțind părerea acelora, zice că este prooroc. Căci, deoarece n-a aflat 
exact cine este Acela cu adevărat, urmează gândirii obişnuite a acelora. Fiindcă era 
obiceiul lor de-a numi prooroci pe cei ce săvârşeau minuni, ca unii ce sunt prin 
aceasta mărturisiţi de Dumnezeu că sunt buni. Deci, precum aceia, judecând drept, 
nu dispreţuiau, din respect față de sâmbătă, mărimea minunii dumnezeieşti şi de 
aceea spuneau că cel ce a făcut aceasta nu e vinovat de păcat, la fel şi acesta, 
părăsind dispreţuirea din pricina sâmbetei, Îl înalţă în slavă pe Cel ce i-a dăruit 
vederea, pe Care, punându-L şi în rândul sfinţilor, Îl numeşte proroc. De aceea 
socotesc că nu dădea prea mare importanţă poruncilor Legii. Căci altfel nu s-ar fi 
minunat atât de mult de EI, nici nu L-ar fi socotit pe Doctorul lui în rândul 
proorocilor, odată ce Acela a călcat păruta oprelişte a sâmbetei. Folosit deci de 
minune şi întemeiat pe obiceiul mai înalt al iudeilor, acordă Făcătorului minunii 
dreptul de-a se fi ridicat peste păzirea Legii, făcându-şi nevinovată călcarea ei prin 
săvârşirea unui bine. 


"Dar n-au crezut iudeii despre el că era orb şi a văzut, până ce n-au chemat pe 
părinţii celui ce vedea. Şi i-au întrebat pe ei, zicând: Acesta este fiul vostru, 
despre care ziceaţi că s-a născut orb? Cum deci vede acum?" (In 9, 18-19) 


Pizma puternică împotriva Celui ce a vindecat nu-i lăsa să creadă în ceea ce 
mărturiseau toţi. Tiranizaţi de mânie, se interesează prea puţin de adevăr. De aceea 
l-au silit întâi pe orb să spună minciuni împotriva lui Hristos, iar acum, şi pe 
părinţii aceluia. Dar lucrul iese cu totul dimpotrivă. Socotesc că e cu totul de prisos 
că aduc spre întrebare pe părinţii fostului orb şi, dintr-o nemăsurată neînţelepciune, 
necinstesc însăşi Legea pe care ei vor să o respecte şi să o apere. Căci cei mai 
apropiaţi l-au adus şi ei pe cel mai înainte orb şi, prezentându-l celor ce-i întrebau, 
au declarat că s-a născut orb şi au mărturisit că acum vede. Şi pentru că Legea 
declară limpede că tot cuvântul e cunoscut că adevărat pe baza a doi sau trei 
martori (Deut. 19, 15), ei n-au adus numai mărturia a doi sau trei martori, ci au 
chemat şi pe alţii, rudenii ale celui vindecat. Dar sunt socotiți făcând un lucru 
nelegiuit şi nepriceput. Căci Legea nu este pentru ei nimic, odată ce se grăbesc să- 
şi împlinească plăcerea lor. 


Deci vom spune că, deoarece minunea îi umilea fără voie prin mărturisirea e1 de 
către vecini şi prin glasul celui vindecat, fariseii au socotit că pot convinge pe cei 
întrebaţi de ei să nu respecte adevărul, ci să spună mai degrabă părerea lor. Căci 
iată ce zic, întrebând cu multă asprime: "Acesta este fiul vostru, despre care ziceaţi 
că s-a născut orb?". Numai că nu afirmă că le vor face toate relele şi-i sperie cu 
necazuri nemăsurate, cerându-le să spună de nevoie şi silă ceea ce voiau ei să audă. 
Iar aceasta era: Nu s-a născut orb. Căci unul era scopul necredinţei lor: să anuleze 
încrederea mulţimii în Hristos şi să desființeze credinţa celor ce ÎI afirmau fără să- 
L cunoască încă. Căci precum cei ce se străduiesc să nimicească o cetate foarte 
întărâtă, o înconjoară de jur împrejur, asediind-o în toate felurile şi caută când să-i 
surpe temeliile, când îndreaptă lovituri în turnurile ei din armele lor, aşa şi fariseii 
atotindrăzneţi asediază minunea cu minciunile lor şi nu lasă nefolosit nici un mod 
al necredinţei. Dar nu puteau anula ca nereal ceea ce era cunoscut tuturor şi nu 
puteau şterge din minţi ceea ce era în admiraţia multora. 


"Au răspuns părinţii lui şi au zis: Știm că acesta este fiul nostru şi că s-a născut 
orb. Dar cum de vede acum, noi nu ştim. Intrebaţi-l pe el, căci este în vârstă. Va 
grăi el însuşi despre sine" (In 9, 20-21) 


Mărturisesc ca adevăr ceea ce nu era în nici un mod îndoielnic şi ceea ce nu se 
putea nega. Declară că ştiu că e născut din ei şi nu neagă faptul naşterii lui din ei şi 
spun limpede că s-a născut cu boala lui. Dar se rețin de la istorisirea minunii, 
lăsând să fie arătată aceasta de însăşi firea faptei întâmplate şi socotind că e mai 
potrivit să lase pe fiul însuşi să spună în ce mod s-a vindecat. Căci frica de pericol 
poate reţine pe cineva de la spusa a ceea ce se cuvine. De aceea, tremurând de 
teama cruzimii fariseilor, n-au respectat ceea ce bine s-a spus: "Lupta până la 
moarte pentru adevăr" (Eccl. 4, 28). Ei n-au făcut aceasta, căci săracul este fricos 
totdeauna. Neputând să se opună altora din pricina sărăciei, se retrage de multe ori 
în tăcerea nedorită şi în răbdarea silită. Căci, apăsat mereu de povara sărăciei, nu 
voieşte să fie împovărat şi de alte rele. Aceasta s-a întâmplat şi părinților orbului, 
deşi cuvântul lor nu voia să se abată de la adevăr. Căci, deşi ei cunoşteau mai bine 
pe cel născut din ei decât se cunoştea el însuşi, totuşi pe Doctor Îl cunoştea mai 
bine el decât părinţii, prin experiența ce o avea din trăirea minunii. Deci 
mărturisesc clar ceea ce ştiu, ca unii ce sunt chemaţi să facă aceasta în mod 
cuvenit. Dar despre ceea ce putea spune mai adevărat acela, având despre aceea o 
cunoştinţă mai exactă, cer să fie întrebat acela însuşi. Şi nu mi se pare că adăugă 
fără gândul la Dumnezeu, la cuvintele lor: "căci este în vârstă”. 


Căci dezaprobă prin aceasta necredinţa fariseilor. Fiindcă cel ce a dobândit vederea 
are de la vreme şi de la vârstă puterea de-a cugeta, când vorbeşte despre minunea 


aceasta şi despre modul în care s-a săvârşit cu el, şi nu va vorbi cu o minte 
copilărească, ci va grăi bine, dintr-o minte înaintată, şi va şti să laude cum se 
cuvine cele ce voieşte. Din aceasta se va putea vedea în mod necesar necredinţa 
neruşinată a fariseilor. Căci se va arăta că nu cred nici celor apropiaţi, nici orbului 
însuşi şi că el nu spune acestea nici dintr-o minte slabă, nici lunecând cu uşurinţă 
dintr-o înţelegere copilărească într-o grăire mincinoasă, ci având o vârstă care nu 
ignoră firea lucrurilor. 


"Acestea le-au spus părinţii lui, fiindcă se temeau de iudei. Căci iudeii 
plănuiseră că, dacă cineva va mărturisi că El este Hristosul, să fie dat afară din 
sinagogă" (In 9, 22) 


Bine şi potrivit le spune Domnul nostru lisus Hristos fariseilor: "Vai vouă, 
învăţătorilor Legii, că aţi luat cheia cunoştinţei şi voi nu intraţi şi pe cei ce vor să 
intre îi opriți" (Lc. 11,46). Să spună iarăşi iubitorul de Dumnezeu dacă nu vede în 
cele afirmate frumuseţea adevărului. Fiindcă nu va minţi vreodată Hristos. Căci 
iată că, pe lângă faptul că nu se grăbesc să înveţe pe nimeni despre venirea Lui, îi 
sperie şi pe cei ce Îl pot cunoaşte din strălucirea faptelor Lui, cu o teamă greu de 
suportat, şi prin sălbăticia lor silnică îi împiedică să mărturisească pe Cel ce îşi 
arată puterea în minunile Lui. Căci nu se ruşinează netrebnicii să scoată pentru 
aceasta din sinagogă pe cel recunoscător şi care de aceea e şi dispus să creadă, 
folosindu-şi puterea pentru a înstrăina într-un mod oarecare pe cel ce se lipeşte de 
Dumnezeu şi pentru a îndemna pe Domnul tuturor să-Şi îndrepte mânia împotriva 
duşmanilor lor. Dar minunatul Evanghelist îi apară şi zice că cei întrebaţi au fost 
biruiţi de frică şi de aceea n-au voit să spună că Hristos a vindecat pe cel născut din 
ei, că, dezvăluind mărimea urii iudeilor, să o facă cunoscută şi celor de după ei. 
Căci, ce poate fi mai neomenesc ca fapta care pricinuieşte pedepse celor 
recunoscători pentru binele ce li s-a făcut şi duce spre trebuinţa de-a fi osândiţi cei 
ce au cunoscut pe Cel vestit prin Lege şi Prooroci? Dar vom afla din Sfintele 
Scripturi că nu e necunoscută Sfinţilor Prooroci gândirea necredincioasă a iudeilor. 


Căci se zice: "Cel ce cerci inima şi rărunchii" (Ps. 7, 9), străbătând până la 
despărțitura sufletului şi a duhului, dintre încheieturi şi măduvă, şi destoinic este 
să judece simţirile şi cugetările inimii (Evr. 4, 12), Căruia Îi sunt goale şi 
descoperite (Evr. 4, 13). Vai, fii răzvrătiți! "Acestea zice Domnul: Făcut-ai sfat, şi 
nu prin Mine, şi tocmeli, nu prin Duhul Meu, ca să adăugaţi păcate peste 
păcate" (îs. 30,1). Căci cel ce zice că Domn este lisus, zice numaidecât în Sfântul 
Duh, după cuvântul lui Pavel (| Cor. 12, 3). Dar cugetând cineva cele opuse nu o 
face în Duhul Sfânt, ci va grăi mai degrabă în Belzebut. Deci nu prin Sfântul Duh 
sunt tocmelile iudeilor, căci au adăugat păcate peste păcate. lar prin aceasta şi-au 


atras înainte de toate pieirea capetelor lor. Dar au transmis-o şi altora prin 
împiedicarea acelora de a mărturisi pe Hristos. Căci fapta lor este plină de extremă 
necredinţă. Şi de ei zice Psalmistul că se află într-o stare de păcat şi lipsită de orice 
folos: "Doamne, întru mânia Ta îi vei tulbura pe ei şi-i va mânca pe ei focul. 
Rodul lor îl vei pierde de pe pământ şi sămânţa lor dintre fii oamenilor, că s-au 
abătut spre rele, au cugetat sfaturi care nu vor putea să stea" (Ps. 20, 10-12). 
Căci n-au putut să dea tărie sfatului lor cel opus lui Dumnezeu, deşi au încercat de 
multe ori şi prin zeci de mii de moduri să facă să dispară slava lui Hristos. Căci I- 
au întors spatele, adică au ieşit de la faţa şi din ochii Stăpânului tuturor. De aceea, 
cu dreptate veţi umbla în lumina focului vostru şi în flacăra de care aţi ars. 


"Deci au chemat a doua oară pe omul care fusese orb şi i-au zis lui: Dă slavă lui 
Dumnezeu. Noi ştim că Omul Acesta este păcătos" (In 9, 24) 


Neputând să împiedice pe om să vorbească bine despre Hristos, încearcă prin alt 
argument să obțină aceasta şi se grăbesc să-l atragă spre scopul lor printr-un mijloc 
blând. Neamintind deloc de Hristos, nici declarându-L Doctor, uneltesc prin multe 
cuvinte să-l convingă cu multă viclenie să atribuie lui Dumnezeu slavă pentru 
minunea săvârşită. 


Prefăcându-se prin aceasta că sunt evlavioşi, îi cer să simtă şi să creadă împreună 
cu ei, deşi ei sunt stăpânii de cea mai mare necredinţă, şi declară păcătos pe Cel ce 
a venit spre nimicirea păcatului. Şi, neaducând nici o dovadă a bârfirii, ci 
însuşindu-şi şi cugetând ceva mare şi înalt despre ei, şi prin aceasta socotindu-se 
îndreptățiți să înveţe poporul, îi poruncesc să le acorde credinţa pentru importanţa 
persoanelor lor şi să-i asculte din obligaţie. Căci prin cuvântul "noi ştim", se arată 
stăpâniţi de o mândrie asemenea cu a celor ce nu-şi cunosc mintea şi nu cred că au 
mereu de învăţat. Dar şi aceasta ne face să ne mirăm de mintea prostită a iudeilor. 
Căci, poruncind să se atribuie lui Dumnezeu slava pentru minune, ca singurul 
lucrător prin putere proprie al acestor fel de fapte, totuşi Îl condamnă pe 
Dumnezeu, şi nu numai ei, ticăloşii, ci silesc şi pe alții să cugete ca ei. 


Fiindcă atribuind numai cunoştinţei lor faptul de-a şti sigur că Hristos e păcătos, nu 
îşi dau seama că au în capetele lor cugetările cele mai rele. Căci, obişnuiţi fiind să 
se laude cu învăţăturile câştigate din Lege şi împovăraţi din greu de Sfintele 
Scripturi, vor plăti cu pedeapsă mai mare pentru cele pe care le ştiau despre taina 
lui Hristos, prefigurată şi grăită în multe feluri în Lege şi Prooroci, dar prin multă 
nepăsare şi-au atras neştiinţa, deşi ştiau exact ceea ce trebuia să facă şi să vrea cu 
toată râvna. Fiindcă trebuia să îndrume mintea turmelor ca să cunoască tainele 
privitoare la Hristos şi să încerce să înveţe mai degrabă pe alții ca să afle ceea ce 


trebuia să afle. Dar cei largi în vorbe şi tari în mândrie, strigând cu multă 
îngâmfare: "Noi ştim", resping cuvintele Legii, socotind, ca alt norod, că cele ale 
lui Moise şi ale proorocilor nu sunt nimic. 


Căci nu iau în seamă cele vestite prin glasul proorocilor despre vremea venirii 
Domnului nostru lisus Hristos. "Căci atunci, zice, se vor deschide ochii orbilor şi 
vor auzi urechile surzilor. Atunci va sări şchiopul ca cerbul şi va fi limpede 
limba gângavilor" (Îs. 35, 5). Căci s-a tămăduit slăbănogul în cristelniţa Vitezdei, 
după ce a vieţuit treizeci şi opt de ani în neputinţa lui, precum s-a scris (În 5, 1 s. 
u.), la un singur cuvânt al Mântuitorului, părăsind patul şi sărind ca un cerb. Dar, în 
loc să se minuneze de lisus pentru aceasta, se plângeau că a călcat sâmbăta şi, 
susținând că a nesocotit Legea, respingeau prin speculaţii harul minunii. Fiind scos 
demonul, a vorbit mutul. Dar aceia s-au rostogolit într-o neînțelegere atât de mare, 
încât n-au dobândit nici cel mai mic folos din aceasta. A văzut orbul, s-a împlinit 
prevestirea proorocească, cuvântul cel prin Duhul a ajuns la capăt. Şi ce-au făcut? 
larăşi bolesc aceia văzând acestea, declarând păcătos pe Cel ce străluceşte 
dumnezeieşte şi arată prezent ceea ce se aştepta de vreme îndelungată să vină de 
sus. 


"Deci a răspuns acela: De este păcătos, nu ştiu. Una ştiu: că, fiind orb, acum 


văd" (În 9, 25) 


Un har îndoit a primit, precum se vede, orbul de odinioară, de la Hristos: i s-a 
deschis împreună cu ochii trupului şi mintea. Şi precum soarele nostru dă 
lumină ochilor trupeşti, 

Căci auzi cum, din multă iubire 
față de Hristos, se opune răutății căpeteniilor şi numai că nu-i loveşte în mod 
cuvenit pe cei îmbătaţi şi lepădaţi. Și, împletind cuvântul cu un respect 
corespunzător şi acordând treptei învăţătorilor cinstirea datorată, spune cu 
smerenie: "De este păcătos, nu ştiu". Dar pentru aceasta nu afirmăm că omul nu 
ştia că Hristos nu era păcătos, ci socotim că el răspunde acelora acestea: N-are 
decât să spună cineva aceasta. Dar, silit fără voie să aud cele ce nu trebuie, nu pot 
defăima pe Binefăcătorul meu şi nu sunt de acord cu cei ce voiesc să necinstească 
pe Cel căruia 1 se datorează toată cinstirea. Nu voi numi păcătos pe Făcătorul unei 
astfel de minuni, nu voi rosti o sentință rea faţă de Cel ce poate să săvârşească cele 
ale lui Dumnezeu. Minunea pe care-o văd în mine nu mă lasă să consimt la 
cuvintele voastre. Căci eram orb şi văd. Nu am crezut pentru că am auzit vorbind 
pe altul de faptele Lui; nu sunt cucerit de povestiri străine, nu mă minunez de fapte 
săvârşite cu alții. Eu însumi, zice fostul orb, văzând, am devenit dovada puterii 
Aceluia, arătând în mine frumuseţea iubirii Lui de oameni. Acestea socotesc că se 


cuvine să se înţeleagă din cuvintele celui ce a văzut. Căci, spunând: "De este 
păcătos, nu ştiu", a adăugat îndată: "Una ştiu: că, fiind orb, acum văd". Deci nu 
adăugă o simplă expunere, ci un argument foarte înţelept. 


"I-au zis deci lui iarăşi: Ce ţi-a făcut? Cum ţi-a deschis ochii?" (În 9, 26) 


Se interesează iarăşi şi întreabă despre modul minunii, nefăcând acest lucru cu 
inimă bună şi cu dorinţa bună de învăţătură, ci, deşi lăsau în afară de orice critică şi 
de orice cuvânt rău pe Hristos cel lăudat de toţi, reiau toate acestea socotind că 
omul nu va spune aceleaşi lucruri, ci se va clătina cumva în explicarea faptei şi va 
spune ceva contrar celor de dinainte, iar ei folosindu-se de vreo contrazicere în 
ceea ce spune acela, să-l descopere ca pe un născocitor şi mincinos. Căci stăruiau 
în multă neînțelegere şi cugetau la ceea ce s-a săvârşit cu gândul ca măcar în 
simplele cuvinte ale omului vor afla vreo contrazicere. Fiindcă cei ce nu renunţă să 
urască pe nedrept voiesc să ameţească pe ceilalți când se interesează de ceva ce li 
s-a întâmplat şi socotesc că nu li s-a întâmplat aceasta cu adevărat. Ei voiesc să 
audă nu o dată, ci de multe ori aceleaşi lucruri de la cei ce le istorisesc, ca să-şi 
întărâte iarăşi mânia, devenită mai puţin vie, împotriva acelora. Căci conştiinţa ne 
umileşte mereu privind cele din noi şi nu încetează să ne acuze de nedreptate, chiar 
dacă o anumită împătimire ne face dulce tendinţa de-a nedreptăţi. Deci îl instigă pe 
cel vindecat să repete iarăşi fără să vrea şi să revină prin aceleaşi cuvinte, 
îndemnându-se unii pe alţii să observe de nu cumva s-a făcut ceva contrar Legii 
prin minunea dumnezeiască săvârşită sâmbăta. Căci conştiinţa potoleşte pornirea 
sălbatică din ei, opunându-i o mustrare, asemenea unui frâu. 


"Le-a răspuns: V-am spus adineauri şi n-aţi auzii? De ce voiţi să auziţi iarăşi?" 
(n 9, 27) 


E un lucru de prisos, zice, să vorbesc iarăşi urechilor neascultătoare. Degeaba mă 
întrebaţi de multe ori despre acestea, voi, care nu vă folosiţi cu nimic. Căci, deși aţi 
aflat şi v-aţi putut convinge, îmi porunciți să repet din nou aceleaşi cuvinte fără 
nici un folos, precum îmi arată experienţa. Prin acestea cel vindecat îi mustră pe 
farisei că nu înţeleg nimic, deoarece îşi întorc, precum s-a scris, urechea de la 
adevăr Ul Tim. 4, 4) şi, înfuriaţi fără motiv pentru călcarea Legii, poruncesc celui 
ce voieşte să laude pe Făcătorul minuni: să primească rolul de acuzator, în loc să-l 
lase să fie un admirator al lui lisus. Acesta era cu adevărat scopul lor. Căci le era 
cu totul indiferent şi fără nici o importanţă călcarea Legii. De aceea, părăsind 
judecata dreaptă, se gândeau numai la ceea ce le plăcea lor, deşi declarau că se 
gândesc la Dumnezeu, Care zice: "Buzele preotului vor grăi şi vor păzi judecata; 
şi vor cere Legea din gura lui" (Mal. 2, 7). 


"Nu cumva voiţi Să vă faceţi şi voi ucenici ai Lui?" (În 9, 27) 

A mărturisit clar, fără nici o reţinere, că el s-a făcut ucenic, chiar dacă nu prin 
cuvânt, căci prin minune a crezut, prin faptul că a căpătat vederea în chip minunat 
dorind să fie unul dintre cei ce primesc învăţătura. Căci, zicând către aceia: "Nu 
cumva voiţi Să vă faceţi şi voi ucenici ai Lui?"- deşi îşi ascunde mai întâi intenţia 
de a se face şi apoi faptul de a deveni ucenic -, se gândeşte într-un fel oarecare, 
înainte de credinţa deplină, la cuvântul: "în dar aţi luat, în dar să daţi", deci arată 
că e pregătit cu mult belşug să-i îndemne şi pe aceia în mod neobosit să se 
gândească la ceea ce le este de folos. Deci s-a gândit foarte bine la spusa din cartea 
Pildelor: "Vorbeşte la urechile celor ce aud" (Pilde 25, 9). 


Prin acestea pare să le dea de înţeles ceva ascuns. Şi ceea ce este aceasta, voi spune 
pe scurt. Erau unii dintre căpetenii care recunoşteau că este cu adevărat Hristos Cel 
ce a făcut minunea, dar, ţinând ascunsă în ei această cunoştinţă despre EI, ea 
rămânea necunoscută de cei mulți. Aceasta ne-o va mărturisi şi însuşi înțeleptul 
Evanghelist, zicând: conducătorii cunoşteau că El este Hristosul, dar n-o 
mărturiseau din pricina fariseilor. Dovadă despre aceasta o dă şi Nicodim, zicând 
direct către Domnul nostru lisus Hristos: "Rabbi, ştiu că ai venit de la Dumnezeu 
şi că nimeni nu poate face minunile pe care Tu le faci, dacă nu este Dumnezeu 
cu el" (În 3, 2). Ştiau deci aceasta unii dintre conducători şi cuvântul despre 
aceasta circula prin tot Ierusalimul şi mulțimea iudeilor bănuia că fariseii ştiau, dar 
că nu voiesc să mărturisească din pricina răutăţii şi a pizmei. lar că şi acest lucru 
era adevărat, o vom arăta din Scripturile evanghelice. 


Căci însuşi fericitul loan, care se afla în templu când învăţa lisus şi spunea cele ce 
păreau, după judecata ascultătorilor, că nesocotesc Legea, zice despre căpeteniile 
iudeilor că nu făceau nici o mişcare, ba nici nu îndrăzneau să spună vreun cuvânt, 
când El nu înceta să spună cele ce se abăteau de la Legea Veche. Totuşi, erau 
priviţi cu bănuială de către mulțime, aşa cum ni se spune şi aici. Şi, de fapt, precum 
s-a Scris, unii dintre ierusalimiteni ziceau: "Nu este Acesta Cel pe Care caută să-L 
ucidă? lată că acum vorbeşte pe faţă şi nimic nu-i zic. Nu cumva Acesta este 
Hristos?" (În 7, 26). Numai că nu spune Evanghelistul că învățătorii ştiau că EI 
este cu adevărat Hristos. Căci, deşi se gândeau cu multă îndrăzneală să-L ucidă şi 
vorbeau despre aceasta, uneori se fereau de cuvintele directe. O astfel de bănuială 
fiind deci răspândită în tot Ierusalimul, ştia de ea şi fostul orb, şi avea în urechi 
cuvântul despre aceasta. Pe drept cuvânt deci, dându-i în oarecare fel pe faţă, zice: 
"Oare îmi porunciţi în zadar să repet aceleaşi cuvinte şi să laud în oarecare fel 
minunea, sau cereţi cu plăcere istorisirea ei, însetând să vă faceţi ucenicii Lui, dar 
vă temeţi să vă umiliți unul pe altul şi preferaţi ruşinea nerecunoştinţei, cunoştinței 
cele atât de minunate?”. 


"Și l-au ocărât pe el şi i-au zis: Tu eşti ucenicul Aceluia, noi Suntem ucenicii lui 
Moise" (In 9, 28) 


Evanghelistul surâde oarecum spunând aceasta. Căci vede pe cei chemaţi la preoţie 
căzuţi în atâta prostie, încât socotesc un lucru atât de venerabil, cum e îndrumarea 
de către Hristos, ca obiect de ocară, deşi unii dintre sfinţi o caută cu iubirea cea 
mai mare. Căci unii spun: "Cât de dulci sunt cuvintele Tale limbii mele, mai mult 
decât mierea în gura mea" (Ps. 118,103). Altul iarăşi spune Domnului nostru lisus 
Hristos despre cei ce nu cred în El: "Pierde-i pe ei, şi va fi cuvântul Tău mie spre 
veselie şi bucurie inimii mele" (ler. 15, 16). Deci, neschimbând nimic din aceste 
sfinte cuvinte, socotesc vinovat pe cel învăţat de Hristos, Care declară dogmele 
adevărate contrare lor. Îl fac învăţător al orbului pe Hristos, iar al lor, pe Moise. Şi 
de fapt neamurile au fost luminate de Hristos prin învăţătura evanghelică, iar Israel 
a murit în tipurile date prin Moise şi s-a scufundat în umbra literei. De aceea Pavel 
zice despre ei: "Căci până azi, când se citeşte Moise, stă un acoperământ pe 
inima lor" Ul Cor. 3, 15). Şi nu e nici o îndoială că am înfăţişat istoria privitoare la 
orb ca pe un chip pentru neamuri. Căci cele spuse despre el în chip, s-au strămutat 
în adevărul cu privire la ele. 


Dar e de notat şi aceea că osânda aruncată asupra orbului din cauza lui Hristos este 
un lucru plăcut şi plin de toată slava. Căci cei ce nu se feresc să-i prigonească pe 
iubitorii lui Hristos prin cele ce socotesc că îi întristează, îi înveselesc fără să ştie, 
declarându-i mai degrabă luminaţi prin cele care socotesc că i-ar înjosi. Căci 
nenorociţii de farisei îşi coboară capetele lor, şi nu pe Hristos, când spun despre 
orb că e ucenic "al Aceluia”. Fiindcă îşi sporesc îngâmfarea, când zic: "Iar noi 
suntem ai lui Moise". 


"Noi ştim că lui Moise i-a grăit Dumnezeu. lar pe Acesta nu-L ştim de unde este" 
(In 9, 29) 


Mândrindu-se iarăşi, având ca armă nebunia lor obişnuită şi foarte iubită, şi 
bazându-se pe o neruşinare neînfrântă, declară: "Noi ştim”. lar adăugând: "că lui 
Moise i-a grăit Dumnezeu", prin aceasta socotesc că cinstesc pe Moise, dar de fapt 
îl defaimează, nedând nici un preţ învățăturilor aceluia. Căci condamnă cu 
neînțelegere pe Cel pe Care încă nu-L cunosc, mai bine-zis Il necinstesc după ce L- 
au cunoscut, deşi Legea declară că nu e îngăduit vreunora să facă şi să spună ceea 
ce nu e drept şi nu se cuvine. 


De fapt ei zic iarăşi aceasta: E lucru recunoscut că Dumnezeu a grăit către Moise. 
Nici o rațiune nu îndeamnă la îndoială că prin el s-au dat unele legi şi că ela 


stabilit normele pentru fiecare lucru din cele ce trebuie împlinite. De aceea, 
nesocoteşte Sfintele Scripturi cel ce cugetă contrar aceluia şi calcă porunca 
privitoare la sâmbătă. S-a făcut o vindecare sâmbăta. Pe Cel ce a făcut aceasta nu e 
drept a nu-L cunoaşte ca vrednic de osândă. Deci cu dreptate spunem că n-a păzit 
legea dumnezeiască. Astfel, când spun despre Hristos: "Nu-L ştim de unde este”, 
nu spun aceasta ca neştiind cine sau de unde este. Căci în alt loc au mărturisit clar 
cele privitoare la EI: "Nu este Acesta fiul teslarului, al cărui tată şi a cărui mamă 
îi cunoaştem? Cum deci zice că: M-am pogorât din cer?" (Mt. 13, 55). 


Deci nu luăm în înţeles de necunoaştere cuvântul: "Nu-L ştim de unde este", ci 
vom privi aceasta ca rod al îngâmfării lor. Ei spun acest cuvânt dispreţuindu-L şi 
socotindu-L ca pe nimic. Ba se arată voind şi aceasta: să ne convingă că, cugetând 
ceea ce se cuvine, să trecem la o pătrundere mai subțire. Zicând: "Ştim că 
Dumnezeu a grăit lui Moise", afirmă: Deci vom crede fără şovăială celor spuse 
prin el şi vom păzi cele poruncite de Dumnezeu, dar pe Acesta nu-L ştim. Căci n-a 
grăit prin El Dumnezeu, nici n-am cunoscut aşa ceva prin El. Dar fariseii, deşi erau 
obişnuiţi cu o înţelepciune aparentă şi se lăudau mult cu cunoştinţa cuvintelor 
dumnezeieşti, nu se gândeau şi la aceea că Dumnezeu -Tatăl, prevestind prin 
preaînţeleptul Moise că va veni la vremea Sa lisus, zice: "Proroc că pe tine voi 
scula dintre fraţii lor şi voi da cuvântul Meu în gura Lui şi va grăi lor cum voi 
porunci Lui. Şi pe omul care nu va asculta cele ce va grăi Prorocul acela în 
numele Meu, Mă voi răzbuna pentru EL" (Deut. 18, 14-15). 


Deci cu dreptate ar putea spune cineva iudeilor: Voi, care spuneţi doar că nu ştiţi 
decât să ascultați, dacă vă lăsaţi convinşi de cuvintele lui Moise, fiindcă lui i-a 
grăit Dumnezeu, de ce nu faceţi aceasta şi cu Hristos, pe Care II auziţi zicând: 
"Cuvintele pe care Eu le grăiesc nu sunt ale Mele, ci ale Tatălui Care M-a 
trimis" (În 14, 21). Şi iarăşi: "De la Mine nu grăiesc, ci Tatăl, Care M-a trimis, El 
Mi-a dat poruncă ce să spun şi ce să grăiesc" (În 14, 10). Deci cuvintele fariseilor 
sunt minciună şi născociri ale unor cugetări deşarte. Dacă din pricina aceasta spun 
că trebuie să urmeze lui Moise, fiindcă i-a grăit Dumnezeu, de ce nu cugetă acestea 
şi despre Hristos, Care a spus clar cele pe care le-am amintit adineauri? Cinstind pe 
de o parte Legea şi făcându-se că o socotesc vrednică de respect pentru plăcerea lui 
Dumnezeu, pe de altă parte o dispreţuiesc, nevrând să primească ceea ce este mai 
potrivit timpului. Aceasta o făceau cu Hristos pentru iconomia Lui în trup, deşi era 
prevestit ca Prooroc. 


"A răspuns omul şi a zis lor: Aceasta este minunea, că voi nu ştiţi de unde este, şi 
EI mi-a deschis mie ochii" (In 9, 30) 


Sunt uimit, zice, când spuneţi că nu cunoaşteţi pe Cel dovedit plin de atâta 
sfințenie şi putere dumnezeiască prin cele ce le-a lucrat! Şi faceţi aceasta 
socotindu-vă că staţi nedespărţiți lângă Dumnezeu şi că vă bucuraţi de Sfintele 
Scripturi şi că aţi fost însărcinaţi cu conducerea şi cu grija de-a fi buni. Căci cui 
i s-ar cuveni să cunoască bine pe făcătorii de minuni prin Dumnezeu, dacă nu celor 
rânduiţi ca preoţi şi cărora li s-au dat în grijă tainele vrednice de respectat? Deci, 
zicând că se miră de ei, care se afirmă necunoscători ai Celui ce a săvârşit cu el o 
minune dumnezeiască, atât de vrednică de respect şi de extraordinară, îi ceartă 
indirect că sunt atât de departe de sfinţenie şi de simţirea evlaviei, încât mărturisesc 
că nici nu cunosc deloc pe Sfântul adevărat, adică pe Hristos. 


Căci, dacă ţinem seama de raţiunea care ne e proprie, trebuie să recunoaştem că 
adevărata şi spusa că toată vietatea iubeşte ceea ce-i este asemenea. Dar atunci, 
cum, dacă sunt sfinţi şi buni, refuza să se alipească de Cel sfânt şi bun? Deci spusa 
de mai sus cuprinde o mustrare evidentă a purtării fariseilor. Căci socotesc că 
înţelegerea celor râvnitori doreşte să se adauge la cele ce se văd, că prin ea să se 
vădească mai clar ceea ce este ascuns în ele. Şi ce era ascuns aici? în toată ludeca 
era răspândit zvonul despre Mântuitorul nostru lisus Hristos, dar ca despre un 
prooroc. Căci aşa II prevestise Legea că va veni, zicând: "Prooroc va scula vouă 
Dumnezeu din fraţii voştri" (Deut 18, 18). Dar aveau nădejdea că, arătându-Se la 
vremea Sa, le va grăi lor cele mai presus de Lege, şi, împlinind voinţa Dătătorului 
Legii, îi va învăţa cele ce se cuvin şi mai mult. Şi să nu te miri dacă există la iudei 
aceasta nădejde şi astfel de vorbire, odată ce şi la cei de alt neam era răspândită o 
astfel de nădejde. Femeia samarineancă zice: "Știu că vine Mesia, Care se 
numeşte Hristos. Când va veni Acela, ne va vesti nouă toate" (În 4, 25). Deci ştiau 
iudeii foarte clar că va veni Hristos, căci El este Mesia, şi El va descoperi voia mai 
înaltă a lui Dumnezeu, ba, pe lângă aceasta, va deschide şi ochii orbilor. Căci a fost 
mărturisit astfel de către Isaia, care a spus clar: "Că atunci se vor deschide ochii 
orbilor" (Îs. 35, 5). Dar circula în Ierusalim şi alt cuvânt. Deoarece proorocul Isaia 
a spus că Fiul negrăit al lui Dumnezeu-Tatăl este necunoscut, zicând: "Jar neamul 
Lui cine-l va spune?" (Îs. 58, 8), iudeii, sucind înţelesul acestei spuse în sensul 
gândit de ei, declarau că Hristos nu se va cunoaşte deloc, neștiind nimeni de unde 
este, deşi dumnezeiasca Scriptură ne va arăta deplin naşterea Lui după trup, 
spunând de aceea: "Iată Fecioara în pântece va avea şi va naşte Fiu" (Îs. 7, 14). 
Dar, pentru că iarăşi mintea iudeilor era anevoie de călăuzit spre înţelegerea celor 
necesare şi socoteau că Hristos nu se va cunoaşte, nu e greu de-a vedea din cele 
arătate de fericitul Evanghelist loan ce ziceau ierusalimitenii despre EI: "Deci 
ziceau unii dintre ierusalimileni: Nu este oare Acesta pe care-L căutau să-L 
ucidă? Şi iată că vorbeşte pe faţă şi ei nu-I zic nimic. Nu cumva au cunoscut 


căpeteniile cu adevărat că Acesta este Hristos? Dar pe Acesta îl ştim de unde 
este. Insă Hristosul, când va veni, nimeni nu ştie de unde este" (|n 7, 25-27). 


În timp ce iudeii cugetau în chip neînţelegător unele ca acestea despre Hristos, 
orbul de mai înainte a primit îndată de la minune înţelegerea Lui şi numai că nu 
răpeşte spre întărirea cugetării sale cuvântul fariseilor. "Căci acesta, zice, e lucru 
de mirare, că nu ştiţi de unde este, şi El mi-a deschis ochii". Văd două minuni, 
zice, şi foarte clare, care-mi confirmă că El este Hristos. Căci nici nu ştiţi de unde 
este, dar EI deschide ochii mei. Deci EI este în mod clar Cel prevestit prin Lege şi 
mărturisit prin glasul proorocilor. 


"Știm că pe păcătos nu-l ascultă Dumnezeu. Dar de este cineva cinstitor de 
Dumnezeu şi face voia Lui, pe acesta îl ascultă'(In 9, 31) 


Știind într-un fel oarecare de mai înainte de prezicerile proorocilor şi văzându-le 
împlinite, constatând şi că ei nu ştiu de unde este Hristos, şi că prin EI s-au deschis 
ochii orbilor, din toate îşi adună sieşi ajutoarele pentru credinţă. Dar la acestea mai 
adaugă şi un alt temei. Deci din aceste multe temeiuri ce se impun spre mărturisire, 
căutarea lui folositoare şi cuvenită îl determină să ajungă la o concluzie de 
Dumnezeu iubitoare. Cugetând cele bune, el afirmă că Dumnezeu cel iubitor de 
dreptate şi de virtute nu ascultă niciodată pe iubitorii de păcat. Şi consideră această 
concluzie ca pe una care trebuie admisă în mod neîndoielnic şi care nu poate fi în 
nici un fel contrazisă. În baza ei, cei obişnuiţi să cinstească pe Dumnezeu vor 
asculta pe Domnul tuturor. Scopul acestei concluzii se referă la Hristos, dar poate 
avea şi un caracter mai larg, având o semnificaţie generală. Căci, precum am arătat 
înainte, fostul orb are o înţelegere mai modestă despre Hristos, întrucât n-a aflat 
mai exact că este Dumnezeu după fire şi de aceea cugetă şi vorbeşte despre EI ca 
despre un prooroc, despre care se poate vorbi cu evlavie. Dar ceea ce spune se 
potriveşte lui Hristos, căci EI este Dumnezeu după fire şi, ca atare, cere slujirea de 
la cei evlavioşi ca jertfă duhovnicească. 


"Din veac nu S-a auzit Să fi deschis cineva ochii unui orb din naştere" (In 9, 32) 


Foarte indignat, precum se vede, îndurerat de defăimarea lui Hristos şi întristat la 
culme, deoarece, osândindu-l, i-au zis: "Tu eşti ucenicul Aceluia, iar noi suntem 
ucenicii lui Moise", fostul orb se grăbeşte să-L apere pe învățătorul său şi opune 
celor făcute de Moise faptele strălucitoare ale Mântuitorului nostru, arătând că, pe 
cât este de mare în fapte minunate, pe atât este mai înalt în cele bune. Căci oare nu 
e necesar ca Cel ce săvârşeşte lucruri mai mari să fie mai înalt şi în slavă? Da, fără 
îndoială. Şi arată aceasta îndată, amintind vechea proorocie care a prevestit despre 


prezenţa lui Hristos, zicând: "Atunci se vor deschide ochii orbilor". Şi nimeni n-a 
săvârşit înainte o astfel de minune. Acest lucru s-a împlinit numai prin EI, pe Care 
voi nu-L cunoaşteţi, deoarece nu vă sfiiți să-L numiţi păcătos. Deşi s-a arătat o 
mare ceată de Sfinţi Prooroci, şi Sfintele Scripturi ne înfăţişează cete nenumărate 
de drepţi, dar "din veac nu s-a auzit ca cineva să fi deschis ochii unui orb din 
naştere”. Deci nu este Acesta Hristosul Care S-a arătat în fruntea vestirilor 
proorocilor, Care a dus la împlinire cele anunţate odinioară? Căci dacă nimeni 
afară de EI n-a deschis ochii orbilor, ce se va opune credinţei în El? Ce va opri 
mărturisirea Lui? Sau cum, lipsind orice îndoială, nu ne va arăta calea cea mai 
sigură spre cunoaşterea tainei Lui? 


Deci tămăduitul se face şi prin acestea apărătorul Mântuitorului Hristos. Şi observă 
cu câtă măiestrie îşi ţese cuvântul apărării! Căci era fapta foarte curajoasă să spună 
că Hristos este mai mare şi mai strălucitor decât Moise şi prorocii. Dar nu era greu 
nici să înţeleagă că fariseii, supăraţi de aceasta, voiau să lupte, pe de-o parte pentru 
apărarea sfinţilor, care ar fi fost dispreţuiţi, pe de altă încercau să pedepsească pe 
acest om, ca nu cumva, fiind văzut de toţi, să fie o dovadă a slavei lui Hristos şi un 
chip al puterii Lui dumnezeieşti. De aceea, ferindu-se de mânia lor şi ocolind 
planul lor de ucidere, întoarce cuvântul său spre indicarea a ceva general, folosind 
expresia "din veac", nespunând precis cu cine s-a săvârşit fapta împlinită de 
Hristos pentru el. lar prin aceasta n-a indicat nimic altceva decât că Hristos este 
mai mare şi mai slăvit decât toţi, căci a arătat prin fapte o astfel de putere, cum n-a 
avut nici unul dintre sfinţi vreodată. Încununează deci pe Doctorul său prin 
superioritatea Lui faţă de toţi, folosind ca dovadă ceea ce nu s-a făcut şi nu s-a 
împlinit de către alţii. lar aceasta a fost înlăturarea orbirii sale. 


"Dacă n-ar fi Acesta, de la Dumnezeu, n-ar putea face nimic" (În 9, 33) 


Cel ce vede acum şi a fost eliberat în mod minunat de vechea orbire pătrunde 
adevărul mai mult decât cei învăţaţi prin Lege. Căci, iată, s-a folosit de foarte 
multe şi înțelepte cuvinte ca să dovedească falsă şi reaua gândire a fariseilor. 
Fiindcă au spus, lipsiţi de minte, despre Hristos: "Nu ştim de unde este", îi mustră 
iarăşi cu hotărâre, ca pe unii ce cugetă în chip păcătos când spun că nu cunosc 
deloc pe un astfel de Făcător de minuni, odată ce le e tuturor evident că nu poate să 
facă ceva din cele ce se săvârşesc prin lucrarea dumnezeiască Cel ce nu este de la 
Dumnezeu. Fiindcă Dumnezeu face asemenea lucruri numai prin sfinţi. Altuia, sau 
celui ce n-a ajuns la credinţa în EI, nu îi dă vreodată puterea să se îmbrace în astfel 
de slavă. Să spună deci fariseul lipsit de minte, care este deosebirea în faţa lui 
Dumnezeu între sfânt şi întinat, între drept şi păcătos, între cel lipsit de evlavie şi 
iubitorul de Dumnezeu. De va spune că fiecare străluceşte neschimbat prin fapte 


egale, nefiind nici o deosebire între ei, toate se confundă şi vom spune cu dreptate 
ceea ce s-a scris: "Oare ajunge să-l slujim Lui? Sau ce folos avem să ne întâlnim 
cu El?" (ov 21, 15). Căci dacă, precum a zis careva dintre poeţii elini: "Rămâne 
la fel şi cel ce luptă pentru cele rele" (Homer, Iliada, K, 318) şi se află în aceeaşi 
cinste cel rău şi cel bun, cum nu e lucru deşert să se suporte osteneli neplăcute 
pentru virtute? Dar nu vom cugeta că aşa stau lucrurile în realitate. Căci zice 
Dumnezeu: "Pe cei ce Mă slăvesc pe Mine îi voi slăvi, şi cei ce Mă defaimă vor fi 
defăimaţi" (| Rg. 2, 30). 


Deci, voi zice către fariseii aparent înţelepţi: dacă Dumnezeu lucrează acestea, fără 
deosebire, şi prin păcătoşi, pentru ce n-a lucrat aceleaşi prin marele Moise, şi prin 
magii din Egipt? Pentru ce, nesăvârşind minuni egale cu ale lui, n-au ajuns la 
aceeaşi slavă cu el? Vei zice că toiagul lui Moise, căzând pe pământ, s-a făcut 
şarpe, însă s-au făcut nu mai puţin şarpe şi toiegele magilor (les. 7, 10 - 12). Însă 
se va auzi de la noi că ale acelora nu s-au făcut şerpi, ci au fost o amăgire şi o 
nălucire, care a înşelat vederea omenească, şi un meşteşug vrăjitoresc care arăta 
toiagul ca şarpe. Dar al lui Aaron s-a prefăcut cu adevărat în şarpe şi s-a 
preschimbat în firea animalului. 


lar din deosebirea înfăţişată în Sfintele Scripturi se poate vedea adevărul celor 
spuse. Căci toiagul lui Aaron a înghițit toiegele acelora. Fiindcă acestea erau numai 
forme ale şerpilor, pe când al lui Aaron, fiind cu adevărat ceea ce se vedea, şi-a 
arătat mânia. Căci era viu, şi nu mai era toiag. Dar şi-a arătat şi o putere negrăită, 
mai presus de puterea şarpelui, Dumnezeu uşurând această faptă. Să-mi spună 
fariseul: cum au îmbrăcat aceia toiegele lor în chipuri de şerpi şi cum n-au putut 
curăți mâna umplută de lepră, şi de aceea, recunoscându-şi neputinţa, au zis că 
acesta "este degetul lui Dumnezeu" (les. 8,19)? Şi, spune-mi, cum preoţii lui Baal 
nu au adus foc din cer, deşi Ilie l-a coborât? A căutat Dumnezeu la faţa oamenilor? 
Să nu fie! Ci, fiind drept şi iubitorul celor drepţi, îşi face lucrătoare prin sfinți 
harismele şi minunile, dar nicidecum prin cei ce păcătuiesc. Cu foarte multă 
dreptate orbul de mai înainte ceartă gurile fără uşă ale fariseilor şi îi mustră pe cei 
ce cugetă în chip păcătos, deoarece spun că nu e de la Dumnezeu Cel a cărui 
dovadă mărturisită de dumnezeire stă în puterea de a face minuni. 


"Au răspuns şi i-au zis: Te-ai născut întreg în păcate, şi tu ne înveţi pe noi? Și - 
au scos afară" (In 9, 34) 


pricină: având înţelegerea înrădăcinată în plăcerile rele, aceasta îi goleşte de 
cuminţenie, şi de aceea se supără şi socotesc ca o pagubă lipsirea de cele dulci, 
nedând nici un preţ pe ceea ce este de folos. Căci, precum cei căzuţi din corabie 
pier scufundaţi în valul râului, nemaiputând face nimic ca să scape şi socotesc o 
greşeală să înoate împotriva valului, fiind duşi de curent, la fel şi cei despre care a 
fost adineauri cuvântul, biruiți de tirania plăcerilor proprii, se lasă în seamă tuturor 
pornirilor spre acestea, nemaiavând curaj să li se opună. 


Deci se indignează netrebnicii farisei şi, repezindu-se ca nişte fiare împotriva celui 
ce le descoperă cele bune, pornesc spre începuturile mâniei şi, umplându-se de 
pârga nebuniei, îl defaimă în chip dezonorant, şi, trecând la disprețul care le este 
propriu, declară pe orb că s-a născut în păcat, lăsându-se duşi spre aceasta de 
nebunia iudaică şi bazându-se în chip neînvăţat pe o prejudecată neîntemeiată. Că 
nici unul dintre oameni nu se naşte nici din pricina lui, nici pentru cei ce l-au 
născut orb, sau cu o altă boală trupească, şi că nici păcatele părinţilor nu le trece 
Dumnezeu asupra fiilor, am arătat, precum mi se pare, în mod neartificial, printr-o 
lungă expunere anterioară, explicând cuvintele: "Rabbi, cine a păcătuit, acesta, 
Sau părinţii lui, ca să se nască orb?" Fiindcă fostul orb i-a mustrat pe farisei, nu a 
fost numai batjocorit de ei, ci şi scos afară. Şi înţelege iarăşi ceea ce s-a săvârşit ca 
pe un chip al realităţii adevărate. Din cele pe care le-au spus fariseii către el se va 
cunoaşte că cei din lerusalim vor defăima pe cei din neamuri, crescuţi în păcate, 
pentru rătăcirea lor de mai înainte. îl aruncă pe acela afară şi vor arunca şi respinge 
iudeii pe toţi cei ce vor propovădui cuvântul lui Hristos. 


"A auzit lisus că l-au scos pe el afară" (În 9, 35) 


Dumnezeiescul Evanghelist nu spune că Domnul nostru lisus Hristos a auzit în 
sens propriu, nici că cineva L-a anunţat din vreun motiv ceea ce s-a întâmplat, ci 
precum a zis careva dintre înţelepţi: "Duhul Domnului a umplut lumea" şi: 
"urechea Lui aude toate" (Int. Sol. 1, 7, 10). Căci, oare, cum zice Psalmistul: "Cel 
ce a sădit urechea nu aude? Și cel ce a tocmit ochiul nu ia minte?" (Ps. 93, 9)? 


"Și aflându-l pe el, i-a zis: Crezi tu în Fiul lui Dumnezeu?" (În 9, 35) 


A fost scos afară de către farisei fostul orb, dar nu după lung timp îl caută pe el 
Hristos. 


Căci auzi cum, făcându-Se pe Sine vădit ca bună 
răsplată, Se grăbeşte să-i sădească darul desăvârşit al credinţei. Şi-i insuflă 
întrebarea, ca să primească răspuns la ceea ce începe să cugete. 


Căci acesta este modul de-a ajunge la credinţă. Pentru aceasta cei ce merg la 
dumnezeiescul Botez întâi sunt întrebaţi de cred şi, consimţind şi mărturisind, îi 
primim prin har ca credincioşi adevăraţi. Aici începe deci chipul realității la care 
ajungem noi, şi de la însuşi Mântuitorul nostru Hristos am învăţat în ce mod 
trebuie să ne declarăm credinţa. De aceea şi dumnezeiescul Pavel a afirmat că ne 
mărturisim credinţa înaintea multor martori (| Tim. 6, 12), adică înaintea 
sfinților îngeri. Şi dacă e înfricoşător a spune minciuni înaintea îngerilor, cu cât 
mai mult va fi înaintea lui Hristos! Deci lisus nu îl întreabă simplu pe fostul orb de 
voieşte să creadă, ci adaugă la întrebare şi în cine să creadă. Căci credinţa trebuie 
să fie în Fiul lui Dumnezeu, şi nu ca într-un om ca noi, ci ca în Dumnezeu cel făcut 
om. Căci aceasta este taina deplină a lui Hristos. Iar întrebându-l: "Crezi tu?", 
numai că nu-l întreabă: Voieşti să vezi mai presus de nebunia lor? Tu, care ai ajuns 
să învingi necredinţa lor, primeşte credinţă! Căci, zicând tu, afirma opoziţia lui faţă 
de ceilalți. 


"Și cine este, Doamne, ca să cred în El?" (În 9, 36) 


Sufletul, pregătit de o cugetare cuminte, cercetând cu ochii liberi ai înţelegerii 
raţiunea adevărului, care acostează în el neîmpiedicat, ca într-un port, are în el uşa 
deschisă spre ceea ce-i este de folos. Dovadă a celor spuse ne este iarăşi fostul orb. 
Căci se minunează prin multe cugetări de taină minunii reprezentată de Hristos. 
Dar e şi copleşit de puterea Lui negrăită, din cele pe care nu altcineva, ci el 
însuşi le-a trăit. Şi astfel se află gata spre crezare şi înaintează în ea fără 
şovăială. Şi iată că întreabă cui trebuie să dăruiască credinţa sădită mai înainte în 
el. Fiindcă îi hpseşte lui, celui pregătit să creadă, numai aceasta, precum am spus. 


"Și a zis lisus: L-ai şi văzut! Și Cel ce vorbeşte cu tine Acela este" (În 9, 37) 


Intrebat Hristos în cine se cuvine să creadă, Se indică pe Sine. Şi nu simplu, ci 
zice: Eu sunt. 


cumva, socotind că ne aflăm în dreapta credință, să cădem în laturile şi cursele 


diavoleşti, abătându-ne cu neînțelegere de la adevărul tainei. Căci şi acum chiar, 
unii dintre cei ce par să fie creştini, neînţelegând exact scopul iconomiei cu trupul, 
au îndrăznit să despartă de Dumnezeu-Cuvântul templul luat pentru noi din femeie 
şi L-au împărţit într-o doime de firi pe Fiul Cel Unul şi cu adevărat. Şi refuză să 
mărturisească cum se cuvine, pentru multa lor nebunie, ca S-a făcut om, fapt pe 
care a voit să-l săvârşească pentru noi Unul-Născut: "Căci fiind în chipul lui 
Dumnezeu, după cum S-a Scris, nu răpire a socotit să fie deopotrivă cu 
Dumnezeu, ci S-a golit pe Sine, chip de rob luând" (Filip. 2, 6-7), ca să Se facă 
om ca noi, afară de păcat. Dar ei cugetă în chip prostesc voia dumnezeiască şi de 
oameni iubitoare, şi de aceea, respingând prin judecata lor caracterul de Fiu 
adevărat al Celui ce a luat templul din femeie, nu primesc smerenia Lui, înțelegând 
slava în mod foarte străin de adevăr. 


De aceea spun că altul este Fiul Unul-Născut a lui Dumnezeu şi Tatăl, adică 
Cuvântul născut din fiinţa Lui, şi altul, fiul născut din femeie. Dar Scriptura de 
Dumnezeu insuflată, propovăduind ca Unul pe Fiul şi Hristos, cum nu vădeşte pe 
aceştia ca plini de toată necredinţa, când separă în două pe Fiul Cel Unul? Întrucât 
Dumnezeu-Cuvântul este Dumnezeu, Se înţelege ca fiind altul decât trupul. lar 
întrucât este trup, Se înţelege că e altul decât Cuvântul. Dar întrucât Cuvântul cel 
din Dumnezeu-Tatăl S-a făcut om, încetează cu totul să fie Altul şi altul, pentru 
unirea şi legătura negrăită dintre cele două firi. Căci spunem că e Unul şi singur 
Fiul şi înainte de unirea cu trupul, şi după ce S-a unit cu trupul, dar prin trup 
numim omul întreg, adică pe cel format din suflet şi trup. Din această cauză, 
Domnul, întrebat cine este Fiul lui Dumnezeu, în mod foarte potrivit, n-a spus 
simplu Eu. 


Căci erau unii care considerau cu neînțelegere că numai Cuvântul arătat din 
Dumnezeu-Tatăl este şi se indică prin Acesta, îndoindu-se că prin acest cuvânt S-a 
arătat pe Sine. De aceea, spune: "L-ai şi văzur" şi Se arată pe Sine, Cuvântul 
sălăşluit în trup, adăugând: "Și Cel ce grăieşte cu tine Acela este". Observi deci 
câtă unitate are cuvântul spus. Căci nu afirmă vreo deosebire, ci spune că este El 
însuşi şi Cel ce cade sub ochii trupului, şi Cel cunoscut din vorbire. Deci, când 
spune cineva omul Hristos, o face lipsit de învăţătură şi în mod necredincios şi 
necugetat. Căci, fiind Dumnezeu, S-a făcut Om şi este neîmpărțit întrucât este 
Dumnezeu şi Fiu şi cu trupul. Aceasta e desăvârşita mărturisire şi cunoaştere a 
Lui. 


"Iar el a spus: Cred, Doamne! Şi s-a închinat Lui" (În 9, 38) 


Fostul orb e prompt în mărturisirea credinţei şi fierbinte în evlavie. lar Jeoarece a 
cunoscut prezenţa şi a văzut pe Fiul cu adevărat Unul-Născut, ] s-a închinat Lui 
ca lui Dumnezeu. Căci, deşi ÎL vedea în trup, neavând slava cuvenită lui 
Dumnezeu, era luminat în inimă de puterea şi stăpânirea aflate în El. De aceea e 
înălțat în mod corespunzător Lui la gânduri înțelepte şi bune şi-şi închipuie 
frumuseţea firii Lui dumnezeieşti şi negrăite. Căci nu s-ar fi închinat ca lui 
Dumnezeu dacă n-ar fi crezut că e Dumnezeu, fiind condus de minunea săvârşită 
cu sine la o astfel de cugetare. 


Iar deoarece tot ce s-a petrecut cu el reprezintă ceea ce s-a petrecut cu neamurile, 
să vorbim iarăşi despre acestea. Observă împlinindu-se prin închinare chipul 
slujirii în duh, spre care au fost călăuzite popoarele prin credinţă. Căci poporul 
Israel avea obiceiul să slujească după porunca Legii pe Domnul tuturor, prin jertfe 
de viței, prin tămâieri şi prin aduceri de animale. Dar cei ce au crezut dintre 
neamuri nu cunosc această cale a slujirii, ci s-au strămutat la alta, adică la cea 
duhovnicească, pe care o iubeşte cu deosebire Dumnezeu şi care îi este plăcută. 
"Căci nu voi mânca, zice, carne de tauri, nici nu voi bea sânge de țapi" (Ps. 49, 


cum spune Psalmistul, care zice adresându-se Domnului şi Mântuitorului nostru: 
"Tot pământul să se închine Ţie şi să- Ţi cânte Ţie, şi toţi să cânte numelui Tău" 
(Ps. 65, 3). 


Dar şi însuşi Domnul nostru lisus Hristos, arătând că slujirea duhovnicească este 
mai înaltă decât cea a Legii, zice către femeia din Samaria: "Crede Mie, femeie, că 
vine ceasul când nici în muntele acesta, nici în Ierusalim nu vă veţi închina 
Tatălui. Vine ceasul, şi acum este, când adevărații închinători se vor închina 
Tatălui în duh şi adevăr. Căci şi Tatăl îi caută pe cei ce se închină astfel Lui. 
Duh este Dumnezeu. Și cei ce 1 se închină Lui, trebuie să I se închine în duh şi 
adevăr" (În 4, 21, 23-24). 


De fapt Duhul a poruncit celor de sus să aducă Celui întâi 
şi Unuia-Născut cinstirea cuvenită lui Dumnezeu, zicând: "Și să se închine Lui toţi 
îngerii lui Dumnezeu" (Ps. 96, 8). Dumnezeiescul psalmist ne-a chemat şi el la 
aceasta, zicând: "Veniţi să ne închinăm şi să cădem înaintea Lui" (Ps. 94, 6). Şi 
nu e greu să prelungim cuvântul despre acestea. Însă, impunând celor spuse măsura 
cuvenită, ne vom reţine în prezent de la repetarea acestora. Vom reaminti totuşi 
faptul că fostul orb a împlinit chipul slujirii neamurilor, unind închinarea cu 
mărturisirea credinţei. 


Sfântul Luca al Crimeei - Predică la Duminica Orbului despre nobleţe şi 
orbire: “Oamenii josnici la fiecare pas viclenesc, sunt în stare să-i distrugă pe 
fraţii lor doar ca să trăiască ei mai bine” 


Aţi auzit astăzi pericopa evanghelică referitoare la una dintre marile minuni ale lui 
Hristos - vindecarea orbului din naştere. 


Cum a spus însuşi orbul din naştere, din veac nu s-a văzut ca cineva să deschidă 
ochii unui om născut orb. 


V-a atras atenţia modul în care acest om vindecat le răspundea fariseilor? V-a 
atras atenţia uimitorul curaj şi noblețea răspunsurilor lui? EI nu se ruşina deloc 
în faţa fariseilor, care aveau putere să îl excludă din sinagogă. Vorbea cu dânşii 
fără frică, ba chiar îi demască. 


Sunt, oare, mulţi printre noi cei care, având de dat răspuns în faţa celor care au 
putere asupra lor, să răspundă aşa cum răspundea acest orb din naştere? 
Majoritatea dintre voi, nu. În faţa celor puternici aceştia stau cu frică şi răspund cu 
laşitate. Se străduiesc să ascundă adevărul şi chiar îi calomniază pe apropiații lor, 
iar pe sine se îndreptăţesc. Sunt mulţi astfel de oameni printre noi, iar cei cu suflet 
nobil sunt puţini. 


Ce este noblețea sufletească? Prin ce calităţi se deosebeşte omul cu suflet nobil? 


Prin faptul că este mereu concentrat, tăcut, niciodată nu vicleneşte, are un suflet 
deschis şi curajos, nu se teme să mărturisească în faţa mai-marilor lumii aceştia 
adevărul curat. Se poartă faţă de apropiații săi cu nobleţe şi mărinimie; nu se 
prea înalţă în faţa nimănui, niciodată nu înjoseşte demnitatea celorlalți, faţă de 
toţi este paşnic şi respectuos, îi Sunt străine viclenia, făţărnicia şi laşitatea. 


Oamenii cu suflet josnic nu sunt deloc aşa. Fi niciodată nu sunt serioşi, mereu sunt 
agitaţi, permanent îi supără pe apropiații lor, la fiecare pas viclenesc, sunt în stare 
să-i distrugă pe fraţii lor doar ca să trăiască ei mai bine. 


Vom urma întotdeauna exemplul nobil al orbului din naştere, vom respecta orice 
suflet nobil şi cu repulsie vom trata defăimarea aproapelui, laşitatea, nedreptatea? 
lată ce ne învaţă exemplul nobil al orbului din naştere vindecat de Domnul lisus 
Hristos! 


Pericopa evanghelică despre această uimitoare minune se încheie cu câteva cuvinte 
extrem de profunde şi de importante ale lui Hristos: “Spre judecată am venit în 
lumea aceasta, pentru ca cei ce nu văd să vadă, iar cei ce văd să fie orbi“. 
Fariseii care erau de faţă au întrebat indionaţi: “Nu cumva şi noi Suntem 
orbi?“Domnul le-a răspuns: “Dacă aţi fi orbi, nu aţi avea păcat; dar pentru că 
ziceţi că vedeţi, păcatul rămâne asupra voastră“ (loan 9, 39-41). 


Despre ce fel de orbire vorbeşte aici Domnul lisus Hristos? Desigur, nu despre 
orbirea trupească, ci despre cea duhovnicească. El a venit în lumea aceasta spre 
judecată, ca să îi facă să vadă pe cei care nu văd, iar pe cei care văd să-i orbească. 


Ce înseamnă aceasta? Cum nevăzătorii vor deveni văzători, iar cei văzători orbi? 
Ce este orbirea duhovnicească? Este boala de care suferă majoritatea oamenilor. 
Sunt orbi cei care nu văd lumina - această orbire este trupească. De orbire 
duhovnicească suferă cei care nu vor să vadă lumina adevărată. Dar unde este 
această lumină adevărată? 


Ne răspunde la această întrebare Sfântul Apostol loan Teologul: “Lumina cea 
adevărată, Care luminează pe tot omul care vine în lume. În lume era şi lumea 
printr-Însul s-a făcut, dar lumea nu L-a cunoscut. Întru ale Sale a venit, dar şi 
qi Săi nu L-au primit“ (loan 1, 9-11). 


Domnul nostru lisus Hristos este strălucirea slavei Tatălui, este lumina lină a 
sfintei slave a Tatălui Ceresc. 


Sunt orbi cei care, după cuvântul aceluiaşi sfânt, nu L-au primit pe EI, ci 
care au refuzat să vadă în Hristos adevărata lumină. 

Sunt orbi cei care îşi închid ochii la lumina cereştii Evanghelii a lui Hristos. 
Sunt orbi cei care vor cu mintea lor, cu cunoştinţele lor, să găsească 
adevărata lumină. 

Sunt orbi cei care cred că, dacă dispun de cunoaştere ştiinţifică şi de 
gândirea filosofică, au cunoscut deja adevărata lumină şi nu mai vor să 
cunoască vreo alta. 


Pentru acei iudei şi farisei pe care i-a demascat Domnul lisus Hristos, singura 
lumină erau cărțile Vechiului Testament. Ei ştiau doar acea lumină care a strălucit 
de la marele Proroc Moise, respingeau lumina lui Hristos, ÎI prigoneau pe Domnul 
lisus, L-au răstignit pe Cruce şi gândeau că au stins această lumină adevărată. Dar 
lumina străluceşte în întuneric, şi întunericul n-a cuprins-o. 


Oare cine sunt acei nevăzători pe care Domnul lisus Hristos, cu venirea Sa, i-a 
făcut văzători? 


Amintiţi-vă de Sfinţii Apostoli. Erau oameni simpli, care nu aveau nici o legătură 
cu ştiinţa. Aceşti modeşti pescari erau nevăzători în ochii mai-marilor preoţilor şi 
fariseilor celor care se mândreau cu cunoştinţele lor. 


Și spune-mi: cine a văzut şi a cunoscut adevărul lui Hristos, cine a primit lumina 
lui Hristos într-o măsură mai mare decât Sfinţii Apostoli, care au luminat toată 
lumea cu lumina învăţăturii Evangheliei? Ei era mai înainte nevăzători, dar apoi 
s-au umplut de lumină duhovnicească. 


Există şi astăzi mulți oameni întunecaţi la suflet, care nu sunt luminaţi de nici o 
ştiinţă şi care nu ştiu filosofie. Aceştia sunt nevăzători. Dar câţi dintre aceşti 
nevăzători au devenit văzători, care înţeleg totul, care au cunoscut esenţa tuturor 
lucurilor, care au cunoscut adevăratele scopuri ale vieții omeneşti în lumina 
adevărului lui Hristos? 


Cum au devenit ei văzători din nevăzători? Pe ei i-a luminat lumina lui Hristos, 
lumina adevărată, care a venit în lume. Ei au fost cei cărora Domnul lisus Hristos 
le-a dat putere asupra fulor lui Dumnezeu. 


Dar oare fiii lui Dumnezeu pot fi orbi? Nu! ei sunt văzători, cunosc mai mult 
decât oricine adevărul, au primit lumina autentică, adevărată. 


Domnul a venit să astupe cu lumina Sa dumnezeiască orice înţelepciune 
omenească deşartă, orice lumină artificială, care fumegă înălțată de oamenii plini 
de mândrie, de părere de sine. Ei consideră că pot cuprinde cu mintea lor adevărul 
întreg. Pe aceştia, care se consideră văzători, Domnul i-a făcut nevăzători, iar pe 
oamenii simpli, cu inima curată, care au primit Sfânta Evanghelie cu credință 
deplină, precum copiii mici primesc cuvintele părinţilor lor, i-a făcut văzători. 


Voi vă credeţi învățători ai poporului şi nu vă consideraţi orbi. Vai vouă, pentru că 
nu înţelegeţi că sunteţi orbi! 


Ascultaţi cuvântul lui Dumnezeu către Sfântul Proroc lezechiel: “Fiul omului! Tu 
locuieşti în mijlocul casei răzvrătirii; ei au ochi să vadă şi nu văd; ei au urechi 
să audă şi nu aud; fiindcă ei sunt o casă a răzvrătirii” (lezechiel 12, 2). 


La cine se refereau aceste cuvinte? Pe cine a numit Domnul prin gura prorocului 
“casa răzvrătirii”? Aceste cuvinte se refereau la poporul lui Israel, care făcea ce 
făcea şi se lepăda de adevărata închinare, şi pornea pe căile strâmbe ale 
păgânismului. Evreii se răzvrăteau împotriva lui Dumnezeu, se ridicau împotriva 
Acelui Dumnezeu Care i-a făcut popor ales, Care i-a scos din robia Egiptului. L-au 
părăsit pe Dumnezeul lor şi se închinau baalilor şi astartelor. De aceea au asurzit şi 
au orbit, nu înțelegeau dreptatea, erau surzi la cuvintele adevărului. De aceea, 
văzând nu vedeau şi auzind nu auzeau. 


Dar oare sunt puţini astăzi între oameni astfel de răzvrătiți? Aceştia sunt toţi cei 
care nu doresc să cunoască lumina adevărată, preferă să meargă nu pe calea lui 
Hristos, ci pe propriile căi. lar Domnul vorbeşte prin prorocul că toţi răzvrătiții 
sunt orbi şi surzi faţă de adevăr. 


lată ce spune Sfântul proroc Isaia despre cei orbi duhovniceşte: “Și vor duce orbii 
pe o cale pe care nu o ştiau şi îi vor face să umble pe cărări pe care nu le-au 
cunoscut; întunericul lor îl vor face lumină şi pe cele colțuroase le vor face 
netede: acestea sunt lucrurile pe care le voi face Eu şi pe ei nu îi voi părăsi” 
(Isaia 42, 16). 


Domnul îi va conduce pe cei orbi duhovniceşte pe acea cale pe care ei nu o cunosc, 
considerându-se pe sine văzători. EI îi va conduce pe căi necunoscute, la care nici 
măcar n-au gândit şi va face întunericul care îi înconjoară lumină, şi căile lor 
strâmbe le va face căi drepte. 


La care întuneric, se referă prorocul? La acel întuneric în care trăiesc oamenii care 
nu au sprijin duhovnicesc în credinţa profundă în Dumnezeu. 


Știţi cât de mulţi oameni, care au uitat de Dumnezeu, se istovesc într-o apăsătoare 
tristețe duhovnicească, nu văd sensul în viaţă şi sfârşesc prin a se sinucide? 
Sufletul lor este întunecat. Ei trăiesc într-un întuneric profund. Şi iată, acest 
întuneric, după cuvântul Prorocului Isaia, Domnul îl face lumină. 


Și de pe căile strâmbe îi aduce pe căile drepte: “Acestea sunt lucrurile pe care le 
voi face Eu şi pe ei nu îi voi părăsi“. 


lată care este sensul acestui răspuns profund al lui Hristos dat fariseilor, care se 
revoltau pentru că Domnul îi consideră orbi! 


Să înţelegem şi noi aceste cuvinte ale lui Hristos şi să ne temem de orbirea 
duhovnicească, să tindem cu toată fiinţa spre Lumina cea adevărată! Doar acesta se 
cere de la noi - să renunțăm la căile proprii, să încetăm să ne aranjăm viaţa aşa cum 
ne place, să recunoaştem că suntem orbi şi cu toată inima să ne îndreptăm spre 
Lumina cea adevărată, Domnul nostru lisus Hristos! Această lumină adevărată, 
această strălucire a slavei Tatălui să lumineze inimile noastre întunecate!” Amin. 


SFÂNTUL LUCA AL CRIMEEI 


PREDICI 


(în: Sfântul Luca al Crimeei, Predici, Ed. Sophia, Bucureşti, 2009) 


Cuviosul Sofronie (11 iulie 1993) despre orbirea omului contemporan: “In 
afara smereniei sau fără smerenie nu este şi nici nu poate fi iubire” 


*... Luptă-te, deci, pentru viaţa ta duhovnicească în această tulburare generală a 
răului ce a acoperit pământul“. 


“Oamenii timpului nostru au fost loviți de o boală înfricoşătoare — daltonismul 
spiritual: ei văd în culoare ceea ce este diametral opus realităţii autentice. Văzând 
„verde” în loc de „roşu”, ei sunt încredinţaţi că văd aşa cum trebuie, iar pe oamenii 
normali au început să-i considere bolnavi şi nebuni”. 


Noi extrase din scrisorile Cuviosului Sofronie de la Essex, ucenicul Sfântului 
Siluan Athonitul, către sora lui, Maria: 


De la rugăciunea pentru cei apropiaţi la rugăciunea pentru toate popoarele. 
Despre întunericul nevederii a „ceea ce este omul”. 
Despre momentul când veşnicia se deschide sufletului 
The Old Rectory, 3 decembrie 1966 


Să coboare asupra ta Puterea Celui Prea Înalt şi să fie cu tine neîntrerupt în toate 
zilele acestei vieţi şi cu atât mai mult dincolo de hotarele ei... 


În scrisoarea ta din 11 noiembrie m-am oprit îndeosebi la cuvintele: „Poate pentru 
că m-am îmbolnăvit cu duhul pentru soarta ei în veşnicie? Gândul la moartea 
oricăruia dintre noi îmi este insuportabil. Îmi este groază să mă gândesc la acest 
lucru...”| Scrisoarea Mariei din 11 noiembrie 1966, unde ea împărtăşeşte din nou 
părintelui Sofronie starea ei legată de sfărşitul surorii lor, Ecaterina. ]. 


Aceste cuvinte mi-au adus aminte de Starețul Siluan, care nu putea suporta gândul 
că cineva va fi înlăturat de la vederea Dumnezeieştii Iubiri a lui Hristos, de la 
comuniunea cu El în veşnicie. Prin cuvintele „moartea oricăruia dintre noi”, dacă 
vreau să înţeleg cuvintele tale, nu te opreşti la hotarele familiei noastre, ci la 
dimensiunile întregii omeniri, a tuturor timpurilor şi popoarelor, a trecutului şi 
viitorului, ceea ce înseamnă autentică asemănare cu Hristosul, Omul adevărat, Fiul 
lui Dumnezeu. Şi rugăciunea mea pentru tine o fac ca ea să fie pentru „noi”, să fie 
atotcuprinzătoare şi cu adevărat universală. Tu atunci, de asemenea, repeţi 
cuvintele starețului conform cărora cel ce a cunoscut această stare nu mai caută alte 
cunoaşteri deoarece a trecut de la moarte la Viaţa veşnică. 


Da, Maria, eu mă rog pentru ca Duhul Sfânt să nu înceteze niciodată să-ți 
întărească credinţa, să-ţi adâncească iubirea în Hristos, în care este fundamentul 
întregii vieţi a lumii, noastre. 


Înţelepţii nebuni ai veacului nostru, socotindu-se a fi „învăţaţi”, pretind atotştiinţa, 
în virtutea căreia va veni vremea fericirii oamenilor pe pământ, dar de fapt au 
îndrăgit întunericul mai mult decât lumina. Să nu-ţi vezi mărginirea, să nu-ţi vezi 
autocondamnarea la moarte, înseamnă că ne asemănăm animalelor, dacă nu 
conştientizăm că omul nu se mărginește doar la limitele acestei vieţi pământeşti şi 
vremelnice, dacă nu conştientizăm ieşirea iminentă în minunata veşnicie ce ni se 
deschide prin Hristos, înseamnă că ne aflăm, în fond, într-un profund întuneric al 
nevederii esenței omului. În această privinţă este „o întoarcere” la mileniile de 
păgânătate şi la cultul patimilor şi trupului, ce se instalează cu groază în suflete. 


Văzând această beznă infernală în oameni, stareţul s-a rugat zece ani pentru ei într- 
un elan nereţinut al iubirii față de om. Când iubirea dumnezeiască se atinge de 
suflet, atunci aceasta contemplă cu un fior inexplicabil sfinţenia Dumnezeului 
Hristos şi arde de dorinţa de a-i vedea pe toţi în lumina acestei iubiri. 


Este înfricoşător pentru suflet să se gândească că această unitate cu Dumnezeu se 
poate întrerupe cândva şi, în virtutea acestei temeri pentru sine, se teme şi pentru 
alții. Groaza sufletului stă în faptul că el îşi cunoaşte limitele din experienţa 
pământească şi, când veşnicia se deschide cu atâta forță, sufletul se istoveşte în faţa 
nemărginirii dumnezeieşti nu-şi poate exprima mirarea şi nici nu poate crede că 
aceasta este o realitate autentică. Şi apostolii, fiind pe Muntele Măslinilor, s-au 
îndoit: Şi văzându-L, I s-au închinat, ei care se îndoiseră (Matei 28, 17). Îndoiala în 
astfel de momente este normală pentru omul obişnuit şi sărman. lată de ce toţi cei 
ce cred în Hristos trebuie să aibă în sine puterea unei astfel de sfinte nebunii, fără 
de care nu te poţi hotărî să păşeşti peste bezna ce ne desparte de veşnicie... 


> 3% 
Despre mâhnire şi deznădejde. 
Despre cunoaşterea existenţei — ce este păcatul. 
Despre viaţa viitoare 


The Old Rectory, 26 ianuarie 1967 


Dragă Maria, 
Pace ţie de la Domnul şi binecuvântare! 


(...) Noaptea s-a lăsat demult. Este târziu şi ziua mea de muncă se sfârşeşte. M-am 
aşezat la masă să-ţi scriu o scrisoare, dar nu ştiu dacă voi putea scrie ceva, 
deoarece am foarte puţin timp şi aş fi vrut să-ți scriu mai mult. Vreau să-ţi 
mulțumesc mai întâi pentru scrisorile şi felicitările tale cu prilejul Sfintelor 
Sărbători şi pentru iubirea ta îndelung răbdătoare. Tu ştii că eu îmi amintesc tot 
timpul de tine, mai ales la miez de noapte şi chiar mai târziu — aceasta depinde de 
felul cum mă eliberez de bucuriile mele deşarte; atunci mă rog cu tărie ca 
Dumnezeu să te binecuvânteze. 


Mă voi strădui să nu omit nimic după o tăcere atât de îndelungată. 


Mâhnirea ta, tristeţea [Părintele Sofronie răspunde Mariei care se plânge că: ,,... 
pe mine mă cuprinde mâhnirea şi starea grea sufletească cu care nu mă pot 
lupta...”] trebuie să te viziteze, aşa cum se întâmplă cu orice om. Problema 
principală este cum primim noi aceasta. Parcă ţi-am scris că dacă noi trăim aceste 
stări doar ca pe nişte stări ale „noastre”, atunci sufletul sărăceşte şi, în final, devine 
neroditor, iar viaţa, de asemenea, lipsită de sens şi deosebit de tristă. 


Sarcina noastră, pe care ne-o pune în faţă Evanghelia, este să devenim persoane 
universale, să purtăm în sine întreg cosmosul, să trăim întreaga profunzime a 
istoriei lumii şi înainte de toate, a omului. Deoarece omenirea întreagă sunt 
EU” şi întreaga istorie este viaţa mea. Orice durere, orice bucurie, orice trăire a 
iubirii, a bucuriei, a tristeţii, nădejdii, deznădejdii, orice experienţă a bogăției, a 
sărăciei, a foamei, a fricii, a puterii, a smereniei, a luptei, a neîmpotrivirii şi 
celelalte sunt pentru noi o descoperire a ceea ce se petrece în lume şi, prin 
experienţa noastră personală, ce ni se pare atât de mică şi neînsemnată, noi 
cunoaştem Existenţa în toată plinătatea ei. Mergând pe o astfel de cale, 
reacţionând astfel, ne pregătim să primim Duhul lui Hristos, care ne-a 
descoperit chipul desăvârşirii fiilor lui Dumnezeu şi, asemănându-ne şi noi cu 
chipul Său, biruim lumea (loan 16, 33), ne aşezăm deasupra lumii şi devenim 
cosmici şi Supracosmici, în măsura asemănării noastre cu Hristos. Noi nu avem 
tăria să căutăm dureri, suferinţe: orice fiinţă vie are o năzuinţă firească spre 
bucurie, iubire, lumină. Dar ca cei ce suntem învăţaţi de Dumnezeu, nu ne 
înfricoşăm în faţa suferințelor, deoarece prin ele, de asemenea, ne îmbogăţim cu 
0 veşnică cunoaştere, primim viaţa atotcuprinzătoare. În felul acesta ne pregătim 
şi pentru experienţa morții, pentru a fi capabili să primim „o mai bună înviere”, 


Desigur, în centrul atenţiei noastre stă HRISTOS, Dumnezeu şi Omul. Fără EI, 
noi suntem în întuneric; fără EL, nu suntem capabili să aflăm unde este păcatul, 
adică abaterea de la iubirea veşnică a Tatălui, iar înţelegerea naivă a păcatului 
ar fi trebuit înlăturată de multă vreme. 


Păcatul este ruptura între noi şi Dumnezeu, Care este Lumina Absolută, este 
cunoaşterea şi lubirea Absolută. Dacă noi dorim să fim cu EI şi în EL „fii lui 
credincioşi”, atunci noi trebuie să fim SFINŢI, precum şi EL este SFÂNT. Dacă 
noi nu suntem aşa, atunci ne mâhnim pentru noi înşine, stăm la „hotarele 
disperării” [| O astfel de expresie părintele Sofronie a folosit-o, fiind la Athos, într- 
O discuție cu părintele Vladimir. Acest episod se poate vedea detaliat în 
Convorbire cu familia. ], în frica de a pierde pentru totdeauna înfierea şi şederea în 
lumina cea neapropiată. Acest hotar nu poate fi depăşit. Noi respingem 
deznădejdea desăvârşită. Astfel, viaţa dumnezeiască se păstrează în noi, chiar dacă 
nu în toată plinătatea ei, şi astfel noi dobândim biruinţa deplină. Iubirea lui Hristos 
este cea mai Sigură garanţie a Învierii: tu Îl iubeşti pe Hristos şi nu ai nici un 
motiv să te întristezi. Ultimele cuvinte le-a spus acum un veac şi jumătate Cuviosul 
Serafim... 


Ceea ce s-a întâmplat cu tine atunci când la început ai văzut „învelişul” şi abia 
după trei ani ai auzit „conţinutul” este o experienţă extraordinară [În scrisoarea din 
4 ianuarie 1967, Maria îi povesteşte părintelui Sofronie că, fiind în Marea 
Britanie, a văzut piesa Crimă din catedrala de George Eliot. După trei ani, 
această piesă a fost transmisă de radio B.B.C. în traducere rusă. Maria spune că, 
ascultând piesa, a putut reface în memorie jocul actorilor.]. În ce măsură ai reuşit 
să refaci în memorie cele văzute? Într-un fel sau altul, această experienţă este un 
indiciu preţios că în viaţa viitoare noi ne vom aminti şi vom vedea în aceeaşi clipă 
ceea ce pe pământ vedem şi auzim în răstimpuri diferite. Aici totul este rupt, 
dezmembrat, dincolo totul va fi una. Aici, întreaga noastră viaţă este alcătuită din 
jalnice frânturi, dincolo totul va fi „una, neavând dimensiune, ci doar un act 
atotcuprinzător”. Tu ai o memorie minunată. Tu eşti încă tânără. lar eu de mult am 
început să-mi pierd memoria. 


Despre taina legăturilor reciproce ale omului şi despre orbirea omenească 


The Old Rectory, 7 iulie 1968 


Da, eu am hotărât, de asemenea, că taina legăturilor reciproce rămâne pentru mine 
nerezolvată până la sfârşitul zilelor mele, sfârşit care deja este aproape [Acest 
paragraf este răspunsul părintelui Sofronie la scrisoarea Mariei din 2 noiembrie 
1968, unde ea scrie de o oarecare nedumerire în legătură cu o cunoştinţă 
comună. ]. Mi s-a întărit convingerea că noi toţi, oamenii, Suntem orbi într-o 
oarecare măsură. Vedem doar oarecare părticică din viaţa lumii şi facem 
deducţii având doar această vedere parțială. Această vedere individuală, parţială, 
îl stăpâneşte pe om atât de puternic, încât nu mai poate judeca decât după modul 
în care înţelege sau vede lucrurile. Ca urmare a acestei orbiri fireşti, noi toți, 
fără excepţie, nu înţelegem când rănim pe alţii, când le ruinăm viaţa, când îi 
judecăm după bunul nostru plac. Noi ştim că la baza conştiinţei noastre 
personale stă dorinţa de bine, căutarea desăvârşirii şi, în virtutea încrederii în 
dreptatea căutării noastre, suntem înclinați să ne îndreptăţim pe noi înşine. Și 
aceasta este suferinţa noastră comună. De aici rezultă conflictele nerezolvate din 
întreaga lume deoarece fiecare se îndreptăţeşte pe sine însuşi, respingând 
dreptatea celui ce stă împotriva lui. 


Îţi scriu aceste lucruri nu pentru a-ţi aduce vreo acuzaţie. Eu nu ştiu cine a fost 
primul care, printr-o mişcare văzută sau nevăzută a inimii a pricinuit rănirea unui 
alt suflet. Știu doar că lumea se poate mântui doar aşa: Și ne iartă nouă greşelile 
noastre, precum şi noi iertăm greşiţilor noştri. Această putere de a ierta rănile 
provocate nouă vine de la Duhul Sfânt. Ea a fost firească omului până la cădere, 
dar acum ea este un dar mai presus de fire. Noi nu putem ierta cu toată tăria 
durerea trăită de noi. 


Eu deja ţi-am scris, se pare, că tare demult am început să reevaluez tot ce-mi 
aparţine nu ca propria mea dramă sau tragedie, ci ca pe o descoperire a ceea ce se 
întâmplă în oceanul omenirii, în nețărmurirea vieţii cosmice, care trece prin mine 
precum marea printr-o oarecare strâmtoare. Această strâmtoare nu este însăşi 
marea, dar apa din ea este aceeaşi. Aceasta este calea aprofundării cuvintelor lui 
Hristos: Şi precum voiţi să vă facă oamenii, faceţi-le şi voi asemenea. Aceasta este 
şcoala noastră, aceasta este calea către cunoaşterea vieţii universului, calea spre 
însuşirea învăţăturii lui Hristos, rămasă până acum neînţeleasă şi mutilată de 
patimile noastre, de orbirea noastră. 


Draga mea Maria, pace ţie şi har de Sus. Nu te teme, eu nu te voi mai necăji cu 
nimic ca să-ţi amintesc de rana ta. Eu însumi sunt orb şi nu pot să-mi amintesc 
nimic de acel prim gest pe care l-ai înţeles aşa cum îmi scrii. Jartă-mă şi dăruieşte- 
mi iubirea ta. 


RR 


Despre icoane şi cultura contemporană. 
Despre însănătoşirea spirituală a poporului. 
Fără smerenie nu este iubire 
The Old Rectory, 17 martie 1969 


(...) În acest an iarna este înfricoşătoare. În acest secol se prea poate să nu mai fi 
fost una asemănătoare. Aici, desigur, nu este nici măcar umbra acelor geruri din 
ținuturile noastre, „toamna” care s-a prelungit, zlotoasă şi ceţoasă, nu îmi este 
prielnică sănătățu şi nu mă inspiră în munca fizică. Acum ar fi trebuit să am multă 
putere fizică deoarece trebuie să onorez o mulțime de comenzi pentru icoane. Eu aş 
fi vrut să mă eliberez, în acelaşi timp, de orice alte griji, pentru a pătrunde şi mai 
adânc în duhul icoanei. Dar puterea icoanei este cu adevărat o putere ce 
transfigurează, în special în veacul nostru, când duhul s-a pierdut, când s-a pierdut 
simțul frumuseţii căreia însăşi noţiunea de „frumuseţe” a devenit confuză, 
imperceptibilă în virtutea cultului monstruozităţii, al anormalităţii. 


Acum, în timpurile noastre, în chip straniu, cu cât este mai înfricoşătoare 
anormalitatea, cu atât este mai aproape de duhul spectatorului sau 
ascultătorului. Vechiul cult al frumuseţii şi armoniei a devenit indigerabil pentru 
oamenii „noi”. Din cuvântul „cult” (se are în vedere cultul dumnezeiesc) provine 
cuvântul „cultură”. Şi iată, cultura aproape dispare de pe faţa pământului şi în locul 
ei se caţără cu obrăznicie aşa numita “civilizație tehnică” . O, eu nu pot nega că 
această civilizaţie este necesară pentru existenţa fizică a oamenilor ce se înmulţesc, 
dar eu sunt convins că această creştere sau progres al civilizației este legat 
ontologic de pierderea sau scăderea calităţii spirituale a oamenilor; că civilizaţia 
(este cu totul altceva faţă de cultură) legată de ideea şi năzuinţa de a satisface 
necesitățile a milioane de oameni din timpul nostru, duce în mod inevitabil la 
vulgarizare — este un lucru firesc şi de înţeles. Dar spun iarăşi că aceasta nu 
înseamnă că este inevitabilă o astfel de cădere duhovnicească generală. 


Dragă Maria, luptă-te, deci, pentru viaţa ta duhovnicească în această tulburare 
generală a răului ce a acoperit pământul. 


La sfârşitul anilor *40, un distins om rus mi-a scris din America: el şi-a pus 
problema dacă este posibilă însănătoşirea spirituală a poporului american fără 
catastrofe. În acei ani, americanii, în orice caz majoritatea lor zdrobitoare, ameţiţi 
de victorie şi de bogății nenumărate, au considerat că modul lor de viaţă este cel 


mai bun şi s-au gândit să-l impună întregii lumi; şi după legea spirituală 
nestrămutată, din pricina mândriei, au urmat decăderea morală, îmbuibarea fără 
măsură, şi pierderea harului şi a sensului vieţii. Unii dintre ei îmbuibaţi fără 
măsură, se considerau dumnezei, alţii orbiți de ură faţă de aceşti dumnezei s-au 
răzvrătit, şi ca rezultat, aproape în întreaga Americă creşte criminalitatea şi seara 
este imposibil să ieşi pe stradă. Îţi poţi închipui o astfel de mulţumire... 


Asemenea lucruri nu se petrec numai în America, dar şi în întreaga lume... Se 
pune întrebarea: este posibilă o renaştere spirituală fără catastrofe? La timpul său 
Hitler a respins creştinismul ca fiind „religia robilor”. Idealul lui a devenit „supra- 
omul”. Nietzsche este un alt nebun care a proclamat „profetic” „moartea lui 
Dumnezeu”, dar lucrurile merg mai departe. Problema este cum, prin ce mijloace 
să-i facem pe oameni să înțeleagă că smerenia este un atribut dumnezeiesc, un 
atribut al iubirii dumnezeieşti, care se dă fără măsură, în afară de orice comparaţie, 
fără rezerve. Iubirea şi smerenia sunt ceva unitar. În afara smereniei sau fără 
Smerenie nu este şi nici nu poate fi iubire. 


Oamenii timpului nostru au fost loviți de o boală înfricoşătoare — daltonismul 
spiritual: ei văd în culoare ceea ce este diametral opus realităţii autentice. Văzând 
„verde” în loc de „roşu”, ei sunt încredinţaţi că văd aşa cum trebuie, iar pe oamenii 
normali au început să-i considere bolnavi şi nebuni. 


Aşa, dragă Maria, eu mă rog de zeci de ani lui Dumnezeu să dăruiască acea pace 
care aduce în suflet simțământul veşniciei a imposibilității morţii duhului nostru, 
conştiinţa biruinţei inevitabile a Binelui... 


(în: “Ne vorbeşte părintele Sofronie. Scrisori”, Editura Bunavestire, Galaţi, 
2003) 


Părintele Arsenie Boca - Predică la Duminica orbului din naştere - Orbul din 
naştere şi sufletele oarbe 


Multă vreme n-am înţeles tâlcul orbului din naştere. Nu înţelegeam explicaţia lui 
Iisus. Nu-i mirare. E mare deosebire între noi şi lisus ! 


Noi dăm să trecem cât mai repede pe lângă Lazării Lumii, neputând răbda suferinţa 
lor, pentru că suntem incapabili în faţa ei. Bani n-avem, putere n-avem, inimă n- 
avem, n-avem nimic în faţa suferinţei. Deci, fugind de Lazări, fugim în propria 
noastră nimicnicie. 


Aşa şi ucenicii, delegaţii noştri de lângă Dumnezeu, îl întreabă pe lisus: „, Invă- 
țătorule, cine a păcătuit, acesta sau părinţii lui, de s-a născut orb ?" 


- Când nu poţi nimic, faci ştiinţă: întrebi de cauză; iar când cauza e un păcat, faci 
morală. Dar oricum, chiar încercuiți în neputinţe, încercăm o măsură preventivă. 
Ceea ce au păţit alții, tu poţi să nu păţeşti, dacă ocoleşti greşelile lor. 


Se vede că lisus vorbea cu ucenicii despre puterea dezastruoasă pe care o au 
păcatele, greşelile împotriva vieții, de-a schimonosi viaţa omului şi a o chinui în 
întunerecul orbiei şi al altor suferinţe. Acum să vedeţi deosebirea între noi şi 
Dumnezeu. lisus era Dumnezeu. Mulţi n-au ştiut şi nici nu vor şti aceasta. 


Vindecarea minunată a orbului din naştere face dovada dumnezeirii lui lisus şi 
arată omului marginile puterii şi ştiinţei sale. 


Noi ocolim Lazării. lisus îi cunoştea şi-i chema la Sine. Cunoştea pe Natanael, de 
pe când era copil mic, ascuns sub smochin, de urgia lui Irod. Cunoaşte acum pe 
orbul acesta, mai înainte de-a se naşte, dezvăluindu-ne cu el o taină a lui Dumne- 
zeu: că „nu s-a născut orb nici pentru păcatele lui, nici ale părinţilor săi, ci 
pentru ca să se arate lucrul lui Dumnezeu cu el''. 


Intr-o altă împrejurare lisus se mărturiseşte a fi mai înainte de Avraam; într-alta, 
mai înainte de a fi lumea. Icoanele îl arată pe lisus zidind pe Adam. Şi aşa este: 
„Toate printr-însul S-au făcut, ce s-a făcut". 


A face ochi vii din pământ şi scuipat, nu mai e treabă de om, ci lucrul lui 
Dumnezeu. A drege nişte ochi, a tăia albeaţa de pe ei, le mai merge şi doctorilor, 
dar a face ochi noi - şi încă din aşa material, şi pe care-l mai trimiţi şi la spălat în 
apa Siloamului, iar asta la un orb din naştere - aceasta a putut-o face numai Cel ce 
a zidit pe Adam cu mâna, din ţărână. 


Acesta este tâlcul tămăduirii orbului din naştere: Dumnezeu Tatăl a vrut să desco- 
pere pe Dumnezeu Fiul, ca Creator al lumii şi ca autor al vieţii. 


La această voinţă a Tatălui s-a aprins duhul lui lisus; şi-a însuşit această voinţă ca o 
misiune a Sa în lume, aşa cum e într-o lumină aprinsă însuşirea de a lumina. 
Cunoscând lisus pe orb, că-i omul prin care Tatăl are să facă lumii o revelație a 
Fiului, ca autor al vieţii, cunoscând voia Tatălui, pe care şi-a însuşit-o drept 
misiunea vieţii sale pământeşti - model pentru noi pământenii - cu această dumne- 
zeiască siguranţă „a scuipat pe pământ şi a făcut tină din Scuipătură şi a uns 
ochii orbului cu tină (adică găurile ochilor) şi a zis: Mergi de te spală în scăl- 
dătoarea Siloamului ! Deci s-a dus şi s-a spălat şi a venit văzând". 


Dar lucrul lui Dumnezeu nu se termină cu nişte ochi la reparat. - Deşi pentru noi 
oamenii, ar fi totuşi un lucru convingător al dumnezeirii lui lisus; convingător 
pentru simplul motiv că, până astăzi, ştiinţa a făcut aparate ca ochiul, aparatul 
fotografic şi altele, dar ştiinţa omului n-a putut face ca viaţă, nici măcar un bob de 
grâu sau un ou de muscă. 


Împărăţia vieţii e împărăţia lui Dumnezeu. Natura vieţii, naşterea şi susținerea 
ei, atârnă de Dumnezeu, de la creația ei până la sfârşitul lumii. „Deschide-vei 
mâna Ta şi toate se vor umplea de bunătăţi; retrage-vei mâna Ta şi toate se vor 
usca şi-n ţărână se vor întoarce." 


Deci să ne cunoaştem marginile şi vom recunoaşte pe Dumnezeu. Faptele lui 
Dumnezeu, care toate-s minuni ale vieţii, pun pe oameni în multe nedumeriri. Aşa 
s-a întâmplat şi cu orbul din naştere, care a căpătat vederea prin minune. 


Vecinii, şi cei ce-l văzuseră orb, începură primii a se nedumeri despre el; cine-o fi, 
el sau altcineva, care seamănă cu el ? lar el zicea: cu sunt ! Oamenii nu ies uşor din 
nedumerire. Mărturisirea orbului despre „Omul care se cheamă lisus" şi care i-a 
făcut ochii din pământ nu i-a lămurit deloc. Drept aceea îl duc la interogatoriul 
fariseilor din Templu. 


Și era sâmbătă, zi sensibilă pentru iudei. Deci de la început ancheta era sortită să 
iasă prost. 


lată-l din nou pe lacov al Vechiului Testament luptându-se cu Dumnezeu. 
Dar iată-l şi pe orbul din naştere transformat în misionar. 


Urmează un schimb de întrebări şi răspunsuri despre cum a demers căpătarea 
vederii, precum şi despre persoana care a dat vederea. Orbul apăra pe dătătorul 
ochilor săi; fariseii îl huleau precum că e păcătos; - deşi unii recunoşteau că om 
păcătos nu poate da vedere orbilor. 


Neisprăvind nimic au chemat pe părinţii orbului. Aceştia, înfricaţi de farisei, dau 
doar mărturie că acesta a fost orb din naştere, e fiul lor, dar cum vede acum şi cine 
i-a dat vederea, ei nu ştiu. Se lepădară de-a mărturisi pe Dumnezeu, lăsând darul 
mărturisirii fiului lor „că-i în vârstă, deci însuşi să grăiască despre sine". 
Jidovii se sfatuiseră să dea afară din sinagogă pe oricine care va mărturisi pe lisus 
că e Mesia, adică Fiul lui Dumnezeu, aşteptatul neamurilor. Asta o ştiau toţi, şi 
părinţii orbului, de aceea au fugit de un răspuns răspicat: precum că ochi, unde nu 
erau din naştere, numai Dumnezeu putea să pună. 


Deci au chemat a doua oară pe omul care fusese orb şi-l sileau în numele lui 
Dumnezeu să zică rău despre lisus, că este păcătos.N-a zis. Din nou l-au pus să po- 
vestească vindecarea sa. Omul şi-a permis atunci o întrebare care i-a înfuriat: 
„Acum v-am Spus; au vreţi să auziţi iarăşi ? Au doară vreţi să vă faceți şi voi 
ucenicii Lui ?" Auzind fariseii acestea, au sărit cu ocara pe el, grăind totuşi 
adevărul: „Tu eşti ucenicul Lui; noi suntem ai lui Moise ! Pe Moise îl ştim, pe 
acesta nu-l ştim de unde este !" 


În altă împrejurare au fost şi mai nestăpâniţi la mânie, zicând despre lisus că-i de la 
diavolul. (Matei 12,24). Aşa-i firea omului păcătos: când îi loveşti dracii, îţi zice că 
tu eşti drac. 


La această sucită întorsătură de minte, pe care-o fac prejudecățile în capul 
fariseilor, şi care-i opreşte de-a şti pe lisus că de unde este, omul care a căpătat 
vederea trupească, prin mărturisire capătă şi vederea sufletească. Astfel auzim din 
gura lui una dintre cele mai frumoase mărturisiri: „Aceasta e minunea, că voi nu 
ştiţi de unde este, iar El mi-a deschis ochii. Știm că Dumnezeu pe păcătoşi nu-i 
ascultă, ci, de este cineva cinstitor de Dumnezeu, şi face voia Lui, pe acela îl 
ascultă. Din veac nu S-a auzit ca cineva Să fi deschis ochii celui născut orb. De 
n-ar fi acesta de la Dumnezeu, n-ar fi putut face nimic". Asta era credinţa: tare ca 
muntele, a acestui nou misionar al lui lisus. Deci fariseii, văzând că nu pot isprăvi 
nimic cu el, l-au ocărât: că păcătos fiind, îi învaţă pe ei - drepţii - tainele lui 
Dumnezeu, - şi l-au dat afară. 


lată tragicul situaţiei. Orbul căpăta vederea, iar fariseilor li se întunecau ochii de 
mânie asupra lui şi a lui lisus. Un duh rău îi ținea de inimă ca să nu recunoască pe 
lisus şi să se lumineze şi ochii sufletelor lor. 


lisus a tămăduit orbia ochilor, dar n-a putut tămădui orbia răutăţii. Orbia răutăţii nu 
are leac, dar... are pedeapsă. 


Să urmărim de acum desăvârşirea vederii orbului din naştere şi desăvârşirea orbiei 
sufleteşti a fariseilor. 


Când a auzit lisus că l-au dat afară din sinagogă, aflându-l, i-a zis: „Crezi fu în 
Fiul lui Dumnezeu ?" Răspuns-a el şi a zis: „Cine este Doamne, ca să cred într- 
însul ?" şi i-a zis lisus: „L-ai şi văzut, şi e cel ce grăieşte cu tine”. lar el a zis: 
„Cred, Doamne. Și s-a închinat Lui". 


Omul acesta, cu care avea Dumnezeu rostul să descopere lumii pe Fiul Său ca şi 
Creator al vieţii, făcându-i din tină o pereche de ochi, s-a învrednicit de la 
Dumnezeu, la rându-i, de descoperirea lui lisus ca Fiul lui Dumnezeu, prin însăşi 
dumnezeiasca mărturisire. De puţine ori, s-a descoperit lisus pe Sine ca Fiul lui 
Dumnezeu: 


» o dată samarinencii, 
> a doua oară acestui orb din naştere şi 
> atreia oară ucenicilor, înainte de slăvitele Sale patimi. 


Poate că aceasta a fost, în lumea aceasta, recunoştinţa lui Dumnezeu către el, pen- 
tru că a purtat cu răbdare orbia fără vină şi pentru că L-a mărturisit pe lisus „de la 


Dumnezeu" înaintea tăgăduitorilor Săi: că l-a învrednicit de o rară descoperire 
dumnezeiască. 


Orb fiind şi a căpăta, prin minune, o pereche de ochi, e o mare bucurie a vieţii, o 
ieşire fericită din întuneric. leşirea la lumina veacului acestuia. Pământean fiind şi 
a te hotărî să mărturiseşti pe Dumnezeu cu orice preţ şi luare în derâdere, e o şi mai 
mare bucurie, care te poate duce până la deschiderea ochiului credinţei că ţi se 
descoperă lisus, Fiul lui Dumnezeu, cel care e cu noi în toate zilele până la sfârşitul 
veacului. 


Iar aceasta se întâmplă din când în când şi din neam în neam, ca Să nu se stingă 
dintre oameni siguranţa existenţei lui Dumnezeu. 


Credinţa în Dumnezeu şi mărturisirea Lui e ieşirea sufletului din întuneric în 
lumina dumnezeiască, ieşirea în lumina veacului viitor. 


lată o tămăduire deplină, iată un misionar neînfricat al lui lisus. 


(din: Părintele Arsenie Boca, “Cuvinte vii“, Editura Charisma, Deva, 2006) 


Arhimandritul Teofil Părăian - Ochii trupului şi ochii minţii 


Predică rostită în Duminica orbului, 28 mai 1995 


In Duminica Slăbănogului, după rânduiala Bisericii noastre, ni se pune înainte 


minunea pe care a făcut-o Domnul nostru lisus Hristos când a vindecat un slăbănog 
la scăldătoarea Vitezda. Cu acest prilej se spun cuvintele de rugăciune către 
Mântuitorul nostru lisus Hristos în care recunoaştem noi că avem trebuință de 
ajutor, pentru că suntem slăbănogi, şi zicem aşa: „Sufletul meu, Doamne, cel 
cumplit slăbănogit cu tot felul de păcate şi fapte netrebnice, ridică-l cu 
dumnezeiescul Tău ajutor precum ai ridicat pe slăbănogul de demult, ca să strig 
fund mântuit: Slavă Hristoase, puterii Tale! Dă-mi şi mie tămăduire!” 


Ne vine acum în minte săvârşirea unei alte minuni pe care a făcut-o Mântuitorul 
nostru lisus Hristos, când făcând tină din scuipat a împlinit lipsa unui om fără de 
vedere făcându-i ochi şi l-a trimis să se spele la scăldătoarea Siloam, şi acela, după 
ce s-a spălat, s-a întors văzând. 


Cu prilejul acesta, de pomenire a minunii pe care a făcut-o Mântuitorul dând 
vedere trupului şi sufletului, Sfânta noastră Biserică ne îndrumă să zicem către 
Domnul nostru lisus Hristos cuvinte ca acestea: „La ochii sufletului fiind orbit, la 
Tine Hristose vin ca şi orbul cel din naştere cu pocăință strigând către Tine: Tu, 


celor din întuneric eşti Lumina cea prea luminoasă! ”. 


Pomenim minunile făcute de Domnul lisus Hristos ca să cunoaştem puterea Lui 
cea minunată şi ca să ne întemeiem pe acele minuni pe care le-a făcut. Fie au ajuns 
până la noi pentru a primi de la Dumnezeu ceea ce ne trebuie nouă. 


Bineînţeles că un om cu vedere nu va cere vederea trupului, pentru că o are. Un om 
sănătos, tare şi puternic, nu va cere înzdrăvenirea trupului. Însă, privind lucrurile în 
lumina cunoştinţei duhovniceşti, constatarea noastră este că lipsa vederii sufleteşti 
nu este o excepţie, nu este un lucru care se întâmplă aşa cum se întâmplă cu lipsa 
vederii trupeşti. 


Cei mai mulţi dintre oameni sunt oameni cu vedere şi atunci sigur că nu ne vom 
gândi la vederea ruupească atunci când pomenim minunea pe care a făcut o 
Domnul Hristos când a dat unui om fără vedere, vedere trupească, ci ne vom gândi 
la ce este mai răspândit decât lipsa vederii trupeşti, adică ne vom gândi la lipsa 
vederii sufleteşti. Că dacă lipsa vederii trupeşti este o excepţie, lipsa vederii 
sufleteşti parcă este regulă generală. 


Poate că, la aceasta luând aminte, părinţii duhovniceşti care au rânduit Sfintele 
Slujbe au rânduit ca la o zi ca aceasta să zicem: “Vin la Tine ca şi orbul cel din 
naştere cu pocăință strigând către Tine, către Tine Doamne lisuse Hristoase: Tu 
eşti Lumina cea prea luminoasă a celor din întuneric.” 


Domnul Hristos S-a înfățişat pe Sine ca lumină. Câţi oameni din cei ce se gândesc 
la Domnul nostru lisus Hristos ÎI au pe EI ca lumină? Domnul nostru lisus Hristos 
a spus despre Sine: „Eu sunt Lumina lumii. Cel ce Mă urmează nu va umbla în 
întuneric (loan 8, 12). Câţi dintre cei care Îl cred pe Mântuitorul nostru isus 
Hristos ca Lumina lumii ÎL şi simt ca Lumina lumii, ÎL şi au ca Lumina lumii, ca 
Lumina lor? Şi dacă gândindu-ne la Domnul nostru lisus Hristos nu rămânem 
uimiţi de minunile Lui, aşa cum uimiţi au rămas cei ce-au văzut minunile, 
înseamnă că nu avem destulă vedere sufletească, nu avem destulă lumină. 


Şi atunci, e firesc să zicem: „La ochii sufletului fiind orbit, la Tine Hristoase vin. 
ca şi orbul cel din naştere cu pocăință strizând către Tine: Tu, celor din 
întuneric, eşti Lumina cea prea luminoasă!” 


De ce cu pocăință? Pentru că recunoaştem pricinile întunecări noastre şi ştim că 
prin pocăință se realizează luminarea şi de aceea zicem: „Cu pocăință strig către 
Tine: Tu, celor din întuneric, eşti Lumina cea prea luminoasă!” Dar dacă eu nu te 
văd ca lumină, înseamnă că eu sunt în întuneric. 


La o rugăciune de la Ceasul întâi spunem în fiecare zi către Domnul Hristos: 
“Hristoase, Lumina cea adevărată, Care luminezi şi Sfinţeşti pe tot omul ce vine 
în lume, Să se însemneze peste noi lumina feţei Tale ca într-însa Să vedem 
lumina cea neapropiată. Îndreptează paşii noştri spre lucrarea poruncilor Tale 
pentru rugăciunile Preacuratei Maicii Tale şi ale tuturor sfinţilor Tăi. Amin.” 


Este iarăşi o împrejurare în care mărturisim că avem trebuinţă de lumină şi cerem 
de la Mântuitorul lumină duhovnicească, lumină ca să putem vedea lucrurile mai 
presus de lumea aceasta şi să ne vedem chiar şi pe noi înşine în lumina lui Dumne- 
zeu. 


Hristoase, Lumina cea adevărată, Care luminezi pe tot omul care vine în lume - 
zicem noi - să se însemneze peste noi lumina feţei Tale, să fim înconjurați de 
lumină şi să vedem lumina, ca într-însa în această lumină care vine de la Tine, să 
cunoaştem mărirea Ta. Şi aceasta o cerem, Doamne, pentru rugăciunile Preacuratei 
Maicii Tale, care a fost luminată, şi pentru rugăciunile tuturor sfinţilor Tăi care şi 
ei au petrecut în lumină. 

Care sunt pricinile întunecării, de ce suntem noi întunecaţi? Ce trebuie să 
înlăturăm din viaţa noastră ca Să fim luminaţi? Lumina vine de la Dumnezeu, dar 
vine în condiţiile în care se poate da ea. Lumina duhovnicească, ca şi lumina fizică. 
se varsă peste lume. Noi ştim că lumina vine de la Soare şi ştim că este o lumină de 
noapte, de la Lună. Şi ştim că este o lumină de la stele, vremea nopții, şi mai ştim 
că este o lumină pe care o face omul, lumina de la mijloacele de iluminare. Lumina 
se revarsă, lumina există, lumina poate exista. Aşa este şi cu lumina duhov- 
nicească. Ea există. Hristos există şi luminează. Dumnezeu este Lumină. 


„Lumină sunt poruncile Tale pe pământ.” Poruncile lui Dumnezeu sunt Lumină. 
Toate acestea însă trebuie privite prin ochiul sufletului. „De va fi ochiul tău curat, 
tot trupul tău va fi luminat" — zice Domnul nostru lisus Hristos având în vedere 
ochiul cel trupesc - „şi de va fi ochiul tău întunecat" - de va fi ochiul tău rău - „tot 
trupul tău va fi întunecat" spune mai departe Domnul Hristos, nu referindu-Se doar 
la lucrurile văzute, pentru că Domnul Hristos nu a făcut anatomie, nici fiziologie, 
ci Domnul Hristos a vrut să-i ducă pe oameni la cunoştinţe mai presus de lumea 
aceasta, şi atunci a făcut o comparaţie între lumina cea văzută şi cea mai presus de 
lume. Lumina cea nevăzută cu ochii trupeşti, dar văzută cu ochii duhovniceşti şi a 
făcut legătură între vederea trupului şi vederea sufletului. 


„La Tine. Hristoase, vin ca şi orbul cel din naştere cu pocăință strigând către Tine. 
Tu, celor din întuneric, eşti Lumina cea prea lumioasă!” E o mărturisire în aceste 


cuvinte, o mărturisire despre noi şi o mărturisire despre Domnul Hristos. Noi 
credem că Tu, Doamne lisuse Hristoase eşti Lumina cea prea luminoasă. 


Întrebarea este: şi pentru mine eşti Lumina cea prea luminoasă? Sau Te ştiu doar 
dătător de lumină şi Te strig din întuneric? 


În Joia cea mare, la Sfânta Slujbă, a rânduit Sfânta noastră Biserică să se spună 
printre altele şi următoarele cuvinte care se potrivesc cu starea noastră în general: 
“Când măriţii ucenici - e vorba de ucenicii Domnului Hristos, cei doisprezece - 
„la spălarea Cinei s-au luminat” — e vorba de spălarea picioarelor pe care a 
făcut-o Domnul Hristos la Cina cea de Taină atunci luda cel rău credincios cu 
iubire de argint bolnâvindu-se s-a întunecat. Și judecătorilor celor fără de lege 
pe Tine. Judecătorul Cel drept Te-a dat”. Aşa spunem noi către Domnul Hristos. 
Vorbim cu Domnul Hristos despre cele ce s-au întâmplat atunci şi de fapt. despre 
cele ce le amintim pentru noi. 


Ce s-a întâmplat? “Când măriţii ucenici” - ucenicii cei buni, ucenicii cei mării - 
„la spălarea Cinei s-au luminat atunci s-a întâmplat ceva ce nu se aştepta nimeni să 
se întâmple. Cel ce L-a vândut pe Domnul Hristos — “Iuda cel rău credincios cu 
iubire de argint îmbolnăvindu-se s-a întunecat” - zicem noi către Domnul Hristos 
mai departe - „pe Tine, Judecătorul Cel drept Te-a dat judecătorilor celor fără de 
lege”. 


Dacă analizăm aceste cuvinte ştim că ucenicii cei buni s-au luminat pentru că erau 
buni, erau măriţi - „când măriţii ucenici la spălarea Cinei s-au luminat" - ştim însă 
că n-a fost numai lumină atunci, a fost şi întuneric, întuneric într-un suflet de om 
rău credincios - „atunci Iuda cel rău credincios...” - deci n-avea credinţa cea bună - 
„atunci luda cel rău credincios cu iubire argint” - cu iubire de avere, iubitor fiind 
de avere - „s-a îmbolnăvit", şi pentru că s-a îmbolnăvit cu iubire de argint, s-a 
întunecat. 


Ce înţelegem noi din cuvintele acestea? Înţelegem că Sfânta noastră Bisencâ ne 
învaţă buna credinţă. Credinţa cea bună aduce lumină, iar reaua credinţă, 
credinţa cea rea, aduce boală sufletească, aduce păcat, aduce patimi, aduce 
zbucium sufletesc şi cu acestea aduce întunecare. 


Dacă luda cel rău credincios nu era aşa, ci era bun credincios, n-ajungea să se 
îmbolnăvească cu iubire de argint. Şi pentru că s-a îmbolnăvit cu iubirea de argint 
s-a şi întunecat. Şi pentru că s-a întunecat a făcut lucruri de om întunecat. Pe când 
ucenicii cei buni îl slăveau pe Mântuitorul Hristos din lumina pe care o aveau, cel 


din întuneric a făcut o faptă neaşteptată şi anume: “Pe Judecătorul Cel drept, pe 
Domnul Hristos pe Tine, Judecătorul Cel drept, judecătorilor celor fără de lege 
Te-a dat”. A luat oameni răi, oameni inferiori şi i-a făcut stăpâni peste Judecătorul 
Cel drept. Cum se poate ajunge la aşa ceva? Numai prin întunecare. Şi cum se 
poate ajunge la întunecare? Numai prin pătimire şi prin răutăţile care stăpânesc 
sufletul. Şi cum se ajunge la răutăţile care stăpânesc sufletul? Se ajunge prin reaua 
credinţă. Prin necredinţă şi prin credinţa cea rea. 


Şi după ce se spun cuvintele acestea pe care le adresăm Mântuitorului nostru lisus 
Hristos în Joia cea mare adăugăm având în vedere pe cineva care ar putea fi ca 
Iuda, adică rău credincios, bolnav de iubire de avere şi întunecat, şi zicem: “Vezi 
iubitorule de avuţii, pe cel ce pentru aceasta spânzurare şi-a agonisit. Fugi de 
sufletul nesăţios cel ce a îndrăznit unele ca acestea asupra învățătorului. ” Deci 

avertizăm pe cei ce ar putea fi ca luda; necredincios, iubitor de avuţie, întunecat şi 
gata să facă rele pentru că e întunecat: “Vezi iubitorule de avuţii, uită-te la Iuda ce 
a pățit cel întunecat, cel rău credincios, cel neluminat, cel iubitor de argint, cel 
bolnav cu iubirea de argint, ce-a pățit? A ajuns la spânzurare! A ajuns să se 
spânzure „vezi pe cel ce pentru aceasta spânzurare şi-a agonisit “. Şi spunem 
„Fugi de sufletul nesăţios, cel ce a îndrăznit unele cu acestea asupra învățătorului.” 


Deci, dacă eşti nesăţios, leapădă-te de nesaţul faţă de avere, fugi de un astfel de 
suflet, fugi de tine însuţi dacă poţi fugi de tine însuţi, schimbă-ţi atitudinea, 
schimbă-ţi gândurile, schimbă-ţi concepţiile ca să n-ajungi şi tu să deznădăjduieşti, 
pentru că eşti rău credincios, pentru că eşti bolnav de iubirea de argint, pentru că 
eşti întunecat, pentru că faci lucruri de om întunecat, pentru aceea ajungi la 
deznădejde, şi din deznădejde poţi ajunge la sinucidere, la spânzurare. 


Iuda s-a spânzurat. „vezi pe cel ce pentru aceasta spânzurare şi-a agonisit. Fugi de 
sufletul nesăţios, cel ce a îndrăznit unele ca acestea asupra învățătorului.” 


Apoi, cel care gândeşte cu gândurile Bisericii iarăşi revine la Domnul Hristos, şi 
zice: „Cela ce eşti spre toţi bun. Doamne, mărire Ție!" Doamne, mărire Ție, pentru 
că la Cina cea de Taină ai spălat pe ucenicii cei buni. Doamne, mărire Ție pentru 
că eşti Lumina cea adevărată. Doamne, mărire ie! 


E bine să ştim că orice încheiere adevărată a gândului la Dumnezeu, a gândului la 
Mântuitorul trebuie să fie un gând de prea mărire. Când ajunge omul să-L prea 
mărească pe Dumnezeu? 


Cu prilejul înălțării la cer a Mântuitorului se spun următoarele cuvinte. “Cu 
dumnezeiescul nor fiind acoperit gângavul - gângavul e Moise care gângăvea - a 
spus legea cea scrisă de Dumnezeu. Că scuturând tina de pe ochii minţii, vede pe 
Cel ce este şi se învaţă cunoştinţa duhului, cinstind cu dumnezeieşti cântări 
(Catavasii la înălțarea Domnului nostru lisus Hristos; Cântarea 1, Irmos. glas 
4). 


Ce se spune despre Moise? Că a fost acoperit de dumnezeiescul nor. A intrat într- 
un nor şi acolo L-a văzut pe Dumnezeu. A fost norul Dumnezeu însuşi sau Duhul 
Sfânt Cel ce dă cunoştinţa? „Cu dumnezeiescul nor fiind acoperit gângavul a spus 
legea cea scrisă de Dumnezeu." Dumnezeu a scris o lege şi legea aceasta a 
cunoscut-o cel învăluit de norul dumnezeiesc: „Cu dumnezeiescul nor fiind 
acoperit gângavul a spus legea cea scrisă de Dumnezeu. A descoperit ceea ce 
descoperă Dumnezeu. A descoperit oamenilor ceea ce Dumnezeu i-a descoperit 
lui. 


Dar cum s-a ajuns la aceasta? „Că scuturând tina de pe ochiul minţii, înlăturând 
tina de pe ochiul minţii, până a avut tină pe ochiul minţii, până ce a avut murdărie 
pe suflet nu a putut cunoaşte legea cea scrisă de Dumnezeu, dar când şi-a curăţit 
mintea a cunoscut legea cea scrisă de Dumnezeu şi a spus-o: “că scuturând tina de 


pe ochiul minţii vede pe Cel ce este”. Cine este Cel ce este? Dumnezeu. Dumnezeu 
S-a descoperit omului că există. “Eu sunt Cel ce sunt.” 


lată ce înseamnă să vezi sufleteşte. Să vezi, să ai conştiinţa, să ai siguranța 
prezenţei lui Dumnezeu. Vezi pe Cel ce este. Vede pe Cel ce este şi se învață 
cunoştinţa Duhului. Ajunge să cunoască nişte lucruri mai presus de ceea ce poate 
cunoaşte omul fără darul lui Dumnezeu. 


„Fericit eşti Simone, fiul lui lona, că nu trup şi sânge ţi-a descoperit ţie aceasta, ci 
Tatăl Meu Cel din ceruri”, a zis Domnul Hristos către Simon, către Sfântul apostol 
Petru. Eşti fericit că ai ajuns să cunoşti lucruri mai presus de lume, mai presus de 
fire. Cum ai ajuns să cunoşti lucrurile mai presus de fire? Ţi-a descoperit Tatăl, 
Tatăl Cel ceresc. 


Duhul Sfânt descoperă legea lui Dumnezeu. Descoperă măreţiile lui Dumnezeu. 
Dă puterea ca omul să cunoască lucrurile cele bune. Şi pentru că vede pe Cel ce 
este şi se învaţă cunoştinţa Duhului, cinsteşte cu dumnezeieşti cântări. 


Noi cinstim cu dumnezeieşti cântări învăţate de la Duhul Sfânt, pentru că 
rugăciunile pe care le facem noi în Biserică, slujbele noastre, sunt alcătuiri ale 
Duhului Sfânt. Sunt lucruri pe care le dă Duhul Sfânt credincioşilor. 


Dar căror credincioşi? Acelora care nu se plictisesc la slujbă, care simt ceva bun 

şi luminat în Sfintele Slujbe, pentru că aceia sunt luminaţi. Cine se plictiseşte la 
slujbă, cine ocoleşte slujba, cine ocoleşte biserica, cine ocoleşte binecuvântările 
lui Dumnezeu, cine ocoleşte gândurile cele bune din vuietul Duhului, cine nu are 
răbdare, cine-i nepăsător, acela nu vede, este fără vedere sufletească şi acela 
trebuie să zică: “La ochii sufletului fiind orbit, vin la Tine Hristoase ca şi orbul din 
naştere, cu pocăință strigând către Tine: Tu, celor din întuneric, eşti Lumina cea 
prea luminoasă!” 


E important de ştiut că mai ales două lucruri trebuie să vadă omul în această lume 
ca să fie într-adevăr cu lumină sufletească. Să vadă pe Dumnezeu şi lucrurile lui 
Dumnezeu. Să nu va-nchipuiţi că cineva care vrea să-L vadă pe Dumnezeu, îşi 
ridică ochii spre cer şi-L vede pe Dumnezeu undeva în nori sau undeva în Soare, 
sau undeva în stele, sau undeva în lună, sau ca o umbră sau ca ştiu eu ce, cum vin 
unii şi spun: 


- Părinte, eu am văzut pe Domnul Hristos cum Îl vedem în icoană... Nu-i vorba de 
aşa ceva. Pe Dumnezeu ÎI vezi atunci când ştii că nu-L poţi vedea! “ Pe Dumnezeu 
a-L vedea este cu neputinţă oamenilor”, spunem noi la o alcătuire dată de Duhul 
Sfânt, Bisericii noastre: “Pe Dumnezeu a-L vedea nu este cu putinţă oamenilor 
spre Care nu cutează a privi nici oştile îngereşti. Dar prin tine, Preacurată - 
vorbim noi cu Maica Domnului - S-a arătat oamenilor Cuvântul întrupat pe 
Care mărindu-L cu oştile cereşti, noi pe tine te fericim. ” 


Nu putem mări pe Dumnezeu fără să fericim pe Maica Domnului. Aşa e rânduiala 
Bisericii, aşa e rânduiala noastră, aşa este rânduiala sufletească. Cine nu vede pe 
Maica Domnului acolo unde este Domnul Hristos, cine nu se gândeşte şi la Maica 
Domnului când se gândeşte şi la Domnul Hristos, acela nu are vedere sufletească, 
pentru că Domnul Hristos S-a arătat oamenilor, Cuvântul întrupat S-a arătat 
oamenilor prin Maica Domnului. 


Deci, atunci avem vedere când preţuim lucrurile lui Dumnezeu, când gândindu-ne 
la Dumnezeu înţelegem că e mai presus de ce poate omul cugeta şi spune, cum zice 

: Atunci avem vedere când ştim că nu putem vedea 
cu ochii trupeşti cele mai presus de lume, cele mai presus de materie, ci numai le 


înțelegem cu sufletul, cu ochiul duhovnicesc şi mai ales înţelegem că nu 
înțelegem. 


Și mai trebuie să vedem ceva. Ce? Păcatele noastre. Cine nu-şi vede păcatele încă 
nu a văzut ce trebuie să vadă. 


In Pateric se spune că un frate l-a întrebat pe un părinte: 
- Ce zici părinte de cei care au vedenii cu îngeri? 


Şi părintele a zis: 
- Frate, eu îi fericesc pe aceia care îşi văd păcatele lor. 


Cine-şi vede păcatele? Numai acela le vede care nu ia aminte la păcatele altora. 
Acela-şi vede păcatele care ştie că el este păcătos şi nu alții-s păcătoşi, sau acela 
care ştie că mai sunt şi alți păcătoşi, dar nu ia aminte la păcatele altora, ci ia aminte 
la păcatele sale. Acela vede cu adevărat, ce trebuie să vadă, şi acela niciodată nu va 
fi înşelat de diavol pentru că va şti că el este păcătos şi va cere ajutor de la 
Dumnezeu. 


ŞI nu se poate să nu miluiască Dumnezeu pe cineva care cere mila lui Dumnezeu 


Dar dacă cerem de la Dumnezeu lucruri care nu ni se cuvin şi lucruri pe care nu 
vrea Dumnezeu să ni le dea, pentru că nu are în plan cu noi să ni le dea, atunci nu 
ajungem unde trebuie. Dar dacă suntem sinceri, dacă suntem doritori de 
Dumnezeu, nu se poate să nu ne dea Dumnezeu lumina sufletului şi nu se poate să 
nu putem trăi în această viaţă o viaţă binecuvântată de Dumnezeu, o viaţa sfântă, o 
viaţă curată, o viaţă luminată, o viaţă în bucurie. Întâi e datoria şi apoi vine 
bucuria. Să ne împlinim datoriile şi apoi ne binecuvântează Dumnezeu. 


Să ne amintim acum de ceea ce s-a întâmplat la înălțarea Mântuitorului, când 
Domnul Hristos Şi-a ridicat mâinile şi i-a binecuvântat pe ucenici şi S-a înălţat 
binecuvântându-i. Amintesc lucrul acesta pentru că are legătură cu cele spuse 
înainte. Domnul Hristos i-a luat pe ucenicii Săi, i-a dus spre Betania, Şi-a ridicat 
mâinile, i-a binecuvântat şi pe când îi binecuvânta S-a ridicat la cer. Ce a decurs, 
ce a urmat din această binecuvântare? Închinarea ucenicilor. Şi astfel s-a pomenit 
de închinare . 


Când Domnul Hristos l-a întâlnit pe omul căruia îi dăduse vedere l-a întrebat: 
“Crezi tu în Fiul lui Dumnezeu?” Întrebarea aceasta e o întrebare pentru noi toți. 
Nu există om în lumea aceasta din câţi au fost şi din câţi vor fi, care să nu 
trebuiască să răspundă cândva în faţa Domnului nostru lisus Hristos la întrebarea: 


„Crezi tu în Fiul lui Dumnezeu?” (loan 9, 35). Şi să ştiţi că întrebarea aceasta 
este o întrebare la care răspundem şi cu cuvintele şi cu viaţa, dar mai ales cu viaţa. 
Și omul a zis: „Doamne, dar cine-l ca să cred în El? Cine-i Fiul lui Dumnezeu 
ca să cred în El?” Şi Domnul Hristos 1-a zis: „L-ai şi văzut, că este Cel care 
vorbeşte cu tine” (loan 9, 37). Atunci el a făcut un lucru care arăta credinţa lui. Ce 
a făcut? A zis mai întâi: „Cred, Doamne!” şi şi-a arătat credinţa în închinare. S-a 
închinat Lui. Spune Sfânta Evanghelie că a zis: „Cred, Doamne. Şi s-a închinat 
Lui”, 


Aşa au făcut ucenicii sub binecuvântarea Domnului Hristos la înălţare. S-au 
închinat lui Hristos, Celui Care Se înălța la cer. Şi s-au întors în Ierusalim cu 
bucurie mare şi erau totdeauna în Templu lăudând şi binecuvântând pe Dumnezeu. 


Intâi e binecuvântarea lui Dumnezeu care dă lumină. Binecuvântarea lui 
Dumnezeu dă lumină care aduce închinare. Inchinarea aduce bucurie şi bucuria 
revarsă mulţumire, laudă şi binecuvântare. 


Cum zicem noi la Sfânta Liturghie: „Pe Tine Te lăudăm, pe Tine bine Te 
cuvântăm, Ţe-Ţi mulțumim Doamne şi ne rugăm Ţie, Dumnezeului nostru”. 
Numai că noi spunem cuvintele acestea de multe ori ca nişte cuvinte de ritual, nu 
ca nişte cuvinte ale noastre, pentru că n-am ajuns încă să ne simţim cât trebuie sub 
binecuvântarea Domnului Hristos, să ne simţim datori cu închinare. 


Zicem noi la Sfânta Liturghie: „Cu vrednicie şi cu dreptate este a ne închina 
Tatălui şi Fiului şi Sfântului Duh, Treimei Celei de o fiinţă şi nedespărţite”. Este 
o mărturisire pe care o facem, o mărturisire pe care trebuie să o auzim şi să o 
susţinem cu viaţa noastră. 


E bine de reţinut că adevăratul răspuns e închinarea, pentru că închinarea nu 
înseamnă numai pur şi simplu să-ţi faci o sfântă cruce şi te-ai închinat, închinarea 
înseamnă supunere totală faţă de Dumnezeu, recunoaşterea măririi lui Dumnezeu. 
Aceasta înseamnă închinare. 


Sigur că omul acela care s-a închinat Domnului Hristos s-a plecat, a făcut un semn 
de închinare, o închinare formală pe care Domnul Hristos a primit-o, şi care este un 
semn al credinţei. Dar nu trebuie să rămânem la atât, ci trebuie să întindem 
închinarea noastră pe mai departe, peste toată viaţa noastră, pentru veşnicie s-avem 
sufletul supus lui Dumnezeu şi prea măritor de Dumnezeu, şi atunci suntem în 
închinare şi închinarea aduce bucurie şi bucuria aduce laudă şi binecuvântarea lui 
Dumnezeu. 


(Extras din cartea: Arhimandritul Teofil Părăian - Lumini de gând - 31 de 
predici din perioada Penticostarului) 


Arhimandritul Teofil Părăian - O întrebare pentru toţi 


Intrebarea este cuprinsă şi este adresată de Domnul nostru Iisus Hristos unui singur 
om. 


În Sfânta Evanghelie de la Ioan, capitolul al IX-lea, în istorisirea despre vindecarea 
unui orb din naştere se spune că după ce omul acela a primit vedere, S-a întâlnit 
Domnul Hristos cu el. 


Și ştiind Domnul Hristos că el a fost dat afară din sinagogă l-a întrebat: „Crezi 
tu în Fiul lui Dumnezeu ?"'. 


El a răspuns: „Dar cine este, Doamne, ca să cred în EI?”. 


Și a zis lisus: „L-ai şi văzuti Cel care vorbeşte cu tine, Acela este”. Și atunci a 
răspuns: „Cred, Doamne”, şi ca semn al credinţei în Mântuitorul, s-a închinat 
Mântuitorului nostru lisus Hristos. 


Prin urmare, întrebarea este: „Crezi tu în Fiul lui Dumnezeu?” Această întrebare 
pusă unui singur om sau cel puţin această întrebare pe care o găsim în Sfânta 
Evanghelie de la loan ca pusă doar aceluia căruia i-a adresat-o Domnul Hristos, 
este de fapt întrebarea pe care Domnul Hristos o pune tuturor oamenilor. 


Nu există nici un om care să nu trebuiască să răspundă cu cuvântul sau cu viaţa la 
întrebarea: „Crezi tu în Fiul lui Dumnezeu?". Răspunsurile pot fi afirmative sau 
negative, adică se poate răspunde: „Da, Doamne, cred", şi se poate răspunde: „Nu 
cred." Pot fi şi nişte răspunsuri intermediare: „Cred şi nu cred destul”, „Nu sunt 
sigur dacă cred” şi încă altele. 


Să cercetăm puţin anumite răspunsuri în legătură cu această întrebare, răspunsuri 
pe care le găsim în Sfânta Evanghelie şi apoi să ne cercetăm pe noi înşine, cum 
răspundem noi la întrebarea „Crezi tu în Fiul lui Dumnezeu?” 


In Sfânta Evanghelie sunt multe locuri în care se arată că oamenii au fost 
chemaţi la credinţa în Mântuitorul. 


vY De pildă, în Sfânta Evanghelie de la Marcu, în capitolul I, în legătură cu 
cele dintâi cuvinte rostite de Domnul Hristos, se spune că Domnul Hristos a 
zis aşa: “S-a împlinit vremea şi s-a apropiat Împărăţia Cerurilor, pocăiţi-vă 
şi credeţi în Evanghelie!" (Marcu 1, 15). 
Știm că Domnul Hristos a chemat nişte oameni să-I fie ucenici. A chemat să- 
1 fie ucenici 12 oameni şi după aceea încă alți 70 Şi ei, pentru că au crezut 
în Domnul nostru lisus Hristos, au răspuns la chemarea Mântuitorului 
arătând că ei cred în Mântuitorul. 

VY Despre Sfinţii Petru şi Andrei şi despre Sfinţii lacob şi loan, care erau 
pescari pe când i-a chemat Domnul Hristos, se spune că Domnul Hristos le- 
a spus: ,, Veniţi după Mine!", şi ei au mers după Domnul Hristos. 


Ba încă Sfântul IMarcu spune că Sfinţii lacob şi loan, fiii lui Zevedeu, când 
Domnul Hristos i-a chemat, au lăsat toate, şi-au lăsat pe tatăl lor în corabie cu 
simbriaşii lor (Marcu 1, 20). Prin urmare, aveau oameni cu plată, oameni la lucru, 
nu erau oameni foarte săraci, erau oameni bogaţi dacă puteau avea oameni cu plată. 
Asta înseamnă că au avut ce să lase, dacă au lăsat ceva, au lăsat pentru că au crezut 
în Domnul Hristos. Dacă n-ar fi crezut în Domnul Hristos nu L-ar fi urmat. 


Din aceasta înţelegem că răspunsul celor dintâi chemaţi de Domnul Hristos a fost 
un răspuns afirmativ la întrebarea: „Crezi tu în Fiul lui Dumnezeu?” , întrebare pe 
care Domnul Hristos le-a pus-o implicit, atunci când i-a chemat: „Veniţi după 
Mine!” Ucenicii aceştia şi alţii au răspuns la fel. 


A răspuns la fel vameşul Matei sau Levi, (Matei sau Levi e aceeaşi persoană, dar 
cu nume diferite). Domnul Hristos a trecut pe la vamă şi a văzut un om care se 


numea Matei, şi i-a zis: „Vino după Mine! “, şi el îndată I-a urmat pe Mântuitorul. 
Probabil şi el a răspuns: „Da, Doamne, cred în Tine”. 


Ce fel de credinţă aveau ei atunci, ne putem da seama dacă ne gândim că nu puteau 
să ştie prea multe despre Domnul Hristos. Ştiau doar că Domnul Hristos este un 
trimis al lui Dumnezeu, ştiau că Domnul Hristos este un prooroc deci un învăţător 
mare şi L-au urmat ca să-l fie ucenici. 


Au fost însă împrejurări în care ucenicii n-au dovedit foarte multă credinţă deci 
împrejurări în care la întrebarea: „Crezi tu în Fiul lui Dumnezeu?” n-au putut 
răspunde cu toată hotărârea. „Da, Doamne, cred”. 


Mergând ei odaia cu corabia pe mare, împreună cu Domnul Hristos, s-a stârnit o 
furtună. Furtuna i-a îngrijorat pe ucenici. Domnul Hristos dormea. Şi îngrijoraţi s- 
au dus la Domnul Hristos şi - au trezit, şi I-au zis: „Doamne, pierim”. Şi atunci 
Domnul Hristos a potolit furtuna, şi lor le-a reproşat că n-au destulă credinţă şi a 
zis: „Unde este credința voastră? Pentru ce sunteţi atât de necredincioşi?” (Marcu 
4. 40). Prin urmate, avem o împrejurare în care ucenicii n-au răspuns cu hotărâre 
„Da, Doamne, credem în Tine”. Au crezut cât au putut ei să creadă, dar au fost şi 
îngrijoraţi. 


O credinţă adevărată în Mântuitorul nostru lisus Hristos risipeşte toate îngriiorările, 
risipeşte toate neliniştile câte pot să vină într-un suflet al unui om care nu crede. 


Cunoaştem apoi împrejurarea în care, fiind Domnul nostru lisus Hristos pe mare, 
umblând pe apă ca pe uscat, ucenicii L-au văzut şi s-au temut, au crezut că văd o 
nălucă, adică văd o fantomă, şi îngrijoraţi au început să strige. Dar Domnul Hristos 
le-a vorbit îndată, zicându-le: „îndrăzniţi, Eu sunt; nu vă temeţi!” Atunci Sfântul 
apostol Petru, după mărturia Sfântului evanghelist Matei, a zis: „Doamne, dacă eşti 
Tu, porunceşte să vin la Tine pe apă”. Şi Domnul Hristos a zis: “Vino!” Sfântul 
apostol Petru a pornit pe apă către Domnul Hristos şi mergând către Domnul 
Hristos şi-a dat seama de învolburarea mării, de furtună şi a început să se scufunde 
şi atunci a strigat, zicând: „Doamne mântuieşte-mă! Doamne, scapă-mă!”. Şi 
Domnul Hristos i-a întins mâna şi i-a zis: “Puțin credinciosule, pentru ce te-ai 
îndoit?" Şi apoi a intrat în corabie la ucenici cu Sfântul apostol Petru şi ucenicii s- 
au mirat de Domnul Hristos, de puterea Lui, au căzut în faţa Lui, I s-au închinat şi 
au zis: „Lu eşti Fiul lui Dumnezeu”, o mărturisire de credinţă. 


Dar mărturia aceasta de credință nu a făcut-o Sfântul apostol Petru decât cu 
jumătate de măsură, cu îndoială, atunci când a spus: „Doamne, scapă-mă!", pentru 


că dacă ar fi avut credinţa că Domnul Hristos îl susţine deasupra valurilor, n-ar fi 
avut motive să fie îngrijorat. S-a potolit furtuna, ucenicii s-au închinat Domnului 
Hristos şi au afirmat încă o dată credinţa lor şi au zis: „Cu adevărat Tu eşti Fiul lui 
Dumnezeu!” E o mărturisire de credinţă deci un răspuns afirmativ puternic 

la întrebarea: „Crezi tu în Fiul lui Dumnezeu?" 


Sfântul evanghelist loan ne spune că odată, pe când Domnul Hristos le vorbea 
ucenicilor despre Sfânta Împărtăşanie, despre Sfânta Evanghelie, despre Sfânta 
Cuminecătură, despre Pâinea Vieţii, despre hrana pe care o dă Domnul Hristos mai 
presus de mana pe care au mâncat-o iudeii în pustiu, unii dintre ucenici, bineînţeles 
nu cei doisprezece, nici dintre cei şaptezeci, ci alţii - pentru că Domnul Hristos a 
avut mai mulți ucenici - n-au vrut să-L urmeze pe Domnul Hristos, ci au spus „grea 
este această vorbă, cine poate s-o înţeleagă” şi s-au retras, s-au depărtat de Domnul 
Hristos. Atunci Domnul Hristos a pus o întrebare care seamănă cu întrebarea: 
„Crezi tu în Fiul lui Dumnezeu?”, şi a zis către ucenicii rămaşi lângă EI: „Voi nu 
vă duceţi?” Şi atunci Sfântul apostol Petru a zis: „Doamne, la cine ne vom duce? 
Tu ai cuvintele vieţii celei veşnice”. 


Sfântul evanghelist loan, tot el ne spune că pe când Domnul Hristos le vorbea 
ucenicilor, înainte de patima Sa cea mântuitoare, ucenicii, cumva entuziasmați de 
cuvântul Domnului Hristos, au zis: „Iată, acum vorbeşti lămurit şi nu spui nici o 
pildă. Acum ştim că Tu ştii toate şi nu ai trebuinţă să Te întrebe cineva. De aceea 
credem că ai ieşit de la Dumnezeu . Și Domnul Hristos le-a răspuns: „Iată, 
soseşte ceasul, şi a şi sosit, ca fiecare dintre voi să vă duceţi la ale voastre, iar pe 
Mine să Mă lăsaţi singur (loan 16, 29-32). Avea Domnul Hristos în vedere 
pătimirea Sa, răstignirea Sa, când ucenicii toţi, în afară de Sfântul evanghelist 
Ioan,toţi ceilalți L-au părăsit pe Domnul. Ba încă unul s-a şi lepădat de trei ori de 
Mântuitorul. 


Domnul Hristos a avut în vedere lucrul acesta când le-a spus: „Acum credeţi?”, ca 
şi când le-ar fi zis: Băgaţi de seamă că numai vi se pare că credeţi sau în orice caz. 
nu aveţi destulă credinţă, pentru că dacă aţi crede cu adevărat în Mine atunci nu M- 
aţi părăsi. Într-un fel M-aţi şi părăsit, a şi sosit ceasul să Mă părăsiţi, într-un fel v-a 
slăbit credinţa. 


Și a zis Domnul Hristos, cred că în Sfânta Evanghelie de la Luca, la Cina cea de 
Taină, vorbind cu Sfântul apostol Petru: “Simone. Simone, iată satana v-a cerut 

să vă cearnă ca pe grâu; iar Eu M-am rugat pentru tine ca să nu scadă credinţa ta. 
Și tu, întorcându-te. întăreşte pe fraţii tăi" (Luca 22, 31, 32). A venit clipa aceea de 
verificare, de cercetare, când ucenicii Domnului Hristos s-au depărtat de Domnul 


Hristos, cei care au spus „Acum credem", cei cărora Domnul Hristos le-a spus 
„Acum credeţi?”: „lată, soseşte ceasul, şi a şi sosit, ca să vă risipiţi fiecare la ale 
sale şi pe Mine să Mă lăsaţi singur”. 

Și faptul de a Mă lăsa singur înseamnă nu credinţa, ci necredinţa. Dacă aţi avea 
credința aţi rămâne cu Mine. dar pentru că nu aveţi credinţă câtă trebuie, nu veţi 
rămâne cu Mine. 


Cunoaştem şi o împrejurare în care ucenicii Domnului Hristos, după mărturia 
Sfântului evanghelist Luca în capitolul al XVII-lea, le-a spus ucenicilor: „De-ţi va 
greşi fratele tău, ceartă-l, şi dacă te va asculta, dacă se va întoarce, iartă-l şi chiar 
dacă îți va greşi de şapte ori într-o zi şi de şapte ori se va întoarce zicând: rău îmi 
pare, tu să-l ierți” (Luca 17, 3-4). 


Și atunci ucenicii Domnului Hristos au zis. „Sporeşte-ne credinţa". Şi-au dat seama 
ucenicii că n-au destulă credinţă. Au credinţă, dar nu au destulă. 


Deci, la întrebarea: „Crezi tu în Fiul lui Dumnezeu?”, ar fi putut răspunde: „Şi 
cred, şi nu cred” sau: „Mi se pare că cred, dar nu sunt sigur că cred”. 

Și într-adevăr, Domnul Hristos primind această rugăciune şi mărturisire în acelaşi 
timp: „Sporeşte-ne credinţa", a zis ucenicilor: Dacă aţi avea credinţă cât un grăunte 
de muştar, aţi zice acestui sicomor - e vorba de un arbore - dezrădăcineazâ-te şi 
sădeşte-te în mare, şi v-ar ascultă”. Prin aceasta arată Domnul Hristos că 
adevărata credinţă nu este o credinţă care nu se arată, care nu se manifestă, ci este o 
credinţă care trebuie să se manifeste în viaţa celui credincios. 


După ce Domnul Hristos a înviat din morţi, ucenicii, aflând despre învierea Lui din 
morţi, nu s-au arătat credincioşi. Cunoaştem cazul Sfântului apostol Toma care a 
zis: „Dacă nu voi pune degetul meu în rana cuielor şi dacă nu voi pune mâna mea 
în coasta Lui nu voi crede. Era o mărturisire de puţină credinţă, sau de necredinţă, 
Chiar zice: „Nu voi crede”. El nu zice: „nu cred acum”, ci „Nu voi crede! " Şi 
Domnul Hristos l-a încredinţat şi a crezut şi a răscumpărat acest „Nu voi crede”, cu 
răspunsul: „Domnul meu şi Dumnezeul meu!”. 


Prin urmare, ucenicii au fost oscilanţi în credinţa lor, dar au avut totuşi atâta 
credinţă cât să-i ţină aproape de Domnul Hristos. Acesta este lucrul cel mai de 
căpetenie. Cu toate îndoielile lor, cu toate nedumeririle lor, cu tot ce au avut ei 
împotriva credinţei, cu toate acestea ei au rămas, au stârnit lângă Mântuitorul şi 
acest au un lucru foarte important. 


Asemenea şi nouă ni se poate întâmpla să n-avem destulă credinţă, dar să nu-L 
părăsim pe Mântuitorul. Măcar atâta credinţă să avem cât să stăm lângă Domnul 
Hristos. 


(Extras din cartea: Arhimandritul Teofil Părăian - Lumini de gând - 31 de 
predici din perioada Penticostarului) 


Părintele Teofil Părăian - Dacă eu nu Te văd ca lumină, înseamnă că eu sunt 
în întuneric... 


Domnul Hristos S-a înfățişat pe Sine ca lumină. Câţi oameni din cei ce se gândesc 
la Domnul nostru lisus Hristos, Îl au pe EI ca lumină? Domnul nostru Iisus Hristos 
a spus despre Sine: „Eu sunt Lumina lumii. Cel ce Mă urmează nu va umbla în 
întuneric” (loan 8, 12). 


Câţi dintre cei care Îl cred pe Mântuitorul nostru Iisus Hristos ca Lumina lumii, ÎL 
şi simt ca Lumina lumii, Îl şi au ca Lumina lumii, ca Lumina lor? Şi dacă 
gândindu-ne la Domnul nostru lisus Hristos nu rămânem uimiţi de minunile Lui, 
aşa cum uimiţi au rămas cei ce au văzut minunile, înseamnă că nu avem destulă 
vedere sufletească, nu avem destulă lumină. 


Și atunci, e firesc să zicem: „La ochii sufletului fiind orbit, la Tine Hristoase vin, 
ca şi orbul cel din naştere cu pocăință strigând către Tine: Tu, celor din întuneric 
eşti Lumina cea prea luminoasă!” 


De ce cu pocăință? Pentru că recunoaştem pricinile întunecării noastre şi ştim că 
prin pocăință se realizează luminarea şi de aceea zicem: „Cu pocăință strig către 
Tine: 'Tu, celor din întuneric, eşti Lumina cea prea luminoasă!” Dar dacă eu nu Te 
văd ca lumină, înseamnă că eu sunt în întuneric. 


(Părintele Teofil Părăian, Lumini de gând, Editura Antim, 1997, pp. 181-182) 


Arhimandrit Sofian Boghiu - Orbirea sufletească 


Deci, pentru că omul are două feluri de ochi, trupeşti şi sufleteşti, apoi şi orbirea 
omului poate fi tot de două feluri: trupească şi sufletească. 


Orbirea trupească poate fi din naştere, din pricina unui accident sau din pricina 
unei boli. 


Din pricina orbirii trupeşti nu putem vedea lumea aceasta materială şi nici pe noi 
înşine, nu putem merge fără călăuză şi nu ne putem bucura de lumină, de culorile şi 
de toate frumuseţile lumii văzute. 


Orbirea sufletească este însă cu mult mai primejdioasă decât cea trupească şi un 
asemenea orb este mai nenorocit decât orbul Bartimeu din Sfânta Evanghelie de 
astăzi. 


Dacă orbul trupesc nu vede soarele cel fizic, lumina lui, orbul sufletesc nu-L vede 
pe Soarele dreptăţii şi Părintele luminilor, cu strălucirea harului Său. Nu recunoaşte 
pe Cel care îi dă bunătăţi nepieritoare: viaţă, suflet, nemurire şi nu se vede nici pe 
sine însuşi aşa cum este cu adevărat. 


(Arhimandrit Sofian Boghiu, Smerenia şi dragostea, însușirile trăirii ortodoxe, 
Fundaţia Tradiția Românească, București, 2002, p. 30) 


Nicolae Steinhardt - Doamne să văd 


De orbire Domnul îi vindecă pe oameni în repetate rânduri. Referatul lui Matei 


pomeneşte două cazuri ' Matei 9.27-30;20,30- şi în amândouă este vorba de doi orbi. 
Marcu : Marev 10,46 -s2 menţionează numai un caz, ai lui Bartimeu. Luca e, 


tot unul, localizat, la Ierihon. 


lar Evanghelia lui loan consacră un întreg capitol — al nouălea — tămăduirii orbului 
din naştere. În referatele sinoptice orbii sunt cei care solicită mila şi lecuirea. La 
loan textul pare să impună concluzia că lisus a lucrat din proprie iniţiativă. 
Domnul, în versiunile sinoptice întreabă pe cel orb ce voieşte sau pe cei orbi ce 
voiesc să le facă. Iar cel ori cei întrebaţi răspund aidoma (în vorbe niţel felurite): 
Doamne, să se deschidă ochii noştri; Învăţătorule, să văd iarăşi; Doamne, să 
văd! 


Şi cererea le este de îndată împlinită. Desigur că orbii implorau să-şi 
redobândească vederea, vederea fizică, posibilitatea pentru ochii lor de a-şi 
exercita funcţia lor firească, înregistrarea pe retină a înfăţişărilor lumii 
exterioare. Și lisus aceasta chiar, neîndoielnic, le dă: posibilitatea aceasta 
organică, fiziologică, fotografică. 


Dar întrebarea pe care ne-o putem pune este dacă nu cumva Domnul săvârşeşte nu 
numai înlăturarea unui beteşug corporal (funcţional), ci şi mai mult decât atât? (în 
privinţa orbului din naştere evident e că-i dă har peste har: Se descoperă ca Fiu al 
lui Dumnezeu). 


Dacă, anume, reînnoita minune a vindecării orbilor nu cuprinde şi un învăţământ 
ascuns, duhovnicesc. Cuvintele din referatul lui loan (9, 39): „Am venit în lumea 


aceasta ca cei care nu văd să vadă, iar cei care văd să fie orbi” îndreptăţesc — 
întocmai ca reiterata Sa identificare cu lumina — bănuiala aceasta, impulsul de a 


căuta substantivelor orb, ochi, lumină şi verbului a vedea un tâlc simbolic, 
neaparent. 


Căci de văzut — în sens propriu, direct — văd şi fariseii, care sunt orbi. Și vedem 
cu toţii, buni şi răi, vedem bine, ba şi prea bine. Prea bine îi vedem pe ceilalți pe 
semenii şi vecinii noştri (pe alcătuitorii iadului nostru, zice Jean-Paul Sartre), 
vedem toate paiele din ochii lor, până la firicelul pe care natural ar fi fost ca 
mărunţirea să-1 fi apărat de furia noastră detectivă. 


Le urmărim - necruţători, neobosiţi, nesăţioşi — toate gesturile, în nădejdea că vom 
surprinde greşeli, păcate, turpitudini de care să ne înfiorăm, dobândind astfel 
dreptul să începem a striga cu glas înalt şi a dezlănţui oprobiul public împotriva 
lor; ori măcar niscaiva obiceiuri, manii, tabieturi în temeiul cărora să-i putem face 
de râs şi de ocară. 


Le aflăm cu exactitate contabilă abaterile toate, încă şi nevinovatele — micuţe, 
neînsemnate — devieri de la normă, ne sprijinim pe acest simţ al văzului, pe această 
acţiune scrutătoare a privirii vigilenţa noastră neadormită şi vrăjmaşă, o folosim 
spre a ne alimenta şi împrospăta ura, scârba şi zavistia şi apoi a statornici un 
fundament moral şi obiectiv propensiunii noastre fierbinți către delaţiune şi 
făurirea atât de plăcutului şi mereu savurosului, inepuizabilului desfătător 
spectacol al suferinţei prăbuşirii şi pieririi aproapelui nostru. 


„Doamne, să văd” poate însemna, pe lângă voinţa recâştigării simplei capacităţi 
vizuale (care se confundă cu defăimarea şi condamnarea celor din jur) şi 
altceva: putinţa de a vedea, observa (mai bine zis), reţine, sesiza nu numai 
defectele, greşelile şi ticurile (ori trăsăturile) specifice altora (cu alte cuvinte nu 
numai un soi de cumplit şi încăpățânat antropomorfism), ci şi 


(rare, însă nu inexistente, nu 
excluse), 


„Să văd” poate semnifica şi (efective, 
resupuse ori transmutate dinlăuntrul nostru la ceilalți), 


(care să nu se mărginească la depistarea întru denunţare a erorilor sau 
slăbiciunilor altora ci să îmbrăţişeze şi tot ceea ce în această lume înrobită 
ăcatului certifică totuşi lucrarea duhului: 


Pairs poate aşadar, însemna şi nădejdea accesului la o cale „strâmtă” care 


Exclamaţiei „Doamne, să văd” e plauzibil să i se atribuie şi un al doilea înţeles, 
de taină. Acest înţeles ultim şi criptic este poate cel adevărat şi principal 


deoarece nu implică doar o categorie restrânsă de infirmi, ci întregul neam al 
oamenilor. In această semantică 


Ce-i dăruieşte mai de preţ Hristos celui care crede în EI? Care anume 
extraordinară facultate 1-o pune la îndemână ? 

cum îl socotesc şi-l califică răuvoitorii săi cei 
mai îndârjiţi. 


Deodată, prin harul lui Hristos, EI 


Teşim din noi. Ne părăsim. Ne însuşim o forţă psihică 
anti-gravitaţională. nu numai orbilor, asupra 
noastră chiar. Și 


Aceasta-i, probabil, 


Devin, cum grăieşte Apostolul, o făptură nouă. Dar în prealabil ni se relevă ca 


într-o străfulgerare făptura veche, înlănţuită în fărădelegile ei nenumărate. Şi 
oarecare vreme (trei zile a fost fără vedere) nu văd, adică nu mă văd decât pe 
mine, fantoma obsesivă şi spăimântătoare a fiinţei ce am fost până a nu mă fi 
fulgerat şi învăluit lumina milostivirii împărăteşti. 


Ce vedem? 


Se adevereşte remarca lui Marcel Jouhandefeu: nu de Dumnezeu mă tem, 


fiindcă e atotbun, ci de mine însumi; liber şi rău fiind pot să nu-I deschid uşa. 


Judecata de Apoi creştinul şi-o face el însuşi, de vrea şi poate, zilnic, mai 
degrabă acuzator decât apărător al său. 


Examenul de conştiinţă, la sfârşitul fiecărei zile, recomandat atât de morală cât 
şi de psihanaliză, ce-i în adevăr de nu o Judecată de Apoi efectuată reflexiv şi 
individual de creştin? 


Psihanalitic şi eshatologic, creştinul se vede la acest examen şi se preţuieşte 
întocmai ca Dreptul Judecător, din afară, neindulgent, ca pe un oarecare străin, 
ca pe un oarecare altul şi e în măsură — în ciuda legii Michelson-Morley — a se 
judeca pe sine la fel de rece, de nepărtinitor, de absolut, ca pe semenul său. 


Creştinul, prin aceasta, scapă de sub îngrădirile relativităţii generale, dezminte 
experienţa Michelson-Morley şi se supune marelui îndemn al învățătorului său ; 


Iată darul cel mare al lui Hristos: ne binecuvintează cu această minunată, 


supranaturală putinţă de a răsturna principiile termodinamicii, ipseitatea, ecuaţia 
personală ; ne vedem aşa cum suntem (şi fără a fi nevoie să recurgem la ipoteza 
unui corp astral), nu cum ne plăcea a ne socoti (la fereală de orice posibilă 
învinuire); înzestrați numai cu drepturi şi calităţi, neprihăniţi, stăpâni ai lumii, 
superiori tuturor imbecililor, răufăcătorilor şi neînţelegătorilor de pe glob şi 
îndeosebi celor din câmpul energetic al imperialei noastre persoane. 


Creştinului începe — sub acţiunea darului — a-i fi silă şi groază de el (aşa cum, 
foarte probabil, le este şi altora). E] nu se mai consideră drept şi îndreptăţit, 
având neîncetat dreptate şi îndurând necazuri şi nevoi numai din culpa celorlaţi 
şi exclusiv datorită urii lor neîmpăcate, nu mai crede că-i este îngăduit orice, 
revenindu-le celorlalți numai sarcina de a-l admira şi ridica în slăvi. 


Să văd. Să mă văd adică. Să mă pot osândi eu, acum, înainte de obşteasca 
judecată, la fel de fără părtinire ca atunci. De nu şi mai sever, pentru că Dreptul 


Judecător va fi, oricum, blând şi milostiv; aşa-i este firea. 


Judecata de Apoi prealabilă şi pregătitoare o putem cugeta a fi suprema harismă 
acordată creştinului, căci este cea mai utilă şi de priinţă prezentării noastre la 
Judecată în condiţii cât mai uşurătoare mandatului încredinţat îngerilor celor buni. 


Să văd. Să văd cu ochii trupeşti. Mai larg: să-mi fie întreg trupul sănătos şi să 
funcţioneze fără greş, informat de cele cinci simţuri neştirbite. Și mai larg; să 
văd slobod, neferecat în strânsura abjectă a concentrării privirii mele asupra 
paielor (ori şi bârnelor) din ochii vecinilor mei. 


Să-mi fie izvor de exaltare şi fericire, de punere sub obroc a ticăloşilor şi 
smintelilor care-mi dau concentric asalt. 


Să-mi ţin ochii neclintit deschişi (cu pleoapele împiedicate în clipsuri ca eroul 
Portocalei mecanice atunci când i se face reeducarea) şi îndreptați mai vârtos 
asupră-mi. 


Hristos ne transmite ceva din lumina Lui; s-ar zice că putem mânui o faclă, o 
lanternă, un laser şi încă de pe acest târâm putem cunoaşte neasemuita senzație a 
descoperirii noastre totale. 


Experiențele relatate de doctorul Moody, creştinul le poate realiza fără a fi nevoie 
de moarte clinică. El se poate părăsi, străbate carapacea oarbă a sinelui — parcă 
plutind, aşişderea pacienţilor doctorului Moody, pe deasupra chipului său trupesc — 
se poate învoi unei cercetări de unde să lipsească orice complezenţă, înduioşare sau 
orice alt subterfugiu al eului vechi incapabil a vedea clar şi la rece. 


Fie ca această însuşire dată de Hristos fiecărui om (Lumina cea adevărată care 
luminează pe tot omul care vine în lume) să ne pricepem a o pune în practică, 
mulțumind Celui Care ne-a încredinţat-o, spre desferecarea noastră din cătuşele 
întunecimii. 


Nicolae Steinhardt - Mărturisirile Domnului - Orbului din naştere 


Ioan 9, 35-38: „Auzind lisus că l-au dat afară şi aflându-l i-a zis: Crezi tu în 
Fiul lui Dumnezeu? El a răspuns şi a zis: Și cine este Doamne, ca să cred în EI? 
Și a zis lisus: L-ai şi văzut! Chiar Cel Care vorbeşte cu tine. Acela este”, 


De ce fostului orb? Pentru că s-a purtat bine. Nu s-a dus să-L denunțe fariseilor 
(Altfel îi vorbeşte Hristos slăbănogului, un vechi păcătos, un turnător. Aceluia îi 
spunea doar:,De acum să nu mai păcătuieşti ca să nu-ţi fie ceva mai rău” (loan 
5,14)). S-a ţinut tare, deşi a fost cu prisos hărțuit. L-a preamărit pe Domnul. Nu 
s-a ruşinat de EL. I-a înfruntat, netemător, pe farisei. A dat admirabilul răspuns 
(loan 9, 30): „Tocmai în aceasta stă minunea că voi nu ştiţi de unde este şi El 
mi-a deschis ochii”. 


Domnul îl preţuieşte pe fostul orb - îi place de el, de curajul, de recunoştinţă 
(Analogică celeia a celui de-al zecelea lepros lecuit, singurul înapoiat ca să 
mulțumească. Ceilalţi nouă se vindecă, numai el se şi mântuieşte.) şi tăria lui. 


De aceea i Se şi mărturiseşte cu un soi de bucurie, degrabă şi spre a-l consola cât 
mai rapid şi mai nepregetat că el trebuie să îndure ocara din pricina Lui (Aşa cum, 
de-mi este îngăduită îndrăzneață asemuire, Cuza Vodă îl sărută pe ţăranul care 
fusese scuipat de boier). 


În ce fel să-l răsplătească pentru aceasta? Prin darul cel mai scump ce-l putea 
face, prin onoarea supremă, prin copleşitoarea supracinstire a împărtăşirii tainei 
cele mai mari: îi face suprema onoare de a 1 Se mărturisi ca Fiu al lui Dumnezeu. 
Taina aceasta - care-i fără pereche - i-o încredinţează ex abrupto şi stante pede. 
Ca un împărat care pe câmpul de luptă şi-ar smulge decorația cu lentă de la gât şi 
ar petrece-o în jurul gâtului unui brav. 


Şi de data aceasta Domnul nu dă cu fârâita şi cu zgârcenie. Nu dă meschin, ci 
boiereşte, conform obieciului Său. Nu-i spune celui tămăduit: Să ştii că Eu sunt 
un vraci cu puteri ascunse... Nu, i Se declară la modul absolut: Eu sunt Fiul lui 
Dumnezeu! Ca unui ucenic, ca unui frate, ca unui prieten, ca unui confident al 
Său, ca unui sfetnic de taină, ca unui om de încredere şi de nădejde. 


1 Se încredinţează. Cu alte vorbe, îi spune ceea ce avea să-i rostească mai târziu 
tâlharului celui bun: „Astăzi vei fi cu Mine în Rar”. 


Orbul din naştere e mai întâi vindecat de orbirea trupească; i se dăruieşte apoi şi 
priveliştea lumii duhovniceşti, vederea de ordin superior. Hristos vine la el şi-i 
descoperă, faţă către faţă, pe Dumnezeu. Ca altădată, pe munte, lui Moise. 


O! neasemuită fericită cutremurare a clipei când i s-a spus: „L-ai şi văzut!” 


Nicolae Steinhardt - Admiraţiile Domnului - cazul cel mai izbitor este fără 
îndoială al orbului din naştere 


ej 


m SA 


5. Dar cazul cel mai izbitor este fără îndoială al orbului din naştere ( loan 9, 1- 
38 ) pe care Hristos îl răsplăteşte ca pe nimeni altcineva. 


De ce oare? Pentru că află că orbul vindecat s-a purtat frumos şi cu deplin curaj, s- 
a arătat demn şi recunoscător, L-a apărat pe Acel care-l tămăduise, i-a înfruntat pe 
farisei şi din pricina aceasta a fost ocărât, jignit şi alungat, suferind aşadar, ca un 
slujitor şi un mărturisitor al lui lisus Hristos. 


Domnul, de aceea, vrea neapărat să-l răsplătească. Dar cum? Cu ce? în care fel? 
Aur şi argint să-i dea, nu are. 


l-a dat vederea. Ce lucru mai de preţ i-ar putea dărui? Parcă L-am vedea pe 
Domnul căutând în jur, gândindu-Se ce anume i-ar putea oferi neînfricatului şi 
vrednicului bărbat care-l stă acum în faţă. Ce semn de admiraţie pentru perfecta 
ținută de care a dat cu prisosință dovadă? I-a înfruntat pe farisei. Nu a consimţit să 
dea declaraţie cum că binefăcătorul lui păcătos, potrivit dorinţei lor. Le-a spus, 
celor care ţineau morțiş să tot repete că nu ştiu de unde vine Acela: păi tocmai aici 
e minunea, că voi nu ştiţi de unde este şi El mi-a dat vederea. L-au luat în râs, l-au 
ameninţat, l-au dat afară, dar a rămas neclintit. 


Domnul, pricepem, parcă simte nevoia să nu-l lase fară de răsplată, să-şi manifeste 
admiraţia. Dar cum? în care fel? Prin ce? 


Și-atunci, tot căutând, concepe o idee cu adevărat extraordinară în mintea Sa 
dumnezeiesc-omenească. Şi face un lucru, un gest ce-şi află echivalentul (pe plan 
profan) cu al regelui care pe câmpul de luptă ar desprinde de la gâtul său ori de pe 
pieptul său o decorație şi-ar prinde-o pe pieptul unui viteaz, ori în al lui Buddha, 
când iepure fiind, într-unui din nenumăratele sale avataruri, se arunca în foc pentru 
ca să-l poată ospăta pe obositul brahman care venise la el. Ori şi în al femeii care 
din recunoştinţă pentru un bărbat, neavând ce-i dărui, pe sine se dăruieşte. 


Aşa şi Domnul, neavând ce anume da, pe Sine Se dă fostului orb, dezvăluindu-Se 
ca Dumnezeu. 1 se arată, 1 se descoperă, îi destăinuieşte dumnezeirea Lui. „L-ai şi 
văzut! Şi Cel ce vorbeşte cu tine, Acela este”. 


Iată darul, cum mai scump nu poate fi. 


lată actul ce-mi pare că este cel mai admirativ dintre cele săvârşite de Hristos pe 
acest pământ, poate exprimând o şi mai mare admiraţie decât pentru hananeancă. 
Neavând ce să-i dea, i Se dezvăluie, îşi descoperă identitatea, iese din anonimat şi - 
suprem omagiu — îi spune Cine este. 


Ce altceva fără seamăn îi putea oferi decât această repetare a scenei de pe Tabor: 
Hristos, pentru fostul orb, îşi manifestă din nou dumnezeirea, mai albă ca omătul, 
mai strălucitoare decât o mie de sori, îi pune adică la îndemână Măreţia, 
Splendoarea şi Absolutul, acel Ding an sich pe care Kant îl socotea nerevelabil. 


Convorbirea dintre lisus şi fostul orb mai recapitulează şi descoperirea tăcută lui 
Moise la Horeb: Eu sunt Cel ce sunt (leş. 3, 14). 


Dar vor fi poate invocaţi Petru şi Marta. într-adevăr, nu le ascunde nici lor „lucrul 
în sine”, însă lor li se confirmă numai răspunsul dat următoarei întrebări puse. Pe 
când fostului orb Domnul din proprie iniţiativă, drept dar i Se descoperă, i „Se dă”. 
Se despoaie pentru el de straiele Lui lumești şi de înfăţişarea Lui omenească şi-i 
oferă spre contemplare pe Dumnezeu. 


Ne mai putem întreba: De ce i-a dat Hristos vederea omului despre care ştim că 
NICI €l, nici părinţii lui n-au păcătuit? Ca să vadă cele lumeşti, lumea fenomenală? 


Desigur, dar mai cu seamă ca să vadă pe Dumnezeu faţă către faţă, aşa cum nu le-a 
fost dat lui Moise, ori lui Ilie: Pe Hristos-Dumnezeu despuiat de toate atributele 
Sale pământeşti. Drept care şi omul tămăduit ] se închină până la pământ. 


Mitropolitul Augustin de Florina - Predică la Duminica Orbului - Cine este 
fericit? 


Vă voi vorbi Simplu, iubiții mei. Și vă rog aveţi puţină răbdare şi să ascultați 


cuvintele unui om, care vă vorbeşte din credinţa în Hristos. Dacă n-aş fi crezut, nu 
v-aş fi vorbit. 


Dacă deschizi inima vreunui om, vei găsi multe pasiuni, dorinţe, vise. Cea mai 
vie dorinţă care este? Omul vrea să trăiască fericit, doreşte fericirea. Toţi vânăm 
fericirea. Dar unde este fericirea? Cine este un om fericit? Aici părerile sunt 
diferite. Oare este fericit cel care are autoritate sau cel puternic de care se tem 
toți, sau bogatul cu lirele şi vapoarele lui, sau cel ce cade cu mutra în plăceri şi-n 
distracții? Lume nefericită, care alergi să-ţi potoleşti setea în aceste băltoace, vrei 
fericirea? Îţi voi vorbi despre asta, dar se găsesc urechi care să audă? Mai demult 
cuvântul lui Dumnezeu avea urmări. Acum?... Aşadar, dacă vrei, ascultă ce 
recomandă Biserica. 


Vă voi da o rețetă şi dacă o veţi urma veţi găsi fericirea. Reţeta se află într-un 
cuvânt din Evanghelia pe care am ascultat-o astăzi. Nu vi-l voi spune. Sunteţi 
deştepţi. Vă pun la un mic exerciţiu duhovnicesc, ca atunci când vă veţi întoarce 
acasă, în loc să citiți reviste lumeşti, să citiţi încă o dată Evanghelia de astăzi 
(loan 9, 1-38) să găsiţi acest cuvânt, care constituie reţeta fericirii. 


2 o e 


Revin acum la tema noastră, la întrebarea „Cine este fericit?". Răspunsul este: 
Fericit este...orbul! Orbul fericit? - veţi întreba. Nu spun, iubiții mei, că orice orb 
este fericit, ci zic că fericit este orbul din Evanghelia de astăzi. De aceea, Biserica 
noastră îl cinstește şi îi închină o duminică - astăzi este Duminica Orbului. 


Aşadar, orbul este cel mai fericit om din lume. De ce? Din trei motive. 


1. Primul motiv: pentru că a ieşit din întuneric. Era orb din naştere. Era lipsit de 
lumină de ani de zile, dar într-o clipă şi-a deschis ochii şi a văzut. Gândiţi-vă la 
asta. Noi deschidem ochii de mii de ori, continuu, dar nu prețuim acest lucru. 
Dar acesta, în clipa în care a ieşit din întuneric, vă închipuiţi ce-a simţit? S-a 
minunat şi a spus: „„Slavă Ție, Dumnezeule!". 


Într-o carte veche am citit următoarele. Un împărat şi-a dorit ca urmaşul său să 
fie un vrednic conducător, să cunoască oameni şi lucruri şi să le preţuiască cum 
se cuvine. Aşadar, nu l-a lăsat în palat, nici nu i-a permis Să se distreze cu femei 
stricate apăsat de grade şi medalii. Era un împărat din vremurile de demult. Şi 
voia să-şi educe copilul cum trebuie. Şi un pahar de apă dacă bea, să-l 
mulțumească lui Dumnezeu. Şi o floare dacă rupe, să se minuneze de Creator. Şi 
pentru asta, ce a făcut? Doar ce s-a născut, l-a luat şi l-a dus într-o peşteră, unde 
nu ajungea nici o rază de soare. Nu întrebaţi cum a trăit copilul acolo, este o 
istorie mare; cine este curios, să lectureze cartea noastră „Nepreţuitul 


zece ani, timp în care nu a văzut nimic, cu desăvârşire nimic. Când s-a făcut de 
zece ani, împăratul a poruncit şi l-au scos afară. Atunci, ochii i s-au uimit, iar el 
întreba continuu despre orice lucru: „Tată, ce este asta?”. Vedea soarele, „Cine 
l-a făcut?” Vedea marea, „Cine a făcut-o?”. Vedea copacii înflorind, păsările 
că zboară şi ciripesc, mieluşeii că pasc, vedea... şi continuu întreba „Cine le-a 
făcut pe toate astea?"; şi nu înceta să-L slăvească pe Dumnezeu pentru aceste 
măreții. 


Aşadar, tot aşa şi orbul din Evanghelia de astăzi; ca şi cum ar fi ieşit dintr-o 
peşteră, în care a fost închis nu zece ani, ci mult mai mulți, când a văzut toate 
frumuseţile creaţiei, din inimă i-a izbucnit un glas de uimire şi de mulțumire faţă 
de Dumnezeu. 


Din nefericire, noi ne deschidem ochii şi vedem toate cele urâte. Ne-am făcut mai 
răi şi decât cei sălbatici. În junglă, băştinaşii aşteaptă să iasă soarele, şi imediat ce 
răsare, cad Jos şi i se închină mulţumind. Noi avem şi nu avem ochi, avem şi nu 
avem urechi, avem şi nu avem inimă. Ne-a orbit păcatul. Suntem ca nişte orbi în 


întuneric şi nimic din panorama lumii acesteia nu mai vedem. De ce eu, fraţii mei, 
nu ştiu de cinematograf? De un singur cinematograf şi de un singur teatru ştiu, care 
are astfel de privelişti şi astfel de măreţii, şi astfel de făpturi luminoase, care nu se 
mai termină, iar biletul este gratuit. Urcă-te pe un munte mic şi aruncă-ţi ochii să 
vezi frumuseţile lui Dumnezeu. Aşadar, orbul şi-a deschis ochii şi a văzut toate 
aceste lucruri luminoase şi L-a slăvit pe Dumnezeu. 


2. Am spus că este fericit, pentru că a văzut lumea frumoasă şi L-a Slăvit pe 
Dumnezeu. Însă este fericit şi pentru un alt motiv. În ziua în care şi-a deschis 
ochii orbul a văzut multe lucruri frumoase. Frumos este soarele răsărind dis-de- 
dimineaţă, frumoasă este marea albastră spumegând, frumoase sunt livezile 
înverzite, frumoase sunt florile în mii de culori, frumoşi copacii, frumoşi 
mieluşeii, frumoşi copilaşii cei mici care sunt gingaşi ca îngerii - din cele mai 
frumoase lucruri din lume unul este cel mai frumos - copilul nevinovat. Multe 
lucruri sunt frumoase în lume. N-am zis nimic. Dar ceea ce ochii lui au văzut în 
ziua aceea ca fiind cel mai frumos, mai strălucitor şi decât soarele, ce a fost? 


In aceeaşi zi s-a învrednicit să-L vadă - pe cine? Pe 
Când L-a văzut? 


Nu imediat ce s-a vindecat, ci după ce a mărturisit cu îndrăzneală înaintea 
duşmanilor Lui. Pentru că Hristosul nostru, când l-a făcut bine, a dispărut, cum a 
făcut mai devreme şi cu paraliticul (vezi Ioan 5, 13). Aşadar, după ce fariseii l-au 
necăjit pe cel vindecat cu anchetele lor şi l-au scos afară din templu din cauza 
mărturisirii lui, atunci Hristos îl găseşte din nou şi îi zice: - Tu crezi în Fiul lui 
Dumnezeu? - Dar, cine este, Doamne, ca să cred în EI? - Acela pe care L-ai 
văzut şi Care vorbeşte acum cu tine, Acela este. - Tu eşti, Doamne? - zice. Cred! 
Și cade şi I se închină. 


3. Aşadar, orbul este fericit pentru că a dobândit ochi şi a văzut lumea frumoasă, 
fericit încă mai mult pentru că L-a văzut pe Hristos, dar fericit în mod deosebit 
pentru că, în afară de ochii trupeşti, a dobândit şi ochi duhovniceşti. 


Un om care a trăit pe la anii 200 după Hristos era orb şi el. Îl luminase însă 
Dumnezeu şi din gura lui ieşeau cuvinte înțelepte. Numele lui era Didim. 
Merseau la el chiar şi dascălii şi luau lecţii. Într-o zi, a coborât din pustie 
SISETIEAEIDREI l-a vizitat şi îi zice: „Didime, te fericesc; pentru că, deşi nu ai 
ochi fizici, ai alţi ochi superiori, cu care vezi lucrurile pe care nu le văd ceilalți”. 


Aceşti ochi pe care îi avem noi sunt fizici. Astfel de ochi au şi animalele, cele mici 
şi mari. Şi aceşti ochi desigur sunt vrednici de minunare; e suficient un ochi ca să 


demonstrezi că există Dumnezeu. Dar aceştia sunt mici în comparaţie cu ochii 
duhovniceşti. Ochi fizici au şi animalele: insectele, corbii, vulpile, lupii, vulturii. 


Se 3 ae 
Iubiţii mei, daţi-mi ochi duhovniceşti, ochi cum au avut sfinții, ochii Sfintei 
Varvara, ai Sfântului Nicolae, ochi binecuvântaţi pe care i-au avut oamenii din 
vremurile de demult. Pentru că ochii oamenilor de astăzi au devenit ochi diabolici. 


Dumnezeu nu ţi-a dat ochii ca să-i pironeşti pe ecrane cu cele ruşinoase, iar seara 
să ai iadul în tine. Ți i-a dat cu un mare scop: ca să vezi făpturile Lui şi să-L 
Slăveşti, să vezi icoanele în biserică şi să te închini lor, să-i vezi pe Sfinţii îngeri. 
Nu este o poveste religia noastră. Dacă întrebaţi generaţia în vârstă, aceia vedeau 
sfinţi. Acum?... 


Ce vom vedea în cealaltă lume! În faţa acelor frumuseți cât de ticăloase sunt 
priveliştile acestei lumi! Atunci vom vedea că a meritat să ne lipsim de aceste 
privelişti ticăloase, ca să ne desfătăm de acelea. Vei zice: Mai degrabă să fi fost orb 
pe pământ, să nu fi avut ochi... 


Frațu mei! 
Există 


dar există şi ochii animalelor, ochii porcilor, ochii vulpilor, ochii lupilor şi ai 
fiarelor sălbatice. Alegeţi şi luaţi! 


Mitropolitul Antonie de Suroj - Cuvânt la Duminica Orbului din naştere 


Mitropolitul Antonie de Suroj 
(1914-2003) 


În numele Tatălui, al Fiului şi al Sfântului Duh 


La finalul Evangheliei de azi sunt cuvinte pe lângă al căror înţeles trecem 
deseori. Orbul îi spune lui Hristos: «Și Cine este Fiul lui Dumnezeu ?» şi 
Hristos îi răspunde : « L-ai văzut şi El este cel Care îţi vorbeşte ». 


Pentru noi, primele cuvinte sunt aşa de fireşti ; primul eveniment al vieţii noastre, 
primul eveniment al întâlnirii cu o persoană este vederea ei, dar ce minune a fost 
pentru acest om care nu văzuse niciodată ceva din lume şi care, atins de mâna 
dătătoare de viaţă a lui Hristos, dintr-o dată a văzut ! Şi prima persoană pe care a 
văzut-o a fost Domnul şi Dumnezeul său, Hristos, Fiul Omului. 


Îmi amintesc de un scriitor român care ne spune în biografia sa ce impresie 
profundă, definitivă i-a lăsat faţa primului om văzut care i-a rămas în memorie. Îşi 
aminteşte de sine însuşi copil şi deasupra lui, incredibil de frumoasă, faţa tatălui 
său, care era preot, privindu-l, cu toată dragostea omenească, cu întreaga tandreţe 
şi profunzime a unei priviri umane. Şi scrie el că aceasta a fost prima viziune a lui 
despre icoana pe care o întruchipează faţa omului când este luminată din interior 
de dragoste şi de înţelegere, de profunzime şi de veşnicie, o viziune a lui 
Dumnezeu. Aici acest om L-a văzut pe Dumnezeu în trăsăturile Celui Care era 
Dumnezeu şi Care a devenit Fiul Omului. 


Aş vrea să vă atrag atenţia asupra unui aspect diferit. Cu o altă ocazie citeam 
povestea unui paralitic vindecat de Hristos ; şi biserica, slăvindu-L pe Dumnezeu 
cu această ocazie, spune: “Cum acest om n-a găsit pe nimeni Să aibă milă de el, 
Fiul Mariei, Dumnezeu Însuşi, s-a oprit şi i-a dat ajutor la nevoie”. Pentru că 
acest om n-a găsit vreun alt om să aibă milă de el, să-i arate compasiune, să se 
preocupe de el, Dumnezeu a coborât la el. Noi trăim acum în alte vremuri, în 
vremuri în care Dumnezeu a devenit om în mijlocul nostru şi mai mult de atât: 
Ne-a făcut mădulare vii ale trupului Său, o prezenţă întrupată, o prezenţă concretă 
în Întruparea Sa, ne-a făcut temple ale Duhului, locuri ale Prezenţei. Acum fiecare 
om aflat în nevoie ar trebui să găsească în fiecare dintre noi un om pornit spre 
compasiune, milă şi înţelegere, deoarece Dumnezeu S-a făcut om, şi în acelaşi 
timp, simultan, întâlnindu-se cu noi, ar trebui să vadă dragostea lui Dumnezeu în 
ochii noştri şi să perceapă dumnezeiasca milă în faptele noastre active, 
imaginative, creative şi în vorbele noastre. 


De când Hristos a venit în lume, a sosit vremea omului ; dar nu a omului despărțit 
de Dumnezeu , străin de EI, ci vremea minunată în care prin oameni, prin 
intermediul celor ce L-au descoperit pe Hristos, care au crezut în EI, care au 
devenit una cu EI — al acelor oameni cărora Dumnezeu le-a încredinţat lumea Lui — 
toți oamenii pot primi atât mila lui Dumnezeu, cât şi pe cea a semenilor şi pot 
vedea compasiune omenească, dragoste omenească şi bucurie omenească. 


Nu este aceasta o chemare măreaţă, nu ar trebui acum să fim apți de fapte mari? 
Timpul Domnului şi timpul omului sunt una, nu numai în Fiul Întrupat al lui 
Dumnezeu, ci şi în tainica Lui prezenţă întrupată în fiecare dintre noi, prezenţa lui 
Dumnezeu în carne/ trup, în mila omenească, în dragostea omenească. Aceasta este 
o cerere îndreptăţită şi o provocare pe care ne-o lansează Sfânta Evanghelie. 
Suntem noi unii pentru alții şi pentru cei mai îndepărtați de noi acest fel de 
oameni ? O nouă umanitate, făpturi noi, oameni noi cu viață nouă, viaţa lui 
Dumnezeu. La acestea suntem chemaţi, aceasta trebuie să fim. 


Să reflectăm asupra celor spuse, să luăm o hotărâre şi să devenim o icoană, o 
viziune a lui Dumnezeu, nu numai în strălucirea dragostei din ochii noştri, nu 
numai în cuvintele pe care le rostim, ci şi în fiecare faptă, astfel încât vremea 
omului să devină ziua Fiului Omului, ziua Domnului. Amin. 


Varnavas, Mitropolit de Neapolis şi Stavroupolis - Răutatea ne orbeşte 


lubiţi fraţi şi surori, Dumnezeu ne-a înzestrat cu multe daruri de-a lungul vieţii. 
Sănătate, oamenii pe care îi iubim şi care ne iubesc, frumuseţea lumii care ne 
înconjoară, lucrurile bune de care avem nevoie în vieţile noastre. Îi suntem 
recunoscători pentru multe dintre aceste daruri şi Îi mulţumim pentru bunătatea Sa 
iubitoare. Dar atunci când suntem copleşiţi de greutăţi şi răutatea ne întunecă 
minţile, abia mai reuşim să gândim drept, darămite să mai putem simţi 
recunoştinţă. 


De acest simplu adevăr ne vom aduce aminte în cuprinsul Slujbei Duminicii 
Orbului (lo. 9, 1-38). lisus mergea alături de ucenicii Lui. Pe cale întâlnesc un om 
orb din naştere. Ucenicii nu reuşesc să înţeleagă şi îşi aduc aminte de paraliticul pe 
care Învățătorul lor îl vindecă şi apoi îl avertizează să nu mai păcătuiască pentru a 
nu ajunge într-o stare şi mai rea decât cea dinainte. Aşa că Îl întreabă pe lisus: 
“Cine este de vină pentru starea acestuia? Cine a păcătuit, astfel că el nu vede, el 
sau părinţii lui?” 


lisus le răspunde: nici primul caz, nici celălalt nu sunt adevărate. Însuşi omul cu 
greu ar fi putut păcătui, de vreme ce aşa se născuse. Dar vina nu o poartă nici 
părinţii lui. Omul s-a născut orb pentru ca înaltele lucrări ale lui Dumnezeu să se 


poată arăta. Spunând acestea, Făcătorul lumii face lut folosind pământ şi salivă, 
pune lutul pe ochii omului şi îi spune să se ducă să se spele în scăldătoarea Siloam. 
Ziditorul pune lut pe lut şi reface natura decăzută. Omul cel fără de vedere Îi dă 
ascultare şi se întoarce văzând. 


Restul istoriei arată adevăratele dispoziţii ale oamenilor: cărturarii şi fariseii găsesc 
ne necrezut faptul că lisus ar fi putut să lucreze un aşa miracol, în special într-o zi 
de sâmbătă. Aşa că, iar şi iar, îl interoghează pe cel ce fusese tămăduit. Cu toate 
acestea, ei nu sunt convinşi şi trimit după părinţii celui vindecat, pe care îi 
interoghează în mod repetat, urmărind să-i pună în dificultate cu întrebările lor. 
Bineînţeles, ei nu află răspunsul dorit şi nu fac decât să arate faptul că cei orbi sunt, 
de fapt, ei înşişi. Răutatea şi reaua lor voinţă îi împiedică să Îl recunoască pe 
Binefăcătorul neamului omenesc. Orbirea lor este atât de mare, încât subapreciază 
şi relativizează darurile divine, aceasta pentru a se promova pe sine ca fiind 
presupuşii ucenici legitimi ai lui Moise. 


Mitropolitul Varnava de Neapolis 


Pe de altă parte, omul care a fost orb, vindecat acum, se arată a fi o călăuză pentru 
cei care ar fi trebuit să vadă şi să ştie anumite lucruri. Încăpăţânatei lor strădanii de 
a găsi neadevăruri în istoria sa, el îi răspunde direct: “Cum ar putea un păcătos să 
făptuiască asemenea miracole? De ce continuaţi să mă întrebaţi? Vreţi oare şi voi 


să deveniți ucenicii lui?”. În cuvintele lui simple, pline de adevăr totodată, găsim şi 
confirmarea spuselor Psalmistului: “Domnul dă înțelepciunea Sa celor orbi” (Ps. 
145, 8). El poate că-şi va fi petrecut timpul în întunecime trupească, dar se pare că 
receptorii sufletului său erau pregătiți să primească şi să încurajeze creşterea 
binecuvântării divine. 


Astfel, să ne asigurăm şi noi că ochii noştri trupeşti şi sufleteşti sunt deschişi spre a 
vedea şi recunoaşte binecuvântarea lui Dumnezeu. Să nu permitem, aşadar, răutăţii 
şi egoismului să ne orbească şi să nu mai vedem minunatele Sale lucrări. 


Cuviosul Bonifatie de la Teofania - Cel orb duhovniceşte... 


Odoxologia.ro 


Cel orb cu trupul îşi cunoaşte nenorocirea prin mijlocirea minţii - însă cine va 
putea încredința sufletul că este orb duhovniceşte? 


Cel orb cu trupul nu îşi iubeşte starea, însă cel orb duhovniceşte îşi iubeşte, de 
obicei, întunericul. Cel orb cu trupul iubeşte şi năzuieşte lumina cea materială, însă 
pentru cel orb cu duhul lumina duhovnicească este nesuferită. Cei orbi cu trupul nu 
îşi îngăduie niciodată să se sfădească cu cei ce văd în privinţa celor pe care nu le 
pot zări; cei orbi duhovniceşte au însă neclintita încredințare că văd limpede şi 
curat, ba chiar îi numesc orbi pe cei care nu gândesc şi nu se poartă la fel ca ei. Cel 
orb trupeşte nu se apucă niciodată să fie călăuză altuia pe un drum pe care nu-l ştie; 
cei orbi cu duhul însă chiar se propun ca îndrumători altora, ducându-i în rătăcire. 


Cine îşi dă seama de orbirea sa duhovnicească încetează a mai nădăjdui în sine şi 
în dreptatea sa şi, asemenea Prorocului David, strigă: „Doamne! deschide ochii 
mei, şi voi pricepe minunile din legea Ta” (Psalm 118, 18). 


(Cuviosul Bonifatie de la Teofania, Bucuria de a fi ortodox, traducere de Adrian 
Tănăsescu- Vlas, Editura Sophia, Bucureşti, 2011, pp. 63-64) 


Pr. Dorin Picioruş - Cine sunt orbii? - Predică la duminica vindecării orbului 
din naştere 


(In. 9, 1-38/F. Ap. 16, 16-34) 


Iubiţii mei fraţi şi surori întru Domnul,minunea de astăzi, ca şi întâlnirea cu 


Sfânta Fotini de duminica trecută, prilejuiesc din partea Domnului două 
mărturisiri private, în ambele cazuri 
Hristosul. Tocmai de aceea Sunt şi puse după Paşti aceste Evanghelii ca Să 


autentifice faptul că Hristos Cel înviat este Mesia, este Cel care trebuia să vină şi 
Să mântuiască pe poporul Său, adică Fiul lui Dumnezeu întrupat. 


Primul amănunt pe care doresc să îl subliniez acum e acela că Hristos vindecă pe 
orb cu propriul Său scuipat şi cu tina pământului (cf. v. 6). Deşi El putea să 
vindece cu cuvântul, de departe, fără ca nimeni să nu Îl vadă fizic, în trup, El 
preferă în acest caz să amestece pământul cu scuipatul Său cel dumnezeiesc şi să 
vindece pe orb. În teologia ortodoxă acest gest al Domnului este un fundament 
pentru Sfintele Taine pe care EI le-a instituit. 


Acest gest arată că materia, creată de Dumnezeu este proprie harului, că ea e 
penetrată de har şi că: 
>» prin ulei sfinţit se vindecă la Sfântul Maslu bolnavii, 


> prin Sfântul Mir se dă Sfântul Duh celui botezat, 

> prin pâinea şi vinul euharistic transfigurate primim pe Însuşi Domnul, 

> prin apa Sfinţită primim harul în ființa noastră şi 

> prin binecuvântarea preoțească, cu mâna această zidită de Dumnezeu, se 
scurge în cei credincioşi viaţa veşnică la Sfânta Spovedanie şi ori de câte 
ori cereţi binecuvântarea noastră. 


Materia nu este închisă harului, lui Dumnezeu, ci materia e deschisă, e un spaţiu 
penetrat de harul lui Dumnezeu. Icoana e plină de har, Sfintele Moaşte sunt pline 
de har, apa, mâncarea, hainele, casele, binecuvântate şi sfinţite, sunt pline de 
har... numai Să ai ochi să vezi şi inimă Să Simţi toate acestea. 


Cine sunt orbii? 

«e Nu cei care nu văd, pentru că s-au născut aşa, pentru că s-au născut bolnavi, 
cl cei care nu simt viaţa lui Dumnezeu în Biserica Sa şi pretutindeni în 
creația Sa. 

* Sunt orbi cei care nu au milă, care nu simt iubire, care nu plâng şi nu se 
pătrund pentru nedreptate, care nu compătimesc şi care nu se sfinţesc ca să 
perceapă prezenţa plină de măreție a lui Dumnezeu în oameni şi în lumea Sa. 

** Toţi suntem orbi mai mult sau mai puţin, pentru că toţi suntem păcătoşi. lar 
cel care spune că nu are păcat nu e de la Dumnezeu, ci s-a înfrățit cu 
demonii, care nu îşi văd căderea ci şi-o adulează. 


Orbul e trimis la Siloam, e trimis la apa ascultării, e trimis să asculte şi să vadă. 
Se spală şi vede. 


Cel orb vine văzând (v. 7). Ce ipostază copleşitoare, plină de bucurie! DIR 

numeşte pe orice creştin care nu vede slava lui Dumnezeu 
un om orb, pentru că nu a văzut lumina cea adevărată, cea nezidită şi veşnică a 
Treimii. lar orbul acesta vine plin de bucurie, de încredere în acest lisus pe care Îl 
apără înaintea fariseilor, în aşa fel încât e dat afară, cf. v. 34, (nu se înţelege dacă 
din sinagogă sau din templu) şi care se închină Lui (v. 38) crezând că El e Domnul. 
Fostul orb are parrisia înaintea fariseilor, are îndrăzneala pe care o dau 
certitudinile din viaţa ta. Când ştii care e adevărul, când ştii din experienţă care e 
adevărul, atunci ai îndrăzneala pe care o dă experienţa, îndrăzneală care nu 
trebuie să devină obrăznicie şi nici bădărănie. Şi părinţii lui sunt cutezători şi abili, 
înţelepţi. O cutezanţă abilă, nu o cutezanţă trufaşă. Nu se iau la ceartă cu fariseii ci 
mărturisesc adevărul cu atenţia pe care ne-o dă înţelepciunea. 


Insist pe acest detaliu. Apărarea credinţei nu se face cu versete, cu injurii, cu 
toporul, ci cu mărturia certitudinilor din viaţa noastră, cu evlavia şi adevărul adânc 
al vieţii Bisericii. Cei din afara Bisericii vin cu mofturi, vin cu degetul îndreptat 
către păcatele unuia sau ale altuia, vin cu preluări doctrinare după ureche, dar nu 
vor să vadă cum arată întreaga înţelegere a Scripturii şi a Tradiţiei Bisericii de la 
începutul lumii până astăzi. În faţa lor noi nu trebuie să venim cu alte cuvinte, încât 
să ne certăm toată ziua ca la uşa cortului, ci trebuie să venim cu conştiinţa noastră 
întru Duhul Sfânt, cu mărturiile şi certitudinile pe care le aduce viaţa noastră în 
Biserică. 


La cuvinte nu se răspunde cu cuvinte, ci cu fapte! La cuvinte insolente se răspunde 
cu parrisia, cu îndrăzneala pe care o aduce experienţa veridică în Biserică. Aşa face 
fostul orb şi părinții acestuia: ei nu merg pe texte, ci vin cu adevărurile minunii, cu 
faptele petrecute. 


Fariseii vin cu textul că ei ştiu că EI e om păcătos. Aşa cum vin ereticii la noi şi 
spun că noi ne-am pierdut harul sau nu suntem Biserica lui Dumnezeu, pentru că 
aşa le-a spus pastorul nu ştiu care, de tristă amintire pentru amintirea Biserici. Ei 
vin cu fraze. Acestor guri zvăpăiate, pe care Scriptura îi numeşte adesea porcii care 
rup gardul viei Bisericii şi strică via, pe cei slabi în credinţă, pe cei care nu sunt 
întăriţi în credinţa Bisericii una, care strică via lui Dumnezeu, pe Care EI a strâns-o 
cu sângele Său, vin cu texte, pe când noi venim cu certitudini, cu minunile 
credinţei, cu Biserica care are Sfinţi şi în care Dumnezeu face minuni zilnice. 


Mesajul trebuie să aibă acoperire. Biserica lui Dumnezeu nu e biruită de timp, nu e 
secătuită de oameni, nu a suferit transformări care au dus-o la apostazie, ci ea s-a 
desolidarizat de eretici în mod paşnic dar ferm, cu fermitate, în toate secolele, şi nu 
are filiale nici în romano-catolicism, nici în protestantism şi nici în bisericile de 
două secole sau de 3 ani. 


În hotărârea dureroasă de la 1054, când partea de apus a Bisericii, căzând în erezie, 
s-a rupt de trupul Bisericii, există punct cu punct motivele pe care părinţii de atunci 
le-au avut pentru a anatematiza pe cei care s-au desprins de Biserică. Traducând 
textul latin al acestei hotărâri, după câte îmi aduc aminte, sunt înşiruite Filioque, 
abaterile de la cult şi de la alte aspecte tipiconale, printre care, unul era acela că 
preoţii din Apus începuseră să îşi tai barba şi părul, pentru ca să pară preoţi de altă 
factură, progresiști. 


Postul în alte zile decât cele rânduite de Tradiţia Bisericii, erezia dogmatică 
intercalată în Crez, amănunte divergente de practica Bisericii una, toate arătau că în 


spatele schimbărilor era o mentalitate străină de cea tradițională. Și în partea 
noastră de răsărit, în Biserica Ortodoxă, au existat eretici după schisma din 1054 
care au vrut o modernizare în esenţă a Bisericii, pentru că nu mai stăteau în asceză, 
în viaţa bisericească de zi cu zi şi în modul de a gândi al Părinților. 


Și se observă că atunci când oamenii nu mai sunt una cu tot ce spune Biserica, 
când există păreri personale mai importante decât unanimitatea sau majoritatea 
glasurilor Părinților într-o chestiune de credinţă, apare ideea că trebuie să schimbe 
ceva, că ce e numai place. 


Fostul orb înfruntă pe cei orbi cu adevărul evident: cu minunea din viaţa lui dar şi 
cu adevărul credinţei. Argumentul său e zdrobitor: 

” A răspuns omul şi le-a zis: Tocmai în aceasta Stă minunea: că voi nu ştiţi de 
unde este şi El mi-a deschis ochii. Și noi ştim că Dumnezeu nu-i ascultă pe 
păcătoşi; dar de este cineva cinstitor de Dumnezeu şi face voia Lui, pe acesta îl 
ascultă. Din veac nu S-a auzit Să fi deschis cineva ochii unui orb din naştere” (In. 
9, 30-32). 


Argumentul credinţei e fapt, nu idee! 
4 Dacă Hristos a înviat, vom învia şi noi!: acesta e argumentul lui Pavel 


despre învierea morților. Argumentul lui are în spate certitudinea faptei şi 
nu vorbe în vânt. 

4 Dacă există Sfinţi şi există miununi reale, înseamnă că există şi dreapta 
credință. 

+ Dacă la Ierusalim vine foc din cer numai la ortodocşi, 

+ dacă Sfânta Agheasmă nu se împute deşi pare apă obişnuită, 

+ dacă Sfânta Împărtășanie ne sfinţeşte în mod simţit, real, 

4 dacă demonii ies din oameni cu glas mare la rugăciunile de exorcizare, 

+ dacă Sfintele Icoane şi Sfintele Moaşte fac minuni, 

+ dacă ni se arată Sfinţii ca oameni vii şi care se roagă pentru noi, 


Dacă există fapte şi nu vorbe, cine contestă Biserica Ortodoxă, ca nefiind Biserica 
lui Dumnezeu? 


Nouă nu ne plac certurile nesfârşite de cuvinte, ci ne place ca viaţa să fie o icoană a 
credinţei. Dacă inima ta e plină de pacea Sfântului Duh şi dacă viaţa ta e plină 
de bucurie, atunci în tine e raiul şi acest rai e mărturia, e parrisia ta, e 
îndrăzneala ta în faţa oamenilor dar mai ales în faţa lui Dumnezeu. 


Oamenii pot fi prostiţi, înşelaţi în aşteptările lor. În Apostolul de astăzi am auzit 
despre cum înşela dracul pe oameni din femeia cu duh pitonicesc, din cea care 
ghicea cu dracul, prin răutatea aceluia, dar se dădea de slujitoare a lui Dumnezeu 
(Fapte 16, 16-17). Cât era Sfântul Pavel de blând şi de aşezat, faptul că femeia tot 
se dădea de sfântă, l-a enervat într-o zi, l-a mâniat atât de mult, încât a scos pe drac 
din femeie (v. 18) şi la revedere! cu ghicitul. 


Îmi aduc aminte, în acest context, de o dispută cu o adventistă când eu eram 
seminarist. Eram la vie, culegeam strugurii şi ea venise să vadă cum progresez cu 
citirea Scripturii. Ei dacă au numai Scriptura lui Cornilescu, tradusă ca vai de 
mama €i, şi o carte de imne traduse din engleză, credea că eu numai despre 
Scriptură învăţ toată ziua. Însă, avea dreptate, eu studiam Scriptura împreună cu 
Sfinţii Bisericii, fără să merg pe arătură, cum vreau şi cât îmi place. Şi vine şi mă 
ia la bani mărunți cu sabatul, cu cât de hoţi sunt preoţii, cu cât de dreaptă este ea şi 
cât de prost e drumul pe care merg acum, pentru că Biserica Ortodoxă a intrat în 
tragedia veacurilor şi şi-a pierdut harul. 


Femeia (băiatul ei a ajuns acum pastor advent şi îmi era prieten, ca şi acum de 
altfel) nu îşi dădea seama cât de penibilă este în aplombul ei şi se enerva că eu nu 
ripostam, după cum îi spusese ei pastorul, că trebuie să riposteze ortodocşii la 
astfel de mesaje. Ea avea texte şi se aştepta ca şi eu să vin cu texte, că ea îmi aduce 
altele şi o ţineam aşa toată săptămâna dacă nu toată viaţa. Şi când ea făcuse clăbuci 
la gură de atâta propovăduire, după ce mă ameninţase că mă duc în Iad, că sunt pe 
calea pierzării, că ajung şi eu un infractor al credinţei, ca şi preoţii mei, mă apropii 
de ea mai mult (ea era mai mică ca înălţime decât mine), îi pun mâna pe umărul 
drept, şi îi fac semnul Sfintei Cruci, aşa cum se închină un mirean, pe trupul ei. 
Femeia nu numai că se panichează la gestul meu ci o cuprinde dârdâiala, se păleşte 
la faţă, amuţeşte deodată, tace brusc...şi simte să stea jos. Când se petrece acest 
gest, îi spun: „anti Maria (vedeţi: are numele Prea Curatei, poartă numele ei şi 
spune că Ea este o femeie oarecare!), dacă aş fi preot acum, unul din ăia pe care 
mata îi insulţi, ţi-aş pune epitrahilul pe cap şi ai vedea câţi draci ar ţipa din mata şi 
din credinţa matale”. 


S-a ridicat, a tăcut, a plecat, nu ne-am mai salutat vreo câţiva ani, 7-8 ani, până 
într-o zi, când am intrat, preot fiind, la ei, în casa de adunare, nepoftit de nimeni, şi 
toţi au rămas mască. Se aşteptau să mă dau de ortodox la ei în casa de rugăciune şi 
să iasă scandal. Însă eu am intrat şi le-am zis: Slăvit să fie Domnul! (ştiam că lor le 
plac versetele psalmice, că tot se dau de apostoli şi de evanghelizatori) şi le-am 
cerut voie să particip la slujba lor. Bucuria lor era mai mult decât evidentă. 


Prietenul meu de fotbal de odinioară dar şi de discuţii teologale era acum pastorul 
comunităţii şi era fiul Mariei, predicatoarea de care v-am vorbit. După mica lor 
slujbă, predică, şi după o cântare (toate la preţ de trei sferturi de oră) a venit 
momentul discuţiilor, la care m-au invitat şi pe mine. L-am lăsat pe colegul pastor 
să le propovăduiască despre starea paradisiacă, despre om, Scriptură...Nu a atacat 
puncte nevralgice (ceea ce am salutat în inima mea, dovedind bun simţ), ci a 
discutat, pentru prima dată, fără ira, fără mânie proletară. 


I-am lăudat, le-am explicat ce spun Sfinţii noştri despre locurile grele din Scriptură 
despre care ei nu aveau habar şi i-am entuziasmat. Atunci, în inima ei, tanti Maria 
s-a împăcat cu mine. A venit la bunica mea şi m-a lăudat şi ea, pentru câte lucruri 
le-am spus şi pentru omul care am devenit. Pentru ei a fost o surpriză uluitoare să îi 
bage un ortodox în seamă şi, mai mult decât atât, să îi mai şi laude. Fi au 
mentalitate de minoritari, de asupriţi, de persecutați şi când faci un gest mai brutal 
se panichează, se scandalizează. 


Deci, concluzia povestirii mele, e aceea că nu conving textele rupte din context, nu 
conving disputele, vorbele, ci conving faptele zdrobitoare, evidenţele. Despre o 
astfel de evidenţă îmi povestea cineva, care venise de la Mănăstirea cu pricina. 
Nişte maici ortodoxe de la o Mănăstire transilvană au fost atacate la un praznic 
ortodox de o ceată de neoprotestanţi cu duh evanghelizator, ca duhul pitonicesc din 
Faptele Apostolilor. Dânşii, evanghelizatorii plătiți pe bani străini, au vrut să 
dărâme Icoana făcătoare de minuni a Prea Curatei scoasă în curtea mănăstirii spre 
închinare. Se pare că nu aveau forţe de ordine şi de pază. 


Maicile s-au repezit la icoană ca să o apere şi în învălmăşeală aia, Sfânta 
Agheasmă dintr-o găleată, prospăt făcută,s-a vărsat şi apa a atins pe unul dintre 
neoprotestanţi, care a avut o reacție tulburătoare pentru el la simţirea apei sfințite 
pe propria-i piele: a început să țipe că îl arde. Maicile au fost încurajate de 
eveniment şi ceata de vreo 10-15 oameni a fost întâmpinată cu Sfânta Agheasmă, 
aruncată peste ei, în timp ce aceia fugeau ruşinaţi. Evident o minune adâncă în 
esenţă, deşi poate părea nostimă la suprafaţă! 


Cine sunt orbii? Noi toţi, cei care stăm în afara adevărului şi în patimi de ruşine. 
Pentru noi nu trebuie texte, ci argumente faptice. Cine vrea să aibă argumente şi nu 
texte, nu doar texte, trebuie să aibă viaţa aceea de sfinţenie, care să debusoleze pe 
cei care îi stau înainte numai cu prezenţa lui. Căci dacă tăcerea din noi nu vorbeşte 
altora, atunci nimic nu ne poate schimba din propria noastră înşelare. 


Preot Gheorghe Sălăgian - Predica la Duminica Vindecării orbului din 
naştere 


“Cuvântul era Lumina cea adevărată Care luminează pe tot omul ce vine în 


lume” (loan 1,9). 


Iubiţi credincioşi! Minunea relatată în Evanghelia care s-a citit azi la Sfânta şi 
Dumnezeiasca Liturghie şi care este foarte lungă (capitolul 9 în întregime din 
Evanghelia de la loan) şi pe care urmează să o tâlcuim, nu este vindecarea unui orb 
care şi-a pierdut lumina ochilor în urma vreunei boli postgenitale, ci este 
vindecarea unui orb din naştere, orb care, din întunericul vieţii embrionare a ieşit 
într-un alt întuneric, care nu i-a îngăduit vreodată să vadă lumina soarelui. 


Evanghelistul, insuflat de Dumnezeu, a dat atâta importanţă acestei minuni şi 
convorbirilor prilejuite de ea şi evenimentelor de după ea, încât a consacrat un 
întreg capitol acestei povestiri; de aceea vindecarea orbului din naştere este o parte 
foarte instructivă a Evangheliei şi prin urmare tâlcuirea ei se va face mai pe larg 
(chiar dacă se va face fragmentat datorită conţinutului mare de informaţii în această 
privinţă). 


Această minune s-a petrecut în Ierusalim, oraşul cel sfânt, care însă în vremea 
Mântuitorului era vizuina fiarelor şi a şerpilor veninoşi. Acolo era reşedinţa 


conducătorilor pe care invidia, egoismul şi ura îi făcuse orbi de nevindecat şi 
păcătoşi de neîndreptat, iar vremea în care s-a săvârşit minunea a fost una din 
marile sărbători. 


Iată cum începe Sfântul Evanghelist loan relatarea sa: - loan 9,1: “Și trecând Iisus, 
a văzut un orb din naştere”. Pentru ca să poată fi înţelese mai bine aceste cuvinte, 
este bine să medităm asupra sfârşitului capitolului precedent: - loan 8,58-59: “Iisus 
le-a zis: Adevărat, adevărat zic vouă: Eu sunt mai înainte de a fi fost Avraam. 
Deci au luat pietre ca să arunce asupra lui. Dar lisus S-a ferit şi a ieşit din 
templu şi trecând prin mijlocul lor, S-a dus”, neatins de ei. În acea clipă trecând, a 
văzut un orb. Oricare altul, în urma unui astfel de atac din partea compatrioților lui, 
ar fi scuturat praful de pe picioare şi ar fi fugit, însă 

ca şi cum nu S-ar fi întâmplat nimic, ca şi cum ar fi 
ieşit de la vreo sărbătoare sau de la vreun praznic pe care l-ar fi organizat mai- 
marii poporului în cinstea Sa, Se grăbeşte să facă bine poporului printr-o mare 
minune. 


EI vindecă un om şi de această vindecare mulţi alţii pot să se folosească. Nu există 
putere mai nobilă şi mai creştinească, decât să facem bine altora şi mai ales acelora 
care ne prigonesc. Aşdar, Domnul S-a oprit lângă orbul care şedea la poarta 
templului sau la poarta cetăţii şi cerşea, voind să-i facă mult bine. În această 
privinţă, zice: “Domnul a mers de bunăvoie spre acea 
cetate, căci EI a văzut pe orb, nu orbul I-a ieşit în cale”. A văzut un orb din 
naştere. Ne vine greu şi ne întristăm când trăim într-o casă fără lumină 
îndestulătoare; dar să-şi închipuie fiecare cât de tristă şi de hpsită de bucurie este 
viaţa unui om, care trăieşte totdeauna într-un întuneric nepătruns şi adânc, fără să 
vadă vreodată lumina soarelui, cerul şi stelele lui, minunile firii, strălucirea din 
ochi a părinţilor lui, vederea îmbucurătoare a persoanelor apropiate de el. Dacă 
pentru noi cei ce vedem, numai lumea cea nevăzută este plină de taine, pentru orb 
şi cea văzută este la fel de tainică. Ei s-ar socoti fericiţi dacă măcar o singură zi ar 
putea să vadă cele pe care noi le vedem în fiecare zi şi să se bucure de această 
vedere. Cât de mult ar trebui să-L preamărim pe Dumnezeu că nu ne-am născut 
orbi, sau că nu ne-am pierdut vederea pe parcurs! Şi cât ar trebui să compătimim 
pe fraţii noştri care au avut nefericirea de a-şi pierde lumina ochilor! Aşadar, pe un 
astfel de orb l-a văzut lisus. Până atunci, l-au văzut şi l-au compătimit mulți, dar 
nici unul nu l-a văzut vreodată în felul în care îl vedea Cel ce şedea lângă el în 
clipa aceea. 


Nu înţelegea prilejul nepreţuit care se prezenta în viaţa lui cea 


precum urmăreşte o mamă 
iubitoare paşii şovăitori ai copilaşului ei, din dosul unei perdele. Nu-i de mirare 
de ce deosebire este între noi şi lisus! Noi dăm să trecem cât mai repede pe lângă 
“Jazării” lumii acesteia, neputând răbda suferinţa lor, pentru că Suntem 
incapabili în faţa ei. Bani n-avem, putere n-avem, inimă n-avem — n-avem nimic 
în faţa suferinţei. Deci fugind de “lazări”, fugim de propria noastră nimicnicie. 
Aşa şi ucenicii, delegaţii noştri de lângă Dumnezeu. ÎI întrebau pe Iisus: - Ioan 9,2: 
“Învăţătorule, cine a păcătuit? acesta sau părinţii lui, de s-a născut orb?”. Când 
nu poţi face nimic, faci “ştiinţă”, întrebi de cauză, iar când cauza e un păcat, faci 
morală. Oricum, chiar încercuiți în neputinţă, încercăm o măsură preventivă. Ceea 
ce au păţit alții, tu poţi să nu păţeşti, dacă ocoleşti greşelile lor. 


Se poate constata că lisus a vorbit cu ucenicii Săi despre puterea dezastruoasă a 
păcatelor şi de transmisibilitatea lor în urmaşi, adevăr revelat primit de Moise în 
Muntele Sinai, astfel: - Ieşire 20,5: “Eu, Domnul Dumnezeul tău, sunt un 
Dumnezeu zelos, care pedepsesc pe copii pentru vina părinţilor care Mă urăsc pe 
Mine până la al treilea şi al patrulea neam, şi Mă milostivesc până la al miilea 
neam către cei ce Mă iubesc şi păzesc poruncile Mele”. 


Din această pericopă evanghelică putem constata care este deosebirea dintre noi şi 
lisus. lisus era şi este Dumnezeu. Mulţi n-au ştiut şi nici nu vor şti până la sfârşitul 
lumii că lisus este Dumnezeu (pentru că nu vor să ştie). Vindecarea aceasta 
minunată a orbului din naştere face dovada dumnezeirii Lui şi-i arată omului 
marginile puterii şi ştiinţei sale. Până aici, ideea centrală a pericopei evanghelice 
este de a scoate în relief DUMNEZEIREA LUI IISUS HRISTOS, care este 
contestată (nu intrăm aici la evrei şi musulmani şi alte religii necreştine), ci la cei 
ce sunt orbi cu Biblia în mână — sectarii în general şi martorii lui lehova în special, 
care propovăduiesc un Dumnezeu fără Hristos şi un Hristos fără Dumnezeu. 


Dacă orbirea trupească este rea, orbirea sufletească este de-a dreptul extrem de 
periculoasă. Orbul trupeşte nu vede această lume, orbul sufleteşte nu va vedea 
viaţa veşnică. Oare ce gândesc cei ce în ajunul Duminicii Orbului din naştere, 
încearcă să întunece mintea acestui popor creştin cu marşul homosexualior, care 
consideră un astfel de păcat ca ceva normal şi nu o boală trupească, sufletească, dar 
mai ales mentală? Nu văd, nu ştiu, nu cunosc că Dumnezeu a lăsat ca fiinţa umană 
să se înmulțească prin relaţia bărbat-femeie. 


În Sfânta Scriptură, de trei ori sunt menţionate dumnezeieştile cuvinte: 

> Facere 2,24: “De aceea va lăsa omul pe tatăl său şi pe mama sa şi se va 
alipi de femeia sa şi vor fi amândoi un singur trup”; 

> Matei 19,5-6: “Pentru aceea va lăsa omul pe tatăl său şi pe mama sa şi se 
va lipi de femeia sa şi vor fi amândoi un Singur trup. Aşa încât nu mai 
sunt doi, ci un trup. Deci ceea ce a împreunat Dumnezeu, omul să nu 
despartă”; 
Efeseni 5,31-32: “De aceea va lăsa omul pe tatăl său şi pe mama sa şi se 
va alipi de femeia sa şi vor fi amândoi un trup. Taina aceasta mare este; 
iar eu zic în Hristos şi în Biserică”. 


Cu ajutorul Mântuitorului Hristos, luminaţi fiind de dumnezeieştile Sale învățături, 
să ieşim din întunericul păcatelor şi a neştiinţei, pentru a intra în Cămara cea 
luminoasă a slavei Sale dumnezeieşti. 


Amin. 


Pr. conf. univ. dr. Constantin Necula — Predică la Duminica a VI-a după Paşti 
(a orbului) 


Hristos a înviat, iubiților! şi Bine v-am regăsit! 


lată-ne ajunşi în Duminica a VI-a după Paşti, numită şi „a orbului” şi veţi vedea 
că-şi merită numele, după ce vom citi împreună şi vom gândi asupra textului 


Evangheliei, ce se găseşte în Evanghelia a 4-a, aceea de la Ioan, în capitolul 9, 1- 
38: 


«Și, trecând lisus, a văzut un om orb din naştere. Și ucenicii Lui L-au întrebat, 
zicând: «Învăţătorule, cine a păcătuit: acesta sau părinţii lui, de s-a născut 
orb?» lisus a răspuns: «Nici el n-a păcătuit, nici părinţii lui, ci ca să se arate în 
el lucrările lui Dumnezeu. Trebuie să fac, până este ziuă, lucrările Celui ce M-a 
trimis pe Mine; că vine noaptea, când nimeni nu poate să lucreze. Atât cât sunt 
în lume, Lumină a lumii Sunt.» Acestea zicând, a scuipat jos şi a făcut tină din 
scuipat şi a uns cu tină ochii orbului. Și i-a zis: «Mergi de te spală în 
scăldătoarea Siloamului!». Deci s-a dus şi s-a spălat şi a venit văzând. lar vecinii 
şi cel ce-l văzuseră mai înainte că era orb ziceau: «Nu este acesta cel ce şedea şi 
cerşea?» Unii ziceau: «EI este». Alţii ziceau: «Nu este el, ci seamănă cu el». Dar 
acela zicea: «Eu sunt». Deci îi ziceau: «Cum [i S-au deschis ochii?» Acela a 
răspuns: «Omul care se numeşte lisus a făcut tină şi a uns ochii mei; şi mi-a Zis: 
Mergi la scăldătoarea Siloamului şi te spală. Deci, ducându-mă şi spălându-mă, 
am văzut». Zis-au lui: «Unde este Acela?». Și el a zis: «Nu ştiu». 


L-au dus la farisei pe cel ce fusese oarecând orb. Și era sâmbătă în ziua în care 
Iisus a făcut tină şi i-a deschis ochii. Deci iarăşi îl întrebau şi fariseii cum a 


văzut. lar el le-a zis: «Tină a pus pe ochii mei şi m-am spălat şi văd». Deci ziceau 
unii dintre farisei: «Acest om nu este de la Dumnezeu, fiindcă nu ţine sâmbăta». 
Iar alții ziceau: «Cum poate un om păcătos să facă asemenea minuni?» Și era 
dezbinare între ei. Au zis deci orbului iarăşi: «Dar tu ce zici despre EL, că ţi-a 
deschis ochii?» Iar el a zis că prooroc este. 


Dar iudeii n-au crezut despre el că era orb şi a văzut, până când n-au chemat pe 
părinţii celui ce vedea. Şi i-au întrebat, zicând: «Acesta este fiul vostru, despre 
care ziceţi că s-a născut orb? Deci cum vede el acum?» Au răspuns deci părinţii 
lui şi au Zis: «Ştim că acesta este fiul nostru şi că s-a născut orb. Dar cum vede el 
acum noi nu ştim; sau cine i-a deschis ochii lui, noi nu ştim. Întrebaţi-l pe el; 
este în vârstă: va vorbi singur despre sine». Acestea le-au spus părinţii lui, 
pentru că se temeau de iudei. Căci iudeii puseseră acum la cale că, dacă cineva 
va mărturisi că EI este Hristos, să fie dat afară din sinagogă. De aceea au zis 
părinţii lui: «Este în vârstă; întrebaţi-l pe el». 


Deci au chemat a doua oară pe omul care fusese orb şi i-au zis: «Dă slavă lui 
Dumnezeu. Noi ştim că Omul acesta e păcătos». A răspuns deci acela: «Dacă 
este păcătos, nu ştiu. Un lucru ştiu: că fiind orb, acum văd». Deci i-au zis: «Ce 
ţi-a făcut? Cum ţi-a deschis ochii?» Le-a răspuns: «V-am spus acum şi n-aţi 
auzit? De ce voiţi să auziţi iarăşi? Nu cumva voiţi şi voi Să vă faceţi ucenicii 
Lui?» Și l-au ocărât şi i-au zis: «Tu eşti ucenic al Aceluia, iar noi Suntem 
ucenici ai lui Moise. 

Noi ştim că Dumnezeu a vorbit lui Moise, iar pe Acesta nu-L ştim de unde este». 
A răspuns omul şi le-a zis: «Tocmai în aceasta Stă minunea: că voi nu ştiţi de 
unde este şi EI mi-a deschis ochii. Și noi ştim că Dumnezeu nu-i ascultă pe 
păcătoşi; dar de este cineva cinstitor de Dumnezeu şi face voia Lui, pe acesta îl 
ascultă. Din veac nu s-a auzit Să fi deschis cineva ochii unui orb din naştere. De 
n-ar fi Acesta de la Dumnezeu, n-ar putea să facă nimic». Au răspuns şi i-au zis: 
«În păcate te-ai născut tot, şi tu ne înveţi pe noi?» Şi l-au dat afară. 


Și a auzit lisus că l-au dat afară. Şi, găsindu-l, i-a zis: «Crezi tu în Fiul lui 
Dumnezeu ?» El a răspuns şi a zis: «Dar cine este, Doamne, ca să cred în EI?» Şi 
a zis lisus: «L-ai şi văzut! Cel ce vorbeşte cu tine, Acela este». lar el a zis: «Cred, 
Doamne». Și s-a închinat Lui.” 


lată-ne, aşadar, în zi de sâmbătă, parcă anume aleasă de Domnul să-i mai 
smintească o dată, în sens pozitiv şi minunat, pe fariseii tuturor lumilor şi tuturor 
religiilor lumi. 


lată că Domnul vine astăzi să mai ridice o dată ocara unei boli. De data aceasta era 
o boală lungă (vă daţi seama!) din naştere, a cuiva. lar ideea aceea pe care părinţii 
o susţin: „Este în vârstă, întrebaţi-l pe dânsul”, ne duce cu gândul că trecuse de 
douăzeci şi unu de ani, adică vârsta majoratului, vârstă de la care dădea seama de 
cele ce spunea înaintea Sinedriului şi înaintea fariseilor. 


Vine Domnul şi răspunde la o întrebare cu o vindecare. Ceea ce-L determină pe 
Mântuitorul să-l vindece este întrebarea aceasta oarecum duplicitară a apostolilor: 
Invăţătorule, cine a păcătuit, acesta sau părinţii lui, de s-a născut orb? 


Și, vedeţi că şi noi avem aceeaşi tendinţă: atunci când vedem câte un copil bolnav 
sau câte un om bolnav, să spunem: „Oare păcatele cui le trage?” Nimeni nu trage 
păcatele nimănui dacă este cu Hristos. Pentru că şi acum, iată, Domnul vine să 
restaureze omul şi să-i dăruiască ce avea mai de preţ: lumina. O face prin atingerea 
de Sine şi o face dăruindu-Se pe Sine ca Lumină lui. Pentru că Domnul atrage 
atenţia că boala acestuia, orbirea lui, nu ţine de păcatele lui, deci, cu atât mai mult, 
nici de păcatele părinţilor lui, ci, spune EI, că a rămas orb ca să se arate într-însul 
lucrurile lui Dumnezeu. Şi Domnul dă apoi o scurtă pildă care are o semnificaţie 
deosebită în contextul acesta: „Trebuie să fac, până este ziuă, lucrurile Celui ce M- 
a trimis pe Mine; că vine noaptea, când nimeni nu poate să lucreze. Atât cât sunt în 
lume, Eu sunt Lumina lumii”. 


Domnul schimbă un pic direcţia de privit spre lumină şi ne îndeamnă la ceea ce ne 
îndeamnă întotdeauna, de altfel, să lucrăm cât este ziuă: acum. Să lucrăm în 
calendarul creştinului, care n-are decât o singură filă: aceea de azi, pentru că de cea 
de mâine nu poate să ţină seama, iar de cea de ieri, dacă n-a folosit-o cum trebuie, 
n-a făcut decât să adauge alte păcate la păcatele sale. 


Domnul face gesturi care, la prima vedere, par să şocheze: scuipă Jos. Face tină şi 
unge cu tină ochii orbului. A luat lucrurile cele mai neînsemnate pe care le are, 
aproape cele care jignesc cel mai mult ochiul nostru: scuipatul şi noroiul. Şi a 
arătat Domnul încă o dată că pe cele netrebnice le face trebuitoare şi le face 
binecuvântate, câtă vreme sunt făcute cu binecuvântarea Lui. Să nu ne închipuim 
acum, cum vor să facă unii care au trecut demult de Evanghelie cu speculațiile lor, 
să credem neapărat că Hristos avea în salivă vreun medicament ascuns sau vreo 
putere energetică supra alimentată sau vreun unguent special. Nu. Era saliva 
omului lisus, era tina pământului lui Israel; dar la saliva omului lisus şi la tina, la 
huma lui Israel, se adaugă divinitatea lui Hristos Celui care în huma lui Israel Se 
întrupase. 


Domnul vindecă pe orb, dar vindecarea vine şi cu ascultare pentru că-i unge ochii 
şi nu-i redă imediat vederea, ci-l trimite să se spele la scăldătoarea Siloamului, la 
fântâna Siloamului. Era locul unde se adunau, de altfel, evreii în speţă, fie să se 
alimenteze cu apă, fie tocmai pentru astfel de vindecări. Şi iată că la fântâna 
Siloamului mergând orbul, spălându-se, îndată pecetea aceea, solzii de ne-vedere, 
au căzut de pe dânsul. 


Șocul vine de data aceasta pentru cei din jurul lui: Nu cumva acesta este cerşetorul 
care cerşea acolo şi acolo? Ba da, spuneau unii. Ba nu, ziceau alţii, doar seamănă 
cu el. Lumea era deja şocată. Minunea ce se săvârşise venea să dărâme tot ceea ce 
ştiau ei, şi orbul o va spune la un moment dat, atunci când va respinge acuzaţiile 
fariseilor: Cine a mai văzut până acum orb din naştere vindecat? 


Minunea pe care Hristos o face vine să-l reaşeze acolo unde era locul omului prin 
minunea creaţiei. Hristos nu suspendă nici o lege, ci, din contră, îl începe om în 
limitele lui normale, pentru că normal este ca orbul să nu existe, ci tot omul să 
vadă; ca surdul să nu existe, ci tot omul să audă; ca şchiopul să nu şchiopăteze, ci 
tot omul să meargă, să meargă bine. Acestea erau lucrurile lui Dumnezeu. Aşa le 
făcuse Dumnezeu dintru început pe toate: pe om văzând, auzind, vorbind, 
mergând. 


Dar el spunea, de fiecare dată, la îndoielile celorlalți: Eu sunt. Şi îl întreabă: Cum 
s-au deschis ochii tăi? Se mirau toţi. lar răspunsul lui este un răspuns de mireasmă 
teologică, să-i spunem: „Omul care se numeşte lisus a făcut tină şi a uns ochii mei” 
şi apoi spune că a fost trimis la apa Siloamului, s-a spălat şi, „mergând şi spălându- 
mă, am dobândit vederea.” Şi-l întreabă: „Unde este Acela?”. „Nu ştiu”, le-a 
răspuns el. Nu ştia pentru că lisus Hristos nu făcuse lucrul acesta la vedere. Nici 
una dintre minunile Lui, repet, nu este făcută pe stadionul din Ierusalim sau ca să 
atragă aplauzele sau chiotele mulţimii. Nici una nu este făcută cu propagandă: 
„Veniţi astăzi lângă Scăldătoarea Siloamului, că Hristos va vindeca pe cineva!”; 
sau: „Veniţi, pentru că vi se vor distribui energii pentru vindecare!”; sau: „Staţi cu 
noi, că vi se va distribui o energie specială, pentru a mirosi, sau pentru a vedea, sau 
pentru a auzi”. Nu, nimic din toate acestea. „Nu ştiu.” 


În lipsa acestui martor care ar fi putut să spună că EI l-a vindecat, adică Dumnezeul 
nostru lisus Hristos, orbul din naștere este dus înaintea fariseilor şi iarăşi aceştia 
cad în ispita aceea care, vă mai aduceţi aminte, au mai avut-o şi la Vitezda. Ei nu 
văd bucuria omului, nu văd bucuria pe care Dumnezeu o dăruieşte comunităţii, 
reintegrând în această comunitate un om, ci iarăşi văd îngust, stupid de îngust, 
legea conform căreia sâmbăta, ziua de sabat, era zi de sabat. 


Păi Dumnezeu Se odihnise cu degetul pe pleoapele lui, Dumnezeu Se odihnise 
dându-i lumină omului. În ziua aceea pe care ei o socoteau de sabat, Hristos Se 
odihnise deasupra capului omului respectiv, vindecându-l. Era Duhul Lui Care 
plutea deasupra apelor, ca la creație. Era iarăşi şi iarăşi certitudinea că Hristos, 
chiar când Se odihneşte, nu Se retrage din lume şi că pronia divină acţionează tot 
timpul în lume, chiar şi atunci când unii dintre noi avem senzaţia că Dumnezeu a 
murit. 


Are loc acest rechizitoriu în care iarăşi tina şi scuipatul intervin şi aproape că te 
bufneşte râsul când te gândeşti ce ochi vor fi făcut fariseii auzind că, cu scuipat şi 
cu tină, cineva orb din naştere poate fi vindecat. Necrezându-l nici de data aceasta, 
îi cheamă părinţii. Şi părinţii, săracii, de teama de a nu fi scoşi afară din sinagogă, 
pentru că, este consemnat şi în Evanghelie, iudeii se sfătuiseră de-acum că, dacă-L 
va mărturisi cineva pe lisus Hristos, să fie dat afară din sinagogă, cum o altă teamă 
de iudei îi va face şi pe apostoli să se retragă din lume în prima fază, deci, de teama 
iudeilor, părinţii zic: „Este în vârstă; întrebaţi-l pe dânsul.” Adică un fel de Ponţiu 
Pilat: o spălare şi de data aceasta tot pe mâini şi tot în faţa mulţimii. Îi trimiteau să- 
| asculte pe tânăr, ca şi cum el ar fi avut responsabilitatea vindecării lui. El e de 
vină că l-a vindecat. 


Fariseii îl cheamă pe om şi-i spun: „Dă slavă lui Dumnezeu. Noi ştim că omul 
Acesta e păcătos.” Omul nu refuză să dea slavă lui Dumnezeu, dar răspunde: 
„Dacă este păcătos, nu ştiu. Un lucru ştiu: că eram orb şi acum văd.” Pentru că el 
vede în taina aceasta, în minunea aceasta cea mare, ceea ce spunea Hristos 
despre EI că este: Lumina lumii. Omul nu se mai raportă la o lumină oarecare, 
numai aceea cu care vede. Cred că am putea adăuga aici: Eu văd şi văd bine, văd 
extrem de bine. Văd extrem de bine unde e păcatul şi unde este Lumina, unde este 
dăruitorul de îngustime şi unde este Dăruitorul de libertate. 


Vedeţi, pentru că, în general, creştinismului i se reproşează că are o cale extrem de 
îngustă spre Împărăţia lui Dumnezeu. Este îngustă, dar este binecuvântată de 
Dumnezeu. Şi bigoţii noştri, creştini fiind, când ajung să ţină mai mult litera decât 
duhul literei, ucid, orbesc. 


Fariseii ar fi fost în stare să-l facă pe om să orbească, să-i scoată ochii, pentru 
că fusese zi de sabat şi vindecarea lui avusese loc în zi de sabat. Ar fi fost în stare 
să ia darul lui Dumnezeu de la om. Nu vedeau darul lui Dumnezeu, nu vedeau 
Dăruitorul, vedeau numai faptul că darul şi Dăruitorul se opuneau la tot ceea ce 
învăţaseră ei până atunci, la tot ceea ce ştiau ei până atunci. De altfel, chiar în 
mijlocul lor apar deja primele discuţii, pentru că o parte dintre ei spuneau: Nu 


poate fi un păcătos cel care face astfel de fapte pe care numai Dumnezeu le poate 
face sau numai cu ajutorul lui Dumnezeu pot fi făcute, iar alţii susțineau: Ba nu, 
este păcătos, pentru că a călcat ziua sabatului. 


Interesant este că ucenicul acesta vindecat — pentru că este ucenic, de vreme ce-L 
vesteşte deja pe lisus Hristos — aproape că le dă cu tifla fariseilor: De ce voiţi să 
auziţi încă o dată despre vindecarea mea, cu alte cuvinte — nu cumva voiţi să vă 
faceţi şi voi ucenicii Lui? 


Lui poate că i se părea cel mai normal lucru că văzând minunea aceasta cea mare, 
să se facă ucenicii Lui. Fariseilor, nu. Lui i se părea lucrul cel mai firesc ca, după o 
viaţă întreagă de nevedere, să vadă. Fariseilor, nu. Lui i se părea firesc ca un om, 
numai dacă e sfânt, sau ţine de sfinţenia lui Dumnezeu putea să facă această trecere 
din nevedere în vedere. Fariseilor, nu. Fariseii rămâneau în continuare oameni ai 
lui „nu”, în vreme ce nouă Biserica, ce se năştea prin astfel de apostoli vindecaţi 
din nevedere în vedere, se făcea Biserica unui „Da” imens, unui „Da” pentru 
Împărăţia lui Dumnezeu. 


Când ei spun că „Noi nu-L ştim pe Omul acesta” (fariseii), omul le răspunde: 
» Tocmai în aceasta stă minunea, că voi nu ştiţi de unde este şi El mi-a deschis 
ochii. * 


Minunea cea mare era că Cel care-l vindecase nu venea din îngustimea înguştilor 
lumii, ci venea din lărgimea înălțimilor lui Dumnezeu. Taina cea mare aceasta este: 
„că nu ştiţi de unde este, totuşi El m-a vindecat, a deschis ochii mei şi noi ştim că 
Dumnezeu nu-i ascultă pe păcătoşi; iar de este cineva cinstitor de Dumnezeu şi 
face voia Lui, pe acesta îl ascultă.” 


lată-ne şi pe noi chemaţi ca, ascultând de voia lui Dumnezeu, să fim ascultați de 
Dumnezeu. „Din veac nu s-a auzit să fi deschis cineva ochii unui orb din naştere. 
De n-ar fi Acesta de la Dumnezeu, n-ar putea să facă nimic.” 


Orbul identifică în taina cea mare a luminii Lumina lumii; în alungarea beznei pe 
Cel care avea să alunge bezna din iad; în aducerea lui la normalitate pe Cel care 
avea, prin moartea Lui, să recreeze lumea. Argumentul fariseilor este de-a dreptul 
penibil şi, din păcate, ne încearcă şi pe noi câteodată. „În păcate te-ai născut tot, şi 
tu ne înveţi pe noi?” Se mai aude şi în Biserica noastră câteodată şuşotind: Apoi 
cine, desfrânata asta să ne înveţe pe noi ce este Dumnezeu? sau: Beţivanul acesta 
să ne înveţe pe noi cine este Dumnezeu? sau: Omul acesta care nu prea calcă în 
Biserică să ne înveţe pe noi cine este Dumnezeu? Nici nu trebuie să ne înveţe. Nu 


trebuie să căutăm argumente pentru existenţa lui Dumnezeu, ci să-L căutăm pe 
Dumnezeu. Să-L căutăm pe Dumnezeu cu toată inima noastră şi cu tot cugetul 
nostru, pentru că nu argumentele ne vor da credinţa, ci actul în sine al căutării lui 
Dumnezeu ne-o va întări şi ne va face să ne bucurăm de El. O fi suficient aceasta? 


Reacţia este imediată: „şi l-au dat afară”. N-aveau nevoie în sinagogă de unul care 
să-L mărturisească pe Hristos. Omul cel ce nu văzuse se făcuse învăţător de 
Dumnezeu şi nu putea tăcea. N-avea voie să tacă. Nu putea. Lumina din ochii lui 
nu mai îngăduia întunericul să stea într-însul. Şi întâlnirea cu Hristos este 
fundamentală. lisus Domnul îi spune: „Crezi Tu în Fiul lui Dumnezeu?” El nu 
zice: „Da, Doamne, cred.” Nu. Întreabă: „Cine este, Doamne, ca să cred într- 
Însul?”. isus i-a spus: „L-ai şi văzut! şi Cel ce vorbeşte cu tine Acela este.” Iar el a 
zis: „Cred, Doamne!” Şi s-a închinat Lui. 

Cei care mai aveţi senzaţia că a fi credincios înseamnă numai a crede în 
Dumnezeu şi a spune din când în când: „Cred în Dumnezeu ”, luaţi aminte la 
finalul Evangheliei de astăzi: „Cred, Doamne. Și s-a închinat Lui.” Credinţa 
merge întotdeauna mână în mână cu această închinare în duh şi-n adevăr, cum 
ne învaţă Evanghelia de Duminica ce a trecut. 


Aş vrea să încheiem astăzi cuvântul cu o poezie din cântările sau din scrierile 
Sfântului Cuvios loan de la Neamţ, din volumul: „Dor de pustie, dor de cer”. lată o 
poezie scurtă, ce se cheamă „Fără EI”! 


Ce sunt eu fără de Domnul? 
Sunt un praf de oase reci, 
Hrana viermilor din groapă şi a muncilor de veci. 


Mintea mea, fără de raza luminărilor de sus, 
Este bezna nesfârşită după veşnicul apus. 
Ochii mei, fără privirea spre Părintele ceresc 
Sunt ca ochii negri ai celor care orbesc. 


Gura mea, fără mişcarea darului lui Dumnezeu 
Este clopot fără limbă, fără glas, mereu, mereu... 
Însăşi biata mea ureche fără Duhul cel Preasfânt 
Este zdreanţă agățată care tremură la vânt. 


Iar la mâini şi la picioare, 
dacă Domnul nu dă spor, 


Lucrul meu atunci şi mersul 

este veşnic pierzător. 

Fără darul Sfintei Torţe eu sunt vierme stricător, 
Căci, trăind fără Lumină, fără de nădejde mor 


Spre cine s-au îndreptat mai întâi ochii celui care a văzut lumina, dacă nu spre Cel 
care a dăruit lumina? „Ochii mei, fără privirea spre Părintele ceresc Sunt ca ochii 
negrii ai celor care orbesc.” 


Ce lumină i-a dat Hristos orbului astăzi? I-a dat Lumina cea vie, Lumina lumii, 
Care este Însuşi Domnul. Şi ştim, iată, de la Sfântul Cuvios Ioan Iacob Hozevitul 
că: „Fără darul Sfintei Torţe eu sunt vierme stricător / Căci, trăind fără Lumină, 
fără de nădejde mor.” 


Văzând dragostea şi credinţa orbului, Domnul i-a dăruit nădejde. Să credem, 
aşadar, că Fiul lui Dumnezeu ne va vindeca pe toţi şi va lua de pe ochii noştri solzii 
necredinţei, dăruindu-ne puterea de a-L vedea în veci. Amin. 


Pr. conf. univ. dr. Constantin Necula, 

din *Cântare de biruinţă cântând” 

Predici şi meditații duhovniceşti radiodifuzate 
Editura «Oastea Domnului» — Sibiu, 2012 


Pr. conf. univ. dr. Constantin Necula - Caută spre Mine şi Mă miluieşte... 


VINBACAREA OR Buni 


[ee 


(Duminica a VI-a după Paşti, a Orbului, loan LX, 1-38) 


Nu cred că se află icoană a suferinţei mai plenar marcată de prezenţa Domnului 
lisus Hristos decât aceasta a Duminicii pe care o întâmpinăm cu orbul la marginea 
Siloamului. Cântarea liturgică oferă o astfel de descriere, cât se poate de 
acceptabilă: „Cel ce s-a născut orb zice în sufletul său: Au doară pentru păcatele 
părinților m-am născut fără vedere? Au doară pentru necredinţa neamurilor m- 
am născut spre dovadă? Nu sunt în Stare să întreb când este noapte şi când este 
zi. Picioarele mele nu mai pot răbda poticnirile de pietre; că n-am văzut soarele 
strălucind, şi nici chipul Celui Ce m-a zidit. Ci mă rog Ție, Hristoase 
Dumnezeule: Caută spre mine şi mă miluieşte!“ (Stihirile orbului, I, gis. 2). 


Că lumina pe care o dă Cel Care este „Lumina lumii“ (loan 9, 25) nu este una 
oarecare şi că dincolo de vindecarea celui nevăzător întru vedere este ceva mult 
mai adânc, ne-o întăreşte iarăşi textul liturgic: „Soare nematerial, al dreptăţii, 
Hristoase Dumnezeule, Care celui din naştere lipsit de lumină i-ai luminat atât 
ochii trupului, cât şi pe cei ai sufletului, cu prea curată atingerea Ta, luminând 
şi ochii noştri cei sufleteşti, arată-ne fii ai zilei, ca să grăim Ţie, cu credinţă: 
Mare şi negrăită este milostivirea Ta spre noi, lubitorule de oameni, slavă Ţie!“ 
(Slava Stihirilor vecerniei). 


De aici, şi accentul pe care-l pune Hristos Domnul în a Se defini ca „Lumină a 
lumii“, „atât cât este în lume“ (loan 9, 5), pentru că, mai apoi, să accentueze mereu 
că Cel Care-L va urma şi Care n-ar veni dacă EI nu Se duce (loan 16, 7), Duhul cel 
Sfânt, va face ca prezenţa lui Hristos să fie una veşnică. 


Teribilă dramatizare a contactului dintre cel atins de harul lui Hristos şi 
„cunoscătorii“, „literaţii şi legiştii“ Legii lui Dumnezeu, Evanghelia ne mai 
dovedeşte două lucruri: că nu noi suntem, slavă Domnului, judecătorii aproapelui 
(loan 9, 16) şi că, în fond, nici o anchetă din lume, chiar dură, nu poate opri 
mărturia celui care a gustat din bucuria trăiri cu Hristos (loan 9, 25 s.u.). O 
bucurie din care se naşte inteligenţa aleasă, ascuţită, care, nu de puţine ori, chiar în 
vremea prigoanei comuniste, a pus în gura celor simpli cuvinte de nezdruncinat: 
„Nu cumva vreţi şi voi să vă faceţi ucenici ai Lui?“ (loan 9, 27). 


Pare a fi aici o doză de „obrăznicie“, după regulile cuminţeniei arogante, dar pentru 
noi, cei care ne bucurăm de izbăvirea din orbire a tânărului, aduce mai mult a 
răspuns care ne răcoreşte, prin inteligenţă şi curaj, de toate suspiciunile celor care, 
de veacuri, se-ndoiesc că pot fi făcute minuni şi peste noi, păcătoşii. Ceea ce este 
cert este că dincolo de lumea aceasta, întru care toate se văd, orbul capătă şi acea 
capacitate rară — numită har — de a surprinde pe Hristos, de a-L vedea. 


Căci zice Sfântul Simeon Noul Teolog, lucru vrednic de luat în seamă: „Asculră, 
crede ceea ce îţi spun: / E dulce soarele, e negrăită simţirea lui, / dar el atrage 
sufletul la un dor nemărginit şi dumnezeiesc. / Sufletul care îl vede se-aprinde şi 
arde de dorinţă / şi vrea să-l aibă înăuntru întreg cât se arată, / dar nu poate şi se 
întristează pentru aceasta / şi nu socoteşte binele ce-l are din vederea sau 
Simţirea lui. / Dar când Cel văzut de mine, Care e încăput de toate / şi cu 
adevărat neapropiat / voieşte să miluiască / amărâtul şi smeritul meu Suflet, / mi 
se face deodată văzut şi străluceşte înaintea feţei mele, / Se arată strălucind în 
mine întreg de întreaga bucurie şi dulceaţă dumnezeiască, dar şi de toată 
dorința, pe mine, smeritul“ (Sfântul Simeon Noul Teolog, Imnul 8 [2. 4]. 


«Care sunt cei cărora Se arată Dumnezeu şi care sunt cei care ajung la deprinderea 
binelui prin lucrarea poruncilor», în vol. Studii de Teologie Dogmatica Ortodoxă, 
Pr. Prof. Acad. D. Stăniloae, Ed. Mitropoliei Olteniei, Craiova, 1991, p. 354-355). 


lar glossa Părintelui Stăniloae completează fericit spusa Sfântului: „E dulce 
Soarele Hristos, Soarele dumnezeiesc, atât cât Îl simt. Dar El e dulce pentru că 
mă atrage la şi mai multă împărtăşire, fără sfârşit, de El“ (idem, pg. 354, nota 
80). Pentru că, în fond, Evanghelia aceasta vine să readucă în planul spiritual 


relația dar-Dăruitor, adică pe Cel Care [Se] dăruieşte şi pe cel care primeşte 
darul... 


Poate că în acest moment al istorici s-a reaşezat normalitatea minunii în limitele ei 
fireşti. Căci nu desorbirea orbului e minune, ci faptul că Cel Care dă lumină, 
luminând, ne face să ne vedem. Cu ale noastre. 


După spusa aceluiaşi Sfânt Simeon Noul Teolog: „Plânge şi mă doare inima când 
îmi străluceşte lumina / şi văd sărăcia mea şi cunosc unde sunt / şi în ce lume 
muritoare locuiesc, fiind muritor; / şi mă desfătez şi mă bucur când înţeleg / 
Starea şi Slava dată mie de Dumnezeu / şi mă văd pe mine ca un înger al 
Domnului, / împodobit întreg în lumina nematerială. / Bucuria aprinde dorul 
meu de Dumnezeu, / Cel Ce-mi dă toate şi mă preschimbă. / lar din dor izvorăsc 
râuri de lacrimi şi mă face şi mai strălucitor.“ (Op. cât., ed. cât., Imnul 13 [2. 
17], 


«Îndemn la pocăință; şi cum voinţa trupului unită cu voinţa duhului face pe om în 
chipul lui Dumnezeu», p. 369). 


Minunea-i dar dorul acesta teribil născut de Hristos în noi. Nesăturat pe lumea 


aceasta. Căci bucuria aceasta, rod al luminii iubitoare a lui Dumnezeu, vede mereu, 
în prima geană de lumină primită de la Cel Ce este Lumină, un început, o arvună. 
De-aceea rostim, înainte de împărtăşirea cu Trupul şi Sângele Domnului: „Arrasu- 
ne-ai cu dorul Tău, Hristoase, şi ne-ai preschimbat cu dumnezeiasca Ta 
dragoste; ci arde cu focul cel fără de materie păcatele mele şi mă învredniceşte a 
mă Sătura de desfătarea care este întru Tine, ca de amândouă venirile Tale 
(Întruparea şi cea de-a Doua venire, n. N. C.) veselindu-mă, să slăvesc, Bunule, 
aceasta (adică „aceea de acum“, care în Sfânta Liturghie este „acest Trup şi 
acest Sânge“, prezent real pe Sf. Masa, n. N. C) venire a Ta“ (Ceaslov, ed. 1990, 
p. 300, cu modificările propuse de Părintele Stăniloae). 


Căci Liturghia Dumnezeiască este reluarea veşnică a minunatei scoateri din orbire 
şi umpleri de dorul lui Hristos. De aceea cântăm în ea „am văzut Lumina cea 
adevărată“. Acea lumină în care zicem „Lumina lui Hristos luminează tuturor...“ 


Iar din dor izvorăsc lacrimi... 
Pr. conf. univ. dr. Constantin Necula 


din ”lubesc, Doamne, ajută neiubirii mele” 
Editura «Oastea Domnului» — Sibiu 


Părintele Visarion lugulescu - Duminica Orbului din naştere 


Zis-a Domnul: “Atât cât sunt în lume Eu Lumină a lumii sunt! ” (loan LĂ, 5) 


Fraţi creştini, nu este pe lume o soartă mai nemiloasă şi crudă, ca soarta unui orb; 
să trăieşti mereu într-o nesfârşită noapte, să nu poţi vedea măreţia unui apus de 
soare, să nu poţi gusta frumuseţea unei zile de mai, când totul e numai floare şi 
lumină să nu vezi chipurile celor scumpi din jurul tău, un tată, un prieten, un 
binefăcător, atâtea frumuseți ale naturii care încântă şi veselesc inima omului. 


Această suferinţă e foarte greu de răbdat de un suflet omenesc. O astfel de soartă 
răbda orbul din Ierusalim despre care ne vorbeşte Sfânta Evanghelie de astăzi. 
Bietul om se născuse fără vedere, se trezise la viaţă, crescuse mare, se făcu flăcău, 
dar vai, perdeaua întunericului nu s-a mai ridicat de pe ochii lui. Astfel bietul orb 
îşi ducea zilele negre şi amare frământându-se în gânduri diferite. 


De ce a fost Dumnezeu atât de nemilos cu el? De ce i-a hărăzit o astfel de soartă? 
Ale cui sunt păcatele pe care le ispăşeşte? Dar într-o zi trece pe lângă nenorocitul 
acesta lisus, iubitorul de oameni şi Lumina lumii. Să arătăm mai întâi împrejurările 
în care s-a săvârşit această minune. 


Mântuitorul lisus părăsise templul din pricina furiei fariseilor şi cărturarilor care 
voiau să-L omoare cu pietre, pentru că le spusese că EI este mai înainte decât 
Avraam. Fi, plini de ură, îi ziceau: “N-ai nici 50 de ani şi vrei să spui că ai văzut 
pe Avraam?” De aceea căutau să-L omoare cu pietre, dar EI, însoțit de ucenicii 
Săi, s-a ferit şi trecând prin mijlocul lor a venit la una din părțile exterioare ale 
templului unde stăteau neputincioşii, ologii şi orbii cerşind milă de la trecători. 


lisus a întâlnit acolo pe acest orb din naştere care sta cu mâinile întinse şi repeta 


mereu: “Orb din naştere, orb din naştere ...” — ca să-l miluiască lumea. Când l-a 


văzut, lui lisus i s-a făcut milă de el, a scuipat jos şi făcând tină a uns cu ea ochii 
stinşi ai orbului, apoi a poruncit să se spele în apele Siloamului. Omul s-a dus, a 
făcut întocmai, şi iată, minunea s-a săvârşit, că îndată şi-a căpătat vederea. Negura 
întunericului s-a îndepărtat, lumină s-a făcut în sufletul şi trupul lui şi s-a întors 
slăvind pe Dumnezeu. 


Puțin mai înainte de a face minunea aceasta, lisus vindecase într-o zi de sâmbătă pe 
slăbănogul de la Poarta Oilor. Minunea aceasta aprinsese furia cărturarilor şi a 
fariseilor, dând naştere la un început de anchetă din partea lor, căci L-au găsit 
vrednic de moarte pentru că nu ţine sâmbăta. Ca să le dovedească că EI — lisus — 
este cu adevărat Dumnezeu, Mesia cel aşteptat, şi că nu vor avea nici un motiv de 
iertare toţi aceia care nu vor să vadă adevărul, se hotărăşte să mai facă o nouă 
minune, mult mai mare, şi tot în zi de sâmbătă. De aceea minunea din Evanghelia 
de astăzi a fost criticată cu vehemenţă. 


Orbul din Evanghelia de astăzi era un om Simplu şi neînvăţat. Cu toate acestea 
fariseii şi cărturarii care erau învățații lui Israel rămân într-o criminală 


necredinţă, pe când 
EI socoteşte ca o mare datorie pentru el ca să 


vestească adevărul şi binefacerea pe care i-a făcut-o Dumnezeu. Fariseii şi 
cărturarii însă au pornit împotriva Binefăcătorului şi Mântuitorului lisus cu invidia 
din inimile lor, care i-a orbit şi i-a întunecat, necunoscând minunea făcută de Fiul 
lui Dumnezeu. 


lată ce au făcut ei: au chemat pe părinţii celui orb şi i-au cercetat; dar aceştia le-au 
răspuns: “Ştim că acesta este fiul nostru şi că s-a născut orb, dar cum vede acum 
nu ştim şi nici cine i-a deschis ochii lui. Întrebaţi-l pe el, este în vârstă, şi singur 
va vorbi pentru sine”. Atunci fariseii şi cărturarii au schimbat tactica şi s-au 
adresat cu ipocrizie celui vindecat, zicându-i: “Dă slavă lui Dumnezeu. Noi ştim 
că omul acesta e păcătos”. Orbul cel vindecat, mirat de aceste cuvinte ale lor, îi 
întrerupe cu ironie şi în bătaie de joc le zise: “De este păcătos nu ştiu, un singur 
lucru ştiu, că orb am fost şi acum văd”. 


Înfundat şi nemaiavând ce să răspundă ei zic către el iarăşi: “Ce ţi-a făcut? Cum fi- 
a deschis ochii?” Necăjit şi mâhnit de atâta viclenie, orbul le răspunde: “V-am 
Spus acum şi n-aţi auzit? De ce voiţi să auziţi iarăşi? Nu cumva voiţi şi voi să vă 
faceţi ucenici ai Lui? Când au auzit ei aceste cuvinte din partea unui cerşetor, a 
unui desculţ, s-au repezit asupra lui şi ocărându-l i-au zis: “Tu eşti ucenic al 
Aceluia, iar noi suntem ucenici ai lui Moise. Noi ştim că Dumnezeu a vorbit lui 
Moise, iar pe acesta nu-L ştim de unde este”. 


lată acum ce le răspunde orbul cel vindecat şi luminat de Domnul: “Tocmai în 
aceasta stă minunea: că voi nu ştiţi de unde este şi El mi-a deschis ochii. Cu alte 
cuvinte, vindecarea mea este o minune mai mare decât minunile lui Moise, căci 
niciodată nu S-a auzit Să fi deschis cineva ochii vreunui orb din naştere, iar dacă 
acesta n-ar fi de la Dumnezeu n-ar fi putut face nimic”. Fariseii se ridicară şi 
plini de mânie îl scoaseră afară din sinagogă zicându-i: “Te-ai născut în păcate, şi 
tu ne înveţi pe noi?” 


Iată ce cuvinte minunate a fost în stare să le zică acestor farisei orbi de invidie şi 
dușmănie, acest orb sărac, simplu şi neînvăţat. lisus a aflat că l-au dat afară din 
biserică şi găsindu-l i-a zis: “Crezi tu în Fiul lui Dumnezeu?” El a răspuns şi a 
zis: dar cine este, Doamne, ca să cred în EI? Și a zis lisus: “L-ai văzut, şi Cel ce 
vorbeşte cu tine Acela este”. Şi a zis lisus: “Spre judecată am venit în lumea 
aceasta, ca cei care nu văd să vadă, iar cei care văd să fie orbi”. 


Mari şi minunate sunt lucrurile Tale, Doamne! Să vezi tu asemenea minuni cu 
ochii tăi, să vezi cum orbii se luminează, ologii umblă, dracii se izgonesc, leproşii 
se vindecă, morţii înviază, să vezi toate acestea şi să te faci că nu vezi, că nu auzi şi 
să nu vrei să recunoşti că Acela este adevăratul Dumnezeu, lisus Hristos. Aşa au 
fost acei farisei fățarnici care nu căutau decât interesele lor pământeşti, slava 


lumească, de unde pleacă toată invidia şi răutatea asupra Mântuitorului. 


Dar să-i lăsăm, că şi-au luat plata şi şi-o vor lua şi ceilalți până în zilele noastre, 
care fac ca ei, după poftele lor. Noi să venim la cuvântul nostru de la început şi să 
cunoaştem pe lisus Hristos, Lumina lumii. Mai întâi lisus s-a arătat tuturor că El 
este una cu Tatăl Creatorul, Cel care a făcut din pământ pe Adam, apoi i-a dat 
suflet viu din suflarea Sa dumnezeiască. EI, lisus, a făcut tină aşa cum am văzut şi 
l-a uns pe cel orb în locurile unde trebuiau să fie ochii, şi prin spălare acesta a 
căpătat vedere, luminându-i-se sufletul şi trupul. 


lată Lumina lui Hristos; căci pe orb nu l-a vindecat noroiul sau apa, ci puterea 
Fiului lui Dumnezeu, Acela care a putut să zică despre Sine cuvintele acestea mari: 
“Eu sunt Lumina lumii!” nu pentru că a deschis ochii orbului 
de care ne istorisesc Evangheliile, ci 

Iată, noi, oamenii, nu putem trece 
prin lumea aceasta ca o turmă de vite, nesimţitori şi inconştienţi, cu ochii plecaţi în 
pământ. Noi presimțim că mai este o lume afară de aceasta văzută, lumea 
spirituală, lumea sufletului. 


Noi avem aici pe pământ o mulțime de suferinţe; când păcătuim simţim mustrări de 
conştiinţă, iar moartea nu vine la toţi la fel. Atunci în mintea noastră se ridică o 
mulțime de întrebări: ce rost are viaţa noastră în lumea aceasta? Ce este 
Dumnezeu? Ce mai rămâne din fiinţa noastră pământească după moarte? Acestea 
sunt marile întrebări care se nasc în adâncurile noastre şi care cer să fie desluşite. 
Poate ştiinţa să le dezlege? Din contră, în faţa acestor probleme oamenii rămân 
muţi, ca nişte statui de piatră, cum zice psalmistul despre idolii din vechime. La 
problemele acestea de mai sus ar trebui să răspundă şi să răsune triumfătoare peste 
veacuri cuvintele lui lisus: “Eu sunt Lumina lumii!” Acum să vedem în ce chip a 
fost lisus Lumina lumii. Cea mai de seamă lumină a adus-o Mântuitorul prin 
învăţătura Sa despre Dumnezeu. De când este omul pe pământ, totdeauna a căutat 
să-L cunoască pe Dumnezeu; dar rămâi uimit pe câte căi rătăcitoare a ajuns omul 
în această căutare. 


Dacă cercetăm istoria popoarelor vechi, vom vedea că din tot ce este pe lumea 
aceasta, oamenii şi-au făcut dumnezei. Astfel s-au închinat la soare, la animale, la 
statui de zei, idoli de piatră. lată de pildă, grecii şi romanii, popoare cu o cultură 
dezvoltată de altfel, au ajuns aşa de jos în această privinţă încât au personificat 
până şi patimile omeneşti, făcându-le altare de închinare. E destul să amintim că la 
Atena şi la Roma erau în cinste un dumnezeu al beţiei, o zeiţă a desfrânării, alta a 


jocurilor de noroc şi aşa mai departe. 


Iată că în mijlocul acestui mare întuneric a apărut Mântuitorul lisus — Lumina lumii 
— „iar în locul acestor idei josnice a adus o învăţătură atât de măreaţă şi de 
frumoasă, încât numai pentru aceasta 1 s-ar putea atribui numele de “Lumina 
lumii”. 


Ce a învăţat lisus despre Dumnezeu? 
+ Mai întâi, EI a arătat că Dumnezeu nu este nici piatră, nici lemn, nici altceva 
din cele de pe pământ. a zis LiSus, şi 
EI este Unul, 
singurul Ziditor, susținătorul şi ocârmuitorul, punctul de mijloc al lumii 
de la care vin şi spre care merg toate. lisus a învăţat apoi că Dumnezeu nu 
este o fiinţă depărtată de noi oamenii, străină ci El, Dumnezeu, este Tatăl 
nostru al tuturor. 


Cine ar putea spune câtă binecuvântare, câtă bucurie şi încredere revarsă 
asupra vieţii noastre această învăţătură? 


» Dacă Dumnezeu este Tatăl nostru, atunci El ne iubeşte şi noi nu mai 
tremurăm de frică în faţa Lui, aşa cum tremurau păgânii în faţa idolilor 
îngrozitori. 

» Dacă El ne este Tată, ne pedepseşte şi EI, dar cu milă şi îndurări. 

» Dacă acest Dumnezeu ne este Părinte, suntem siguri că nu ne alungă de la 
Sine. 


Aceasta este învățătura nouă pe care a adus-o Iisus Hristos şi din această învăţătură 
răsare toată puterea creştinismului, toata morala Lui. De aici reiese tăria de a birui 
ispitele; de aici reiese întreaga frumuseţe a cultului creştin. 


e În al doilea rând, lisus este “Lumina lumii” fiindcă EI ne-a adus cele mai 


adevărate învățături despre suflet. Până la Domnul Hristos, toţi învățații şi 
înţelepții n-au putut să lămurească lumea despre existenţa sufletului, despre 
valoarea şi nemurirea lui, deoarece aceşti învăţaţi umblau ei înşişi în 
întuneric, erau într-un fel orbi, ca bufniţele şi liliecii. Aceste vietăţi, deşi au 
ochi, nu se simt bine decât în întunericul nopţii, iar când apar zorile dimineţii 
se ascund în locurile întunecoase. Aşa au fost învățații dinaintea Domnului 
Hristos, fiindcă trăiau în patimi şi păcate, şi tot aşa sunt şi azi unii care fug 
de soarele Evangheliei lui Hristos. Se încred şi citesc unele cărţi care le 
întunecă şi mai mult ochii sufletului, rămânând orbi în faţa minunilor 
Mântuitorului. 

“e Iisus Hristos, “Lumina lumii”, ne-a arătat că fiecare om , sărac sau 
bogat, femeie sau copil, are un suflet nemuritor şi cu toții suntem 
datori ca să îngrijim de acest suflet şi să-l pregătim pentru împărăţia 
lui Dumnezeu. De ar dobândi lumea întreagă omul, şi-şi va pierde 
sufletul, nimic n-ar folosi. Mântuitorul a aşezat sufletul pe treapta 
cea mai înaltă şi i-a dat valoarea cea mai scumpă. L-a aşezat în 
mijlocul preocupărilor omeneşti, fiindcă este nemuritor. Foloasele 
care au ieşit pentru omenire din această învăţătură sunt nenumărate. 

În această învăţătură s-a arătat valoarea vieţii omeneşti, întemeindu- 
se frăţia între oameni, indiferent de starea lor socială. /isus a aşezat 
femeia la loc de cinste; copilul este rodul cel mai de preț al omului şi 
chiar dacă se naşte bolnav, nu mai este aruncat la râpă, cum făceau 
păgânii. Bolnavii, chiar cei care zac zile şi ani, găsesc milă la lisus şi 
nimeni nu are dreptul să le ia viaţa. 
lisus a învăţat că nimeni nu trebuie să aibă robi, fiindcă toţi, mici şi 
mari, bogaţi şi săraci, împărați şi cerşetori, suntem robi ai Împăratului 
ceresc, Dumnezeu Creatorul. Noi toți suntem preţioşi şi ne simţim ca 


fraţii fiindcă avem acelaşi suflet nemuritor şi Suntem copii ai 
aceluiaşi Tată. 


pi la a Pentru ce trăim noi oamenii pe pământ? Ce 


chemare avem de îndeplinit? Ce înţeles au ostenelile noastre, luptele 
noastre, dorurile noastre? La aceste întrebări înțelepţii lumii n-au ştiut 
decât să dea din umeri sau dacă au răspuns au fundamentat totul pe 
năzuinţe josnice, plăceri vinovate. A venit însă Isus şi le-a zis: 


Ce ideal măreț! 
Aşadar acum ştim pentru ce noi oamenii umblăm cu trupul drept şi cu 
fruntea înălțată. Animalele umblă în patru picioare şi cu capul plecat 
spre pământ pentru că pământul este singurul lor ţel, singura lor 
patrie. Noi trebuie să privim sus, către patria cerească, unde trebuie să 
ajungem cu sufletul lângă Dumnezeu Tatăl şi Creatorul nostru. 


** Iisus ne-a învăţat să ne lepădăm de materia aceasta a trupului şi să 
zburăm spre locurile înalte ale împărăției de dincolo. 


Realitatea acestei lumi oamenii o văd în două chipuri deosebite: cu ochii 
sufletului deschişi, trăind astfel după adevărul Evangheliei, şi cu ochii sufletului 
orbiţi, nevăzând prăpastia care stă înainte, la sfârşitul vieţii, picurând otravă în 
suflet şi păcat în trup. Cei ce s-au născut din părinți necredincioşi, necununaţi la 
biserică, s-au născut orbi din naștere, fiindcă ei nu au lumina lui Hristos. Cei care 
s-au născut din părinţi buni creştini au vederi bune, dar trăind într-o atmosferă 
poluată, adică într-un anturaj rău, între necredincioşi, vicioşi, hulitori şi criminali, 
sunt ameninţaţi cu orbire sufletească. 


De aceea se plâng cei mai mulți părinţi de copiii lor şi zic că atunci când erau mici 
erau buni, credincioşi, mergeau la biserică şi-i ascultau, iar când s-au făcut mari şi 
au început să hoinărească prin locurile de plăceri, fie băieţi sau fete, s-au stricat şi 
nu mai recunosc binele făcut de părinți. Au orbit cu totul şi au ajuns să facă nişte 
păcate îngrozitoare, că nu le mai trebuie nici să mai audă de numele lui Dumnezeu 
şi de Biserica Lui. 


lată orbire sufletească, fariseică, nebunească. Să ia aminte copiii, că aşa zice 
împăratul David: “Cu cel cuvios, cuvios vei fi, şi cu cel îndărătnic te vei 
îndărătnici”. 


III, cc te duci la cârciumă, între cei răi şi 


necredincioşi, înveţi să te tăvăleşti ca porcii în beţie. lată orbirea sufletească. 
Orbirea sufletească, fraţi creştini, este de mii de ori mai periculoasă ca cea 
trupească. 


Cei orbi cu sufletul sunt de plâns, fiindcă de aici pleacă tot răul în lume. Cel orb 
sufleteşte face pe mulți să sufere. Cât de periculos este în familie bărbatul stăpânit 
de patima beţiei! Cât de întunecată şi oarbă este o femeie care-şi înşeală bărbatul, 
care-şi creşte copiii în întunericul necredinţei, fără Dumnezeu. Cât de orbi sunt 
tinerii care se otrăvesc cu poftele cele deşarte! Cu adevărat, aceştia îşi distrug şi 
sufletul şi trupul. 


nu vrea Să suferim nici în 
viața aceasta şi nici în veşnicie. De aceea 


Într-adevăr, fumul orbeşte ochii trupului, dar 
este şi un fel de fum care orbeşte ochii sufletului. Aceste fumuri sunt onorurile 
lumeşti, demnităţile, slava deşartă. 


Îndată ce ajung prin facultăţi, la foarte mulți le vin fumuri la ochii sufletului 
şi nu mai văd de unde au plecat, din cine s-au născut şi nu mai recunosc nici 
pe Dumnezeu care i-a ajutat să ajungă până acolo. De aceea mulți, din 
cauza acestor fumuri, ajung la orbire sufletească, şi până la urmă în fundul 
iadului. 


Al doilea pericol pentru ochi este focul. Focul orbeşte ochii trupeşti; dar 
este un fel de foc al necurăţiei care orbeşte ochii sufletului. Un om desfrânat 
este orb sufleteşte, nu mai vede nimic, nu mai are frică de Dumnezeu, nu mai 
are ruşine de oameni, nu mai are milă de soţia şi copiii lui care plâng. 
Preferă această stare jalnică, umblă în întuneric ca şoarecii pe sub pământ, 
mulțumindu-se cu acest păcat turbat, urât şi murdar. 

Al treilea lucru care orbeşte ochii trupului este praful. Dar este şi un fel de 
praf care orbeşte sufletul şi inima omului; acesta îl reprezintă bogăţiile 
lumii, bunurile pământeşti, căci toate acestea nu sunt altceva decât praf şi 
pulbere. Toate cele ce agonisim pe lumea aceasta sunt supuse stricăciunii şi 
le poate roade rugina, le mănâncă moliile şi putrezesc prefăcându-se în 
praf. Cel orbit de acestea este un avar, care nu se satură niciodată 
adunându-le, şi astfel se pierde sufleteşte, îşi pierde Lumina lui Hristos, îşi 
pierde mântuirea. 


Să ne ferim de toate aceste pricini de orbire sufletească, că îndată ce ne-au orbit 
acestea ni se întunecă mintea, raţiunea şi credinţa şi nici duhovnicii cei mai iscusiți 
nu ne mai pot ajuta, astfel că totul se poate risipi în întunericul primejdios. Acest 
întuneric nu poate fi izgonit decât printr-un sfârşit groaznic, atunci când 
deschizând ochii vom vedea pe demonii cei cumpliţi şi chinurile de acolo. 


Pentru aceasta, fraţi creştini, să luăm învăţătură de la orbul din Sfânta Evanghelie 
de astăzi. Să întindem mâna şi noi şi să cerem mila lui Dumnezeu, ascultând ce ne 
învaţă lisus Mântuitorul, care este “LUMINA lumii”. El a făcut tină de jos şi a pus 
pe ochii orbului pentru ca să ne facă în primul rând să ne aducem aminte că suntem 
pământ şi praf, şi în al doilea rând să ne dezlipim inima de toate deşertăciunile care 
ne înşeală. 


Apa Siloamului, unde s-a spălat orbul când a fost trimis de Domnul, este Sfânta 
Biserică cu Sfintele Taine, izvorul harurilor cereşti, unde trebuie să ne curăţim 
de noroiul păcatelor prin spovedanie la duhovnic. După ce ne-am curăţit, ne-am 
Sfinţit şi ne-am luminat ochii sufletului prin credinţă şi spovedanie, să ne 
păstrăm lumina ochilor şi sufletul curat, aşa cum îşi păstrau şi creştinii primari, 
sfinţii, chiar cu preţul vieţii lor. Citim de altfel în vieţile unor sfinte că şi-au scos 
ochii cu mâna lor, şi-au tăiat nasul, s-au sluțit, ca să nu placă bărbaţilor desfrânaţi 
care le cereau în căsătorie şi astfel să se lepede de dreapta credinţă. 


Chiar şi mahomedanii aveau un obicei: cei care mergeau în oraşul sfânt Mecca din 
Arabia Saudită, după ce se întorceau îşi ardeau ochii ca să orbească şi să nu mai 
vadă deşertăciunile acestei lumi, pentru ca ultima imagine să fie a acelui loc sfânt 
şi a profetului lor. Grozav obicei! Dacă aceştia care au o credinţă greşită, cred în 
nişte oameni pământeşti, şi o ţin cu atâta stricteţe, cu atât mai mult ar trebui să fim 
noi, creştinii, împlinitori ai poruncilor Mântuitorului nostru care s-a jertfit pentru 
noi şi a suferit pe Cruce ca să ne mântuim. 


De altfel, chiar şi Domnul Hristos ne învaţă şi ne zice: “Dacă ochiul tău te 
sminteşte, scoate-l, că mai bine este să intri în viaţa veşnică cu un ochi, decât să 
mergi cu ei amândoi în osânda veşnică. Dacă mâna ta Sau piciorul tău te 
smintesc, taie-le şi aruncă-le de la tine, că mai bine este să intri în viaţa veşnică 
cu 0 mână Sau un picior, decât să te duci cu ele în muncile iadului”. 


Dar care este înţelesul şi mai exact al acestor cuvinte ale Domnului? Ochiul tău, 
mâna ta Sau piciorul tău Sunt cei de aproape ai tăi, Sunt părinţii, fraţii, surorile, 
copiii. Dacă aceştia te împing la păcate şi calci din cauza lor legea lui Dumnezeu, 
mai bine leapădă-te de ei, ca să te duci fără ei în viaţa veşnică, că altfel te vei duce 


cu ei în osânda veşnică, în iad. Te invită la petreceri, la nunţi, şi de ruşine, de ochii 
lumii te duci, ca să nu se supere fratele, sora şi aşa mai departe. 


Ce necredinţă şi ce puţin îl iubim noi pe Domnul lisus care şi-a dat viaţa pentru 
noi. Să nu ni se pară lucru de glumă că nu mai avem timp de pierdut. Să ne trezim 
la viaţă cu Hristos din întunericul tuturor patimilor şi păcatelor, ca să fim în lumina 
vieţii şi să luăm hotărâre temeinică de a închide ochii la toate deşertăciunile lumii 
acesteia, la toate priveliştile ei amăgitoare. 


Să fim orbi şi surzi la chemările atrăgătoare ale lumii, pentru că diavolul cu ele 
vrea să ne despartă pe noi de Hristos — “Lumina lumii” — aşa cum a reuşit 
întotdeauna să înşele şi să orbească pe mulţi, ajungând pradă chinurilor veşnice ale 
iadului. Să fugim din calea păcatelor, dacă vrem să scăpăm nevătămaţi, pentru că şi 
Dumnezeu ne fereşte şi ne ajută dacă vede că şi noi ne luptăm şi ne ferim. 


Rugăciune 


Doamne lisuse Hristoase, Mântuitorul nostru, Cela ce eşti “Lumina lumii”, vino 


Doamne în mijlocul nostru şi luminează Tu ochii sufletelor noastre. 


Ridică negura păcatelor şi scoate-ne din noaptea pierzării, ca să Te cunoaştem 
pe Tine şi să urmăm căile Tale. 


Ajută tuturor celor ce nu te-au cunoscut până acum, ca să Te cunoască pe Tine, 
Lumina cea adevărată, şi să se închine şi ei, împreună cu noi toţi, în vecii 
vecilor. 


Amin. 


Părintele Ion Cârciuleanu - Duminica Orbului din naștere 


În Ierusalim era mare sărbătoare. Mulţime de evrei adunaţi aici din toate hotarele 
țării şi de dincolo de ele cu feţele iluminate, prăznuiau sărbătoarea corturilor. 
Sfârşitul sărbătorii era marcată printr-o iluminaţie a templului lui Solomon: în două 
mari candelabre se aprindeau două făclii enorme, a căror lumină strălucea peste tot 
oraşul. 


Printre cei prezenţi la praznic se afla şi Domnul nostru lisus Hristos. Aici şi acum, 
cu prilejul acestei sărbători, lisus găseşte momentul să dezvăluie iudeilor, într-un 
chip cu totul aparte, dumnezeirea Sa. 


Într-un loc foarte frecventat din interiorul templului, în preajma vistieriei, El 
anunţă aceste cuvinte poporului: “Eu sunt Lumina lumii; cine Mă urmează pe 
Mine, nu va umbla în întuneric, ci va avea lumina vieţii”. Fariseii, surprinşi de 
această afirmaţie, îşi îndreaptă privirile spre lisus şi-L întrerup, spunându-i: “Tu 
mărturiseşti despre tine însuţi, deci mărturia Ta nu este adevărată”. Însă lisus, 
autoritar, după ce critică judecata lor, le răspunde: “Eu sunt Cel care mărturisesc 
despre Mine Însumi, dar mărturiseşte despre Mine şi Tatăl Meu care M-a trimis” 
(loan 8, 18). În discuţia care se desfăşoară între farisei şi lisus, Mântuitorul le 
vorbeşte, drept de luat aminte, descoperindu-le de fapt cine este EI şi Cel ce L-a 
trimis şi care este menirea Sa în lume, aşa încât, “grăind El acestea, mulți au 
crezut Într-Însul”. lată ce minunată descoperire ni se face din gura lui Dumnezeu 


lisus Hristos! EI, Logosul divin, Fiul lui Dumnezeu, Dumnezeu “Lumina lumii”, 
299 ce 


“Lumina vieţii” “era Lumina cea adevărată care, venind în lume, luminează pe 
tot omul” (loan 1,9). 


Fiinţa umană nu putea să rămână în întuneric. Lumina divină a învins întunericul 
păcatului şi al morţii, iar “la plinirea vremii”, Dumnezeu se întrupează prin lisus 
Hristos, în istorie. Dumnezeu — Iubire şi Lumină -, Părinte şi Bunătate nu putea să 
lase ordinea în dezordine, toate câte le-a zidit să se prăbuşească. Omul, “coroana 
creației” aştepta Răscumpărătorul. Din iubirea fără margini, Dumnezeu-Tatăl 
trimite pe Fiul Său în lume “ca lumea viaţă să aibă” şi încă din belşug, “pentru că 
aşa a iubit Dumnezeu lumea, încât şi pe Fiul Său cel Unul Născut L-a dat, ca tot 
cel ce crede într-Însul să nu piară, ci să aibă viaţă veşnică” (loan 3, 16). Acum 
aveau să se împlinească cuvintele psalmistului: “Însemnatu-s-a peste noi lumina 
feţei Tale, Doamne” (Ps. 4, 6), “că la Tine este izvorul vieţii, întru lumina Ta 
vom vedea lumina” (Ps. 35,9). 


Bezna, fărădelegea şi păcatul, întunericul şi răul trebuiau biruite. Cu toate acestea, 
deşi “Lumina a venit în lume, oamenii au iubit întunericul mai mult decât 
Lumina, pentru că faptele lor erau rele” (loan, 3, 19). 


Din discuţia purtată cu fariseii în templu, la sărbătoarea corturilor, lisus iese 
biruitor. Întărâtaţi de această înfrângere, mândria lor fiind înjosită, drept răzbunare 
“au luat pietre ca să arunce într-Însul, dar isus s-a ferit şi a ieşit din biserică” 
(loan 8, 59). Nu departe de templu, lisus vede un orb din naştere, pe lângă care EI 
nu putea trece indiferent. Atât de mult îl întrista întunericul, încât văzându-l pe orb 
“a scuipat jos şi a făcut tină şi a uns cu tină ochii orbului şi trimițându-l la 
scăldătoarea Silvanului, acela spălându-se acolo, s-a întors văzând” (loan 9, 6- 
7). Ucenicii L-au întrebat pe EL: Învăţătorule, cine a păcătuit, acesta sau părinţii 
lui, de s-a născut orb? Răspuns-a Isus: “Nici acesta n-a păcătuit, nici părinţii 
lui, ci să se arate lucrurile lui Dumnezeu întru el” (loan 9, 2). Sfinţii Apostoli, 
când I-au pus această întrebare, gândeau la fel ca lumea de atunci şi de totdeauna, 
că în spatele unei boli, a unei încercări grele ori a unei suferinţi stă un păcat. 


Nu este fiinţă omenească să poată spune că nu a gustat din paharul suferințelor, 
fie sufleteşti, fie trupeşti. Suferinţa, pe lângă caracterul ei de pedeapsă a 


Mai târziu, după ce l-a cercetat pe cel vindecat, aflându-l scos afară din sinagogă 
de către farisei şi cărturari, Domnul lisus l-a întrebat dacă crede în Fiul Omului. 
“Dar cine este, Doamne, ca să cred într-însul?” întreabă cel vindecat. Isus i-a 
grăit: “L-ai văzut! Este cel care vorbeşte cu tine”. lar el a zis: “Cred, Doamne! ”, 
şi s-a închinat Lui. 


Credinţa, însă, nu se bazează pe fapte văzute, pe dovezi ce se pipăie, aşa 

cum înțeleg, greşit, mulți din vremea noastră. Credinţa este, după cum spune 

“încredințarea despre lucrurile nădăjduite şi adeverirea 

lucrurilor nevăzute” (Evrei 2, 1). Orbul n-a văzut nimic, dar a crezut. El n-a pipăit, 

n-a pus la îndoială credinţa, ci a avut o puternică nădejde şi încredințare. Credinţa 

trebuie să fie, neapărat, lucrătoare, să se arate în fapte. Credinţa aceasta trebuie s-o 
avem şi noi. Dacă orbul n-avea credinţă, nu se tămăduia. 


Pentru ce a socotit de cuviință Mântuitorul, care săvârşise atâtea minuni, Să 


trimită pe orb la scăldătoarea Silvanului ca să dobândească vederea, când putea 


cuvinte, acesta este : că noi înşine 
trebuie să luăm parte la mântuirea noastră şi că, după cum tina cu care i-a uns 
ochii Hristos şi împlinirea poruncii de a merge la scăldătoarea Silvanului pentru 
a se spăla, l-au tămăduit pe orb, tot astfel şi sufletele noastre nu se vor putea 
izbăvi decât prin credinţă unită cu faptele cele bune. 


Orbul din Evanghelia de azi a fost parcă anume rânduit să slujească pentru toate 
veacurile viitoare ca o personificare din toate vremurile a ceea ce este lumină şi 
ceea ce este întuneric. Însuşi Mântuitorul îi numeşte pe farisei “orbi” (loan 9, 41), 
“povăţuitori orbi” (Mt. 23, 16), “nebuni şi orbi” (Mt. 23, 19). Fiul lui Dumnezeu, 
venind în chip de om în lume, era lumina tuturor faptelor bune, era lumină şi 
sfințire pentru toţi cei credincioşi. 


Hristos-Domnul a descoperit Sfinţilor Apostoli şi celor prezenţi că EI este Lumina 
lumii şi îndată s-a arătat aceasta prin faptă, că este Făcătorul lumii, Luminătorul 
orbilor şi Cel care împărtăşeşte oamenilor lumina cea adevărată. În măsura în care 
păstrăm chipul nostru divin neîntinat de păcate şi urmăm lui Hristos, vom fi “fii ai 
luminii” sau “ai împărăției”. 


Am văzut că orbul din Evanghelie a fost numai un orb trupeşte, dar pe lângă noi, şi 
mai ales azi, rătăcesc şi umblă fel de fel de alţi orbi: sunt orbii cei sufleteşte. O! ce 
mare este numărul lor! 
e Orb este omul civilizat care şi-a făcut idoli din bani, din plăceri, din diferite 
ambiţii deşarte şi lor le slujeşte, uitând pe Dumnezeu şi pe aproapele său. 
Orb este cel ce neagă pe Dumnezeu, pentru că nu-l vede şi nu-l vede pentru 
că este orb sufleteşte. 
Dar ce este oare beţivul, care-şi cheltuie ultimul ban pe băutură şi acasă 
copiii îi suferă de foame? Dar desfrânatul? Dar mâniosul? Ce este 
mincinosul, cel ce jură strâmb, hoţul, speculantul, ucigaşul? Ce este 
zavisticul, bătăuşul? 
Ce este “creştinul” de formă, care nu calcă pragul bisericii niciodată, care nu 
se pleacă la rugăciune niciodată şi nu vrea să ştie că totul din această viață 
are un sfârşit? 
Ce este tot şirul lung de păcătoşi şi înstrăinaţi de Dumnezeu? 


Toţi sunt nişte orbi sufleteşte. În sufletele lor, Evanghelia nu luminează. Acolo este 
întuneric mare şi pustiu. Orbirea lor este cu mult mai mare decât a orbilor de 
vedere trupească. 


Păcatele şi patimile duc pe om la orbire sufletească, la scăderea sau chiar pierderea 
capacităţii de a vedea şi a distinge binele de rău; se întunecă mintea pentru 
înţelegerea adevărului. La unii ca aceştia se referă Dumnezeu prin profeția lui 
Isaia: “Vai de cei ce zic răului bine şi binelui rău; care numesc lumina întuneric 
şi întunericul lumină” (Isaia 5, 20). Şi, “văzând nu văd şi auzind nu aud, nici nu 
înțeleg” (Mt. 13, 13). 


Orbul şi-a căpătat vederea venind la lisus. Tot astfel şi orbi; sufletești de azi se vor 


Fiul lui Dumnezeu s-a întrupat aducând 
“lumina care luminează întru întuneric şi întunericul nu a cuprins-o” (loan 1, 
5). “Eu lumină am venit în lume, ca tot ce va crede în Mine să nu rămână în 
întuneric” (loan 12,46). 


Lumina harului, a adevărului şi a vieţii este mai puternică decât întunericul 
păcatelor şi fărădelegilor sau decât întunericul morții. 


Suntem orbi şi altă izbăvire nu avem decât alergând la Hristos. 


Y Vrem să vedem, Doamne. 

VY Vrem să vedem bine adevărul, 

Y vrem să vedem crucea Ta, 

Y vrem Să vedem şi să facem voia Ta. 

V Să părăsim cea ce este rău, păcătos, ceea ce vine de la întuneric şi să 
lucrăm faptele luminii. 


Rugăciune 


Luminează, Doamne, neîncetat ochii sufletului nostru ca să deosebim binele de 
rău! 


Aprinde, Doamne lisuse, în inimile noastre, dorul după ceea ce îţi este plăcut ţie! 


Fă-ne nişte făclii luminoase în această viaţă, ca luminând neîncetat să putem aduce 
mai multe suflete la picioarele crucii Tale! 


Ajută-ne ca neîncetat să lucrăm faptele luminii, în aşa fel ca ceilalți oameni, 
văzând faptele noastre cele bune, să Te slăvească pe Tine, Luminătorul celor din 
întuneric şi nădejdea celor fără de nădejde. 


lar când vom pleca din această viaţă, să ajungem şi noi în lumina cea pururea 
fiitoare, acolo unde se bucură toţi drepţii care din veac bine ţi-au plăcut! 


Amin. 


Traian Dorz - Apoi a uns ochii orbului cu tina aceasta... 


PI 


După ce a zis aceste vorbe, a scuipat pe pământ şi a făcut tină din scuipat. Apoi a 
uns ochii orbului cu tina aceasta. 


Din aceeaşi tină fuseseră făcuţi ochii aceştia, cu care erau unşi acum. 


Și de către Aceeaşi Mână, care Se atingea de ei, Făcătorul lor, ştiind ce avea să se 


întâmple, când i-a făcut prima dată, a lăsat peste aceşti ochi umbra. Tocmai în 
vederea celor ce aveau să se împlinească acum, spre a ne arâta astfel, lucrările lui 
Dumnezeu. 


Acum Domnul împlinea numai ce anume nu făcuse atunci, ceea ce anume lăsase EI 
nefăcut, la naşterea omului acestuia, pentru ca să facă acum, în chipul acesta atât 
de minunat. 


Domnul lisus ştie ce ne lipseşte fiecăruia din noi. 
Ştie şi ce nu ne-a dat EI de la început (Luca 8, 10; Marcu 4, 11) şi ştie şi ce am 
pierdut noi, pe calea vieţii, din vina noastră, prin neascultare şi păcat, din ceea ce 


ne-a dat. 


Ceea ce nu ne-a dat Dumnezeu, putem primi, prin stăruința unei credinţe 
răbdătoare, de la bunătatea iubirii Lui (loan 15, 7). 


lar ceea ce am pierdut noi, putem dobândi prin pocăinţa unei credinţe înlăcrimate 
de la iubirea Lui răscumpărătoare (Matei 7, 11). 


Câci la Dumnezeu şi credinţei vii este cu putinţă totul. 


Când în lucrarea mântuirii tale tu nu poţi face nimic, Domnul lisus nu-ţi cere să 
faci nimic: face El totul. 


Când însă poţi face ceva şi tu, atâta cât poţi face, Dumnezeu îţi porunceşte să faci: 
aşteaptă să faci şi atâta trebuie să faci. 


Astfel, în tot ce avem de făcut pe calea mântuirii, şi în toate problemele vieţii 
noastre, Lucrarea Domnului este bine deosebită de lucrarea pe care ne cere să o 
facem noi. 


Dar după cum noi nu putem face lucrarea Lui, tot aşa şi Domnul nu vrea să facă 
partea noastră. 


EI este gata totdeauna să ajute pe cei neputincioşi, sau pe cei ce se străduiesc din 
greu să lupte... dar niciodată nu vrea să încurajeze pe cei leneşi sau îndărâtnici, 
adică pe aceia care nu vor să facă nici ceea ce pot face. 


Doamne Dumnezeule, Vindecătorul nostru Sfânt, Tu, care ne-ai făcut ca să 
slujim de lauda slavei Tale, fii binecuvântat, pentru tot ce faci Tu în viaţa 
noastră. lar dacă prin încercările pe care ni le trimiţi sau prin suferinţele în care 
îngâduieşti să ajungem, noi putem aduce slavă Numelui Tâu Celui Sfânt, sau 
putem ajuta la cunoaşterea şi puterea lucrărilor Tale, te binecuvântăm pentru 
aceasta şi vrem să Te ascultăm. Te rugăm Să-Ţi faci arătată puterea, Slava şi 
bunătatea Ta, deplin şi frumos prin noi, spre mântuirea noastră şi a tuturor 
celor ce vor crede în Tine. Amin. 


Traian Dorz, din “Hristos — Invăţătorul nostru” 


Traian Dorz - Du-te şi te spală 


„Şi i-a zis: «Du-te de te spală în Scăldătoarea Siloamului!» (care, tălmăcit, 
însemnează: Trimis). EI s-a dus, s-a spălat şi s-a întors văzând. “ (loan 9, 7) 


Ascultarea poruncii este şi verificarea credinţei! 


Nu porneşte la drum acela care nu crede că va ajunge şi nu se osteneşte să semene 
şi să plivească răbdător acela care nu are nici o nădejde să culeagă. 


Orbul n-a primit decât o poruncă: «Du-te de te spală!» şi nici măcar n-a fost 
însoţită de făgăduinţa vindecării ascultarea de această poruncă. Totuşi el a pornit, 
fiindcă a avut credinţă în Acela Care i-a spus: Du-te! Asta este credinţa! 


Mântuitorul i-a spus orbului să meargă până la scăldătoarea Siloamului. lar orbul 
n-a întrebat pe Domnul: De ce tocmai până acolo? 


Dumnezeu Îşi are planurile Sale şi gândurile Sale cu fiecare suflet pe care vrea să-l 
mântuiască! Cine vrea să fie mântuit, acela trebuie să facă întocmai cum spune 
Hristos. Nu altfel! 


Trebuie să meargă până unde îi spune Domnul, nu mai puţin şi să pornească atunci 
când îi spune EI, nu mai târziu, şi să se ducă acolo unde îl trimite EI, nu în altă 
parte. 


ŞI chiar dacă omului i s-ar părea că există o altă cale şi un alt loc mai potrivit, chiar 
dacă mii de predicatori şi promisiuni l-ar chema în altă parte, credinţa ascultă 
întocmai cum a primit. 


Ascultă chiar şi atunci când nu poate să înţeleagă de ce i se cere atât. 
De ce trebuie să fie trimisă tocmai acolo. Şi de ce trebuie să fie supusă tocmai aşa. 


Credinţa adevărată şi sinceră ascultă întocmai de Cuvântul Domnului şi ascultă 
mai ales cu atât mai mult tocmai atunci când nu poate înţelege de ce i se cere 
aşa! 


Cuvântul lui Dumnezeu este Apa... (loan 4, 14). Dar sunt anumite locuri unde în 
această Apă este «scăldătoare», locuri unde Apa aceasta se împarte egal şi potrivit, 
şi îndeajuns pentru toţi şi peste toţi..., locuri unde, toți cei care au nevoie să se 
spele, pot afla loc potrivit, pot afla apă potrivită şi pe măsura trebuinţei lor, potrivit 
nevoilor fiecăruia. 


Hristos trimite pe fiecare acolo. Hristos acolo te trimite şi pe tine. Iar tu trebuie să 
mergi la adunare, la biserică, la ascultarea Cuvântului Său, pentru ca să te speli, nu 
pentru ca să te murdăreşti şi mai tare. 


Trebuie să mergi ca să asculți şi să ţii întocmai învăţătura de acolo, de la adunarea 
şi biserica ta. Trebuie să mergi la auzirea Cuvântului lui Dumnezeu acolo, pentru a 
te face mai bun, nu ca să te faci mai rău (| Cor. Il, 17). Domnul lisus îți 
porunceşte să mergi acolo ca să te speli. la deci fiecare strop de Apă, fiecare 
cuvânt, ca şi cum ar fi anume pentru tine. Şi lasă-l să te spele de orice întinăciune 
şi de orice erezie, fiindcă numai dacă faci aşa, ai să te întorci văzând bine. 


Chiar şi cuvântul care nu ţi-ar fi adresat ţie, ia-l pentru tine!... 


Nu face ca alţii, care resping şi aruncă de la ei chiar şi cuvântul care le este adresat 
numai lor. Aceştia, fiindcă nu se lasă spălaţi, rămân veşnic negri şi murdari, ca 
roata morii care, deşi veşnic este tot sub revărsarea apei, tot neagră rămâne veşnic. 
Pe aceasta numai focul o mai schimbă! Aşa va fi şi cu cei care merg la auzirea 
Evangheliei, dar n-o primesc! 


Primeşte învăţătura, îndreptarea şi mustrarea fraților şi a Bisericii. Fii smerit şi fii 
cu toată ascultarea de învăţătura cea bună!... Spală-te cu toată apa de la 


„scăldătoarea“ Evangheliei, ca să ţi se ducă toată murdăria minţii şi a inimii tale, a 
trecutului şi a prezentului tău. 


Când te întorci înapoi să nu mai fii tot aşa cum te-ai dus. Să fii fără de tină şi fără 
orbie! Spală-ţi mai ales ochii, căci numai cine are ochii curaţi acela vede desluşit. 


Numai cine are ochii curaţi vede bine, şi nu rău, acela vede adevărul, acela vede 
împărăţia lui Dumnezeu, şi acela vede cu iubire şi cu limpezime Calea. Şi o ţine. 


Nu-ţi spăla numai mâinile, ca Pilat, găsind totdeauna argumente spre a te 
dezvinovăţi sau spre a te îndreptăţi, în loc să te îndrepţi cu fapta şi să te osândeşti 
cu vorba. 


Nici nu-ţi spăla numai picioarele, cum fac destui alţii, ci spală-ţi inima. 


Nici nu-ţi spăla numai faţa, cum fac fariseii, care umblă mereu să arate oamenilor 
că sunt neprihăniți, că sunt plini de dragoste, chiar şi atunci când sunt nişte 
dezbinaţi, nişte îngrăşaţi şi nesupuşi ambiţioşi şi egoişti. 


Ci spală-ţi ochii! Adică ferestrele sufletului tău, prin care se uită alţii la tine şi tu la 
alții. 


Ca să te poţi vedea vinovat şi orb pe tine, ca să poţi vedea curat pe Dumnezeu şi 
frumos pe de-aproapele tău. Adică să umbli cu fapta în învăţătura lui Hristos şi 
cu ascultare în dragostea Lucrării Sale. 


Doamne lisuse, Vindecătorul Unic şi Adevărat, Te rog, unge-mi şi mie mereu ochii 
şi sufletul cu mila şi înțelepciunea Ta şi spală-mi-i mereu cu învăţătura şi cu 
mustrările Tale, spre a putea vedea şi umbla mereu smerit pe drumul cel bun şi pe 
urmele Tale cele sfinte, împreună cu toţi ai Tăi şi în mijlocul lor. Nu lăsa ceața 
trufiei peste inima mea, nici acoperitoarea fățărniciei peste ochii mei, pentru ca nu 
cumva, orbit de acestea, să cad în ispita celui rău. Ci, urmând cu ascultare 
totdeauna îndrumarea Ta, prin Cuvântul Tău şi prin frații mei, să mă mântuiesc, 
ascultând de Tine şi de ei. Amin. 


Traian Dorz — “Hristos — Vindecătorul nostru” 


Traian Dorz - «Cum ţi s-au deschis ochii?»“ (loan 9 ,10) 


„Deci i-au zis: «Cum ţi S-au deschis ochii?» “ (loan 9,10) 


Cel întors la Dumnezeu va fi totdeauna un semn de întrebare pentru ceilalți 
oameni. 


Toţi îl ştiau înainte beţiv, hoţ, mincinos, desfrânat, lacom, rău... şi dintr-o dată îl 
văd schimbat. Dintr-o dată ceilalți oameni îl văd că nu mai bea, nu mai fură, nu 
mai minte, că nu mai umblă după desfrânări, că nu mai înşală, nu se mai ceartă, că 
nu mai vorbeşte de rău, ci se sileşte a fi blând, bun, făcător de bine şi cuviincios cu 
toți, împlinitor cu fapta a învăţăturii şi a credinţei lui Hristos. Cu un cuvânt, îl văd 
că este alt om. 


Cei din jurul lui murmură atunci miraţi şi întreabă: Cum se poate? Văd şi ei că s-a 
petrecut cu vecinul, cu prietenul lor, o minune, dar nu înţeleg cum s-a petrecut asta 
cu el. De aceea, îndată este şi întrebat: Cum ţi s-au deschis ochii? Cum te-ai 
vindecat? Cum se poate întâmpla aşa ceva? 


O, ce prilej minunat pentru sufletul vindecat de Hristos este atunci să-L 
mărturisească el tuturora pe lisus Hristos, Binefăcătorul şi Vindecătorul său! 


Dacă i-a fost vindecată cuiva boala, dacă i-au fost împlinite cuiva dorinţele, dacă i 
s-au iertat cuiva păcatele sale, dacă a fost cineva mântuit — totul se datorează numai 
Acelui Căruia 1 se zice lisus, căci numai din EI, prin El şi pentru EI sunt toate 
aceste minuni! 


Datorită răbdării Lui şi datorită ascultării lui lisus, datorită sfinţeniei şi mijlocirii 
Domnului lisus, ne sunt împlinite şi ne sunt dăruite toate acestea şi tuturora de 
către Tatăl Ceresc (Col. 1, 15-23). O, încă o dată: nimic nu ni se datorează nouă, ci 
totul, numai Lui, numai scumpului şi dulcelui Mântuitor, «Căruia 1 se zice lisus», 
cum a zis orbul! 


Noi eram morţi şi îngropaţi în păcatele noastre, cu toţii (Efes. 2, 1-3). Şi, ca oricare 
mort, nu puteam face nici unii nimic pentru învierea noastră. Numai Dumnezeu, 
Tatăl şi Făcătorul nostru Sfânt, Care este atât de bogat în bunătate, ne-a adus la 
viaţă împreună cu Fiul Său, Căruia 1 se zice IISUS. Prin El am fost dezrobiţi şi am 
fost înfiaţi. 


Numai Tatăl, împreună cu Hristos, Domnul nostru iubit, a făcut totul. Slavă 
veşnică Tatălui Ceresc şi Fiului Său lisus Hristos, Vindecătorul nostru, Care este 
mai presus de toate lucrurile şi Care este Dumnezeu binecuvântat în veci! Amin 
(Rom. 9, 5). 


O Doamne lisuse, Marele nostru Binefăcător, fii binecuvântat, pentru că toată 
minunea vindecării noastre se datorează numai milei şi bunătăţii Tale, numai 
Jertfei şi Crucii Tale răscumpărătoare! Te rugăm, ajută-ne ca, recunoscând 


totdeauna acest adevăr, să nu încetăm niciodată a mărturisi tuturor despre acest 
mare har, care este numai de la Tine şi numai datorită bunătăţii Tale. Ca toată 
lauda să fie numai a Ta şi toţi cei care ne văd să Te laude numai pe Tine şi toţi să 
vină şi ei la Tine, spre a fi vindecaţi. Amin. 


Traian Dorz, din ”Hristos — Vindecătorul nostru” 


Traian Dorz - Tu vrei să ne înveţi pe noi? 


„«Tu eşti născut cu totul în păcaby, i-au răspuns ei, «şi vrei să ne înveţi pe noi?» ŞI 
l-au dat afară.“ (loan 9, 34) 


Cel care crede că nu mai poate primi învăţătură de la nimeni, este un om definitiv 
pierdut! 

Cel care îşi închipuie că poate să facă tot ce vrea el, fără ca să fie obligat a da 
socoteală nimănuia de faptele sale, acela nu mai poate fi scăpat de pierzare. 

Cel care nu vrea să-i fie „cenzurate“ scrisorile, 

nici controlate faptele, 

nici îndrumate purtările, 

nici sfătuit, nici mustrat, nici dirijat niciodată de nimeni, 

nici chiar de cei cărora le este întru totul dator, 

acela se va nimici sigur şi fără nici o putinţă de salvare. 

Fiindcă mândria şi nerecunoştinţa celui rău îl trag şi-l împing la pierzarea sa totală. 
Dar acela care poate să-i înveţe pe alţii, acela nici nu se ruşinează a învăţa şi el 
însuşi de la toţi! 

Acela care merită să fie înălţat deasupra tuturora, este cel care nu se ruşinează să le 
slujească el însuşi tuturor, cu răbdare şi cu blândeţe înţelegătoare. 

Dar cine nu se lasă învăţat nici de către Dumnezeu, cum să vrea el ca să asculte, să 
primească şi să înveţe ceva de la oameni, oricine ar fi ei! 


Şi cine nu ascultă de Domnul nostru lisus Hristos şi de Cuvântul Lui Sfânt, cum să 
asculte el de fraţi? 


Cel care s-a deprins cu nesupunerea faţă de oameni, 

faţă de părinţi, faţă de îndrumătorii, de învățătorii şi de fraţii săi, 

acela în curând va ajunge nu numai nesupus, dar şi vrăjmaş faţă de Dumnezeu, pe 
față. Căci nesupunerea aceasta a început din chiar clipa când el a căzut în mândria 
şi neascultarea dintâi, adică de părinţii şi fraţii lui. 


Cu cât va fi îngăduit mai multă vreme un astfel de om în mijlocul fraților şi a 
Lucrării Domnului, cu atât se va nenoroci mai tare pe el şi pe alţii. 

Cu cât Dumnezeu va avea milă de el să-l trezească sau să-l înlăture mai devreme, 
cu atât salvarea lui va fi mai cu putinţă, sau, dacă nu a lui, măcar a altora. 

Socrate a spus: «Când un om face răul, este mai spre folosul lui să fie pedepsit, 
decât să nu fie!» 

Și când un suflet porneşte hotărât pe calea pierzării, este mai spre folosul lui să se 
poticnească astăzi, decât mâine. 

Este mai bine să fie scos din Lucrare mai devreme, decât prea târziu. 


Suflete al meu, 

nu crede niciodată că tu eşti atât de învăţat, încât să n-ai ce mai învăţa de la tatăl 
tău cel bătrân şi simplu, sau de la mama ta, sau de la semenii şi fraţii tăi mai mici! 
Nu-ţi închipui că dacă ai în buzunar certificatul unor clase înalte, poţi dispreţui pe 
părinţii tăi sau pe fraţii tăi, 

sau credinţa lor, grija şi dragostea lor 

- şi totuşi să scapi nepedepsit! 

Nu-i o dovadă de deşteptăciune, ci de prostie şi chiar de nebunie, să priveşti de sus 
la toţi fraţii şi la toţi oamenii... 

şi să spui că toţi văd îngust, numai tu vezi larg; că toţi sunt neştiutori, numai tu eşti 
ştiutor; că toţi sunt răi, numai tu eşti bun. 

Astfel pot gândi şi vorbi numai acei care, cu toate diplomele lor, n-au învăţat decât 
prea puţin. ŞI, cu toate tabieturile lor, n-au înţeles nimic. 

Proverbul spune: «O maimuţă, cu cât se va sui mai sus, cu atâta 1 se va vedea mai 
bine coada», arătând că, tot aşa, omul redus sau îngâmfat, cu cât se înalță mai tare, 
cu atât se vede mai bine cât de mic este 

şi că cel necunoscător cu atâta îşi descoperă mai mult necreşterea sa şi mândria lui 
fără minte. 

Cine spune: «Tu mă înveţi pe mine?» - deseori este un neînvăţat! 

Căci, acela care este înţelept, învaţă de la toţi, 

şi de la cei buni - cum să fie, 


şi de la cei răi - cum să nu fie! 


O Doamne lisuse, ne rugăm mereu şi mereu să ne păzeşti de mândrie, de pro- 
steasca şi nebuneasca lăudăroşenie a mândriei, 

şi de stăpânirea ei peste duhul şi peste trupul nostru, 

pentru a nu cădea în păcatul diavolului din care nu mai putem scăpa 

şi din care nu mai putem vedea calea pocăinţei şi harul ei. 

Ci ne ţine inima smerită şi primitoare de îndrumare şi de mustrare, ca să putem 
recunoaşte şi părăsi orice păcat şi să putem astfel avea totdeauna o adevărată 
părtăşie cu Tine şi cu fraţii noştri. Amin. 


Traian Dorz, din ”Hristos — Vindecătorul nostru” 


Traian Dorz - Voi, cei orbi 


Voi, cei orbi 


(căci orb e-acela ce trăieşte-n fapte rele), 
Voi, ce-a cugetului haină 

v-aţi pătat cu-a urii vină, 

dacă vreţi al vostru suflet 

să vi-l izbăviţi de ele, 

O, veniţi, 

lisus de-a pururi la toţi orbii dă lumină! 


Iar voi, cei la care Domnul 
cu lumina Lui cea mare, 
luminând al vostru suflet, 
viaţa v-a făcut senină, 

fiți şi voi lumină celor 
care-alunecă-n pierzare, 
cu lumina voastră calea 
le-arătaţi către lumină! 


Iar voi, cei ce-n lume ardeţi 
cu o flacără aprinsă, 
luminând cărarea celor 


care-n noaptea grea suspină, 
arătaţi la cei orbi drumul 
spre lumina cea nestinsă, 
Jertfa Golgotei - lumina 

ce dă tuturor lumină! 


Traian Dorz - De s-ar deschide ochii tăi 


De s-ar deschide ochii tăi 

acum cât e chemarea, 

cât încă peste-a tale căi 

nu s-a lăsat 'noptarea, 

cât încă mai aşteaptă-aici 
iertarea şi te-mbie, 

căci vine-un ceas când ai să zici: 
Vai mie, 0, vai mie!... 


Nehotărâtă îţi va sta 

viaţa înainte, 

n-ai să găseşti în jalea ta 
NICI lacrimi, nici cuvinte. 
Seara vei zice: De-ar veni 
odată dimineaţa, 

aşa de crâncenă-ţi va fi 

şi de amară viaţa... 


lar dimineaţa o să zici: 
Să vin-odată seara, 
atât de grea-ţi va fi aici, 


de nepurtat, povara; 
şi-aşa te vei ruga să mori 
cu orice fel de moarte, 
dar numai spaime şi fiori 
vor fi în orice parte. 


„„„Nu te-nşela privind uşor 
această-nştiinţare 

şi nu zâmbi ne-ncrezător 
spre vremea viitoare, 

căci fără veste vei fi prins 
de flăcările grele 

şi cât e-al ochilor cuprins, 
scăpare nu-i din ele. 


de Traian Dorz, din vol. Cântările eterne 


Părintele Iosif Trifa - Evanghelia aceasta se petrece şi azi 


Pentru că acum se sfătuiseră iudeii că de-L va mărturisi pe EI cineva a fi Hristos să 
se lepede din sinagogă. Pentru aceea părinţii lui au zis că vârstă are, pe dânsul îl 
întrebaţi. 


Deci au chemat a doua oară pe omul care fusese orb şi au zis lui: „Dă slavă lui 
Dumnezeu; noi ştim că Omul Acesta păcătos este”. lar acela a răspuns şi a zis: 
„De este păcătos nu ştiu, una ştiu: că orb fiind eu acum văd”. Și i-au zis lui 
iarăşi: „Ce a făcut ţie? Cum ţi-a deschis ţie ochii?” Răspuns-a lor: „Am zis vouă 
acum şi n-aţi auzit... Ce, iarăşi voiţi să auziţi? Au, doară şi voi voiţi să vă faceţi 
ucenici ai Lui?” Deci l-au ocărât pe el şi au zis lui: „Tu eşti ucenic al aceluia! 
Iar noi ai lui Moise suntem ucenici. Noi ştim că prin Moise a grăit Dumnezeu, 
iar pe acesta nu-l ştim de unde este!” 


Răspuns-a omul şi a zis lor: „Întru aceasta este minune, că voi nu ştiţi de unde 
este, şi a deschis ochii mei. Și ştim că pe păcătoşi Dumnezeu nu-i ascultă. Ci, de 
este cineva cinstitor de Dumnezeu şi face voia Lui, pe acesta îl ascultă. Din veac 
nu S-a auzit cum ca Să fi deschis cineva ochii vreunui orb din naştere. De n-ar fi 
Acesta de la Dumnezeu, n-ar putea face nimic”. Răspuns-au şi i-au Zis lui: 
„Întru păcate tu te-ai născut tot şi tu ne înveţi pe noi?” Şi l-au gonit pe el afară. 
Auzit-a lisus că l-au gonit pe el afară şi aflându-l pe dânsul, i-a zis lui: „Tu crezi 
în Fiul lui Dumnezeu?” 


Răspuns-a el şi a zis: „Cine este, Doamne, ca să cred într-Însul?” Și i-a zis lisus 
lui: „L-ai văzut pe EI şi Cel ce grăieşte cu tine Acela este”. lar el a zis: „Cred, 
Doamne!” Și s-a închinat Lui. 


Şi i-a zis lisus: „Spre judecată am venit Eu în lumea aceasta, ca acei ce nu văd 
să vadă; şi cei ce văd să fie orbi”. Şi au auzit acestea unii dintre farisei, care 
erau cu Dânsul, şi au zis Lui: „Au, doară şi noi suntem orbi?” Zis-a lor lisus: 
De aţi fi orbi n-aţi avea păcat; iar acum ziceţi: Noi vedem; pentru aceasta 
păcatul vostru rămâne”. (loan 9, 1-41) 


Plină de adânci învățături sufleteşti este Evanghelia din această duminică, dar plină 
şi de o grozavă mustrare şi judecată cerească. 


Mersul acestei Evanghelii este acesta: Eu, Domnul lisus, am venit într-o lume ce-şi 
pierduse şi lumina cea sufletească şi vederea cea sufletească. Eu le-am adus pe 
amândouă. Am adus şi „, lumina lumii” (In 8, 12) şi am adus şi vederea cea 
sufletească. Le-am adus pe amândouă, pentru că, de aduceam numai „lumina”, cei 
„orbi” n-aveau nici un folos de ea. Şi, iarăşi, de vindecam numai orbia cea 
sufletească, ce era să facă oamenii cu ochii fără lumină? 


lisus Mântuitorul a adus în lume şi lumina vieţii şi „doctoria cu care să ne ungem 
ochii” ca să vedem această lumină (Apoc 3, 18). 


Toţi câţi L-au primit şi Îl primesc pe Domnul şi doctoria adusă de EI (Jertfa şi 
darurile Crucii) se tămăduiesc îndată de orbia cea sufletească şi de toate bolile cele 
sufleteşti. Domnul a venit „să dea orbilor vedere” (cf. Le 4, 18). Milioane şi 
milioane de „orbi” s-au vindecat şi se vindecă prin Evanghelia Lui. 


Intrebarea este însă: S-au tămăduit oare toţi cei orbi cu sufletul pe timpul 
Mântuitorului? Ba! Cei mai mulţi au stăruit în orbie sufletească. N-au primit nici 
lumina vieţii, nici pe Doctorul ce venise să-i tămăduiască de orbie. 


Și, oare, astăzi este mai altcum? Ba! Lucrurile parcă se petrec exact ca pe timpul 
Mântuitorului. Lumina în lume a venit, dar oamenii stăruie în păcate şi orbie 
sufletească. E plină lumea de cei orbi cu sufletul, e plină lumea de orbie 
sufletească. Aceştia nu vor avea răspuns pentru orbia lor. 


Un fel de „orbi din naştere” sunt şi cei mai mulţi dintre oamenii de azi. 


E adevărat că Taina Sfântului Botez le-a dat ochi şi vedere sufletească, 
duhovnicească, dar şi-au pierdut aceşti ochi în boala păcatelor. 


Grozavă este orbia cea sufletească! Cred că e de prisos să o arăt şi să vorbesc 
despre ea mai îndeaproape. Beţivii, desfrânaţii, zavistuitorii, zgârciţii etc. sunt tot 
atâţia orbi cu sufletul. Voi spune însă că tot atât de orbi sunt şi cei ce-şi închipuie 
că văd... Îşi închipuie că, dacă n-au omorât şi n-au aprins casa cuiva, au un suflet 
curat şi o vedere curată. Este şi aceasta o orbie tot atât de grea ca şi cealaltă. 


Toţi suntem un fel de orbi cu sufletul şi toți avem lipsă de tămăduire. „Tu zici: 
Sunt bogat şi nu duc lipsă de nimic, şi nu ştii că eşti ticălos, nenorocit, sărac, orb 
şi 2ol... Te sfătuiesc să cumperi de la Mine doctorie pentru ochi, ca să-ţi ungi 
ochii şi să vezi” (Apoc 3, 17-18). 


Evanghelia orbului din naştere ne arată şi calea tămăduirii. Orbul din Evanghelie 
este o pildă de credinţă vie şi tare. 


Când Domnul i-a pus tină pe ochi, altul, necredincios, s-ar fi întrebat: „Şi cu leacul 
ăsta să mă vindec eu de orbie?” Dar el a crezut şi, ascultând cuvântul 
Mântuitorului, s-a dus la lacul Siloamului. 


Credinţă, ascultare şi rugăciune; iată ce se cere din partea noastră spre a primi 
tămăduirea bolilor noastre sufleteşti. 


Evanghelia aceasta se petrece şi azi. Oamenilor orbiţi de patimi şi fărădelegi 
deodată li se deschid ochii cei sufleteşti şi capătă vedere sufletească atunci când Il 
primesc pe Domnul şi doctoria Lui. Vai, ce bucurie are un suflet când începe „a 
vedea”! 


Eu cred că nu este în lumea aceasta un strigăt mai dulce, mai duios şi mai 
binecuvântat decât acesta: „Orb am fost şi acuma văd!”. 


Această veste dulce şi binecuvântată trebuie să o strigăm pe toate drumurile şi noi, 
cei din Oastea Domnului. Şi noi eram un fel de orbi (cei mai mulţi, din nașştere...). 
Orbi am fost şi acum vedem. Prin darurile Scumpului nostru Mântuitor ne-am 
recăpătat vederea cea sufletească. 


Dar, un lucru ciudat. Orbul cel din naştere a avut multe mustrări şi necazuri după 
tămăduirea lui. Evangheliile ne arată precis că oriunde s-au deschis ochi sufleteşti 
şi s-au tămăduit boli sufleteşti şi trupeşti, acolo s-au ridicat îndată împotriviri şi 


mustrări. Aşa a fost pe timpul Mântuitorului, aşa e şi azi şi aşa va fi până la 
sfârşitul veacurilor. 


Un ostaş din Oastea Domnului îmi spunea că un vecin de-al lui a început a-l 
batjocori, zicându-i: „Da”, ce, te-a oprit Oastea Domnului să nu bei şi să nu 
petreci? De ce-ţi chinuieşti viaţa?”... Ostaşul nostru i-a răspuns foarte cuminte aşa: 
„Pe mine, dragă vecine, nu m-a oprit Oastea Domnului, ci mi s-au deschis ochii să 
văd rătăcirea în care am trăit... Nu pentru că mă opreşte Oastea m-am lăsat de 
petreceri şi chefuri, ci pentru că mi s-au deschis ochii şi văd negru ce mi se părea 
înainte alb. Şi pentru că simt acum amar ce mi se părea înainte dulce”. 


Foarte bine a răspuns ostaşul nostru, pentru că aceasta este puterea Evangheliei: să 
îi dea omului lumina cea adevărată, spre a vedea lumea şi viaţa în lumina cea 
adevărată. Însă oamenii de azi nu văd această lumină. Întunericul îl numesc 
lumină, şi dulcele, amar (Is 5, 20). 


Oamenii de azi râd când pe un om îl cuprinde dorul mântuirii sufleteşti. Ce lucru 
dureros se vede în Evanghelia aceasta! Când s-a făcut sănătos orbul din naştere, au 
orbit fariseii şi cărturarii care îl mustrau că s-a vindecat sâmbăta. Fariseii şi 
cărturarii erau oameni învăţaţi, însă pentru Evanghelia mântuirii sufleteşti erau 
orbi. Foarte bine le-a zis lisus că EI a venit „ca acei ce nu văd să vadă şi cei ce văd 
să ajungă orbi” (In 9, 39). 


Și, oare, astăzi nu este tot aşa? 
In atâtea şi atâtea lucruri, cărturarii satelor au sărit şi sar asupra celor din Oastea 


Domnului cu mustrări că, îndemnând pe oameni să se lase de jocuri şi beţii, „strică 
legea” şi „datinile” poporului. 


Într-un sat din Moldova, un cărturar (învăţător) a început a-i mustra pe ostaşi, 
zicându-le: 

- Mă, proştilor, da” unde aţi învăţat voi teologie, să citiți în Scriptură şi să vorbiţi în 
predică? La treaba asta trebuie ştiinţă, mă!... Şi învăţătură, mă!... 


- Noi, domnule învăţător, au răspuns foarte bine ostaşii, e adevărat că n-avem 
învăţătură multă...suntem nişte oameni neînvăţaţi... Noi ştim numai atât că mai 
înainte eram nişte beţivi, suduitori, ticăloşi, iar acum suntem nişte nebuni pentru 
Hristos şi trăim o viaţă nouă... Cum ne-a venit nouă această schimbare, noi anume 
nu ştim. Noi ştim numai atât: să dăm slavă lui Dumnezeu, căci „morţi am fost şi 
am înviat, orbi am fost şi acum vedem” (Lc 15, 32). 


Cu adevărat, Împărăţia lui Dumnezeu e parcă şi azi „ascunsă celor înţelepţi şi 
pricepuţi şi descoperită celor neînvăţaţi” (Mt 11, 25). 


Adevărate sunt şi azi cuvintele Domnului: „Spre judecată am venit Eu în lumea 
aceasta, pentru ca acei care nu văd să vadă şi cei ce văd să fie orbi” (In 9, 39). 


Felul cum se face şi cum se înţelege „cultura” de azi, apoi, de multe ori e o 
adevărată piedică pentru Împărăţia lui Dumnezeu. 


Despre fericitul Augustin am citit undeva că la început fusese un om foarte învăţat, 
dar necredincios. Intr-o zi, plimbându-se cu un prieten de-al lui, a dat peste un 
sătean de rând care citea în Scriptură. 


- Ce faci acolo, nene? a întrebat fericitul Augustin. 


- Citesc în Cartea vieţii, a răspuns omul şi a început să citească mai departe, cu 
graiul înalt, din Evanghelia lui loan. 


Pe fericitul Augustin l-a mişcat adânc această întâmplare. Plecând mai departe, a 
zis către prietenul său: 

- Ce înseamnă, prietene, acest lucru? Oamenii cei neînvăţaţi apucă Împărăţia lui 
Dumnezeu, iar noi, învățații, rămânem în pierzare... 


Din acea clipă, fericitul Augustin a căpătat alți ochi şi altă vedere şi, apucând pe 
calea mântuirii sufleteşti, a trăit o viaţă de sfânt. 


Dragă cititorule, în încheiere, eu te întreb: cum stai tu cu ochii şi cu vederea cea 
sufletească? la seama că patimile şi păcatele ameninţă neîncetat ochii şi vederea 
sufletului tău. Şi tu eşti un orb când spui că „nu poţi vedea” pe aproapele tău. ȘI tu 
eşti un orb când nu vezi pe cel sărac, bolnav şi necăjit. Şi tu eşti un orb când te-ai 
lăsat cuprins şi aprins de duhul desfrânării şi al beţiei. Şi tu eşti un orb când nu vezi 
semnele şi arătările ce ţi le scoate Domnul în calea vieţii, să te întoarcă din pieire. 
Și tu eşti un orb când spui că viaţa asta trebuie să „ţi-o petreci” în cât mai multe 
pofte şi plăceri păcătoase. 


De această cumplită boală a orbiei sufleteşti numai Mântuitorul te poate tămădui. 
De orbia cea sufletească poţi scăpa numai când L-ai primit cu adevărat pe 
Mântuitorul. Când ţi-ai predat viața Domnului, când ai căzut la Crucea Lui şi 
Sângele Său a picurat peste tine şi peste păcatele tale, când te-ai hotărât la o viaţă 
nouă cu Domnul. Atunci deodată capeţi alți ochi şi altă vedere, aşa precum şi 


Sfântul Apostol Pavel a primit altă vedere şi altă purtare când, pe drumul 
Damascului, s-a întâlnit cu Mântuitorul. 


Suflete dragă! Aleargă cu boala ta la lisus, Doctorul nostru cel mare şi te roagă 
Lui, zicând: „Luminează, Hristoase, ochii sufletului meu, ca nu cumva să adorm în 
păcate de moarte. Fiind orbit la ochii sufletului, vin la Tine, Hristoase, ca şi orbul 
cel din naştere, strigând către Tine întru căință: Milostiv fii mie, Unule, Cela ce eşti 
lesne-iertător!”. 


Părintele Iosif Trifa — Tâlcuirea Evangheliilor duminicilor de peste an. 


Cum predica un orb din naştere 


Un orb cerşea într-un colț de stradă. Mai mulţi trecători începură a-l compătimi că 
nu vedea lumea şi lumina. 


— O, nu mă compătimiţi pe mine, răspunse orbul, voi sunteţi mai de compătimit 
decât mine! 


— Cum aşa? întrebară trecătorii miraţi, strângându-se grămadă în jurul lui. 


— Apoi, dragii mei, începu orbul, eu ascult ce vorbesc cei care trec pe lângă mine şi 
aud vorbe ca acestea: „Uite ce frumoasă-i aceea şi aceea!... Uite, tu, soro, ce urâtă- 
i aceea şi aceea, parcă-i mama pădurii!... Uite cât de rău îi stă pălăria!... Uite la 
nerodul acela şi acela!... Uite la neroada aceea şi aceea!...Uite pe acela şi acela 
cum mi-l scoate luda în drum!“. Şi aşa mai departe, ascult eu despre ce văd 
oamenii cu ochii lor. Auzind aceste vorbe mă înfior şi mă întreb: oare pentru asta 
le-a dat Bunul Dumnezeu vederea ochilor? Oare o astfel de vedere nu-i ea o orbie 
sufletească mai grozavă decât orbia mea cea trupească? 


Voi sunteţi, dragii mei, mai de compătimit decât mine, pentru că voi vă mânjiţi şi 
vă murdăriţi neîncetat ochii cu fel de fel de privelişti păcătoase, pe când eu îmi 
păstrez vederea ochilor curată până în clipa în care Îl voi vedea pe Scumpul meu 
Mântuitor. Eu nu văd nimic până în clipa în care ÎL voi vedea pe Domnul. Eu îmi 
cruţ vederea pentru EI. 


Trecătorii rămaseră ruşinaţi. Orbul le-a spus un adevăr usturător;, un adevăr ce 
trebuie să usture şi pe mulţi, mulţi dintre creştinii de azi care îşi murdăresc ochii cu 
fel de fel de privelişti păcătoase. 


Părintele Iosif Trifa — Tâlcuirea Evangheliilor duminicilor de peste an. 


Părintele Iosif Trifa - Pe urmele Mântuitorului — La lacul Silomului, unde s-a 
tămăduit orbul cel din naștere 


Cred că cunoaşteţi cu toţii Evanghelia orbului din naştere pe care l-a tămăduit 
lisus, ungându-i ochii cu tină şi trimițându-l să se spele în „scăldătoarea 
Siloamului” (citiţi pe larg această evanghelie la loan cap.9). 


Această evanghelie s-a petrecut la Ierusalim. Lacul Siloamului este în afară de 
Ierusalim. Ierusalimul este aşezat sus pe colina muntelui Sionului, iar lacul 
Siloamului e tocmai Jos, în valea Chedron, în sudul Ierusalimului. Din Ierusalim 
trebuie să cobori un bun coborâş până ajungi la locul unde a fost lacul Siloamului. 


Un grup de vreo douăzeci de pelerini plecăm pe Jos să cercetăm locurile din valea 
Chedron (în această vreme o parte din pelerini erau duşi în Galileea; aceştia n-au 
văzut Siloamul). E o căldură înăbuşitoare. Dăm mai întâi pe la o mănăstire așezată 
pe o coastă, şi apoi coborâm in vale şi ne îndreptăm spre lacul Siloamului. 

Întreg drumul e tot piatră şi iar piatră. Un nor de pulbere se ridică în urma noastră, 
ca după o turmă de oi care merg pe drum. Sărim pe întrecute unii înaintea altora, ca 


să lăsăm praful să-l înghită cel din urma noastră. Mă gândesc în mine: Doamne, ce 
puţin trăim noi în duhul Evangheliei! O milă mă cuprinde când mă gândesc de altă 
parte la bietul orb din Evanghelie: de câte ori se va fi împiedicat el, sărmanul, în 
aceşti bolovani până să ajungă la apa unde îl trimisese lisus. 


Iată-ne ajunşi în faţa lacului Siloamului. Acest lac trăieşte şi azi şi are şi azi apă ca 
pe vremea Mântuitorului, numai cât apa 1 s-a mai împuţinat. E mai mult o fântână 
mare decât un lac. Dar locul cu apa nu e la suprafaţă, ci e în adâncul pământului. 
Trebuie să cobori in pământ vreo 30-40 trepte de piatră până dai de apă. 


Dăm pe pagină dinainte fotografia Siloamului de azi. 


Pentru o mai bună orientare şi înţelegere, în imagine se vede Siloamul deschis 
printr-o tăietură de sus de la suprafaţa pământului până jos în adâncime unde este 
apa. Treizeci şi doi de metri trebuie să cobori în adâncul pământului de stâncă până 
dai de apa Siloamului. Siloamul e azi mai mult o fântână mare. O mulţime de 
oameni săraci din partea locului — mai ales fete şi copii — scot mereu apă şi o duc la 
mari depărtări. Fetele şi copiii au un fel de ulcioare mari de pământ pe care le duce 
pe umeri. Unii au şi vase de metal. Unii au venit cu măgăruşi pe care încarcă apa în 
burdufuri de capră şi o duc sus în Ierusalim unde o vând pe bani. 


O, ce lucru scump este pe aici apa. În întreg Ierusalimul sunt numai câteva izvoare 
mici de apă. În cea mai mare parte se foloseşte apa de ploaie, în Ierusalim plouă 
numai in timpul de iarnă, adică în lunile noiembrie — martie. În vremea asta 
oamenii strâng apa de ploaie în „cisterne”, în fântâni săpate în piatră, pe lângă 
zidurile caselor. În această vreme se strânge apă şi în cele mai multe fântâni. O 
astfel de apă strânsă din ploaia de iarnă are şi Siloamul. 


Aşteptăm să se gate mulțimea ca să intrăm în adânc. Dar în loc să se gate, tot mai 
mulți şi mai mulţi vin cei ce însetează după apă. O, ce comoară este pe aici apa! Eu 
mă gândesc la ţara mea cea binecuvântată de Dumnezeu cu izvoare şi râuri de apă 
limpede. Dar pe la noi oamenii nu ştiu preţui acest dar, căci dacă l-ar şti preţui nu 
s-ar înfunda în crâşme să bea băuturile şi otrăvurile de acolo. 


Intrăm în lacul Siloamului. După zăpuşeala de afară simţim înlăuntru o răcoare 
plăcută. Abia străbatem înlăuntru de mulţimea celor care intră şi ies mereu, purtând 
vasele de apă pe umeri şi în mâini, înaintăm mereu şi tot mai avem. Trebuie să 
coborâm în adânc 32 de metri. Mă gândesc mereu la orbul din Evanghelie, mă 
gândesc la viaţa sa tristă ce a petrecut-o în orbire şi mă gândesc la bucuria 
tămăduirii sale. Mă gândesc că orbul a trăit două vieţi: una în orbire şi alta în 


lumină. Mă gândesc că şi eu am trăit o viaţă de orbire sufletească, o viaţă pierdută. 
O, ce mult a lucrat Domnul până să mă aducă la lumina vieţi! 


O, cum nu cunosc oamenii pe Cel Care a venit în lume „să dea orbilor vedere” 
(Luca 4,18). O, cum nu ştiu oamenii că vorba cea mai dulce şi fericirea cea mai 
mare de pe lume sunt cuvintele orbului din naştere: „orb am fost şi acum văd”. 


lată apa Siloamului! Aici s-a spălat cu apă orbul, aici i s-au deschis ochii. Mă 
aplec, iau apă cu mâna şi îmi ud ochii, rugându-mă cu cuvintele din cântarea 
bisericească: „Fiind orbit la ochii sufletului, vin la Tine, Hristoase, ca şi orbul cel 
din naştere, strigând către Tine întru căință: milostiv fii mie, Umile, Cela ce eşti 
lesne iertător”. 


leşind afară, mă gândesc la cei mulţi-mulţi, care „ochi au şi nu văd”, orbiţi fiind de 
patimi şi păcate. O, cum a orbit dumnezeul veacului acestuia (diavolul) mintea 


oamenilor, să nu vadă strălucind Evanghelia lui Hristos (2 Corinteni 4,4). 


Părintele Iosif Trifa din volumul “Pe urmele Mântuitorului“ 


Părintele Anthony M. Coniaris - Ochi avem şi nu vedem 


S-A HĂSLUT RE CA SĂ SC ARATE 
INTR-INS 1 LAC ROPIEE Lu! 
DAMNAZEUI 


oradereligie,ro 


Dintre toate facultățile noastre fizice, cel mai mult preţuim capacitatea de a vedea. 
Mai degrabă ne-am pierde auzul, sau capacitatea de a vorbi, sau chiar braţele sau 
picioarele decât să ne pierdem vederea. Astăzi există mulți oameni care văd cu 
ochii lor, dar inimile lor sunt oarbe. Aşa cum a spus Domnul: “Ochi aveți şi nu 
vedeți” (Marcu 8,18). Un turist a aruncat o privire spre Marele Canion şi apoi a 
întrebat: “Unde este terenul de golf?” Când îi s-a spus că nu există nici un teren de 
golf, a întrebat: “Dar ce faceţi voi pe aici?” În prezenţa unuia dintre cele mai 
sublime şi mai impunătoare spectacole ale lumii, acest om nu a văzut nimic. Avea 
ochi, dar capacitatea lui de a vedea frumuseţea şi măreţia nu se dezvoltase. Avea 
ochi, dar nu a văzut. 


Problema noastră astăzi nu este aceea că suntem orbi din punct de vedere fizic, ci 
spiritual. Helen Keller, care s-a născut oarbă şi surdă, a fost vizitată de o bună 
prietenă care tocmai se întorsese dintr-o lungă drumeţie prin pădure. “Am 


întrebat-o ce a văzut”, a spus Miss Keller. “Nimic deosebit”, a fost răspunsul. 
“Mi-ar fi părut de necrezut”, a spus Miss Keller, “dacă nu m-aş fi obişnuit cu 
astfel de răspunsuri, deoarece mă convinsesem de mult timp că aceia care au 
ochi văd cu adevărat foarte puţin. ” 


Dacă vedem, dacă vedem cu adevărat, fiecare zi devine o nouă revelaţie a lui 
Dumnezeu. Emerson spunea odată: “Dacă stelele ar apărea într-o singură 
noapte la o mie de ani, cât de mulţi oameni ar crede şi ar adora şi ar păstra 
pentru multe generaţii amintirea acelei nopţi unice de mister magic. ” Noi ne-am 
obişnuit însă cu ele, nu vedem niciodată stelele, sau dacă ne uităm la ele ni se par 
ca un poster afişat într-o sală de aşteptare. Avem ochi şi nu vedem. Asemenea 
orbului din Evanghelia de astăzi, şi noi avem nevoie să fim vindecaţi de lisus. 
Pentru că suntem orbi în atât de multe feluri. 


Orbire intenţionată 


O mare parte din orbirea noastră este intenționată. Câr de uşor este să nu vedem 
lumea. Tot ceea ce trebuie să facem este să tragem în jos cele două obloane ale 
trupului: pleoapele. Îmi amintesc bine povestea a doi americani care călătoreau 
cu trenul prin Africa. Au ajuns la un moment dat într-unul dintre acele sărace 
sate africane. Un grup de copii africani înfometați s-au adunat lângă tren şi se 
uitau cu poftă prin ferestre. Pentru a nu lăsa această scenă să le strice bucuria 
mesei lor, cei doi americani s-au ridicat şi au tras draperiile. 

Mulţi dintre noi suntem vinovaţi de a trage draperiile asupra nevoilor lumii 
noastre. Suntem orbiţi de imensa noastră bogăţie. 

— Nu ne putem imagina o mamă din vestul Africii care trebuie să decidă pe 
care dintre cei trei copiii ai săi să îl lase să moară din lipsă de hrană, sau 

— pe cei 150.000 de oameni care dorm pe străzile Calcuttei în fiecare noapte 
pentru că nu au locuinţă — nici măcar o cocioabă amărătă; 

— sau sărăcia de neconceput a milioane de oameni din America de Sud, care 
mănâncă din tomberoanele de gunoi şi beau apă murdară, fără nici o 
speranță de a primi ajutor, 

— sau sărăcia şi subnutriția de nedescris care există chiar în mahalalele din 
marile oraşe. 

Este atât de uşor să excludem toate acestea din vieţile noastre şi să fim orbi faţă de 
ele. 


O veche poveste din China vorbeşte despre un om care râvnea la aur. Intr-o zi a 
mers la un magazin de bijuterii, a pus mâna pe ceva aur, şi a fugit. După ce l-au 
prins, a fost întrebat: “Cum ai putut Să furi aurul altcuiva ziua în amiaza mare şi 


în faţa atâtor oameni?” Hoţul a răspuns: “Când am ajuns la aur, am văzut doar 
aurul. Nu am văzut nici un om.” 


Se poate ca aceasta să fie o parte a problemei noastre: suntem atât de orbiţi de 
aur, de materialismul nostru, de căutarea profitului, încât nu îi mai vedem pe 
oameni? 


Să ne amintim povestea pe care lisus a spus-o despre omul bogat şi despre Lazăr, 
Sărmanul cerşetor care trăia la poarta casei sale, mâncând resturile care cădeau 
de la masa bogatului. Bogatul nu l-a exploatat niciodată pe Lazăr, şi nici nu l-a 
jefuit; pur şi Simplu nu l-a văzut niciodată. A fost total orb faţă de existenţa sa. 


Aceasta este şi problema noastră: nu vedem. Nu vedem sărăcia de pe pământ; nu îi 
vedem pe acei doi din trei oameni din lume care suferă de foamete. Peste tot în 
jurul nostru sunt oameni care trăiesc în tristeţe, în disperare, în singurătate, în 
dureri, în boală. Îi vedem oare? Am învăţat să mergem pe stradă şi să nu îi vedem 
niciodată pe oamenii care, împreună cu noi, umplu trotuarul. Chiar mai mult decât 
orbul din Evanghelia de astăzi avem nevoie să îi cerem lui lisus să ne redea 
vederea pentru ca să putem vedea suferinţa şi întristarea semenilor noştri. 


O persoană care nu a suferit de acest gen de orbire a fost dr. Tom Dooley, 
tânărul medic care a lucrat în marină şi care apoi şi-a dedicat viaţa asigurării de 
servicii medicale gratuite pentru nativii din Laos. El a spus într-o zi: “Cu 
siguranţă nu îl pot vedea pe Dumnezeu când mă uit la un Mercedes-Benz. Dar în 
junglă este mai uşor... Desigur, mi-ar plăcea să Stau aici şi să conduc o astfel de 
maşină, să beau scotch cu gheaţă şi să mă întâlnesc cu fete frumoase, dar îi tot 
văd aceşti oameni săraci şi bolnavi. ” Domnul i-a redat vederea! 


Alte feluri de orbire 


Suntem orbiţi de culori. Refuzăm să vedem chipul lui Dumnezeu care se află în 
fiecare om — indiferent de culoarea pielii. Oraşele noastre suferă a; astăzi din cauza 
sili noastre rasiale, care este în fond o orbire spiral | 


Unii dintre noi Suntem orbi faţă de lucrurile care sunt aproape de noi; putem 
vedea doar ceea ce se află la distanţă. Putem vedea cu uşurinţă păcatele 
aproapelui nostru dar nu şi ale noastre. Credem că posedăm adevărul şi respingem 
punctul de vedere al celorlalți. Ce nevoie disperată avem să ne rugăm: “ 


Cât de orbi suntem faţă de prieteni şi faţă de cei dragi ai noştri! În piesa “Oraşul 
nostru”, Thornton Wilder, autorul, o lasă pe Emily să retrăiască după moarte o 
singură zi din viaţa ei de pe pământ, şi îi auzim rugămintea adresată mamei ei: 
“O, mamă, uită-te la mine doar un minut ca şi cum m-ai vedea cu adevărat! ” 

Ne putem uita la oameni dar să nu îi vedem cu adevărat. Privim prin ei. La fel de 
bine am putea fi orbi. 


Dr. Paul Tournier povesteşte despre un strălucit chirurg din New York. Totul îi 
mergea extrem de bine, cu excepția unui Singur lucru: Soția lui era foarte 
nervoasă. A trimis-o la un psihiatru care i-a sugerat că nu îi acordă acesteia 
destulă atenţie. Chirurgul a început să se simtă foarte răspunzător de starea 
nervoasă a soţiei lui. Ştia că simplul fapt de a o trimite la psihiatru nu îl va scuti 
de această responsabilitate. În timp ce el ducea o viaţă extrem de captivantă la 
spital, făcând operaţii, salvând vieţi, făcând cercetare, scriind pentru reviste 
medicale... acasă soţia lui murea de foamete emoţională. Şi el a fost complet orb 
faţă de acest lucru. 


Cât de mult avem nevoie să ne rugăm: “ 

Cât de des îi auzim pe oameni plângându-se: “I-am făcut cu mâna pe stradă, dar m- 
a ignorat”. Oamenii se uită la noi cu ochii lor, dar nu şi cu inimile lor. Asemenea 
fetiţei care i s-a plâns mamei ei: “Dar, mamă, nu mă asculţi”. Mama a obiectat: 
“Te ascult”. “Mamă, nu mă asculţi cu ochii tăi”. Cât de mult putem comunica 
cu ochii noştri! O privire plină de ură, o privire rece ne pot da peste cap şi pot face 
să ne îngheţe sângele în vine. Însă câtă bucurie şi lumină poate aduce o privire 

lină de viaţă. “ 


Orbirea spiritual 


În fine, există şi oameni care sunt orbi din punct de vedere spiritual. Pur şi 
simplu ei nu îl văd pe Dumnezeu. Unii oameni îl văd pe Dumnezeu pretutindeni. 
Îl văd în fiecare copac, în fiecare munte, în fiecare rază de soare, în fiecare 
întâmplare, în fiecare persoană. Însă cei orbi din punct de vedere spiritual nu îl 
văd nicăieri. 


John Burroughs, marele naturalist american, i-a făcut într-o zi o vizită unei 
doamne din vecini care îi cunoştea marea pasiune pentru păsări. Ea l-a întrebat: 
“De ce, domnule Burroughs, aveţi atât de multe păsări la dumneavoastră acasă, 
dar eu nu am nici un fel de păsări în grădina mea?” John Burroughs tocmai 
urmărise fascinat tot felul de păsări zburând între tufele şi copacii din grădina 
doamnei. Și i-a răspuns: “Doamnă, nu veţi vedea păsări în grădina 


dumneavoastră până când nu veţi avea păsările în inima dumneavoastră ”. 


Poate le putem spune acelaşi lucru acelora dintre noi care sunt orbi din punct de 
vedere spiritual. Nu îl vedem pe Dumnezeu în lume deoarece nu îl avem suficient 
pe Dumnezeu în inimile noastre. Am eşuat în a cultiva vederea lui Dumnezeu. Ne- 
am antrenat ochii pentru a vedea lucruri, pentru a număra bani, pentru a măsura 
distanţe, dar am neglijat cea mai importantă capacitate care aparține omului, 
capacitatea de a-l vedea pe Dumnezeu prin rugăciune şi cult. 

Dacă este să vedem din nou, trebuie să aibă loc un miracol. lisus trebuie să ne 
atingă ochii aşa cum 1-a atins ochii omului orb din naştere. 47nci vom începe să 
vedem. Atunci vom ajunge să înţelegem că fără lisus, nici un om nu poate vedea 
cu adevărat, şi că cu EL, nici un om nu poate fi orb cu adevărat. EI este 
deschizătorul ochilor sufletului, şi fără EI este întotdeauna întuneric. “Eu sunt 
Lumina lumii; cel ce Îmi urmează Mie nu va umbla în întuneric, ci va avea 
lumina vieţii”. 


Iată povestea unui om Singuratic care S-a Simţit atât de respins de oraşul rece în 
care trăia încât a decis să se sinucidă aruncându-se în râu. leşind din casa sa, şi- 
a spus: “Dacă întâlnesc pe cineva pe stradă care să mă privească în ochi, care să 
mă remarce oarecum ca pe 0 fiinţă umană, mă voi întoarce. Doar atunci”. Şi a 
început Să meargă spre râu. Aici povestea se încheie. Dar ne pune această 
întrebare: dacă te-ar fi întâlnit pe tine pe stradă, s-ar fi întors? 


Pr. Gheorghe Neamţiu - Ora hotărâtoare 

“Crezi tu în Fiul lui Dumnezeu ?”(loan LĂ,25) 


Oamenii îşi au orele lor hotărâtoare, ore în care ei trebuie să se decidă a servi lui 
Dumnezeu, ori Satanei, a primi un dar duhovnicesc, ori a-l respinge, a se ridica la 
înălțimea Cerului, ori a se prăbuşi în abisul iadului. 


> A fost o oră hotărâtoare pentru tânărul bogat din Evanghelie, când l-a 
întrebat pe lisus: “Învăţătorule bun, ce bine voi face ca să moştenesc viaţa 
de veci?”. 

A fost o oră hotărâtoare pentru apostoli, când lisus, fiind părăsit de mulţi 
dintre cei care îl auzeau vorbind despre misterul prezenţei Sale reale în 
Sfânta Cuminecătură, îi întreabă: “Oare şi voi vreţi să vă duceţi?”. 

A fost o oră hotărâtoare pentru tânărul Saul — devenit apoi Sfântul Pavel -, 
atunci când a fost întrebat de lisus, la porțile Damascului: “Saule, Saule, de 
ce mă prigoneşti?”. 

A fost o oră hotărâtoare pentru Augustin, când, la Milano, în toiul unor 
violente frământări sufleteşti, a auzit o voce ca de copil îndemnându-l: 
“Tolle, lege!” (Ia şi citeşte!). Şi când, deschizând Cartea Cărţilor ce o avea 
în faţă, citi: “Ca ziua să umblaţi cu cuviinţă, nu în beţii, nu în curvii şi în 
fapte de ruşine, nu în ceartă şi în pizmă; ci vă îmbrăcaţi în Domnul nostru 
Iisus Hristos, şi să nu aveţi grija trupului în pofte” (Romani XIII,13-14). 


Iluminat şi transformat subit de har, îşi schimbă radical viaţa de până atunci, 
devenind unul din cei mai mari sfinţi şi teologi ai Bisericii. 


Toţi oamenii îşi au orele lor decisive, prin urmare şi noi, şi, dacă suntem sinceri cu 
Noi înşine, recunoaştem cu uşurinţă acest lucru. 


De aceea, după ce vom considera mai întâi ora hotărâtoare a orbului din naştere, 
căruia îi este dedicată această a şasea duminică de după Paşti, vom stărui asupra 
orei noastre decisive, a fiecăruia în parte. 


1. Atotputernica bunătate a lui lisus i-a dăruit orbului din naştere marele dar al 
vederii trupeşti. Desigur, în clipa în care ochii săi au putut privi şi contempla 
pentru prima oară măreţia Templului, el avu impresia că vede raiul deschis. Dar 
Domnul îi pregătea un dar şi mai mare, harul credinţei. La câteva zile lisus îl 
întâlneşte din nou. Între timp, se întâmplaseră multe lucruri: fariseii, îngâmfaţi şi 
invidioşi, îl supuseră pe cel vindecat unei anchete viclene, încercând să-l convingă 
că lisus este un păcătos; dar cel miluit, în simplitatea sa, i-a luat apărarea acestui 
om care îi făcuse cel mai mare bine. Această atitudine curajoasă i-a adus însă 
excomunicarea din sinagogă. Îşi câştigase lumina ochilor, dar acum era un 
excomunicat; pierduse comuniunea cu semenii săi din neamul ales, numai din 


pricina curajului de a fi mărturisit minunea divină a binefăcătorului său în faţa 
duşmanilor de moarte ai acestuia. 


De aceea, dacă prima întâlnire cu lisus a fost o oră hotărâtoare pentru orb, 


acum cea de a doua întâlnire cu lisus avea să fie oră hotărâtoare pentru cel 
vindecat. lisus îl întreabă: “ ” Intrebare decisivă. 


Ce trebuia să răspundă? Din faptul că lisus săvârşise ceea ce nici un muritor nu 
putea face — vindecarea unui orb din naştere -, cel vindecat înţelesese că acest 
făcător de minuni trebuie neapărat să fie un trimis al Cerului, un prieten al lui 
Dumnezeu, un mare profet, deci o mare autoritate, vrednică de toată crezarea. De 
aceea, inima sa dreaptă, călăuzită de bunul simţ al omului iubitor de adevăr, se 
adresează cu toată încrederea autorităţii acestui binefăcător al său, convins fiind că 
el îi va putea spune cu toată certitudinea cine este Fiul lui Dumnezeu, ca apoi să 
creadă în EI: “Cine este, Doamne, ca să cred în EL”. Spune-mi-o tu care te-ai 
arătat ca o autoritate demnă de credinţă, şi voi crede numaidecât. “L-ai şi văzut şi 
Cel ce grăieşte cu tine, Acela este”, îi răspunde lisus. Autoritatea vorbise. 


Nu mai era timp de a mai sta la îndoială. Poate cel vindecat îşi închipuia un Mesia 
maiestuos, nu ca persoana modestă ce îi stă în față. Dar bunul său simţ, inima sa 
dreaptă şi sinceră îi dicta că nu putea avea nici o îndoială. De aceea răspunse 


hotărât: “Cred, Doamne”. Cuvântul Tău este pentru mine adevăr evident; cred că 
Tu eşti Fiul lui Dumnezeu, Mântuitorul promis; mă predau ie, sunt Supusul 
Tău. Şi această credinţă, exprimată prin cuvânt, el şi-o confirmă prin gest: 
prosternându-se, “I s-a închinat”. 


Astfel, cel ce fusese cândva orb, acum îşi susține cu succes examenul orei 
hotărâtoare. După ce, din bezna orbiei trupeşti, ajunse să vadă lumina soarelui, 
acum, prin acest “Cred Doamne”, ajunge din noaptea necredinţei la lumina 
credinţei în lisus Fiul lui Dumnezeu. Şi ce fericire se revărsa acum pe faţa lui 
privind şi contemplând în omul ce îi sta în față pe Acela pe care Patriarhii şi 
Profeţii, cu sute de ani în urmă, L-au prevestit şi întrezărit cu ochiul credinţei! Cum 
i s-a schimbat într-o clipă tot sensul vieţii ce o mai avea de trăit! Căci Îl avea acum 
în faţă pe Dumnezeu, ce-i drept, ascuns sub chipul unui om, dar aceasta îi era de 
ajuns ca să-l facă fericit. 


2. Asemenea orbului din naştere, avem şi noi, fiecare în parte, ora hotărâtoare. Şi 
încă nu numai una, ci mai multe. După Botez, la câţiva ani după ce, prin gura 
naşilor, ne-am mărturisit credinţa în Hristos, declarând: “Mă unesc cu Hristos şi 
cred Lui ca unui Împărat şi Dumnezeu”, ajunşi la pricepere, nu o dată, poate, am 
fost frământaţi de întrebări şi îndoieli asupra credinţei. Frau tot atâtea ore 
hotărâtoare, când pe de o parte duhul întunericului, tatăl minciunii, Satana, ne 
insufla tăgada, iar pe de altă parte Hristos ne lumina cu harul Său, întrebându-ne: 
“Crezi tu în Fiul lui Dumnezeu ?”. 


Y Crezi tu în cuvântul Meu care îţi vorbeşte prin Biserica Mea, căreia i l-am 
încredinţat spre păstrare şi propovăduire şi pe care am înzestrat-o cu 
puterile pe care Tatăl Mi le-a dat, puterea de a fi lumină, lumină şi 
călăuză, puterea de a te nutri spiritual cu Sfintele Taine şi puterea de a-ţi 
mijloci împăcarea cu Tatăl Meu? 

Y Crezi tu că nimeni nu poate veni la Mine decât prin fidelitatea faţă de 
această Biserică, mama sufletească pe care v-am dăruit-o, vouă, tuturor 
celor născuţi pe Cruce din coasta Mea? 

Y Crezi tu că cine se leapădă de această mamă se leapădă de Mine şi de Cel 
ce M-a trimis pe Mine? 


Căci, după cum mărturiseşte un sfânt Părinte al Bisericii, “nu poate avea pe 

Dumnezeu de tată, cine nu are Biserica de mamă”, 


Fericiţi suntem dacă am răspuns afirmativ tuturor acestor întrebări, rămânând 
neclintiţi în credinţă. 


Dar credinţa vie nu constă doar în a primi cu fermitate adevărurile descoperite de 
Mântuitorul şi predate nouă de Biserica Sa, ci şi în a trăi conform acestora, 
deoarece precum corpul fără suflet este mort, tot astfel credinţa fără fapte este 
moartă, deci nu ne poate mântui. De aceea se adevereşte, zilnic, profeția dreptului 
Simion că lisus “este pus spre căderea şi scularea multora” (Luca II, 34). Pentru 
că puşi în faţa unor obligaţii concrete, practice, unii şi le îndeplinesc, alţii nu; deci 
unii se osândesc, căci deşi cred în EI, nu îi îndeplinesc voinţa, nu trăiesc conform 
poruncilor Lui, deci nu au o credinţă vie, o credinţă însufleţită de iubire; iar alţii se 
mântuiesc pentru că nu se mulțumesc să creadă doar cu mintea şi buzele, ci îşi 
mărturisesc crezul prin fapte, zi de zi, împlinind voia lui Dumnezeu exprimată în 
îndatoririle impuse de locul pe care îl ocupă în familie şi în viaţa socială. 


Și fiindcă tocmai aici, în trăirea efectivă, concretă, de fiecare clipă a credinţei 
noastre se dă bătălia pentru desăvârşirea noastră, aici Suntem pândiţi de cele 
mai multe primejdii şi ispite: laşitate, lene, neglijenţă, nerăbdare, mânie, 
răzbunare, trufie, clevetire, care sunt tot atâtea ore hotărâtoare pentru progresul 
ori prăbuşirea noastră spirituală, orele cele mai multe şi cele mai greu de 
înfruntat, prin frecvenţa lor. Diavolul profită de toate aceste ocazii ca să ne abată 
de pe calea cea îngustă a urmării lui Hristos, pentru a ne atrage pe calea cea largă şi 
comodă a concesiilor, a patimilor. Fiecare dintre aceste situaţii este pentru noi ora 
decisivă, când suntem puşi să ne pronunțăm dacă rămânem alături de Hristos sau 
trecem în tabăra Satanei. 


Fericiţi vom fi dacă, de fiecare dată când vom asculta de Spiritul Sfânt, care ne 
şopteşte în conştiinţă, vom avea tăria să-i răspundem Satanei: “(...) scris este: 
Domnului Dumnezeului tău te vei închina şi Lui singur îi vei Sluji” (Luca IV,8). 
Astfel, de fiecare dată vom ieşi din luptă întăriţi în credinţa şi în iubirea față de 
lisus. 


lar de cumva am avea nefericirea să cădem în vreun păcat grav, de moarte, în 
momentul când lisus bate la uşa sufletului nostru şi ne priveşte cum l-a privit pe 
Petru în ceasul lepădării din Joia Patimilor, ne aflăm din nou în faţa unei ore 
hotărâtoare. ŞI, de ne vom căi ca Petru, lisus ne va reprimi în iubirea Sa şi ne va 
aşeza din nou pe calea mântuirii. 


Oră hotărâtoare pentru Sfinţirea sau prăbuşirea noastră este şi clipa în care, 
coborând în noi înşine şi simțind dorinţa de a fi mai desăvârşiţi, mai desprinşi de 
lume, Îl întrebăm pe lisus, asemenea tânărului bogat din Evanghelie: “(...) ce- 
mi mai lipseşte?”. Dacă lisus îmi va arăta cutare defect, pornire dominantă ce-mi 
frânează zborul spre Dumnezeu; dacă îmi va spune de ce trebuie să mă debarasez 


sau ce trebuie să suport ca să fiu asemănător Lui, şi voi proceda conform 
îndemnului Său, eu voi atinge o nouă treaptă de desăvârşire. Dacă însă voi fi laş şi 
zeârcit cu Dumnezeu şi nu voi avea generozitatea de a da lui Dumnezeu ce îmi 
cere spre a deveni mai bun, s-ar putea ca pe viitor EI să nu-mi mai dea lumina Sa 
şi, rămas fără asistenţa Sa, să alunec mai jos, sau chiar să mă pierd, asemenea 
tânărului bogat, care nu a avut tăria şi curajul de a urma îndemnul lui lisus de a 
părăsi totul pentru a câştiga TOTUL, adică pe EI, şi cu EI veşnicia. 


lar dacă la un moment dat m-aş pomeni — aşa cum se întâmplă de atâtea ori în viaţă 
- faţă în faţă cu Iisus, împovărat de Cruce şi încununat cu spini, zicându-mi: “Ia-ţi 
crucea şi vino după Mine!”, şi aceasta este tot o oră hotărâtoare. Atunci, să-mi iau 
crucea oricât de grea mi s-ar părea şi să pornesc pe urmele Lui spre Golgotha, 
acceptând, dacă El mi-o cere, să fiu răstignit cu EI, care îmi spune: “Cel ce nu-şi ia 
crucea şi nu vine după Mine, nu este vrednic de Mine” (Matei X, 38). 


Cu un cuvânt, iubiţi fraţi, tot ce se întâmplă cu noi, bine sau rău, e menit să fie o 
oră hotărâtoare care ne împărtăşeşte un har, ne cheamă la o mai mare râvnă pentru 
despătimire şi sfințire, la o trăire mai intimă cu lisus, la o asemănare până la 
identificarea cu El, ori la o trezire din lâncezeală, la o înviere din moartea 
păcatului. Şi, pentru a trece cu succes aceste examene ale orei hotărâtoare, să 
cerem de la Dumnezeu Tatăl, prin lisus, Sinceritatea cu EI şi cu noi înşine, 
iubirea de adevăr şi credinţa orbului din naştere. Să le cerem, prin inima lui 
Iisus cea Străpunsă din iubire pentru noi, şi prin inima de mamă neprihănită a 
Preasfintei Fecioare, modelul desăvârşit de fidelitate faţă de harul divin şi de 
conformare deplină cu voința plină de iubire a lui Dumnezeu. 

Amin. 


Părintele Mihai Tegzeş - Orbul din naştere 


lisus vindecă în zi de sâmbătă: este tema centrală a pericopei de astăzi. Este trist că 
în faţa vindecării orbului din naştere, sunt persoane care nu se bucură. lisus a 
vindecat mulţi orbi, şchiopi, surzi, dar acestui orb, loan îi rezervă un capitol întreg, 
oprindu-se asupra reacţiilor celor prezenţi: mulţimea, fariseii, părinţii, orbul, lisus. 
Evanghelistul evidenţiază că această minunea, dă naştere unor discuţii şi luări de 
poziţie în favoarea şi împotriva lui lisus: pe de-o parte, orbul vindecat care crede, 
pe de alta iudeii, care se închid tot mai mult în necredinţa lor. 


NI este un gest concret: un orb din naştere este vindecat. Minunea este 
simbol al Cuvântului care luminează pe tot omul (cfr. lo 1, 4). “Lumină”, 
deoarece este vorba de revelarea deplină a lui Dumnezeu, a vieţii dumnezeiești: 
“celora care au primit Cuvântul, le-a dat putere să devină fiii lui Dumnezeu” (lo 
1, 12). A-l primi pe lisus, înseamnă a umbla pe cale adevărului şi a vieţii (ctr. lo 
14,6). 


Starea orbului este în sine o “paralizie”, un blocaj, o stagnare, pentru că înseamnă 
întuneric, dependenţă de alţii, faţă de care -în mod obligatoriu- trebuie să te 
încrezi... De fapt, “orbul anonim”, este un sărac, un marginalizat, care trăieşte sub 
cerul liber, auzind viaţa, dar neputând să o guste, până când nu-l întâlneşte lisus, 
care-l vindecă. Orbul, sincer fiind, se predă în faţa evidenţei şi recunoaşte minunea, 


trecând de la “întuneric”, la omul care beneficiază de “lumina ochilor” şi mai 
departe, de lumina credinţei (vederea şi recunoaşterea puterii lui Dumnezeu). 
Logica sa este simplă. De când lumea, niciodată nu s-a mai auzit ca cineva să redea 
vederea unui orb din naştere: “Dacă acesta nu era de la Dumnezeu, nu ar fi putut 
face nimic“. 


DESE SI SON, fapt care reiese din declaraţiile sale care trec 


de la “omul care se numeşte lisus“, la “un profet“, adică “unul care vine de la 
Dumnezeu“, ca mai apoi să-L recunoască pe lisus „ca fiind “Domnul“. Credinţa lui 
s-a dezvoltat şi maturizat într-un climat nefavorabil! lată persecuțiile bisericii! 
Credinţa Bisericii noastre a crescut sau s-a diminuat în urma persecuțiilor? Cel care 
se află pe calea credinţei, orbul, este singur împotriva tuturor. Chiar dacă a pierdut 
ajutorul lumii, a aflat mila lui Dumnezeu. 


a. La polul opus, se află fariseii, cu inima împietrită, care nu doresc să accepte 
minunea evidentă, pentru că nu vor să-L recunoască pe lisus, ca fiind Mesia. 
Aceştia apără cu orice preţ ideile lor şi rămân orbi. Din această cauză îşi merită 
acuza Domnului: “Dacă aţi fi fost orbi, nu aţi avea nici un păcat; dar pentru că 
spuneți: noi vedem, păcatul vostru rămâne“. 

De fapt, minunea îi dezbină pe farisei. Numai unii obiectează că vindecarea este 
interzisă în zi de sâmbătă, nepricepând că nu trebuie să existe legi împotriva 
binelui sufletesc şi trupesc al omului! Mai mult, fariseii care apelau la Lege, acum 
nu recunosc Legea, care declară validă mărturia a două persoane (ctr. Gv 8,17). 
b. Alături de farisei, se află mulţimea curioasă şi bârfitoare (este el... nu este el, 
cel care era orb din naştere?). Mulțimea nu ia o decizie, nu este interesată de ceea 
ce s-a întâmplat, la fel ca persoanele care se informează cu privire la religie, doar 
din emisiunile televizate. 

c. În ceea ce îi priveşte pe părinţii orbului, ei sunt dominați de frică: îl recunosc 
ca fiu, dar consideră riscant să creadă în lisus, deoarece ar putea fi alungaţi din 
Sinagogă, pentru că aceia care mărturiseau credinţa în lisus, erau pedepsiţi astfel. 


Nu trebuie să mire întrebarea ucenicilor cu privire la faptul că orbirea ar putea fi 
consecinţa păcatelor cuiva, deoarece în timpul acela, boala fizică, era considerată 
rod al pedepsirii omului de către Dumnezeu. Preoţii Vechiului "Testament asociau 
“defectele fizice” cu “păcatul”, pentru a conserva puterea lor asupra conştiinţei 
poporului. Această opinie nu era străină Vechiului Testament (cfr. Ieşire 20, 1-6). 

lisus nu se opreşte asupra cauzei bolii, ci arată scopul ei. lisus îi ajută pe apostoli 
să-şi corecteze ideile. Nimeni nu a păcătuit! Dar prin orbirea lui se va arăta 


puterea lui Dumnezeu, care îl va vindeca. Ceea ce ei considerau pedeapsa lui 
Dumnezeu sau depărtarea lui Dumnezeu, era, de fapt, apropierea lui Dumnezeu şi 
rija Lui pentru cei bolnavi. 


La lumina cuvintelor lui lisus, putem înţelege că multe rele, necazuri fizice şi 
psihice le-am fi putut evita, dacă am fi avut un comportament virtuos. Totuşi este 
adevărat şi faptul că părinţii pot fi o cauză pentru bolile copiilor sau chiar, un 
motiv de durere: un tată care îşi pierde salariul la jocul de noroc, îi lipseşte pe 
copii de cele necesare; dacă un copil se naşte cu “hiv” este clar că nu este vina sa; 
părinţii certăreți şi violenți cauzează traume psihice şi afective copiilor lor, care 
uneori rămân marcați pe viaţă. 


Fariseii care credeau că văd corect, demonstrează că sunt mai orbi, decât orbul din 
naştere. Nu există un orb mai întunecat, decât acela care nu doreşte să vadă 
adevărul şi lumina! 


1. Explicaţiei orbului vindecat, fariseii ştiu să-i răspundă cu mânie, alungându-l 
din Sinagogă. Mai gravă decât orbirea fizică, este orbirea intelectuală a celui care 
şi în faţa evidenţei, se încăpăţânează în propriile-i idei preconcepute. Multe vorbe 
pe tema existenţei lui Dumnezeu sunt deşarte, deoarece nici un orb vindecat nu 
poate să-i ajute să creadă în Dumnezeu, pe cei cu inima împietrită! Cu toate 
mijloacele de comunicare din zilele noastre, care ne informează despre orice, oare 
nu pretindem că le ştim pe toate, când de fapt rămânem în orbirea noastră, 
asemenea fariseilor? 


2. Odată vindecat, orbul devine profet, mărturisitor al lui Isus, discută de la egal la 
egal cu experţii Legii, îi contrazice şi le demască fățărnicia. EI, care nu vedea, 
ajunge să vadă mai bine decât fariseii. Orbul care a experimentat iubirea lui Iisus, 
cu cât discută mai mult cu fariseii, cu atât este mai convins, că lisus este 
Dumnezeu. De fapt, înaintea orbirii radicale a fariseilor, creşte treptat credinţa 
orbului în Dumnezeu. El nu acceptă ideea fariseilor, cum că lisus ar fi un păcătos şi 
mărturiseşte că lisus, vine de la Dumnezeu. Ca urmare, este alungat din Sinagogă. 
La fel se întâmpla cu primii creştini, care erau renegaţi de familiile lor. Identic se 
întâmplă şi astăzi cu adevărații creştini, care sunt marginalizaţi. 


3. lisus vindecă în zi de sâmbătă, intenţionat, pentru a ne învăța că Legea este 
un ajutor pentru om, nu un instrument menit să condamne omul. 


Dumnezeu urmăreşte. întotdeauna binele omului. Când acest lucru nu se 


întâmplă, înseamnă că Legea este aplicată greşit şi nu corespunde voinţei lui 
Dumnezeu. lisus vede omul. Se opreşte. Nu trece pe lângă el. [Îl iubeşte. Se 
apropie. Il atinge şi îi porunceşte să se spele. Orbul acceptă şi se vindecă. 


vindecaţi, 1-am putea ajuta şi pe alţii. Din contră, cel care este orb nu poate ajuta un 
alt orb, deoarece ar cădea amândoi în groapă. 


Alungat din Sinagogă de către farisei, orbul-vindecat se trezeşte iarăşi 
marginalizat. Problemele vieții nu se termină cu una, cu două... Din nou Domnul îl 
întâlneşte. Dialogul dintre ei este unul special. Orbul, refuzat de oameni, este 
primit de Dumnezeu şi devine un adorator al lui Dumnezeu. De fapt, Domnul ne 
arată că nu-i abandonează pe cei persecutați, ci îi ajută să crească şi mai mult în 
credință. lată că, minunea se încheie prin descoperirea sensului ei profund: 
întâlnindu-l din nou pe orbul vindecat, lisus îl invită să-şi folosească vederea, în 
scopul recunoaşterii Sale ca fiind Dumnezeu. Orbul răspunde şi arată că are o 
credinţă absolută în lisus. De fapt, el, pe lângă lumina ochilor, recuperează şi 
lumina credinţei: a cerut o lumină şi primeşte două. Numai în acest moment 
minunea este completă: iubirii lui Dumnezeu îi corespunde iubirea celui vindecat, 
neținând seama de pericole, ci de adevăr! 


4. Toată minunea se poate înţelege doar la lumina cuvintelor lui lisus: “Până când 
sunt în lume, sunt lumina lumii” (v. 5). lată cine este lisus pentru om! Minunea 


confirmă spusele lui lisus. Ceea ce Domnul spune, împlineşte. De fapt, lisus dă 
Orbul este simbolul omului 


necredincios pe care Isus îl vindecă! Datorită minunii, omul poate înţelege că este 
orb, limitat, dar nu pentru veşnicie, ci tocmai pentru a se strădui, măcar de astăzi, 
să vadă adevărul. Vestea pericopei de astăzi anunţă: poarta Împărăției se deschide 
pentru aceia care recunosc că sunt orbi, limitați, nevoiaşi de ajutor şi convertire. 


Putem spune că “minunea adevărată” se realizează în momentul în care omul 
vindecat mărturiseşte credința în Dumnezeu şi Îl adoră. Din această pericopă 
deducem că mulţi sunt aceia care susţin că văd, dar mint... Fericit este omul care 
recunoaşte orbirea sa. Nu pentru că este orb, ci pentru că numai în clipa în care 
omul îşi acceptă propria orbire (slăbiciunile), poate într-adevăr să-şi deschidă 
ochii şi să vadă adevărata Lumină. Până când omul înţelege că nu este perfect, 
nu poate să-şi îndrepte privirea şi cererile de ajutor către Dumnezeu. 


Părintele Vasile Florea - Orbirea sufletească 


Ce recunoaştem noi din realitate? Sau altfel spus: Cum ne percepem noi pe noi 
înşine, pe ceilalţi, lumea în care trăim? Există oare aspecte ale vieţii care scapă 
puterii noastre de înţelegere şi de percepere? Sau altfel spus: Oare nu suntem total 
orbi în privinţa anumitor aspecte ale vieţii? În Evanghelia de astăzi în care ni se 
vorbeşte despre orbul din naştere, vindecat de lisus, nu este vorba numai despre 
orbirea fizică. Fiecare dintre noi acceptă că un om orb nu se poate bucura de toate 
privilegiile de care cei care văd se bucură. Dar, deşi drama unui astfel de om este 
mare, lisus ne avertizează că mult mai grea este orbirea inimii din cauza căreia 
omul nu mai este capabil să perceapă binele din jurul lui. lisus ne mai spune şi că 
orbirea trupească nu este urmare a greşelilor personale ale omului, nu se întâmplă 
din vina lui, pe când orbirea spirituală presupune o decizie liberă împotriva luminii 
adevărului. 


Fragmentul evanghelic care ne vorbeşte despre vindecarea orbului din naştere de 
către Iisus este foarte impresionant. Înainte de toate este clar că Iisus nu vindecă 
numai ochiul ca şi organ al corpului uman redându-i proprietatea caracteristică 
de a vedea, ci El a venit ca să lumineze cu lumina Lui ochii inimii. El este 
“Lumina cea adevărată care luminează pe tot omul, care vine în lume” (loan 


Că aşa ne spune lisus: “cel ce îmi urmează Mie nu va umbla în întuneric, ci 
va avea lumina vieţii” (loan 8,12). Orbul din naştere care a fost vindecat de lisus a 
înțeles foarte bine toate aceste lucruri. El depune cu curaj mărturie despre 
vindecarea dăruită lui de Dumnezeu. Faptul că el vede din nou este mărturia 
faptului că el a fost cercetat de “Răsăritul cel de Sus” care a venit “să lumineze pe 


cei care şed în întuneric şi în umbra morţii şi să îndrepte picioarele noastre pe 
calea păcii” (Luca 1, 78-79). 


Ceilalţi oameni care văd cu ochii trupeşti nu Sunt capabili să perceapă acest 
semn al acţiunii divine. Despre aceştia spune lisus că deşi ei văd, de fapt sunt 
orbi. Orbirea lor constă în învârtoşarea inimii faţă de chemarea iubitoare a lui 
Dumnezeu. Şi această orbire este mai greu de vindecat decât orice fragilitate 
trupească. Numai harul triumfător al lui Dumnezeu poate distruge acest cerc vicios 
al afundării în mândrie, egoism şi ură. Omul căruia i se adresează harul lui 
Dumnezeu trebuie să se întoarcă şi să pornească pe drumul credinţei înspre 
Dumnezeu, cel care este lumina lui. Lui i se adresează cuvintele: “Deşreapră-te cel 
ce dormi şi te scoală din morţi şi te va lumina Hristos"(Efeseni 5,14). Și noi 


Lumina credinţei am primit-o prin botez. 
Nu noi Suntem cei care am aprins această lumină, nici cei care 
o menţinem aprinsă, ci Dumnezeu este cel care acţionează prin harul Spiritului 
Sfânt. 


Maria l-a primit pe lisus, lumina lumii, cu iubire şi credinţă şi a păstrat aprinsă 
în inima ei această lumină. 


Părintele Vasile Rob - Crezi tu in Fiul lui Dumnezeu?! 


& oradereligie.ro 


Orbirea este de două feluri: trupească şi spirituală sau sufletească. Atât cel care 
este orb trupeşte, cât şi cel orb spiritual fac parte din cotidian, alături de noi. Dacă 
orbirea trupească se poate vedea, orbirea spirituală nu o poţi observa cu ochii tăi 
trupeşti, sănătoşi dar o “vezi” cu ochii minţii şi o simţi cu “ochii” sufletului imediat 
ce intri în contact cu astfel de persoane. Orbirea trupească nu se petrece numai din 
vina persoanei ce suferă de un asemenea handicap, ea poate să aibă şi alte cauze, 
cum ar fi; cele interne provocate de sănătatea trupului său cauze externe, care au 
dus la dobândirea acestui handicap trupesc în urma unor factori externi 
independenţi de voinţa persoanei în cauză. În timp ce, orbirea spirituală a omului 
are, aproape în toate cauzele, un act de voință cum ar fi: mândria, 
supraevaluarea proprie, indiferenţă, etc., care implică o decizie individuală. 


Deoarece orbirea trupească este o boală deosebit de crudă şi greu de dus, pe omul 
cu acest handicap lumea îl compătimeşte şi-l ajută, fiindcă este lipsit de 
posibilitatea vederii minunăţiilor create de către Dumnezeu, în care omul să se 
bucure şi să se desfete. Acesta nu poate să vadă zorii răsăritului şi doar îşi 
imaginează chipul propriilor copii sau a persoanelor de lângă ei, ca să nu mai 
vorbim şi de mişcările limitate pe care le poate executa. În schimb, orbirea 
spirituală este atributul unor persoane care trăiesc după reguli autoimpuse şi care 
consideră că: vederea, sănătatea şi toate harurile cu care Dumnezeu l-a înzestrat pe 
om, li se cuvin de facto, iar averile, traiul bun şi o poziţie privilegiată în societate 


sunt realizările Eu-lui lor şi a faptului că sunt nişte indivizi descurcăreţi, excluzând 
intervenţia divină. Acest fel de orb vede numai ceea ce el doreşte să vadă, 
închizând ochii la orice sfat sau punct de vedere venit de la persoanele cu care 
interacționează. Dar, acesta, vede foarte bine greşelile celui de lângă el în timp ce 
este orb la propriile greşeli. “Trage jaluzelele” ca să nu-l vadă nici pe Dumnezeu, 
căruia, aşa după cum am mai spus, nu-i acceptă intervenţia în propria lui viaţă. 
Dacă pe primu îi compătimim şi încercăm să le facem viaţa cât mai uşoară, prin 
puterile noastre, pe cei din a doua categorie, îi ajutăm mai greu pentru că nu-i 
putem identifica la prima vedere ca pe primii, iar după ce îi cunoaştem şi încercăm 
să-i ajutăm ne resping pur şi simplu. Tot orb şi handicapat este şi creştinul care nu 
vine la Biserică, care nu se roagă şi care nu se “spală” în Taina Spovezii, care 
pentru creştini este apa Siloamului în care s-a spălat şi prin care şi-a căpătat 
vederea, orbul din Evanghelia de astăzi. 


Adevărul, dreptatea şi luminarea minţii Sunt tezaurul Bisericii lui Hristos, iar 
Dumnezeu este vindecătorul orbilor, trupeşti sau sufleteşti pansându-i cu 
învățături mântuitoare despre suflet şi viaţă de veci. Dacă omul refuză este numai 
vina lui. Despre această revelație Ieremia, în cap. 3 versetul 19, spune: “lumina a 
venit în lume, dar oamenii au iubit întunericul mai mult decât lumina, pentru 
faptele lor rele!” Intr-adevăr, omul, în cea mai mare parte refuză lumina şi caută 
doar ceea ce-i convine lui, acceptând ceea ce-i convine, la fel ca fariseii din 
Evanghelia de astăzi, care, în loc să se bucure că acest om care era orb din naştere 
a fost vindecat, că este sănătos, resping intervenţia lui Dumnezeu şi pun la îndoială 
divinitatea sa pentru că l-a vindecat în ziua sabatului evreesc — sâmbătă. Şi pentru 
că, orbul vindecat, îl apără pe lisus în faţa duşmanilor săi: “de nu ar fi acesta de la 
Dumnezeu, nu ar fi putut face nimic” lo. 9/34, iudeii îl alungă din Sinagogă şi din 
comunitatea lor. 


Oare, astăzi, câţi dintre noi ne apărăm credinţa şi religia în faţa duşmanilor noştrii 
în situaţiile în care suntem puşi uneori, cu atâta vehemenţă ca orbul din naştere?! 
Acesta a făcut-o şi chiar le-a dat şi o lecţie de credinţă fariseilor prin recunoştinţă 
faţă de binefăcătorul său. 


Sănătatea trupească este talantul dăruit de către Dumnezeu omului, pe care 
acesta îl poate folosi după cum doreşte; spre înmulţirea faptelor bune şi 
dobândirea vieţii de veci sau din contră, fără respect, faţă de cel care i l-a dăruit 
şi fără respect, faţă de propria persoană, spre dobândirea osândirii, cei care şi- 
au îngropat talantul în pământ şi refuză să vadă lumina care s-a coborât în lume 
şi la care, cuvintele lui lisus, redate de sfântul evanghelist loan în 8/12 : “Eu 


sunt lumina lumii, cel ce-mi urmează mie mu va umbla în întuneric, ci va avea 
lumina vieţii” nu ajung în sufletul lor orb. 


Insă noi, care-l cunoaştem pe lisus, trebuie să 


şi pentru că 
Şi pentru că noi nu mai trebuie să întrebăm, ca orbul din 
Evanghelie: “Cine , este, Doamne, ca să cred lui?!” 
Amin. 


Pr. loan Abadi şi Pr. Alexandru Buzalic - Duminica orbului din naştere 


Fiecare dintre noi îl compătimeşte pe omul care este lipsit de vedere, deoarece 
orbii sunt foarte nefericiţi. Unii ca aceştia nu pot să vadă niciodată frumuseţea 
naturii, nici chipul părinţilor, pentru că se află tot timpul în întuneric. La Vecernia 
acestei duminici ne rugăm: ” Cel ce s-a născut orb zicea în cugetul său: Oare 
pentru păcatele părinţilor m-am născut fără vedere? Oare pentru necredinţa 
neamurilor, m-am născut spre dovadă? Nu sunt în Stare să întreb când este 
noapte şi când este zi. Picioarele mele nu mai pot răbda poticnirile de pietre; că 
nu am văzut soarele strălucind, şi nici chipul Celui ce m-a zidit. Ci mă rog Ție, 
Hristoase Dumnezeule: Caută spre mine şi mă mântuieşte ” (Stihiră la «Doamne 
strigat-am»). Viaţa orbului a fost asemenea unei nopţi. Pentru aceea orbii vindecaţi 
preţuiesc cel mai bine darul vindecării. 


2 o e 


În oraşul Miami (USA), o fetiță pe numele de Bessie Sticks, după două luni de la 
naşterea sa şi-a pierdut vederea şi timp de şaizeci de ani a trăit ca o persoană 
oarbă nefericită. În cursul unei zile din anul 1963 această persoană rugându-se 
şi-a atins cu unul dintre degete ochiul stâng şi a început să vadă în mod instant, 
De bucurie a căzut în genunchi şi a început să pipăie podeaua, apoi a alergat la 
geam, privind la bolta cerească, la copaci, rostind cu bucurie: “Ce lume 
frumoasă! ”. 


O altă fată, nevăzătoare din naştere, după efectuarea unei operaţii la ochi a 
început să vadă. Văzându-şi tatăl, care se afla lângă ea, a început să plângă de 
bucurie: 

- De câţi ani te am pe tine, iubite tată, dar niciodată, până acum, nu te-am văzut, 
a răspuns fata emoţionată. Lumina ochilor — vederea, i-a adus acesteia fericirea. 

Cât de fericit trebuie să fi fost orbul din naştere, pentru că lisus Hristos- 
Mântuitorul a deschis ochii lui, dar şi când a văzut pentru prima dată lumina zilei, 
când şi-a văzut părinţii, prietenii, iar în cele din urmă pe Hristos! Se născuse din 
nou pentru lume, pentru el începea o nouă viaţă. Acest om a simţit o bucurie şi mai 
mare, deoarece Domnul Hristos i-a luminat în acelaşi timp şi sufletul, iar el a 
crezut, că lisus Hristos este Fiul lui Dumnezeu. Evanghelistul loan mărturiseşte 


ue cel vindecat că a ei «Cred, Doamne. Și s-a închinat Lui» (loan 9, 38). 


Orbul vindecat, om simplu, neînvăţat şi modest, L-a mărturisit pe lisus Hristos, a 
crezut că El este Fiul lui Dumnezeu, Mântuitorul lumii şi lumină pentru suflete, 
iar fariseii învăţaţi, la vederea acestei minuni au orbit în sufletele lor. Ei au văzut 
că lisus Hristos a redat orbului vederea, dar din cauza rătăcirii lor, nu au dorit să 
creadă, că EI este Mesia, Cel promis. Fariseii orgolioşi au fost iritaţi de orbul care 
le-a spus că Iisus Hristos l-a vindecat, numindu-L păcătos. În răutatea lor, fariseii 
îngâmfaţi L-au denigrat pe Hristos pentru că EI a deschis ochii orbului într-o zi de 
sabat, spunând că lisus Hristos este păcătos, deoarece a încălcat ziua sâmbetei. 
Evanghelistul spune, că fariseii l-au chemat pe acest om şi i-au zis: «Dă mărire lui 
Dumnezeu! Noi ştim, că omul acesta este păcătos» (loan 9, 24). lisus Hristos, Fiul 
Preasfânt al lui Dumnezeu, Mielul Neprihănit al lui Dumnezeu, care a luat 
asupra Sa păcatele lumii (loan 1, 29), a fost considerat de către farisei un păcătos, 
fiind totodată supăraţi pe faptul că orbul punea la îndoială autoritatea lor. Ce orbire 
şi răutate sufletească înfiorătoare! 


În fiecare sâmbătă fariseii mergeau la sinagogă pentru rugăciunea comună şi pentru 
a citi în faţa comunităţii lecturile profetice ale Vechiului Testament. Întunecimea 
cuprindea sufletul lor. De aceea, lisus Hristos a rostit cuvintele: «Spre judecată am 
venit în lumea aceasta, ca aceia care nu văd să vadă, iar cei care văd să fie orbi» 
(loan 9, 39). Orbul a văzut iar fariseii au orbit. 


În Sfânta Scriptură se face deseori referire la lumină. 
Y La începutul lumii Dumnezeu-Creatorul a zis: «Să fie lumină. Şi s-a făcut 
lumină. Şi a văzut Dumnezeu că este bună lumina, şi a despărțit 

Dumnezeu lumina de întuneric» (Facere 1, 3-4). 


Psalmistul Domnului spune: «Domnul este lumina şi mântuirea mea: de 
cine mă voi teme?» (Psalmi 27, 1). 

Profetul Isaia descrie venirea lui Hristos-Mesia prin cuvintele: «Poporul 
care locuia întru întuneric va vedea lumină mare şi voi cei ce locuiţi în 
latura umbrei morţii lumină va străluci peste voi» (Isaia 9, 1). 

V Această lumină este lisus Hristos. Însuşi lisus Hristos spune: «Eu sunt 
Lumina lumii; cel ce Îmi urmează Mie nu va umbla în întuneric, ci va 
avea lumina vieţii» (loan 12, 8). 

Y Şi din nou lisus spune: «Eu, Lumină am venit în lume, ca tot cel ce crede 
în Mine să nu rămînă în întuneric» (loan 12, 46). 

Y Apostolul Petru scrie în prima epistolă, că lisus Hristos «ne-a chemat din 
întuneric, la lumina Sa cea minunată» (| Petru 2, 9). 


Înainte ca lisus Hristos să vină pe pământ, oamenii umblau în întunericul 
necunoştinţei şi nu au ştiut pentru ce trăiesc pe pământ. În timpurile noastre mai 
există încă mulți oameni nefericiți şi orbi care nu doresc să-L cunoască pe lisus 
Hristos, iar pentru aceasta vor fi judecaţi, aşa cum vorbeşte însuşi Domnul: «Jar 
aceasta este judecata, că lumina a venit în lume şi oamenii au iubit întunericul 
mai mult decât Lumina. Căci faptele lor erau rele» (loan 3, 19-20). 


Lumina lui Hristos înfăptuieşte minuni, făcându-i pe credincioşi să creadă, iar 
pe păcătoşi îi transformă în oameni drepţi. Citim în Faptele Apostolilor, că Saul 
L-a urât pe Hristos şi pe discipolii Lui, iar pe creştini i-a prigonit şi 1-a dat la 
moarte. În drum spre Damasc: «l-a învăluit deodată o lumină din cer» (Fapte 9, 
3), Saul a căzut la pământ şi a auzit o voce care i-a spus: “Saule, Saule! De ce Mă 
prigoneşti!” la întrebarea: “Cine eşti, Doamne?”, — Saul a auzit răspunsul: «Eu 
sunt Iisus, pe Care tu Îl prigoneşti» (Fapte 9, 5). Această lumină a lui Hristos a 
strălucit în sufletul lui Saul, iar el a devenit apostol fidel al lui Hristos, astfel că de- 
a lungul întregii sale vieţi L-a predicat pe Hristos, a suferit şi şi-a oferit viaţa sa 
pentru El. lată binecuvântarea minunatului fruct al luminii lui Hristos! 


Prin învăţătura Sa cerească Mântuitorul-Hristos a luminat minţile noastre. 

= Ne-a învăţat că Părintele nostru Ceresc ne iubeşte cu o iubire infinită. 

=> Iisus ne-a învăţat că după o viață dreaptă petrecută pe pământ, după moarte 
ne aşteptă fericirea eternă din Cer. 

— Ne-a învăţat că după fiecare rugăciune, după fiecare participare la Sfânta 
Liturghie, pentru fiecare primire cu vrednicie a Sfintei Cuminecături, prin 
îndeplinirea cu conştiinciozitate a tuturor obligaţiilor zilnice şi pentru 
fiecare lucru caritabil înfăptuit, ne aşteaptă în cer o recompensă. 


=> Hristos, ne-a spus că noi suntem copiii lui Dumnezeu, destinaţi pentru cer, 
unde împărăţeşte cerescul nostru Părinte! 


Hristos a luminat astfel ochii sufletelor noastre. Trebuie să fim deosebit de 


fericiți, pentru că ÎL cunoaştem pe lisus, Lumina cea adevărată, «care-l luminează 
pe tot omul» (loan 1, 9). El este «Calea, Adevărul şi Viaţa» (loan 14, 6). 
Splendide sunt cuvintele Mântuitorului prin care ne spune: «Eu sunt Lumina 
lumii; cel ce Îmi urmează Mie nu va umbla în întuneric, ci va avea lumina 
vieții» (loan 8, 12). 


Rugăciune după Sfântul Augustin 


Tu eşti Lumina cea veşnică, Lumina înţelepciunii, care vorbind prin intermediul 
corpului, face cunoscut oamenilor: «Eu sunt lumina lumii; cine vine după Mine, 
nu va umbla în întuneric, ci va avea lumina vieţii.» 


Dacă mă conduc după soarele pământesc, aş face orice, ca să nu-l părăsesc, dar 
iată, că el însuşi mă abandonează, îndemnat să-şi îndeplinească rotația sa zilnică 
în jurul pământului, precum i-a fost rânduită lui. 


Dar Tu, Domnul nostru, Isus Hristos, îi sprijini pe toţi cu puterea înţelepciunii 
Tale. Dumnezeul meu, Tu, Te afli pretutindeni cu totul, iar dacă eu mă 
îndepărtez de Tine, Tu, Soarele îndurării nu apui niciodată pentru mine. 


Cine poate, să vadă această dorinţă dacă nu Tu, o Dumnezeul meu? 
Incotro să mă îndrept, dacă nu spre Tine, pentru a Te avea pe Tine? 


Preot Petru Roncea - Lumina ochilor minţii şi ai sufletului 


Duminica orbului ne pune înainte lucruri interesante din Sfânta Scriptură: întâi, 


textul Apostolului din Faptele Sfinţilor Apostoli cu miraculoasa convertire a 
temnicerului din Filipi, acela care avea grijă să-i păzească pe Sfinţii Apostoli 
legaţi în temniţă în lanţuri şi în butuci, dimpreună cu ceilalți încarceraţi acolo. 
Și Apostolii, în loc să se frământe că vor fi daţi la moarte a doua zi, cântau lui 
Dumnezeu şi se rugau în temniţă. Și atunci toată temniţa s-a mişcat, pământul s- 
a clătinat, un mare cutremur a rupt legăturile întemniţaţilor care au căzut de la 
mâini şi de la picioare cu puterea lui Dumnezeu, fără ca nimeni să dezlege 
lanţurile şi să desfacă butucii de le picioarele celor închişi. Atunci, temnicerul, 
care trebuia să-i păzească pe cei închişi, văzând că toţi sunt liberi, s-a gândit că 
deja au şi fugit o parte dintre ei. Şi voia să se omoare, pentru că răspundea cu 
capul pentru toți. Dar Sfântul Apostol Pavel l-a strigat să nu-şi facă nici un rău 
că toţi sunt aici. Și atunci el a aprins o lumină, a intrat înăuntru şi a căzut la 
picioarele Apostolilor, rugându-l să-l ierte pentru tot ce a făcut. Apoi i-a luat pe 
toți în casa lui, după ce tuturor celorlalți le-a pus din nou lanţurile, şi-n noaptea 
aceea el şi casa lui au devenit creştini. Pentru că Apostolii, după ce le-au vestit 
Cuvântul lui Dumnezeu şi ei au crezut în lisus Hristos, i-au botezați şi au devenit 
astfel membrii ai Bisericii. 


O altă întâmplare auzită la Apostolul din Duminica orbului este cu acea slujnică 
ghicitoare, o femeie care era în Slujba diavolului. Ea vorbea despre Apostoli că 
sunt fiii lui Dumnezeu, trimişii Celui Preaînalt. Vorbea bine despre Apostoli, că 
sunt oameni credincioşi. Dar ea era o vrăjitoare. Era trimisa diavolului, vorbea 
diavolul prin ea. Și Apostolul Pavel, după o vreme, n-a mai lăsat-o să vorbească, 
ci a poruncit duhului să iasă din ea. Pentru că nu era permis, după cum Spun 
Părinţii Bisericii, nu este permis ca diavolul să-L mărturisească pe Hristos prin 
oricine. Căci atunci când femeia aceasta zicea că aceştia Sunt trimişii 
Dumnezeului Celui Preaînalt, sunt oamenii lui Dumnezeu, ea spunea un adevăr, 
desigur. Dar îndată după aceea oamenii, ascultând-o, putea ea să le spună şi alte 
lucruri împotriva lor şi împotriva lui Hristos. Și oamenii aceia avea s-o asculte şi 
atunci aşa cum o ascultau şi acum când ea vorbea de bine de Apostoli. Foarte 
importantă întâmplarea aceasta pentru noi cei care vorbim de bine pe cineva, apoi 
îl vorbim de rău. Şi cei care ne ascultă pe noi când vorbim de bine de cineva, ne 
vor crede şi atunci când vorbim de rău. Dar aceasta o facem doar sub influenţa 
duhului celui rău, a diavolului care ne îndeamnă la aceasta. Şi Sfântul Pavel n-a 
voit să facă femeia acest lucru, ca ei să fie mărturisiţi ca oameni credincioşi din 
partea uneia care era purtată şi călăuzită de un duh rău. 


Sfântul Chiril al Alexandriei şi Sfântul loan Gură de Aur, în tâlcuirea la Evan- 
ghelia de la loan şi la întâmplarea aceasta din Faptele Apostolilor, vorbesc foarte 
clar despre interzicerea oricui aflat sub influenţa lui satan să vorbească şi să-L 
mărturisească pe Hristos. Până când nu este eliberat de sub puterea celui rău. 


Evanghelia ce urmează după textul Apostolului ne pune înainte minunea vindecării 
de către Hristos a orbului din naştere. Acesta n-avea ochi. Din naştere nu vedea. 
Ucenicii s-au apropiat de Mântuitorul şi L-au întrebat dacă el sau părinţii lui au 
păcătuit de s-a născut aşa. Întrebare foarte nepotrivită. Ea era urmarea unor 
încredințări pe care unii oameni din vremea aceea le aveau că sufletele se 
reîncarnează. Trăiesc o viaţă, fac nişte păcate, după aceea se reîncarnează în altă 
persoană şi plătesc păcatele din viaţa anterioară. De aceea Îl întreabă pe 
Mântuitorul: a păcătuit el de s-a născut aşa? Cum să păcătuiască el de s-a născut 
orb? Când a mai trăit el ca să păcătuiască? Sau părinţii lui au păcătuit. Știau şi din 
Lege că dacă părinţii păcătuiesc, copii plătesc pentru păcatele părinţilor. Dar Sfinţii 
Părinţi ai Bisericii spun că şi una şi alta erau întrebări nepotrivite. Pentru că nu 
spune Scriptura că vor plăti copiii pentru păcatele părinţilor. Zice POI 

că dacă acei copii continuă păcatele părinţilor, atunci ei plătesc şi 
pentru păcatele părinţilor. Dar dacă un tată a fost un om păcătos, desfrânat, 
batjocoritor de cele sfinte iar copiii lui sunt credincioşi, copiii nu vor plăti pentru 
nelegiuirile părinților. Dumnezeu este drept, El nu dă pedeapsă cuiva pentru pă- 


catele altuia. Dar atunci când copiii continuă starea de păcat a părinţilor, atunci şi 
ei pot suferi mai mult decât pentru păcatul lor, şi pentru al părinților lor. Şi mai 
mare pedeapsă este pentru un părinte care-şi vede copilul pedepsit de Dumnezeu 
pentru păcatul aceluia şi pentru al lui. 


Mântuitorul face o minune cu acest orb din naştere. De fapt EI recrează ochii 
acestui orb. Scuipă jos şi scuipatul Lui amestecându-se cu praful drumului 
formează noroi, tină, pământ înmuiat. Este un act al Întrupării Fiului lui 
Dumnezeu. 


“% Scuipatul Lui reprezintă firea divină. 

“% Pământul este pântecele Maicii Domnului. 

«% Se coboară Duhul Sfânt în pântecele Sfintei Fecioare Maria şi unindu-Se 
cu sângiuirile ei Se întrupează Hristos Care este Lumina lumii. 


Pune Domnul lisus această tină în ochii orbului şi-i spune: Du-te de te spală în 
scăldătoarea Siloamului. Orbul merge, fără să vadă. Se spală şi deodată vede. Se 
pipăie şi simte că are ochi. Nu ştie cine l-a vindecat. Nu L-a văzut. Dar a ieşit din 


_Şi apoi fiind interpelat orbul vindecat de către farisei cum s-a 
vindecat, el a început să-L mărturisească pe Hristos, Cel care Se numeşte lisus. 
Auzise că lisus Îl cheamă. Acela mi-a spus aşa şi aşa şi m-am vindecat. Şi oamenii 
au încercat să-l facă pe acest orb să-L declare păcătos pe Hristos, pentru că a făcut 
această minune într-o zi de sâmbătă. Căci n-avea voie un evreu să ridice nimic cu 
mâinile lui în ziua odihnei. Şi Hristos îndrăznise într-o zi de sâmbătă să ridice de 
Jos o frământătură de lut şi să o aşeze în orbitele goale ale orbului. După mai mult 
dialog în urma căruia acest orb vindecat a fost chiar dat afară din sinagogă, el s-a 
întâlnit cu Hristos. Şi Mântuitorul l-a întrebat: Știi fu cine te-a vindecat? Crezi tu 
în lisus Hristos? Doamne, de-aş şti cine este, nu ştiu cine este Acela! Și Domnul 
îi răspunde: Eu sunt Acela care Ţi-am dat vederea. Şi Evanghelia încheie cu 
cuvintele credinţei orbului: Cred, Doamne, şi s-a închinat Lui. S-a închinat lui 
Hristos şi a crezut în EL. 


Evanghelia din Duminica Orbului este cea care ne aşază pe noi la sfârşitul 
perioadei celor patruzeci de zile după Invierea Domnului . Este cea de-a treia 
Evanghelie cu vindecare în preajma unei ape. 


> Prima minune, arătată în Duminica a 4-a după Paşti am văzut-o cu 
slăbănogul de la lacul Vitezda. 

> A doua cu femeia samarineancă la fântâna lui Iacov, în Duminica a 5-a 
după Paşti, şi 

> acum minunea vindecării Orbului la scăldătoarea Siloamului, în Duminica 
a 6-a după Paşti. 


De acum ne pregătim pentru măreţul Praznic al Cincizecimii, al Pogorârii Duhului 
Sfânt, după ce duminica ce urmează, a 7-a după Paşti, vom pune înaintea noastră 
pe toţi Sfinţii Părinţi ai Bisericii şi mai ales pe cei de la Sinodul I Ecumenic care au 
statornicit învăţătura de credinţă a Bisericii, Crezul, insuflaţi fiind de Duhul Sfânt. 
Şi după aceea vom fi părtaşi Praznicului şi lucrării Duhului Sfânt, Acela care a 
venit peste Biserică, umplând pe toţi cei aflați în Ierusalim de putere, de 
înţelepciune, de lumină. Astfel încât Biserica a început să se contureze în istorie. Şi 
să-şi afle ziua ei de naştere în clipa când Duhul Sfânt a coborât peste Ucenici în 
Ierusalim. 


ev cap dea Pentru că din cauza păcatelor noastre ne lipseşte această 


vedere sufletească. Și nu mai vedem clar ceea ce trebuie să observe ochii noştri. 


Dar lucrarea lui Dumnezeu în viaţa noastră poate să înnoiască ochii noştri lăuntrici 
astfel încât să putem vedea clar pe Hristos. Pe Cel care ne-a mântuit pe noi prin 
Jertfa Sa. Pe Cel care S-a înălţat la cer, absorbind în iubirea Sa dumnezeiască firea 
Sa omenească. Şi prin ea, a noastră, a tuturor oamenilor care, prin Înălţarea Sa la 
cer, în chip virtual am fost înălțaţi de-a dreapta Tatălui. Urmând ca fiecare din noi, 
după puterea noastră, după credinţa noastră, prin moartea noastră, să putem să 
câştigăm acest loc pe care Hristos Domnul ni l-a oferit în dar prin Jertfa Sa şi prin 
Înălţarea Sa la Cer. 


Părintele Alexandru - Predică la Duminica a 6-a după Paşti (a Orbului) 


Iubiţi credincioşi şi credincioase, în această Duminică, cea de a şasea după Sfintele 
Paşti, am citit din Evanghelia lui loan despre o altă minune săvârşită de Domnul 
nostru lisus Hristos şi anume, vindecarea unui orb din naştere. 


Văzând pe acel orb, ucenicii s-au apropiat de Iisus şi l-au întrebat: "Învățătorul, 
cine a păcătuit, acesta sau părinţii lui, de s-a născut orb?" 

Iar Domnul le-a răspuns: "Nici el nu a păcătuit, nici părinţii lui, ci ca să se arate 
în el lucrările lui Dumnezeu." 


Vedem deci că în acea vreme exista printre iudei o părere că oamenii sunt loviți de 
boală şi de năpaste atunci când păcătuiesc sau chiar când părinţii sau strămoşii lor 
au păcătuit, şi ideea aceasta nu a dispărut cu desăvârşire nici în zilele noastre. De 
câte ori se întâmplă câte o nenorocire, iată că apar câte unii care se grăbesc să 
explice necazurile unor persoane sau chiar ale unei națiuni, punându-le pe seama 
păcatelor individuale sau colective, uitând că numai Dumnezeu cel Atotputernic 
cunoaşte cu adevărat pricina suferințelor omeneşti. 


În acest caz însă, ca şi în multe altele, necazul acestui om a devenit un prilej ca 
lumea să cunoască atotputernicia lui Dumnezeu. lisus a curăţat ochii orbului cu 
tină şi l-a trimis la fântâna Siloamului să se spele, iar când acesta s-a întors, îşi 
recăpătase deja vederea. 


Fântâna Siloamului se afla în sudul Ierusalimului, la oarece distanţă de locul unde 
se petreceau acestea. Fântâna fusese construită de regele Hezekiah cu 700 de ani în 


urmă şi era fântână cu apa cea mai curată din oraş; dar lisus nu l-a trimis acolo 
pentru curăţenia apei ci pentru ca să vadă dacă omul îl ascultă; iar acesta a ascultat. 
De aceea 


In faţa unei asemenea minuni, s-au găsit însă şi dintr-aceia care să o tăgăduiască, 
ba mai mult să Il învinuiască pe lisus. 


lată că tocmai aceia ce credeau că au vederea cea mai clară şi înţelepciunea cea 
mai mare dintre iudei, fariseii, n-au fost în stare să vadă Lumina Dumnezeiască, ci 
acuzând pe lisus că păcătuieşte pentru că vindeca oameni în ziua Sabatului, s-au 
rătăcit e1 înşişi în întuneric. 


Citind mai departe din Evanghelie, ne dăm seama că 
pentru acest om: 
„la care omul 
a întrebat: “Dar cine este, Doamne, ca să cred in EI? "lisus I-a spus atunci: “Cel 
ce vorbeşte cu tine Acela este. ” 


La auzul acestor cuvinte, ochii duhovniceşti ai omului s-au deschis îndată şi 


aceasta a fost cea de a doua minune: vederea Luminii Adevărate. "Cred Doamne” 
a răspunsul omul şi 1 s-a închinat Lui. 


Este de observat că Evanghelia lui loan este presărată cu multe referiri la Lumina 
cea Dumnezeiască, după cum am văzut şi în capitolul 3 în cuvintele spuse de lisus 
lui Nicodim, că de altfel şi în primul capitol, unde se spune: "Cuvântul era 
Lumina adevărată care luminează pe tot omul". 


Iubiţi credincioşi, 


Grea trebuie să fie suferinţa orbului din naştere, dar suferinţa celor ale căror suflete 
nu percep Lumina Dumnezeiască este şi mai mare iar drumul vieţii lor spre 
pierzanie îi duce, după cum a spus Domnul către farisei: "Dacă ați fi orbi n-aţi 
avea păcat. Dar acum ziceţi: Noi vedem. De aceea păcatul rămâne asupra 
voastră”. 


ÎN ae e N 


Totodată, Lumina Dumnezeiască ne luminează minţile şi sufletele, făcându-ne 
mai înţelepţi, mai clar văzători, mai iubitori de oameni şi risipeşte mânia şi 
răutatea ce îşi au obârşia în întuneric. De aceea noi cântăm Domnului: 
”, pentru că El ne arată calea pe 
care Să mergem, singura cale ce nu se îndreaptă către pofte şi păcat, ci spre 
pacea şi mântuirea sufletului. 


Li 


Iubiţi credincioşi, cunoscând toate acestea, 


Duminica Orbului - Predici: Lecţia orbului mărturisitor care a biruit duhul 
“profitor” al lumii vs. lepădările noastre de fiecare zi. Ce minuni face 
Dumnezeu cu noi, ce vrea să ne dea Dumnezeu prin încercări? Avem ochi să 
mai vedem lucrarea lui Dumnezeu în noi? 


Părintele Ciprian Negreanu (2011) - Predică la Duminica orbului din naştere 
În numele Tatălui, al Fiului şi al Sfântului Duh. Amin. 


În ultima duminica înainte de Înălțarea Domnului, [ne apropiem de] sfârşiţul 
praznicului Învierii. Într-un fel sau altul, praznicul Învierii răzbate tot anul şi mai 
cu seamă răzbate până la Cincizecime, dar sfârşitul lui, odovania lui este în ziua de 
dinainte de Înălţarea Domnului şi — aşa cum fiecare Evanghelie ce s-a citit o dată 
cu Învierea în fiecare duminică vorbeşte despre chipuri diferite ale învierii 
sufletului şi ale învierii noastre, până la urmă, şi a trupului şi a sufletului — şi 
această Evanghelie a vindecării orbului din naştere ne vorbeşte despre învierea 
sufletului omenesc, învierea omului în sine, a tot ce înseamnă omul ca putere şi 
lucrare şi mai cu seamă aici învierea celui care primeşte darul de la Dumnezeu 
şi nu primeşte acest dar nepăsător şi trăieşte în continuare cum a trăit şi înainte, 
ci acest dar şi această bucurie că Dumnezeu i-a făcut asemenea dar, asemenea 
minune, că a lucrat cu el, că s-a pogorât la el, că l-a cunoscut pe el, îl face să 
lepede, dacă e nevoie, totul, să nu se ruşineze de Dumnezeu niciodată. Şi astfel 
să-şi învieze sufletul spre o altă realitate, spre o altă lume, spre Dumnezeu pe care 


nu L-a cunoscut, dar acum Îl cunoaşte, spre valori şi lucruri pe care nu le-a băgat în 
seamă, dar acum le-a văzut şi le lucrează şi le valorizează cu adevărat. Şi e în stare, 
pentru această comoară pe care a găsit-o, să lase toate comorile celelalte, care 
păreau comori până atunci: şi vorba lumii, şi părerea oamenilor, şi ajutorul lumii, şi 
faptul că te îngăduie în societate şi că te acceptă între ei şi toate acestea, le poţi 
lepăda, dacă e nevoie şi oamenii te alungă dintre ei, dar pe Hristos nu-L vei lepăda. 
Și pentru Hristos vei accepta să primeşti toate aceste lepădări şi te lepezi tu sau eşti 
lepădat de oameni, dar pe Hristos nu-L mai lepezi. Şi aceasta arată învierea 
sufletului omenesc. 


Un asemenea om a fost acest orb din naştere care a aşteptat ani şi ani şi ani, 
probabil, şi după aceea şi-a pierdut şi nădejdea că vreodată, în vreun chip oarecare, 
printr-o minune oarecare, va vedea — deşi era cu neputinţă şi zicea chiar el şi se 
vede în cuvintele lui nu deznădejdea, ci împăcarea cu situația: Nu s-a auzit din 
veac să fi fost vindecat vreodată un om orb din naştere, adică el nu avea ochi, nu 
cum ca să se vindece cumva că poate a văzut când era micuţ şi poate cineva poate 
face ceva; s-a născut cu ochi care nu văd, nu era obturat de ceva ce le stă în faţă şi 
ar putea fi vreodată vindecat de vreun medic mare, minunat, poate mai nădăjduia. 
Dar el nu avea ochi! Avea locul acesta al ochilor gol! 


Și el, dacă a avut vreodată în copilărie sau în adolescenţă nădejdea că va vedea, 
dacă i-a pizmuit pe oameni că ei văd şi că vorbesc oamenii în jurul lui că ei zic: 
<Uite!> <Vino să vezi!> şi el nu vedea nimic şi nu putea să înţeleagă ce se 
întâmpla şi că ar fi dorit să vadă şi el de ce se miră toţi, de ce se întristează toţi, de 
ce se veselesc toţi, şi n-a putut. Și poate când era mic a nădăjduit, dar după aceea 1- 
a intrat bine în minte că cu el nu se va putea întâmpla niciodată aşa ceva. După 
aceea, poate a avut nădejdea că, totuşi, aşa fiind, oamenii măcar se vor milostivi 
spre el şi va ajunge şi el să fie cu ceva de folos oamenilor, că, poate, va ajunge să- 
şi întemeieze o familie şi să aibă şi el loc în familia aceea şi să aibă, poate, şi copii, 
dar a trebuit să lepede şi gândul ăsta, pentru că a ajuns cerşetor, şi părinţii l-au 
lepădat, n-a mai putut să-l ţină şi a ajuns să cerşească pe treptele Templului, că 
acolo era, pe treptele Templului. 


Și acest om, care atât de mult şi-a dorit, poate mai mult ca oricine, să devină om 
între oameni şi să vadă, nici nu mai nădăjduia să fie în casa lui, la casa lui, între 
părinţii lui sau, mai mult, alături de familia sa pe care nădăjduia să şi-o facă, alături 
de copiii lui, acest om a fost în stare să lepede toate acestea pe care şi le-a dorit cu 
atâta ardoare, să lepede toate pentru Hristos, mărturisindu-L. pe Hristos, Cel care I- 
a vindecat. Aceasta arată că sufletul acestui om a înviat. A înviat nu vremelnic, nu 
trecător, ci pentru totdeauna. 


Bineînţeles că omul, în felul lui de a fi, în căderile lui, în fricile lui, poate să cadă şi 
de pe cea din urmă treaptă, şi de pe ultima, înainte de a păşi în Împărăţie, poate să 
cadă. Dar puţini sunt dintre cei care pot să facă asemenea lepădări de lume cum a 
făcut acest om care a fost scos afară din sinagogă. Dacă tăcea acolo, în acele 
discuţii cu acei mari preoţi făță de care până atunci, probabil, se pleca pe trepte 
când ei treceau şi intrau în Templu şi ieşeau, şi poate ei îi aruncau câte ceva, vreun 
ban, şi el îi cinstea aşa, cum putea, că îl îngăduie acolo, pe trepte, acel om pe care 
ei îl văzuseră totdeauna smerit şi într-o parte şi nebăgat în seamă, întinzându-şi 
doar mâna, acel om a devenit dintr-o dată astfel că se lua cu ei în vorbă. Le stătea 
împotrivă! Nu putea să tacă! 


EI ar fi putut să tacă acolo, dacă era să profite la maximum, cum profităm noi de 
multe ori, că ştim să fim fui veacului acestuia, aşa cum zice Mântuitorul: Fiu 
veacului acestuia sunt mult mai pricepuţi în cele ale lor, adică în cele ale veacului 
acestuia: cum să profiți, cum să rămâi într-o situaţie chiar dacă eşti vorbit de rău, 
cum să nu fii dat jos de pe un post, de pe un scaun, chiar dacă mulţi şi-l doresc, 
chiar dacă mulți pizmuiesc la el, cum să taci, cum să vorbeşti, cum să calci, e o 
întreagă învăţătură pe care noi, oamenii, o dezvoltăm, ne facem legături, ne facem 
relaţii, ne întărim unii pe alţii, ne vorbim de bine, ne vorbim de rău, ne apucăm aşa, 
de multe ori, ca şi lupii în haită să sfâşiem pe cineva sau ne văităm mult timp ca să 
fim căinaţi de ceilalți şi ajutaţi şi ţinuţi cumva ca de necăjiţi şi întristaţi şi, de fapt, 
o ducem destul de bine şi suntem pricepuţi aici; e o întreagă învăţătură pe care 
omul o asimilează fără să ne dăm seama, dar ne naştem în ea. E ca şi cum ai spune, 
cum cei din vechime, filosofii greci, spuneau că există o muzică a sferelor, a 
cosmosului, a universului, dar pe care noi n-o mai auzim pentru că ne naştem în ea. 
Ne-am născut în ea şi n-o mai auzim. Aşa, cumva, acest duh al lumii în care ne 
naştem şi acest fel de a fi îl învăţăm de mici, din faşă, de la sânul maicii noastre, îl 
avem din firea cea căzută, ne învăţăm cum să profităm şi cum să ne descurcăm, 
cum zicem, în lumea aceasta, e un fel de a şi profita de lauda celorlalți, de a şi 
profita de greşelile şi de scăpările lor, de a lăuda şi noi ca să fim ajutaţi şi lăudaţi 
altă dată, de a ne preface că nu vedem, dar în taină să vorbim de rău, ca să ne 
păstrăm şi bucuria de a vorbi de rău, dar şi obrazul spălat în faţa celuilalt... Sunt 
multe, multe pe care le învăţăm. 


Ei, credeţi că acest orb nu ştia şi el această taină, nu ştia că acum, dacă a primit 
ochii de la Dumnezeu, i se deschideau toate porțile, de la a fi primit în societate, de 
a fi şi el om între oameni, de a avea şi el familie? Totul se deschidea pentru el! Şi 
ştia că, dacă ar fi tăcut atunci când mai-marii preoţilor, care erau foarte tulburaţi — 
probabil nu i-a văzut nimeni niciodată aşa de tulburați şi de cârtitori şi de 
întrebători, pentru că nu mai întâlniseră un asemenea om, nu se mai întâlniseră cu 


asemenea minuni — şi ştia el, probabil, că, dacă ar fi tăcut şi n-ar fi zis nimic şi s-ar 
fi dat deoparte şi ar fi făcut pe prostul, cum facem noi de atâtea ori: <Nu ştiu, nu 
cunosc, nu ştiu ce să zic...> — aşa cum părinţii lui au făcut pe neştiutorii: Nu ştim, 
întrebaţi-l pe el, este destul de mare, noi nu mai avem asupra lui autoritate, repede 
dându-se înapoi, că nu cumva să-i prindă pe ei şi să le zică: <Nu cumva şi voi 
sunteţi alături de Acel Învățător fals, de Acel samarinean, de Acel demonizat care 
nu ţine regulile şi rânduielile postului şi nu ţine sâmbetele?> şi să-i dea afară din 
sinagogă. Nu, ei nu acceptau aşa ceva, nu voiau să piardă... 


Ce însemna să fii dat afară din sinagogă? Frai dat afară din societate! Erai paria! 
Erai păgân şi vameş. Nu se mai făcea comerţ cu tine, nu ţi se mai dădea, nu ţi se 
mai vindea, nu ţi se mai cumpăra, erai un străin: ce caută străinul acesta între noi? 
Şi ştiţi că evreii ştiau foarte bine să se comporte aspru cu străinii, cu samarinenii ca 
ŞI cu nişte câini, nici nu se uitau la ei, închipuiți-vă cum se puteau uita la unul care 
fusese dat afară din sinagogă! De multe ori pe străin îl mai îngădui, că aşa s-a 
născut, că aşa este, dar cel dintre ai tăi care s-a lepădat de credinţă — că aşa era 
văzut unul care era dat afară din sinagogă, că s-a lepădat de credinţă — era mai 
vorbit de rău, împotriva lui mai multe cârteli se ridicau. Nu este acesta cel ce 
cerşea? 


Totuşi, acest om a fost în stare să nu se lepede de Hristos. Mare lucru a făcut acest 
om! A înviat sufletul lui! A mărturisit. A răspuns şi el la minunea lui Dumnezeu cu 
tot sufletul său, cu cât a putut el să răspundă. Fără răutate, fără să fie răutăcios faţă 
de oamenii aceia, dar n-a lăsat nimic din adevărul pe care-l credea el: Nu ştiu 
despre Acest Om ce ziceţi voi, dar ştiu că nu poate fi păcătos, pentru că un om 
păcătos nu poate face asta şi nu s-a auzit de asemenea minune din veac ca cineva 
să facă ochi din nou din lut şi să-i pună în găvane goale şi să se facă ochi şi să facă 
orb din naştere văzător. Aşa ceva nu s-a mai auzit. A spus sincer ce credea: Acesta 
numai de la Dumnezeu poate fi. Şi ei s-au repezit şi au strigat: Tu te-ai născut 
păcătos întreg cu totul din pântecele maicii tale şi ne înveţi pe noi? Şi l-au dat afară 
din sinagogă pentru cuvintele lui. Acest om a ieşit din această lege nescrisă 
păcătoasă a lumii de a ne fofila, de a ne găsi locşoare calde, de a ne lepăda tacit de 
Dumnezeu neîncetat. Că, de fapt, aceasta aşa-zisa descurcăreală în lume de multe 
ori, în multe situaţii, ajunge să fie o lepădare tacită, tăcută, nespusă în cuvinte, dar 
o lepădare. 


Aşa cum ceilalţi zece apostoli au fugit de acolo, nu s-au lepădat verbal, cum s-a 
lepădat Petru, nu s-au lepădat de Hristos, dar dintr-o altă perspectivă aşa putem 
privi: ei s-au lepădat prin fugă şi prin tăcere şi prin frică. Au fugit, s-au ascuns. 
Petru s-a lepădat cu vorba, direct, da. Ei au fugit. Noi ne asemănăm cu aceşti 


apostoli, după ce am primit de la Dumnezeu atâtea şi atâtea şi atâtea, atunci când 
ne complăcem în această linişte, în această stare caldă, greu de părăsit pentru că ea 
implică, de multe ori, o punere față către faţă cu mulți pentru care sau în faţa cărora 
vrem să păstrăm mult loc în sufletul nostru. De multe ori putem pierde prietenii, 
putem pierde apropieri faţă de oamenii pe care-i dorim aproape pentru că vrem să 
ne ţinem aproape de Dumnezeu. Şi am spus: nu prin vorbele noastre răstite, ci prin 
simplul fapt că nu poţi să spui: <Ăsta-i adevărul în care cred!> 


Să ne întoarcem puţin la începutul acestei întâmplări. Mântuitorul vorbise în 
Templu fariseilor, cărturarilor, preoților, mai-marilor, poporului care era adunat 
acolo, despre faptul că EI este Fiul lui Dumnezeu, vorbise tot timpul despre Tatăl 
Meu: Tatăl Meu Mi-a spus acestea, Tatăl Meu M-a trimis aici, Eu sunt Una cu 
Tatăl Meu... Și ei s-au oripilat şi au zis: Cine este Tatăl Tău? Şi EI le spunea: V- 
am spus şi nu Mă credeţi. Şi le spunea că Tatăl este Dumnezeu. Şi ei au zis: Se 
face Una cu Dumnezeu! Se face Fiu al lui Dumnezeu! De aici, de la această 
discuţie din Templu şi din alte cuvinte pe care le-a spus Mântuitorul, mai târziu, 
când Îl vor aresta, vor striga tot acolo: S-a făcut pe Sine Fiul lui Dumnezeu! 
Aceasta era acuza cea mare şi erau foarte învârtoşaţi împotriva Lui. Şi l-au spus: 
Noi suntem fiii lui Avraam — ei se socoteau fii ai lui Avraam — iar Tu cine eşti? 
Noi suntem fiii lui Avraam! Şi El a zis: Avraam a cunoscut ziua Mea şi s-a 
bucurat! Ei au zis: Avraam a cunoscut ziua Ta?! N-ai nici 50 de ani şi l-ai cunoscut 
pe Avraam?! — cel care pierise cu mii de ani înainte. Şi Mântuitorul le spune: 
Adevărat vă spun vouă, mai dinainte de Avraam Eu sunt. 


Și când au auzit acest cuvânt, mai ales mai dinainte de Avraam Eu sunt, ceea ce era 
peste puterea lor de înţelegere, dar şi când a folosit cuvântul Eu sunt, care suna, în 
aramaică, foarte asemănător cu Eu sunt Cel Ce sunt, Yahve, pe care Dumnezeu l-a 
rostit din rug către Moise, sunt aceleaşi cuvinte, aceleaşi verbe şi la Eu sunt şi la 
Eu sunt Cel Ce sunt, deci când au auzit iudeii şi că Se face Fiul lui Dumnezeu şi că 
e dinainte de Avraam şi că Se numeşte Eu sunt Cel Ce sunt, adică Yahve, atunci au 
vrut să-L ucidă, au vrut să pună mâna pe pietre să-L ucidă. Și El a trecut printre 
aceşti oameni, a ieşit şi nu i-a lepădat pe aceşti oameni, nu i-a blestemat. Ce-a 
făcut? A vrut să-i încredinţeze pe aceşti oameni că EI este, EI este Cel Ce este, El 
este Dumnezeu Cel Ce a făcut toate! EI este! Şi atunci ce-a făcut? S-a oprit la 
ieşirea din Templu unde stătea [acel orb] — nebăgând în seamă certurile acestea 
sau, poate, tulburat şi el de ce auzea — care, cu mâna lui tremurânda, a întins mâna 
când a auzit pe cineva trecând; şi S-a apropiat de orb şi Se uita la el mai cu atenţie. 


ŞI probabil că, după discuţule din Templu, şi ucenicii lui Hristos s-au tulburat 
puţin. Sunt mai multe locuri în care ucenicii lui Hristos au fost tulburați de 


discuţiile şi de contrele pe care le-a avut Hristos cu fariseii şi cu cărturarii şi de 
multe ori s-au tulburat şi ei şi au zis: <Poate că nu-i chiar aşa, greu de crezut că 
acesta este Fiul lui Dumnezeu în Sine!> Mai ales că vedeau toată mulțimea, toţi 
preoţii, toţi cărturarii spunând că nu-i aşa. Şi simţim în vorba lor şi frica, şi 
tulburarea, dar şi o ironie. 


EI S-a oprit şi stătea în faţa acelui om, uitându-Se cum arăta şi, probabil, acel om 
nu înţelegea de ce Cel din faţă nu-i dă ceva, stătea cu mâna tremurândă în faţa Lui 
şi ei s-au uitat la această scenă şi au zis: Învăţătorule, el a greşit sau părinţii lui de 
s-a născut aşa? Dar în cuvântul acesta se simte o ironie, o mică răutate, o mică 
împotrivire adusă lui Hristos, probabil întărâtaţi de ceea ce auziseră în Templu şi 
de toată răutatea şi întărâtarea celor din Templu s-au întărâtat şi ei puţin. De ce au 
zis aşa? Pentru că nu cu mult înainte se întâmplase minunea vindecării 
slăbănogului de la scăldătoarea Vitezda, când Mântuitorul i-a zis acelui om Du-te 
şi să nu mai păcătuieşti, ca să nu-ţi fie ţie ceva mai rău. ŞI ei au reținut asta şi şi-au 
zis: <Deci acest om a pătimit atâţia ani pentru că a păcătuit!> Şi acum, când au 
văzut orb din naştere, sigur din naştere, fără discuţie, probabil îl şi ştiau, deci după 
ce auziseră contrele şi supărările şi învârtoşarile celor din Templu, care au vrut să-l 
omoare, s-a ridicat şi în mintea lor: <Da, chiar aşa, dacă boala e un efect al 
păcatului, acesta cine a greşit: el...?7> 


Întrebarea Cine a greşit, spune Sfântul Ioan Gură de Aur, nu era o întrebare plină 
de înţeles, venită de la filosofia greacă, subtilă, care vorbea inspirându-se din 
filosofia orientală, dar nu numai, cum că omul ar fi trăit multe vieţi înainte şi ai o 
karmă negativă, cum zic ei, şi că te naşti orb pentru că ai făcut prostii în alte vieţi şi 
greşeli. Nu ştiau ei aceste lucruri, erau prea simpli, erau nişte ţărani. Pe acestea le 
cunoşteau filosofii greci, acestea bănuiau unii dintre nobilii greci sau învățații 
greci, umblau cu aceste erezii în mintea lor, dar aceşti pescari, aceşti vameşi, aceşti 
agricultori care erau ei, apostolii, nu ştiau de aceste învățături. Şi se simte, cumva, 
în cuvântul lor, puţină ironie: Deci cine a greşit până la urmă: el sau părinţii lui, de 
s-a născut aşa? 


Era o mică împotrivire față de Hristos, faţă de Care şi ei începuseră să se clatine 
după acea discuţie, exact ca şi cum tu, oricare dintre noi, ai avea încredere în 
cineva, te încrezi în învățătorul tău, ai învăţător la şcoală, îl crezi bun, ai încredere 
în metoda lui şi în practica lui şi crezi că predă excepţional şi ajungi într-un grup 
mare de oameni, să zicem mulți învățători mari şi toţi îl acuză pe acela că nu aşa se 
face şi nu aşa trebuie şi chiar dacă tu, până atunci, l-ai slăvit şi l-ai lăudat şi ai zis 
că extraordinar de bine lucrează cu copiii, ajungi să crezi că s-ar putea să greşească 
omul ăsta. Se ridică în mintea ta, aşa cum Lenin spunea: “Murdăriţi, murdăriţi, 


murdăriți, că ceva tot rămâne!” [expresia originală este: „Calomniaţi, calomniaţi, 
ceva tot va rămâne!” şi aparține lui Beaumarchais, doar că Lenin şi toți ticăloşii ca 
el, mai mari sau mai mici, au practicat-o cu tragic succes, n.n.]. Adică: mințiţi cât 
se poate de mult, că ceva tot se păstrează, aşa cum auzim de cel mai drag om, de 
părinţii noştri, de fraţii noştri, de cei din familia noastră, că cineva îi mânjeşte mult 
timp sau mai mulţi oameni îi mânjesc cu cuvinte de ocară, cu lucruri grele, pe care 
tu personal ştii că nu se poate să le fi făcut omul acesta, că tu ai fost cu el atunci 
când el era acuzat că nu ştiu ce prostie a făcut şi atât de mult îl mânjesc ceilalți, 
încât, totuşi, mintea ta începe să se îndoiască şi să-şi pună întrebarea: <Dar nu 
cumva s-ar putea să fie ceva?> sau, dacă eşti sigur că nu e aşa, tot rămâne un 
întuneric legat de omul acela în mintea ta, o îndoială. 


Ei, să ştiţi că aceste lucruri s-au întâmplat şi cu apostolii, adică s-au tulburat şi ei. 
Aşa s-au tulburat şi când EI le-a zis: De nu va mânca cineva Trupul Meu şi nu vă 
bea Sângele Meu, nu are viaţa veşnică în el. Şi ei au zis: Cum să mâncăm Trupul 
Tău şi cum să bem Sângele Tău? Şi mulţi dintre ucenicii Săi au plecat tulburaţi, ca 
şi iudeii din jur, şi EI le-a spus celor care au rămas: Nu plecaţi şi voi? Nu plecăm. 
Nu înţelegem, dar Tu ai cuvintele vieţii celei veşnice, a zis Petru. Deci şi atunci au 
fost momente de tulburare. 


Și ei au întrebat aşa, ironic, nu gândindu-se la filosofia reîncarnării. Şi Mântuitorul 
le spune: Nici el, nici părinţii lui n-au păcătuit, ci ca să se arate prin el slava lui 
Dumnezeu. Şi a scuipat jos şi a făcut tină, lut şi a pus în locurile goale din ochi şi 1- 
a zis: Du-te şi te spală la scăldătoarea Siloamului şi acela s-a dus. Gândiţi-vă ce a 
fost în mintea lor, ce a fost în mintea multora dintre fariseii care, probabil, ieşiseră 
în poarta Templului să vadă ce face Acesta, că spoieşte cu nămol ochii unui orb. Îl 
mai şi trimite undeva departe. Câtă îndoială a fost şi în inimile apostolilor şi 
îndoială şi mai mare în inimile celor care se certaseră cu EI în Templu şi bietul orb 
şi el, probabil [luat în] râs de unii pe drum, că <Ce-ai făcut?> <Pe unde-ai 
dormit?> <Te-ai îmbătat?>, cine ştie ce lucruri a auzit şi el, totuşi, cu toată această 
ruşine şi cu toată această temere că poate îşi bate joc de el Acest Om despre Care 
auzise vorbe rele de la farisei şi cărturari şi, totuşi, s-a dus şi s-a spălat la 
scăldătoarea Siloamului şi a venit văzând. 


Și dintr-o dată s-au lămurit şi apostolii şi cei care stăteau în pridvorul Templului 
văzând ce face Acesta, pentru că dintr-o dată cuvintele Lui, Eu sunt Cel Ce sunt, 
Eu dinainte de Avraam am fost, Eu sunt Cel Ce sunt, începeau să se adeverească. 
EI este Dumnezeu, Cel Ce ne-a făcut din lut cu mâinile Lui şi aşa cum atunci, 
oarecând, luând pământ ne-a făcut pe noi, acum a luat tot aşa lut şi a pus în ochii 
aceia goi şi s-au făcut ochi, că aşa a poruncit El să se facă şi s-a făcut. Cine voia să 


vadă vedea. Orbii cu sufletul deschideau ochii să înţeleagă că Acesta este 
Dumnezeu, n-a minţit! Cine poate face aşa ceva decât Dumnezeu? Orbul însuşi a 
recunoscut asta şi a zis: Aşa ceva nu s-a auzit în veci! Dacă n-ar fi Dumnezeu cu 
EI, n-ar putea să facă asta! — n-a zis că e Dumnezeu, i-a fost prea greu să zică, nu 
ştia ce să zică — dar dacă Dumnezeu n-ar fi cu Acest Om, nu ar putea în vecii 
vecilor, pentru că numai Dumnezeu poate să facă aşa ceva! Asta voia să spună 
omul: Numai Dumnezeu poate să facă, nimeni altcineva nu poate să facă ochi, care 
sunt, poate, cele mai fine organe de simţ ale omului, greu de făcut. Şi au crezut, 
dacă voiau să se clarifice, şi din Templu, şi orbul, şi ucenicii, care erau tulburaţi. 
Pentru asta a făcut Dumnezeu ochii atunci orbului, spre folosul multora, nu numai 
pentru orbul acela, deci nu era numai o milă pentru orb, ca <Sărăcuţul de tine...!>, 
nu! Ci era pentru ca să deschidă ochii sufleteşti cei veşnici ai apostolilor şi ca să le 
mai dea un motiv fariseilor şi cărturarilor, să nu zică: <Păi numai a venit şi ne-a 
spus şi noi în vorbă L-am învins!>, <Ce ne spui nouă? Nu se poate aşa ceva, calci 
Legea!> şi s-a împlinit acelaşi lucru sau acelaşi cuvânt pe care Dumnezeu îl făcea 
oricum, când zice: lar apostolii mergeau şi propovăduiau şi Dumnezeu mergea în 
urma lor şi întărea cuvântul lor prin minuni mari. Deci Dumnezeu Şi-a întănit 
cuvântul prin minuni. 


Minunile pe care le face Dumnezeu sunt, într-un fel sau altul, o întărire a 
cuvântului. Adică în primul şi în primul rând, Dumnezeu spunea cuvântul care 
tămăduieşte sufletul şi îl face pe suflet nemuritor, îl înviază, îl ridică din moarte, şi 
după aceea venea şi dăruia tămăduirea trupului. Nu invers. În general, aşa a făcut 
Dumnezeu şi spre întărirea cuvântului, că ce folos că vedea acel om, că ce folos că 
se minunau aceia că vede omul acela sau că a început să vadă, dacă nici el şi nici 
ceilalți nu se întorceau spre Dumnezeu şi pierdeau viața veşnică. N-aveau nici un 
folos. Adică pentru încă 20-30 de ani trăiţi în păcate şi în negură şi în întuneric n- 
aveau nici un folos. Şi Dumnezeu voia să-i câştige pe aceşti oameni pentru 
veşnicie. Asta vrea Dumnezeu! Vrea să ne câştige pe noi, să ne pescuiască din 
apele morţii, să ne mute în apele vieţii, în iezerul de cristal al Împărăției Cerurilor 
şi noi nu vrem să ieşim din nămolul cel adânc. Și încearcă să ne pescuiască cu 
cuvinte meşteşugite şi cu undiţe bine alese, toate adevărate, şi omul nu se lasă 
prins. 


Și aş mai vrea să tragem o învăţătură din ce s-a întâmplat cu acest orb. Ştiţi că 
multe dintre minunile, dintre lucrările pe care Dumnezeu le face cu noi, se 
întâmplă asemenea cum s-a întâmplat cu orbul acesta. Multe. Aş putea da multe 
exemple de vindecări, de oameni care s-au vindecat şi care s-au vindecat în primul 
rând sufleteşte, au făcut ascultare desăvârşită şi au urmat cuvântul lui Dumnezeu 
şi după aceea au primit şi binecuvântarea, şi însănătoşirea trupească. De multe ori, 


Dumnezeu aşa ne încearcă. De fapt, pe orb aşa l-a încercat Dumnezeu, i-a fost 
încercată puţina credinţă. 


Dumnezeu nu face aceste minuni fără participarea şi credinţa omului, cât de puţină, 
cât de mică, măcar de ascultare. Aşa cum ascultarea lui Petru de pe corabie, obosit 
şi plictisit, în noaptea când a pescuit fără să prindă nimic şi totuşi a ascultat şi [...] 
după aceea s-a mai dus şi la adânc şi a mai aruncat şi mrejele şi a făcut toată 
ascultarea până la capăt — deşi el era pescarul şi ar fi putut să zică: <Lasă-mă...> — 
dar a făcut ascultare până la sfârşit şi a răbdat şi prin aceasta s-a câştigat veşnic 
Apostol al lui Dumnezeu, marele Petru de mai târziu, ascultare fără de care era un 
necunoscut acum, tot aşa Dumnezeu ne trece şi pe noi prin nişte mici încercări 
înainte de a ne da mari daruri. Ca şi cum ne-ar întreba sau ne-ar testa, să vadă dacă 
avem puţină credinţă în el. 


Când cereţi lucruri — mari sau mici chiar — să vă aşteptaţi nu la mari încercări, de 
multe ori mici încercări, dar pe care le pierdem de multe ori, le cădem. Este o mică 
încercare cea care ni se pune atunci. Eşti într-un necaz, să zicem, într-o boală, eşti 
bolnav. Tu ceri ajutorul: <Doamne, dă-mi, ajută-mă, ajută-mă!> şi Dumnezeu 
atunci îţi scoate în cale pe altul, care şi el e bolnav, poate de o boală mult mai mică, 
sau cu un necaz mult mai mic sau, poate, asemănător cu tine. Şi tu, dacă treci 


nepăsător pe lângă el, zicând: <Ce treabă am eu cu asta? Ce-mi pasă mie de acesta? 
Acesta n-are nici o boală faţă de mine!>, şi vezi numai de necazul tău şi de boala ta 
şi de suferinţa ta şi strigai în continuare şi uiţi de boala şi de suferinţa celuilalt, cazi 
acest test. 


Să urmăriţi cu atenție când vă îmbolnăviţi, când vi se ia, vi se fură, când sunteţi 
vorbiţi de rău şi vă rugaţi lui Dumnezeu să vă scoată din toată vorba de rău, să 
îndrepte iar lucrurile, să vedeţi că Dumnezeu vă încearcă, de multe ori cu aceleaşi 
încercări şi cu aceleaşi ispite cu care aţi fost încercaţi şi voi, adică vine un alt om 
cu necazul lui, cu durerea lui şi, dacă tu nu-l bagi în seamă, dacă tu-l treci cu 
vederea, te încearcă Dumnezeu cu puţină credinţă, te pune să dai mărturie în faţa a 
doi-trei oameni şi tu, de ruşine, taci, dar după aia: <Doamne, ajută-mă, dă-mi, 
drege-mi!>, nu-ţi va da sau îţi va da, dar cu mult mai multă greutate sau îţi va da 
aşa, din milă, dar nu vei simţi din darul pe care ţi-l dă Dumnezeu bucuria şi lumina 
aceea pe care le simţi atunci când participi şi tu puţin. Atunci darul lui Dumnezeu e 
dat desăvârşit, plin, şi dă şi pe dinafară. Darul lui Dumnezeu aşa şi este. Atunci 
când noi cârtim, spunem cu jumătate de măsură şi facem puţin din câte ne încearcă 
Dumnezeu... 


Te duci într-un pelerinaj mare, atunci îţi scoate în cale Dumnezeu un om necăjit 
care şi-a pierdut atunci ceva. Şi tu zici: <N-am timp acum, nu-i vreme, îmi pare 
rău, domnule!> Şi nici măcar o vorbă bună sau ceva, să-l ajuţi cu ceva. Nu vei avea 
folosul pe care l-ai fi avut dacă făceai acel bine. 


Nu avem timp să spunem câte întâmplări sunt din Vieţile Sfinţilor şi câte au primit 
aceşti sfinți pentru că s-au oprit la vremea cuvenită şi au stat puţin să ajute pe 
cineva sau câte milostiviri au primit de la Dumnezeu. Deci de cele mai multe ori, 
cărarea lui Dumnezeu spre milostivire este prin aceste mici încercări. 


De pildă, să zicem că pleci într-un pelerinaj la Ierusalim; e ca un drum mare, larg, 
de binecuvântări. Zici: <Uite, mă voi duce pe el şi voi avea odihnă, voi descoperi 
toate locurile acelea minunate!> şi, la un moment dat, Dumnezeu îţi arată o cărare 
pe margine, zice: <Da, dar acum uite, ia-o puţin pe margine, uite-l pe omul ăsta 
necăjit! Vei reveni la autostrada mare spre Ierusalim, acum 1a-o pe margine şi 
vorbeşte puţin cu omul ăsta, ajută-l! Dacă faci aşa, vei avea binecuvântare 
desăvârşită şi folos mare şi în cele ce vei face mai târziu. Dacă nu vei face asta, nu 
numai împotriviri, greutăţi, luptă, ispite, necazuri, încercări...> Dar toate au şi ele 
folosul lor, nu le face Dumnezeu sau nu le îngăduie ca să ne fie nouă rău, să ne 
învăţăm minte, aşa, ca un fel de pedeapsă. Şi toate acestea, cumva, parcă ne trezesc 
şi pe noi, acestea parcă ar trebui să ne trezească la durerile celui care strigă şi el, de 
acolo, din margine şi noi nu l-am băgat în seamă atunci când strigă. 


De pildă, marile daruri din viaţă Dumnezeu le dă în funcţie de aceste milostiviri. 

- am Spus de multe ori această 
întâmplare, dar mă bucur să o spun, pentru că e o minune mare - era un om 
necunoscut, n-ar fi avut nădejde vreodată şi nici nu-şi dorea să ajungă patriarh 
al Romei, el fiind un simplu monah într-un Schit mic cu câţiva monahi. Şi 
schitul era în casa lui. Oameni simpli, nu-şi doreau mult, îşi doreau o petrecere 
cât mai în asceză, cât mai curată, cât mai apropiată de Dumnezeu. Şi el, într-o zi, 
a primit de trei ori pe cineva, un corăbier care-şi pierduse navele pe mare şi de 
trei ori l-a ajutat cu cât a putut. Cu cât a putut, l-a ajutat. Și nici a treia oară 
când a venit acel corăbier necăjit nu l-a repezit cu asprime, n-a fost aspru cu el, 
nu l-a batjocorit, nu l-a vorbit de rău, ci l-a ajutat cu cât a putut. Mai târziu 
devine papă al Romei şi obişnuia să invite duminica la masă săraci, aşa obişnuia 
el, aşa a obişnuit mult timp, ca mulți alți mari Sfinţi. Şi printre săraci l-a văzut 
într-o zi pe acel corăbier! Şi i-a zis: <Rămâi puţin!> după ce s-a terminat masa, 
<Să mai vorbim! Ce faci?> Şi la sfârşitul mesei acel om şi-a schimbat chipul şi a 
devenit înger al lui Dumnezeu şi a zis: SȘi atunci şi acum, eu am fost îngerul lui 
Dumnezeu. Am venit Să te încerc şi, pentru că ai trecut această încercare şi 


inima ta nu s-a învârtoşat, nu s-a mâniat, nu s-a revoltat împotriva lui 
Dumnezeu, nici a omului aceluia, Dumnezeu atunci, atunci când ai dat tu, în 
ziua aceea, a hotărât că tu vei fi patriarhul Romei.> Și au trecut de atunci 10 ani 
până a devenit patriarhul Romei. 


De multe ori, aceste gesturi care par, cum zice românul: „De dai, n-ai”, „De faci 
bine, eşti prost” şi altele, sunt nişte prostii, de fapt! Astea sunt prostiile! şi, de 
multe, ori, când faci acel bine, în lipsă fiind, rămâi şi mai în lipsă şi nu primeşti 
binele aşa cum am vrea noi, [adică să] dai şi repede [să] primeşti înapoi destul. Şi 
faci tot felul de lucruri, îi îngădui ceva cuiva, taci în faţa cuiva care devine şi mai 
autoritar şi mai răutăcios, face şi mai pe deşteptul, şi zici: <De ce-am tăcut? 
Trebuia să-i zic câteva şi gata!> Şi totuşi ai făcut-o pentru Dumnezeu. Toate 
acestea care păreau nefolositoare atunci, mai târziu vor fi. Dumnezeu nu le uită pe 
acestea, nu le uită, unul nu uită dintre ele. Pe toate le ştie. Şi pentru acestea ţi se 
vor da ţie bătrâneşti lungi, de multe ori, înţelepciune măcar la vârstele înaintate, ca 
să poţi învăţa şi pe alţii, lumina inimii şi a chipului, moarte binecuvântată, creştină, 
multe, multe, pe care noi le tot cerem; dar dacă porunca aceasta de milostivire, de 
îngăduinţă, de iertare faţă de greşeală, n-o primim, atunci vedem că nici acelea nu 
ni se dau, sau ni se dau, dar într-o măsură aşa, parcă aşa cum am făcut şi noi. Şi 
moartea noastră e şi cu durere, dar şi cu bucurie, şi viața noastră e şi cu multe 


dureri şi cu câteva bucurii, aşa cum i-am dat şi noi lui Dumnezeu, aşa, scăpătat, din 
când în când, când am putut, când am vrut. 


ŞI invers, pentru cei care primesc cuvântul lui Dumnezeu şi se ostenesc, chiar dacă 
acum sunt văzuţi ca proşti, ca necunoscători, ca pierzători de vreme, pierzători de 
suflet, de timp, nu sunt buni manageri, nu sunt buni să-şi chivernisească puţinul de 
acum, că nu aşa trebuie făcut şi poate sunt vorbiţi de rău de mulţi şi chiar de 
familia lor de multe ori, aceştia vor căpăta mare dar de la Dumnezeu. 


Aşa cum PER RING CEI ilOSti, prăznuit chiar în ziua naţională a 


României, pe 1 decembrie, avea mare dragoste să dea, să ajute. Şi toţi, la un 
moment dat, îl vedeau ca pe un prostuţ, aşa. Prea mult dădea şi prea mult ajuta 
pe toți necăjiţii, nu neapărat celor care făceau profesie din cerşetorie, celor pe 
care-i simţea din apropiere, el împărțea cu altul, cu familia care avea mai mulți 
copii, făcea aceste gesturi extraordinare. Şi a ajuns să-şi dea şi ultima vacă şi 
ultimul cal, pentru că o vreme, ani şi ani, îi înmulțea Dumnezeu neîncetat 
avuția, cu cât dădea mai mult, el avea mai mult. De la o vreme, n-a mai înmulţit- 
0. Şi a ajuns să-şi dea şi ultimele lui animale, şi tot, şi familia i-a devenit duşman 
şi l-au urât şi aproape l-au dat afară din casă, ajunsese să mănânce undeva 
afară, singur, pentru că părea duşmanul casei, care dă ultimele lucruri bune. Şi 


aşa a făcut Dumnezeu că fiul împărătesei Irina, Sfânta Irina, care a făcut al 
şaptelea sinod ecumenic împotriva iconoclaştilor, Constantin al IX-lea, fiul ei, 
căuta prinţesă, şi n-a vrut Să-şi ia dintre cele care erau deja de neam nobiliar, ci 
a vrut să-şi ia din popor pe cineva cu inimă bună şi credincios şi au trimis prin 
tot imperiul să caute, de vor găsi fată cuminte, cum se cuvine în toate cele, mai 
ales cu credinţă mare, şi ultima lui îndrăznire în faţa familiei, când a auzit că au 
venit doi trimişi împărăteşti şi n-aveau unde dormi în sat, a zis: „Vreţi, nu vreți, 
eu îi găzduiesc la noi.” şi i-au găzduit acolo, şi aceia ce să zică, de faţă cu 
trimişii imperiali, şi a pus pe fiica lui: „Slujeşte la masă, dregi, faci, ultima găina 
0 tăiem şi i-o dăm acestuia!” Și aşa a făcut şi aşa impresionați au fost de buna 
creştere a fetelor pe care le avea, şi mai ales a uneia dintre ele, încât au zis: 
„Aceasta este!” Și a ajuns Filaret cel milostiv să fie la curtea împăratului şi 
împăratul, văzându-l ce milostiv e, i-a dat neîncetat avuţii din care putea să dea 
oricât şi să nu se termine niciodată. Și nu se terminau, că era avuţia Bizanțului, 
care pe vremea aceea era cel mai bogat imperiu. Şi a murit într-o mănăstire în 
Constantinopol, cinstit cu mari daruri de la Dumnezeu şi povestesc cei de după 
el că se rugau lui mai ales cei care aveau zgârcenie sau nu puteau da şi-l vedeau 
parcă ar fi Stat la umbra florilor din Împărăţia Cerurilor, în dreapta lui Hristos, 
primindu-i şi chemându-i acolo, trecându-i peste podul cel subţire care ducea 
spre Rai şi el îi ţinea de mână şi le zicea: „Haideţi, fraţilor!” 


Aşa binecuvântează Dumnezeu pe cei ce ajută, pe cei ce întăresc, pe cei ce sunt 
binevoitori, care acum par nevolnici, păcătoşi, dar mai târziu vor fi binecuvântaţi. 
Amin. 


Predici la Vindecarea orbului din naştere: S-au înmulţit minciuna şi 
întunericul şi în noi, cei care ne numim popor creştin şi ortodox. Sunt mulţi 
cei ce lucrează cele ale minciunii, cei ce trădează 


Extras dintr-un cuvânt al Pr. Ciprian Negreanu pentru Duminica Orbului, 
rostit Duminica a 4-a după Paşti (2014): 


“[...] lar a cincea Duminică |după Inviere], este Duminica orbului. Aceasta 
vorbeşte de învierea celor care se cred în credinţă, a celor care trăiesc credinţa 
tradiţional, [dar] formal şi li se pare că fac destul pentru Dumnezeu. 


Ce însemnau orbii, cine sunt orbii? Mântuitorul zice: Am venit ca orbii să vadă şi 
cei cărora li se pare că văd să nu mai vadă. 


Iar fariseii au zis: Nu cumva noi suntem cei care zicem că vedem? 


Şi Mântuitorul zice: [“Dacă aţi fi orbi n-aţi avea păcat. Dar acum ziceţi: Noi ve- 
dem. De aceea păcatul rămâne asupra voastră”] 


Adică ei credeau că văd şi erau foarte convinşi că ştiu bine ce trebuie să facă şi 
tocmai pentru aceea erau orbi, iar cei care cu adevărat se socoteau că erau orbi, şi 
se smereau, şi cereau ajutorul lui Dumnezeu, Dumnezeu le dădea vederea. Aceasta 
este învierea şi neîncetata înviere a celor care sunt în Biserică, care nu trebuie să 


se piardă în formalism, nu trebuie să se piardă în părerea de sine, în ideea că 
ştiu ei ceva, că de acum cunosc ei şi ştiu și L-au categorisit pe Dumnezeu și L-au 
etichetat şi ştiu ce-l trebuie lui Dumnezeu și ce să-l facă... Nu ştii nimic, nu ştim 
nimic! 


XR 


Când un avva mare din pustia Egiptului, care făcuse fapte de osteneală trupească 
şi de asceză sufletească cum nimeni nu făcuse, pe patul morţii trei zile a stat cu 
ochii pironiţi în perete, înfricoşați. 


Și i-au zis: „Avva, de ce ţi-e frică? Ai făcut atâtea fapte bune...! Mergi cu pace la 
Dumnezeu.” 


Printre altele lua leproşi şi îi îngrijea până la moarte, el îi purta în spate, îi 
îngrijea... Deci omul făcuse şi fapte bune trupeşti, şi fapte bune sufleteşti. 


Iar acel avva a zis: ,,Nu, fraţilor, că nu ştiu eu judecata lui Dumnezeu”. Nu-L 
cunosc eu pe Dumnezeu ca să zic: “Da, am făcut Ţie ale Tale, sigur intru la Tine, 
întinde braţele să intru să mă îmbrăţişezi! ” 


N-avea încrederea asta. Lui Dumnezeu Îi place această neîncredere a omului în 
sine, nu această mândrie, această băţoşenie care, de fapt, întăreşte sufletul şi îl 
transformă într-un lemn uscat; iar smerenia şi blândeţea acelea pe care le avea 
Mântuitorul - Luaţi aminte la Mine, că sunt blând şi smerit cu inima - le iubeşte 
Mântuitorul. Și smerenia acestui om care zicea: „Nu ştiu” era mult mai plăcută lui 
Dumnezeu şi era, de fapt, cel mai înalt rod pe care-l câştigase acel om. Nici 
minunile pe care le făcuse nu erau un aşa de mare rod, nici ascezele, nici îngrijirea 
bolnavilor, nimic, doar această smerenie. Căci pe cei smeriți Dumnezeu îi înalță şi 
celor mândri le stă împotrivă. 


Înfricoşător cuvânt: le stă împotrivă. Vreţi să-L aveţi duşman pe Dumnezeu? 
Mândriţi-vă. Cine vrea să stea cu Dumnezeu faţă către faţă împotrivă? Cine poate 
face ceva împotriva lui Dumnezeu? Că în mâna lui suntem şi înfricoşător lucru este 
să fii în mâna Dumnezeului Celui Viu. 


Aşa că, dacă vrem să-L avem pe Dumnezeu apropiat, umăr lângă umăr, ajutător în 
toate, smerenia este singura cale. Nu este nici o altă cale. Nici o altă cale!“ 


Predici ale Arhim. Nichifor Horia (laşi, “Sfinţii Trei Ierarhi”) la Vindecarea 
orbului din naştere (2010, 2012): “Dumnezeu are un dialog cu fiecare om, 
oricât de nebăgat în seamă sau de neputicios ar fi...” 


“Câţi dintre noi credem mai mult în Hristos decât în propria noastră capacitate de a 
ne chivernisi, de a ne organiza viaţa altfel decât ne-o dă Dumnezeu?” 


“Hristos a înviat! Ne apropiem de Praznicul Înălţării care va fi joia aceasta, este 
ultima Duminică în care începem cuvântul Evangheliei spunând Hristos a înviat! 
Hristos a înviat şi lumina Învierii lui Hristos a strălucit şi celor care au crezut, şi 
celor care n-au crezut în Înviere. 


Aici, pe pământ, vedem că adevărul este amestecat cu minciuna şi lumina cu 
întunericul. Vedem adeseori minciuna biruind asupra adevărului, întunericul 
căutând să cuprindă lumina din om în noi înşine şi în jurul nostru. Vedem atâta 
minciună Şi în jurul nostru, noi, care ne numim popor creştin şi ortodox. Noi, care 
în recensăminte şi statistici peste 80% ne mărturisim a crede în Dumnezeu drept, 
că asta înseamnă ortodoxia, „dreapta credinţă”. Dar, tot în acest popor, mulțime de 
avorturi, mulțime de minciuni, oamenii sunt descurajaţi şi deznădăjduiţi de mai- 
marii lor, de vecinii lor, chiar de fraţii, ginerii şi părinţii lor, pentru că s-a înmulțit 
minciuna şi a biruit întunericul. 


lată, aceasta a fost dintotdeauna şi Hristos, pogorându-Se pe pământ, S-a pogorât 
când lumea încă bâjbâia în întuneric şi, poate, mai adânc decât acum, încât nici o 
nădejde nu se vedea de nicăieri. Noi, astăzi, ştim că Hristos a înviat şi mărturisim 
şi ştim că este Judecată şi ştim că Învierea lui Hristos are putere asupra morţii. Nu 
toți avem puterea să trăim statornic în lumina acestei credinţe pentru că aici, în 
timp, noi suntem supuşi schimbării şi omul pendulează adeseori între adevăr şi 
minciună, între lumină şi întuneric. Hristos a venit ca să ne dea puterea să fim 
statornici în adevăr, în cele ale luminii. Sunt mulți cei ce lucrează cele ale 
minciunii, cei ce trădează pe prietenul lor, pe Dumnezeul lor, dar, în primul rând, 
se trădează pe ei înşişi, dar, iată, aceştia sunt nefericiţi în adâncul lor şi însăşi 
nefericirea lor se adânceşte pe măsură cei ei se statornicesc în cele ale răului. 


Dar, de multe ori, chiar cei ce credem cele ale adevărului, cele ale luminii, nu avem 
puterea să mărturisim până la capăt, adeseori fiind biruiţi de propriul nostru 
egoism, de comoditate, de lene, de îndulcirea de sine, de părerea de sine, de dorinţa 
de a fi slăviţi şi noi de oameni câtuşi de puţin, dacă nu la fel ca şeful meu sau ca 
mai-marele meu, măcar asemenea lui sau asemenea altora la fel ca el. lată că, 
pentru slava omenească, pentru confort, pentru o anume plăcere, oamenii fac 


compromisuri de la Adevăr şi de la Lumina pe care o mărturisesc în adâncul lor, 
alegând cele ale întunericului, cele ale minciunii. 


Şi vedem că Hristos Însuşi, Dumnezeu adevărat, venind pe pământ, nu a căutat să 
impună adevărul într-un chip autoritar, dur, ci tot cel ce a avut ochi de priceput şi 
de văzut a înţeles, cel a avut urechi de auzit a auzit, dar pe toate Dumnezeu le-a 
vestit. Cele ce le alegem în această viaţă ne îndreaptă, la ieşirea de această viaţă, 
spre cele pe care acum doar le intuim, dar care sunt desăvârşite, spre lumină sau 
întuneric, spre adevăr sau minciună, spre Împărăţia Cerurilor sau dincolo de 
Împărăţia Cerurilor, unde nu este Dumnezeu și unde omul despărţit de Dumnezeu 
nu mai poate avea părtăşie cu El. Dumnezeu vine şi li se descoperă oamenilor şi ne 
spune: Veniţi şi luaţi jugul Meu, că e uşor. Învăţaţi-vă de la Mine, că sunt blând şi 
smerit cu inima. 


Câţi dintre noi Îi urmăm statornic şi cu credinţă? Câţi dintre noi credem mai mult 
în Hristos decât în propria noastră capacitate de a ne chivernisi, de a ne organiza 
viaţa altfel decât ne-o dă Dumnezeu? Minţind pe ici, pe colo, dând şpagă acolo 
unde trebuie, făcând un avort dacă al patrulea sau al cincilea copil mă împiedică de 
la ceea ce cred cu că este mai confortabil. Câţi dintre noi credem că Dumnezeu 
poate fi un adevărat şi drept “Manager” al vieţii noastre, că Dumnezeu într-adevăr 
ne poartă de grijă şi că nimic nu se întâmplă fără ştirea Lui? 


În Evanghelia de astăzi am auzit că Hristos S-a numit pe Sine Însuşi Lumina lumii 
şi este şi S-a descoperit a fi Lumină a lumii şi prin această întâmplare minunată 
când a deschis ochii unui orb din naştere. Nu putem acum să înţelegem un 
diagnostic al acelui orb din naştere, că poate nu avem nerv optic, că poate nu avea 
deloc glob ocular, oricum, înţelegem că medicii acelei vremi nu putuseră în nici un 
fel să se apropie de boala lui şi să-l vindece. Şi acel om cerşea. Nimeni dintre noi 
nu-şi doreşte să fie cerşetor, să trăiască din mila celorlalți, umilindu-se, nimeni 
dintre noi nu-şi doreşte să fie orb, chiar de-ar fi sărac. 


Şi de aceea, când Apostolii Îl întreabă pe Hristos: De ce pătimeşte acesta? A 
păcătuit el sau părinții lui?, Hristos le spune: Nici el, nici părinții lui, ci ca să se 
arate în el slava lui Dumnezeu. 


Ne întrebăm, firesc: de unde acest chin pentru acest om, să-şi petreacă aproape 30 
de ani din viaţă, o vreme îndelungată, orb şi cerşind mila celorlalți? Pare aceasta a 
fi aproape o nedreptate, că omul acesta, iată, avea să-şi ducă un chin. Cum să 
împăcăm aceasta cu spiritul nostru de dreptate, când în adâncul nostru simţim că 
doar pentru cele ce greşim să fim pedepsiţi, doar pentru cele ce am minţit să fim 


pedepsiţi, doar pentru cele ce am păcătuit să fim certați şi mustraţi, iar pentru cele 
ce am făcut bine, dacă s-ar putea, să fim lăudaţi şi arătaţi în faţă ca fiind vrednici 
de cele ce am făcut? 


Nu ni se spune că orbul ar fi făcut ceva rău, dar însăşi răbdarea lui de a fi cerşit, de 
a nu fi cârtit pentru ceea ce trăia este o răbdare care ni se descoperă tuturor ca fiind 
îmbunată şi mângâiată de Duhul lui Dumnezeu, pentru că Dumnezeu nu rămâne 
dator, cu fiecare are un dialog, chiar şi cu acel orb, chiar şi cu acel cerşetor cu care 
poate nu mulţi stăteau de vorbă. Îi dădeau un bănuţ, unii din milă, alţii din silă, alţii 
poate mustrându-i conştiinţa, ştiind că aşa cere Legea, să fii milostiv, dar poate 
puţini stăteau de vorbă, puţini voiau să ştie ce e în sufletul lui, cum petrece, şi el se 
obişnuise să nu vorbească mult, să nu fie întrebat mult. Poate chiar şi părinţii lui 
țineau mai puţin la a face pentru el ceva, că nici nu mai aveau ce face mare lucru, 
decât a-şi chivernisi propria lor viaţă, într-un fel. El îşi agonisea cele ale vieţii prin 
cerşit. 


Totuşi, spuneam că Dumnezeu nu rămâne dator. Noi nu cunoaştem mângâierea pe 
care Dumnezeu o dă celui infirm, celui orb, celui mut, celui ciung. Însuşi faptul de 
a nu putea lucra, de a nu te simţi util este un chin. Şi de aceea Dumnezeu ne cere 
nouă, celor ce suntem sănătoşi, celor ce suntem întregi la minte să-i ajutăm pe unii 


ca aceştia, pentru că Însuşi Dumnezeu Se îndatorează să îi ajute şi să îi mângâie pe 
ei. Şi toţi cei care ajutăm pe cel neputincios, pe cel orb sau pe cel orfan sau pe 
văduvă şi o facem cu gândul la Dumnezeu, toţi aceştia ne apropiem de lumină şi 
de adevărul lui Dumnezeu şi de inima lui Dumnezeu. 


lată că Hristos Se apropie de acest orb şi nu-l întreabă, ca pe alții: Voieşti să fu 
sănătos? Sau Care e necazul tău? pentru că însuşi statul lui acolo, la mila 
oamenilor, vestea acestea. Și spune că Hristos a făcut o pastă din pământ şi din 
scuipat, punând pe ochii lui şi spunându-i să meargă la scăldătoarea Siloamului, în 
Ierusalim. 


De ce a făcut aceasta? Nu putea Hristos, Care l-a chemat pe Lazăr numai cu 
cuvântul - Lazăre, vino afară! - să poruncească şi orbului să-şi vină întru cele ale 
vederii? Negreşit că putea. Aminteşte punerea ţărânei pe ochii orbului de actul 
creației, când Domnul l-a făcut pe om din pământ şi arătând că trupul, în 
funcţionarea lui, nu este tot. Este asemenea măgăruşului care poartă pe om, dar nu 
este mult mai mult. Trupul este cel prin care sufletul nostru, care, după ieşirea din 
trup va vedea cu adevărat pe Dumnezeu, trupul este cel prin care, în această viaţă, 
începem să ne facem alegerile; suntem cu Dumnezeu sau nu?; iubim mai mult 


lumina decât întunericul sau nu?; iubim mai mult adevărul sau minciuna atunci 
când ne este mai comod? 


lată că Dumnezeu vesteşte şi prin acest act că trupul acesta este pământ şi, cum 
spunea Apostolilor Săi, că trupul nu foloseşte la nimic adânc dacă nu ştie să 
urmeze sufletul şi dacă noi ascultăm mai mult de glasul trupului, de pofta lui, de 
legea lui. Şi, pentru aceea, Dumnezeu a închipuit în acest fel vindecarea, punând 
țărână pe ochii orbului şi trimiţându-l la Siloam. Şi vedem că orbul s-a dus. În 
mândria noastră parcă noi ne-am fi simţit jigniți: cum să pună pământ pe ochii 
mei? Și dacă aveam o rană. Cum adică să pună pământ pe ochiul meu? Dar nu 
poate altfel să fie vindecarea? De ce să mă duc tocmai la Siloam? Dar nu se poate 
altfel? Nimic din toate acestea în inima orbului, ci se duce la Siloam, scăldătoarea 
aceasta, Siloam însemnând „trimis”, el însuşi fiind trimis de Hristos, iar Hristos 
fiind trimis de Dumnezeu pe pământ, El Însuşi Dumnezeu fiind, ca să ne descopere 
cele ale vieţii, sensul adevărat al vieţii. 


Şi iată că orbul ÎL ascultă, merge la Siloam şi se vindecă. Şi oamenii dimprejur se 
minunează, pentru că era de negândit atunci ca un orb din naştere să fie tămăduit. 
Și pe bună dreptate încearcă să desluşească aceasta, mergând la autoritatea de 
atunci cea mai mare, la farisei şi la cărturari, cei care cunoşteau cele ale Legii, cele 
ale cuvântului. Şi aceştia, care se poticneau de faptul că Hristos vindeca sâmbăta, 
că făcea cele bune şi drepte sâmbăta, când Legea poruncea ca sâmbăta să fie zi de 
odihnă, aceştia nu numai că n-au înţeles, dar chiar cu vicleşug diavolesc au căutat 
să-l înşele pe om, spunând: Dă slavă lui Dumnezeu, noi ştim că Omul Acesta este 
păcătos. 


Începând cu un adevăr, aşa cum fac adepţii multor campanii publicitare sau în 
multe manipulări pe care le vedem la televizor sau pe [Internet] sau în alte locuri, 
când, lângă un adevăr, apare o minciună, pe care o înghițim cu totul, aşa cum 
peştele înghite, o dată cu râma, şi cârligul care are să-l omoare. 


Dă slavă lui Dumnezeu, noi ştim că Omul Acesta este păcătos. 


Și iată minune, că orbul acesta, care nu ştia carte, nu învățase ceva din limbajul 
manipulării sau din alte ştiinţe care să îi facă mintea abilă, omul acesta nu se lasă 
minţit. EI ştie că trebuie să Îi dea slavă lui Dumnezeu, dar nu acceptă faptul că Cel 
ce l-a tămăduit este păcătos. Şi spune: Dacă este păcătos, nu ştiu. Eu una ştiu, că 
am fost orb şi acum văd. 


Și cei ce voiau să se opună luminii şi adevărului până la capăt încearcă în fel şi 
chip să îl abată de la credinţa sa, de la înţelegerea sa. 


Și atunci orbul, care părea neştiutor şi disprețuit, le ţine o adevărată lecţie, 
spunându-le: lată că din veac nu s-a auzit ca cineva să deschidă ochii unui orb. 
Dacă ar fi fost păcătos, Dumnezeu nu L-ar fi ascultat pe EI, pentru că Dumnezeu 
nu-i ascultă pe păcătoşi. 


ŞI le spune: Oare şi voi vreţi să vă faceţi ucenici ai Lui?, le spune din inimă, pentru 
că el însuşi voia să-l fie ucenic, văzând această minune; dar aceştia se leapădă: 
Nu, noi suntem ucenici ai lui Moise şi pe Aceasta noi nu-L ştim de unde este. 


Insuşi orbul îi ceartă cu înţelegerea lui: Tocmai asta este minunea, că El mi-a 
deschis ochii şi voi nu şţiţi de unde este. 


Voi, care, iată, sunteţi puşi să fiți lumină oamenilor prin credinţa voastră, voi 
tocmai asta ar trebui să ştiţi, de unde este acesta care face asemenea minuni. 


Dar iată că aceştia n-au primit. În faţa evidenţei, în faţa adevărului, se leapădă. Şi 
vedem şi noi astăzi, în lumea noastră, cum oamenii stăruie în minciuna lor şi în faţa 


adevărului se leapădă şi nu-l primesc. Şi să ne rugăm ca noi înşine să nu ne lăsăm 
înţepeniţi în mândrie şi slavă deşartă şi părere de sine. Atunci când avem putere 
lumească, atunci când suntem cu cineva, să nu abuzăm în vreun fel cu puterea 
noastră, cu înţelegerea noastră, cu capacitatea noastră de a vorbi mai meşteşugit 
decât altul, punând minciună în locul adevărului şi punând întunericul mai presus 
de lumina cea adevărată. 


Hristos este lumina lumii şi ni S-a descoperit pentru ca noi să alegem cele ale 
luminii, pentru că, ieşind din această viaţă, omul nu mai are puterea de a-şi 
schimba alegerile. Tot ceea ce am ales în această viaţă ne determină într-un fel. 


Un om care a minţit tot timpul, 60-70-80 de ani să aibă, va fi înclinat spre 
minciună. Un om care a fost tot timpul iritat şi s-a ofensat şi a fost mândru şi a 
disprețuit pe toţi, anii trec peste el şi la 50-60-70 de ani rămâne înţepenit în 
disprețul lui şi nimic nu se schimbă. EI însuşi se chinuieşte pentru că nu ştie să se 
bucure, să aibă încredere în oameni, dar nimic în el nu se schimbă. 

Vedem coşmarul celor beţivi, care se amăgesc în beţia lor, căutând să refuze o 
realitate, căutând ca în beţie măcar să se vadă altfel decât sunt, de multe ori fiind 
agresivi față de ceilalți, pentru că ceilalți sunt oglinda faptului că el greşeşte şi 
refuză. 


lată, dar, că omul poate rătăci în viaţa această până la sfârşit şi Dumnezeu a pus 
capăt acestei rătăciri. Dar ne învaţă să înţelegem că la acest capăt nu mai este 
alegere şi că cele pe care le-am lucrat în această viaţă ne vor uni cu Hristos Lumina 
lumii şi adevărul sau ne vor îndepărta de EI, acolo unde ştim că este întunericul cel 
mai dinafară, întunericul din care lipsesc iubirea, dragostea şi adevărul. Şi pentru 
că înfricoşător este acest moment al ieșirii sufletului din trup, pentru că 
înfricoşătoare vor fi clipele acestea pentru noi, Evanghelia ne pune în faţă cum să 
trăim această viaţă ca să nu greşim, ca să nu ne îndepărtăm de adevăr şi de lumină. 


Acei cărturari au stăruit în minciuna şi în întunericul lor şi au stăruit până la a-L da 
pe moarte pe cel nevinovat, pe Dumnezeu Cel întrupat pentru a-l vindeca pe om. 
Au stăruit până acolo nu pentru că până într-acolo are putere răul, ci pentru că 
Dumnezeu în nici un chip nu a venit ca să-l silnicească pe om. Nu-i silniceşte 
omului alegerea, dar îi vesteşte că alegerea lui înseamnă viaţă sau moarte, precum 
lui Adam şi Evei le-a vestit că porunca pe care le-a dat-o înseamnă viaţă sau 
moarte. Nu a silnicit Dumnezeu în nici un fel pe Adam să aleagă porunca Lui sau 
nu, nici pe Eva; dar cele pe care le-a vestit s-au împlinit şi vedem pribegia în care 
suntem, suferința de care spune Sfântul Apostol Pavel că toată suflarea se 
chinuieşte cu suflare negrăită. 


Prin Evanghelia de astăzi şi prin cuvântul lui Dumnezeu Domnul ne cheamă să 
ştergem ferestrele sufletelor noastre ca lumina să pătrundă în noi şi, prin noi, mai 
adânc în lume. Să ştergem păcatele noastre și vicleşugurile noastre, ca să nu ne 
aflăm bâjbâind în întuneric. Să fim statornici în credinţa în Dumnezeu, pentru că El 
poate să vindece tot gândul nostru aplecat din tinerețile noastre spre rău, rău pe 
care Sfinţii Părinţi l-au descoperit într-o luptă atât de meşteşugită prin lene, 
întristare, lăcomia pântecelui, curvie, iubire de arginţi şi toate celelalte gânduri ale 
răutăţii care luptă cu fiecare din noi. 


Ne rugăm Domnului întru această zi, când ne pune în faţă lumina şi întunericul, 
adevărul şi minciuna, să luptăm plini de credință şi neşovăielnici de a rămâne 
statornici în alegerile cele bune, precum orbul şi noi să ne închinăm Lui cu 
credinţă: Cred, Doamne! şi să ştim Cui ne închinăm. 


Să-i cerem lui Dumnezeu să vină în sufletele noastre şi să ne lumineze sufletele 
precum a luminat ochii orbului, astfel că încă din această viaţă, noi să cunoaştem 
nu confortul şi înţelepciunea acestei vieţi, nu legile acestei vieţi, care par într-un fel 
că chivernisesc cele ale lumii, ci să cunoaştem Legea lui Dumnezeu şi puterea Lui, 
să cunoaştem purtarea Lui de grijă şi că toate pe are le trăim au un rost în lumina 
Lui. 


Dumnezeu să ne ajute să ne întoarcem în această zi mai credincioşi, mai întăriți, 
mai iubitori de adevăr şi de lumină şi astfel să-L chemăm precum Apostolul, în 
ultima sa carte: Vino, Doamne lisuse! Amin“. 


Părintele Nicolae Tănase (2013) - Predică la Duminica a VI-a după Paşti, a 
orbului din naştere 


“Tubiţi credincioşi, iată-ne în sărbătoarea Duminicii Învierii, când noi continuăm, 
după aceste săptămâni, iată, de acum şase, să serbăm marele praznic al Învierii, ca 
în fiecare duminică, de altfel, dar mai ales, în această perioadă de 40 de zile după 
Paşti. Nu că după aceea încetăm acest praznic, ci, într-un chip deosebit, aceste 40 
de zile pentru noi sunt deosebite. Şi continuăm cu celălalt praznic, Înălţarea 
Domnului, şi continuăm cu celălalt praznic, Duminica Rusaliilor, dar şi perioada în 
care Biserica vine cu slujbele şi cântările ei, care amintesc şi prea măresc aceste 
mari praznice. 


[...] lar astăzi — pentru care şi motiv Părinţii Bisericii au ales că această Evanghelie 
să se citească astăzi — ne-a învăţat, deci această Evanghelie că orbi fiind, putem să 
vedem prin lumina Invierii lui Hristos. 


Şi, într-adevăr, putem observa cu noi înşine că adesea orbim şi adesea începem, cu 
puterea lui Dumnezeu, începem iarăşi să vedem. Orbim din pricina păcatului. 
Uneori ne naştem aşa, pentru că părinţii noştri, bunicii noştri, au lucrat răul în felul 


în care poate nici noi nu ştim cum. Dar este pentru noi dumnezeiescul Botez, este 
pentru noi Sfânta Spovedanie, este pentru noi Sfânta Împărtăşanie. Sunt toate 
Tainele Bisericii lucrătoare în sufletul nostru. 

Auzim mereu spunându-se cuvântul „har”, „harul lui Dumnezeu”. Nu înseamnă 
altceva decât puterea lucrătoare a lui Dumnezeu! Să ne lăsăm, iubiţi credincioşi, ca 
Dumnezeu cu puterea Lui să lucreze în noi şi va face o minune cu noi. 


Aţi auzit în Evanghelia de astăzi ce necredinţă din partea celor care erau prezenţi, 
ce necredinţă din partea celor care iscodeau, câtă anchetă a făcut cel care nu credea 
în Dumnezeu, ci care aveau o învăţătură de la Dumnezeu, dar nu şi iubirea lui 
Dumnezeu şi dragostea de oameni. 


Şi tot îl întrebau: 
<Dar cum de vezi?> 


<Uite văd!> 


<Bine, dar nu e bine să fii vindecat sâmbăta, că sâmbătă e ziua noastră de 
odihnă!>, spuneau iudeii. 


<Da, o fi aşa, dar eu văd! Eu nu pot să ştiu multe. Eu ştiu că eram orb şi acum 
văd!> 


Apoi au mers mai departe, şi anume au negat această minune şi au căutat 
îndreptățire la părinţii lui. 


Iar ei, fricoşi, au spus: 
<Noi nu ştim ce s-a întâmplat, cum s-a întâmplat... Noi ştim că l-am născut orb, 
dar restul... Intrebaţi-l pe el, este major, să răspundă!> 


Observaţi câtă lepădare când este vorba de Dumnezeu! Oare nu şi astăzi, din când 
în când sau adesea, noi ne lepădăm? Şi nu avem această putere să mărturisim 
minunile lui Dumnezeu? Şi care sunt minunile lui Dumnezeu? Sunt multe! Sunt 
nenumărate! Dar cea mai mare minune rămâne Sfânta Liturghie! Sfânta Liturghie e 
cea mai mare minune — şi de aici şi marele păcat al lipsei de la Sfânta Liturghie — 
adică prefacerea pâinii şi a vinului în Trupul şi Sângele lui Hristos. Adică 
cuprinderea nemărginitului de către noi, cei mărginiţi, în taina Sfintei Împărtăşanii. 
lată marea minune. 


Iată, avem aer spre răsuflare — aceasta este o minune! lată iarba câmpului, iată cele 
de mâncare nouă — acestea sunt minuni! lată felul în care Dumnezeu ne-a creat şi 
ne ţine pe noi — acestea sunt minunile lui Dumnezeu! Minunile lui Dumnezeu nu 
sunt numai învierile din morţi, vindecările..., ci toate aceste stări pe care noi le 
trăim! O minune a lui Dumnezeu este şi luminarea minţii noastre spre bine! Ne 
mirăm adesea de cei care fac răul şi, uneori, poate nu de ajuns, dar mulţumim lui 
Dumnezeu că nu ne-a adus în acea stare, în acea nenorocire de a lucra răul. 


Observaţi că, de multe ori, lucrurile stau altfel decât noi le vedem sau le simţim. 
De aceea de fiecare dată să ne rugăm ca Dumnezeu să ne lumineze mintea, adică să 
ne deschidă ochii! Printre noi nu e nici unul orb. Toţi dintre noi avem ochii 
trupului buni. Vedem. Dar câţi avem ochii minţii deschişi? Putem noi sesiza 
puterea lui Dumnezeu lucrătoare în noi? Atunci înseamnă că nu suntem orbi. 


lată, prăznuirăm sfinţi importanţi în viaţă şi în mântuirea noastră. lată pe Sfântul 
loan Rusul, un sfânt cu moaştele în Grecia, extraordinar prin minunile pe care le 
lucrează. lată, [deunăzi] l-am prăznuit pe sfântul necunoscut de la mănăstirea 
Neamţ. S-au descoperit acolo oasele, moaştele unui sfânt care se află acum în 
biserică, dar nu ştim ale cui sunt, în anul 1986. Pentru că oamenii încetaseră să mai 
vadă, atunci Dumnezeu le-a arătat şi oasele au ieşit din mormânt, se umfla aşa 
pământul şi pentru că regimul nu permitea adunătură de multă lume, mai ales cu 
credinţă, atunci au turnat beton, tone întregi de beton, şi până şi betonul s-a ridicat 
şi au ieşit moaştele. Atunci le-au ridicat şi le-au pus în biserică. 


Atunci când întunecarea este puternică, Dumnezeu mai face şi dintr-acestea. Dar 
nu este nevoie, nu este nevoie de minune ca să credem, ca să facem. Este nevoie 
numai de lucrarea lui Dumnezeu lăsată în noi, neîntunecând ceea ce El a luminat în 
noi! 


Pentru aceasta, astăzi, iubiţi credincioşi, Sfânta noastră Biserică ne-a rânduit spre 
ascultare această Sfântă şi Dumnezeiască Evanghelie: vindecarea orbului din 
naştere. Imbărbătându-ne că orbi fiind, putem vedea! 


Ce este un creştin care nu ştie Sfânta Scriptură, nu citeşte, habar n-are de punctele 
învăţăturii de credinţă? Ce este? Este un creştin orb! Avem cu toţii nevoie de mila 
şi ajutorul lui Dumnezeu! 


Acestea fiind spuse, să avem cu toţii nădejde în puterea lucrătoare a lui Dumnezeu 
asupra ochilor uneori orbi ai inimii noastre, ai minţii noastre. Amin. 


Pr. Nicolae Tănase - Predică la Duminica a VI-a după Paşti - a Orbului din 
naştere - Păcatul ne orbeşte mintea şi inima 


Iubiţi credincioşi, iată-ne în sărbătoarea Duminicii a şasea după Paşti. Continuăm, 
după atâtea săptămâni, să serbăm marele praznic al Învierii. Îl serbăm, de altfel, în 
fiecare Duminică, dar această perioadă de 40 de zile după Paşti este pentru noi 
deosebită. 


Sunt multe părți din Evanghelii care ar fi putut fi alese să fie citite în această 
perioadă. S-a ales să se citească în Duminica primă după Paşti Evanghelia cu 
adeverirea Învierii către Toma. Am citit, apoi, Evanghelia adeveririi Învierii către 
Femeile Mironosiţe. Apoi, adeverirea prezenţei Mântuitorului Hristos ca Lumină şi 
Apă vie, în Duminica Samarinencii. În Duminica Slăbănogului, ne-a învăţat 
Biserica faptul că Hristos Cel Înviat ne ridică din slăbănogeală. Iar astăzi ne învaţă, 
prin această Evanghelie, că, orbi fiind, putem să vedem, prin lumina Învierii lui 
Hristos. 


Și într-adevăr, putem observa pe noi înşine: adesea orbim şi adesea începem, cu 
puterea lui Dumnezeu, să vedem iarăşi. Orbim din cauza păcatului. Uneori ne 
naştem aşa, pentru că părinţii noştri, bunicii noştri, au lucrat răul, în feluri în care 
poate nici nu ştim. Dar există pentru noi dumnezeiescul Botez, Sfânta Spovedanie, 
Sfânta Împărtăşanie şi toate tainele Bisericii, lucrătoare în sufletul nostru. 


Câtă lepădare, când este vorba de Dumnezeu! Auzim de multe ori spunându-se 
cuvântul „har”. Harul lui Dumnezeu nu înseamnă altceva decât puterea lucrătoare a 
lui Dumnezeu. Să ne lăsăm ca Dumnezeu, cu puterea Lui, să lucreze în noi. Şi va 
face minune cu noi. 


Aţi auzit, în Evanghelia de astăzi, ce necredinţă din partea celor care erau prezenţi, 
ce necredință din partea celor care iscodeau! Câtă anchetă au făcut cei care nu 
credeau în Dumnezeu, cei care aveau o învăţătură de la Dumnezeu, dar nu şi 
dragostea de oameni. N-aveau iubirea lui Dumnezeu şi dragostea către oameni. 


Și îl tot întrebau pe cel care fusese orb: „Dar cum de vezi?”. „Uite, văd”. „Bine, 
dar nu e bine să fii vindecat sâmbăta, că sâmbăta e ziua noastră de odihnă”, 
spuneau iudeii. „Da, o fi aşa, dar eu văd. Eu nu pot să ştiu multe, eu ştiu că eram 
orb şi acum văd”. Apoi au mers mai departe, au negat această minune şi au căutat 
îndreptăţire la părinţii lui. lar ei, fricoşi, au spus: „Nu ştim, ce s-a întâmplat, cum s- 
a întâmplat, noi ştim doar că l-am născut orb; dar restul întrebaţi-l pe el, este major, 
să răspundă”. 


Curajul de mărturisire nu este moştenit de la părinţi, ci este darul Duhului Sfânt în 
om. Observaţi câtă lepădare, când este vorba de Dumnezeu! Oare nu şi astăzi, din 
când în când sau adesea, noi ne lepădăm şi nu avem această putere să mărturisim 
minunile lui Dumnezeu? 


Și care sunt minunile lui Dumnezeu? Sunt multe, sunt nenumărate, dar cea mai 
mare rămâne Sfânta Liturghie şi de aici şi marele păcat al lipsei de la Sfânta 


Liturghie, adică prefacerea pâinii şi a vinului în Trupul şi Sângele lui Hristos, adică 
cuprinderea nemărginitului de către noi, cei mărginiţi, în taina Sfintei Impărtăşanii. 


A nu vedea minunile zilnice înseamnă orbire. lată, avem aer de respirat, aceasta 
este o minune! lată iarba câmpului, iată cele de mâncare date nouă, acestea sunt 
minuni! lată felul în care Dumnezeu ne-a creat şi ne ţine pe noi, aceasta este 
minunea lui Dumnezeu! Minunile lui Dumnezeu nu sunt numai învierile din morți 
şi vindecările, ci toate aceste stări pe care le trăim. 


O minune a lui Dumnezeu este şi luminarea minţii noastre spre bine. Ne minunăm 
adesea de cei care fac răul şi - uneori, poate nu de ajuns — mulţumim lui Dumnezeu 
că nu ne-a adus în această stare, în această nenorocire, de a lucra răul. 


Se spune că, în puşcărie, un viitor preot, care s-a călugărit spre bătrâneţe, ridica 
mâinile în sus şi zicea: „Doamne, Îţi mulțumesc că nu sunt ca miliţianul acesta”. Şi 
milițianul, uimit, l-a întrebat: „Ce vrei să spui? Eu te chinui pe tine, eu te bat, eu îţi 
fac toate acestea şi tu ai vrea să nu fu în locul meu?”. Şi el zice: „Da, pentru că ai 
mintea întunecată şi mă prigoneşti pe nedrept. Sau silit fiind, faci lucrul acesta”. 


Observaţii că, de multe ori, lucrurile stau altfel decât le vedem noi, sau le simţim. 
De aceea, să ne rugăm de fiecare dată ca Dumnezeu să ne lumineze mintea, adică 
să ne deschidă ochii. Printre noi nu e nici unul orb, toţi dintre noi avem ochii 
trupului buni, vedem. Dar câți avem ochii minţii deschişi? Putem noi sesiza 
puterea lui Dumnezeu lucrătoare în noi? Atunci înseamnă că nu suntem orbi. 


Nu este nevoie de minune ca să credem, ca să facem. lată, am prăznuit sfinți 
importanţi în viaţa şi mântuirea noastră. Am prăznuit pe Sfântul loan Rusul, un 
sfânt extraordinar, care are moaştele în Grecia. E extraordinar prin minunile pe 
care le lucrează. 


Apoi am prăznuit pe Sfântul Necunoscut de la mănăstirea Neamţ. S-au descoperit 
acolo moaştele unui sfânt, care se află acum în biserică, dar nu ştim ale cui sunt. În 
anul 1986, pentru că oamenii încetaseră să mai vadă, Dumnezeu le-a arătat: au ieşit 
oasele din mormânt. Se umfla pământul şi pentru că mulţi mergeau acolo, iar 
regimul nu permitea adunare de multă lume, mai ales cu credinţă, au turnat beton, 
tone întregi de beton. Dar până şi betonul s-a ridicat, s-a spart şi au ieşit moaştele. 
Și le-au luat şi le-au pus în biserică. 


Atunci când întunecarea este puternică, Dumnezeu mai face şi din acestea, dar nu 
este nevoie de minune ca să credem, ca să facem. Este nevoie numai de lucrarea lui 
Dumnezeu lăsată în noi, este nevoie ca noi să nu întunecăm ceea ce EI a luminat în 
Nol. 


Pentru aceasta, astăzi, Sfânta noastră Biserică ne-a rânduit spre ascultare această 
sfântă şi dumnezeiască Evanghelie - vindecarea orbului din naştere — îmbăr- 
bătându-ne că, orbi fiind, putem vedea. 


Ce este un creştin care nu ştie Sfânta Scriptură, nu citeşte, habar nu are de punctele 
învăţăturii de credinţă? Ce este? Este un creştin orb! Avem nevoie cu toţii de mila 
şi ajutorul lui Dumnezeu. 


Să avem încredere în puterea lucrătoare a lui Dumnezeu asupra ochilor, uneori 
orbi, ai inimii noastre şi ai minţii noastre. Amin. 


Pr. Vasile Gordon - Predică la Duminica a VI-a după Paşti - a Orbului din 
naştere - Siloamul, prevestire a Botezului creştin 


Mergi de te spală în scăldătoarea Siloamului! (loan, 9, 7). 


Iubiţi credincioşi, Hristos a Inviat! Este ultima duminică din acest an când mai 
rostim salutul pascal. Joi vom prăznui Inălţarea Domnului, iar dumneavoastră ştiţi 
prea bine că numai până la Inălţare întrebuinţăm acest salut. 


De aceea, înainte de a pătrunde în înţelesul evangheliei de azi, să mulţumim 
Domnului că ne-a învrednicit să facem şi azi această rostire în biserică, la Sfânta 
Liturghie. 


Duminica de astăzi este încă un ecou al Marelui Praznic al Invierii. In sprijinul 
acestei afirmaţii oferim două explicaţii scurte. 


Orbul din naştere a primit de la Mântuitorul lisus Hristos nu numai lumina ochilor 
trupeşti, fapt care, fără îndoială, i-a produs o negrăită bucurie. EI a fost luminat şi 
sufleteşte, mintea, inima şi voinţa lui dovedind o vedere mai înaltă decât cea fizică, 
în fiinţa lui vădindu-se, cu anticipare, darurile luminii Învierii. 


Dovada o avem în felul înţelept în care le-a vorbit celor care-l ispiteau, fariseii 
interogându-l ca peste veacuri milițienii pe opozanți la anchetele din ţările 
comuniste. lată câteva din cuvintele lui: „Tocmai în aceasta stă minunea: că voi nu 
ştiţi de unde este şi El mi-a deschis ochii. Şi noi ştim că Dumnezeu nu-i ascultă pe 


păcătoşi; dar de este cineva cinstitor de Dumnezeu şi face voia Lui, pe acesta îl 
ascultă. Din veac nu s-a mai auzit să fi deschis cineva ochii unui orb din naştere. 
De n-ar fi acesta de la Dumnezeu, n-ar putea să facă nimic...” (loan, 9, 30-33). 


A doua explicaţie a legăturii cu Praznicul Învierii decurge din faptul că izvorul 
Siloamului, la care după ce s-a spălat, după porunca Mântuitorului, orbul şi-a 
căpătat vederea, prevesteşte botezul creştin. 


Noi cunoaştem, din istoria Bisericii, că în primele secole ale creştinismului, la Paşti 
erau botezați catehumenii, după o pregătire prealabilă, desigur. La botez erau 
îmbrăcaţi în haine albe, pe care le purtau toată săptămâna luminată, ca simbol al 
curăţiei lor, dar şi al luminării dobândite. Ei erau numiţi luminaţi (fotizomeni, de la 
vb. „fotizo”, care înseamnă „a lumina”) chiar înainte de botez, în sensul că erau 
instruiți în elementele de bază ale creştinismului. 


Cu atât mai mult după botez! Se înţelege că după primirea Tainei se comportau ca 
nişte oameni înţelepţi, faptele lor purtând amprenta luminii izvorâte din învăţătura 
Evangheliei. Era, de fapt, o dovadă a dobândirii vederii celei duhovniceşti. La fel, 
am văzut, s-a manifestat şi omul din Evanghelia de astăzi, după minunea săvârşită 
cu el. 


lubiţi credincioşi, am ales ca temă sesizarea legăturii între izvorul Siloamului şi 
botezul creştin, la sugestia pericopei din Apostolul ce s-a citit astăzi (Fapte 16, 16- 
34), în care, după cum aţi auzit, a fost vorba de botezarea temnicerului din Filipi 
(cu toată casa lui) de către apostolul Pavel, eveniment după care „s-a veselit cu 
toata casa, crezând în Dumnezeu”. 


lată, aşadar, consecinţa luminării: bucurie şi credinţă. Cu siguranţă însoţite de fapte 
creştineşti, corespunzătoare învăţăturii evanghelice. 


De aceea, iubiţi credincioşi, se cuvine să tragem câteva învățăminte dintre cele de 
mai sus, pentru viaţa noastră. Şi noi suntem botezați, luminaţi. Pe lângă vederea 
fizică, pentru care mulţumim lui Dumnezeu, am dobândit şi vederea 
duhovnicească, care izvorăşte din Taina Botezului, iar această vedere, cu ochii 
sufletului, ne călăuzeşte spre a vieţui înţelepţeşte. 


Căci: „Botezul - spune UDREA - este iuminarea sufletelor, 


Schimbarea vieţii în mai bine, întoarcerea, îndreptarea cunoştinţei către 
Dumnezeu, reluarea legăturii cu Dumnezeu ” (Cuv. XL, Despre Sfântul Botez). 


lar Sfântul Ciprian arată că: „Pentru fiii luminii este zi şi în timpul nopţii. Când 
este oare fără lumină cel care are lumină în inima sa? Sau când nu are soare şi 
zi acela pentru care Hristos este Soare şi Zi?” (Despre rugăciunea domnească, 
35). 


Viaţa celui botezat trebuie să confirme darurile primite la Botez, prin cuvinte şi 
fapte, chiar şi prin gândurile lui. Comportamentul este al unui om luminat, care a 
părăsit întunericul. 


Sfântul Apostol Pavel afirmă acest adevăr într-un mod atât de plastic: „Altădată 
eraţi întuneric, iar acum sunteţi lumină întru Domnul; umbla ca fii ai luminii! 
Pentru că roada luminii este în orice bunătate, dreptate şi adevăr” (Efeseni, 5, 8-9). 


A vedea în sens spiritual devine, astfel, sinonim cu a înţelege sensul creştin al 
vieţii. A vedea înseamnă a avea perspectiva, a prevedea consecinţele acţiunilor 
tale. A te strădui să pricepi rosturile lucrurilor, nu doar a manifesta o râvnă care de 
multe ori poate cădea în habotnicie. De aceea acelaşi Sfânt Apostol Pavel atrage 
atenţia iudeilor (dar şi nouă, indirect): „Căci le mărturisesc că au râvnă pentru 
Dumnezeu, dar sunt fără cunoştinţă” (Romani, 10, 2). 


Este interesant de observat cum în limbile clasice, verbul „a vedea” are şi sensul de 
a înţelege (în gr. eidein înseamnă a vedea dar şi a fi instruit; în lat. video = a vedea, 
dar şi a înţelege). Dintre limbile moderne, în limba engleză vb. to see = a vedea, 
dar are şi sensul de a înţelege, a cunoaşte. Și în limba română, la figurat, a vedea 
semnifică a şti, a pricepe. De exemplu expresia: „Văd că nu prea vrei să faci acest 
lucru”, vrea să spună „Înţeleg (ştiu chiar!) că nu vrei...”. 


Prin aceste precizări am dorit să subliniem importanţa vederii celei duhovniceşti, 
fără de care omul este orb, chiar dacă vederea fizică îi este întru totul sănătoasă. 


Iubiţi credincioşi, orbirea este, aşadar, de două feluri: trupească şi sufletească. Nu 
vorbim despre prima pentru că nu intră în obiectivele noastre pentru cuvântul de 
astăzi, cu toate că această boală aduce multă tristeţe celor loviți de ea. 


De aceea trebuie să ne imaginăm câtă bucurie simte cineva care şi-a recăpătat 
vederea, aşa cum a fost cazul omului din evanghelie. 


Următoarea întâmplare este sugestivă în acest sens: Intr-un compartiment de tren 
călătoreau împreună câteva persoane fără să se fi cunoscut înainte. Una dintre ele 
privea mereu pe geam şi exclama destul de des „minunat, minunat! ”, spre mirarea 


celorlalți, care vedeau pe geam un peisaj comun, fără privelişti deosebite. Omul cu 
exclamaţia s-a simţit dator să se explice: „Vă rog să mă iertaţi că nu mi-am putut 
stăpâni admiraţia faţă de cele ce se văd pe geam... . Eu azi dimineaţă am ieşit din 
spitalul unde am fost operat la ochi, căci am fost nevăzător. Acum văd şi sunt atât 
de fericit de noutăţile ce-mi apar înaintea ochilor... ”. 


Câtă bucurie în astfel de cazuri, dar câtă tristeţe la cei nevăzători! Și totuşi, orbirea 
sufletească este mai grea, pentru că ea implică mântuirea, aşadar viaţa veşnică. Dar 
orbirea aceasta are mai multe nuanțe, dintre care evidenţiem două: orbire 
sufletească involuntară, care vine cel mai adesea din ignoranță (te orbeşte cineva, 
în sensul că te prosteşte, te manipulează cu viclenie, prin diferite metode) şi orbire 
voluntară, adică te complaci singur în minciună şi întuneric. 


Acesta din urmă este cel mai grav simptom al nevederii. Este, de fapt, refuzul de a 
recunoaşte evidenţele şi în consecinţă, vieţuirea voită în ape tulburi, în confuzie şi 
tot ce ţine de acestea. 


Pentru astfel de oameni, botezul creştin a rămas doar o formalitate. Câr sunt de 


actuale, în acest caz, cuvintele” EEE: „viuulţi se 


botează ca şi Simon Magul. Și-a cufundat trupul în apă, dar nu şi-a luminat 


inima cu Duhul. Trupul s-a coborât şi s-a ridicat iarăşi, dar sufletul nu s-a 
îngropat împreună cu Hristos şi nici nu S-a Sculat împreună cu EL... ”. 


De aceea timpul vieţii este deosebit de preţios pentru limpezirea noastră. Să nu ne 
prindă ceasul morții ca şi cum am fi nebotezaţi, „orbi”, ci văzători (adică 
înţelegători) ai sensurilor vieţi. 


De aceea, Mântuitorul ne cheamă cu atâta stăruință, pe toți, spre vieţuire 
luminoasă: „Încă puţină vreme Lumina este cu voi. Umblaţi cât aveţi lumină, ca să 
nu vă prindă întunericul. Căci cel ce umblă în întuneric nu ştie unde merge. Cât 
aveţi lumină, credeţi în Lumină, ca să fiţi fu ai Luminii” (loan 12, 35-36). Amin. 


Orbul din naştere şi curajul de a (ne) privi în oglinda lui Hristos. “Dumnezeu 

ne dăruieşte întotdeauna darurile Sale mai presus de fire pe măsura aducerii 

de mulţumită cu care le primim. Numai acele lucruri pe care le recunoaştem 
ca fiind daruri de la EI devin cu adevărat ale noastre” 


“In momentul când pui în față ego-ul, nu mai vezi nimic!” 

Predica pr. Cristian Onea (Parohia Ceaus Radu - Bucureşti) la Duminica a 
VI-a după Paşti (a Orbului din naştere): 


“Cu câtă credinţă îl va fi mărturisit el [orbul], împotriva tuturor răutăților din jur 
sau a limitărilor religioase din vremea aceea. Atunci când Dumnezeu îţi face un 
bine şi te scoate dintr-un mare necaz, devii misionar de primă mână pentru familia 
ta şi pentru cei din jur...“ 

„Totuşi, se întâmplă să fim câteodată supăraţi |pe noi înşine] atunci când îți dai 
seama că n-ai văzut o situație, că ai reacționat într-un mod egoist, răutăcios şi tu 
mai vii şi pe la biserică, îţi pare rău că ai lovit pe casnicul tău, pe soţia ta/pe soţul 


tău printr-un cuvânt, printr-un moft, printr-o răutate.... Când ai luat o decizie într- 
un astfel de moment |de orbire a egoismului, a răutăţii] când n-ai văzut mai departe 
şi acea decizie a deranjat, a supărat, a frustrat pe copilul tău, l-ai făcut să ofteze din 
adâncul inimii: de ce tata/mama a făcut aşa? În momentul când pui în faţă ego-ul, 
nu mai vezi nimic! Şi Doamne fereşte să luăm decizii mari atunci când suntem 
stăpânii cu putere de egoism!” 


“De multe ori, în momentul în care adunăm în jurul nostru lucruri materiale, în 
momentul în care trăim limitat doar pentru trup, ne vedem [numai] pe noi. Fericit 
este omul acela care dăruieşte, fericit este omul acela care trăieşte pentru ceilalți! 
Pentru că, din momentul acela, Dumnezeu îi dăruieşte din vistieria sa multe 
bunătăţi, multe taine! Omul fericit este acela care este iconom al tainelor [al 
darurilor] lui Dumnezeu, dragii mei, bucuria aceasta este nepieritoare!“ 


Părintele Zaharia Zaharou: Duminica Orbului 


La fel ca în pericopa samarinencei, tot aşa şi în pericopa evanghelică din Duminica 
Orbului, întrezărim cât de însemnate sunt adevărata cunoaştere de Dumnezeu şi 
dreapta învăţătură pentru a dobândi prefacerea şi lărgirea inimii. În acelaşi timp, ne 
dăm seama cât de necesar este să ne recunoaştem sărăcia şi orbirea duhovnicească, 
precum şi neputinţa de a cuprinde cu mintea taina iubirii lui Dumnezeu, pentru a 
nu cădea în înşelare şi pentru ca însuflarea noastră să rămână pururi vie. 


După cum însuşi Domnul a spus, scopul tămăduirii orbului a fost vădirea slavei 
Lui şi împărtăşirea adevăratei cunoaşteri de Dumnezeu oamenilor. Împotrivirea 
fariseilor faţă de această lucrare ziditoare a lui lisus şi refuzul lor de a-L recunoaşte 
ca „lumina mare” (Matei 4,16) pogorâtă de Sus, L-au determinat să rostească 
aceste cuvinte: „Spre judecată am venit în lumea aceasta, ca cei care nu văd să 
vadă, iar cei care văd să fie orbi” (loan 9, 39). 


Dumnezeu l-a zidit pe om cu scopul de a-l face părtaş la slava Lui (cf. 2 Petru 1, 
4), chemându-l totodată să răsfrângă această slavă asupra întregii zidiri şi mai apoi 
să I-o înapoieze Lui, izvorul ei. După cum spune marele apostol Petru. Dumnezeu 
„ne-a chemat din întuneric, la lumina Sa cea minunată“ (cf. 1 Petru 2, 9). Dumne- 
zeu este lumina cea mare, iar omul este oglindirea Lui. Atunci când Domnul a luat 
trup omenesc, El nu a căutat să săvârşească nimic de la Sine Însuşi (cf. Ioan 8, 28), 
ci doar lucrarea pe care Tatăl I-a poruncit să o împlinească. El nu a căutat slava Sa, 


ci slava Celui care L-a trimis (cf. loan 8, 50). La fel şi omul, fiind oglinda slavei lui 
Dumnezeu, nu ar trebui să reflecte nimic al său, ci doar ceea ce i-a fost dat de Sus 
şi nu ar trebui să păstreze nimic pentru sine, ci pe toate să le înapoieze lui Dumne- 
zeu cu recunoştinţă, spre slava Lui. 


Fariseii îşi puneau încrederea în cunoaşterea legii şi în virtuțile lor. De aceea nici 
nu au putut să recunoască Lumina cerească ce luminează şi lărgeşte inima omului. 
Dimpotrivă, orbul din naştere a dat dovadă de simplitate şi de sinceritate, învred- 
nicindu-se nu numai de dobândirea vederii trupeşti de care fusese văduvit până 
atunci, ci mai cu seamă de dobândirea vederii duhovniceşti, care Îl recunoaşte şi Îl 
mărturiseşte pe Hristos ca Domn a toată zidirea. 


Credinţa în Hristos şi mărturisirea păcătoşeniei noastre - sigurul întuneric real - ne 
curăţeşte oglinda sufletului pentru a putea reflecta Lumina vieţii, care este Domnul. 
Dacă ne punem încrederea în darurile fireşti cu care am fost înzestrați, ele ne întu- 
necă oglinda sufletului, astfel încât aceasta nu mai poate reflecta Lumina dumne- 
zeiască. Sufletul nu ar trebui să socotească drept lumină a sa nici un lucru zidit, ci 
mai degrabă să oglindească Lumina lui Dumnezeu, care este nezidită. Doar atunci 
omul Îi urmează lui Hristos şi se face sălaş al Luminii vieţii. 


Din clipa în care S-a întrupat pe pământ, Hristos a devenit punctul de referinţă 
pentru toți oamenii. El este semnul lui Dumnezeu pentru toate generaţiile, semn 
care, aşa cum spune Scriptura, „va stârni împotriviri“ (Luca 2, 34). Mântuirea 
veşnică sau pierzania veşnică depind de felul în care omul se defineşte în relaţia sa 
cu Dumnezeu. Necredinţa îl afundă pe om în întunericul morţii, în vreme ce cre- 
dinţa în Dumnezeu îl face moştenitor al vieţii veşnice. 


Mulţi s-au apropiat de Domnul în timpul arătării Lui în trup. Mulţimile ÎL împre- 
surau, însă puţini au fost cei care au izbutit să statornicească o legătură purtătoare 
de viaţă cu EI, precum Iosif din Arimateea, Nicodim, femeia samarineancă sau 
orbul din naştere. Ceilalţi au văzut, au auzit şi au plecat, rămânând o mulţime 
amorfă, care într-o zi striga: „Osana Fiului lui David; binecuvântat este Cel ce vine 
întru numele Domnului!” (Matei 21, 9), pentru ca în ziua următoare să strige: „Să 
fie răstignit!” (Matei 27, 22). Dacă nu ne apropiem de Hristos cu credinţă şi 
evlavie, cu frică şi cu smerenie, nu vom putea să ne unim cu Duhul Său. 


Și noi intrăm în biserica Domnului, care este plină de slava Sa, plină de harul Său, 
însă câţi dintre noi aflăm această legătură cu Dumnezeu, încât să plecăm reînnoiți 
duhovnicește, aşa cum au plecat bătrânii lui Israel, îmbătaţi de mângâierea dumne- 
zeiască şi cântând: „Umplutu-ne-am de mângâiere” (Ps. 125, 1)? Câţi plecăm 


îmbătaţi de mângâierea pe care am aflat-o pentru că ne-am unit cu nădejdea vie a 
mântuirii noastre, cu Hristos? 


Vindecarea orbului din naştere ne reamintește de zidirea lumii din nimic de către 
Dumnezeu. Hristos i-a dăruit mai întâi sănătatea trupească, şi numai după ce orbul 
L-a mărturisit ca Binefăcător al său, s-a învrednicit şi de tămăduirea duhov- 
nicească, căci a primit darul mai presus de fire al credinţei şi a moştenit viaţa 
cerească. 


Dacă Îi mulţumim lui Dumnezeu neîncetat şi din toată inima pentru viaţa pe care 
ne-a dăruit-o şi pentru toate binefacerile Sale către noi, atunci vom îndreptăţi darul 
Său şi vom îndupleca milostivirea Lui să reverse asupra noastră şi darurile Sale 
mai presus de fire, prin care vom fi bineplăcuți Domnului şi ne vom împlini meni- 
rea cea mai înainte de veci. 


Dumnezeu ne dăruieşte întotdeauna darurile Sale mai presus de fire pe măsura 
recunoştinţei şi a aducerii de mulţumită cu care le primim. Numai acele lucruri pe 
care le recunoaştem ca fiind daruri de la EI devin cu adevărat ale noastre. Aşijderi, 
atunci când Îi aducem mulţumită Domnului pentru darurile pe care le-a revărsat 
asupra sfinților şi asupra fraților noştri întru Hristos, devenim părtaşi la aceste 
daruri şi ne îmbogăţim în Dumnezeu. 


Atunci când devenim „mulţumitori” (Col. 3, 15), adică Îi aducem Domnului vred- 
nică mulţumită, suntem călăuziţi de la întunericul neştiinţei la lumina întregului 
adevăr al lui Dumnezeu (cf. Ioan 16, 13) şi ÎL slăvim în chip vrednic pe Hristos, 
care S-a făcut pentru noi izvorul a tot lucrul bun. 


(în: Arhimandrit Zaharia Zaharou, Veşnicul astăzi, Editura Bizantină, 2015) 

Altarul credinţei (Moldova): Duminica orbului - ultima duminică a perioadei 
pascale 


Este ultima duminică a perioadei pascale, dar nu ultima în care Dumnezeu încearcă 
să ne trezească la realitate, aducându-ne exemple vii, pe care, auzindu-le sau 
citindu-le, ne regăsim în ele. 


La fel şi Dumnezeu ne pune la îndemână exemple în care se reflectă starea noastră 
spirituală. Toate sunt ca într-o oglindă. 


Astăzi avem o imagine impunătoare: Hristos înconjurat de mulțime, precum era de 
fiecare dată, şi un orb care cerea milă la marginea unui drum. Un orb din născare, 
care-şi lucra bucata de pîine, cerşind. Probabil nu voia să fie o povară pentru 
părinţi. Avea o boală care-i punea deseori pe gânduri pe trecătorii îndrăzneți şi pe 
fariseii fățarnici: Cine oare a greşit, el sau părinţii lui, de s-a născut orb? 


Oamenii noștri întotdeauna au tupeul să facă ordine în grădini străine, uitând de 
propria gospodărie, să poarte grijă de cei din jur şi să nu ia seama la sine. Ştiţi de 
ce? Sunt oameni fricoşi, care se tem să privească în oglindă. Pentru a te privi în 
oglindă, uneori e nevoie de mult curaj. Pe lângă toate acestea, se cred buricul 
pământului şi strigă în gura mare: Omul - ce mândru sună acest cuvânt! 


În îngâmfarea lor, oamenii au uitat că toate de la Dumnezeu vin, iar ei, din cele ce 
se văd la moment, n-au reuşit nimic să facă decât să distrugă şi să dezbine. Şi asta 
o numesc uneori - ştiinţă. EI ne-a încredințat pământul, iar noi l-am adus la limită. 
EI ne-a încredințat Adevărul, iar noi stăruim să-L ocolim. De ce? Oamenii au iubit 
mai mult întunericul şi nu vor să vină la lumină ca să nu se vădească faptele lor, 
căci sunt rele. (loan 3. 19) 


Observăm cât de mult oamenii doresc să transforme Învierea Domnului din Sărbă- 
toare în prilej de sărbătorire. Dar noi cunoaştem că dreptul moral de a se saluta cu 
„Hristos a Înviat” îl au doar cei care cred în înviere, că moarte nu mai există, cei 
care împreună au înviat cu Hristos. Creştinii ar trebui să fie acei oameni care sfi- 
dează moartea şi frica ei. 


Știind că moartea lor pentru Hristos e o naştere întru veşnicie, primii creştini şi-o 
doreau mult. Ei erau convinşi că în Hristos este doar înviere. Acestea puţine 
amintite, par prea ieșite din comun pe lângă lungile rânduri de condoleanţe şi „sus- 
ținere” în „momentele grele” a obştilor monahale şi creștinilor de rând, cu privire 
la trecerea la „neființă” a unor prieteni, rude sau părinţi. O teribilă predică a 
deznădejdii. 

Oare asta nu se arată ca o stare de orbire a noastră a tuturor? A te naşte orb 
sufleteşte, nu-i un păcat. E o mare greşeală când oamenii sunt satisfăcuţi de starea 
lor. E un mare păcat când oamenii nu au curajul să stea în faţa lui Hristos, precum 
a făcut-o acest orb din naștere care nici el n-a păcătuit, nici părinţii lui, ci s-a 
născut orb ca să se arate într-însul lucrurile lui Dumnezeu. (loan 9. 3) În sufletul 


lui, el niciodată nu s-a limitat la bănuţii sau pâinea care i-o dădeau trecătorii, ci a 
căutat ceva mai mult - să vadă. 


Pentru noi e un păcat mare ca atunci când recunoaştem orbirea spirituală, dar Îi 
cerem lui Dumnezeu mai întâi bucata de pâine de care, avem poruncă să nu ne 
îngrijim prea mult (Matei 6.25), iar orbirea o folosim doar ca să provocăm mila 
Cuiva... Dumnezeu e gata în orice moment să ia asupa Sa viaţa noastră cu toate 
necazurile şi neputinţele noastre, dar nu dorește să fie o simplă împrejurare în viaţa 
fiecărui din noi. 


Dacă am avea curajul de a sta înaintea lui Hristos, privind în ochii Lui ca într-o 
oglindă, Evanghelia n-ar fi o simplă adunare de idei filosofice, ce ar ajuta la insta- 
larea păcii pe pământ, ci Cuvântul lui Dumnezeu care are puterea să ne întoarcă 
vederea duhovnicească. Apocalipsa n-ar fi o carte ce ne înspăimântă pe toţi, ci o 
descoperire despre venirea Celui pe care L-am iubit din toată inima şi am spune 
împreună cu ea: Amin! Vino, Doamne lisuse! (Apoc. 22. 20) 


P.S. Conştiinţa este glasul lui Dumnezeu. Dacă nu-l auzi, nu crede că EI nu-ţi vor- 
beşte. la seama, poate ai probleme cu auzul. lar dacă nu-L vezi pe Dumnezeu, nu 
crede că El nu este. Fii atent! Probabil ai probleme cu vederea... 


Arhim. Augustin Zaborosciuc 


Duminica orbului din naştere. “Ne place un Dumnezeu care să nu ne 
stânjenească cu autoritatea Lui şi mai ales cu prezenţa Lui” 


——— ——— 


as, IvPuriHa at pls 50 


Trufia şi îndreptăţirea vicleană ne face orbi în faţa evidenţei 


“Cartea Apocalipsei profeţeşte faptul că sfărşitul lumii va găsi cea mai mare parte 
dintre oameni incapabili să-L recunoască pe Dumnezeu. Nici chiar desfăşurarea 
evenimentelor apocaliptice nu sunt în măsură să determine schimbarea de optică, 
biruirea prejudecăţilor, recunoaşterea erorii fatale în care s-au aşezat şi 
lepădarea de propria dreptate “. (Pr. Constantin Coman) 


XR 


99) 


“Cei ce înfruntă adevărul împotriva evidenţei, se satanizează”. (loan lanolide) 


XR e 


— (...) Unii nu acceptă evidenţa. Vreau să vă întreb, părinte profesor, de ce 
prejudecățile uneori sunt mai puternice decât evidenţa? În cazul fariseilor 
funcţiona o prejudecată pe care ei o aveau despre Cel care avea să vină. Acela 
care a vindecat nu putea fi Hristos. De ce nu acceptă fariseii evidenţa, că Hristos 
l-a vindecat pe orb şi că EI poate fi Cel pe care îl aşteptau? 


Pr. Coman: Paradoxal! Deşi societatea iudaică aştepta de veacuri venirea lui Mesia, 
este surprinsă complet atunci când Mesia vine. Mai mult, responsabilii cu lectura 
profeţiilor vechi-testamentare, mai marii preoţilor şi ai poporului, resping aproape 
în principiu, eventualitatea că lisus din Nazaret să fie Mesia cel vestit de profeţi şi 
aşteptat de iudei. Este atât de vehementă şi constantă respingerea eventualității ca 
Hristos să fie Mesia, încât devine oricui suspectă. 


dreptatea 
lui Dumnezeu 
şi 


dreptatea 
oamenilor 


Omul îşi construieşte propria dreptate, se închide în ea ca într-un turn de fildeş, şi 
respinge orice evidenţă care i-ar contrazice dreptatea sa. Nu este dispus să cedeze 
nici în faţa provocării lui Dumnezeu Însuşi, sau în mod special, în faţa dreptăţii lui 


Dumnezeu. Insistenţa cu care îl chestionează pe cel vindecat, pe părinţii lui şi 
reacţiile lor de fiecare dată ne confirmă că, într-adevăr, demersul lor era nu de a 
verifica eventualitatea intervenţiei minunate a lui Dumnezeu, ci de a o exclude cu 
orice preţ. Am mai spus-o şi altă dată, în dialogurile noastre că sunt puţini oamenii 
care s-ar bucura de o aşa apropiere a lui Dumnezeu. Din multe motive. 


Prejudecăţile, de care vorbiţi, sunt reflexe ale dreptăţii proprii, ale statutului social, 
religios, cultural în care cineva s-a aşezat şi s-a asigurat. Aceste prejudecăţi, şi mai 
ales cerbicia cu care sunt apărate, funcţionează în cazul celor realizaţi. Aceia nu au 
nici un interes să se strice sau să se deranjeze ordinea existentă, care pe ei i-a prins, 
iată, foarte bine. Or, apariţia Cuiva care vindecă orbi din naştere, sau surdo-muţi, 
sau demonizaţi, era în măsură să alimenteze temerea că sunt posibile cutremure 
importante, în plan religios, social, politic. 


Iudeii invocă încălcarea sâmbetei, ca de atâtea ori, ca argument pentru a-şi linişti 
conştiinţa, mai întâi, apoi, pentru a-şi justifica atitudinea publică față de lisus. 
Cineva care încalcă sâmbăta, fie şi vindecând un bolnav, nu poate fi de la 
Dumnezeu. „Acest om nu este de la Dumnezeu, fiindcă nu ţine sâmbăta.” (loan 
9,16 ). A încălca Legea este... 


R. Rădulescu: Un păcat. 


Pr. Coman: Ce constatăm aici? Constatăm o fugă a omului de Dumnezeu sub o 
formă foarte ipocrită. Nu spun şi întru-totul conştientizată. Îl vrem pe Dumnezeu, 
dar departe, să nu se amestece în viaţa noastră, să nu se afle în apropierea noastră, 
să nu ne sufle în ceafă, iertați-mi expresia grosolană. Un Dumnezeu departe, pe 
care, eventual, am putea să-L mai amăgim, să-l transmitem mesaje controlate sau 
mistificate. În momentul în care Dumnezeu, care comunicase cu ei de la distanță 
prin intermediari, vine printre ei, se înfricoşează, aşa cum ar fi făcut orice om şi 
aproape că se revoltă. Trăind în imediata vecinătate a lui Dumnezeu, iudeii ar fi 
trebuit să-şi păstreze conştiinţa de supuşi ai lui Dumnezeu, de dependenţa totală 
față de EI. Or, ei îşi construiseră autoritatea, autonomia, superioritatea socială. Este 
o observaţie pe care o putem consemna de-a lungul istoriei până astăzi: omul are 
inerția, ispita, tentaţia de a se emancipa de sub orice autoritate superioară lui, de a 
se aşeza pe sine în postura de autoritate ultimă pentru sine şi pentru semenii săi. 


Dacă autoritatea supremă şi absolută este Dumnezeu, atunci, pe Dumnezeu, ori îl 
expediază într-o idee inofensivă sau într-un concept inofensiv, pe care le 
subordonează unui discurs teoretic, şi-l folosesc cum vor, ori îl separă într-un 
transcendent absolut. Ne place un Dumnezeu care să nu ne stânjenească cu 
autoritatea Lui şi mai ales cu prezenţa Lui. Ne putem întâlni la sfârşit cu Dânsul, 
chiar şi la judecată. Vom da seama atunci, până atunci sperăm să mai reglăm noi 
într-un fel anume lucrurile, mai recuperăm, mai uităm noi, mai uită Dumnezeu, ne 
mai iartă Dumnezeu şi aşa mai departe. 


Omul este surprins de întâlnirea cu Dumnezeu acum şi aici. De aceea şi fariseii, 
deşi apărau legea, deşi propovăduiau credinţa, deşi Îl mărturiseau pe Dumnezeu, 
când Dumnezeu păşeşte printre ei, Îl resping din această inerție, păcătoasă 
bineînţeles, care este tendinţa uzurpatoare a autorităţii dumnezeirii. Omul are şi el 
autoritate şi putere, dar acestea nu izvorăsc din el, ci sunt împrumutate, le primeşte 
de undeva, din afara sa. EI ar vrea să fie izvorul propriei sale autorităţi. Autoritatea 
lui să rezide din sine, din funcția sa, din statutul său social, din condiția sa 
umană... Este o bătălie surdă pe autoritatea ultimă, pe cine are ultimul cuvânt! 


R Rădulescu: Judecându-L, Îl suspectează pe Hristos de păcat. „Deci au chemat 
a doua oară pe omul care fusese orb şi i-au zis: Dă slavă lui Dumnezeu. Noi ştim 
că Omul Acesta e păcătos. A răspuns deci acela: Dacă este păcătos, nu ştiu. Un 
lucru ştiu: că fiind orb, acum văd. ” (loan 9,24-25 ). Vroiam, părinte profesor, să 
vă întreb, poate cădea oricine în tendinţa de a-L respinge pe Dumnezeu, atunci 
când se apropie prea mult de El? 


Pr. Coman: Tendinţa de a judeca, de a diseca, de a verifica până în cele mai mici 
detalii este semnul unei atitudini de îndreptăţire de sine.Tot discursul fariseilor este 
izbitor de asemănător cu al nostru. Sau atitudinea noastră izbitor de asemănătoare 
cu a lor. Trebuie să avem curajul să mărturisim acest lucru. Nu ştim cum ne-am 
comporta, dacă ne-am confrunta cu prezența dumnezeiască, aşa cum s-au 
confruntat fariseii?! Mă tem că unii dintre noi ne-am comporta la fel şi am găsi 
argumente să-L respingem pe Dumnezeu. Mă tem că şi facem lucrul acesta cu 
consecvență. Găsim semnelor minunate explicații „logice”, le includem în 
fenomene naturale. Toate argumentele izvorăsc din îndreptățirea de sine, din 
construcția unui edificiu autonom, fără Dumnezeu, de fapt. 


R. Rădulescu: Cum ne vindecăm de această tendinţă, de această ispită? 


Pr. Coman: Este foarte greu. Există terapia numită generic asceză, în Răsăritul 
ortodox. Asceza presupune un exercițiu de renunțare la sine, de renunțare la 
plăceri, la tot ceea ce construieşte ipostasul uman căzut. Curăţirea de patimi 
deschide omului perspectiva vederii adevărate! Dacă te lepezi de construcția 
egocentrică, constați adevărul, constaţi că existenţa ta este întru totul şi continuu 
dependentă de Dumnezeu Creatorul, Susţinătorul, Promatorul, Mântuitorul, 
Împlinitorul, Alfa şi Omega, începutul şi sfârşitul. 


Paradoxal, învăţaţi timpului respectiv, farisei şi cărturarii, se află în postura de a 
nu recunoaşte Adevărul, în timp ce un orb din naştere, lipsit de orice cultură, 
găseşte imediat argumente care-l conduc la Adevăr: „Eu nu ştiu dacă este păcătos 
sau nu este păcătos, dar ştiu că un om păcătos nu ar fi putut să facă aşa ceva!“, 
conchide orbul vindecat. O concluzie logică. Orbul se întemeiază în evidenţa 
lucrurilor, în timp ce fariseii şi cărturarii refuză evidenţa, în temeiul culturii lor. 


R Rădulescu: În faţa fariseilor Hristos eșuează, dar Se descoperă total orbului. 
Unul singur este câştigat în toată această pedagogie. Din nou vă întreb, cum 
lucrează Dumnezeu? 


Pr. Coman: Daţi-mi voie să inversez puţin termenii enunţului dumneavoastră. 
Fariseii eşuează în faţa Mântuitorul Hristos, în timp ce orbul reuşeşte. Mântuitorul 
nu are un demers elaborat. Dumnezeu Se manifestă pur şi simplu. Ştie foarte bine 
că o eventuală încercare de a-i convinge cu argumente nu are nici o şansă de 
reuşită. Ca la Pateric: dacă din vederea mea nu înţelegi nimic, din cuvântul meu cu 
atât mai puţin. Cum o fi să te întâlneşti cu Dumnezeu şi să mai ceri şi explicaţii?! 
Nu vi se pare prea mult? Eşecul celui care cere explicaţii în astfel de situaţii este 
catastrofal. 


Vi se pare că sunt puţini cei care-L percep pe Dumnezeu ca atare! Este adevărat. 
Din toată mulţimea care se agită în jurul acestui eveniment, numai orbul vindecat Îl 
recunoaşte şi procedează în consecinţă — cei mulți nu! Proporția este dramatică. Şi 
mai dramatică şi neliniştitoare este confirmarea ei în repetate rânduri de către 
Mântuitorul Hristos. Imaginea cu poarta cea strâmtă care duce la mântuire şi poarta 
cea largă care duce la pierzanie vizează această situație. Cartea Apocalipsei 
profeţeşte faptul că sfârşitul lumii va găsi cea mai mare parte dintre oameni 
incapabili să-L recunoască pe Dumnezeu. Nici chiar desfăşurarea evenimentelor 
apocaliptice nu sunt în măsură să determine schimbarea de optică, biruirea 
prejudecăţilor, recunoaşterea erorii fatale în care s-au aşezat şi lepădarea de propria 
dreptate. 


Mântuitorul Hristos vorbeşte despre o turmă mică care se salvează. „Nu te teme, 
turmă mică, pentru că Tatăl vostru a binevoit să vă dea vouă împărăţia.” (Luca 
12,32 ). Nu pentru că Dumnezeu nu ar avea capacitatea sau voinţa de a salva mai 
mulți sau pe toţi, ci pentru că în virtutea libertăţii, omul aderă sau nu aderă la 
dialogul mântuitor cu Dumnezeul cel viu şi adevărat. Cine aderă se salvează, cine 
nu aderă se pierde. Este paradoxal, este dureros, este contrar logicii noastre. Dar, 
cu adevărat, Evanghelia şi perspectiva dumnezeiască, pe care o vedem concretizată 
în acest episod, contrazic logica noastră de la început până la sfârşit. Nici legătura 


dintre cauză şi efect nu funcţionează cum funcţionează în logica noastră, nici 
proporțiile, nici criteriile. Totul este surprinzător şi imprevizibil, până când omul se 
acomodează cu cele dumnezeieşti şi acceptă cel puţin diferenţa. Aceasta se cheamă 
că omul începe să se smerească, să se coboare pe sine, să renunţe la propriile 
ambiţii. Ceea ce nu pare a se întâmplă astăzi. Din contră, omul se află într-o 
exacerbare a autorităţii sale, a suficienţei de sine, a părerii de sine, a trufiei. Sunt 
foarte puţini oamenii care îşi recunosc limitele. (...)”. 


(din: Pr. Constantin Coman, “Dreptatea lui Dumnezeu şi dreptatea oamenilor”, 
Editura Bizantină, Bucureşti, 2010) 


Pr. Eugen (Cuvânt ortodox): Orb plin de ... Lumină 


0 MAMANOL ZI ER [ENE Tvtitoti 


Vindecarea orbului din naştere a dat mult de gândit fariseilor contemporani Lui 
lisus, dar şi celor contemporani nouă. Deodată, fariseii de atunci s-au trezit în față 
cu un om pe care îl dispreţuiau — un cerşetor — dar care fusese atent la predicile lor 
şi, la momentul potrivit, le-a întors cuvântul: “Şi noi ştim că Dumnezeu nu-i 
ascultă pe păcătoşi; dar de este cineva cinstitor de Dumnezeu şi face voia Lui, pe 
acesta îl ascultă.” 


În faţa acestui argument, fairiseii cei mult cuvântători au rămas fără replică. Nici 
un cuvânt nu putea să stea în faţa acestei logici care era predicată chiar de ei. 
Atunci au apelat la singura armă care le rămăsese, care de fapt le rămâne fariseilor 
din toate timpurile când sunt puşi la “colţ”, atacul la persoană! În păcate te-ai 
născut tot, şi vii să ne înveţi pe noi?! Nu conta minunea, nu conta argumentele 
biblice şi logice, ci doar orgoliul rănit. Urmarea? L-au scos afară. 


Spectacolul, din păcate, nu s-a încheiat atunci, ci continuă şi astăzi. Tendinţa 
“vârfurilor” ecleziastice este ecumenismul. Nu contează argumentele împotrivă 
aduse, biblice, canonice, istorice, logice, nimic nu are valoare în faţa lor. Însă 
neavând cuvânt de răspuns, se folosesc de aceeaşi armă ca şi vechii farisei: 
fundamentaliştilor, ignoranţilor, problematicilor, în păcate v-aţi născut şi ne 
contraziceţi pe noi!? Şi sunt gata să declare pe oricine nu primeşte învăţătura lor că 
sunt în afară de Biserică. Vindecatul orb din Evanghelie ne vine însă în ajutor: 
Atunci când oamenii ne scot din “sinagoga lor” avem pe Hristos care ni se 


descoperă ca Fiu al Lui Dumnezeu, ne primeşte în Biserica Sa pe care porţile 
iadului nu o pot birui. Ne mai învaţă fostul orb că mărturisirea credinţei poate 
aduce necazuri, dar ne arată că plata ei este bucuria de a fi găsit de Hristos, nu 
aiurea ci în templu, arătându-ne că nu despărţirea de Biserică este soluţia luptei de 


Sa) 


astăzi împotriva ereziei ecumeniste ci apărarea Adevărului în Biserică”. 


Orbirea duhovnicească şi lumina Iubirii lui Hristos 


“Adeseori, orbii duhovniceşte devin armă a vrăjmaşului neamului omenesc, care se 
joacă cu patimile şi cu oamenii pătimaşi după cum vrea el. Perverteşte cuvintele şi 
faptele celui drept, îl calomniază, îl face de ruşine. lată orbirea de care trebuie să ne 


temem”. 


Ochii înainte văzători 


Fiecare zi 


TT 


366 cuvinte de folos 
pentru toatăailele 
dinului 


EI a răspuns zicând: „Şi cine este, Doamne, ca să cred în EI?” Şi a zis lisus: „L-ai 
şi văzut! şi Cel ce vorbeşte cu tine, Acela este!” (loan 9, 36-37) 


„Cazul” orbului din naştere ne trezeşte nedumeriri. Cum putea el, după ce se 
învrednicise de o atât de neaşteptată şi de mare binefacere, adică vindecarea de o 
groaznică neputinţă, să nu înţeleagă de unde îi venise vindecarea?! Suferise o viaţă 
întreagă, nevăzând lumina zilei, şi dintr-odată i se deschiseseră ochii trupeşti. Nu ar 
fi fost firesc să 1 se deschidă şi ochii duhovniceşti? Să i se descopere că se află în 
prezenţa Fiului lui Dumnezeu? Se pare că şi orbului — ca şi jalnicei omeniri, gata să 
pună la îndoială orice — i-a fost mai uşor să vadă, decât să deschidă ochii credinţei. 


Uneori Domnul ne vorbeşte, iar noi stăm şi ne întrebăm unde este şi de ce ne-a 
părăsit. În lumea noastră sufletească se săvârşesc şi astăzi minuni, ascunse de ochii 
oamenilor şi nu arareori se produc mari schimbări în inima omului, care renaşte, 
sub puterea unui suflu venit de Sus, iar oamenii nu ştiu ce explicație să dea acestei 
schimbări. Se întâmplă aceasta atunci când Domnul vorbeşte sufletului omului. Îi 
vorbeşte printr-o împrejurare oarecare, printr-o încercare, sau prin Sfânta Scriptură. 


Domnul Se află lângă noi în clipele cele mai grele. În nopţile când suferim de 
nesomn, luminează cu prezenţa Sa orbirea noastră, ne deschide ochii ca să 
pătrundem cu privirea în adâncul milostivirii Sale. Ne vorbeşte chiar şi când nu ne 
dăm seama. 


Să fim cu luare-aminte la acest glas, să ne grăbim să înălțăm noi înşine glas din 
adâncul sufletului: „Cred, Doamne!”, şi să-l păstrăm în minte cuvintele: „Am venit 
în lumea aceasta, pentru ca cei ce nu văd să vadă...“ (loan 9, 39). 


Rază din lumină cerească 
EI păcatele noastre le poartă şi pentru noi rabdă durere. (Isaia 53,4) 


Când, sub povara vreunei suferinţe, cădem la picioarele Mântuitorului, venim 
înaintea Celui care a cunoscut El Însuşi toată suferinţa. Când Îl chemăm din 
mijlocul ispitelor, Îl chemăm pe Cel ce EI Însuşi a fost ispitit. Când ne plângem de 
răutatea oamenilor, ştim că ne aude Cel ce EI Însuşi a suferit din cauza cruzimii 
omeneşti. Când, îndureraţi de pierderea unei fiinţe dragi, suferim pentru ea, în casa 
rămasă pustie, ştim că ne vede Cel care a plâns la mormântul prietenului Său. Când 
rămânem singuri, în zadar căutăm compasiunea oamenilor; ne înţelege aleanul Cel 
ce a simţit ce înseamnă singurătatea şi al Cărui suflet „s-a întristat de moarte” în 
Grădina Ghetsimani. 


Iar când, într-o clipă de slăbiciune şi de inimă rea, simţim că lumina lui Dumnezeu 
se ascunde de noi şi că suntem cuprinşi de o îndoială grozavă, în ceasul acela negru 


găsim tărie în Cel ce a strigat în chinurile morţii: „Dumnezeul Meu, Dumnezeul 
Meu, de ce M-ai părăsit?“ (Marcu 15, 34). „Luând asupra Sa neputinţele şi bolile 
noastre“, Mântuitorul a urmat calea care avea să-L ducă pe Golgota. Acum, ca şi 
atunci, îşi revarsă asupra noastră nesecata-l iubire. Ferice de cel ce este convins de 
acest adevăr. Pentru el nu mai există nici dor, nici singurătate, fiindcă Mântuitorul 
va fi întotdeauna cu el; în inima lui nu va mai fi durere, fiindcă va şti că Domnul va 
înţelege ceea ce noi nu suntem în stare să exprimăm în cuvinte. Acela nu va 
cunoaşte nici slăbiciune, nici frică, pentru că, simțind asupra sa privirea iubitoare a 
Mântuitorului, va fi convins că nici o încercare nu-l va putea despărți de iubirea lui 
Hristos. 


Binecuvântată fie clipa când ne-am plecat întâiaşi dată genunchii înaintea Lui, în 
liniştea singurătăţii şi poate că încă nu ne simţim în stare să dăm glas rugăciunii 
noastre, ci simţim doar dulceaţa prezenţei Sale, chiar şi când nu-L chemăm în 
ajutor, dar ştim că ne înţelege în toate, că ştie tot, când simţim în adâncul inimii 
adevărată, neschimbătoarea, veşnică iubire a lui Dumnezeu, care ne dă tărie în 
ceasul morţii şi ne luminează cu lumina Sa nepământească. 


Trimite, Doamne, asupra noastră o rază din lumina Ta cerească! 


(din: “Fiecare zi, un dar al lui Dumnezeu — 366 Cuvinte de folos pentru toate 
zilele anului“, Editura Sophia, 2008) 


“Azi orbii văd, dar se tem. Și frica le va lua din nou vederea...” - Garanţii 
“drepturilor omului” şi controlul prin frică al maselor oarbe... 

vindecarea orbului - Gabriela Mihăiţă David 
Dragostea în care cred: ochii deschişi de Iisus 


Aseară m-am plimbat puţin şi am stat de vorbă cu omul care a fost orb din naş- 
tere... Era puţin mai bătrân, cu vreo două milenii doar, şi îmi spunea: 


- Ştii, când au venit fariseii, ceea ce m-a uimit cel mai tare a fost că pe ei îi interesa 
orice, numai faptul că vedeam, că fusesem vindecat de orbire, nu. Nu le păsa de 
mine nici cât negru sub unghie. Singurul lucru de care le păsa era că se întâmplase 
ceva pe teritoriul controlat de ei, ceva care nu venea de la ei şi de care ei nu ştiau. 
Pentru ei lisus era un infractor nu pentru că făcuse ceva rău, ci pentru că făcuse 
ceva fără aprobarea, omologarea şi fiscalizarea lor. 


Așa e şi azi cu societatea creată de urmaşii lor. Nu-i interesează omul, deși tot ce 
fac spun că fac pentru binele omului. Ceea ce îi interesează cu adevărat e puterea 


lor asupra oamenilor, să deţină un control cât mai profund asupra lor. Ei vorbesc şi 
promovează drepturile omului, ceea ce o infinită ipocrizie, pentru că singurul 
motiv real pentru care fac asta e ca, așezându-se în postura de furnizori și garanţi ai 
drepturilor omului, capătă automat dreptul de a-i monitoriza şi sancţiona pe 
oameni, de a-i controla, în numele drepturilor lor. Nu omul, ci drepturile lui sunt 
importante. lar și mai importanți ca drepturile sunt, bineînţeles, cei care le garan- 
tează... 


Dar răul are putere asupra cuiva atâta vreme cât acela se teme. Ochii deschişi de 
lisus văd asta. Și tocmai asta îi sperie, de peste două mii de ani, la lisus Hristos: că 
deschide ochii oamenilor să vadă cine sunt ei şi că puterea lor stă în specularea 
orbirii duhovniceşti a oamenilor. 


ÎI urau pe lisus pentru că era singurul care nu se temea de ei. Ba mai mult: le 
devoala lăuntrul ticălos înaintea oamenilor, le răsturna raționamentele şi tarabele, 
demola în toate felurile autoritatea lor demonică şi lumea construită pe ea. De 
aceea L-au şi ucis. 


Dar lisus S-a lăsat ucis ca să rezolve şi problema morții, să-i ia şi ei puterea asupra 
oamenilor. Ca murind să coboare în iad şi să ia şi puterea iadului asupra oame- 


nilor.... Intr-un cuvânt, S-a lăsat ucis ca să pătrundă în profunzimea condiției 
umane căzute şi să-i smulgă rădăcina... 


- Mai face EI asta azi, mai deschide ochii orbilor din naştere? 


- Bineînţeles. Hristos a dat puterea Sa Bisericii. Și Biserica deschide şi azi ochii 
orbilor din naştere, prin Taine şi Învățătura Evangheliei. Dar nu știu ce se întâmplă, 
căci atunci când lisus mi-a deschis mie ochii, eu am devenit curajos ca El, am 
început să-i înfrunt pe farisei şi chiar să-i iau peste picior. Când El mi-a deschis 
ochii, nu am primit doar vederea, ci şi puterea de a înfrunta ceea ce vedeam în 
farisei, şi de a iubi ceea ce vedeam în Hristos. 


Azi orbii văd, dar se tem. ŞI frica le va lua din nou vederea... O Biserică care se 
teme de Puterea lumii, nu mai poate da oamenilor puterea de a înfrunta și învinge 
lumea, aşa cum a făcut lisus Hristos și cum le-a lăsat moştenire să facă şi ucenicii 
Lui. 


Și cu timpul, temându-se de lume, Biserica poate pierde şi puterea de a deschide 
ochii... 


Părintele Valentin Mordasov despre orbirea duhovnicească 


Pr. Valentin Mordazov 
duhovnicul de La Pazo 


_ 
Învăţături şi 
întâmplări minunate 


EDITIA DIA 


“Duminica Orbului din naştere ne dă prilejul să vorbim despre orbire: orbirea 
duhovnicească. Această orbire se întâmplă din diferite motive. Pe unii îi orbește 
mândria. Pe luda I-a orbit iubirea de arginţi. Pe fiii lui lacob i-a orbit invidia atât de 
tare, încât l-au vândut ca rob pe fratele lor. Răutatea şi invidia i-au orbit pe iudeii 
care au văzut minunile Mântuitorului. 


În zilele noastre există de asemenea mulţi oameni orbiţi: vânzătorul este orbit de 
zgârcenie, conducătorul este orbit de dragostea de slavă, cel bogat este orbit de 
agoniseală etc. Păcatul orbeşte deplin ochii duhovniceşti. Un orb duhovniceşte 
vede totul prin prisma propriei patimi: cel desfrânat gândeşte că toți sunt 
desfrânaţi, cel bârfitor, că toţi sunt bârfitori, cel rău şi invidios, că şi alţii sunt la fel. 


Într-o dimineaţă, devreme, un om venea pe stradă şi la un moment dat S-a oprit, 
aşteptând. Pe lângă el au trecut mai mulţi oameni. Unul din ei, trecând pe 
alături, a gândit în sinea sa despre acela: “Aşteaptă o femeie.” Altul şi-a spus: 
„Iată, stă la pândă, urmărind ce să fure.” Un altul s-a gândit: „Aşteaptă să se 
deschidă berăria, să bea ca să-i treacă mahmureala.” Alt trecător a cugetat 
văzându-l: „lată ce om evlavios. A ajuns la biserică înainte chiar să se deschidă, 
iar el aşteaptă afară, rugându-se.” 


Adeseori, orbii duhovniceşte devin armă a vrăjmaşului neamului omenesc, care se 
joacă cu patimile şi cu oamenii pătimaşi după cum vrea el. Perverteşte cuvintele şi 
faptele celui drept, îl calomniază, îl face de ruşine. lată orbirea de care trebuie să ne 


temem. Această orbire, ca toate bolile, începe neobservat prin mici plăceri, care se 
dezvoltă treptat în deprinderi rele. In acel stadiu nici predicile, nici cuvintele de 
convingere nu mai pot ajuta. 


În mănăstirea sa din Diveevo, Cuviosul Serafim de Sarov le despărțea pe fecioare 
de văduve pe motivul că cele din urmă aveau deprinderi rezistente, întărite de-a 
lungul timpului, care cu greu puteau fi dezrădăcinate, în timp ce îndreptarea celor 
tinere decurgea mai uşor, pentru că patimile lor nu deveniseră deprinderi. 


Cea mai cumplită orbire din vremea noastră este orbirea necredinţei. Ea duce la 
moartea sufletească. Noi am vorbit deja cu altă ocazie despre cum să luptăm 
împotriva necredinţei, ca să dobândim vindecare de această orbire. 


Dacă patimile orbesc sufletul, ne punem întrebarea: „Cum să luptăm împotriva 
lor?” Sfântul Ignatie Briancianinov spune că doar descoperindu-le, precum un 
inamic în război, noi le putem combate şi învinge. Descoperă la spovedanie 
îndeosebi gândurile care duc la dezvoltarea patimii. Nu te îndreptăţi niciodată, 
pentru că îndreptăţirea de sine face patima să crească. Patima se micşorează prin 
blândeţe. Dacă îți vor arăta un tigru şi-ţi vor spune că este un cal nu-i contrazice. 
Fii de acord. Potoleşte patima cu semnul crucii, cu Rugăciunea lui lisus, cu 
mulțumirea, cu citirea Evangheliei. 


Un ofiţer beţiv a învins patima sa prin citirea Evangheliei. Puterea Evangheliei este 
mare, dar devine şi mai mare dacă adaugi postul, paza minţii de gânduri (adică 
alungarea gândurilor imediat ce apar în minte). 


Deseori, la orbirea duhovnicească ne conduce nepăsarea duhovnicească, cu care 
trebuie să ne luptăm din toate puterile şi despre care am vorbit deja. Un predicator 
spunea că există două iaduri şi două Raiuri. Suferinţa pe pământ fără credinţă, 
adică cu cârtire şi deznădejde, în orbire duhovnicească, preface şi viaţa 
pământească într-un iad, care nu se sfârşeşte, dar se intensifică neînchipuit după 
mormânt. Omul evlavios, credincios trăieşte bine şi pe pământ, suportând, cu 
ajutorul lui Dumnezeu, toate suferinţele, iar apoi va primi viaţa veşnică în Rai. 


Izbăveşte-ne pe noi, Doamne, de orbirea duhovnicească! Amin”. 


(Din: Pr. Valentin Mordasov, duhovnicul de la Pskov: Învăţături şi întâmplări 
minunate, Editura Sophia, 2011) 


Fericirea orbului nevinovat sau unde se arată mila, puterea şi slava lui 
Dumnezeu? 


Fiecare zi 

Miluiţi prin necazuri 


Și ucenicii Săi L-au întrebat, zicând: „Invăţătorule, cine a păcătuit, el sau părinţii 
lui de s-a născut orb”. lisus a răspuns: „Nici el n-a păcătuit, nici părinţii lui, ci 
pentru ca-ntru el să se arate lucrurile lui Dumnezeu”. (loan 9,2-3) 


Necazurile ni se trimit, oare, pentru păcatele noastre? În Vechime aşa se credea, 
dar Mântuitorul dă o altă explicaţie. Spune că un om era orb ca să se arate prin El 
puterea lui Dumnezeu. Lipsa vederii l-a adus pe acel om la lisus şi prin aceasta a 
fost miluit de două ori: i s-au deschis ochii trupeşti, dar şi cei duhovniceşti. 
Probabil că nu l-ar fi întâlnit niciodată pe lisus dacă n-ar fi fost orb şi dacă n-ar fi 
trebuit să se săvârşească asupra sa acea minune. 


Deseori suntem miluiţi, în cea mai mare şi mai neașteptată măsură, prin suferințele 
noastre. Boala lui Lazăr avea să descopere, după cuvântul lui lisus, „slava lui 
Dumnezeu, pentru ca prin ea să Se slăvească Fiul lui Dumnezeu” (loan 11, 4). 


Nu încape îndoială că orice boală poate da bolnavului sau celor din preajma sa, 
posibilitatea de a dobândi binecuvântare de Sus. Adesea, Domnul îi fericeşte pe cei 
ce suferă din cauza încercărilor la care sunt supuşi. Tot ceea ce considerăm că se 


întâmplă în defavoarea noastră ar trebui să ne deschidă ochii asupra unui adevăr 
adânc: că fiecare dezamăgire în viaţă este menită să ne aducă, în locul fericirii pe 
care o aşteptam, ceva cu mult mai bun. 


(din: “Fiecare zi, un dar al lui Dumnezeu - 366 Cuvinte de folos pentru toate 
zilele anului“, Editura Sophia, 2008) 


Duminica Orbului 


lar el a zis: Cred, Doamne. Şi s-a închinat Lui (Matei 9, 38) 


Pericopa evanghelică din Duminica Orbului este, în întregime, o pagină din istoria 
mântuirii omului şi din care avem de învăţat foarte mult. Este o pagină de istorie 
folositoare, deoarece conţine învățături mântuitoare pentru viaţa noastră, sunt 
învățături care contribuie la formarea noastră duhovnicească, pentru că acesta este 
scopul pe care îl urmăreşte această pericopă evanghelică, şi nu numai aceasta, ci 
fiecare pericopă evanghelică. Şi, nu doar pericopele evanghelice, ci toate 
Evangheliile, şi nu doar Evangheliile, ci toată Scriptura. Căci toată Scriptura este 
de folos, spre sfinţirea noastră. 


În acest mic studiu pe care îl vom face, vom urmări doar câteva învățături ale 
acestei pericope. lar aceste învățături le primim nu de la un om învăţat, ci de la un 
biet cerşetor din Ierusalim. De la un om simplu, neînvăţat, disprețuit de către 
ceilalţi pentru că cerşea pe străzile oraşului. Curios lucru, am putea spune. Putem 
noi să învăţăm ceva de la un astfel de om? Da, avem ce învăţa chiar şi de la un 
asemenea om, de la un cerşetor orb pe care nimeni nu-l lua în seamă. Pentru că 
ceea ce contează cel mai mult la un om nu Sunt sănătatea, ştiinţa, bogăţia şi nici 
poziţia socială. Ceea ce contează este viaţa duhovnicească. Contează doar 
sentimentele cele bune, contează doar sufletul frumos al omului. lar orbul 
nostru este un om cu sufletul frumos. Astfel, acest om, disprețuit de toţi locuitorii 
din Ierusalim, dar, mai ales de înalta societate, devine model pentru noi, 
creştinii. El ne arată virtuțile pe care trebuie să le dobândească fiecare creştin. 


Aceste virtuţi sunt fundamentale, şi fără ele nu putem Să fim, şi nici măcar să ne 
numim creştini. 


Orbul din parabolă ne învaţă nu vorbind, ci prin exemplul vieţii sale. lar aceste 
virtuţi sunt: 


Credinţa 


Orbul din Evanghelie dovedeşte o credință exemplară în Hristos. Cu credinţă 
adâncă a primit de la Hristos plămada din pământ şi apă cu care Domnul i-a uns 
ochii. Mai apoi, cu credinţă a alergat la scăldătoarea Siloamului, acolo unde 
Hristos l-a trimis. ŞI, mai târziu, atunci când l-a văzut pe Binefăcătorul său cu ochii 
lui, după ce Acela i-a redat lumina ochilor, şi-a mărturisit credinţa sa zicând: Cred, 
Doamne! 


Pentru un creştin, credinţa este primul pas. Este prima treaptă a vieţii sale în 
Hristos, este fundamentul şi temelia vieţii sale. 


Fără credinţă în Hristos, cum poate cineva spune că este creştin? Prima şi cea 
dintâi virtute a creştinului este credinţa; credinţa cea fierbinte, credinţa cea adâncă, 
credinţa cea neclintită. Este credinţa ce se recunoaşte din faptele dragostei. Pentru 
că, altfel, credinţa este moartă. Aşa ne învaţă şi Sfântul Iacob, ruda Domnului: 
„Credinţa, fără fapte, moartă este”. (Iacov 2, 26). 


Ascultarea 


Desăvârşită este ascultarea pe care o face orbul din naştere faţă de Hristos. I-a spus 
Hristos: „Mergi şi te spală în scăldătoarea Siloamului”. lar orbul a făcut întocmai 
după cum i-a poruncit Domnul. Cu tina încă umedă pe ochi a mers la scăldătoarea 
Siloamului, deşi nu vedea încă. Pe drumul către scăldătoare toţi îl priveau ciudat. 
Minunată ascultare face orbul, fără să crâcnească! Fără gânduri şi fără să cugete în 
vreun fel. Şi, tocmai această ascultare l-a condus către tămăduire. Căci, „ducându- 
se şi spălându-se, a văzut”. 


Mare virtute este ascultarea! Ascultarea faţă de Dumnezeu şi faţă de oamenii Lui 
Dumnezeu care ne păstoresc şi care poartă de grijă sufletelor noastre. Ascultarea, 
este şi ea, o virtute de căpătâi a bunului creştin. De aceea, trebuie să fim „fu ai 
ascultării”. Şi, din acest punct de vedere, exemplu pentru noi nu trebuie să fie doar 
orbul din pericopă, ci Însuşi lisus Hristos, care s-a făcut „ascultător până la 
moarte, şi încă moarte pe Cruce luând” (Filipeni 2,8). 


Mărturisirea 


Orbul a crezut în Hristos şi a făcut ascultare față de Hristos. Dar nu doar atât, 
pentru că el l-a şi mărturisit pe Hristos. Am putea spune că orbul este primul 
creştin mărturisitor. Minunată este mărturisirea pe care el o face! Vecinilor săi, 
care l-au întrebat cine i-a redat vederea, le-a răspuns: „Omul care se numeşte lisus 
a făcut tină şi a uns ochii mei; şi mi-a zis: Mergi la scăldătoarea Siloamului şi te 
spală. Deci, ducându-mă şi spălându-mă, am văzut”. 


La fel a mărturisit acesta şi în faţa fariseilor, când aceia l-au întrebat ce crede 
despre Hristos: „ar el a spus că proroc este” (loan 9, 17). Atunci când fariseii l-au 
întrebat iarăşi cum i-a vindecat Hristos vederea, orbul a mărturisit din nou, zicând: 
„ V-am spus acum şi n-aţi auzit? De ce voiți să auziţi iarăşi? Nu cumva voiţi şi voi 
să vă faceţi ucenici ai Lui?” (Ioan 9, 27). Însă, aceia l-au ocărât pentru cuvintele 
lui. Dar, abia atunci orbul a făcut cea mai bună mărturisire: „De n-ar fi Acesta de 
la Dumnezeu n-ar putea să facă nimic” (loan 9, 33). 


Această mărturisire curajoasă a orbului ar trebui să ne facă să ne punem foarte 
multe întrebări. Pentru că, din păcate, cei mai mulţi creştini se ruşinează sau se tem 
să-l mărturisească pe Hristos. Insă, mărturisirea este şi ea o virtute fundamentală a 


adevăratului creştin. 
Recunoştinţa 


Sufletul orbului era copleşit de recunoştinţă. Dorea să-L cunoască pe binefăcătorul 
său pentru a-i mulţumi pentru marele bine pe care i l-a făcut. lar când L-a aflat, „Il 
s-a închinat”. 


Toţi trebuie să-l fim recunoscători lui Dumnezeu, asemeni orbului. Dar, la fel 
trebuie să fim recunoscători fiecărui om care ne-a făcut chiar şi cel mai mic şi 
neînsemnat bine. Trebuie să fim recunoscători întreaga noastră viaţă, şi să ne 
arătăm această recunoştinţă ori de câte ori avem ocazia şi în modurile cele mai 
diverse. Pentru că un bun creștin trebuie să aibă recunoştinţa faţă de Dumnezeu şi 
față de aproapele său. 


Acestea, şi multe altele, sunt însuşirile bunului creştin, însuşiri care trebuie să 
împodobească şi să înfrumuseţeze duhovniceşte viaţa noastră. 


Luminânda Duminicii Orbului: Luminează-mi, Doamne, ochii mei înţelegători, 
care sunt slăbiți de păcatul întunecat, insuflându-le smerenie, şi curăţeşte-mă, 
Indurate, cu lacrimile pocăinţei. 


Pr. Eugen: Minunea şi show-ul 


Cuvânt Ortodox (Pr. Eugen): Minunea şi show-ul 


Lumea de azi, abundă în spectacole. Parcă nimic altceva nu este căutat cu mai 
multă ardoare decât spectacolul. Dacă cineva are de spus ceva, trebuie neapărat să- 
| îmbrace în haina strălucitoare a show-ului, altfel va trece neobservat, nimeni nu 
are timp să asculte un mesaj lipsit de senzaţional. 


Din păcate mulţi creştini preţuiesc credința după cât de mult spectacol oferă. 
Smerenia, credinţa simplă, osteneala, metaniile, rugăciunea nu aduc mulţumire 
“consumatorilor” de religie. S-a petrecut undeva o minune? Este pe undeva vreun 
preot care poate să-ţi spună problemele tale înainte de a te vedea? Sau te dezleagă 
de orice, fără nici o osteneală din partea ta? Acolo e adevărata credință, acolo 
trebuie să mergem! 


Evanghelia e plină de minuni, dar paradoxal pentru unii, este total lipsită de 
spectaculos! Mântuitorul Hristos vindecă bolnavi, incurabili, alungă demonii, 
înmulţeşte pâinea şi peştele, înviază morţii simplu, doar cu un cuvânt! Lipsesc total 
cuvântările pompoase, pregătirea aperceptivă a celor prezenţi (azi s-ar numi 
spectatori), efectele speciale! 


Și în cazul vindecării orbului din naştere minunea s-a făcut simplu, fără nimic 
spectaculos. 


Aşa sunt lucrurile Domnului nostru. El nu face spectacol, nu are nevoie să 
impresioneze, pur şi simplu voieşte şi totul se face după voia Lui. 


Diavolul în schimb este maestrul efectelor speciale. Neavând nimic de dăruit, rău 
fiind şi dătător de rău, diavolul are nevoie să impresioneze, să-şi ascundă sub falsa 
strălucire a senzaţionalului, goliciunea şi nimicnicia. 


Astăzi mulţi oameni caută în credinţă specaculosul, dar prin aceasta se fac de bună 
voie victime sigure a diavolului. Doreşti show? Satana o să ţi-l ofere cu prisosinţă! 
Dar abia după tragerea cortinei vei afla că preţul “biletului” a fost sufletul tău. 


Sunt mulţi vânzători de idei religioase în zilele noastre care fac show din numele 
lui Dumnezeu, înşelând astfel pe toţi doritorii de fericire fără osteneală, as- 
cunzându-le sub luciul calp al vorbelor lor întunericul iadului!! 

Prin orb, lisus Hristos ne arată drumul care duce la mântuire. Pentru a fi vindecat şi 
sufleteşte, orbul a trecut 3 probe: 

Proba ascultării - a primit să fie uns cu tină şi s-a supus poruncii de a merge să se 
spele la scăldătoarea Siloamului; 

Proba ispitei - a fost lăsat singur să se lupte cu fariseii şi nu a cedat ispitei de a se 
dezice de Cel ce l-a vindecat. Mai mult L-a mărturisit şi apărat riscând să-i atragă 
ura şi răzbunarea fariseilor; 

Proba credinţei - după înfruntarea cu fariseii lisus îl întreabă: Crezi tu în Fiul lui 
Dumnezeu? Dumnezeu nu obligă ci în deplină libertate îi cere credinţa. 


Liber, fostul orb întreabă: Cine este, ca să cred în El? 


Iar lisus îi spune: L-ai şi văzut, vorbeşte cu tine! 


Făpturii libere şi înţelegătoare, Domnul îi lasă loc să chibzuiască. lar omul 
vindecat, auzind ce mare este Vindecătorul său, mai mult decât un profet, îndată a 
strigat: Cred, Doamne! şi 1 s-a închinat. 


„Prin aceasta el a mărturisit dumnezeiasca Lui putere; şi ca să nu fie doar o 
“1ujbă a buzelor, a adăugat și fapta” (II 


Pentru copii - Vindecarea orbului din naştere 


Inaintând în perioada Cincizecimii, ajungem la Duminica Orbului. In această 
Duminică, Biserica noastră ne aminteşte minunea vindecării unui om care se 
născuse orb. 


Într-o sâmbătă, pe când intra în oraş, lisus şi ucenicii Săi au întâlnit pe cale un om, 
orb din naştere, care-şi petrecea timpul cerşind. Văzându-l Domnul, după o mică 
discuţie cu ucenicii Săi, a alcătuit din salivă şi din praf un noroi, pe care luându-l, 
cu Mâinile Sale a uns pleoapele orbului. Şi în vreme ce, desigur, bărbatul cel orb 
era nelămurit în legătură cu această faptă, Domnul l-a trimis la scăldătoarea Siloam 
ca să-şi spele noroiul de pe pleoapele sale. 


Fără să ezite vreun moment, orbul a ascultat porunca şi, îndată ce şi-a spălat ochii 
de noroi, şi-a deschis ochii şi a constatat că vede lumina şi tot ceea ce se afla în 
jurul său, pentru prima oară în viaţă. Puteţi înţelege bucuria de care a fost cuprins. 
Vecinii, văzându-l că şi-a căpătat lumina ochilor, se aflau în mare uimire, 
neînţelegând cum a fost posibil un asemenea lucru. Unii dintre ei se întrebau dacă 
era cu adevărat acelaşi om, cel care cu puţină vreme în urmă nu vedea deloc. Nu le 
venea să creadă şi îl întrebau încontinuu ce i se întâmplase şi cum de se vindecase. 


L-au dus, atunci, şi la farisei, care s-au încredinţat din cuvintele fostului orb că cel 
care-l făcuse bine era lisus Nazarineanul. Atunci au început să se certe între ei: unii 
ziceau că lisus era păcătos pentru că nu ţinuse sărbătoarea Sabatului şi făcuse 
vindecări în acea zi, alţii credeau că lisus era trimisul lui Dumnezeu, de vreme ce 
putea face astfel de minuni. I-au cerut şi părerea celui ce mai înainte fusese orb. 
Acesta, arătându-şi credinţa şi recunoştinţa, a declarat fariseilor că-l socoteşte 
profet pe Cel care l-a vindecat. 


Atunci, fariseii, necrezând în minunea vindecării orbului, i-au chemat şi pe părinţii 
lui, ca să verifice faptul că, într-adevăr, se născuse fără vedere. S-au înfăţişat aceşti 
oameni, înspăimântați şi au mărturisit că fiul lor fusese orb până în acea zi. Cu 
toate acestea, fiul lor era om în toată firea şi le putea răspunde singur la întrebările 
pe care voiau fariseii să i le pună. Aşadar, fariseii l-au chemat din nou pe omul 
vindecat şi au început să-l supere. I-au cerut să mărturisească că nu e posibil să fi 
fost vindecat de un om păcătos care nu ţinuse porunca de a nu lucra sâmbăta. 


Cel ce mai înainte fusese orb i-a făcut să tacă, răspunzându-le astfel: Ştim că 
Dumnezeu nu-i ascultă pe păcătoşi, ci pe aceia care respectă şi fac voia Lui. De 
când e lumea, nu s-a mai auzit să fi deschis cineva ochii vreunui orb. Omul acesta 
nu ar fi putut face nimic, dacă nu ar fi fost de la Dumnezeu. Auzind acestea, 
fariseii l-au aruncat afară din sinagogă. 


lisus a auzit toate câte se întâmplaseră şi când S-a întâlnit din nou cu omul ce 
fusese orb, l-a întrebat: Tu crezi în Fiul lui Dumnezeu? Şi după ce omul vindecat 
L-a recunoscut, 1 s-a închinat, zicând: Cred, Doamne! 


Condac: Fiind orbiţi la ochii sufletului, la Tine venim, Hristoase, precum orbul din 
naştere, cu pocăință strigând Ție: Tu eşti lumina preastrălucitoare a celor din 
întuneric. 


Pr. Prof. Dr. Vasile Răducă - Nevăzătorul cu vederea curată 


HRISTOS VINBSCĂ 
UN VEB BIN NASTERE 


Duminica a 6-a după Paşti (Vindecarea orbului din naştere) loan 9, 1-38 


Toate minunile săvârşite de Mântuitorul Hristos au fost modalităţi prin care El 
împlinea lucrările (loan 9, 3) lui Dumnezeu, schimbând realitatea pe care o întâl- 
nea (care, de cele mai multe ori, era suferinţa sau foamea) în normalitate. În textul 
citit la Sfânta Liturghie în Duminica a şasea din ciclul Penticostarului, luat din 
Evanghelia după Sfântul loan (cap. 9, 1-38), ni se istorisesc împrejurările şi moda- 
litatea în care Mântuitorul, ca Fiu al lui Dumnezeu, își pune în evidenţă lucrările 
capabile să creeze din nou lumea: în cazul de față nu a vindecat vederea unui om 
pierdută prin vreun accident sau vederea defectuoasă cu care s-ar fi născut omul, ci 
a făcut vedere acolo unde aceasta nu exista. Prin lucrarea Sa, Dumnezeu a creat 
lumea din nimic. El a activat și activează lucrările Sale oricând, arătând atot- 
puternicia bunăvoinţei Sale. Așa a fost şi cazul istorisit în textul din Evanghelia la 
care facem referință. 


Totodată, lucrările lui Dumnezeu sunt tot atâtea forme de manifestare a slavei Sale. 
Fiul lui Dumnezeu s-a făcut Om ca să împlinească lucrarea pe care i-a încredinţat-o 
Tatăl (loan 17, 4). EI a împlinit această lucrare într-un timp dat, timp pe care EI îl 
numește „ziuă”. În acest interval de timp rânduit de Tatăl ceresc, lisus este Lumina 
lumii (loan 9, 5). Efectul oricărei surse de lumină este luminarea celor din jur, 
scoaterea lor din întuneric şi aducerea la lumină. Dumnezeu a creat lumea în 


lumina prezenţei Sale. Prin urmare, a scoate pe cineva din întuneric la lumină este 
echivalent cu a-l crea pur şi simplu în normalitate, în lumină. A reda funcția vederii 
unui orb din naştere echivalează cu a crea ceva din nimic. În minunea prin care 
Mântuitorul Hristos a dat vedere unui orb din naștere asistăm la efectul lucrării lui 
Dumnezeu, pe care o împlineşte Domnul Hristos, care are capacitatea să creeze din 
nimic. 


Evanghelistul loan ne spune că Mântuitorul se afla în Ierusalim, ferindu-se de 
iudei, care căutau să-L ucidă (loan 7, 1). Era una dintre marile sărbători iudaice. 
Trecând pe lângă un orb din naştere, l-au întrebat ucenicii: „Învăţătorule, cine a 
greșit, acesta sau părinţii lui de s-a născut orb?” lar EI le-a răspuns: „Nici el, nici 
părinţii lui, ci ca să se arate în el lucrările lui Dumnezeu.” 


Ucenicii au întrebat ca unii care nu erau străini de învățătura oficială potrivit căreia 
Dumnezeu „pedepseşte păcatele părinţilor în copii până la al treilea şi al patrulea 
neam” (Exod 20, 5; Num. 14, 18; Deut. 9,5). 


Nu erau străini și de exegeza unor rabini care afirmau că pruncii pot păcătui până și 
în pântecele mamei lor sau al altora care considerau că Dumnezeu, cunoscând 
dinainte că unii oameni pot păcătui grav, îngăduie ca aceştia să se nască cu anumite 
infirmităţi care-i vor feri de acele greşeli. Ştiau că, uneori, Dumnezeu foloseşte 
boala şi suferința ca instrumente pentru împlinirea voinţei Sale (ca omul să se în- 
toarcă la Dumnezeu, Lc. 13, 2 şi urm.; pentru încercarea credinţei, 2, 4 şi urm., în 
locul altora, Col. 1, 24). 


Mântuitorul precizează ucenicilor că în acel caz nu era vorba sub nici un aspect de 
ceea ce ei bănuiau cu privire la cauzalitatea bolii. Era vorba de o neputinţă a firii 
umane căzute în păcat, de ceea ce noi astăzi am numi accidente genetice sau 
epigenetice, care, în firea umană afectată de stricăciunea firii Proto-părinților 
Adam şi Eva, ai căror descendenţi suntem toţi, pot duce la infirmități congenitale. 
Aceasta era situaţia şi cu orbul din naştere. Dar în această infirmitate se va afirma 
efectul creator al lucrării lui Dumnezeu, ce se va exercita prin voinţa Mântuitorului 
Care, Lumină fiind, aduce lumină tuturor celor pe care îi întâlneşte. 


În activarea lucrărilor Sale de vindecare a celor suferinzi, de iluminare a celor orbi 
(trupește sau sufletește), Mântuitorul şi-a arătat slava Sa, 'slavă ca a unuia născut 
din Tatăl, plin de har şi de adevăr” (loan 1, 14). Arătarea acestei slave nu a fost 
fără urmări: a schimbat viaţa celui care a fost obiectul direct al manifestării slavei 
lui Dumnezeu peste el, a schimbat şi veţile celor care au văzut-o cu ochi curaţi, a 
schimbat istoria lumii. Numai ochii orbiţi de răutate ai autorităţilor iudaice au 


văzut în manifestarea acestei slave motive care să-i conducă la darea sentinţei de 
moarte împotriva lui lisus, cu puţine ore înainte să jertfească şi să mănânce, 
potrivit tradiției lor, mielul pascal. 


Acum două săptămâni, la Sfânta Liturghie, s-a citit din aceeaşi Evanghelie după 
Sfântul loan textul în care se istoriseşte minunea vindecării paraliticului de la 
scăldătoarea Vitezda. În versetul 17 din capitolul al cincelea al sus-numitei Evan- 
ghelu se semnalează că atunci, cu ocazia constatării că lisus era cel care-l vinde- 
case pe paralitic, autorităţile au hotărât să-l omoare pentru că vindeca sâmbăta şi 
pentru că afirmase că Dumnezeu este Tatăl Său. 


El avusese mai multe momente tensionate cu fariseii în Galileea, dar cele din 
Ierusalim determinaseră autorităţile iudaice să înceapă urmărirea penală a lui lisus. 
În intervalul de timp scurs de la vindecarea paraliticului de la Vitezda până în 
momentul întâlnirii orbului din naștere, Evangheliile consemnează deja câteva 
momente din care înțelegem că Mântuitorului i se întocmea dosar penal, cum am 
spune noi astăzi. Provocările în sensul întocmirii acestui dosar au continuat şi s-au 
acutizat. Nu întâmplător, cu ocazia intrării în lerusalim, autoritățile i-au atras 
atenţia prin cuvintele „Învăţătorule, potoleşte-ţi ucenicii!” 


Mântuitorul ştia toate, dar nu a pregetat deloc să scoată în evidență lucrările lui 
Dumnezeu. 


În cazul orbului din naştere, a scuipat, a făcut tină din pământ, a uns cu ea ochii 
orbului, l-a trimis să se spele pe ochi la scăldătoarea Siloamului. Acesta, urmând 
sfatul, s-a spălat şi i-a venit vederea. Desigur, nu scăldătoarea l-a vindecat, ci 
lucrarea lui Dumnezeu, lucru pe care tânărul orb l-a înţeles foarte clar. Momentul 
este uluitor pentru că vederea fizică l-a determinat pe orb să-şi vadă altfel şi rostul 
vieţii. Constatând minunea vindecării de nevedere a tânărului, autoritățile i-au 
supus pe acesta şi pe părinţii lui unei anchete, făcută după toate regulile, ce trebuia 
să fie una dintre piesele conținute în „Dosarul lisus”. Anchetatorii se mișcă de la 
răutate şi suspiciune la ridicol, de la ridicol la fanatism („Tu ești ucenicul aceluia, 
noi suntem ai lui Moise”, v. 9, 28), în timp ce orbul din naştere, de la orbire ajunge 
să vadă, de la vederea fizică ajunge la vederea duhovnicească, de la simplitatea 
omului fost nevăzător şi neştiutor de carte ajunge la înțelepciunea prin care trimite 
în derizoriu ancheta autori-tăților, de la omul aparent simplu, ajunge să vadă 
sensuri până și în neștiința mărturisită de anchetatori („Noi știm că Dumnezeu a 
vorbit lui Moise, iar pe Acesta nu-l știm de unde este”), cărora le-a spus: „Tocmai 
în aceasta stă minunea: că voi nu ştiţi de unde este şi El mi-a deschis ochii” (loan 
9, 30). Din neştiutor de carte ajunge să dea lecţii anchetatorilor: „Și noi ştim că 


Dumnezeu nu-l ascultă pe păcătoşi, însă, dacă este cineva cinstitor de Dumnezeu şi 
face voia Lui, pe acela îl ascultă” (v. 31). 


Fostul orb a dat și răspunsul potrivit să rezolve „neștiința” anchetatorilor cu privire 
la identitatea lui lisus: „Dacă n-ar fi Acesta de la Dumnezeu, n-ar putea să facă 
nimic” (v. 33). Ancheta în care obiectivul era lisus, dar în care au fost solicitaţi 
orbul vindecat şi părinţii acestuia spre a aduce probe, face ca în sufletul fostului 
orb să apară un proces de specială cunoaştere a identității Mântuitorului: de la 
perceperea Lui ca făcător de minuni, ajunge să înțeleagă faptul că EI este de la 
Dumnezeu, iar de la acest nivel ajunge să-L perceapă pe lisus ca Fiu al lui 
Dumnezeu. Este demersul psihologic al oricărui om cinstit care are parte de bună- 
voinţa lui Dumnezeu sau care caută în mod onest să-L cunoască pe Dumnezeu. 
Nimeni nu-L va cunoaște pe Dumnezeu din şi în rea-voinţă faţă de EI. 


Din textul Evangheliei aflăm că Mântuitorul era la curent cu modul în care 
decurgea ancheta în care erau folosiți ca mărturii orbul vindecat și părinţii lui. De 
aceea, văzând lisus că fostul orb a fost dat afară (din comunitatea iudaică) şi 
„găsindu-l, i-a zis: Crezi tu în Fiul lui Dumnezeu?” Iar, când fostul orb a aflat că 
Cel care-l vindecase, despre care anchetatorii nu știau de unde era, dar a cărui 
măreție fostul orb o vedea tocmai în taina identităţii Sale și în faptul că pe EI 


Dumnezeu îl asculta, era Iisus, a mărturisit credinţa în EI, ca Fiu al lui Dumnezeu 
şi I s-a închinat. Închinarea este finalitatea oricărui tip de cunoaştere a lui Dumne- 
zeu. Cunoaşterea lui Dumnezeu duce în modul cel mai firesc la omagierea Aces- 
tuia în ceea ce numim, în general, închinare. Este finalitatea procesului prin care 
fostul orb a intrat din momentul în care a văzut sub toate aspectele că Iisus este 
Lumina care luminează orice întuneric. 


Toate acestea arată ceea ce ştim cu privire şi la alte minuni săvârşite de Domnul: 
de ele au beneficiat în mod concret cei asupra cărora s-au împlinit, dar au fost şi 
semne profetice care au lăsat şi lasă de fiecare dată posibilitatea ca prin ele să 
înțelegem tainele lui Dumnezeu. 

Din istorisirea evenimentului vindecării orbului din naştere, cu efectele şi cu 
urmările lui, învăţăm că nu putem cunoaște tainele lui Dumnezeu decât ieşind 
dintr-un anumit tip de orbire, dintr-un anumit tip de ignoranță, date fie de modul de 
viaţă pe care l-am avut până la un moment dat, fie de cunoştinţele și știința naturală 
autosuficiente (pe care au arătat-o anchetatorii din Evanghelie), fie de neștiinţa 
(uneori, doctă) orgolioasă. Acceptând să intrăm cu încredere într-un proces de 
cunoaştere a acestor taine, în care trebuie luate în calcul, înainte de toate, minunea 
că suntem, că existăm realmente ca oameni, minunea că vedem realitățile din Jur şi 
pe noi înșine în ceea ce suntem, minunea că avem capacitatea de a şti din ce în ce 


mai mult, de așa manieră încât să devenim din ce în ce mai buni şi vrednici, la un 
anumit moment ni se descoperă Dumnezeu Însuși ca fostului orb care a primit 
vederea şi a stăruit să vadă toate din ce în ce mai bine, trecând peste orice obstacol. 


Pr. Ciprian Florin Apetrei - Vederea şi lumina lui Hristos 


În Duminica a 6-a după Paşti s-a citit la Sfânta Liturghie pasajul evanghelic de la 
Sfântul loan (9, 1-38), în care este prezentată vindecarea unui orb din naştere de 
către Mântuitorul nostru lisus Hristos. 


Ne apropiem de sfârşitul praznicului Învierii Domnului, odovania lui fiind în ziua 
dinaintea Înălţării Domnului. Aşa cum fiecare Evanghelie ce s-a citit în fiecare 
duminică vorbeşte despre chipuri diferite ale învierii sufletului şi ale învierii 
noastre, până la urmă, şi a trupului şi a sufletului, şi această Evanghelie a vin- 
decării orbului din naştere ne vorbeşte despre sănătatea trupului, dar mai ales des- 
pre învierea sufletului omenesc, învierea omului în sine. 


Cuvintele Evangheliei rostite în Duminica Vindecării orbului sunt, în întregime, o 
pagină din istoria mântuirii omului. Hristos S-a numit pe Sine Însuşi Lumina lumii, 
descoperindu-Se a fi Lumină şi prin această minune a deschiderii ochilor unui orb 
din naştere. 


Orbul vindecat din Evanghelie dovedeşte o credinţă exemplară în Hristos. Cu 
credință adâncă a primit de la Mântuitorul plămada din pământ şi apă cu care 
Domnul i-a uns ochii. Mai apoi, cu credinţă a alergat la scăldătoarea Siloamului, 
acolo unde Hristos l-a trimis. ȘI, mai târziu, atunci când L-a văzut pe binefăcătorul 
său cu ochii lui, după ce Acela i-a redat lumina ochilor, şi-a mărturisit credinţa 
zicând: Cred, Doamne! 


Desăvârşită este ascultarea pe care o face orbul din naștere faţă de Hristos. I-a spus 
Hristos: „Mergi şi te spală în scăldătoarea Siloamului”. lar orbul a făcut întocmai 
după cum 1-a poruncit Domnul. Şi tocmai această ascultare l-a condus către tămă- 
duire. Căci, „ducându-se şi spălându-se, a văzut”. 


Orbul a crezut şi a făcut ascultare față de Hristos. Dar nu doar atât, pentru că el L-a 
şi mărturisit pe Hristos. Sufletul orbului era copleșit de recunoştinţă. Dorea să-L 
cunoască pe binefăcătorul său pentru a-l mulțumi pentru marele dar pe care i l-a 
făcut. lar când L-a aflat, „„] s-a închinat”. 


Orbul din naştere a primit de la Mântuitorul lisus Hristos nu numai lumina ochilor 
trupeşti, fapt care fără îndoială, i-a produs o negrăită bucurie. EI a fost luminat şi 
sufleteşte, mintea, inima şi voinţa lui dovedind o vedere mai înaltă decât cea fizică, 
în funţa lui vădindu-se, cu anticipare, darurile Luminii Învierii. 


Adesea, în timpul vieţii noastre orbim sufletește din pricina păcatelor, iar cu pute- 
rea lui Dumnezeu, începem iarăşi să vedem, prin Taina Sfintei Spovedanii, în care 
primim iertarea păcatelor care ne-au dus la orbirea duhovnicească. 


Pr. conf. dr. Horia Constantin Oancea - Când rămâi orb la o faptă bună, 
lumina din tine este întuneric 


st 


SI 


Duminica a 6-a după Paşti (Vindecarea orbului din naştere) loan 9, 1-38 


Când vorbeşte despre lumină, Sfânta Scriptură are în vedere, pe de o parte, lumină 
fizică, cea pe care o vedem cu ochii trupești. Dar tot Sfânta Scriptură ne vorbește 
despre lumină ca simbol sau ca metaforă. Chiar din prima pagină a Bibliei aflăm că 
lumina a fost cea dintâi creaţie a lui Dumnezeu (Fac 1, 3) şi că ea exista înainte de 
a fi create soarele, luna şi astrele (Fac 1, 14-15). 


Luna şi soarele sunt „luminători”, însă rolul lor primar este de a marca trecerea 
timpului în general şi a sărbătorilor în special (Fac 1, 14). Dar lumina aceea, pe 
care Creatorul o cheamă la ființă mai înainte de toate lucrurile create, este mai mult 
decât lumina fizică. Înainte de a fi lumina, lumea era cufundată în haosul simbo- 
lizat prin întuneric (Fac 1, 2). Lumina apare ca simbol al ordinii cosmice; fără 
lumină, existenţa ar fi incertă şi amenințată de haos. Lumina apare ca simbol al 
vieţii, pe care Dumnezeu o revarsă în creaturile sale. 


Relatând vindecarea orbului din naştere (loan 9, 1-38), Sfântul evanghelist loan 
îmbină cele două semnificaţii ale luminii. Ba, mai mult, ucenicul pe care îl iubea 
lisus ne descoperă că cel tămăduit primeşte pe lângă lumina ochilor trupești şi un 
alt fel de lumină. Pentru Sfântul loan, vindecarea orbului nu este doar o tămăduire 


miraculoasă, ci un „semn” - un act dumnezeiesc, menit să trezească credinţa în ini- 
ma cititorului. In relatarea episodului se succed mai multe scene, pe care le vom 
urmări în continuare. 


lisus, apostolii şi orbul din naştere 


„Învăţătorule, cine a păcătuit, acesta sau părinţii lui, de s-a născut orb?” Prin acea- 
stă întrebare apostolii nu fac decât să exprime o convingere comună în multe cul- 
turi antice: bolile şi infirmitățile fizice sunt o urmare a păcatelor (Ps 37, 3). Deşi 
aceasta este una dintre explicaţiile suferinţei umane, ea nu este singura oferită în 
Biblie. 


Dreptul lov constituie cel mai bun exemplu, căci suferinţele sale sunt provocate de 
diavol, vrăjmaşul omului. Apoi, nici problema vinei pentru păcat nu este tratată 
unitar în Scriptură, de unde pesemne și nedumerirea ucenicilor. Suferă orbul pentru 
păcatele părinților - aşa cum scrie în Lege (leş 20, 5)? Sau fiecare om suferă pentru 
propriile sale păcate, nu pentru ale părinţilor - cum se afirmă în Profeţi (lez 18, 
20)? Deşi pare absurd ca un orb din naștere să sufere ca urmare a păcatelor sale, 
rabinii antici nu excludeau ipoteza unor păcate săvârşite de individ în perioada 
intrauterină. 


Scriptura oferă explicaţii variate pentru că şi suferinţa variază, de la caz la caz. 
Răspunsul Mântuitorului ne arată că există și raţiuni ale suferinţei care transcend 
înțelegerea imediată, fiind necuantificabile în categoriile obişnuite ale experienţei 
umane. Prin ceea ce El urmează să săvârşească, „se vor arăta lucrările lui Dumne- 
zeu” (loan 9, 3). Cât de simplu, dar totodată cât de convingător explică lisus că 
vine de la Dumnezeu, săvârşeşte opera lui Dumnezeu, deci este Dumnezeu! Plu- 
ralul folosit („lucrările”) este intenționat: va urma tămăduirea trupească, dar şi cea 
spirituală a orbului. Nu întâmplător aceasta este singura vindecare a unui orb din 
naştere în Evanghelii. Primind lumina, el va primi credinţa şi se va naşte la o nouă 
viață. 


lisus scuipă în pământ, ia tină şi unge ochii orbului (loan 9, 6). Actul trimite la 
facerea omului: Ziditorul îl modelează pe Adam din țărână, cu mâinile Sale - o 
descriere antropomorfă, care sugerează mângâierea şi gingăşia divină (Fac 2, 7). 
Orbul este trimis apoi să se spele pe ochi la scăldătoarea Siloam. Având în vedere 
că apelul la simbolism este o trăsătură constantă în Evanghelia ioaneică, putem 
presupune că în Biserica primară, relatarea despre spălarea şi luminarea ochilor 
orbului avea sens baptismal. Spălarea orbului apare ca o prefigurare a botezului 
săvârşit în Biserică, simbolizată de scăldătoarea Siloam. Explicarea etimologiei 


scăldătorii - „Siloam, care se tâlcuieșşte trimis” (loan 9, 7) - întăreşte această inter- 
pretare. Cel trimis de Tatăl în lume (loan 9, 4), Cel ce este Lumina lumii, trimite 
lumea pentru a fi spălată şi luminată la locul trimiterii - Biserica. 


Un detaliu textual din versetul 4 merită amintit. În unele manuscrise, textul este 
uşor diferit: „Până este ziuă, trebuie să facem lucrările Celui ce M-a trimis pe 
Mine...””. Existenţa acestor două lecturi - trebuie să fac Eu, lisus/ trebuie să facem 
Eu împreună cu voi - ne arată conștiința Bisericii - căci manuscrisele Bibliei s-au 
copiat şi transmis în Biserică că fiii ei duhovnicești trebuie să lucreze împreună cu 
Hristos, dăruind lumină acestei lumi. 


Fostul orb predă lecţii de teologie fariseilor profesionişti 


De abia după întoarcerea de la Siloam se dezvăluie drama omului orb. Înainte, el 
trăia din mila semenilor, căci infirmitatea congenitală îi făcea imposibilă asigurarea 
propriului trai prin muncă. Textul Evangheliei nu aminteşte suferința orbului, dar 
ea a existat cu siguranță. 


Cântările Bisericii au intuit zbuciumul sufletesc al acestui om: „Cel ce s-a născut 
orb zicea în cugetul său: Oare eu pentru păcatele părinţilor m-am născut fără 
vedere? ... Nu mai sunt în stare să întreb când este noapte, când este zi; nu-mi mai 
pot răbda picioarele poticnirile de pietre. Că n-am văzut soarele strălucind, nici în 
față pe Cel ce m-a zidit pe mine...” (Stihiră la Vecernia Duminicii Orbului)). 


Însă odată cu primirea luminii, asupra celui care fusese orb se produce o luminare a 
minţii, un urcuș în cunoaşterea lui Dumnezeu. Procesul este unul gradual, după 
cum îl descrie evanghelistul. Întrebat de vecini, cel vindecat propovăduieşte - 
pentru început, doar comunităţii - identitatea binefăcătorului său: „Omul care se 
numește lisus” (loan 9, 11). Dar semenii celui vindecat sunt îndoiţi pentru că nu au 
primit încă lumina. Unii îl cred, alții preferă o verificare prin autoritatea religioasă 
a comunităţii: fariseii. 


Evanghelia îl prezintă în continuare pe orb în faţa „orbilor”... Căci din felul în care 
decurg, discuţiile fariseilor rezultă că acestora le lipseşte vederea spirituală, fiind 
incapabili să înţeleagă cazul ca pe o intervenţie izbăvitoare a lui Dumnezeu în ne- 
putinţa umană. Minunea avusese loc într-o zi de sâmbătă, zi în care legea lui Moise 
oprea muncile prin care omul îşi câștigă existența. Fariseii înțeleg prescripţia legii 
ca interdicţie de la orice activitate, deci şi ca interdicție de a face binele. 


În schimb, cel vindecat sporeşte în cunoaşterea lui Dumnezeu. În faţa comunităţii îl 
numise pe lisus „om” (loan 9, 11). Acum, întrebat fiind despre credința sa, răs- 
punsul său vine din credinţa în isus, pe care Îl mărturiseşte ca „proroc” (loan 9, 
17). Lumina spirituală pe care el începe să o răspândească în jur îi orbeşte pe 
farisei; necrezând cuvintele omului, cer să fie audiaţi părinți acestuia (loan 9, 18). 


Părinţu orbului, în faţa inchiziţiei fariseilor 


Audiaţi de farisei, părinții confirmă că cel orb este fiul lor, dar afirmă că nu ştiu 
cum i-a venit vederea sau cine i-a dat-o. În fapt, ei întăresc caracterul minunat al 
tămăduirii. Prin acel „nu ştim”, ei exprimă perplexitatea și mirarea omului în faţa 
tainei minunii. Minunea nu se cere explicată, ci contemplată. 


În plus, ei se tem să nu fie excluşi din comunitate. Măsura îi viza pe cei care s-au 
abătut de la credinţa comunității iudaice. Astfel de excluderi „din sinagogă” sunt 
atestate în iudaism spre sfârșitul primului secol, iar cea mai mare parte dintre 
repudiaţi vor fi fost creştini. Sfântul loan îşi scrie Evanghelia în această perioadă şi 
el descrie o situaţie contemporană, pe care părinţii celui orb au anunţat-o cu mulți 
ani înainte. 


Cine este lisus de face asemenea minuni? 


Fariseii îi cer celui care fusese orb să repete mărturia. În continuare îl suspi- 
cionează că este un impostor. De fapt, ei nu fac decât să exprime suspiciunea lor 
față de Iisus şi convingerea că după Legea descoperită de Dumnezeu lui Moise nu 
mai poate fi nimic nou sub soare (Eccl 1, 9). Dar tocmai lisus era acel „ceva nou 
sub soare”, care aducea şi aduce şi astăzi speranţa că existența omului în lume nu 
este anostă, lipsită de sens, un accident nefericit al naturii. 


Prin răspunsurile sale, omul care se născuse orb demonstrează că lumina lucrează 
şi mai profund în interiorul ființei sale. Această lumină îl învaţă să dea răspunsuri 
înțelepte anchetatorilor, să fie ironic fără să jignească: „De ce mă întrebaţi? Vreţi şi 
voi să vă faceţi ucenici ai Lui?” (loan 9, 27). Fostul orb, care nu citise niciodată 
nici măcar un rând din Vechiul Testament, le vorbeşte cu dezinvoltură fariseilor 
despre cum ascultă Dumnezeu rugăciunile, despre drepți și păcătoşi, despre Moise, 
despre minuni. Discursul bine argumentat relevă o cunoaștere a lui Dumnezeu tot 
mai adâncă: cum poate fi lisus păcătos, de vreme ce face minuni nemaiauzite? 
Dimpotrivă, minunea atestă că Dumnezeu îl ascultă. Mai mult, El este de la 
Dumnezeu! 


În aroganţa lor, fariseii nu suportă această lecţie de Teologie din partea unuia care 
până deunăzi fusese orb, aşadar analfabet. Un om, credeau şi susțineau ei, care s-a 
născut orb în urma păcatelor, fie ale sale, fie ale părinților, nu are autoritatea să le 
țină predici. Dar ei, care citeau toată ziua Legea şi Profeţii, scăpau din vedere 
esențialul: tocmai Scripturile Vechiului Testament afirmau că Mesia, când va veni, 
va săvârşi minuni. Dumnezeu însuși a rostit, cu sute de ani înainte, aceste cuvinte: 
„Eu, Domnul, Te-am chemat întru dreptatea Mea şi Te-am luat de mână şi Te-am 
ocrotit şi Te-am dat ca legământ al poporului Meu, spre luminarea neamurilor; Ca 
să deschizi ochii celor orbi, să scoţi din temniţă pe cei robiți și din adâncul 
închisorii pe cei ce locuiesc întru întuneric” (Isaia 42, 6-7). 


Desigur, acest text foloseşte metafore: orbirea sufletului, robia păcatelor şi moartea 
spirituală sunt boli grele. lisus a vindecat toate aceste neputințe ale firii omenești 
înrobite de păcat. Însă lisus a împlinit şi literal cel puţin două din vindecările 
despre care vorbea profeția lui Isaia. Evangheliile ne spun că EI a redat mai multor 
orbi vederea. 


Orbului din Evanghelia de astăzi 1-a dăruit vederea pe care nu a avut-o niciodată. 
Apoi, lisus a înviat mai mulți morţi: pe fiica lui Iair, pe fiul văduvei din Nain, pe 
prietenul Său, Lazăr. Locul în care erau ei după moarte este numit în Vechiul 
Testament „Şeol” - locuința morților, şi este descris ca un loc veşnic întunecat. 
Așadar, în mod literal, cei înviați de Mântuitorul locuiau în întuneric, după 
cuvintele lui Isaia, şi au fost scoși de acolo. 


Toate aceste mărturii evidente în favoarea mesianităţii lui lisus nu au fost înţelese 
de farisei. Oare nu tot Scripturile Vechiului Testament avertizau despre drama 
semenilor care privesc şi nu văd, ascultă şi nu aud (Isaia 6, 9-10)? 


A doua audiere a fostului orb de către farisei se încheie cu excluderea acestuia din 
comunitate. „L-au dat afară” (loan 9, 34) nu doar din incinta în care l-au judecat, ci 
şi din comunitatea religioasă în care s-a născut. După ce a trăit toată viața mar- 
ginalizat din pricina infirmităţii fizice, omul se vedea acum expulzat pentru că s-a 
făcut sănătos. 


lisus şi orbul luminat 


Ultima scenă a Evangheliei de astăzi ne descoperă, poate, cel mai emoţionant mo- 
ment din viaţa omului tămăduit. lisus află că a fost exclus dintre ai săi şi îl caută, i 
se arată. Acum, pentru prima dată, omul vede cu ochii săi trupeşti chipul Celui pe 
care la început L-a văzut doar cu ochii inimii. Dialogul este despre credinţă și 


vedere. lisus: „Crezi în Fiul Omului?” Omul: „Cine este, Doamne, ca să cred în 
EI?” lisus: „L-ai şi văzut. Este Cel care vorbeşte cu tine”. Omul: „Cred, Doamne”. 
ŞI 1 se închină. 


Cel odată orb a primit mai întâi lumina ochilor trupeșşti, apoi lumina credinţei. 
Această lumină a pâlpâit la început şi i-a permis să vadă în lisus omul, bine- 
făcătorul. A luminat mai tare apoi şi el a înţeles că lisus este profet, trimisul lui 
Dumnezeu. În final, lumina a strălucit puternic, iar cel luminat L-a recunoscut pe 
Dumnezeu în lisus și 1 s-a închinat în deplină credință. 


Concluzii 


Evanghelia vindecării orbului este despre două vindecări şi două luminări ale unuia 
care a fost de două ori orb. Cât de potrivit rețin acest aspect cântările Utreniei 
acestei Duminici: „Cine va spune puterile Tale, Hristoase? Sau cine va număra 
mulțimea minunilor Tale? Că precum ai fost văzut în două firi pe pământ, pentru 
bunătatea Ta, îndoite tămăduiri ai dat şi celor bolnavi. Că ai deschis nu numai ochii 
cei trupești ai celui orb din naştere, ci şi pe cei sufleteşti. Pentru aceasta te-a 
mărturisit pe Tine Dumnezeu tăinuit în trup, Cel ce dai tuturor mare milă.” (Stihiră 
la Laudele Utreniei). 


Evanghelia se adresează astăzi celor care se tem de boală, celor afectaţi de su- 
ferinţe trupești şi sufletești. Vindecarea este un dar ceresc care trebuie înmulțit, o 
lumină spre luminarea fiinţei. 


Prin Evanghelia despre orbul trimis de către Cel trimis, Hristos ne adresează che- 
marea de a fi trimișii Săi, spre a prelungi lumina Sa în lume. 


IPS Timotei Prahoveanul - Privirea dincolo de cele ale lumii 

Ne aflăm încă în bucuria sărbătorii Învierii Mântuitorului lisus Hristos, ale cărei 
strălucire şi prăznuire rămân vii înaintea sufletului nostru până în ajunul Înălţării 
Domnului, în aceste zile de negrăită sărbătoare, când Biserica glăsuieşte: „Acum 
toate s-au umplut de lumină, şi cerul, şi pământul, şi cele de sub pământ”. 


Duminica a 6-a după Sfintele Paşti este cunoscută ca Duminica Vindecării orbului 
din naştere, dar este de fapt o zi a luminii, când Mântuitorul lisus Hristos ne încre- 
dinţează că cei care li urmează nu rămân în întuneric, ci au lumina vieţii. 


Un orb din Ierusalim şedea și cerșea pe marginea drumului. Nu a fost singura 
minune săvârşită asupra celor care nu aveau lumina ochilor, doar că acesta a fost 
singurul orb din naștere căruia Mântuitorul i-a dăruit vederea de care nu se bucu- 
rase vreodată. 


Istorisirea Sfântului evanghelist loan ne spune că, întâlnindu-se şi auzindu-i rugă- 
mintea de a-l vindeca, Domnul l-a trimis la scăldătoarea Siloamului, pentru a se 
spăla. 


Sfinţii Părinți ne spun că, încă din momentul în care Domnul l-a întâlnit, nu avea 
nevoie să-l trimită la oarecare depărtare pentru a-şi spăla ochii şi apoi să vadă, dar 
a fost o încercare a credinţei lui, care s-a dovedit a fi puternică. Aşa cum afirmă 
exegcţii, el avea o lumină în interior, pe care mulţi dintre cei cu ochii trupești nu o 
sesizează. Era vederea spirituală, mult mai puternică decât cea fizică. 


Când Mântuitorul a luminat ochii orbului, care până atunci trăise în întuneric, 
acesta s-a bucurat în mod deplin, s-au bucurat cei apropiaţi, rudenii şi cunoscuţi. 


Deşi orbul din Ierusalim era o persoană publică, foarte cunoscută, întrucât, stând 
mereu la marginea drumului şi așteptând mila trecătorilor, îl întâlneau locuitorii şi 
chiar pelerinii prezenţi la marile sărbători pentru a se închina în Templul din 
Ierusalim, după ce a fost vindecat, mulți s-au întrebat dacă era cel care stătea şi 
cerşea, iar el le-a întărit prin cuvânt şi mărturisire că el este cel care până atunci 
fusese orb şi primise darul luminii chiar de la Lumina lumii. Neputinţa de a-l 
recunoaște pe fostul orb s-ar putea explica prin faptul că întâlnirea cu Dumnezeu 
aduce un plus de har şi de lumină care ne face oameni noi, cu un alt fel de a fi. 


S-au scandalizat mai marii poporului iudeu, cei de la Templu, fariseii, membrii 
partidelor politice şi religioase ale vremii, acuzându-L pe Mântuitorul că este păcă- 
tos, mai ales pentru faptul că vindeca în zi de sâmbătă. 


Am mai aflat și cu alte prilejuri din Evanghelie și din comentariile patristice că 
ziua de sărbătoare nu înseamnă interzicerea de a merge la bolnavi sau de a vindeca 
pe cineva, ori să-i ajutăm în vreun fel pentru a învinge lupta cu suferinţa. Chiar se 
recomandă asemenea fapte bune. Un medic bun care lucrează cu rugăciunea pe 
buze poate salva o viaţă tocmai în zi de sărbătoare. 


Orbul din Ierusalim, când a auzit cuvântul Domnului, a făcut ascultare faţă de EI şi 
s-a dus în locul unde a fost trimis, la scăldătoarea Siloamului, să-şi spele ochii du- 
pă ce Mântuitorul Hristos a aşezat pe ei un strat de tină, ca apoi să vadă. 


Există o lumină a ochilor prin care putem vedea exteriorul, dar există şi o privire 
lăuntrică. Sunt oameni care au multă lumină înlăuntrul sufletelor, deşi se poate ca 
unii dintre aceştia să fie chiar orbi din punct de vedere fizic, aşa cum se întâlnea cu 
ani în urmă la Mănăstirea Sfântului Constantin Brâncoveanu de la Sâmbăta de Sus 


un cunoscut duhovnic, arhimandritul Teofil Părăian, care era orb, dar în schimb 
avea o vedere specială înlăuntrul minţii şi fiinţei lui. A dorit să urmeze părinților 
monahi, vieţuind la Sâmbăta de Sus vreo 50 de ani. Avea, aşadar, alt fel de vedere, 
spunând tinerilor și oamenilor de diferite vârste în faţa cărora a vorbit, aproape în 
toate locurile țării, chiar și dincolo de hotare, despre Lumina lui Hristos care 
luminează tuturor. Punea accent pe prezenţa creştinilor la slujbele Bisericii, fiind 
adesea mustrător la adresa celor care lipseau de la întâlnirea cu Domnul Slavei în 
casa Sa. Era de altfel îngăduitor, duhovnic bun, preocupat de cei care doreau să-şi 
îndrepte viața, dar pe cei care nu veneau la biserică nici măcar nu-i primea la 
spovedanie. Viaţa şi cuvintele sale duhovniceşti, pline de înţelepciune şi de lumina 
Duhului, trebuie să îndemne la o altfel de privire către Mântuitorul lisus Hristos, o 
altfel de preocupare în viaţa noastră trecătoare, pe care o înţelegem tot mai mult în 
zilele şi anii care trec. 


Au fost oameni aleși în istoria Bisericii, unii descoperiți chiar în paginile Sfintei 
Evanghelii, iar alţii în scrierile filocalice, care au avut vederea îndreptată spre 
Dumnezeu. 


Primul martir al Bisericii, fiind bătut cu pietre de iudei, a afirmat: „lată, văd ceru- 
rile deschise și pe Fiul lui Dumnezeu stând de-a dreapta Tatălui”. Cerurile deschise 
constituiau marea bucurie a celui care Îl urma pe Mântuitorul Hristos, iar unul 
dintre cei care observaseră de departe martiriul Sfântului Ştefan, Saul, ucenicul lui 
Gamaliel, a devenit mai târziu apostolul neamurilor. Într-o zi, aflându-se în drum 
spre cetatea Damascului, acesta a fost orbit de o lumină strălucitoare și a căzut cu 
fața în pulberea drumului, având puterea să întrebe: „Cine eşti, Doamne?”, pentru 
că auzise un glas: „Saule, Saule, ti me diokis”, adică „Saule, Saule, de ce mă 
prigoneşti?” Glasul i-a spus să meargă în Damasc, în cetate, pe ulița care se nu- 
meşte dreaptă și va găsi un preot cu numele Anania, care îl va învăţa ce trebuie să 
facă. 


Saul fusese prigonitor şi, odată cu botezul pe care l-a primit în cetatea Damascului, 
a primit o altfel de lumină, care a dat la o parte de pe ochii lui întunericul ce se 
aşezase ca nişte solzi şi-l împiedica să vadă, iar apoi a avut o vedere lăuntrică, ce 
avea să-l transforme din prigonitor în cel mai fervent apărător al creștinilor și 
propovăduitor al Evangheliei. Din smerenie, a mărturisit în Epistola întâi către 
Corinteni, capitolul 15, că nu este vrednic să se numească apostol, pentru că a 
prigonit Biserica lui Dumnezeu, dar prin harul lui Dumnezeu este ceea ce este... 


Mai întâlnim şi un alt fel de a privi lucrurile, în ţara părinților pustiei, unde s-a dus 
un tânăr ca să întrebe pe un mare şi experimentat avvă care-i poate spune despre 


cei care văd îngeri sau despre cei care înviază morții şi a primit următorul răspuns: 
„Eu mai degrabă îi fericesc pe cei care îşi văd propriile păcate decât pe cei care văd 
îngeri”. Aceasta este gândirea duhovnicească, ca privirea noastră să fie îndreptată 
către interior pentru schimbarea omului dinlăuntru, iar cei care îşi văd propriile 
păcate sunt, după cum spuneau părinții pustiei: mai mari decât cei care înviază 
morții. 


În lumea noastră confuză şi grăbită, observăm cu mâhnire că adeseori privim mai 
ales către lucrurile trecătoare ale lumii, fie că această privire a ochilor aşa a fost 
dintotdeauna formată, fie că s-a deformat în timp, într-un context nefericit al 
schimbării priorităților, din oameni luminaţi devenind slujitori ai întunericului. 
Mântuitorul a spus cu alt prilej că ochiul luminos vede toate în lumină, iar cel întu- 
necat, la fel, le vede pe toate întunecate, iar pe oameni îi veţi cunoaşte după roadele 
lor... 


Evanghelia ne îndeamnă stăruitor să umblăm ca nişte fii ai luminii. Biserica pune 
accent pe această temă în timpul Postului mare, când ne pregătim pentru întâm- 
pinarea marii sărbători a Învierii Domnului. La Liturghia Darurilor înainte sfinţite, 
preotul, arătând credincioşilor lumânarea, spune: „Lumina lui Hristos luminează 
tuturor!” De asemenea, în noaptea de Paşti sau la slujba sfințirii bisericii, spune: 
!” La slujba Vecerniei ascultăm frumoasa și istorica 


„Veniţi, de primiți lumină 
cântare Lumină lină a sfintei slave..., pe care mulți credincioşi o cunosc, iar la 
sfârşitul Ceasului întâi este o rugăciune care vorbește tocmai despre Lumina cea 
adevărată, care luminează pe tot omul şi ne rugăm să lumineze şi viața noastră, 
cântările Bisericii repetând acest îndemn de a umbla în lumină ca nişte fii ai 
luminii, răscumpărând vremea că zilele grele (rele) sunt. 


Chemarea Bisericii de a rămâne în lumină şi de a ne depărta de întuneric trebuie să 
devină preocuparea noastră de căpătâi. În aceste zile de mare şi negrăită bucurie a 
Învierii Domnului ne-am obişnuit cu lumina lui Hristos care luminează tuturor, iar 
aceasta trebuie păstrată în sufletul şi-n viaţa noastră. Este lumina credinţei pe care 
o înțelegem citind cuvintele Sfintei Scripturi şi rugăciunile, dar şi lumina faptelor 
îndreptată către cei care au nevoie de ajutorul nostru, fiind astfel lumină şi bucurie 
pentru alți. 


PS Ignatie la Duminica Orbului despre invidia care orbeşte şi distruge: 
“Comportamentul fariseilor şi cărturarilor este multiplicat, cu aspră măsură, 
în societatea în care trăim. Ne hrănim din calomnie, minciună şi ură ” 


„Evanghelia ne vorbeşte despre o realitate cu care ne confruntăm fiecare: nu 
reuşim să ne bucurăm de binele semenului nostru! 


Un om invidios nu se poate bucura niciodată de binele semenului său. Ori de câte 
ori vede că un semen al său poate să facă un bine, că străluceşte de pe urma 
săvârşirii binelui, omul invidios încearcă să-l ucidă sufleteşte. Face aceasta prin 
metodele cele mai urâte, cele mai reprobabile moral. Una dintre acestea este 
calomnia: inventezi ceva, folosindu-te de anumite aspecte din viaţa aceluia, le 
interpretezi într-o manieră total eronată, aruncând în sfera publică calomnia. 


Cu cât un om face mai mult bine, cu cât se bucură de mai multă apreciere, cu cât 
este mai mult iubit, cu atât invidia acţionează cu mai multă răutate. În foarte multe 
cazuri, invidia începe prin a-l ucide sufleteşte pe cel pe care îl vezi că se bucură de 
recunoştinţă din partea societăţii.” 


Invidia, ce naşte calomnia, este luptă împotriva evidenţei, a arătat Părintele epis- 
cop Ignatie: „Cărturarii şi fariseii au vrut să ucidă o minune, să-l convingă pe orb 
că el nu a fost vindecat. Omul invidios vrea întotdeauna să destrame, să ucidă, să 
pulverizeze evidenţa, oricât de clară ar fi ea. 


Pentru cel care a primit vederea, vindecarea era o evidenţă, nu putea fi pusă la 
îndoială. Cărturarii şi fariseii au încercat acest joc meschin, datorită invidiei, să-l 
convingă pe orb că nu a fost subiectul unei vindecări. 


Au început să-L calomnieze pe Cel care a făcut bine, pe Hristos, care era apreciat 
şi urmat de mulțimile care se îmbulzeau să-L asculte. Acest lucru nu putea fi pe 
placul celor robiţi de invidie. 


Orbul îi învaţă pe cei plini de păcatul invidiei, că ei sunt cei mai orbi. Invidia 
orbeşte sufletul omului! Când nu poţi să omori evidenţa, când nu poţi să distrugi 
ceea ce este clar, ceea ce se impune de la sine, binele pe care ţi l-a făcut cineva, 
atunci începi atacul la persoană, intri în viaţa privată a omului.” 


Preasfinţitul Ignatie a explicat consecinţele unui alt păcat major, regăsit atât în 
comportamentul fariseilor şi cărturarilor, cât şi în lumea de astăzi: „Al doilea păcat 
este formalismul. Formalismul este cel care pune foarte mare accent pe aspectul 
exterior al trăirii credinţei. Nu se pune accent pe faptul că trebuie să devenim buni 
în interiorul nostru, să ne trăim frumos credinţa, autentic, fără să-i judecăm pe cei 
din jur. Noi ne uităm la ce este doar în exterior, la gesturi, şi prin acestea judecăm 
credinţa celorlalți. 


Păcatele acestea, invidia şi formalismul, sunt foarte prezente în lumea de astăzi, 
inclusiv în rândul nostru, al preoţilor. Întotdeauna vedem păcatul în cei de lângă 
noi. Rapid dăm diagnostice! Dacă cineva suferă de ceva, dacă trece printr-o 
încercare foarte grea, noi ce spunem? „Pentru păcatele lui!” Dacă cineva este scos 
din scena vieţii publice, ce vom spune? „Pentru păcatele lui!” Prea puţin auzim pe 
cineva să spună: „Domnul ştie!” Foarte uşor judecăm! Este suficient să-ţi greşească 
cineva, să facă un păcat, şi l-ai exterminat prin cuvintele tale, prin bârfă, prin 
batjocura pe care o multiplici în jurul tău.” 


lerarhul Huşilor a insistat asupra faptului că omul invidios niciodată nu poate să 
vadă binele în jurul său: „Dacă are o obsesie asupra unei persoane, este în stare să-l 
distrugă, să-l extermine. Tragedia nu este că îl extermini cu evidențe, cu lucruri 
reale, ci cu minciuni, cu calomnii care, paradoxal, devin foarte credibile. Nu cauţi 
să vezi cine este omul acela care este calomniat, să stai de vorbă cu el. 


Evanghelia de astăzi este extraordinar de actuală. Comportamentul reprobabil al 
fariseilor şi cărturarilor este multiplicat, cu aspră măsură, în societatea în care 
trăim. 


Ne hrănim din calomnie şi minciună. Ne hrănim cu calomnie şi ură, pe care le pune 
în mişcare omul invidios şi formalist. 


Sfântul loan Gură de Aur spune că invidia este singurul păcat care se hrăneşte din 
faptele bune ale semenilor noştri.” 


Părintele episcop Ignatie a afirmat că răutatea şi calomnia pe care le revărsăm 
asupra semenului nostru, ca rod al invidiei, nasc efecte în propria noastră viaţă: 
„Cu cât omul este mai nevinovat şi tu îl calomniezi şi îl batjocoreşti, va veni un 
răspuns în viaţa ta, atunci când nu te aştepţi! Dumnezeu nu poate să lase since- 
ritatea şi nevinovăția unui om batjocorite. Sinceritatea şi nevinovăția unui om 
calomniat urcă la cer ca şi sângele nevinovat al lui Abel. 


Totul se plăteşte în viaţă, mai ales atunci când avem comportamentul similar cu cel 
al cărturarilor şi fariseilor, care vroiau să desființeze o evidenţă.” 


IPS Irineu Pop-Bistriţeanul - Predică la Duminica a VI-a după Paşti - a 
Orbului din naştere - Prin darurile Bisericii, primim lumina mântuirii 


Dreptmăritori creştini, în Duminica de astăzi, Evanghelia ne istoriseşte minunea 
vindecării unui orb tânăr din Ierusalim. Într-o zi, Iisus I-a întâlnit pe acest orb din 
naştere. Domnul a scuipat pe pământ, a făcut tină, a uns cu ea ochii orbului, apoi l- 
a trimis să se spele în izvorul Siloamului. Îndată ce s-a spălat, i s-au deschis ochii 
ŞI a văzut. 


Din această zi, a început să vadă lumina soarelui cu ochii trupeşti, dar şi sufletul lui 
s-a luminat cu lumina credinţei. Din această zi, orbul Il cunoaşte pe Mântuitorul, 
crede în EI şi 1 se închină Lui ca Unui Dumnezeu. 


Din cele întâmplate, înţelegem că lisus a venit în lume ca să ne aducă lumina 
mântuirii, precum EL Însuşi a spus-o: „Eu sunt Lumina lumii; cel ce Îmi urmează 
Mie nu va umbla în întuneric, ci va avea lumina vieţii” (In. 8, 12). 


lubiţi credincioşi, Mântuitorul sufletelor noastre nu mai poate fi zărit astăzi în 
Ierusalim, ci în Biserică. Aici El acţionează cu aceeaşi putere, milă şi iubire ca 
Unul Care, după cuvântul Sfântului Apostol Pavel, este „Acelaşi, ieri şi azi şi în 
veci” (Evr. 13, 8). 


Din cer şi din Biserică, Domnul ne cheamă să urmăm adevărurile sfinte, să avem 
grijă de sufletele noastre şi să împlinim poruncile dumnezeieşti. În acest fel, vieţile 
noastre pot să dobândească lumină din lumina lui Hristos, Care zice: „Atât cât sunt 
în lume, Eu sunt Lumina lumii!” (In. 9, 5). Acest lucru e posibil pentru că Biserica, 
în care e prezent Hristos, este o vistierie plină de daruri aducătoare de lumină şi de 
mântuire. 


— Cel dintâi dar pe care ni-l dă Biserica este numele de creştin. A fi creştin 
înseamnă a fi fiu al lui Dumnezeu (cf. In. 1, 12). Creştinul poartă acest nume 
sfânt al lui Hristos, „care este mai presus de orice nume” (Filip. 2, 9) şi care 
se află în ceruri (Lc. 10, 20). Noi, creştinii, avem datoria să-L prea mărim pe 
Dumnezeu pentru numele acesta (I Pt. 4, 16). 


A te boteza înseamnă a te îmbrăca în Hristos (Gal. 3, 27) şi a primi numele Lui. 


OI inieamnă: „Ai fost numit creştin? Onorează-ţi 


numele! Să nu se hulească din pricina ta Domnul nostru lisus Hristos, Fiul lui 
Dumnezeu şi să strălucească faptele tale cele bune mai mult înaintea oamenilor, 
ca, văzându-te ei, să-L slăvească pe Tatăl Cel ceresc”. 


=> Un alt dar pe care ni-l dă Biserica este dreapta credinţă, în care trăim şi pe 
care o mărturisim - credinţa ortodoxă. Această credinţă a fost mărturisită de 
Sfinţii Apostoli şi pentru ea şi-au dat viaţa martirii şi Sfinţii Bisericii. 


Despre puterea ei ne vorbeşte minunat Sfântul Isaac Sirul, zicând: „Și când vei 
vedea voia ta că se încrede cu toată curăţia cugetului mai mult în Dumnezeu 


decât în tine şi că te sileşti să nădăjduieşti în El mai mult decât în sufletul tău, 
atunci se va sălăşlui în tine puterea aceea necunoscută de tine. Și vei simţi 
puterea Celui ce este cu tine, în chip neîndoielnic; puterea aceea pe care mulți, 
simţind-o, intră în foc şi nu se tem şi călcând pe apă nu se îndoiesc în cugetul 
lor, socotind că se vor scufunda. Căci credinţa întăreşte simţurile sufletului şi 
acesta simte pe Cineva nevăzut, Care-l convinge să nu ia în seamă vederea 
lucrurilor înfricoşătoare”. 


— Un dar de mare valoare, de care Biserica are multă grijă, este Sfânta 
Scriptură care, împreună cu Sfânta Tradițţie, cuprinde cuvântul lui 
Dumnezeu. Tot ce face şi ne învaţă Biserica se întemeiază pe cuvântul lui 
Dumnezeu din Sfânta Scriptură şi din Sfânta Tradiţie. 


Noi trebuie să le păstrăm şi să le cinstim pe amândouă deopotrivă, după cum ne 
îndeamnă Sfântul Pavel: „Fraţilor, staţi neclintiţi şi ţineţi predaniile pe care le-aţi 
învăţat, fie prin cuvânt, fie prin epistola noastră” (II Tes. 2, 15). Cuvântul lui 
Dumnezeu este pentru creştini o sursă de lumină: „Dumnezeu Cel iubitor de 
oameni - afirmă - luminează nevăzut cugetele noastre 
prin Sfintele Scripturi”. Bibha şi Tradiţia constituie o adevărată farmacie în care 
găsim leacuri tămăduitoare. 


= Darul cel mai de preţ pe care ni-l oferă Biserica la fiecare sărbătoare este 
Sfânta Liturghie, prin care se actualizează Jertfa Mântuitorului de pe 
Golgota. Sfânta Liturghie este încoronarea tuturor slujbelor religioase. 


În Sfânta Euharistie, Hristos este prezent în chip real şi nu simbolic, după cum ne 
arată şi Sfântul Apostol Pavel: „Ca unor înţelepţi vă vorbesc. Judecaţi voi ce vă 
spun. Paharul binecuvântării, pe care-l binecuvântăm, nu este, oare, împărtăşirea cu 
Sângele lui Hristos? Pâinea pe care o frângem nu este, oare, împărtăşirea cu Trupul 
lui Hristos?” (| Cor. 10, 15-16). 


Numai prezenţa reală a lui Hristos în Euharistie ne asigură o unire reală cu El şi 
posibilitatea îndumnezeirii noastre din această Taină sfântă şi dumnezeiască. 


Prin aceste daruri sporeşte în noi lumina lăuntrică a inimii curate, care ne ajută să- 
L vedem pe Dumnezeu. Ce sinistră ar fi viaţa noastră, dacă Dumnezeu n-ar fi 
aprins în noi lumina sufletului nostru! Lumina aceasta este darul cel mai mare ce îl 
avem de la Dumnezeu şi care face sufletul nostru viu şi nemuritor (Fac. 2, 7), iar 
prin aceasta noi ne putem numi „chipuri ale lui Dumnezeu”. 


Prin lumina sufletului nostru, noi avem legătură cu „Părintele luminilor” (Ic. 1, 
17), cu Dumnezeu, de la creaţie. Botezul este Sfânta Taină care ne face „fii ai lui 
Dumnezeu” după har. Dar, prin păcat, noi sfărâmăm această comuniune tainică. 
Cât de nefericiţi ne simţim când ni s-a rupt legătura de prietenie cu cei care ne sunt 
dragi! Cât de mult dorim să refacem această legătură! Oare, numai cu Dumnezeu 
nu vrem să ne împăcăm? El este Ziditorul, Atotţiitorul, Binefăcătorul şi Mân- 
tuitorul nostru, Care poate lumina haina sufletului, atunci când aceasta s-a 
întunecat din cauza păcatului. 


De la Bunul Dumnezeu avem viaţa, prietenii dragi, toată darea cea bună şi tot darul 
desăvârşit (cf. Ic. 1, 17). De aceea, trebuie să împlinim voia Sa, pentru a fi părtaşi 
la lumina Sa, cum zice : „Dumnezeu, Cel ce este 
lumină prin fire, Se preface în lumină în cei ce trăiesc viaţă cinstită după voia şi 
poruncile lui Dumnezeu ”. 


Minunea petrecută la izvorul Siloamului ne încredinţează că Mântuitorul Iisus, 
Care a deschis ochii orbului din naştere, este şi rămâne „Lumina lumii”. Ca Doctor 
al sufletelor şi al trupurilor, El poate să dea lumină ochilor noştri sufleteşti şi 
trupeşti. 


Leacul este să-L găsim pe acest Tămăduitor dumnezeiesc, să credem şi să-L 
urmăm pe EI, „Lumina cea adevărată Care, venind în lume, luminează pe tot omul” 
(In. 1,9). 


Iubiţii mei, de Praznicul Crăciunului, ne bucurăm că a venit în lume Fiul lui 
Dumnezeu, „Soarele dreptății”. În Postul mare, la Liturghia Darurilor, preotul, 
ținând în mână o lumânare, rosteşte: „Lumina lui Hristos, luminează tuturor!”. De 
Praznicul Sfintelor Paşti, ni se adresează chemarea: „Veniţi de luaţi lumină!”. 


De aici rezultă că Hristos vrea să ne facă pe noi „fii şi moştenitori” ai 
Împărăției, cum arată care zice: „Viaţa cea nemu- 


ritoare/Dobândim noi cei de jos/Şi ne facem fiii slavei/Prin lumina lui Hristos”. 


Datoria noastră este să fugim de întunericul faptelor rele şi să deschidem larg 
poarta sufletului, ca să pătrundă în el lumina lui Hristos. Numai printr-o viaţă 
dreaptă şi luminoasă, bună şi plină de faptele luminii, dovedim că suntem creştini, 
că aparținem lui Hristos, Împăratul slavei. 


Se spune undeva că fiul regelui Medem, fiind chemat la o petrecere, ceru învoire 
părintelui său. Suveranul îi zise: „Poţi să te duci, fiule, dar nu uita să te porți ca un 
fiu de rege!”. 


In acest fel, ni s-ar adresa şi nouă Domnul nostru lisus Hristos: „Nu uitaţi, creştinii 

Mei, în toate acțiunile, petrecerile şi situaţiile vieţii voastre, că sunteţi fiii Mei, 

sunteți născuţi din Dumnezeu şi trebuie să vă purtaţi ca nişte răscumpăraţi cu mare 
29; 

preţ . 


Această nobleţe, primită în Botez, sporeşte mai întâi prin Tainele Bisericii, 
culminând cu Sfânta Euharistie, iar apoi sporeşte printr-un continuu efort 
duhovnicesc. De aceea, Sfântul Apostol Pavel ne îndeamnă: „Ca fii ai luminii să 
umblaţi!” (Efes. 5, 8). Amin. 


Duminica orbului. Cine sunt orbii zilelor noastre? Predica mărturisitoare a 
PS Sebastian: “Respectaţi-ne pe Hristos, fără de Care, de Europa se va alege 
praful” 


“Să-L slujim pe Dumnezeu aşa cum ni L-au propovăduit oamenii sfinţi de care am 
vorbit, singurele şi adevăratele repere şi îndreptare ale vieţii noastre spirituale, 
neluându-ne după mintea noastră mai înainte de a ne sfinţi viaţa. Să nu cutezăm, 
mai înainte de a ajunge sfinţi - nu doar inteligenţi, dar nu înţelepţi, şi informaţi, 
dar nu „formaţi” duhovniceşte suficient - a ne crede „învăţători”! 


Să nu îndrăznim, mai înainte de a duce o viaţă sfântă şi de a dobândi minte 
luminată şi inima curată, a debita alte „adevăruri”, improvizate în starea noastră de 
neputinţă şi de păcat”. 


Duminica Orbului din naştere (În. 9,1-38) 


Reîncarnare, ereditate sau re-creaţie? 


„Spre judecată am venit în lumea aceasta, ca cei care nu văd să vadă, iar cei 
care văd să fie orbi“ (In. 9, 39) 


Dreptmăritori creştini, acestea sunt cuvintele ce urmează imediat textului 
Evangheliei de astăzi, pericopa în care lisus Hristos vine şi, ca un act suplimentar 
la creație — arătându-Şi, că la Facere, puterea de Demiurg — adăugă tină pe ochii 
orbului care, în virtutea planului lui Dumnezeu, nu se născuse „întreg”. Că la 
creație, când Dumnezeu l-a făcut pe om din tină, şi astăzi, printr-un act 
„reparatoriu”, Domnul vine şi desăvârşeşte fiinţa orbului. 


Este o Evanghelie pe care o auzim în fiecare primăvară, în ultima duminică din 
perioada pascală, o evanghelie simplă la prima vedere şi pe care mulţi o ştim 
aproape pe de rost, dar care stârneşte, totuşi, multe întrebări. 


Iată, de exemplu, o primă întrebare ce s-ar putea pune ar fi chiar aceea pe care au 
pus-o şi ucenicii: „Învăţătorule, cine a păcătuit, acesta sau părinţii lui, de s-a născut 
orb?” Şi a răspuns Hristos: „Nici el n-a păcătuit, nici părinţii lui, ci ca să se arate în 
el lucrările lui Dumnezeu“. Şi, într-adevăr, lucrarea lui Dumnezeu S-a prea slăvit, 
pentru că, în faţa tuturor - şi a celor care L-au primit şi a celor care au cârtit; şi a 
celor care s-au bucurat, şi a celor care L-au renegat - lisus Hristos a săvârşit această 
minune, spre mirarea tuturor: „Din veac nu s-a auzit să fi deschis cineva ochii unui 
orb din naştere“. 


Prima întrebare este, aşadar: „Cine a păcătuit?“ O întrebare care a dat loc, de-a 
lungul veacurilor, la mai multe interpretări, unele chiar eronate, pentru că, plecând 
de la faptul că ucenicii au întrebat dacă nu cumva a păcătuit el de s-a născut orb, au 
crezut unii că putem admite şi în Creştinism reîncarnarea sau metempsihoza. 
Potrivit acelora, orbul ar mai fi avut cel puţin o altă viaţă mai înainte, sau, oricum, 
o formă de preexistenţă, în care ar fi păcătuit, şi de aceea s-a născut, drept 
pedeapsă, orb. Este adevărat, Hristos nu i-a contrazis pe Apostoli şi nu le-a atras 
atenţia că orbul n-ar fi putut păcătui. A trecut foarte uşor peste această ipoteză, dar, 
lucrul acesta nu ne îndreptăţeşte numai decât la învăţătura că am putea avea mai 
multe vieți, eventual şapte, după cum susţin unii. 


Dorind să găsesc răspunsul la această dilemă, unde am căutat? La cei care sunt 
reperele şi îndreptarele înţelegerii noastre. La Sfinții Părinţi, care au scris şi au 
gândit la aceste lucruri în genunchi şi rugându-se, nu filosofând la o cafea şi o 
țigară, ori în fotoliu la televizor, cum se caută astăzi răspuns marilor întrebări şi 
dileme care ne provoacă viaţa spirituală. Am mers, aşadar, la Sfântul Chiril al 
Alexandriei, cu al său „Comentariu la Evanghelia Sfântului loan” (P.S.B. vol. 41). 
Nici prin gând nu i-a trecut acestuia că ar putea fi „suspecta” învăţătura lui Hristos 
de reîncarnare. Evreii, din câte se ştie, în general nu împărtăşeau această teorie. 
Probabil ucenicii nici nu şi-au dat seama ce spun, iar Hristos a considerat inutil să-i 


corecteze, aşa cum se va întâmpla şi în seara Cinei de Taină: „Cel ce nu are sabie 
să-şi vândă haina şi să-şi cumpere... lar ei au zis: Doamne, iată aici două săbii. 
Zis-a lor: sunt de ajuns...” (Lc. 22, 36 şi 38). 


Se poate, însă, să fi fost şi pe vremea aceea unii care credeau, în mod greşit, în 
reîncarnare, dar, în învăţătura noastră ortodoxă, Sfinţii Părinţi n-au acceptat 
aceasta. Simplul fapt că uneori simţim anumite similitudini între unele momente 
sau locuri, nu este de ajuns. Dacă ar fi fost aşa, Mântuitorul ne-ar fi spus-o 
limpede: Vedeţi că aveţi două, trei sau şapte vieţi şi tot atâtea şanse să vă mântuiţi. 
Băgaţi de seamă cum o folosiți pe a doua, pe a treia sau pe a şaptea! Or, lisus 
Hristos ne-a vorbit tot timpul de o singură viaţă şi de o singură şansă. Aici ne 
dobândim ori ne ratăm mântuirea - în viaţa aceasta. Aici trebuie să ne mântuim! 


Dar, întrebarea ucenicilor mai stârneşte o nelămurire: Nu cumva au păcătuit 
părinţii şi l-a pedepsit pe el Dumnezeu, de s-a născut orb? Puteau păcătui părinţii şi 
să „plătească” el? Ei bine, de astă dată răspunsul este „da”, căci la Ieşire, 20, 5-6, 
precum şi în Deuteronom 5, 9-10, se spune: 


„Eu Domnul Dumnezeul tău sunt un Dumnezeu zelos, Care pedepsesc vina 
părinților în copiii lor până la al treilea şi al patrulea neam pentru cei ce Mă urăsc 
şi Mă milostivesc până la al miilea neam către cei ce Mă iubesc şi păzesc poruncile 
Mele“. 


Aşadar, putea fi şi cazul acesta: vina şi păcatele părinţilor transmise urmaşilor prin 
intermediul arborelui genealogic, ceea ce ne dă prilejul să mai lămurim un lucru: 
părinţii pot transmite răul copiilor, nepoților şi aşa mai departe, după cum pot 
transmite şi binele. Cum? Ereditar, dacă e vorba de înclinații ori slăbiciuni trupeşti 
şi sufleteşti, şi ca responsabilitate ori binecuvântare, dacă e vorba de perpetuarea 
unor nedreptăţi, respectiv a unor fapte bune. lată, aşadar, ce responsabilitate au 
părinţii, dincolo de faptul în sine şi natural al naşterii copiilor - transmit totodată 
urmaşilor şi binele şi răul. De aceea, cel care îşi ia în serios viaţa de creştin poate 
transmite urmaşilor săi noian de binecuvântare, sau poate bloca transmiterea răului, 
vindecându-şi, astfel, arborele genealogic. 


Motivul însă, pentru care omul nostru se născuse orb, nu a fost nici acesta, ci acela 
de a se slăvi Dumnezeu prin minunea ce s-a săvârşit. S-a slăvit, însă, doar „în 
ochii” unora, căci pentru cei care n-au voit să creadă sau „să vadă” pe Cel ce a 
dăruit lumina orbului, ca şi pentru cei care au pornit o anchetă penibilă, luptând 
împotriva „luminii dumnezeieşti” ce a inundat fiinţa orbului, „orbirea” lor a rămas 
netămăduită. 


Fariseii şi cărturarii cârtitori Îl resping pe Dumnezeu. Ba, mai mult, Îl 
„anchetează”, în timp ce pe orb încearcă să-l intimideze: Vino încoace orbule, 
spune dacă ai fost cu adevărat orb! Povesteşte-ne cum s-a întâmplat aceasta!... 
Daţi-l afară că nu e bun de nimic! Aduceţi-i pe părinţii lui! Pe aceia i-au întrebat: E 
adevărat că e fiul vostru? Ce s-a întâmplat cu el? Părinţii, speriaţi, au dat din colț în 
colţ, temându-se de fariseii care porniseră o campanie de orbire generală, căci ei nu 
căutau „să vadă”, ci doreau ca nimeni să „nu mai vadă Adevărul”; doreau să 
îmbrace totul în minciună şi în „întuneric”, în pofida „Luminii care a venit în lume 


să lumineze pe tot omul” (În. 1,9). 


O anchetă ridicolă, în care este chemat orbul din nou. Este ameninţat de data 
aceasta. 1 se sugerează să se renege pe sine şi să se întoarcă în „întunericul de unde 
venise“. Ce spectacol dezgustător! Ce încăpățânare sinistră! În cele din urmă au 
găsit un argument „mai plauzibil”: Dragă Doamne, era sărbătoare când a „lucrat” 
Hristos, de a făcut tină. Haide!... Ei lege aveau, şi după legea lor Adevărul trebuia 
„nimicit” cu orice preţ. Căutau acum să-L silească pe Dumnezeu să se supună 
formalismului lor ridicol, hotărând ei, oamenii, când îi este îngăduit lui Dumnezeu 
„să lucreze”; când are voie să creeze sau să recreeze, când să se odihnească şi, mai 
ales, când să plece din lumea aceasta şi să îi lase în pace, pentru că ei aveau 
anchetele lor penibile şi propriul lor spectacol religios. 


Apropo de spectacol! În ultima vreme se face şi de către unii dintre contemporanii 
noştri spectacol religios sau, mai bine zis anti-religios: filme, piese de teatru, 
„documentare” şi romane, care lovesc sistematic în Creştinism. „lisus Hristos 
Superstar”, „Ultima ispită a lui lisus”, „Evangheliştii”, „Codul lui da Vinci”, 
„Evanghelia lui luda”, „Noul mormânt al lui Hristos”, toate „spectacole” în genul 
celor jucate de „orbii” din evanghelia de astăzi. Hristos a vindecat aşadar orbul, 
dar, subit i-a apucat orbirea pe ceilalți. Aceasta, ca să se împlinească ceea ce s-a 
scris: „Spre judecată am venit în lumea aceasta, ca cei care nu văd să vadă, iar cei 
care văd să fie orbi” (În. 9, 39). 


În loc să se meargă la repere, la îndreptarele sfinte şi la adevărul întipărit de 
veacuri în ființa noastră, se vine cu aceste spectacole şi găselniţe ieftine, dar 
ofensatoare, şi se încearcă să se dezrădăcineze tot ceea ce a mai rămas sfânt şi 
sănătos în noi. 


M-am bucurat văzând într-o dimineaţă, la „Universul credinţei“, o emisiune care a 
luat în dezbatere un lucru ce a îngrozit, cred, la vremea aceea, pe toată lumea. Vă 
mai amintiţi ce fel de muzică a fost premiată la Eurovision în anul 2006, la Atena? 
Antimuzica! Anticultura! Şi, am rămas plăcut impresionat să văd că realizatorii 


emisiunii de care vă spuneam au avut inspirația să pună faţă în față această 
antimuzică şi antispectacol cu armonioasa cultură atât de valoroasă a vechilor 
greci. Sper să fi fost mistificate voturile de evaluare, pentru că, dacă trupa 
câştigătoare chiar a fost votată drept „reper” pentru muzica europeană, suntem mai 
de plâns ca oricând! [Este vorba de trupa „Lordi” din Finlanda, ai cărei membri, 
deghizați în monştri, promovau mai degrabă Satanismul, decât cultura nobilă a 
cântului]. 


Aşadar, cine vede şi cine este orb în Evanghelia de astăzi, ar fi o altă întrebare la 
care, cred, am şi răspuns deja: orbul „a văzut” pe lisus, iar fariseii şi cărturarii au 
rămas anchetându-L şi orchestrând acel oribil „spectacol”, ce i-a dovedit până la 
urmă pe ei a fi orbi. 


Și, o ultimă întrebare: cine vede şi cine este orb în ziua astăzi? Cel care acceptă 
cu sfințenie „Adevărul” de veacuri, sau cei care, asemenea „orbilor” din 
Evanghelie, nu mai contenesc căutând fel de fel de fațete ale diferitelor adevăruri şi 
refuzând „să vadă” şi să cunoască „Adevărul” adevărat. Aceasta fac, din păcate, 
toți cei care batjocoresc învăţătura şi valorile noastre creştine, promovând, sub 
diferite forme de „cultură”, o anticultură şi cultivând un anticreştinism din ce în ce 
mai „orb”. Dacă îi veţi întreba de ce o fac, vă vor spune că este vorba de artă, 
ficţiune, „noi descoperiri ştiinţifice” (cazul Evangheliei lui luda şi al aşa zisului 
mormânt al lui lisus). Vă întreb, însă, cine ne dă nouă dreptul să batjocorim ori să 
facem spectacol ridicol din viaţa şi învăţăturile unui Dumnezeu Care S-a jertfit 
pentru noi? 


Nu vreau să dau dreptate musulmanilor care răspund cu violenţă, distrugând 
magazine, atacând ambasade şi dându-le foc, ajungând chiar şi să ucidă, atunci 
când le este ofensată credinţa ori este batjocorit Profetul lor. Doamne fereşte! 
Aceasta nu este atitudine! Un slujitor al lui Dumnezeu nu poate şi nu trebuie să fie 
violent. Violenţa arată o dată în plus că aceia mai au mult până să-L cunoască pe 
Adevăratul Dumnezeu... Nu ne este îngăduit să fim violenţi, însă, musulmanii au 
reuşit să pună opinia publică internațională pe gânduri!... Un răspuns ferm, cred, 
se cere şi din partea noastră: Nu vă jucaţi cu sentimentele noastre religioase! Nu vă 
jucaţi cu credinţa noastră! Nu vă jucaţi cu Dumnezeul nostru! Respectaţi-ne pe 
Hristos, fără de Care, de Europa se va alege praful... 


S-au potolit o vreme cei care i-au provocat pe musulmani... De frică însă, pentru 
că le ardeau ambasadele, sau trimiteau terorişti peste ei. Aşadar, tot de frică ar 
trebui să ştim?... Indrăzneşte cineva astăzi, într-o ţară arabă, să ofenseze credinţa 


în Alah? Noi însă, pentru că ne pretindem „civilizaţi”, în numele „drepturilor 
omului” lăsăm „drepturile” lui Dumnezeu să fie călcate în picioare... 


Cine vede şi cine este orb, aşadar? Aceasta ar trebui să fie ultima întrebare pe care 
să ne-o punem şi noi astăzi! Şi, să ne răspundem preţuind minunile şi învăţătura 
Mântuitorului Hristos, pentru că spre slava Sa şi spre mântuirea noastră a fost toată 
lucrarea Lui. Nu „răscolind”, cârtind, ori interpretând în fel şi chip; nu regizând, cu 
rea intenţie, anchete ori spectacole, ci primind adevărul lui Dumnezeu aşa cum ni |- 
a încredinţat EI şi l-au păstrat, cu sânge de multe ori, părinţii şi învățătorii Bisericii. 


Să-L slujim pe Dumnezeu aşa cum ni L-au propovăduit oamenii sfinţi de care am 
vorbit, singurele şi adevăratele repere şi îndreptare ale vieţii noastre spirituale, 
neluându-ne după mintea noastră mai înainte de a ne sfinţi viaţa. Să nu cutezăm, 
mai înainte de a ajunge sfinţi - nu doar inteligenţi, dar nu înţelepţi, şi informaţi, dar 
nu „formaţi” duhovniceşte suficient - a ne crede „învăţători”! Să nu îndrăznim, mai 
înainte de a duce o viaţă sfântă şi de a dobândi minte luminată şi inimă curată, a 
debita alte „adevăruri”, improvizate în starea noastră de neputinţă şi de păcat. Să-L 
credem pe Dumnezeu „pe Cuvânt” şi să nu ne îndoim de ceea ce înaintaşii noştri 
au venerat cu toată sfinţenia! 


Dumnezeu să ne ajute tuturor să-L primim aşa cum este EI, să-l preţuim învăţătura 
şi minunile, ca EI să trăiască în noi şi noi în EI, ducând viaţă bineplăcută Lui, 
Amin. 


VMINICILE 


Y00'ME AN 
POSE aN 


(din: Sebastian, Episcopul Slatinei şi Romanaţilor, Predici la Duminicile de 
peste an, Slatina, 2011) 


IPS Antonie Plămădeală - Predică la Duminica Orbului — Cine a păcătuit?El 
sau părinţii lui ? 


Un orb din naştere e un om care n-a văzut niciodată. Nu ştie cum arată cerul şi 
stelele, lună şi soarele. N-a văzut niciodată o faţă de copil, de femeie sau de bărbat. 
Le-a putut pipăi, ca să-şi dea seama cât de cât cum arată, aşa cum şi-a pipăit-o şi pe 
a sa. Pentru un orb totul înseamnă reliefuri, iar pe drumuri se aşteaptă numai la 
capcane. Despre culori nu ştie nimic, iar despre mare ştie doar cât îi spun 
zgomotele valurilor şi apa simțită pe corp, dacă intră în ea, sau la dimensiunile 
unui deget, dacă o încearcă astfel. Îi poate afla şi gustul. Muntele îl simte în 
muşchii picioarelor şi copacii în vârful degetelor. Coroana unui stejar sau conurile 
unui brad îi rămân pentru totdeauna enigme sau, dacă i se vorbeşte despre ele, 
rămân concepte fără acoperire în fapt. Doar în imaginaţie. Dar imaginaţia, fără 
termen de comparaţie, nu se ştie ce poate produce, de pildă, despre coroana unui 
stejar sau despre înălțimea unui munte, sau despre forma unui nor! 


Un orb din naştere trăieşte într-o lume redusă în cea mai mare parte la dimensiuni 
interioare. Existenţa lui e, în cel mai bun caz, pe jumătate din ceea ce ar trebui să 
fie, în cazul în care bănuieşte cum ar trebui să fie. El nici nu ştie ce înseamnă a 
vedea. Pentru dânsul nimeni nu vede şi se mira cum trăieşte lumea şi construieşte, 
şi munceşte... 


A fi orb e mare nenorocire. Un astfel de orb din naştere a vindecat Mântuitorul şi 
Sfântul evaghelist loan ne relatează întâmplarea cu lux de amănunte: 


"Și trecând lisus, a văzut un om orb din naştere. Și ucenicii Lui L-au întrebat 
zicând: învăţătorule, cine a păcătuit: acesta sau părinţii lui, de s-a născut orb? 
Iisus a răspuns: Nici el n-a păcătuit, nici părinţii lui, ci ca să se arate în el 
lucrurile lui Dumnezeu. Mie mi se cuvine să fac lucrurile Celui ce M-a trimis, 
până este ziua; că vine noaptea, când nimeni nu poate să lucreze. Atât cât Sunt 
în lume, Eu sunt Lumina lumii. 


Acestea zicând, a scuipat jos şi a făcut tină din scuipat, şi a uns cu tină ochii 
orbului. Şi i-a zis: Mergi de te spală în scăldătoarea Siloamului (care se 
tâlcuieşte "trimis"). Deci s-a dus şi s-a spălat şi a venit văzând. lar vecinii şi cei 
ce îl văzuseră mai înainte ce era orb ziceau: Nu este acesta cel care şedea de 
cerşea? Unii ziceau: EI este. Alţii ziceau: Nu este el, seamănă cu el. Dar acela 
zicea: Eu sunt. 


Deci îi ziceau: Cum ţi S-au deschis ochii? Acela a răspuns: Omul care se 
numeşte lisus a făcut tină şi a uns ochii mei; şi mi-a zis: Mergi la scăldătoarea 
Siloamului şi te spală. Și ducându-mă deci şi spălându-mă, am văzut. 

I-au mai zis: Unde este Acela? A zis el: Nu ştiu. 

L-au dus la farisei pe cel ce fusese oarecând orb. 


Și era sâmbătă în ziua în care lisus a făcut tină şi i-a deschis ochii. Deci iarăşi îl 
întrebau şi fariseii cum a văzut. lar el le-a zis: Tină a pus pe ochii mei şi m-am 
spălat şi văd. 


Deci ziceau unii dintre farisei: Acest om nu este de la Dumnezeu, fiindcă nu ţine 
sâmbăta. lar alţii ziceau? Cum poate un om păcătos să facă asemenea minuni? 
Și era dezbinare între ei. 


Au zis deci orbului iarăşi: Dar tu ce crezi despre EI, că ţi-a deschis ochii? Iar el 
a zis că prooroc este. Dar iudeii n-au crezut despre el că era orb şi a văzut, până 
ce n-au chemat pe părinţii celui ce vedea. Şi i-au întrebat zicând: Acesta este fiul 
vostru, despre care ziceţi că s-a născut orb? Deci cum vede el acum? Au răspuns 
deci părinţii lui şi au zis: Știm că acesta este fiul nostru şi că s-a născut orb. Dar 
cum vede el acum, noi nu ştim; Sau cine i-a deschis ochii lui, noi nu ştim. 
intrebaţi- Il pe el; este în vârstă; va vorbi singur despre sine. 


Acestea le-au spus părinţii lui pentru că se temeau de iudei. Căci iudeii puseseră 
acum la cale ca, dacă cineva va mărturisi că El este Hristos, să fie dat afară din 
sinagogă. De aceea au zis părinţii lui: Este în vârstă; întrebaţi-l pe el. 


Deci au chemat a doua oară pe omul care fusese orb, şi i-au zis: Dă slavă lui 
Dumnezeu. Noi ştim că Omul acesta e păcătos. 

A răspuns deci acela: Dacă e păcătos nu ştiu. Un lucru ştiu: că eram orb şi acum 
văd. 


Deci i-au zis: Ce ţi-a făcut? Cum ţi-a deschis ochii? Le-a răspuns: V-am Spus 
acum şi n-aţi auzit? De ce voiţi să auziți iarăşi? Nu cumva voiţi şi voi să vă faceţi 
ucenicii Lui? 

Și l-au ocărât şi i-au zis: Tu eşti ucenic al Aceluia, iar noi suntem ucenicii lui 
Moise. Noi ştim că Dumnezeu a vorbit lui Moise, iar pe Acesta nu-L ştim de 
unde este. 

A răspuns omul şi le-a zis: Tocmai în aceasta Stă minunea, că voi nu ştiţi de 
unde este şi El mi-a deschis ochii. Și noi ştim că Dumnezeu nu-i ascultă pe 
păcătoşi; iar de este cineva cinstitor de Dumnezeu şi face voia lui, pe acesta îl 
ascultă. 


Din veac nu S-a auzit să fi deschis cineva ochii unui orb din naştere. De n-ar fi 
acesta de la Dumnezeu, n-ar putea să facă nimic. Au răspuns şi i-au zis: În 
păcate te-ai născut tot, şi tu ne înveţi pe noi? Şi l-au dat afară. 


Și a auzit lisus că l-au dat afară. Și găsindu-l, i-a zis: Crezi tu în Fiul lui 
Dumnezeu? EI a răspuns: Dar cine este, Doamne, ca să cred în EI? Și a zis 
lisus: L-ai şi văzut! Și cel ce vorbeşte cu tine, Acela este! lar el a zis: Cred, 
Doamne. Și s-a închinat Lui. 


Și a zis: Spre judecată am venit în lumea aceasta, ca cei care nu văd, să vadă, iar 
cei care văd, să fie orbi. Şi au auzit acestea unii dintre fariseii, care erau cu EL, şi 
I-au zis: Oare şi noi suntem orbi? lisus le-a zis: Dacă aţi fi orbi n-aţi avea păcat. 
Dar acum ziceţi: Noi vedem. De aceea păcatul rămâne asupra voastră" (loan 9, | 
-41). 


Aş vrea să urmărim puţin, în succesiunea lor, cele câteva evenimente legate de 
vindecarea acestui orb. Avem de-a face cu un adevărat scenariu, în mai multe acte. 

Să ni-l închipuim. 
Familia îi repudia, iar societatea nu avea pe atunci sisteme de asistenţă socială. 
Trăia din mila trecătorilor. De altfel, Sfântul Evanghelist loan ne şi spune că trăia 


din cerşetorie. Când s-a întâlnit cu EI, Mântuitorul era înconjurat de apostoli şi 
apostolii l-au întrebat: "Rabi, cine a păcătuit: acesta sau părinţii lui, de s-a născut 
orb?" 


E o primă întrebare pe care trebuie să ne-o punem şi noi, dar nu atât din 
curiozitatea cu care au pus-o apostolii, cât pentru a observa că în popor există 
credinţa că bolile sau infirmitățile din naştere erau datorate păcatelor. Păcatelor 
părinţilor, îndeosebi, dacă erau infirmităţi din naştere. Întrebarea apostolilor cu 
privire la "păcatele orbului" era o întrebare fără sens. Când să fi păcătuit? Înainte 
de naştere? Într-o altă viaţă? Credinţa în reîncarnare nu există în Israel decât, poate, 
ca o superstiție. Numai aşa ar putea fi cât de cât motivată întrebarea. 


Mântuitorul dă un răspuns neaşteptat apostolilor. Ei se aşteptau probabil să 
răspundă: "Părinţii lui”. Dar Mântuitorul răspunde: Nu, nici el, firesc, nici părinţii 
lui, "ci aceasta s-a făcut pentru ca să se arate lucrurile lui Dumnezeu". Care 
lucruri ale lui Dumnezeu? 


Aceasta e a doua întrebare pe care simțim nevoia să ne-o punem. Despre ce lucruri 
ale lui Dumnezeu e vorba? Nu poate fi vorba decât de minunea care urma să se 
săvârşească asupra acestui orb. Tot aşa a răspuns Mântuitorul şi când 1 s-a adus 
la cunoştinţă că Lazăr e bolnav: "Această boală nu este spre moarte, ci spre slava 
lui Dumnezeu, ca să se proslăvească Fiul lui Dumnezeu printr-însa" (loan 11,4). 
De aceea nici nu l-a vindecat, pentru că ştia că murind, îl va învia din morţi, spre a- 
şi dovedi puterea asupra morții. 


-Tot aşa s-a întâmplat şi cu orbul. Dumnezeu i-a rânduit naşterea fără vedere, 
pentru ca să facă din el subiectul acestei minuni, pe care urma să o facă 
Mântuitorul cu el, şi astfel să se arate puterea lui Dumnezeu. De altfel, 
Mântuitorul, cumva neaşteptat faţă de logica textului, face dintr-o dată nişte 
declaraţii de principiu: "Cât sunt în lume, sunt Lumina lumii”. Rămânând puţin la 
acest text, trebuie să observăm şi lucrul acesta extraordinar, că cineva a putut să 
spună: "Eu sunt Lumina lumii”. Trebuia ca Cel ce a spus-o să aibă o mare 
îndrăzneală! 


Care dintre oameni ar fi putut avea atunci, sau ar putea avea acum, o astfel de 
îndrăzneală? Cel care a avut această îndrăzneală, înseamnă că o avea motivată de 
ceva, şi acest ceva nu putea fi altceva, decât conştiinţa sa dumnezeiască, fiindcă 
numai aşa, numai căaDumnezeu, putea fi şi putea declara că "EI este lumina 
lumii". 


Aşadar, de aceea se născuse omul acela orb, ca să se vadă prin el lucrurile lui 
Dumnezeu. Şi pentru ca lisus să-şi poată declara adevărata identitate, nu atât în faţa 
lui, cât în faţa celor care asisteau la eveniment. 


Urma acum să-şi dovedească afirmaţia prin fapte. Să fie lumina acestui orb. Să-i 
redea vederea. Toţi aşteptau cu răsuflările reţinute. Orbul nici nu ştia ce se 
întâmplă în jurul său. Spre deosebire de alţi orbi, pe care lisus îi vindecase, sau îi 
va vindeca de acum încolo, acesta nici măcar nu ceruse aşa ceva, nici nu ştia că e 
posibil. lisus l-a abordat, sau mai degrabă apostolii, cu întrebarea lor, dar nici ei nu 
i-au cerut să-l vindece. I-au atras doar atenţia asupra lui. 


Poate chiar faptul acesta, că vindecarea n-a fost cerută, ne arată că ea făcea parte, 
aşa cum spusese Iisus, din planul lui Dumnezeu. Şi cum s-a întâmplat vindecarea? 
Deloc spectaculos. Dimpotrivă. Foarte simplu. Aproape banal. Mântuitorul a luat 
puţin praf, a scuipat pe el, a făcut tină, i-a uns ochii orbului şi l-a trimis la 
scăldătoarea Siloamului, sfătuindu-l să se spele. Încă o dată să remarcăm: nimic 
spectaculos. Nici măcar nu i-a redat vederea acolo, în faţa tuturor celor care 
urmăreau scenă. 


Fără îndoială i-a dezamăgit. Se vor fi dus unii după el, să vadă ce se întâmplă? Nu 
ni se spune. Orbul însă a ascultat şi s-a dus la scăldătoarea Siloamului, şi, 
spălându-şi ochii, a văzut. Dintr-o dată 1 s-a deschis vederea. Evanghelistul ne 
spune aceasta cu atâta simplitate, de parcă s-ar fi petrecut lucrul cel mai firesc din 
lume. 

Noi trebuie să observăm însă, şi în legătură cu aceasta, ceva deosebit. Ce/ care 
fusese vindecat, nu-L văzuse încă pe Mântuitorul. Mântuitorul nu l-a însoțit şi 
nici n-a Stat Să fie văzut, să fie răsplătit, să fie lăudat, să I se mulțumească. L-a 
trimis la scăldătoarea Siloamului, pentru ca minunea propriu-zisă să se întâmple 
acolo, fără EL. Şi s-a întâmplat fără EL 


Și parcă ne mai vine acum şi o altă întrebare: Ce legătură va fi fost între tină şi 
ochi, între acestea şi apa cu care s-a spălat, şi de la care i-a venit vederea? Este 
vreo legătură? Adică, vindecarea s-a petrecut din cauza tinei şi a spălării pe 
ochi? Era în această vreo putere vindecătoare? Fără îndoială că nu. Vindecarea 
s-a petrecut din voinţă şi cu puterea lui Dumnezeu. 


Dar Mântuitorul a făcut totuşi tină şi a recomandat spălarea. De ce? Putea să-i 
spună simplu: "Să ţi se deschidă ochii”. Totuşi a întrebuințat nişte elemente, în 
legătură cu această vindecare. Eu m-aş duce cu gândul undeva departe, în urmă, la 


momentul în care Dumnezeu l-a creat pe om din pământ. Era ca şi cum acest orb 
fusese creat incomplet, şi 1-a completat acum ceea ce îi lipsea. 


Dar aceasta ne poate duce şi la un tâlc ceva mai adânc, la nişte implicaţii teologice 
ceva mai profunde. Dacă la început Dumnezeu l-a făcut pe Adam din pământ, şi 
dacă lisus, tot cu un pic de pământ, i-a refăcut ochii acestui orb, înseamnă că El 
continuă, de fapt, opera lui Dumnezeu. Ceea ce a făcut Dumnezeu atunci, la 
Facere, El face acum fiindcă era şi El Dumnezeu. Şi tot aşa cum din pământ, adică 
din nimic, fiindcă pământul nu avea în el viaţa, a făcut Dumnezeu pe om, tot aşa şi 
Iisus, tot din nimic îl desăvârşeşte pe orb ca om, dându-i vederea care îi lipsea, căci 
tina nu conţine nici un element vindecător. 


ŞI acum, după aceste explicaţii, va trebui să înţelegem încă un lucru, care e de fapt 
esențial pentru Evanghelia aceasta, şi care nu trebuie să ne scape. Evanghelia 
aceasta nu este despre un orb şi despre vindecarea lui. Acesta este numai un 
pretext, deşi faptele s-au petrecut întocmai, dar ele nu contează. Nu pentru ele 
însele s-au petrecut acestea. 


Evanghelia aceasta vorbeşte, de fapt, despre dumnezeirea lui lisus, întâmplarea 
aceasta a vrut să-i convingă pe cei de faţă, şi pe orb, că lisus era Mesia, că era 
Dumnezeu. Fiindcă, dacă n-ar fi fost Dumnezeu, n-ar fi putut face ceea ce a 
făcut. De altfel, disputele, actele scenariului despre care am vorbit la început, şi 
care urmează mai departe, converg tocmai spre această demonstraţie. 


Care este actul următor? 0, după ce a constatat că vede, 


la scăldătoarea Siloamului. E de neînchipuit că va fi început să strige de bucurie, să 
se mire de ceea ce vedea pentru întâia oară în viaţa lui. Nu văzuse niciodată. Nu 
ştia cum arată o faţă de om. Nu ştia cum arată o linie dreaptă sau curbă. Nu ştia că 
există, şi cum arată cerul. Doamne, ce va fi simţit omul acela când a văzut cerul, 
soarele, când va vedea apoi noaptea, când va vedea luna şi stelele? Cum se va 
întâlni cu prima floare? Cât îl vor minuna culorile. 


Omul va fi fost într-o exaltare, într-o bucurie aproape ieşită din minți. Ca să-l 
înţelegem mai bine, să vă spun o întâmplare: 


Într-un tren de distanţă lungă se afla un pasager care în fiecare clipă, uitându- 
se pe fereastră, exclama: "Minunat! Minunat! Uluitor!” 

Cei care erau în acelaşi compartiment, până la urmă au crezut că omul nu era 
prea sănătos. Unul din ei nu s-a putut reţine să nu-l întrebe: "Cum se explică 
faptul că în timp ce noi toți suntem plictisiți de monotonia peisajului, acelaşi pe 


sute de kilometri, tu eşti singurul care exclami mereu: Minunat! Minunat! 
Uluitor! Nu ţi se pare că exagerezi? Până la urmă ai să ne scoţi din sărite!” 
Omul răspunse stingherit, dorind să se scuze, dar să fie şi înţeles: "Am ieşit din 
spital azi-dimineaţă. Până azi am fost orb din naştere. Un mare doctor m-a 
operat şi azi, când mi-a scos pansamentele de pe ochi, am văzut pentru prima 
oară în viaţă. Ceea ce văd eu acum, văd pentru întâia oară. Ceea ce va fi fiind 
pentru voi un lucru obişnuit, pentru mine e minunat, uluitor, uimitor. Ce 
frumoasă e lumea!" 


Dar să ne întoarcem la orbul din Evanghelie. Va fi pornit la întâmplare pe străzi! Şi 
unde? Se va fi dus mai întâi la casa sa! Va fi trebuit să închidă ochii ca să 
nimerească acasă, ajutat de celelalte simţuri, pentru că ochii nu-l puteau ajuta cu 
nimic în găsirea drumului. Nu-l văzuse niciodată. Şi-a întâlnit vecinii, dar atât de 
surprinzătoare a fost întâlnirea cu ei, încât cei care-l cunoscuseră o viaţă întreagă, 
acum parcă nu-l mai recunoșteau. Nici el nu-i cunoştea pe ei, deşi vorbiseră de 
atâtea ori. Îi cunoştea numai după voce. Iar ei se întrebat: " Oare acesta să fie cel 
ce şedea şi cerşea?" Că doar noi ştiam că nu vede. O fi un altul care seamănă cu 
dansul. Dar el mărturisea în gura mare: "Eu sunt! Eu sunt acela". Şi cum s-a 
întâmplat? - îl întrebau. Şi el le povesteşte simplu: un om, pe care am auzit că-l 
cheamă lisus, a luat tină, mi-a pus-o pe ochi, m-a trimis să mă spăl şi iată, mi s-au 


deschis ochii. - Şi unde-i omul acela? - Nu ştiu, răspundea el. Nici nu l-am văzut. 
A plecat în drumul lui! 


Și atunci l-au dus la farisei. Se vede că aşa era obiceiul. Să-i informeze şi să-i 
consulte pe aceşti "aleşi", aşteptându-se, fără îndoială, să se mire şi ei, şi să se 
pronunţe atât asupra orbului, cât şi asupra taumaturgului. Nu era simplă situația. S- 
a instituit pe loc un fel de tribunal. Cu atât mai mult cu cât vindecarea se petrecuse 
sâmbătă, ziua pe care evreii o sărbătoreau cu mare stricteţe, şi nu aveau voie să 
facă în această zi absolut nimic. Au început să-i pună întrebări. Cum? Cine? 
Fariseii s-au împărţit între ei, spune sfântul evanghelist loan. Unii spuneau: "Omul 
acesta nu-i de la Dumnezeu, pentru că nu ţine sâmbăta". A săvârşit o lucrare, a 
făcut tină cu mâna şi cu scuipatul. Alţii cugetau însă altfel: "Cum poate un păcătos 
să facă asemenea minuni?" Neputându-se înţelege între dânşii, l-au întrebat pe 
fostul orb: "Tu ce zici de Dânsul, că ţi-a deschis ochii? " EI a răspuns: "Eu cred 
că-i un prooroc", altfel cum aş putea să-mi explic ceea ce a făcut cu mine? Nu i-a 
mulțumit răspunsul, şi au recurs la alt act, introducând în scenariu personaje noi, 
fiindcă le-a trecut prin minte că totul ar fi, o punere la cale, şi că omul nu fusese de 
fapt niciodată orb. Li se părea explicaţia cea mai plauzibilă. Martori mai buni decât 
părinţii lui nu puteau fi alţii. I-au chemat pe părinţi şi i-au întrebat: Voi ce ştiţi? E 
fiul vostru? - Cum să nu fie? E fiul nostru şi a fost orb, s-a născut orb, şi vedem că 


acum vede. - Şi cum vă explicaţi că vede, dacă a fost orb din naştere? - N-am putea 
să vă spunem. E matur, întrebaţi-l pe el. Şi Sfântul Evanghelist loan completează: 
"Părinţii lui au răspuns aşa, pentru că se temeau de iudei, căci iudeii se 
Sfătuiseră că pe cel care va mărturisi că lisus este Mesia, să-I îndepărteze din 
sinagogă". 


lată, avem aici, în aceste cuvinte, tâlcul întregii întâmplări. Trebuia ca 
Mântuitorul să se reveleze, să se descopere ca Mesia, şi să fie mărturisit ca atare. 
O spun chiar părinții orbului, ocolind întrebarea, iar Sf. Evanghelist loan 
decodifica toată întâmplarea: dacă ar fi recunoscut pe lisus drept Mesia, Cel ce 
trebuia să vină, Fiul lui Dumnezeu, şi dacă ar fi recunoscut în minune o minune 
făcută de Mesia, fariseii i-ar fi dat afară din sinagogă, ceea ce echivala cu o 
excomunicare nu numai din viaţa religioasă, ci şi din viaţa publică. 


ŞI a urmat un alt act al scenariului. Fariseii i-au eliberat pe părinţi, şi l-au chemat 
din nou pe cel vindecat, la un nou interogatoriu. Imaginaţi-vă ce proces a putut 
avea loc! Du-te afară împricinatule; chemaţi-i pe părinții lui; daţi-i afară şi 
chemaţi-l din nou pe fostul orb. L-au întrebat iarăşi, cum s-a întâmplat? De data 
aceasta au încercat să dirijeze interogatoriul şi să-i sugereze răspunsurile: "Dă 
slavă lui Dumnezeu. Noi ştim că omul care te-a vindecat este un păcătos". Şi, 
dacă ştiau ei, trebuia să ştie şi cel întrebat! 


Omul le-a spus din nou, simplu, povestindu-le întâmplarea cu aceleaşi cuvinte, ca 
şi prima oară. Dar în legătură cu "păcătoşenia" Celui ce l-a vindecat, a avut o 
replică de bun-simţ, şi de o exactitate muşcătoare pentru infatuaţii farisei: "De este 
păcătos, nu ştiu; una ştiu, că am fost orb şi acuma văd”! Dincolo de această 
afirmaţie, totul era neputinţă şi micime de suflet. Omul care fusese orb le opunea 
faptul că acum vedea. De rest îi lasă să se ocupe ei, şi să creadă ce vor. Să creadă 
ce vor? Nu prea. Orbul nu era dispus să-i lase să creadă chiar ce voiau ei. 


L-au întrebat din nou. Uşor iritat le-a răspuns: "Acum v-am spus şi n-aţi auzit; de 
ce voiţi Să mai auziţi?” Şi ironic: "Sau poate voiţi să vă faceţi şi voi ucenicii 
Lui?” Asta i-a Scos din sărite. "Tu eşti ucenicul Lui. Noi îl avem pe Moise care a 
grăit cu Dumnezeu, iar pe Acesta (care zici că te-a vindecat), nu-L ştim de unde 
este". 


Trebuind să răspundă, fostul orb se dovedi de o înţelepciune extraordinară, 
neaşteptată, dacă ne gândim că fusese orb cerşetor, care toată viaţa n-a văzut 
nimica, care n-a citit nici un rând în viaţa lui, deci care nu ar fi avut de unde să aibă 
o gândire foarte dezvoltată. Nu avea noţiuni cu care să opereze într-o expunere. 


Totuşi le dădu o lecţie de mare fineţe şi de un teribil bun-simţ, cu logica 
imbatabilă: "Tocmai aceasta e de mirare, că voi nu ştiţi de unde este, şi El mi-a 
deschis ochii". 


Cât despre faptul că ar fi păcătos, deşi înainte ezitase să se pronunţe, spunând că 
"de este păcătos, nu ştim", acum devine mai îndrăzneţ, probabil şi pentru că le 
descoperise răutatea şi intenţia de a falsifica lucrurile. Face mai întâi o afirmaţie de 
principiu: "Știu că pe păcătoşi nu-i ascultă Dumnezeu! lar de este cineva 
cinstitor de Dumnezeu şi face voia Lui, pe acela îl ascultă". Şi trece îndată la 
aplicarea principiului, la cazul în speţă: "Din veac nu s-a auzit să fi deschis cineva 
ochii vreunui orb din naştere. Aşa că, dacă Acesta (care mi i-a deschis mie) n-ar 


fi de la Dumnezeu, n-ar fi putut face nimic". 


După aceasta l-au dat afară. Ultima replică a celor fără replică! Dar cei dați afară 
pentru că îl apăra pe Dumnezeu, se întâlnesc afară cu Dumnezeu! Afară L-a găsit 
pe lisus, şi epilogul ne confirmă ceea ce am presupus la început: că totul s-a 
întâmplat spre a se descoperi dumnezeirea lui lisus. lisus i-a întrebat: -"Crezi fu 
oare în Fiul lui Dumnezeu?" - "Și cine este Acela ca să cred în EI?" - "L-ai 
văzut” (căci ai fost orb, dar acum vezi, sj tocmai de aceea vezi, ca să ştii cine este). 
"Cel ce vorbeşte cu tine Acela este! " 


Cum putea cel ce fusese orb să nu creadă în Cel care îi dăduse vederea? Răspunsul 
sau a fost asemenea celui pe care îl va da Toma, când va pipăi mâinile şi coasta lui 
lisus, şi se va convinge că EI era Cel ce fusese răstignit, mort şi îngropat, şi care 
acum înviase. O prosternare. "Cred, Doamne!" Şi Sfântul loan adăugă: "Și s-a 
închinat Lui". 


Pe fariseii cu care s-a întâlnit după aceea, şi cu care-a reluat discuţia asupra acestei 
minuni, fără să-i poată face s-o înţeleagă, n-a putut să-i caracterizeze altfel, decât 
constatând că sufereau de boala de care îl vindecase pe orb: "Am venit în lume ca 
cei ce nu văd, să vadă, iar cei ce văd să fie orbi". Desigur orbi care pretindeau că 
văd, dar care n-au văzut în lisus pe Mesia. Şi au rămas în păcatul lor. 


Asupra unui singur lucru simt că totuşi în minţile şi inimile dv. mai stăruie o 
nedumerire. Întrebarea mi-am pus-o şi eu odată cu dv. Nedumerirea e în legătură 
cu răspunsul dat de orb: "Noi ştim că pe păcătoşi Dumnezeu nu-i ascultă"! Oare 
chiar aşa să fie? Ce va fi înţeles orbul când a spus aceasta? Eu n-aş fi de acord cu 
dânsul. Dumnezeu îi ascultă şi pe păcătoşi. Dacă nu i-ar asculta, atunci cum i-ar 
mai ierta când se roagă pentru iertarea păcatelor? Şi câți sunt atât de drepţi, încât să 
pretindă în faţa lui Dumnezeu să fie ascultați, şi să le se răsplătească Dumnezeu 


după dreptatea lor? Cum ar arăta lumea, dacă Dumnezeu le-ar face bine numai 
celor drepți? 


Nu! Dumnezeu îi ascultă şi pe păcătoşi. Numai o interpretare greşită a acestui text 
ne-ar duce la înţelegerea că dacă suntem păcătoşi, să nu mai avem nici o speranţă. 
Dar Dumnezeu ascultă rugăciunile păcătoşilor care se pocăiesc. 


Nu. Orbul se referea la altceva. Orbul se referea la faptul că o asemenea minune 
extraordinară, adică a da ochi unuia care nu-i avusese, era o minune care nu 
putea fi făcută de un om obişnuit, de un om păcătos, cum Sunt toţi oamenii. O 
asemenea minune n-o putea face un om. O asemenea minune n-o putuse face 
decât Dumnezeu. 


Aceasta e adevărată tâlcuire a acestui cuvânt al orbului. Aceasta a fost intenţia lui, 
când a rostit cuvântul. Şi cuvântul era familiar iudeilor, fiindcă venea din Legea lui 
Moise. De aceea orbul a început prin a spune: "Ştim că..." Dar acestui "ştim" i se 
opune acum un fapt nou. Disputa orbului cu fariseii a fost, de fapt, o dispută între 
logica fariseilor bazată pe Legea lui Moise, şi logica faptelor lui Mesia. Orbul a 
preluat demonstraţia, fără să-şi dea seama, de la Mântuitorul, anume că, dincolo de 
logica Legii lui Moise, faptele lui Mesia vin cu o noutate care o depăşesc, precum 


era însuşi faptul că s-a dat vederea unui orb din naştere. 


Faptul acesta copleşea cu mult, orice s-ar fi spus în Legea lui Moise despre Cel 
care putea sau nu putea face aşa ceva. Faptul se petrecuse, în ciuda situaţiei în care 
gardienii Legii lui Moise nu ştiau cum să-l interpreteze şi cui să-l atribuie. 
Mântuitorul spusese: Eu am venit să completez, n-am venit Să stric Legea lui 
Moise. Dacă, în general, aceste cuvinte se interpretează ca împlinire şi completare 
teoretică a Legii lui Moise, în cazul de faţă a fost şi ceva mai mult şi mai concret: ;- 
a completat orbului ceea ce îi lipsea: vederea! Odată cu aceasta i-a deschis însă 
şi ochii sufleteşti, ca să-L recunoască pe Mesia - Fiul lui Dumnezeu, în lisus, şi 
recunoscându-L să urmeze învăţăturile Lui. 


Toţi avem nevoie să ni se deschidă ochii. Chiar dacă noi îi avem, să ne rugăm lui 
Dumnezeu ca, pe lângă ochii trupeşti, ochii noştri sufleteşti să nu-şi piardă 
vederea sau, dacă n-o au, să ne fie dată precum orbului acestuia căruia i S-au 
redat amândouă vederile, recunoscând cu amândouă în lisus pe Fiul lui 
Dumnezeu, şi răspunzând aşa cum trebuie să răspundem şi noi: "Cred, Doamne!" 


(Cuvânt rostit în catedrala din Sibiu în anul 1986.) 


Preafericitul părinte patriarh Daniel - Predică la Duminica vindecării orbului 
din naştere - Orbul vindecat mărturiseşte dumnezeirea lui Hristos 


A! 

Evanghelia Duminicii numită Duminica Orbului continuă şirul Evangheliilor din 
perioada de după Sfintele Paşti, în care se prezintă o mulţime de vindecări săvârşite 
de Mântuitorul lisus Hristos ca să înțelegem puterea Lui mântuitoare şi dătătoare 
de viaţă. Am văzut că Mântuitorul lisus Hristos a vindecat boala unui om paralizat, 
a vindecat afecțiunea nestatornică şi credinţa confuză a femeii samarinence şi a 
locuitorilor cetăţii Sihar din Samaria, iar acum vedem că Mântuitorul lisus Hristos 
dăruieşte vedere unui om nefericit care s-a născut orb. 


Orbirea sufletească, mai grea decât orbirea fizică 


Evanghelia din Duminica Orbului pune în contrast izbitor lumina pe care 
Mântuitorul o dăruieşte acestui orb din naştere, făcându-l să vadă, şi invidia 
întunecată a fariseilor care nu-l iubeau pe lisus când EI vindeca pe cei bolnavi. 


Scopul Evangheliei de astăzi este acela de a arăta că uneori mai uşor îl mărturisesc 
orbii din naştere pe lisus Hristos, Fiul lui Dumnezeu, decât cei care, deşi văd cu 
ochii trupeşti, nu cred în El. Cu alte cuvinte, Evanghelia ne arată că mai mare 
boală este necredinţa sau orbirea spirituală decât orbirea trupească sau fizică şi 


că mai uşor se vindecă cineva de orbirea trupească decât de orbirea sufletească a 
necredinţei. 


Orbul despre care vorbeşte Evanghelia de azi nu a cerut nimănui să-l vindece. El a 
fost doar observat de Mântuitorul lisus Hristos şi de către ucenicii Săi care L-au 
întrebat pe lisus dacă omul acesta este orb pentru că a păcătuit el sau părinţii lui. 
Iar Mântuitorul lisus Hristos a răspuns că nu a păcătuit nici el, nici părinţii lui, ci s- 
a născut orb pentru ca să se arate în el lucrarea lui Dumnezeu. 


Iisus Hristos este lumina lumii 


Cum putea cineva Să păcătuiască înainte de a se naşte”? Desigur, la prima vedere, 
întrebarea nu are rost, dar Mântuitorul a răspuns că nu a păcătuit nici cel orb, 
nici părinţii lui, pentru a spulbera credința falsă a unora dintre iudei 
împrumutată de la păgâni, şi anume că uneori sufletul care a păcătuit mult, la 
ieşirea lui din trup, intră în alt om sau într-un copil care se naşte şi petrece încă 
0 viață pe pământ în alt trup, pentru a se curăţi ori izbăvi de păcate prin 
suferință. Totodată, lisus spune că, potrivit voii lui Dumnezeu, Sunt şi oameni 


care suferă nu pentru păcatele lor proprii sau ale părinţilor, ci pentru ca Să arate 
în ei lucrarea lui Dumnezeu. Care lucrare? pet esa pm atei 
schimbare sau de înnoire a vieții omului. Într-adevăr, prin vindecarea acestui 
orb, s-a arătat lucrarea lui Dumnezeu, şi anume că lisus Hristos, Fiul lui 
Dumnezeu, este Făcătorul lumii, Cel ce împreună cu Tatăl şi cu Duhul Sfânt l-a 
creat pe om la începutul lumii (cf. Facere 1, 26-27), şi că tot EI este şi Lumina 
lumii (loan 8, 12), adică sensul ultim al vieţii, al existenţei universului şi 
umanităţii, că EI este dătătorul vederii trupeşti sau fizice şi dătătorul vederii 
sufleteşti sau spirituale care se numeşte credinţă. 


Fiul lui Dumnezeu vindecă natura umană când aceasta devine infirmă 


Mântuitorul lisus Hristos a scuipat în ţărână şi a făcut tină spre a unge cu aceasta 
ochii orbului. Gestul Mântuitorului arată că întrucât // este Fiul şi Cuvântul lui 
Dumnezeu, Care, la Facerea lumii, S-a aplecat şi a luat ţărână din pământ, a 
făcut pe om şi a suflat în faţa lui suflare de viaţă (cf. Facere 2, 7), tot El poate 
reface acum natura umană, deoarece a devenit infirmă, neputincioasă şi suferindă. 


După ce i-a uns ochii cu tină, lisus l-a trimis pe cel orb la scăldătoarea Siloamului 
nu pentru că era acolo o apă miraculoasă, ci l-a trimis din două motive: EEE 


rând ca să vadă ascultarea şi credinţa orbului. lar acesta s-a dovedit mai 
ascultător şi mai credincios decât unii care aveau vedere fizică, dar nu aveau şi 
vedere duhovnicească. Orbul din naştere nu a întrebat: cine mă va duce acolo dacă 
eu nu văd?; el nu a întrebat: de ce trebuie să merg la scăldătoarea Siloamului?; el 
nu a arătat nici o ezitare, ci a făcut ce i s-a cerut, adică a mers îndată acolo unde a 
fost trimis. Nu ştim cum a ajuns el acolo, cine l-a ajutat, părinţii lui ori vreun 
apropiat sau, mai degrabă, a mers până la scăldătoare şi a găsit-o, prin însăşi 
puterea cuvântului Mântuitorului. ÎI pentru care Mântuitorul 1-a 


acoperiți cu tină, atrăgeau şi mai mult atenția mulțimii că este un nevăzător, dar 
după ce s-a spălat, împlinind cu multă smerenie şi multă credinţă ceea ce lisus i-a 
poruncit, orbul din naştere s-a vindecat, a devenit văzător, iar multă lume care l-a 
văzut, l-a recunoscut. Deci orbul a fost trimis de Hristos la scăldătoarea 
Siloamului, care înseamnă trimis, pentru a deveni apoi un trimis Sau misionar- 
mărturisitor al lui Hristos printre iudei. Vedem aici lucrarea minunată şi 
pedagogia sfântă a Mântuitorului lisus Hristos Care foloseşte chiar oameni infirmi 
sau bolnavi ca să-l mărturisească dumnezeirea Lui, în timp ce unii oameni sănătoşi 
care se cred desăvârşiţi se împotrivesc Lui sau refuză să recunoască prezenţa şi 
lucrarea lui Dumnezeu în EI. 


Siloamul, prefigurarea Tainei Sfântului Botez 


Sfinţii Părinţi ai Bisericii au înţeles şi în mod simbolic scăldătoarea Siloamului 


ca fiind o prefigurare sau o preînchipuire a Tainei Sfântului Botez care 
dăruieşte lumină celor care se botează. Din acest motiv, Botezul a fost numit în 
primele veacuri şi sfânta luminare, iar până astăzi în rugăciunile Bisericii Ortodoxe 
se spune celui nou botezat: 'Botezatu-te-ai, spălatu-te-ai, curăţitu-te-ai, luminatu- 
te-ai'. Deci, în această spălare a orbului din naştere în scăldătoarea Siloamului 
avem mai multe înţelesuri duhovniceşti. Minunea cea mare a fost tocmai faptul că 
un orb din naştere a început să vadă şi să mărturisească adevărul că un Om 
cu numele lisus i-a pus tină pe ochi şi l-a trimis la scăldătoarea Siloamului. 
Acesta este Cel ce l-a vindecat de orbire şi i-a dăruit vederea. Dar pe cât era de 
mare bucuria acestui orb din naştere care a fost vindecat prin iubirea milostivă a 
Mântuitorului lisus Hristos, tot atât de mare devenise invidia cărturarilor şi a 
fariseilor care cârteau şi defăimau pe lisus întrucât a săvârşit această vindecare 
minunată sau miraculoasă (mai presus de înţelegere). 


Orbul, misionarul ascultător şi credincios al lui lisus 


Evanghelia de astăzi ne prezintă pe larg convorbirea dintre Mântuitorul lisus 
Hristos cu acest orb şi apoi convorbirea dintre orb şi fariseii cărturari care, fund 
invidioşi pe isus, s-au mâniat pe orbul vindecat. În cele din urmă vedem cum acest 
orb din naştere vindecat de lisus Hristos devine mărturisitor al puterii Lui 
vindecătoare, atât de insistent, încât încearcă să-i lămurească pe farisei despre 
puterea dumnezeiască a lui lisus, zicând că dacă lisus nu ar fi de la Dumnezeu, El 
nu ar putea face minuni! (cf. loan 9, 33), deoarece dacă Iisus ar fi un om păcătos, 
Dumnezeu nu L-ar asculta. El le mai spune: 'Voi nu ştiţi de unde este EI' (loan 9, 
30), adică de unde vine puterea Lui făcătoare de minuni. Prin urmare, dacă lisus n- 
ar fi trimis de la Dumnezeu, n-ar fi putut face această minune. Văzând fariseii că 
orbul devine mărturisitor al lui Hristos şi posibil ucenic al Lui, l-au ocărât şi l-au 
dat afară din sinagogă. Însă, după ce acesta a fost ocărât şi exclus din sinagogă 
pentru că devenise mărturisitor al puterii Lui dumnezeieşti vindecătoare, lisus l-a 
întâlnit pe cel ce l-a vindecat şi i-a zis: 'Crezi tu în Fiul lui Dumnezeu? lar el a 
întrebat: cine este ca să cred în El? Mântuitorul i-a răspuns: Cel pe care îl vezi 
în faţa ta. lar orbul a mărturisit şi a zis: Cred. Şi s-a închinat Lui (ct. loan 9, 35- 
38). Aşadar, de la mărturisirea puterii dumnezeieşti vindecătoare a lui lisus, 
omul vindecat de orbire trupească ajunge la mărturisirea dumnezeirii Lui, 
întrucât crede că lisus este Fiul lui Dumnezeu şi 1 se închină Lui. 


Orbirea spirituală ca incapacitate a unor oameni de-a recunoaşte în minunile lui 
lisus Hristos prezența dumnezeirii Lui, de-a crede în EI şi a-L mărturisi ca fiind 
Mântuitor al omenirii, Care vindecă natura umană de păcat, boală şi moarte, se 
manifestă şi astăzi în multe forme: ateism sau ostilitate faţă de religie, nihilism sau 
indiferenţă faţă de valorile credinţei, secularizare sau diminuare a vieţii spirituale, 


prin rugăciune şi fapte bune ca răspuns al nostru la iubirea lui Dumnezeu, Care a 
făcut cerul şi pământul, Care ne dăruieşte viaţă şi sănătate, ajutor şi înţelepciune 
de-a trăi în comuniunea familiei şi a societăţii. 


În concluzie, Evanghelia de astăzi ne arată cum un orb din naştere a devenit 
văzător şi mărturisitor credincios al lui Hristos, iar unii dintre cărturarii farisei 
care vedeau trupeşte au rămas în orbirea lor spirituală refuzând să creadă că 
lisus Hristos este Fiul lui Dumnezeu. Prin urmare, vedem că Dumnezeu poate 
face dintr-un om infirm un dascăl, un misionar, un trimis al Său în lume. 


De aceea, 


Orbul din naştere, luminător prin credinţă şi mărturisire 

Arhid. Ştefan Sfarghie - 24 mai, 2020 


„Evanghelia de astăzi este minunată prin faptul că ne pune în faţă o lucrare a lui 
Dumnezeu prin care orbul, nevăzătorul din naştere, devine luminător al multora, 
prin credinţă şi mărturisire”, a reliefat prea fericitul părinte Daniel, patriarhul 
Bisericii Ortodoxe Române, în predica rostită în Paraclisul istoric „Sfântul mare 
mucenic Gheorghe” din Reşedinţa Patriarhală, duminică, 24 mai. Preafericirea sa a 
explicat că Evanghelia Duminicii a 6-a după Paşti, a Vindecării orbului din naştere, 
ne arată în esenţă că „orbul vindecat mărturiseşte dumnezeirea lui lisus Hristos”. 


Întâistătătorul Bisericii noastre a subliniat că Evanghelia Vindecării orbului din 
naştere (loan 9, 1-38) conţine trei învățături principale. 


Y „In primul rând, Evanghelia ne arată că boala nu este totdeauna o urmare a 
păcatului, ci poate fi şi un prilej de lucrare tainică a lui Dumnezeu în lume, 
pentru întărirea credinţei oamenilor. 


V În al doilea rând, Evanghelia ne arată că vindecarea orbului din naştere face 
din acesta un credincios şi un mărturisitor al dumnezeirii lui lisus Hristos. 

V În al treilea rând, înțelegem din Evanghelia de astăzi că, de fapt, credinţa 
este o vedere duhovnicească a prezenţei şi lucrării lui Dumnezeu în lume şi 
în viaţa oamenilor, precum şi o arvună a bucuriei din Împărăţia cerurilor”. 


Patriarhul României a explicat motivele pentru care Hristos Domnul l-a trimis pe 
acel nevăzător din naştere la scăldătoarea Siloamului. „Acest orb din naştere a fost 
trimis de Mântuitorul lisus Hristos la scăldătoarea Siloamului pentru ca să vadă şi 
cei din jurul Lui cât de smerit şi cât de credincios este acest om. Îndată ce lisus i-a 
spus: «mergi de te spală în scăldătoarea Siloamului (care se tâlcuieşte: trimis)» 
(loan 9, 7), el nu a întrebat: cum voi ajunge, Doamne, acolo, că eu nu văd? Nici nu 
a întrebat: de ce trebuie să merg acolo? Ci, cu multă smerenie şi cu multă credinţă, 
a făcut ceea ce 1 s-a spus (...). 


Acest orb, odată vindecat, mai are şi o altă vedere, şi anume, vederea duhov- 
nicească a credinţei”, a spus prea fericirea sa. 


În continuare, părintele patriarh Daniel a subliniat că Domnul lisus Hristos lucrea- 
ză în mod minunat, folosind infirmitatea orbului din naştere pentru a arăta lucrarea 
lui Dumnezeu. „Un om orb din naştere, un infirm, ajunge să-L mărturisească pe 
Hristos şi să creadă în EI, în timp ce fariseii invidioşi, deşi erau sănătoşi fizic, 
refuzau să creadă că lisus Hristos este Fiul lui Dumnezeu şi că este Mesia cel 
profeţit de proroci. Evanghelia pune în contrast credinţa acestui orb din naştere 
care a fost vindecat şi necredinţa fariseilor care aveau vedere trupească, dar per- 
sistau într-o orbire duhovnicească. Deodată cu dobândirea vederii trupeşti, orbul 
din naştere mai primeşte şi vederea duhovnicească a credinţei, adică a simţirii pre- 
zenţei şi lucrării lui Dumnezeu în lume”. 


„Un dascăl al smereniei, răbdării, credinţei şi mărturisirii curajoase” 


Întâistătătorul Bisericii noastre a precizat apoi că Sfinţii Părinţi au văzut în scăl- 
dătoarea Siloamului o preînchipuire sau o prefigurare a Sfintei Taine a Botezului 
„prin care cei botezați sunt vindecaţi şi iertaţi de păcatul strămoşesc şi sunt 
luminaţi spre o viaţă nouă, viaţa harică în Hristos şi în Duhul Sfânt. De aceea, în 
primele veacuri, Botezul se chema şi Sfânta Luminare. Scăldătoarea se numea 
Siloam, adică în limba ebraică trimis (...). 


Acest orb din naştere este trimis la scăldătoarea numită Trimis pentru că el, după 
vindecare, va fi un trimis al lui Hristos în lume, în poporul iudeu, ca să măr- 


turisească dumnezeirea lui lisus Hristos”. Preafericitul părinte patriarh Daniel a 
mai subliniat că orbul vindecat este pentru noi un dascăl al smereniei, răbdării, 
credinţei şi mărturisirii curajoase a dumnezeirii lui Hristos. 


Totodată, părintele patriarh Daniel a vorbit şi despre importanţa credinţei şi a măr- 
turisirii lui Hristos într-o lume marcată de ateism, secularizare şi nihilism. 
„Evanghelia de astăzi este minunată prin faptul că ne pune în faţă o lucrare a lui 
Dumnezeu prin care orbul, nevăzătorul din naştere devine luminător al multora 
prin credință şi mărturisire. El contrastează cu cei care se află în orbire duhov- 
nicească. Astăzi, necredinţa, ca incapacitate a unor oameni de a recunoaşte că 
Dumnezeu este Făcătorul cerului, al pământului şi al omului, se manifestă în multe 
moduri, şi anume: ateism sau ostilitate față de religie, nihilism sau indiferenţă faţă 
de valorile religioase, secularizare sau diminuare a importanţei vieţii spirituale în 
viaţa credincioşilor. Însă, oamenii care au trecut prin suferinţă şi au simţit ajutorul 
lui Dumnezeu ca vindecare, ca alinare a durerii, ca schimbare a vieţii şi ca arvună a 
dobândirii mântuirii prin suferinţă şi pocăință, aceştia devin mărturisitori ai lucrării 
lui Dumnezeu în lume. Este bine să mărturisim credinţa şi să ne întărim în credinţă, 
nu doar prin suferinţă, ci şi prin mulţumire adusă lui Dumnezeu pentru binefacerile 
pe care le primim de la EI şi, în primul rând, pentru darul vieții şi pentru darul 
sănătăţii”. 


La final, prea fericirea sa a precizat că Evanghelia Duminicii a 6-a după Paşti ne 
îndeamnă să fim alături de cei care suferă, de cei care sunt infirmi şi, în general, de 
toţi aceia care au multe neajunsuri în viaţa lor. 

Viața pământească este 
scurtă și plină de suferință 
și amăgitoare, iar viaţa 
cerească este binecuvântată 
și plină de fericire veșnică. 
Să părăsim păcatele care ne 
orbesc și ne ucid sufletul și să 


ne reintoarcem la Hristos. 


Nu-i de ajuns să facem o 
ctuce și să zicem: „Doamne, 
Doamne”. Ni se cere 
o profundă innoire 
duhovnicească a vieții. 

